
CUVÎNTUL AUTORULUI 
PENTRU CITITORII ROMÂNI 


Ciudată şi meseria de scriitor! Trudești în singură- 
tate, apoi, dintr-o dată, o carte vorbeşte în numele tău, 
uneori foarte departe. Multe dintre cărţile mele, tra- 
duse în străinătate, din Japonia pînă în Statele Unite, 
mi-au adus prietenii pe care poate că nici o altă me- 
serie nu mi le-ar fi prilejuit. Unele ne-au devenit, acum, 
— mie și soției — nespus de preţioase. 

Știu că a traduce bine înseamnă talent, fidelitate fată 
de text şi, într-un fel, abnegaţie. Mă bucur că am găsit 
întrunite asemenea calități în persoana Elsei Grozea. Da- 
torită ei, vă întîlnesc, în sfîrșit, dragi cititori. 

Sînt adînc mișcat ori de cîte ori răsfoiesc o carte de-a 
mea tălmăcită în limba dumneavoastră. "Mai întîi, pen- 
tru că, deşi nu o cunosc, nu-mi este de nepătruns. Imi 
este, dacă pot spune astfel, translucidă. Descopăr în fi- 
lele traduse mişcarea frazelor mele, recunosc sensul ge- 
neral. Nici nu-i de mirare. Limba dumneavoastră și a 
mea sînt verişoare, aproape surori. Nu sînt străin de 
faptul că asemenea înrudire poate înlesni transpunerea 
literară, dar nu rareori se întîmplă contrariul. Apropie- 
rea aceasta mă emoţionează, mă face să înțeleg că sensi- 
bilitățile şi culturile noastre sînt, de asemenea, surori. 
Pe băncile: colegiului, -recitîind versurile unuia dinre marii 
noștri poeți francezi, încheiam rostind numele autorului : 

Anna de Noailles. Și adăugam menţiunea existentă în 
cărțile noastre de școală: prințesă Brâncoveanu. O da- 
torie față de țara dumneavoastră era astfel recunoscută. 

Sînt mândru ştiind că parte din cărțile mele se află 
astăzi în librăriile și bibliotecile dumneavoastră, alături 
de cele ale scriitorilor români. Aș vrea ca ele să nu-mi 
dezmintă dorința de a vă transmite întreaga mea prie- 
tenie. 


Vîntul și trandafirii din Norfolk 


NE GAĂSIM LA SFÎRŞITUL ANULUI 
1766, vremea este frumoasă. Urmaţi-mă. De la Londra 
calea noastră urcă aproape drept spre nordul orașului 
Cambridge, apoi pînă la King's Lynn, la gura nisipoasă 
a rîului Great Ouse, în adincurile golfului Wash; cu 
totul, șaizeci de kilometri. Cuvîntul cale: nu trebuie să 
vă înşele cumva. Chiar și la finele veacului al XVIII-lea, 
în toată Europa occidentală — aiurea lucrurile stăteau 
și mai prost — încă i se mai zicea cale unui drum de 
pămînt, larg de patru pași, pe unde numai bine putea 
trece o diligenţă, drum niciodată pavat ori pietruit, în- 
glodat iarna, făgaş prăfos vara... - 

Diligenţa părăseşte Londra  dis-de-dimineaţă. Se 
oprește două ore la Cambridge, unde călătorii își aştern 
un prînz pe iarbă sau se duc să îmbuce cîte ceva la Wine 
Parlour. Se pleacă mai departe seara, toată lumea în- 
noptează la Ely, dincolo de Cambridge, la Hanul Mie- 
lului. Știţi totul despre înghesuiala dintr-o diligență, 
despre hurducăturile, lipsa de confort, mirosurile ei 
urîte y sosirea diligenţei în curtea hanului vă este un 
spectacol familiar, ca și năvala de la masa pentru oas- 
peţi, unde miîrlanii sînt regi, ca și promiscuitatea din 
odăile ce ni s-ar părea astăzi mizerabile şi unde, cel mai 
adesea, trebuie să dormi în odaie cu necunoscuţi, uneori 
chiar să împarţi patul cu ei. A nu se da uitării faptul 
că, la vremea aceea, cu mici excepţii, hanurile erau mai 
puţin. murdare în Anglia decît în Hranţa. 

Diligența nu merge mai departe de King's Lynn, 
unde ne urcăm într-o trăsură mai mică; O pornim spre 

nord, apoi spre est, pînă la Burnham Market, unde vom 
ii nevoiţi să tocmim un cărăuş. 

Şi acum, să ne aruncăm o privire asupra peisajului. 

Districtul Norfolk face parte din Anglia de Est. Zone 
împădurite alternează cu ogoare. Spre răsărit se întinde 
o fişie de şesuri, presărate cu mulţime de eleştee mici 
— broads-uri — şi zăbrelite de cursuri de apă. Acolo 
sînt exploatate zăcămintele de turbă. Mai puţin blind 
este peisajul de nord, unde am şi ajuns. La sfîrşitul pri- 
măverii, cîmpia se acoperă de pătrate mari — maronii, 
verzi deschis, verzi închis, nisipii. Acolo se cultivă ce- 
reale, mai cu seamă ovăr şi orz. Ţinutul capătă o încli- 
nare dinspre sud către nord, adică spre mare. Iar aici 
marea este mai muit cenuşie decît albastră şi torturează 
plajele ; două treimi din an, cavaleria vintului sărat ga- 
lcpeuză peste întinsul cîmpurilor şi al pădurilor, hăituind 
nori scămoșați. Iarna, glasul mării este un vuiet ce răz- 
bate pînă departe în afundul ţarinilor, iar zăpada nu lip- 
sește niciodată — uneori, albă furtună de vîrtejuri, dar 
cel mai adesea strat îngroșat. Pescarii de pe coastă, as- 
pri ca și bărcile lor greoaie, ies în mare pe orice vreme. 
Reintorşi în port, se așază la tejghelele cabaretelor, în 
faţa cănilor de cositor. Scot citeva cuvinte cu privire la 
preţul scrumbiilor, la insul care s-a înecat sau la altul 
care aşteaptă să i se înjghebeze o barcă, apoi tac. 

Căruţa ne-a dus pînă la Burnham Thorpe, la cinci ki- 
lometri sud de țărm : o bisericuţă gotică avînd clopotniţă 
cu pinacol, douăsprezece case cu ziduri durate din pie- 
triș şi cu acoperămînt de ţiglă. Jur împrejurul bisericii, 
ţintirimul. Populaţia din parohie se află risipită în cîteva 
cătune, în proprietăţi izolate. 

Să continuăm pe jos. Drumul nostru este îngust, 
foarte rustic, tivit cu talazuri de iarbă și pătrunjel săl- 
batec, umbrit, pe o parte şi pe alta, de fagi, plopi, ste- 
jari. Un ţinut tare umed pînă şi vara. 

Sintem acum la un kilometru și jumătate de sat. 
Drumul o cotește spre stînga, urcă puţin şi iese într-un 
loc neted. În chiar spatele unei. perdele de tisă, casa și 
grădina. Am ajuns. Aici s-a născut Horatio Nelson, acum 
— la începutul istorisirii noastre — în vîrstă de opt ani, 

fiu «i pastorului Edmund Nelson, cirmuitor în satul 
Burnham Thorpe. 

Casa este formată din două clădiri dreptunghiulare 
imprevnate în unghi drept. Zidurile sînt din pietriș, ca 
la toate casele din Burnham Thorpe, dar văruite, astfel 
că ansamblul apare luminos. Acoperişul, înălțat și în 
pantă. din ţiglă îngustă de un trandafiriu şters tare plă- 
cut, ocupă un loc de seamă în clădire. El este străpuns, 
în corpul din dreapta, de geamlicurile celor două man- 
sarde foarte mari. Se vede prea bine că partea aceasta 
a casei aparţine stăpinilor ; acolo se găsește de altfel şi 
intrarca principală. Toate ferestrele sînt alcătuite din 
ochiuri mici de geam. Pe zidul perpendicular cu fațada, 
peri în spaliere. În spatele clădirii, arbori mari. Ansam- 
blul inspiră bunăstare, demnitate. 

În faţa casei, belşug de gazon bine întreţinut, tivit 
cu straturi de flori, la rîndul lor, vegheate de arbuşti — 
iasomic de grădină, molin negru, salcă, tulichină zisă și 
mălir:. Tufele sînt îndeosebi de trandafir, şi îţi dai ușor 
seama că proprietarul este un om priceput. Găsești aici 
trandafiri de Bourgogne, de Meaux, trandafiri agăţători 
şi de dulceaţă. 

Să ne apropiem de casă și să deschidem ușa din clă- 
direa stăpînilor. lată-ne într-o încăpere pe care familia 
Nelson o numeşte, nu prea întemeiat, dressing-room şi 
care, în realitate, este un antreu destul de mare, par- 
dosit cu dale albe şi negre; la dreapta și la stînga, uși, 
în fund, o scară. Pardoseala este strălucitoare, sclipește 
pentru că a fost frecată cu disperare, sclipeşte ca şi trep- 
tele «i balustrada scării de lemn, ca și mobila sau ramele 
celor trei tablouri mari, ca și lustra olandeză. 

Din deplinătatea acestei curățenii fără greş ne în- 
timpină pe nevestite un miros deloc plăcut, pe care, cu 
toţii îl cunoaștem, de fapt, doar din auzite sau din lec- 
turi : mirosul focului de turbă. În anotimpul acesta, de 
mult nu.mai arde nimic în căminele Norfolk-ului, unde 
viaţa este aspră. Dar turba alimentează sobele bucătă- 
riilor ; mai mult chiar, mirosul rece al focurilor de iarnă, 
stăruitor ca acela al opiumului, dăinuie în toate casele 

Dincolo de una dintre ușile din dreapta se aude vor- 
bind, dar nu cu prea multă însufleţire. Familia Nelson 

se găseşte la masă. Cina se ia la ora patru după- amiază 
— singura masă adevărată din timpul zilei —, iar la 
nouă toată lumea este în pat, pînă și vara. Peste citeva 
minute îl vom întîlni pe Nelson. 

Am pomenit de trei tablouri care se aflau în antreu 
Sint portretă. În veacul al XVIII-lea, particularii posedă 
mai degrabă portrete decît peisaje sau scene de gen. În 
toată Europa occidentală, mii de pictori de portrete bat 
drumurile iarna și vara, cei mai harnici își oferă servi- 
ciile chiar şi în tirguşoare unde prăvăliașii se lasă lesne 
ispitiţi. De cum ţi s-a făcut tabloul, devii cineva. 

Portretul din mijloc nu este, firește, opera unui ar- 
tist ambulant. El înfățișează un bărbat cu aer falnic — 
perucă, veşminte bogate, chip totodată fin şi împlinit, 
bărbie dublă, privire vioaie; în josul ramei, o plăcuţă 
de lemn aurit indică numele personajului : Robert Wal- 
pole. Semnătura nu este citeaţă, trebuie să fie vorba 
de o copie a preafrumosului portret executat de Van Loo. 
Robert Walpole, 1675—1745, primul conte de Oxford, 
fost prim-ministru al partidului Whig ; în particular, el 
îşi formula astfel linia riguroasă a politicii sale: „Nu 
deşteptaţi cîinii care dorm“. La vremea în care îi vedem 
portretul în această anticameră, Walpole a murit de 
douăzeci şi unu de ani. 

Celelalte două portrete îl încadrează pe al său, fără 
indicarea vreunui nume. La stînga, un pastor a cărui co- 
leretă albă cu plastron îi arată menirea. Veșmîntul, o 
pelerină neagră abia conturată, se contopeşte cu fun- 
dalul întunecat al tabloului. Chipul se desprinde însă 
mai clar : figură palidă cu frunte înaltă, nas lung, păr 
fără strălucire atîrnînd în șuviţe, buze groase şi moi, 
privire posacă. Este pastorul Edmund Nelson, amatorul 
de trandafiri. 

Edmund Nelson — pastor evanghelic, fiu de pastor, 
nepot a doi pastori, frate de pastor. Mai exact, în ce 
privește linia directă, bunica dinspre tată era fiica (uşu- 
ratecă, se pare) a unui brutar din Cambridge. Fiul bru- 
tarului a studiat la Eton, și într-un colegiu din Cam- 
bridge, şi chiar Edmund Nelson a primit însemnul glo- 
rioasei universităţi. Cînd i s-a făcut tabloul, trebuie să 

îi avut în jur de treizeci de ani, şi era însurat de vreo 
doi ani. ` 

Portretul din dreapta, cel al soției sale, Catherine 
Nelson, născută Suckling, pare să dateze din aceeaşi 
epocă şi să fie lucrat de acelaşi pictor, cu deosebirea` că 
este mai reuşit; modelul inspirase poate mai puternic. 
Lumina joacă pe corsajul de saten şi pe dantela decol- 
teului, ce-i drept destul de împlinit. Unduirea părului 
împletit într-o cosiţă grea, brună, adusă pe umăr, este 
plăcută, iar chipul pare mai interesant decît cel ce-i stă 
în față. Frunte puţin cam lată pentru o femeie, dar ochi 
frumoşi şi destul de îndepărtați unul de celălalt; gură 
de asemenea frumoasă, exprimiînd hotărire. Atitudinea 
ar putea să ne pară întrucîtva înţepenită, fiindcă ne-am 
obișnuit cu fotografiile veacului XX în care trebuie să-ţi 
arăţi dinţii. În vechile portrete, nimeni nu ride nicio- 
dată. De altfel, Catherine Nelson a pozat, se vede prea 
bine. cu aceeași expresie pe care — ca nevastă de pas- 
tor — o afișa, desigur, în viaţa socială. Dincolo de ati- 
tudinca aceasta convențională, i se pot citi pe faţă vo- 
inţa. înflăcărarea şi, de ce nu, forța lăuntrică a pasiunii. 
Cum și din care pricină s-a căsătorit această strănepoată 
a lui Walpole, care se trăgea din neam ales — ei da, 
portretul aflat în antreu face cinste familiei — cu pa- 
torul acesta fără strămoşi de stirpe nobilă, lipsit de 
avuție, neatrăgător, nu am putut afla nicăieri. 

Să intrăm în sufragerie. Iată-i, în carne şi oase, pe 
membrii familiei Nelson. Tatăl, mama, trei băieți, două 
fete. Încă două fetiţe, prunci, se găsesc în alt loc, în 
grija unor slugi. Există în casa asta o doică, apoi cel 
puţin o slujnică, uneori chiar două, şi un om la toate. 
În vremea aceea serviciul era neplătit, oamenii trebuiau 
doar găzduiţi şi hrăniţi, iar la doi, trei ani primeau cîte 
ceva de îmbrăcăminte. Pastorul Edmund Nelson are pa- 
truzeci şi doi de ani în momentul respectiv — treispre- 
zece ani mai mult decît în portret. Părul îi este mult 
mai încenușat, aproape cărunt. Este înalt, are umerii 
căzuţi şi o faţă mereu palidă. S-a descris el însuși, ca 
moral, şi în mai multe rînduri — nu fără anume com- 
plezenţă masochistă — în propriul jurnal: „Nesărat, 
lunatec, prea puţin făcut pentru viaţa de societate“. 

Masochismul te face rareori să arăţi bine. „Pastorul e 
cam şubred, spuneau prietenii şi cei din preajma lui. 
Aerul din ţinutul nostru nu-i prieşte defel“. În fiecare 
primăvară, pastorul se duce să facă o cură de cîteva săp- 
tămini la Bath, vestită staţiune de ape termale ale cărei 
izvoare pare-se că tămăduiesc orice. Jar a te duce la Bath 
e ceva. Confratele dintr-o altă parohie oficiază atunci in 
locul lui. 

Pastorul din Burnham Thorpe este un evanghelic. 
Secta aceasta protestantă e nedizidentă ; spre deosebire 
de quakeri, de presbiterieni, de independenți şi de bap- 
tisti, ea recunoaște structura episcopală a bisericii din 
Anglia, i se înglobează. Dar, deşi concepțiile ei teologice, 
îmbibate de calvinism, propovăduiesc ideea că firea 
umană este iremediabil decăzută, evanghelismul își pro- 
pune să-i „regenereze“ pe credincioşii anglicani. Deza- 
probă jocul de cărţi, teatrul, dansul și toate formele de 
„distracţie“. 

În ce-l priveşte pe pastorul Edmund Nelson, un au- 
tomat l-ar putea înlocui fără greș, cînd lipseşte de acasă. 
În fața credincioșilor săi, el nu ţine niciodată predici. El 
citește. Cîte o predică în fiecare duminică, dintr-o carte 
menită preoţimii evanghelice. Copilului din cor îi spune : 
„Adu-mi predicile“. Solicitat odată să oficieze în călă- 
torie, a răspuns : „Nu pot, nu mi-am luat cu mine pre- 
dicile“. Enoriaşii din Burnham Thorpe ascultă lecturile 
acestea cu resemnare, brusc smulși din toropeală cînd 
pastorul, întîlnind un pasaj relativ la păcatul trupesc, 
ridică glasul. Păcatele cele mai înfierate în cartea cu 
predici sînt cele ale cărnii, lipsa de respect faţă de pă- 
rinți şi superiori, risipa. Nu prea au cum să fie risipitori, 
sărmanii ţărănoi și servitori de prin partea locului, dar 
marele gles al Speciei le vorbește cu aceeaşi putere ca 
şi orășenilor, iar plăcerile dragostei nu costă nimic. „Dra- 
gostea — vioara sărăntocului“, se spunea. Numeroşi că- 
lători au vorbit despre violenţa sexualităţii în Anglia din 
vremea aceea, zicînd că era mai intensă, oricum mai 
vădită decît pe continent. Prostituatele erau mai multe 
la număr și mai îndrăzneţe la Londra decît în orice ca- 
pitală din Europa ; de îndată ce cobora înserarea, pe- 
rechi-perechi făceau dragoste prin parcuri, pe culoare, 

în pervazurile uşilor ; la ţară, lucrul se petrecea prin iu- 
fişuri. Aici, ca şi în oraşe, multe fete veneau la nuntă 
însărcinate, fără să fie arătate cu degetul. Anglia lui 
“George al III-lea nu fusese încă atinsă de marele val al 
pudorii rigoriste, era încă, în mare măsură, națiunea 
free and merry evocată de numeroși scriitori englezi, re- 
prezentată de o serie de pictori, cel mai elocvent în acest 
sens fiind Hogarth. Nobilii, bogătaşii, înaltele perso- 
nalităţi nu erau mai puţin înfriînaţi decît oamenii din 
popor, dar aveau putinţa de a fi mai discreţi. Copiii 
acestor clase privilegiate erau, cel mai adesea, „dezghe- 
tați“ de către slujitori ; Byron nu avea nici unsprezece 
ani, cînd servitoarea May Gray i-a venit „în ajutor“. 
Era deci limpede că, în sînul unei atît de mari libertăţi 
morale, familii ca aceea a pastorului Edmund Nelson pä- 
reau adevărate insulițe ale austerităţii ; marea cea liberă 
și veselă nu avea să-i înghită nicicum, dimpotrivă se ştie 
că, în mai puţin de o jumătate de veac, rigoriștii urmau 
să biruie, iar Anglia avea să devină scorțoasă, imposi- 
bilă, naţiune campioană a refulării — pînă la dezăgă- 
zuirea deplină a dorințelor în a doua jumătate a seco- 
lului nostru. 

Ceea ce îl irita foarte mult pe pastorul din Burnham 
Thorpe, în vremea în care îl întîlnim, era faptul că muiţi 
dintre enoriaşii săi se destrăbălau în cimitirul aflat chiar 
lîngă biserică. Pe atunci cam așa se petreceau lucrurile, 
vara, în toate cimitirele sătești britanice ; ești atit de 
liniştit într-un loc ca acela, noaptea. Oamenii care se 
respectau nu treceau pe acolo la asemenea ore — poate 
doar în afară de cei care îl informau pe pastor —, iar 
în ce priveşte morţii... „un mort este discret, doarme 
bine acolo la răcoare“. 

Ne aflăm tot în sufrageria familiei Nelson, în 1766, 
într-o după-amiază de iunie, pe la ceasurile patru. De 
cîteva clipe nici unul dintre cei aşezaţi în jurul mesei 
n-a mai scos un cuvînt. Dacă vreo lingură a clinchetii 
usor în farfuria cu porridge — se mănîncă porridge de 


! Hogarth William, gravor şi pictor englez de ' moravuri 
(1697—1764). (N.t.). 

trei ori pe zi — pastorul își întoarce chipul palid spre 
copilul vinovat şi-i aruncă o privire mustrătoare. 

-În faţa pastorului se află soţia sa ; inima ni se stringe. 
Cită deosebire față de portret! Catherine Nelson are, 
aici, patruzeci de ani ; în părul ei frumos își fac loc ṣu- 
vie. cenușii, iar tenul — mai ales tenul — i s-a ofilit, 
obrajii îi sînt supţi, ochii frumoşi căzuţi în orbite. Fe- 
meia aceasta a fost întotdeauna ajutată, dar a adus'pe 
lume zece copii în cincisprezece ani, şi încă în proastele 
condiţii de igienă ale vremii... Şi-apoi, cei cincisprezece 
ani i-a trăit în casa aceea mereu umedă, rece şi în ierni 
crude, fiindcă „trebuie să cheltuim cu socoteală“, spunea 
pastorul. La vremea în care o vedem în această sufra- 
gerie, este mai mult ca sigur tuberculoasă. În timpul 
acela, tuberculoza se numea sfirșeală (consumption) ; dar, 
în ce priveşte soţia pastorului, cuvîntul nu-i nici măcar 
rostit, n-ar fi cuviincios. Doamna Nelson este uneori 
„foarte obosită“, atita tot. D'Aysham, un medic-prieten 
al familiei, vine cînd şi cînd să o vadă. Reţetele sale au 
fost totdeauna tăinuite. Catherine Nelson nu se duce 
niciodată să bea ape la Bath, şi toată lumea, atît mem- 
brii familiei cît și prietenii, găsesc că este foarte firesc 
să fie așa. Nu s-ar cădea ca doamna Nelson să se depăr- 
teze de casă, de copii... Şi-apoi, cum să te duci la Bath, 
cînd atît-de des eşti însărcinată ? Chiar și acum așteaptă 
un copil; iar de la o anumită treaptă socială o femeie 
nu-și arată sarcina, stă la ea acasă. Rămii în casa ta, 
umedă şi rece, Catherine... 

Pe chipul Catherinei Nelson, totuşi încă frumos, nu 
se mai citeşte viaţă adevărată. Doar voinţă, îngemănată 
cu un fel de resemnare demnă. Aşa se cuvine să ră- 
mînă: demnă şi respectabilă, orice s-ar întîmpla. Peste 
doi ani, Catherine Nelson va fi murit. 

Copiii. O fată de o parte și de alta a mamei, iar bă- 
icții — lingă pastor. Cu toţii sînt curaţi şi frumos piep- 
tănaţi. Stau pe scaun, de parcă ar fi înghiţit o coadă. de 
mătură ; este rodul unei reguli impuse : la masă, un copil 
bine crescut nu trebuie să se aplece peste farfurie, pe 
de altă parte, însă, nu trebuie niciodată să se atingă de 
spătarul scaunului. Niciodată. 

Nimic de spus despre cele două fetițe prezente, care 
mai tîrziu se vor mărita, vor deveni două femei foarte 
de treabă şi chiar mai mult decît atit: milostive, sări- 
toare, în mijlocul unei nepăsări familiale totuși cumplite. 
Iată un amănunt : privirea lor este cam nesigură și cli- 
pesc des. Foarte mioape de la virsta aceasta fragedă, 
ele ar trebui să poarte ochelari ; pentru asta, ar fi de 
ajuns să se ducă la Norwich, să şi-i comande. Dar nu 
se poate. În casa aceasta, ochelarii sînt interzişi : a-i 
purta ar însemna o regretabilă manifestare de self-in.- 
„dulgence, așa a hotărit pastorul. 

Băieţii. Trei băieţi — de doisprezece, zece și opt ani. 
Cei doi mai mari par mult mai robuști decit ultimul. 
Mai vîrstnicul, Maurice, va părăsi casa părintească peste 
doi ani pentru a deveni, mulţumită protecţei unui unchi, 
conţopist într-un birou al vămilor. În ţara aceasta, în 
momeniul dat, copiii erau — așa cum a notat pasto- 
rul — „împinși“ de foarte tineri. Băieți slabi și palizi 
de şase ani lucrau în fabrici şi mine de cărbuni, iar la 
Londra şi în alte oraşe mari puteau fi văzuţi „coșari 
mici“ de numai cinci anişori. Birourile întunecoase şi 
îmbicsite de praf ale vămilor vor fi pentru Maurice un 
paradis. Bine, dar să-l lăsăm pe băiatul acesta, chiar îl 
vom pierde din vedere ; să ne ocupăm de următorul, de 
William. Ca și tatăl, William va fi pastor. Semănînd la 
înfățișare cu tatăl său, dar ceva mai vînjos, vom vedea 
că se va dovedi totdeauna lipsit de curaj, văicăreţ, milog 
peste măsură şi parazit al celui mai mic frate de îndată 
ce acesta îşi va fi cîștigat anume faimă. Pînă în cele din 
urmă, un netrebnic în toată legea. Va trăi pînă la şapte- 
zeci și opt de ani. 

Dintre băieţii aflaţi acolo, Horatio Nelson este me- 
zinul — are opt ani. Cea mai cunoscută reprezentare a 
lui Nelson este o statuie din piatră, de două ori mărimea 
naturală, aşezată la patruzeci şi şapte de metri deasupra 
solului, aproape la înălţimea primului etaj al turnului 
Eiffel, astfel încît nu se zărește decit o siluetă, chipul 
nu poate fi desluşit. Din cinci în cinci ani, muncitori 
urcă să curețe statuia, scoţind de pe pălărie cincisprezece 
kilograme de praf şi funingine. 


15 


Nu există portret autentificat care să-l reprezinte pe 
Nelson la virsta la care l-am întîlnit aici, la masa de fa- 
milie ; se cunoaşte doar un portret închipuind un aspi- 
rant de marină — în depărtare se vede o navă — despre 
care s-ar putea crede că este Horatio Nelson, la vîrsta 
la care, probabil, s-a îmbarcat la bordul lui Raisonnable 
comandat de unchiul său, căpitanul Suckling, adică la 
treisprezece ani. Aceeași linie a sprîncenelor şi a nasu- 
lui, aceeași trăsătură a ochilor și, mai ales, aceeaşi gură 
a Catherinei Nelson din portretul ei de tînără sotie ; 
deci ar putea fi el. Există mai multe portrete de-aic lui 
Horatio Nelson la diferite vîrste din viaţa sa de adult; 
toate vădesc aceeași asemănare cu mama. Ne vine tesne 
a crede, şi nu fără satisfacţie, că mai degrabă de la ea 
decît de la posacul pastor a moștenit geniul mării :nume 
flacără. 

A mai existat, drept este, şi tot dinspre partea ma- 
mei, un sînge din care doar cîteva picături erau de ajuns 
spre a înnobila un caracter : sir John Suckling, 1609— 
1642, poet, autor al unei Balade despre o căsătorie, tre- 
cută în posteritate, precum și al mai multor trugecii. Şi, 
cu deosebire, aventurier de înaltă speţă, falnic, mînă 
largă, cheltuitor. Îndrăgit la curtea Stuarţilor, călător 
prin Franţa şi Italia, căpitan curajos și răsplătit ; apoi, 
dintr-o dată implicat într-un complot, fuge, trece ma- 
rea, aleargă pe drumurile Franţei. Sfirşeşte prin a se 
otrăvi într-un pod. 

O sută șaisprezece ani s-au scurs între moartea aces- 
tui personaj neobișnuit şi naşterea lui Horatio Nelson 
petrecută într-o zi de vineri — 29 septembrie 1758. 
„Într-o frumoasă zi de toamnă, se spune, dar în casa 
aceea umedă, care măcina sănătatea. Horatio s-a născut: 
plăpînd, s-a crezut chiar că nu va trăi ; şi a fost prea pu- 
țin legănat după venirea sa pe lume. Dar în larva aceasta 
umană, se şi ivise, pesemne, o voinţă, un fel de împo- 
trivire faţă de soarta comună : ce mai încolo și încoace, 
botezul oficial, cu naş și nașă, a putut avea totuşi loc 
după trei săptămîni. | 

Mărturiile părinţilor şi ale celor apropiaţi îl înfăți- 
sează pe băieţelul Nelson de opt ani, pe cel întîlnit în. 
urmă cu cîteva rînduri, drept un copil palid. cu picioare 

subțiri, cu chip exprimînd totodată energie şi sensi- 
bilitate. . | 

Acum. în sufrageria foarte curată şi cam întunecoasă, 
pastorul Edmund Nelson se şterge la gură, îşi pune cu 
grijă lingura în farfuria cu porridge și vorbeşte. Aproape 
totdeauna el este cel care sfişie tăcerea, mai rar soţia 
lui, copiii niciodată, nu au voie. Debitul verbal, solemn, 
al pastorului contrastează cu faţa-i posacă. Din trecerea 
sa pe la Cambridge s-a ales cu o exprimare clară, chiar 
distinsă. Rosteşte un rînd de fraze, pune cîte o între- 
bare cutărui sau cutărui copil, care-i răspunde cuviin- 
cios. Catherine Nelson scoate cîteya cuvinte... Despre ce 
se vorbeşte oare ? Cele trei subiecte abordate de către 
pastor sînt : proprietatea familială, părinţii şi prietenii, 
apoi necesitatea de a rămîne virtuos în sînul unei co- 
rupții generale. Proprietatea este modestă — douăspre- 
zece hectare. Pastorul ține un fel de cronică a culturilor 
sale de grîu, napi, mazăre, fasole, și aproape în fiecare 
zi împărtășeşte alor săi cele notate; concluzia cea mai 
frecventă : „Nu pot pricepe cum izbutește un fermier 
să-si cîştige existența. Dacă ar fi să-i dai crezare, cultu- 
vile îl ruinează“. Dimpotrivă, o plimbare prin paiişti îl 
reconfortează totdeauna, ca şi grija arătată trandafirilor. 
„Să-l rugăm pe Domnul să nu dea îngheţ în nopţile ur- 
mătoare. Am văzut azi după-masă goelanzi poposind pe 
iarbă, semn rău“. 

Vecinii cei mai apropiaţi poartă nume de păsări: ei 
sînt Crowii (ciorile), Martinii (lăstunii), Ravenii (corbii 
mari). Numele acestea devin pretextul unor glume şi 
jocuri pentru copiii Nelson şi pentru camarazii lor, dar: 
nici vorbă să zîmbeşti pe seama asta la masă. Ravenii 
sînt o familie de avocaţi, străveche și distinsă, Martinii 
coboară din sir Mordaunt Martin, baronet, fost director: 
al biroului Amiralității în Jamaica. În timpul unei vi-: 
zite la familia Poyntz din North Creake, veri de-ai Ca- 
therinei Nelson, pastorul a avut onoarea să fie prezen- 
tat contesei Spencer, mamă a Georgianei, ducesă de 
Devonshire. Să nu frunzărim mai mult micul Gotha me- 
reu pomenit de pastorul peste măsură de snob. De în- 
dată ce trece la capitolul acesta, îl auzi rostind de ne- 
numărrte ori expresiile very ancient family, very 'good 

people. „Părinţii dumitale titraţi“, spune cu mîndrie so- 
tiei. Dar nu i-ar trece prin minte să o ducă şi pe ea la 
Bath sau, pur şi simplu, să încălzească. puţin mai mult 
casa în timpul iernii. 

O altă rudă despre care se vorbește adesea este cap- 
tain Maurice Suckling, fratele Catherinei Nelson. Mari- 
narul acesta s-a evidenţiat la bordul lui H.M.S.! Dread- 
nought, la 21 octombrie 1759, în timpul unei lupte an- 
gajate cu navele franceze în Marea Caraibilor. În fiece 
an, la 21 octombrie, pastorul Edmund Nelson sărbăto- 
rește această aniversare trimitind servitorilor o căniţă 
de punch, din care el însuşi bea solemn cît două degete. 

În ce privește corupția epocii descrise, pastorul nu 
emite în familie decît păreri foarte generale, și mai voa- 
late decit textul predicilor pe care le citeşte în biserică, 
reluzind să ştie că şi cei trei fii ai săi, care în vacanțe bat 
cîmpia în tovărăşia ţărănuşilor, sînt la fel de ştiutori ca 
şi aceștia în ce priveşte tainele vîrstei și chiar au, în 
fiecare vară, prilejul să vadă cu ochii lor împătimiri tru- 
peşti prin crînguri, lăstărişuri şi boschete. Se naşte deci 
concluzia lămuritoare, atit de frecvent repetată, pe care 
nici un istoric nu a uitat să o citeze: „Viaţa în aer li- 
ber, mișcarea, căldura și curăţenia — iată esenţialul me- 
nit să fericească un copil“. Căldura ? Aici, în engleză, 
warmth, care poate însemna şi cordialitate sau înflăcă- 
rare. Te întrebi care din sensuri trebuie ales în casa 
aceasta austeră și glacială. Alt motto al pastorului: „O 
educaţie liberală este singurul antidot împotriva răutăţii 
egoiste atît de răspîndite astăzi“. Greu poţi desluși prin 
ce anume poate fi socotită liberală educaţia dată copiilor 
de către pastorul Edmund Nelson. 

În fiecare săptămînă soseşte un număr din Gazeta 
Norfolk-ului pe care pastorul o citește de-a fir a păr. Ca 
în toate ziarele engleze, știrile privind mişcările navelor, 
cursul numeroaselor mărfuri şi evenimentele de ordin 
economic ocupă mult loc. În ce priveşte informaţiile po- 
litice, afacerea Wilkes a redevenit actuală. John Wilkes, 
om politic şi gazetar, expulzat din Anglia, se găseşte în 


'! His (Her) Majesty Ship: Nava Majestății Sale. (Nt.). 

Franţa, şi se pune întrebarea dacă măsura privind 
expulzarea va fi dezvăluită, dată fiind, zice-se, intenţia 
lui Wilkes de a-şi prezenta încă o dată candidatura la 
deputăţie. În problema coloniilor : regele George al 
III-lea, ca și cei doi predecesori ai săi, elector de Ha- 
novra şi în acelaşi timp rege al Angliei, este nemulţumit 
de faptul că Parlamentul a anulat un anumit „drept de 
timbru“, impus în urmă cu un an coloniștilor din Ame- 
rica şi are de gînd, se pare, să-l înlocuiască cu un drept 
de vamă asupra ceaiului. Nimănui nu-i trece prin minte 
că impozitul acesta va sta la originea Războiului de in- 
dependenţă. Ca şi celelalte ziare, Gazeta Norfolk-ului n-a 
pomenit nici un cuvinţel despre cea dintii criză de ne- 
bunie a regelui. 

"O' rubrică intitulată simplu Society oferă în cîteva 
rînduri informaţii privind faptele şi gesturile personali- 
tăţilor de vază, precum și viaţa mondenă şi artistică. În 
Derbyshire, sir Nathanael Curzon a mutat un sat care 
stînjenea vederea din noua sa locuinţă ce i se construia. 
La' Londra, ilustrul actor şi autor dramatic Garrick (des- 
cendent dintr-un neguţător francez numit Garrigue, re- 
fugiat în Anglia după revocarea Edictului din Nantes) 
joacă în fiecare seară cu casa închisă la teatrul Drury 
Lane. Pictorul Reynolds a urcat la douăzeci de guinee 
preţul portretelor sale. Sir Harry Fetherstonhaugh a în- 
treprins lucrări de înfrumusețare în domeniul său din 
Up Park, nu departe de Portsmouth... 

Pastorul parcurge toate ştirile acestea, dar niciodată 
nu se întîmplă, ca să zicem aşa, să comenteze vreuna în 
faţa alor săi. De fapt, faima destinelor mari nu afectează 
nicicum mica parohie Burnham Thorpe. Evenimentele 
exterioare nu interesează şi nu sînt comentate fugar la 
ieșirea din biserică sau în jurul unui ceainic, pot of tea, 
decît în măsura în care privesc vreo familie a micuţei 
gentry. Bărbaţii din familiile acestea alese, very good 
people, servesc la bordul navelor majestăţii sale sau în 
armatele Indiilor Occidentale, în America ; dar bubuitul 
tunurilor Războiului de şapte ani a amuţit, viaţa Nor- 
folk-ului, micuță gentry cu fermieri, prăvăliaşi, artizan:, 
curge pe firul anotimpurilor. 

Stilpi datînd din mijlocul veacului al XIII-lea susțin 
naosul bisericuţei din Burnham Thorpe ; ; în stradă se 
poate vedea, alungită, statuia unui cavaler în armură, 
mort — spune inscripţia — în ajunul Crăciunului din 
1420 ; picioarele sale înzăuate se odihnesc pe un ciine 
adormit. În fiecare duminică, în jurul orei nouă şi ju- 
mătate, pastorul ajunge călare în faţa bisericii, cu tînărul 
Horatio pe micul său poney de Shetland alături. Copiii 
parohiei, aliniaţi în faţa tindei, foarte curaţi şi cu ţinută 
îngrijită, la fel şi țărănușşii, se descoperă și îl salută pe 
pastor ; adulţii s-au şi rînduit în biserică. Slujba reli- 
gioasă începe cu psalmi, după care urmează predica ci- 
tită, apoi una sau două „lecţii“, care sînt, în fapt, litur- 
ghia propriu-zisă, citită de către preotul căruia slujito- 
rul — în cazul dat, micuțul Horatio — îi dă răspunsurile ; 
încă un psalm, doi pentru încheiere, în totul o oră. Slujba 
nu este la fel de corect celebrată pretutindeni ; în enu- 
mite parohii cîte un preot cu perucă murdară, avind 
drept ajutor un bătrîn ţircovnic beţiv, expediază slujba 
în mare grabă sau chiar nu vine, deși toată parohia îl 
așteaptă. 

La opt ani, Horatio străluceşte deja în rolul său de 
mic cleric, ştie pe dinafară slujbele „stabilite de lege“, 
inclusiv slujba penitenţilor, slujba morţilor și cea a că- 
sătoriilor. La şapte ani el şi semnase, ca martor, la că- 
sătoria lui Peter Dennis cu Hannah Pinner ; semnătura 
lui, clară şi aplecată, mai poate fi văzută într-un vechi 
registru al parohiei Burnham Thorpe. La 27 decembrie 
1767, Horatio îl mai asistă pe tatăl său citind răspunsu- 
rile de la slujba mortilor, dar de data aceasta plinge, 
căci este vorba de slujba funerară închinată mamei sale 
care s-a stins în ajun. Lacrimile lui Horatio îi vor uda 
multă vreme perna, noaptea, însoţite uneori de cîteva 
hohote de plins; atunci William se trezește: „Ce ai? 
Dormi !“. 

Horatio a urmat întîi cursurile de la Royal Gram- 
mar School, altfel spus ale şcolii primare, la Norwich, 
apoi o şcoală particulară, William Paston School, la North 
Walsham. Acolo studiul limbii latine şi al textelor din 
Shakespeare alterna cu şedinţele de pedepse corporale, 

lucru pe care Nelson nu avea să-l uite: „Jones, profe- 
sorul de latină, era o pramatie din Țara Galilor şi un 
mînuitor de bită fără de pereche“. Această formă de 
școlaritate era firească în Anglia acelor vremi şi socotită 
salvatoare pentru băieţi, iar aceştia îşi făceau o glorie 
din a adăuga brutalității profesorilor pe a lor proprie, 
cărîndu-şi pumni cu cel mai neînsemnat prilej. În pri- 
mii ani ai copilăriei, Horatio avusese pe lingă casă un 
mielușel care se ţinea scai de el şi pe care îl îmbrăţişa, 
îl adora ; ba chiar plînsese într-o zi din pricina lui, vă- 
zîindu-l că se rănise într-o întîmplare nefericită. Trei ani 
de școală au fost de ajuns ca să-i înăbuşe sensibilitatea. 
Cîteva istorioare, cu smerenie transmise din generaţie 
in generaţie, ar vrea să demonstreze că micuțul Horatio 
a dovedit de timpuriu o energie neînfrîntă. Într-o zi, pe 
cînd se afla în vacanţă la bunica, el întirzie la cină ; ora 
este înaintată, lumea se nelinișteşte, să nu fi fost răpit, 
cumva, de ţigani ? Cu toţii se duc să-l caute, şi este găsit 
aşezat pe malul unui rîu, foarte obosit, dar foarte calm. 
Reîntors acasă, bunica îl întreabă : 

— Dumnezeule, se lăsa noaptea. Nu ţi-a fost teamă ? 

— Teamă ? Cine este Teamă ? Nu l-am văzut nicio- 
dată, . 

A doua poveste. Într-o zi de furtună cu zăpadă, Ho- 
ratio și fratele său mai mare, William, se duc, călare pe 
cîte un poney, la şcoală. Dar nici nu s-au așternut bine 
ia drum, că vîntul se înteţeşte, zăpada se preschimbă în 
turtună albă. Se întorc acasă, unde pastorul se încălzeşte 
de bine de rău în fața unui foc de turbă. 

— Tată, spune William, e foarte urît afară, cred că 
nu putem merge la școală. 

— Feciorii mei,-vă duceţi ori nu asta-i treaba voastră. 

— Ne ducem, hotărăște Horatio. 

Plecară din nou şi, în timp ce William susţine cà 
este curată nebunie, că mai bine s-ar reîntoarce, Horatio 
îl dojeneşte : e-n joc onoarea, trebuie să ne continuăm 
drumul ; şi ajung, pînă în cele din urmă, la școală. 

A treia istoripară. La Paston School, un măr încăr- 
cat de fructe ajunge pînă la înălţimea catului întîi, dar 


21 


cam prea depărtat de vreo fereastră ; pentru a putea fi 
atins, ar trebui sărit direct între crengi, și nici un băiat 
nu are curajul să o facă. 

— O să mă descurc eu, zice Horatio. 

Sare, culege mere, le aruncă prietenilor. Dar el nu 
mănîncă nici unul. 

Toate acestea nu sînt oare prea frumoase ? Cine pu- 
tea cunoaște micile întîmplări din copilăria lui Horatio ? 
Cel în cauză şi familia. Practic însă nu găsim nimic des- 
pre ele în corespondenţa lordului Nelson. Cit priveşte 
îamilia, ea şi-a încredinţat amintirile (în 1809, la patru 
ani după moartea amiralului) pastorului James Clark, 
bibliotecar și capelan al prinţului de Galles, anume ales 
biograf oficial ; clericul acesta este un campion al hagio- 
grafiei emfatice, singurul ton, de altfel, pe care se cădea 
să se vorbească despre eroul naţional în anii care au 
urmat morţii sale. Să fim totuși neîncrezători faţă de 
toată anecdotica edificatoare asupra unei copilării. Cî- 
teva fapte și date dovedite în mărturii verificate, precum 
şi. o destul de bună cunoaştere a climatului moral al 
Norfolk-ului din vremea aceea ne informează mai bine, 
ne-au şi îngăduit, îmi pare, să ne apropiem de Horatio 
Nelson copil. 

Nu putem ști cîte picături din sîngele tumultuos al 
aventurierului poet luptător John Suckling au ajuns în 
inima micului Horatio, după trei generaţii, şi cîte din 
ale şirului de pastori, dar este limpede că firea acestui 
copil s-a dovedit complexă, contradictorie. O mare ne- 
voie de afecţiune, îngemănată cu mîndrie și voinţă pu- 
ternică, iată un punct de plecare bun pentru a forma 
un personaj interesant. Pe de o parte, educaţia severă, 
represivă, o evlavie părelnică ; pe de alta, spectacolul 
aproape cotidian al unor moravuri libere din viața cîm- 
penească de atunci. La școală, nu numai ciomege şi 
schimburi de pumni; există şi actele de violenţă ale 
celor mari faţă de cei tineri, tiranii de multe ori dez- 
gustătoare, pretutindeni un climat de brutalitate și gro- 
solănie, pe care nici indivizii cei mai dubioși din zilele 
noastre nu l-ar îndura. Horatio Nelson, cel care îşi răs- 
făţa cîndva mielușelul, vede, peste cîţiva ani, la Norwich, 

la Aysham sau în alte orășele, lupte de animale, de o 
mare cruzime, demonstrate de saltimbanci, scene în care 
cîini sînt stilciţi în bătaie. Ce brutalizare morală pentru 
un copil sensibil! Ar fi putut distruge o inimă slabă: 
dar călea o fire semeaţă... 

Să ne înțelegem: pentru ca o copilărie să fie fără 
contenire nefericită ar trebui ca Destinul să se arate 
crud. Nelson — o va spune el mai tîrziu — a cunoscut 
în anii cei tineri zile de încîntare pe întinsul cîmpiei 
Norfolk-ului cu climă agitată, atît de frecvent măturată 
de vintul aspru și sărat, dar dintr-o dată plină de far- 
mec în frumoasele zile de vară: unduitoare lanuri de 
orz, cu maci, albâstrele și margarete, și măceşii de la már- 
gine de drumuri, şi atîtea jocuri în paradisul acesta al 
tuturor copilăriilor... Priviţi-l pe micul şi sensibilul Ho- 
ratio luînd parte, dimpreună cu camarazii săi, la expe- 
diţiile de dibăcire a cuiburilor, care astăzi i-ar face pe 
englezi să sară în sus, dar care atît de multă vreme au: 
reprezentat un sport al copiilor nu numai în Anglia. Bă- 
ieţelul cu picioare subţiri prindea puteri, s-ar fi împlinit 
şi mai mult dacă ar fi ieșit mai des din casa aceea umedă 
și dacă ar fi fost mai bine hrănit. „Nu avem nevoie de 
atita carne“, spune pastorul. Familia aceasta nu minca: 
aproape niciodată carne, aici peştele nu era așa de scump, 
dar pînă şi scrumbia era servită cu drămuire. Nu am 
găsit informaţii precise în legătură cu bugetul familiei, 
cu situaţia averii. Catherine adusese o dotă, dar veni- 
turile pastorului erau modeste, iar rangul trebuia totuși 
ținut. Copiii erau totdeauna bine îmbrăcaţi ; pe Horatio: 
colegii săi, fii de ţărani, îl luau chiar uneori în deridere 
pentru eleganța lui. 

După moartea Catherinei, casa este şi mai întune-— 
coasă, şi mai tristă, și mai umedă. Pastorul notează în 
jurnalul său că se simte stingher, fără vlagă. Asta nu-l 
face nicicum să renunțe la cura sa de la Bath şi să-şi 
lase copiii în seama slugilor ; în afară de Maurice, care: 
își ia tocmai atunci avînt, devenind slujbaș. 

Oare s-a schimbat ceva în tine, Horatio Nelson? 
„Viaţa lui de copil se încheiase. Deşi încă atît de crud, 
pășea în adolescenţă“. La nouă ani... Este oare cu pu-— 

tinţă ? Copiii care lucrează în mine, micii coșari de șase 
ani au încetat să mai fie copii ? Într-un anume sens da, 
căci făptura lor atit de fragedă ţine piept, neocrotită şi 
fără temere, brutalităţii sociale care îi răneşte chiar şi 
pe adulți. Horatio nu se numără printre aceste victime, 
avea un tată, un adăpost, era hrănit. Dar nu mai avea 
mamă. Nici cronica de familie, nici alte mărturii nu 
spun cît de mult a însemnat ea pentru el; Horatio însă 
a mărturisit : „Amintirea zilelor de demult mi-o readu- 
cea, întreagă, în suflet“ — iar de-a lungul vieţii, a vieţii 
sale tumultuoase înfruntînd vintul, şi valurile, și furtu- 
nile, Nelson nu a dat nici măcar o singură dată uitării 
ziua morţii mamei sale. 

După moartea Catherinei Nelson, familia s-a simţit 
mai puţin unită, pastorul cina uneori singur, iar copiii 
cu servitorii. Joaca şi bucuria de a se alerga îi mîna pe 
“Horatio şi pe William pe întinsurile cîmpiei, cel mai ades 
pînă la ţărmul mării, şi nu o dată Horatio scăpa singur. 
La Burnham Thorpe aproape toate drumurile duc spre 
mare, dar se află printre ele unul pe care Horatio îl în- 
drăgea cel mai mult. Era îngust şi tivit de copaci. La 
mai puţin de trei kilometri se zărea o linie foarte sub- 
tire, argintie, plumburie sau albastră. Horatio se în- 
drepta spre ea ; la dreapta şi la stînga, îndărătul steja- 
rilor — pini ; apoi nimic, o întindere galbenă, grozamă 
şi plaja. Şi marea... 

De cel puțin trei ori Horatio a văzut pe drumul acesta 
an lucru ciudat: tineri şi bărbaţi tineri, pescari uşor 
de recunoscut după veșmînt şi bonetă, aruncîndu-şi din- 
tr-o dată boneta și luiînd-o la fugă fără ţintă spre cîm- 
pie, în timp ce unii dintre ei se rugau de fermieri să-i 
ascumdă. Oamenii aceştia fugeau de presă. Iată ce în- 
scmna în Anglia de atunci presă. 

Pentru a încadra navele regelui nu ar fi fost nevoie 
decit de șaptezeci de mii de oameni, dar viaţa de pe na- 
vele acestea era atit de „plăcută“, încît niciodată nu se 
adunau destui. Atunci, cînd şi cînd, puteau fi văzuţi 
prin tirguri, orășele și periferii nişte echipe denumite 

"Detașamente de arcan 1, alcătuite din ofiţeri de marină 
discreditaţi, trecuţi pe linia a doua în Navy 2, din motive 
de incapacitate nautică, beţie, ori pentru vreo ticăloșie 
mult prea bătătoare la ochi. Detaşamentele erau întărite 
“cu bande de secături înarmate cu. bite. Prima operaţie 
a Detaşamentului consta în a fixa pe peretele unei ta- 
verne un afiș îmbietor, al cărui text invariabil putea fi 
tălmăcit astfel: „Toate curajoasele Inimi de Stejar, în 
stare şi dornice să-și slujească bunul rege și patria la 
bordul navelor Majestății sale sînt poftite prin prezenta 
la Taverna manejului de lîngă Noul Port, unde îl vor 
găsi pe locotenentul James Ayscough de pe Bellona, în- 
sărcinat cu înrolareå și instruirea curajosilor marinari, 
mîndri că servesc la bordul navelor ce ancorează în por- 
turile Portsmouth, Plymouth, Chatham şi Sheerness, sub 
comanda viceamiralului Gerry, a contraamiralului Georg 
Lord Edgcumbe şi a comandorului Hill“. Urmează o în- 
'şiruire a numelor navelor cu numărul de tunuri de pe 
fiecare, iar în continuare textul relua: „Locotenentul 
Ayscough va fi nespus de fericit să strîngă mîna orică- 
ruia dintre bătrînii marinari, dacă i se vor afla prin 
preajmă, sau prietenilor şi cunoştinţelor sale. Capui sus, 
băieți ! Cu cît vom fi mai nebuni, cu atît vom rîde mai 
mult !“ Erau indicate apoi primele şi soldele, diferite 
după numărul anilor şi al nevoilor flotei. În perioada co- 
pilăriei lui Nelson, prima de angajare se ridica la trei lire 
pentru un able seaman, marinar calificat, şi două lire 
pentru orice necioplit. 

Odată afișul pus, ofițerul recrutor se instala în ta- 
vernă dimpreună cu cîțiva devotați de-ai săi. Echipa sa 
de lichele se apuca de-a binelea să vîneze oameni, căci 
simpla vedere a afișului a fost, fără îndoială, de ajuns 
pentru a-i face pe bărbaţii sănătoşi şi capabili să ser- 
-vească pe mare să o rupă la fugă. A nu pune afișul și 
a începe pe nevestite „vinătoarea“ ar fi dat mai multe 
rcade, dar ofițerul reprezenta legalitatea ; numai după 


| ! Subunităţi care aveau menirea să racoleze personal peon- 
tru încadrarea navelor militare. (N.t.). 
7 Royal Navy: Marina regală britanică. (Nut), 

aceea puteau urma hăituirea şi ciomăgelile. Vînatul uman 
capturat era strîns în tavernă ; fiecare își primea pe loc 
prima de angajare, din care nu avea să fie reţinut decît 
costul cănilor cu bere cu care fusese sărbătorită intra- 
rea într-o nouă viaţă, iar din ordinul locotenentului toată 
lumea cînta în cor: „Cine mai e atit de liber precum 
copilul mărilor ?% 

Micul Horatio a asistat cel puţin o dată sau de. două 
ori, într-unul sau altul din porturile de pe coastă, la 
năvala noului detașament și a. văzut pescarii luînd-o 
razna pe cîmp, ascunzîndu-se. Firesc ar fi fost ca aseme- 
nea spectacole să-l facă să i se pară groaznică meseria 
de marinar ; dar nu s-a întîmplat aşa. Orice vocaţie ade- 
vărată îşi găsește zămislirea în mari adîncuri sufleteşti 
şi nimic nu o înfricoșează. De-aici înainte lucrurile se 
vor desfăşura foarte repede. 

Ziarele engleze continuau să dea știri amănunțite pri- 
vitor la mişcările navelor. Într-o zi, în vacanţa de Cră- 
ciun a anului 1770, în timp ce pastorul din Burnham 
Thorpe era plecat la Bath pentru o cură scurtă, supli- 
mentară, Horatio şi fratele său au citit în Gazeta din 
Norfolk că „nava Raisonnable — navă franceză cu şai- 
zeci şi patru de tunuri, capturată în urmă cu doispre- 
zece ani — a fost anume pregătită în vederea unui răz- 
boi iminent împotriva Spaniei. Comanda navei a fost 
încredințată căpitanului Maurice Suckling din Woodton“. 

Horatio Nelson a stat pe gînduri doar cîteva minute. 

— Scrie-i tatii că vreau să mă îmbarce pentru a servi 
la bordul navei căpitanului Suckling. 

Horatio era el însuși în stare să scrie foarte bine, dar, 
ciudat lucru, a hotărît să folosească, în cazul acesta, ca- 
lea ierarhică. Pastorul, primind scrisoarea, s-a declarat 
pe dată de acord. — „Mai am de crescut șapte copii“ — 
îi scrie căpitanului Suckling ; şi iată răspunsul acestuia : 
„Ce naiba a putut face sărmanul Horatio de-l trimiteţi, 
pe el atit de plăpind, să îndure viaţa de marinar? În: 
sfîrşit, să vină. Dar la cea dintii bătălie o ghiulea îi va 
zbura poate capul şi îi va hotări soarta“. Horatio Nelson. 
avea atunci doisprezece ani și trei luni. a 

Toate Indiile pentru un aspirant de 
marină 


AȘEZAT LINGA TATĂL SĂU ÎN 


short stage coach 1, Horatio Nelson încerca să vadă ceva 
din Londra, în pofida oboselii și a încordării nervoase. 
Martie 1771, ora cinci după-amiază ; întuneric din pri- 
cina ceței şi a fumului. Celui care venea dinspre nord, 
Londra îi apărea de departe ca o. ciupercă uriaşă, maro- 
niu-veninoasă. 

La 1 ianuarie al aceluiaşi an, căpitanul Suckling 
scrisese pastorului să i-l aducă pe sfrijitul căruia o ghiu- 
lea avea să-i zboare, probabil, capul. Între timp, nava 
Raisonnable, în loc să execute manevrele de ancorare, 
intrase în șantier pentru reparaţii ; aproape trei luni de 
întirziere, vreme în care Horatio a fost trimis să-şi vadă 
mai departe de școală. Apoi, în a doua jumătate a lunii 
martie, a sosit ordinul de chemare. 


Capătul drumului parcurs de diligența care pleca de 
la King's Lynn era o curte de han gloduroasă, de la 
periferia Londrei ; de acolo, călătorii se urcau în short 
stage coach-uri care o porneau spre diverse cartiere. 
„Slavă Domnului că nu vom fi nevoiţi să căutăm un 
Hotel, a spus pastorul. Cele care nu-s spelunci au pre- 
turi nemaipomenit de ridicate“. Informat despre călă- 
toria aceasta, unul dintre cei doi cumnaţi Suckling şi-a 
ofcrit ospitalitatea. Nu Maurice, căpitanul, ci William, 
funcţionarul de vamă, cel care l-a găzduit pe fin, pe 
William. Pentru a ajunge la el,-pastorul şi fiul său nu 
au traversat inima oraşului — Cetatea cu străzi înguste, 
întortocheate care colcăia de pușlamale ; ei s-au îndrep- 
tat spre noile cartiere ale West End-ului, reconstruit 
după marele incendiu din 1666. Mai mult de o sută de 
ani se scurseseră de atunci, şi reconstrucţia tot nu se 
încheiase. Oricum, că erau vechi ori noi cartierele acelea, 


“1 Droșcă, diligenţă mică folosită în interiorul oraşelor mari. 
(N). 

străzile Londrei, pavate cu pietriș care se afunda necon- 
tenit în pămînt, erau tot atitea locuri primejdioase pen- 
tru pietoni sau prilejuri de a-şi sparge dinţii ori fringe 
salele pentru cei din diligenţă. Cînd George al III-lea 
ieșea din palatul St. James ca să se ducă la Westminster, 
pentru a asista la deschiderea Parlamentului, pe anumite 
străzi erau aruncate vreascuri, spre a-i înlesni trăsurii 
trecerea peste băltoace. Prin fum şi ceaţă, în lumina 
„Pilpîitoare a lanternelor alimentate cu ulei de balenă, 
Horatio zărea case cu trei caturi, din cărămidă, inne- 
grite, aliniate, toate la fel, și tot așa mereu-mereu, şi- 
Tagul lor era fără de sfîrșit, ca într-un coșmar, iar de 
fiecare parte a străzii curgea un rîu uman, în ambele 
sensuri, tălăzuindu-se, într-un zîmbet neliniștitor. 

Încă de la 1 ianuarie, căpitanul Suckling trecuse nu- 
mele lui Horatio în registrul de roluri! al echipajului 
navei Paisonnable, şi n-avea nici un motiv să-l şteargă 
după aceea, cînd îmbarcarea băiatului a întârziat. În- 
tr-adevăr, de ce să-l şteargă de vreme ce, cît timp Hə- 
ratio Nelson avea să fie midshipman, solda i-o încasa 
căpitanul ? ? Așa era regula. Cele două posibilităţi de a 
intra în. Royal Navy, cu speranţa de a deveni otiţar, 
crau : să fii midshipman după doi ani de cursuri la Aca- 
demia Regală din Portsmouth sau midshipman pe loc, 
prin protecţie ori nepotism. Numeroşi băieţi înscrişi cu: 
gradul acesta în registre aveau aceeași vîrstă crudă ca 
și Horatio, şi tot ca el nu aveau habar de mare și nave. 
Nu vor reuşi mai puţin bine decit produsele Academiei, 
pentru că adevărta instruire nautică se căpăta la gră- 
madă, altfel spus, la bordul navei și nu exista discrimi- 
nare ca în marina regală franceză, ofiţeri roșii și ofițeri 
albaştri, nobilime sau pătură de jos: midshipmau-ul, 
după ce își trecea cu succes examenul de locotenent, îşi 
vedea numele înscris în gloriosul registru al Marinei re- 
gale şi, oricît de modestă i-ar fi fost obirşia, toată lumea 
îi spunea Sir, pînă şi miniştrii şi regele ; era ca un titlu 
de nobleţe, avansarea sa nu avea să depindă decit de 
calităţile sale de marinar şi de curajul dovedit. 


! Registru în care se arată îndatoririle fiecărui membru ai 
echipajului. (N.t.). 

Locuinţa unchiului William Suckling era vastă și lu- 
xoasă : mobilă aleasă, bibelouri, portrete de familie — 
printre care unul al lui Robert Walpole, lucru la care 
ne putem aştepta. Cu hainele mototolite, plin de praful 
de pe drum, Horatio s-a spălat pe miini, fîsticit fiindcă 
© slujnică i-a întins un şervet ; o slujnică tînără şi fru- 
moasă, londonezii nu le voiau decît așa, ei și le puteau 
alege din sînul unor familii numeroase, fără a mai pune 
la socoteală irlandezele care soseau pe jumătate moarte 
de foame şi care aveau norocul să nu întiîlnească ime- 
diat un proxenet. La masă, unchiul a spus că Horatio nu 
pare prea robust, dar că âerul de mare îi va face bine; 

boi pastorul şi unchiul au vorbit despre altceva; în 
vremea aceea copiii nu reţineau prea mult atenţia celor 
mari. Cind a venit clipa mult aleasă a păhărelului de 
Porto, băiatul a fost trimis la culcare, căci a doua zi tre- 
buia să se scoale devreme. 

A fost, totodată, şi clipa în care băiatul și-a luat ră- 
mas bun de la tată. Pentru a se duce ia Chatham, unde 
stătea la ancoră nava Raisonnable, trebuia din nou luată 
e diligenţă, dar pastorul nu a socotit că trebuie să meargă 
pină acolo, călătoria de la Burnham Thorpe l-a obosit, 
de altfel băiatul se putea descurca şi singur, un servitor 
avea să-l însoțească pînă la hanul de unde pleca dili- 
genţa. Se ştie cu certitudine că acolo, în casa unchiului 
William Suckling, s-au despărţit pastorul şi fiul; nu 
există nici un amănunt privind această despărţire, “dar 
nimic nu ne îndreptăţeşte să credem că pastorul ar fi 
vărsat torente de lacrimi, stringindu-şi înnebunit fiul 
la piept. i 

Dis-de-dimineaţă, pe străzile la fel de puţin lumi- 
nate ca în ajun, Horatio pășea însoţit de un servitor care 
îi ducea cufărul. Bagajul unui marinar, un simplu sac; 
ofiţerii şi aspiranţii aveau un cufăr, un fel de lădiță; 
detaliul va avea anume însemnătate. În curtea hanului, 
diligenţa nu era încă gata de drum ; servitorul a lăsat 
cufărul la picioarele stăpînului şi... drum bun. 

Rochester se află la treizeci şi cinci de kilometri de 
Londra. Diligenţa trecu peste un pod mare, iată pentru 
prima oară Tamisa, Horatio privea atent, ghicind prin 
ceața densă linia ilustrului fluviu — suprafaţă cenușie 

stropită de cîteva lumini, deasupra căreia zburau .pes- 
căruși neobosiţi, niciodată sătui ; se traversa apoi o lungă 
periferie mizerabilă ; colibe, cabane prelungi, din lemn, 
păreau aruncate acolo ca niște epave, apoi iată, în sfir- 
sit, puţină cîmpie adevărată. Diligenţa urcă la pas Soo- 
ihel Hill-ul, se arătară cîțiva călători, castelul de -Ro- 
chester era încă destul de departe, cu donjonul, cu masa 
lui impunătoare ; diligența coborî iarăşi, luă din nou 
viteză, iar peste o jumătate de oră iată străzile strimte 
şi pline de oameni ale Rochester-ului, iată curtea cu 
Hanul Boului. Iată-l şi pe Horatio singur, cu lădiţa la 
picioare, în mijlocul unor oameni care se îmbrățişau,. se 
întrebau unii pe alţii și își spuneau : să bem o dușcă, ni 
se cuvine deplin. 

Chatham ? Chatham este, băiete, uite colea, nu prea 
departe, la mai puţin de o jumătate de oră, ridică-ţi 
“cufărul pe umăr, da, aşa vezi, o să fie mai bine. Lădiţa 
cuprindea pesemne haine şi rufărie, într-un fel cele tre- 
buincioase unui elev de colegiu ; ce greutate avea nu pu- 
tem şti ; un sac de marinar ar fi de zece ori mai lesne 
de sus, dar aspirantul trebuia să aibă un cufăr, şi în- 
cercaţi să vă amintiţi dacă la doisprezece ani şi slăbuț 
fiind aţi fi fost fericiţi şi capabili, oricare dintre dum- 
neavoastră, să căraţi în spinare un cufăr tare, din lemn, 
cîntărind vreo douăsprezece kilograme. Curaj, Horatio, 
asprul: drum al gloriei abia începe ! . 

La Chatham curge rîul Medway, iar în mijlocul rîu- 
lui acestuia stau la ancoră nave. Nu cu velele desfăşu- 
rate, nu zveltele şi graţioasele păsări zărite de pe plaja 
Norfolk-ului, ci golaşe, greoaie pîntece de nave imobile, 
severe. Care dintre ele era Raisonnable ? Nimeni de pe 
malul acela nu părea să știe, s-ar putea zice chiar că ni- 
mănui nu-i păsa ; în jur, doar inşi prost îmbrăcaţi, gră- 
biţi, unii dintre ei împovăraţi de baloturi sau împingind 
cărucioare ; nici nu-l ascultau pe băiatul care le punea 
întrebări — ce-o mai fi şi cu neîndemiînaticul ăsta care 
duce un sicriaș, haide, fă loc, şterge-o! Pentru prima 
oară, Horatio înfrunta o grosolănie pe care nu o cunoș- 
tea, o totală lipsă de înţelegere faţă de copilărie : de copii 
nu are nimeni habar, nu există decît oameni slabi şi oa- 
meni puternici, cu atît mai rău pentru cei slabi. 

Cît să fi durat oare căutarea, rătăcirea aceasta, şi de 
cite ori a fost pus jos, pentru a fi iarăși ridicat, cufărul 
acela ? Fără îndoială o bucată din zi, căci după-amiaza 
a şi trecut în parte cînd, în sfîrşit, un bărbat cu apa- 
renţă civilizată, destul de bine îmbrăcat, auzi glasul ti- 
mid ; îl puse să repete întrebarea, îl privi atent ; deveni 
apoi binevoitor, cînd Horatio rosti numele căpitanului 
Suckling. „Domnul acela era un ofiţer de marină. Mi-a 
arătat nava Raisonnable și m-a poftit să mă răcoresc la 
el cu o băutură“. Poate i-a dat și o gustare, Nelson nu 
ne spune, după cum nici numele ofițerului aceluia să- 
ritor nu ni-l pomenește. 

— 'Se-ntunecă şi ar fi mai bine să te găseşti la bordul 
lui Raisonnable înainte de căderea nopții. Îţi dau pe ci- 
neva care să te îndrume. Vei prezenta omagiile mele 
căpitanului Suckling. 

Un luntraș se afla pe malul Medway-ului, ofiţerul 
l-a strigat, rostind cîteva cuvinte, şi i-a dat un bánuț. 
Horatio i-a mulțumit, roșind, fără îndoială. S-a lăsat 
noaptea, dar barcagiul înainta neşovăielnic. Horatio au- 
zea plescăitul vislelor cufundindu-se în apa întunecoasă ; 
“tudată navigare, un fel de traversare a Styxului. Na- 
vele, mase mari, și mai întunecate decît apa ; una dintre 
ele părea că se izolează, că înaintează în mijlocul liniei 
de ancorare ; barcagiul își strînse vislele lîngă peretele 
înalt al cocii unui vas. 

— Atenţie, barcagiule ! . 

Cu o singură mînă, luntrașul a' înșfăcat frînghia care 
atîrna peste bord. I-a dat.pesemne ofițerul bacșiş gras, 
căci iată-l apucînd cufărul şi urcînd scara ; o luă înain- 
tea lui Horatio, apoi depuse cufărul la picioarele acestuia, 
pe punte. Încolo nimeni. 

Nimeni ? Se auzeau totuşi glasuri, umbre se lăsau 
ghicite în penumbră, cîţiva tipi, strînși grămadă, păreau 
să : discute înciudaţi şi — să fie oare cu putință? — 
printre glasurile acelea puteau fi deslușite unul sau două 
glasuri de femeie ; la cîțiva pași de Horatio se profilau 
siluete în trecere ; nu se opreau. O lumină slabă se pre- 
fira din felinarul de ancorare cocoțat în catargul trin- 

chet 1, la înălțimea gabiei mari. Nici o santinelă, nici un 
ofiţer, ce vas fantomă era acesta ? 

. — Aş vrea să vorbesc cu căpitanul Suckling, mă 
aşteaptă, sînt nepotul lui. 

Horatio a îndrăznit să se adreseze unuia dintre tipii. 
care tăndălesc pe punte. 

— Cu căpitanul Suckling ? Nu-i aici. E pe uscat. 

— Cind se înapoiază ? Unde aş putea găsi un ofiţer ? 

Dar tipul a și plecat. Ceva trebuia totuşi să facă. 
Nava nu era pustie ; în afară de grupul în care oamenii 
se înjurau, Horatio auzi și alte glasuri, în faţă ; zgomot, 
cîntece s-ar zice... Zgomotul venea dinspre o scară — să 
ştim odată pentru totdeauna că pe o navă o scară poate 
fi ori într-adevăr o scară, ori trepte care duc la o punte. 
Horatio a coborit curajos treptele. Iată bateria, compar- 
timentul cel mai vast al navei, în el se găsesc tunurile, 
acolo își agaţă marinarii hamacele. 

Bateriile erau totdeauna vopsite în roşu, „pentru ca 
sîngele care le stropea în atîtea rînduri și atît de mult 
să nu se vadă“. Dar pentru moment, în lumina slabă a 
felinarelor, Horatio nu vedea, fireşte, dacă bateria era 
vopsită în roșu, în albastru sau în verde. Acolo se afla 
o gloată de bărbaţi şi femei, cei mai mulţi dintre bär- 
baţi erau zdrenţăroși, rufoşi, nu aveau uniforme, erau 
murdari ; bărbați și femei care ţipau, învălmăsiţi într-o 
mare şi infernală mișcare. Femei cu părul răvăşit si cu 
bluze descheiate se băteau, perechi dansau în sunctele 
unei viori, cum de o mai auzeau ?, alţii aveau gurile 
deschise, probabil cîntau ; dintre bărbaţi, unii stăteau 
în cerc, ciunchiţi sau pe burtă, jucau zaruri, iar la cîţiva 
paşi de ei perechi culcate făceau dragoste. Da, exact aşa, 
„pînă și lui Hogarth i-ar fi fost greu să reprezinte ase- 
menea scene“. Şi ccum, un amănunt tipic pentru viaţa 
pe mare — în soiul acela de orgie nimeni nu fuma, ni- 
meni nu bea, era interzis, și a nu te supune ar fi in- 
semnat să te expui unor pedepse cumplite. Pentru tot 
ceea ce am văzut acum vă voi da numaidecit explicaţii ; 
dar, un minut, trebuie să încercăm să privim chipul lui 


! Catargul din față (din prova). 

Horatio, care avea atunci doisprezece ani şi jumătate. 
Ce iniţiere în viața maritimă! Nelson nu a mărturisit 
niciodată deschis că ar fi fost cumva tulburat. A spus 
că a urcat din nou pe punte, că și-a petrecut acolo toată 
-noaptea şi ziua următoare, fără să-l întrebe nimeni ni- 
mic, fără să-i edreseze cineva vreun cuvînt. 

Nava Raisonnuble fusese capturată de la francezi cu 
doisprezece ani în urmă, în pasul Calais, dimpreună cu 
întreg echipajul ei, șase sute treizeci de oameni, care fu- 
seseră trimiși să mucegăiască, să putrezească, să moară, 
vreme de patru ani, pe pontoanele Portsmouth-ului, pînă 
după semnarea Tratatului de la Paris, care a pus capăt 
Războiului de șapte ani. Numele navei nu fusese schim- 
bat, pe atunci așa ceva nu se făcea. Navele de război nu 
erau desemnate prin tonajul lor, ci prin artileria pe 
care o posedau. Raisonnable, navă de 64 de tunuri, avea 

aproximativ cincizeci de metri lungime și șaisprezece lă- 
time. Vasele -şi fregatele, acestea din urmă mai mici, 
aveau cite trei catarge, și toate se asemănau destul de 
mult între ele. Nava Raisonnable era un foarte bun pro- 
dus al construcţiei navale franceze din secolul al 
XVIII-lea, căreia John Maxfield i-a dus un preţios oma- 
giu în Sea Life in Nelson’s Time. Calitatea ei nu avea 
să mai fie aceeași după Revoluţie. 

După ce Raisonnable a fost capturată, i s-a revopsit 
arborrda : întrucît francezii şi englezii se înfruntau pe 
mări de veacuri, pentru a-şi recunoaşte navele în fumul 
bătăliilor, francezii își vopseau arboradele în negru, en- 
glezii în alb. A variat însă culoarea în care era vopsită 
coca navelor. Devenită engleză, nava Raisonnable a că- 
pătat o vopsea de culoarea lemnului, cu benzi galbene 
şi roşii. Alte nave de război engleze aveau bordurile al- 
bastre, liniile bateriei cafenii, obloanele de la saborduri 
roşii, cu cîteva copastiil subliniate de o dungă aurie. 

O adevărată pleavă a societăţii popula aceste giuvae- 
ruri ale mării. Echipele de arcan ale regelui îi înșfăcau 
nu numai pe pescarii din porturi, pe marinarii din ma- 
rina comercială concediaţi din docuri, dar şi — cam de 
peste tot — pe trîndavii nebănuiţi de cine ştie ce rele, 


1 Balustrade. 

pe beţivi ; îi pîndeau pe condamnaţi la porţile temniţelor. 
Folosirea pe mare a unei drojdii astfel recrutate cerea şi 
instaurarea unei discipline feroce, inumane ; dar rezul- 
tatul dorit era obţinut. Amiralul Collingwood se lăuda 
că l-ar putea face pe orice matelot să salute „pînă şi o 
buleandră a unui aspirant atîrnată de un băț“. Amiralul 
Jervis a biciuit oameni pînă la ucidere. Să o spunem de 
pe acum că Nelson nu a aplicat decît cu drămuire pe- 
deapsa corporală. Şi nu era singurul din şcoala aceasta. 
Totuşi, folosirea „pisicii cu nouă cozi“ nu a luat sfîrşit 
în marina engleză decit după războiul din 1914—1918. 

În afară de situaţiile în care oamenii sînt închişi, 
înlănţuiţi ca în închisori sau ocne — ocnele de odini- 
oară — disciplina are nevoie, neîndoios, de oarecare în- 
dulcire. Marinarii englezi din secolul al XVIII-lea dădeau 
frîu liber instinctelor ori de cîte ori nava se reîntorcea 
la portul de origine. Aproape toţi biografii lui Nelson 
au trecut sub tăcere condiţiile primei întilniri a eroului 
naţional cu anumite realități din Royal Navy. 

Un articol din Regulamentul serviciului la bord era 
redactat în felul următor : „Se cere cu stricteţe ca toţi 
comandanții navelor şi vaselor majestăţii sale, care se 
află la ancoră, să nu îngăduie prezenţa la bord a nici 
unei femei, în afară de 'cele care sînt într-adevăr ne- 
vestele . bărbaților pe care vin să-i vadă“. Dar iată că 
interpretarea cuvîntului „nevastă“ căpătase o elasticitate 
surprinzătoare. Orice navă care se reîntorcea la portul ei 
de origine era pe loc împresurată de o duzină de ambar- 
caţii pline cu fete care gesticulau şi îi interpelau pe 
marinari „în chipul cel mai puțin decent cu putinţă“. 
Odată nava ancorată, ofițerul de cart dădea voie ambar- 
caţiilor să acosteze, iar bărbaţii coborau „să-și aleagă 
femei așa cum și-ar fi ales niște vite“. Fetele erau con- 
trolate la capătul schelei, spre a nu aduce cumva alcool 
pe navă, apoi li se îngăduia să coboare în baterie, unde 
medicul de bord avea datoria să le examineze din punct 
de vedere sanitar. În fapt, nici vorbă nu putea fi să 
țină piept şuvoirii aceleia de bărbaţi care se rostogo- 
leau pe scări, și-apoi toţi medicii de marină găseau întru 
totul nevrednic de ei faptul că trebuiau să se ocupe de 
prostituate. Marele rut ce se declanșa în momentul acos- 

tării angaja uneori aproape şase sute de bărbaţi din echi- 
paj și nu mai puţine fete. Comandantul și ofiţerii se 
retrăgeau în cabinele din spate, departe de dezmăţ, şi 
coborau pe uscat cît mai repede. 

Nelson a povestit aşadar că, după ce a urcat din nou 
pe punte, şi-a petrecut noaptea şi toată ziua următoare 
tără ca cineva să se ocupe de el. Nu a spus nici unde 
anume a dormit, nici dacă a mîncat sau băut, ci doar ce 
s-a întîmplat după cele douăzeci şi patru de ore, fără 
îndoială deloc confortabile : „În sfîrșit, cineva s-a mi- 
lostivit de mine“. Atiît și nimic mai mult, iar data îna- 
poierii la bord a căpitenului Suckling a rămas nedeter- 
minată. „Cineva“. Atita discreție din partea unui copil 
te face să cazi pe ginduri. Nu cumva fiinţa care s-a mi- 
iostivit de Horatio (doisprezece ani şi jumătate) era o 
femeie ? „O, sărman de tine, drăguţule, ia te uită, de 
unde vii? Unde te duci, doar n-o să dormi tot afară, 
Dumnezeule, dacă te-ar vedea mama ta !“ Inima „fetelor 
pierdute“ este în stare de multă milă, în felul acesta își 
răscumpără ele, în propriii lor ochi, greșelile. Iată-mă 
deci dînd friu liber imaginaţiei, dar — poate — în li- 
mite îngăduite. 

De îndată ce căpitanul Suckling s-a reîntors la bord, 
Horatio Nelson a și fost trecut pe postul de midshipman. 

În Franţa, anglomanii spun midship, dar adevăratul 
sens al cuvîntului este : aspirant. Fie în marină, fie în 
armata de uscat, un aspirant este o ființă hibridă, nici 
ofițer, nici subofițer, și i se spune destul de caraghios 
„domnule“. Termenul englez midshipman, abreviat mid- 
ship, derivă de la aceea că aspiranţii erau instalați în- 
tr-un post situat la mijlocul navei, amidship cam la 
egală distanţă între gloata echipajului şi „divinităţile“ 
din spate. 

Francezii care spun midship îşi închipuie cel mai ade- 
sea un aspirant seducător de pe Jeanne d'Arc dansînd 
cu o drăguță de familie bună în timpul unei escale, la 
tropice, într-o noapte înmiresmată. Midship-ii în mijlo- 
cul cărora s-a pomenit Nelson (doisprezece ani şi jumă- 
tate) erau cu totul diferiţi și de virste diferite; unii 
aveau treizeci de ani şi chiar mai mult. Mai degrabă 
zdrenţăroşi și murdări, fiindcă nu aveau bani şi fiindcă 

așa era modă, aşa că hipii de azi nu au inventat nimic. 
Cu deosebirea că atunci cînd un midship era chemat de 
comandant — sau chiar invitat la masă, cinste mare — 
se ferchezuia nebuneşte şi, împrumutind de la cama- 
razi veșmintele cele mai puţin jalnice, izbutea în ge- 
neral să se prezinte într-o ţinută heteroclită, dar cu- 
viincioasă. Reamintim că Royal Navy nu avea încă uni- 
forme, că fiecare se îmbrăca după fantezie şi cum putea. 

Miaship-ii aspirau să devină ofițeri, aşadar trebuiau 
instruiți. Treaba asta o făceau ofițerii. În vechile regi- 
muri, în toate meșteșugurile, ucenicia era calea firească 
de a face instruirea. Nelson ofiţer va avea faima de pe- 
dagog bun şi răbdător ; alții nu se dovedesc astfel, vai 
de elevi, deşi cei mai înzestrați şi mai plini de voință 
ajungeau totuşi — mai repede sau mai puţin repede, mai 
sus sau mai puţin sus. Expresia egalitate a șanselor nu-și 
făcuse încă drum la vremea aceea. 

În afară de instrucţia aceasta pe care o făceau ofi- 
terii, aspiranţii erau obligaţi să execute aceleaşi munci 
si corvezi ca şi echipajul, supuși unei discipline echiva- 
lente, dacă nu chiar aidoma. A urca în arboradă şi a 
sta pe culmile sale pină la crucetă! reprezenta o pe- 
deapsă curentă, administrată îndeobște pe vreme proastă. 
Adormirea în timpul serviciului de cart, greşeală foarte 
gravă, atrăgea după sine un fel de crucificare — vino- 
vatul era legat de sarturi 2, cu braţele şi picioarele de- 
părtate, expus ore întregi vîntului, ploii stropilor de val 
ori soarelui dogoritor. 


Climatul moral al încăperii aspiranţilor era oarecum 
mai puţin de groază decît cel din baterii şi interpunțţi 
unde stătea echipajul. Prima oară cînd Horatio a văzut 
pe unul dintre cei vechi înfigînd o furculiță în masă, el 
a fost trîntit la podea numai fiindcă nu a înţeles pe loc 
că trebuie să o şteargă de acolo cît mai repede. Furcu- 
lița infiptă în masă însemna că acei vechi aveau să în- 
ceapă a spune vorbe spurcate, dind pe git toată canti- 
tatea de bere de care putuseră face rost. Ca şi în co- 
legii, cei vechi exercitau asupra bobocilor o tiranie une- 


1 Platforma cea mai înaltă a unui catarg, lingă virf. 
2 Cabluri care fixează catargul lateral. 

ori josnică. John Maxfield, pe care l-am mai citat, a po- 
vestit că, pe anumite nave ale majestăţii sale, tinerii 
aspiranţi trebuiau să se supună, pentru a putea ajunge 
la rangul vechilor, unui examen al viciului (an erami- 
nation of vice). 

Nimic nu-i putea pregăti mai bine pentru acest exa- 
men ca plăcuta libertate care domnea la bordul navelor 
aflate la ancoră în porturile lor de ataş. „Cînd m-am 
reîntors pe navă, a notat un ofițer de pe Cumberland, 
aspiranții aveau cîte două prostituate care miîncau cu 
ei şi le țineau tovărăşie, de obicei toată ziua. Ele au stat 
la bord pînă la plecare, iar cînd ne-am reîntors au fost 
din nou invitate“. Peste cîțiva ani, un bătrîn medic en- 
glez adăuga în timp ce-și scria memoriile : „Tinerii cres- 
cuți în spiritul unor principii sănătoase se pomenesc tî- 
rîţi în excesele dezmăţului din pricina condiţiilor întîl- 
nite pe:nave în port. Există într-adevăr cazuri în cary 
tineri aspiranţi încep, de cum intră în marină, o viață 
de nepăsare şi vicii şi continuă să fie într-atit de bol- 
navi trupeşte și sufletește, încît după aceea este prea 
tirziu 'să mai poată fi salvaţi. Am cunoscut băieţi de 
treabă care au sfîrșit într-un chip mizerabil din cauza 
uşurinţei cu care perseveraseră în năravurile lor. Pe us- 
cat un tînăr poate evita:ceea ce este imoral se poate 
depărta de viciu, dar pe o navă nu-i cale de scăpare şi 
este silit să trăiască alături de cei mai miîrșavi reprezen- 
tanţi ai rasei umane“. Făcînd abstracţie de o anume em- 
fază, rămîne limpede că la ancoră! aspiranțţii erau 
aproape tot atît de expuși să contracteze boli venerice 
ca şi cele mai mari brute de marinari. Se știe că la vre- 
mea respectivă bolile acestea nu erau privilegiul mari- 
narilor, iar în Anglia ele nu erau socotite :ruşinoase, ci 
virile (manful). 

Vom vedea că pe Nelson femeile îl vor interesa tot- 
deauna. „Cind este vorba de o doamnă, trebuie să i se 
dea întiîietate“, va nota el — fără să fie un Don Juan 
calculat, ci gata oricind să se aprindă, un îndrăgostit pa- 
sionat, crezînd în mai multe rînduri că a găsit-o pe cea 
care îl va face fericit, pînă ce în sfîrșit o va găsi. Nu 


! Prescurtare de la „timpul staţionării la ancoră“. 

ştim nimic despre întîiele sale experienţe de viaţă se- 
xuală, în afară de faptul că, din noroc sau virtute, el a 
scăpat de asemenea boli „virile“ de care au suferit aliţia 
dintre contemporanii săi. Aş fi putut să nu fac aluzie la 
asemenea mizerii, să „lunec“ elegant — alții au făcut-o 
— peste condiţiile morale ale celei dintii îmbarcări a 
lui Nelson, să lansez de îndată eroul pe mări, unde va 
stăpîni geniul său. Dar nici o tăcere nu poate suprima 
realitatea aceasta brutală, murdară, dezgustătoare pe 
care a trebuit să o înfrunte Nelson încă adolescent, abia 
ieşit dintr-o copilărie totodată înfrîntă și ocrotită. 


Încă din primele zile de vară ale acelui an în care 
Horatio Nelson a intrat în Royal Navy, o corabie banală 
cu trei catarge, de tonaj mijlociu, cobora pe Tamisa.. 
Fără saborduri, fără tunuri ; era un merchantman, o navă 
comercială — un cargou, căci încă nu existau pacihe- 
boturi. Ea urma cu prudenţă curentul refluxului, avînd 
întinse velele inferioare și focurile !. La vărsarea în Ma- 
rea Nordului, corabia îşi ridică velele contragabier şi 
schimbă drumul pentru a se angaja în pasul Calais. Cî- 
teva ceasuri mai tirziu, Canalul. Marea își vînzolea va- 
lurile înspumate ca de fiecare dată cînd vîntul de nord- 
vest precede hula puternică venită dinspre Atlantic. 
Greementul începu să geamă pornind frățeasca gilceavă : 
mamă, sînt o navă, silită vei fi să mă accepţi. La bor- 
dul corabiei, învăţăcei răspundeau marelui salut al lar- 
gului aplecîndu-şi peste parapet chipurile albe ca varul. 
Printre ei se afla și Horatio Nelson. 

Cităva vreme, o legendă a voit ca Nelson să nu fi 
putut suporta tălăzuirea sacadată din Canalul Miînecii, în 
timp ce alţii îl descriau plin de prospeţime. Nu este ade- 
vărat. Nelson s-a plins el însuşi că răul de mare l-a 
chinuit mult şi îndelungată vreme, în largul insulei Cor- 
sica, la Copenhaga şi în Atlantic. De altfel a şi notat: 
„Niciodată nu mă simt bine cînd nava se află la an- 
coră“, dar asta era o butadă, o bravadă. A avut rău de 
mare ori de cîte ori ficatul său gingaș, nervos, vătămat 
de paludism, încerca să se împotrivească bravurii, or- 


! Velă triunghiulară de la prova. 

goliului său ; încerca fără succes, căci, bolnav ori nu, 
vomitind uneori fiere în batistă, Nelson a dat ordine 
cu aceeaşi severitate şi a luat parte la lupte. Dar să ne 
întoarcem la vrednicul băiat care dădea de mîncare peş- 
tilor la bordul acelui merchantman. 

Aspirantul Nelson nu a dezertat, nici nu a fost alun- 
gat din Royal Navy. Cel care l-a trimis la bordul acestei 
nave a fost căpitanul Suckling. | 

— Băiete, nu ne vom bate cu Spania; în orice caz, 
nu chiar acum, iar Raisonnable va fi dezarmat. Tretuie 
să trec la comanda navei Triumph. Şaptezeci şi patru 
de tunuri... O navă frumoasă. Pînă la noi ordine este 
afectată pazei de pe Tamisa. Aş fi preferat o altă mi- 
siune, dar ordinele Amiralității — vei înțelege mai tir- 
ziu — sînt mai drastice decit cele ale Decalogului. Fi- 
reşte că te iau cu mine; te voi înscrie ca aspirant pe 
rolurile Triumphului. Dar socot că, oricum, cariera ta 
de marinar de apă dulce a durat destul şi vreau ca, ne- 
întîrziat, să cunoşti marele larg. 

Este momentul să-l examinăm mai de aproape puţin 
pe protectorul lui Horatio. Nimic mai uşor: ca tot ce 
iese din comun, căpitanul s-a lăsat pictat. Iată un portret 
interesant pentru noi, căci modelul seamănă cu sora sa 
Catherine, mama lui Horatio : acelaşi oval al feţei, ace- 
iaşi ochi şi sprîncene, aceeași frunte și gură — deşi mai 
senzuale —, iar trăsăturile acestea le vom găsi în por- 
tretele de mai apoi ale lui Horatio. Într-adevăr, sîngeie 
care irigă inima acestui bărbat de care ne interesăm este 
singele familiei Suckling, începînd cu poetul luptător și 
conspirator, care a murit înghițind otravă. 

Cargoul care intra tangînd în Canalul Minecii era 
comandat de numitul John Rathbone, pe care căpitanul 
Suckling l-a avut cîndva în subordine. 

— Este un marinar excelent și savant, te va învăţa 
matematică şi cosmografie la fel de bine şi chiar mai 
bine decit orice locotenent de pe Triumph. În ce pri- 
veşte priceperea de a calcula o latitudine şi de a {ace 
punctul navei, o vei căpăta mai degrabă în mijlocul 
Atlanticului decît pe gloriosul nostru rîu. 

A-l îmbafca pe Horatio Nelson şi a-l face să navi- 
gheze la bordul unui vas comercial în timp ce figurează 

pe rolul unei nave a majestăţii sale. era un lucru arbj- 
trar, neobișnuit, ilegal. Dar Amiralitatea închidea ochii 
în faţa unor asemenea nereguli, de vreme ce nu o costa 
nimic. De ce să nu ocrotească un nepot-aspirant dacă 
se făcea asta pentru a-l forma, pentru a scoate din el un 
ofițer destoinic ? 

Cargoul, care luase direcţia vest-sud-vest, trebuia să 
pornească spre Indiile Occidentale, fără altă destinație 
mai precisă. Treaba căpitanului Rathbone, el trebuia să 
ze descurce ca să vindă cît mai avantajos în Port-Royal 
si în Jamaica, în Barbados şi chiar în Florida sau Marti- 
nica, pînzeturile, ţesăturile din bumbac pe care le trâns- 
porta, el trebuia să ştie să cumpere cît mai ieftin zahăr 
şı cafea. Pentru bună parte dintre englezi numele portu- 
rilor din insulele Mării Caraibilor poartă o anumită au- 
reolă ; li se pare că o navă în drum spre Indiile Occi- 
dentale trebuie să întilnească flotele piratereşti, deciate 
cruzimilor, ale lui Drake şi Morgan. Dar, în vremea dată, 
şi poate că pentru putin timp încă, nimic nu tulbura 
comerţul în âcele părți. Călătoria dus-întors a lui Ho- 
ratio Nelson în Antile avea să dureze cincisprezece luni. 
Mai tirziu, amiralul va consemna faptul că nu a cîştigat 
nimic în privinţa bunelor maniere, dar că s-a reîntors 
cu un bagaj apreciabil de cunoştinţe maritime practice. 
3i, în plus, cu un sentiment pe care, pare-se, nu l-a 
împărtăşit căpitanului Suckling : marinarii din marina 
comercială erau — aşa socotea el — maj bine pregătiţi 
profesional decît cei din Royal Navy. A mai notat chiar 
că simțea atunci „deplină oroare“ faţă de marina regaiă, 
mindria naţiunii. Istoricii englezi au înregistrat fără 20- 
mentarii această declaraţie, care îmi pare să arate pur 
și simplu că, înainte de călătoria sa pe vasul comerrial, 
Jioratio nu cunoscuse din Royal Navy decit viața de ca- 
zarmă și dezmăţul de pe o navă de război aflată la 
ancoră. | 

Nu am specificat numele corabiei la bordul căreia a 
făcut Horatio Nelson călătoria în Antile. Detaliu sur- 
prinzător, nava aceasta nu a fost niciodată numită nici 
Je către contemporanii lui Nelson, nici de către primii 
săi biografi. Întinse fișii de umbră ori de penumbră as- 
cund uneori prima parte din viața eroului. Apoi, deo- 

dată, cîteva mărturii, cîteva pasaje din scrisorile lui Nel- 
son sau dintr-ale celor apropiaţi lui la vremea aceea 
scot mai clar în lumină cîte un episod. Primul scurt- 
metraj imediat următor călătoriei în Antile s-ar putea 
intitula „Nelson şi Tamisa“. 

Încă de la reîntoarcerea navigatorului după lunga 
cursă efectuată la bordul navei Triumph, comandantul 
Suckling a constatat că nepotul, copilul al cărui tutore 
era, — Horatio împlinise patrusprezece ani — ciștigase 
în greutate, făcuse mușchi și se descurca bine în mane- 
vrele de la bordul navei. De aceea, cînd Horatio a soli- 
citat comanda șalupei de bord, răspunsul a fost da. Am- 
warcaţiunea aceasta mare, cu vele şi două catarge, asi- 
gura serviciul de aprovizionare, transporta soldați în 
permisie, aducea mărfuri, greemente, materiale în maga- 
ziiie, antrepozitele şi șantierele navale ale Tamisei. Din 
nou marinar de apă dulce? Dar atenţie, mareea urca 
pină departe în. gloriosul rîu, gura lui se deschidea larg 
intru întîmpinarea brizei aspre și schimbătoare a Mării 
Nordului ; curenți puternici şi bruști se întretăiau, se 
întruntau ; pe ţărmuri, aglomerate de stînci, fel de fel 
de recifuri, porţiuni mlăștinoase, bancuri de nisip; ne- 
guri, uneori dese, înfundau tot estuarul, ploi nesfirşite 
îl înecau, fără ca traficul să înceteze cumva; averti- 
¿oare de ceaţă răsunau atunci lugubru, navele ţişneau ca 
fantomele din perdeaua de brumă ori din vijelie. Spu- 
neţi-mi, voi cei care practicaţi navigația de plăcere, am- 
barcaţiunea cu vele nu înseamnă, în astfel de locuri, o 
bună școală de manevră a navei? 

in perioada în care Nelson ţinea echea cîrmei unei 
șalupe și împărțea ordine gabierilor săi — printre ei, pa- 
meni de treizeci sau patruzeci de ani, iar el avea patru- 
sprezece — englezii denumeau Tamisa Health Giving 
fuver, rîul dătător de sănătate. Ea curgea aproape nu- 
mai în cîmpie. La scurt timp după aceea a început con- 
-trucţia docurilor care aveau să devină vestite în lumea 
întreagă ; erau bazine în care nave mari urmau să-și 
descarce încărcătura. Apele Tamisei arătau încă limpezi, 
Londra își păstra pentru ea apele străbătute şi răs.siră- 
bătute, murdăria... Nu fuseseră încă săpate canalele care 
aveau să asaneze orașul și să transforme rîul în canalul 

colector al urbei, vreme de douăzeci de ani, pînă cînd 
anumite lucrări aveau să croiască drum canalizărilor de- 
parte spre est, cu vărsare în mare. - 

Dar înainte să se construiască docuri prevăzute cu 
cheiuri şi instalații pentru descărcare, navele mari se 
opreau la Blackwall, unde mărfurile erau transportate 
pe şalande sau pe mici ambarcațiuni care le transportau 
apoi pînă la debarcaderele London Bridge sau South- 
mark. Organizare arhaică. Totul se făcea cu încetincală. 
Nelson se irita în aşteptarea mărfurilor, a proviziiloi sau 
a materialelor, pe cheiurile magaziilor ori ale antrepo- 
zitelor ; se irita cu atît mai mult cu cît trebuia să apere 
cele încredințate spre transport împotriva bandelor de 
hoți care, zi şi noapte, bîntuiau prin partea locului, ope- 
rind ades chiar în bună înțelegere cu marinarii. Pescui- 
tori în apă tulbure cîştigau pînă la cinci lire zilnic, sco- 
iind din apa rîului sau adunînd de pe malurile lut ba- 
loturile cu marfă aruncate peste bord de către comnlicii 
lor ; jefuitori noptatici tăiau parîmele şalandelor încăr- 
cate pe care le făceau să coboare pe firul apei pină la 
reperele lor, bande înarmate atacau micile ambarcaţiuni 
cu vele încărcate de marfă, ba chiar și se luptau între 
ele; cadavre coborau pe apă. Horatio Nelson — patiu- 
sprezece ani, patrusprezece ani și jumătate, cincispre- 
Zece — își comanda şalupa spre satisfacția superiorilor 
săi. Bună școală de comandă şi, am mai spus, aspră 
școală de manevră a velelor. A nu se uita că bătăliile 
navale nu se desfășoară totdeauna în larg. La Atukir, 
la Copenhaga, bancurile de nisip, stincile de sub apă, 
curenţii nu vor însemna pentru Nelson obstacole, ci so- 
luţii. Dar iată un alt scurt-metraj. 


Către finele anului 1772 s-a răspîndit prin Lordia, 
în mediile maritime, zvonul că o expediţie avea să fie 
lansată spre Polul Nord. La puţin timp după aceea, ga- 
zetele au comunicat oficial informaţia și cum exploată- 
rile erau la modă — căpitanul James Cook tocmai ple- 
case într-o a doua mare călătorie — ele au început a pu- 
blica istorisiri şi articole privind epopeea polară a bri- 
tonicilor. Cititorii acestor gazete au aflat astfel că totul 

începuse în 1730 cu o scrisoare pe care un negustor lon- 
donez, pe nume Robert Thorne, o trimisese regelui Hen- 
ric al IV-lea (al Angliei, firește) : „Comerţul nostru slă- 
beşte în timp ce spaniolii și portughezii se imbogăţesc. 
Trebuie, la rîndul nostru, să mergem în Indii pe alt 
drum decît pe cel pe care ţările acestea l-au adopiat cu 
binecuviîntarea papei. Dacă marea arctică este navisa- 
bilă, punînd cap compas de nord și apoi coborind din 
ncu, am putea ajunge în insulele cu mirodenii pe un 
drum mai scurt“. Genială intuiţie pentru epoca aceea. 
Prima navă care avea să izbutească traversarea uirectă 
Marea Nordului — Pacific, preconizată de Thore, a 
fost submarinul american Nautilus în 1758. Dar Nautilus 
va trece pe sub banchiză. Toate navele de suprafată, 
veliere, apoi vapoare care cu ajuns la o altitudine destul 
de mare, s-au lovit de banchiza polară veșnică, şi s-a în- 
teles atunci că singura soluţie era ocolirea ei. Vreine 
de trei secole marea aventură arctică avea să constea în 
căutarea „pasajului nord-est“ şi a „pasajului nord-vest“. 
Expediția proiectată de către Amiralitate în 1772 urma 
să-și încerce norocul spre nord-est. 

— Trebuie să facem parte din ea, spuneau sau g'n- 
deau ofiţerii de marină care ardeau de nerăbdare să se 
facă remarcați. 


Pacea li se părea prea lungă. Aspiranţii, în ţinute ne. 
slijente, citeau şi ei, la posturile lor, întărîtaţi, istorisi.. 
riie privitoare la epopeea polară. Cutezanţa, se putea 
chiar spune tupeul primilor exploratori arctici, avea pen- 
tru ce să-i entuziasmeze. La şaizeci şi unu de ani, Mor- 
tin Frobischer plecase în căutarea pasajului nord-vest 
cu două șalupe, una de douăzeci şi cinci de tone, cealaltă 
de douăzeci, plus o pinesă! de şapte tone. Înaintea lui, 
după el, alţi marinari, ale căror nume începuseră să 
puncteze imensele spaţii albe ale hărților maritime, o 
porniseră spre latitudinile mari, la bordul micilor si in- 
confortabilelor veliere ale vremii, manevrind şi strecu- 
rîndu-se printre uriaşe iceberg-uri, pe ape înțesate de 
blocuri de gheaţă în derivă, aducătoare de moarte pen- 


'-Barcaz (ambarcaţiune pescărească din lemn cu o capaci- 
tate de 10—100 tone), - i paci 

tru coca din lemn a navelor ; şi, pe deasupra, cu teama 
de a fi surprinse de îngheţul iernii, căci atunci iernarea 
insemna moarte. Două veliere, Racehorse şi Carcass. 
greate în dundees (un catarg mare și un artimor; un 
dundee purta uneori și vele gabier) “alcătuiau expeditia 
care avea să plece, la începutul lui iunie 1773, de la gura 
rîului Nore din Irlanda meridională. Tonajul lor, r:eîn- 
scris nicăieri, poate fi evaluat cam la 150—250 de tone. 
Nu am putut afla nici cine a fost păcătosul funcţiona: 
de la Amiralitate care a avut ideea să-i dea unei nave 
numele de Carcass, cuvînt care de cele mai mulie ori 
inseamnă stîirv sau mai exact carcasă. Dar să trecem 
peste. asta. Cele două dundees erau prevăzute în partea 
din faţă, deplin eliberată, cu tunuri, și nimic din ceea 
ce experienţa polară de atunci îngăduia să se şiie nu 
fusese negiijat : la bordul fiecărei nave un timonier gro- 
enlandez, apoi unt din abundență, cărbuni, o maşină 
pentru distilat apa de mare. Croitorii de la Royai Navy 
confecționaseră haine speciale din lînă, lenjerie flane- 
lată, ciorapi şi mănuşi din lină de miel. Amănuntele 
acestea erau aduse la cunoştinţa publicului pe măsură 
ce Amiralitatea le comunica presei. 

Horatio Nelson ceruse grabnic să participe la expe- 
diţie. Potrivit regulamentelor, nici un marinar sub ont- 
sprezece ani nu putea face parte dintr-o expediţie polară, 
Mar Icratto era nepotul căpitanului Suckling. Odată cn 
cl s-au mai îmbarcat alţi aoi aspiranți, și ei înrudiţi cu 
persoane sus-puse. 

Detalii privind această expediţie nu lipsesc; condu- 
cătorul ei. căpitanul Phipps, a publicat în 1774 iucra- 
rea Voyage toward the North Pole, iar unul dintre as- 
piranţi — nu Nelson — a ţinut un jurnal. Textele acestea 
nu reprezintă bijuterii literare privind Arctica, şi inte- 
resul faţă de ele este limitat prin aceea că ambele nave 
au eşuat în căutarea pasajului de nord-est. Olandezul 
Barents a ajuns mai departe în direcţia aceasta în anul 
1596. Racehorse şi Carcass au ajuns la coasta vestică a 
Spitzberg-ului în primele zile ale lui iulie, iar expediţia 
a inaintat pînă la optzeci de grade latitudine. Se ve- 
deau foci, urși, balene, ofiţerii se dăruiau observaţiilor 
cu caracter ştiinţific, echipajele se comportau bine.: Dar 

încă din primele zile ale lui august timonierii groen- 
landezi, care nu se apropiaseră încă niciodată atit de 
mult de pol, au început să se arate îngrijoraţi : ziua se 
făcea tot mai mică, banchiza se forma din nou, se ivea 
riscul unei blocări între gheţuri, cîți alţii nu pieriseră 
astfel ! Pericolul acesta deveni atît de mare, încît la 
7 august conducătorul expediției hotărî ca navele să fie 
abandonate, făcindu-se încercarea să se pornească spre 
sud, pe şalupe, care urmau să fie trase pe gheaţă ori de 
cite ori ar fi fost nevoie. Fiecare om trebuia să ia cu 
sine o pușcă, muniții și un sac cu treizeci de livre de 
piine. 

— Plecarea mîine la ora patru dimineața, a încheiat 
căpitanul Phipps. 

Dar ată că puțin înainte de miezul nopții un ofiter 
se pomeni deșteptat de un zgomot asurzitor. Gheţurile 
din jur se ciocneau, împinse de un vînt destul de pu- 
ternic care atunci se stirnise. Iar vintul acesta sufla 
dinspre nord-nord-est, întru totul favorabil, astfel că 
nici vorbă să mai fie părăsite navele. Sus focul, sus ga- 
bierul şi vela mare! Lovindu-se puţin de gheţuri, dar 
pină la urmă fără mari stricăciuni, navele Racehorse si 
Carcass au ieşit în marea curată. La 11 august intrau în 
portul Smeerenberg (Olanda); la 25 septembrie ancorau 
la Orfordness (pe coasta de răsărit a Angliei, nu departe 
de Ipswich). Aveau să fie dezarmate la 15 octombrie. 

Horatio se îmbarcase în calitate de şef al bărcii co- 
mandantuiui. Pare-se că nu a avut prea multe de făcut 
în funcţia aceasta, ba chiar se zice că nu s-ar fi distirs 
nicicum în timpul expediției, în afară doar de fapta anec- 
dotică povestită de căpitanul Ludwig, comandantul ve- 
lierului Carcass. 

De pe puntea navei sale, în zorii unei dimineţi, ofi- 
țerul acesta zări destul de departe pe gheață doi dintre 
aspiranţi stînd la marginea unei falii, iar de cealaltă 
parte a ei un urs „uriaş şi ameninţător“. La semnalul 
„intoarceți-vă imediat la bord“, unul dintre aspiranţi se 
supuse, ceiălalt ochește ursul ; glontele nu pleacă, aspi- 
rantul este în primejdie ; atunci camaradul Ludwig trage 
A lovitură de tun oarbă, ursul face stînga-mprejur şi o 
şterge. 

Întimplarea a fost amplificată şi exploatată în chip 
grandios în folclorul nelsonian ; s-a preschimbat într-o 
luptă eroică. O gravură răspîndită în sute de mii de 
exemplare îl reprezenta pe tînărul Nelson atacînd cu 
patul puștii un urs de patru ori cît el. Drept este că fap- 
tele atribuite cuiva se întemeiază pe reputaţia de care 
se bucură, iar dacă unele virtuţi i-au mai fost negate 
lui Nelson, curajul niciodată. El însuşi a afirmat că, în 
privinţa sa, rezultatul cel mai clar al expediției a fost 
acela că groaza înnăscută pe care o resimțea în fața fri- 
gului crescuse. 


— Băiete, nu-i vreme de dormit. Escadra comodsru- 
lui Hugues pleacă peste trei zile în Indiile Orientale. 
Fregata Seahorse face parte din escadră, iar comandan- 
tul ei, căpitanul Surridge, este unul dintre prietenii mei. 
Te-am recomandat lui, te ia la bord. 

8 octombrie 1773. Nu au trecut nici două săptămini 
de cînd Horatio Nelson s-a reîntors din expeditia sa 
polară. Nici vorbă să-i spună „nu“ căpitanului Suckling 
și-apoi de ce nu și în Indiile Orientale ? Oricum va fi 
mai bine decît în Arctica, iar rău de mare există pre- 
tutindeni. 

De-a lungul secolului al XVIII-lea, Franţa și Anglia 
s-au înfruntat într-un duel maritim memorabil. El a in- 
ceput cu Războiul de Succesiune al Austriei (1740— 
1748) şi a continuat cu Războiul de Șapte ani (1756— 
1763), cu Războiul de Independenţă a Americii (1778— 
1783) şi cu Războaiele Revoluţiei şi al Imperiului, între- 
rupte doar pentru puțină vreme de pacea de la Amiens 
(1802). | 

În tot acest timp, Oceanul Indian a fost un teatru 
de operaţii agitat. Desigur, marea fiind întinsă, navele 
nu se ciocneau în fiecare zi, dar se căutau, se urmăreau, 
iar ori de cîte ori se întîlneau — foc şi sînge. Franţa şi 
Anglia au trimis într-acolo marinari foarte buni, Franţa 
pe cel mai destoinic comandant de escadră, pe bailul de 
Suffren, apoi pe cel mai bun corsar, pe Surcouf. Ama- 
torii de senzaţii tari vor regreta poate că nu vor putea 
asista în povestirea aceasta la un duel Nelson-Suffren. 

Încăierările dintre doi campioni ca aceştia s-ar fi do- 
vedit fără îndoială spectaculoase, dar istoria nu le-a în- 
găduit. Între 1779 şi 1781, în timp ce Suffren — avea 
cincizeci şi trei de ani — strălucea în Antile, sub d'Es- 
taing, apoi în calitate de comandant de escadră, Nelson 
se găsea prin aceleași locuri, dar nu era în războiul 
naval decît un ţinţar ; avea douăzeci de ani, și abia co- 
manda pentru întîia oară un bric de două sute de tone. 
Şi nu ieşise din Atlanticul de vest cînd Suffren, care 
în 1782—1783 trecuse în Oceanul Indian, făcuse ca flota. 
engleză să se declare neputincioasă. Decalaj în timp, pas 
de cadril în spaţiu. 

Tot octombrie 1773. Forţa navală a comodorului Hu- 
gues — el este cel care, puţin mai tirziu, devenit amiral, 
va avea de-a face cu Suffren — a ieşit din port. Anglia 
nu se afla în război, dar își dezvolta neîncetat puterea 
în Indiile Orientale, de unde a și început să scoată co- 
mori. Indiamen-ele, minunate nave de comerţ înarmate, 
adesea chiar mai bine decît cele din Royal Navy, trans- 
portau acolo material, muniții, oameni, funcţionari, iar 
familiile lor se reîntorceau încărcate cu mărfuri de preţ. 
Canalul de Suez nu exista. Indiamen-ele urmau îndeobşte 
drumul lui Vasco da Gama şi al lui Albuquerque, oco- 
lind Africa pînă la Melinde, unde (prevăzind perioada 
de acalmie) se foloseau de musoni ca de un covor rulant. 
Nelson a povestit că, după ce a trecut de Cap Town, 
escadra din care făcea parte Seahorse a mers cu spor 
pînă la insulițele Saint-Paul și Noul Amsterdam; de 
acolo a pornit spre nord pînă la Ceylon. „Domnul Sur- 
ridge era un excelent profesor pentru aspiranţii săi. 
Adesea ne punea să facem punctul navei cînd luna se 
afla deasupra orizontului“. Jos pălăria pentru ofiţerul 
și elevii aceştia. Calculele nautice care au legătură cu 
luna, astru hoinar şi fugar pe bolta noastră, nu sînt 
dintre cele mai uşoare: în afară de aceasta mă întreb 
cîtă precizie se putea obține cu cronometrele vremii, dar 
asta nu are importanţă : Surridge îi îndemna pe toţi să 
nu evite dificultățile. 

Doi ani de croazieră de la golful Bengal pînă în gol- 
ful Persic. Iar India de atunci nu se asemăna cu India 

mizerabilă de astăzi, era bogată, nu prea diferită de cea 
care i-au uluit pe Vasco da Gama.și pe Albuquerque. În 
timpul escalelor, marinarii vedeau palate și temple mi- 
nunate, grădini, mulțumi colorate, rajahi şi demnitari 
impopoţionaţi cu panaşe, cortegii de cai şi elefanţi. Des- 
pre toate acestea Horatio Nelson nu a scris, nu a po- 
vestit nimic. „Tricomali este cel mai frumos pori din 
lume“, atît. Dar fetele Indiei? Ia spune-mi, Horatio, 
frumuseţile acelea brune, cu care Albuquerque își în- 
sura marinarii.? Greu putem crede că marinarii din ar- 
mada lui Hugues nu le băgau în seamă în timp ce, în 
aceiaşi ani, cei ai lui James Cook şi Bougainville se îm- 
bătau cu desmierdările fetelor din Pacific. Nimic însă 
despre toate astea. Nelson va istorisi doar atit, peste 
douăzeci de ani, că, invitat fiind la o serbare de către 
indienii moţaţi cu pene, s-a aşezat la o masă de joc. Dar 
imediat după seara aceea a luat hotărirea să nu mai 
joace niciodată. Să fi pierdut ? Nu, cîştigase trei sute de 
lire. „Dar m-am întrebat îngrozit ce s-ar fi întîmplat 
dacă în loc să cîștig aș fi pierdut“. Frumos raţionament, 
frumoasă hotărire — care nu va fi totuşi respectată. O, 
Nelson, pe mare ai fost leu, nu pe pămînt! Ne-ai tul- 
bura însă mult mai puțin, dacă nici o slăbiciune nu te-ar 
apropia de noi! Dar iată, totuși, încă o însemnare pri- 
vind viaţa de bord în timpul acestei călătorii. Miezul ei 
este următorul : i 

Cînd şi cînd sifleea boțmanului chema echipajul 1s 
pupa, chiar sub dunetă, spaţiul acela fiind cel mai priel- 
nic pentru respectiva ceremonie. Dulgherul şi ajutoarele 
sale aduceau un soi de panou cu zăbrele din cele care, 
pe vreme frumoasă, slujesc de panou de cală; îl ridicau 
vertical, sprijinindu-l de peretele dunetei. Oamenii adu- 
naţi acolo ştiau foarte bine ce urma să se întîmple, şi nu 
păreau tulburați, totul intrase într-un fel de rutină, con- 
tinuau să discute între ei, să mestece tutun, să scuipe 
peste bord — doar omul de la cîrmă avea dreptul să 
scuipe pe punte. | 

— Uite-l, a venit. 

Uneori se isca un murmur, o rumoare, pentru că nu 
se aşteptau ca acela să fie insul pedepsit ; omul era în- 
cadrat: de patru infanteriști de marină, goi pînă la briu. 

Citeodată, înainte de a se îndrepta el însuși spre panoul 
de care avea să fie legat de milini şi de picioare, cu spa- 
tele la asistenţă, el rostea cîteva fraze sau chiar un 
foarte scurt discurs și, în general, căpitanul secund care 
prezida îl lăsa puţin să vorbească, aşa cum poliţia re- 
gelui acorda această libertate oratorilor din Hyde Park, 
iar dacă cel condamnat se exprima într-un chip sclipi- 
tor, toată lumea aplauda, uneori chiar și ofiţerii. Apoi 
era legat şi... biciul. Pisica aceea cu nouă cozi. Am mai 
spus că existau trepte în aplicarea pedepsei, şi trebuie 
să se ştie că vreo douăspreze lovituri bine administrate 
erau suficiente pentru a face să ţișnească sîngele. În 
timpul croazierei sale în Indii, Horatio Nelson a asistat 
de două sute de ori la pedepsirea cu biciul. De două sute 
de ori. Se înţelege că asemenea spectacol nu-i mai in- 
trista pe oameni, dar atenţie : într-o bună zi, chiar în 
Anglia, la bordul unor nave ancorate la Portsmouth, au 
avut loc evenimente pînă atunci de neimaginat, socotite 
sacrilegii în acea Mecă a marinei regale, și nume : 
răzvrătiri. . 

Urma să se încheie şi al doilea an al croazierei; 
forţa navală a comodorului Hugues a ancorat la Bom- 
bay. Nici un inamic nu le ieşise în cale în cei doi ani. Şi, 
totuşi, Horatio Nelson a fost atacat de un inamic vrednic 
de temut care, după ce l-a ucis aproape, nu avea să-l mai 
slăbească toată viaţa. Mici răgazuri, da... Apoi iarăși 
bătălie. 

În 1775 mlaștinile nu lipseau de nicăieri, mai cu seamă 
Ja Tropice ; şi nici norii de ţinţari de deasupra lor. Chi- 
nina nu fusese încă născocită. Paludismul nu avea nume, 
fusese rînduit în vasta şi lesnicioasa categorie a febre- 
lor, febra a treia, a patra, febra recurentă, malignă, 
pernicioasă, după cum erau şi intervalele dintre accese, 
înfățișarea bolnavului și dispoziţia medicului. În cel mai 
bun caz ele erau tratate pe calea regimului alimentar, 
în cel mai rău, prin purgative. Primele accese au fost 
tratate de Horatio cu tăcere și dispreţ, dîrdiind de frig 
la o temperatură de patruzeci de grade la umbră, pînă 
ce hematozoarul s-a supărat de-a binelea, şi s-a produs 
o paralizie intermitentă care l-a făcut pe medicul de 
bord să spună textual : 


` 

— Toată puterea medicinei se dovedeşte inoperantă 
şi aproape batjocorită. 

Faţa lui Nelson era cînd lividă, cînd verzuie, cînd 
întunecată ca și urina sa, de „culoarea berei brune“, 
după cum a notat medicul. Toată lumea de la bord își 
zicea că nepotul căpitanului Suckling are zilele numă- 
rate, iar comandantul Surridge îşi făcea griji tocmai 
fiindcă era vorba de nepotul acestui căpitan. 

— Să se ducă barca mea să-l aducă pe doctorul Perry 
la bordul lui Salisbury. 

Doctorul Perry era chirurgul şef al escadrei. De cum 
l-a văzut pe bolnav, a emis următorul pronostic : 

— Dacă mai stă aici, băiatul acesta va muri în mai 
puţin de două săptămîni. Singura speranţă, să fie trimis 
acasă. Fregata Dolphin este pe punctul de a pleca spre 
Portsmouth și urmează să repatrieze cîţiva bolnavi. Trans- 
portaţi-l și pe domnul Nelson. 

Pe o brancardă, sărmanul Horatio; trecut la bordul 
acelei fregate, ca un pachet. O repatriere din India în 
Anglia, în 1775, nu are deloc asemănare cu o acţiune de 
salvare prin „Europ Assistance“. Călătoria a durat şase 
luni. Infirmeria era un compartiment prost aerisit, urit 
mirositor, situat chiar deasupra liniei de plutire ; avea 
un singur hublou pe care valurile îl ascundeau de îndată 
ce marea se înfuria puţin. Horatio nu mai avea rău de 
mare, într-atit de mult îl buimăceau pilulele cu opiu 
prescrise de doctorul Perry. Pînă şi succesiunea zilelor 
şi a nopților devenise imprecisă. „Daţiri fierturi“. Din 
ce ? se ivea întrebarea. „Bolnavul sfirşește a semăna în- 
tru totul cu un schelet“. Cel puţin noţiunea aceasta era 
precisă. 

Din cînd în cînd bolnavul îşi recăpăta puţin cunoș- 
tinţa, dar ceea ce descoperea atunci îl îngrozea. „Sînt un 
nenorocit, fără putere, nu însemn nimic, m-am hrănit 
cu un vis de smintită ambiţie, nu-s făcut pentru mare“, 
cam acesta ar fi substanţa cîtorva dintre reflecţiile ex- 
primate. mai tîrziu. Iar întru sfîrşit, textual: „Cel mai 
bine ar fi să mă arunc peste bord“. Noi numim așa ceva 
depresiune nervoasă. Dar ca să te arunci peste bord 
trebuie să te scoli, să urci scările pînă la punte, iar Ho- 
ratio nu avea nici măcar atîta putere. 

Paludismul, denumit şi malaria, evoluează diferit în 
funcţie de virulența microbului, de împrejurări şi de 
rezistenţa funciară a bolnavului. Primul simptom de 
ameliorare pare să fi însemnat pentru Nelson şi sfîrşitul 
depresiunii nervoase. Tot schelet era, dar însufleţit de o 
voinţă. Să nu luăm în seamă balivernele unor hagio- 
grafi — steaua strălucitoare a destinului său întrezărită 
pe neașteptate în vis etc... — cărora, mai tirziu, însuşi 
Nelson le-a dat totuşi crezare (căci ce geniu nu şi-a cul- 
tivat niciodată statuia ?) și să analizăm doar faptele. 
Către sfîrşitul călătoriei, începînd cu anume zi nedatată, 
nici vorbă nu a mai fost să sară peste parapet, ci numai 
de mers să respire aer curat pe punte, să trăiască din 
nou... Ce putea fi mai firesc pentru un băiat de optspre- 
zece ani ? | 

Iată cîteva date care ne pot oferi o idee despre rapi- 
ditatea convalescenţei. Înapoiată din India, fregata Dol- 
phin s-a angajat pe Tamisa la 20 septembrie 1776; la 
24 septembrie a fost dezarmată la Woolwich. A doua zi, 
Horatio Nelson a aflat că este numit al patrulea loco- 
tenent pe rolurile navei Worcester, H.M.S., cu șaizeci şi 
patru de tunuri, la care trebuia să ajungă în orice caz 
cît timp ea se mai afla la ancoră în Portsmouth. La 
5 octombrie a luat diligenţa, la 8 a pus piciorul pe pun- 
tea lui Worcester, prezentindu-se căpitanului Robinson, 
comandantul navei. A doua zi căpitanul Robinson l-a 
poftit la masă, dimpreună cu un alt invitat: primarul 
Portsmouth-ului ; 

— Domnule primar, sînt foarte fericit că vi-l pot 
prezenta pe locotenentul Nelson, nepotul controlorului 
general Suckling. 

Nu visăm, nu... Era într-adevăr vorba de exscheletul 
disperat, încă slab, dar cu un aer atît de firicit — şi 
avea de ce — căci un mănunchi de împrejurări favo- 
rabile aduceau lumină pe chipul palid al lui Horatio. 
Căpitanul Maurice Suckling, unchiul protector trimis de 
Providenţă, fusese numit controlor general al marinei 
regale. După Primul Lord al Amiralității, mare patron 
care hotăra totul în politica navală, superviza operaţiile, 
îi numea pe amirali, venea controlorul general care con- 
ducea construcţiile navale și arsenalele, urmărea construi- 

rea navelor şi a tunurilor lor, alcătuirea echipajelor, 
procurînd, în fapt, Primului Lord instrumentele politicii 
sale. Funcţiile controlorului general al marinei regale 
erau cu atît mai importante în 1776 cu cît peisajul politic 
se însufleţise. La 4 iulie colonia engleză din America 
şi-a proclamat independenţa, iar tunul a bubuit dincolo 
de Atlantic. Forţele britanice — alcătuite de altfei în 
mare parte, ca toate armatele europene de atunci, din 
mercenari germani şi elveţieni, ajutaţi de cîteva triburi 
indigene — aveau să dobîndească mai întîi succese, dar 
apoi urmau să dea de greu. În aceleaşi momente în care 
căpitanul îl prezenta pe Horatio Nelson primarului por- 
tului Portsmouth, voluntarii americani îi dădeau mari 
dureri de cap generalului englez Burgoyne. În Antile, 
corsari francezi atacau traficul comercial britanic şi dă- 
deau mîna cu confrații lor americani pentru a transmite 
arme şi uniforme insurgenților. Marina regală era în 
alertă, astfel că în chip firesc controlorul general a de- 
venit unul dintre personajele importante ale statului. 
Putem admira faptul că înaltele sale îndeletniciri nu 
l-au făcut să-şi retragă mîna atît de rodnic protectoare 
pe care o ţinea deasupra nepotului său Horatio. Nici 
vorbă nu mai putea fi de gîndul exprimat cîndva, „capul 
ăsta o să fiè zburat de o ghiulea“. Hotărit lucru, tînărul 
îi era pe plac. „Încîntat, domnule Nelson“, a spus pri- 
marul Portsmouth-ului, cînd au fost prezentanţi unul 
altuia. Nepotul putea fi util. În afară de aceasta, contro- 
lorul general era pe punctul de a deveni membru în Par- 
lament, deputat al circumscripţiei Portsmouth. 

Horatio s-a îmbarcat. Încă aspirant după regulament, 
deci tot în postul de aspirant, dar pe funcție de lócote- 
nent ; camarazii îl respectau, nu mai era luat la rost. 
Horatio Nelson arăta o mîndrie îndreptăţită : „Deşi nu 
eram încă brevetat, iar virsta nu-mi îngăduia să fac de 
cart pe mare, totuşi făceam, iar căpitanul Robinson spu- 
nea că era la fel de liniştit cînd eram de cart pe punte 
ca și cu oricare alt ofiţer de la bord“. Worcester nu era 
o navă importantă, deplasările sale nu au lăsat urme în 
arhivele marinei regale. „Escortează convoaie ale vaselor 
comerciale“, mai ales în Atlantic și nu participă la lupte. 
Escortarea convoaielor este rareori o meserie plăcută, 

iarna mai cu seamă, ca în cazul acesta. Cargourile se tî- 
răsc, velele trebuie oarecum strînse, îţi este det să cu- 
noşti ruliul şi cu atît mai mult tangajul. Şi din nou răuk 
de mare, bătrîni camarazi. Orice însă este de preferat. 
febrelor, iar evenimentele fericite aveau să se precipiie. 

La 2 aprilie 1777, Worcester ancorează la Portsmouth. 
A doua zi o șalupă de-a poștei aduce un plic cu antetul. 
Amiralității : „Vă veţi duce la Londra și vă veţi pre- 
zenta la 9 aprilie la Biroul de Personal, pentru a trece: 
probele examenului de locotenent în Royal Navy“. Nu: 
se dădeau lucrări scrise, dar candidatul trebuia să aducă 
certificate de la toţi căpitanii navelor la al căror bord: 
servise. Juriul, alcătuit din mai mulţi ofiţeri de marină, 
a examinat documentele acestea, apoi a urmat oraiul. 
şi rîndul lui Horatio. Poate că mi-aţi da greu crezare: 
dacă v-aş spune că nu a avut habar şi că a fost trintit. 
Dimpotrivă, a răspuns foarte bine la toate întrebările- 
şi a primit brevetul oficial de locotenent în Royal Navy,. 
dimpreună cu felicitările juriului. Un detaliu care nu 
poate fi trecut sub tăcere — juriul a fost prezidat de: 
controlorul general Suckling. O tradiţie pioasă vrea ca: 
Suckling să se fi prefăcut că nu-l recunoaște pe Ho-. 
ratio cînd a intrat în sala de examen și că nu l-a pre- 
zentat drept nepot decît după ce acesta a obţinut în chip: 
strălucit brevetul. 

— Dar de ce nu ne-aţi spus asta mai devreme, că-- 
pitane Suckling ? 

— Nu voiam ca tînărul să fie protejat. Eram s'gur- 
că va trece cu bine examenul și vedeţi, domnule, că nu, 
m-am înșelat. 

Emoţionant episod, indiferent de gradul său de veri-- 
dicitate. Horatio Nelson ar fi fost admis, desigur, fără. 
nici o protecţie, dar o protecţie este rareori nefastă, mai 
cu seamă la început de carieră, şi iată cum a continuat. 
aceasta să se manifeste : abia i-a ajuns brevetul în bu-. 
zunar, că Horatio a şi primit însărcinarea de a fi ioco-. 
tenent secund la bordul fregatei Lomwestoffe, care la data. 
aceea se afla ancorată în portul Sheerness, la gura Ta-. 
misei. 

— Comandantul ei, căpitanul Locker, este unul din-- 
tre prietenii mei. Lowestoffe va porni la drum în curînd: 

cu direcţia Antile. Locurile acelea sînt cum deosebit de 
interesante. 

Iar controlorul general s-a reîntors la înaltele sale 
funcţii. Salută şi mulțumește, locotenent Horatio, căci pe 
protectorul acesta nu-l vei mai vedea niciodată. Lucru 
pe care Horatio nu-l bănuia, firește. După ce s-a pre- 
zentat la căpitanul Locker, şi-a luat în primire cabina 
— ofiţerii din Royal Navy au vorbit dintotdeauna despre 
cabina lor, ofiţerii din marina franceză despre camera 
lor și iată pentru ce: încăperea din babordul fregatei 
Lowestofje avea opt picioare lungime, șase lăţime (2,44 
pe 1,13 m); în spaţiul acesta exista o cușetă care, răs- 
turnată, servea de masă, un cufăr pentru haine şi ru- 
fărie care servea de scaun şi două cercuri de metal, 
suporturi pentru o cuvetă şi o cană cu apă. 

În zilele următoare, Horatio avea să descrie cu en- 
tuziasm tatălui, fraţilor, surorilor și unor prieteni de-ai 
săi locuința aceasta plutitoare, dar nu în scrisori, ci cu 
viu grai, căci toată lumea acesta mică s-a adunat pentru 
a-l sărbători pe noul brevetat, pe ofiţerul pe care, acum, 
inferiorii sau superiorii săi, precum şi toţi ceilalţi, oricît 
de puţin educați ar fi, îl numesc sir. Unde s-au adunat ? 
La unchiul Suckling număru! doi, William Suckling, 
funcţionarul de la vamă, totdeauna primitor în fru- 
moasa-i casă de pe Kentish Town, în acelaşi loc în care, 
în urmă cu șapte ani, Horatio în vîrstă de doisprezece 
ani sosise înarmat cu puternica sa voinţă de copil, cu 
jluziile şi durerile sale de stomac, cu timiditatea sa. 
“Toată lumea l-a felicitat, de faţă se afla, în afară de 
unchiul Suckling, pastorul Edmund Nelson, la fel de pa- 
lid — păhărelul de porto băut în sănătatea lui Horatio 
nu izbutise să-i coloreze obrajii — şi la fel de senten- 
tios : „Să închinăm un gînd Catherinei, soția mea mult- 
iubită, mama voastră care ar fi tare mîndră astăzi de 
marinarul nostru“. Se află acolo două dintre surori, Suc- 
key şi Nancy, douăzeci și unu și șaisprezece ani, în ro- 
chii albe „à la française“ — este moda, în pofida atîtor 
războaie între cele două naţiuni — şi Maurice cel ce zgi- 
rie hiîrtia la vamă, douăzeci şi patru de ani, nouă ani 
de serviciu în praf, și William, douăzeci de ani, student 
la Christ College din Cambridge, tot voinic, aer şiret; 

se pregăteşte să intre în ordinul Holy orders. Cred că 
nu am uitat pe nimeni, dar nu vom sta multă vreme în 
compania acestor larve a căror mediocritate chiar se răs- 
frînge ușor, pentru o clipă, asupra lui Horatio — „Giîn- 
deam cu mîndrie că eram în stare să fac cinste altora 
și mie însumi“ — şi să-l precedem mai degrabă pe Ho- 
ratio în drumul: spre minuscula-i cabină unde avea să 
se întoarcă după ce va fi primit felicitările familiei și 
unde va reîncepe să despăturească ziarele pe care, ase- 
menea camarazilor săi, le va citi cu un interes mult mai 
mare decit în timpul expediției polare, căci, fireşte, nu: 
mai era deloc vorba despre drumurile din nord-est și 
nord-vest, ele nu aveau să mai fie amintite decît după: 
războaiele napoleoniene. Rubrica-vedetă era atunci răz- 
boiul din America. Ziarele nici nu scriau războiul din: 
America, ele continuau să vorbească despre o revoltă 
a Insurgenţilor pe care îi numeau bostonieni sau colo- 
niști. La început, revolta aceasta nu a suscitat mai mult 
interes în masele poporului englez decît „pogoanele de 
zăpadă“ din Canada în cele ale francezilor, iar ziarele 
înțelegeau lucrul acesta, consacrind mai mult spațiu 
groaznicilor rezistenți irlandezi care nu acceptau ca: 
populaţia ţării lor să fie, practic, împinsă în sclavie, lip- 
siți chiar de o existenţă legală; de asemenea, acordau: 
mai mult spaţiu lui John Wilkes, campion al libertăţilor 
împotriva absolutismului regal, lui. Wilkes cel ales de- 
două ori, de două ori alungat şi admis în sfîrşit în Par- 
lament în 1774. Horatio, extrem de naționalist, turba: 
doar cînd vedea tipărit numele lui Wilkes ; gîndiţi-vă 
că acesta cuteza să vorbească, să scrie în apărarea Insur-- 
genţilor separatiști, trădători de patrie. Oare ce se mai. 
aștepta pentru a fi condamnat la moarte ? i 

Apoi, gazetele au luat foarte în serios revolta ame-- 
ricană, optimismul a mai scăzut. Adio marș triumfal, 
aproape fiecare hărțuială se încheia cu biruinţa Insur- 
genților. Burgoyne s-a pomenit asediat în Saratoga, iar: 
puţinele mesaje pe care izbutea să le strecoare nu ex-. 
primau speranţă. 

Cititorii gazetelor engleze din aprilie 1777 ar fi fost. 
și mai neliniștiţi dacă ar fi ştiut cît de eficace se do- 
vedea în saloanele pariziene și chiar la curtea lui Lu- 

dovic al XVI-lea propaganda lui Benjamin Franklin, de- 
barcat în portul Nantes cu abia o lină în urmă, dacă 
ar fi știut că, în pofida ordinelor regale, un gentilom 
francez cu multe nume, Marie Joseph Paul Yves Roch 
Gilbert Motier, marchiz de la Fayette, a părăsit de cu- 
rînd, clandestin, Parisul şi s-a îmbarcat la Bordeaux 
„însoţit de cîțiva ofiţeri distinși“, pentru a servi în ar- 
matele Independenţei. Escapada aceasta se va afla la 
baza marii mișcări care, în mai puţin de un an, a dus la 
trecerea oficială a Franţei alături de Insurgenţi. 

Starea de spirit a tinerilor ofiţeri din Royal Navy 
era în mod necesar neclară : „Să fie striviţi groaznicii 
Insurgenţi, dar nu prea repede, nu prea devreme, astfel 
încit să avem timp să strălucim în război“. Horatio Nel- 
son era la fel, se înţelege. Trebuie.totuşi să spunem că 
începînd din.clipa aceasta ambiția lui a început să se 
manifeste deschis. „Eram hotărît să devin un erou“. Din 
mrejele acelei depresiuni nervoase, aproape aducătoare 
de moarte, resimţite în timpul nesfirşitului drum de în- 
tcarcere din Indii, Horatio Nelson a ţişnit cu forță nouă, 
simțind că împrejurările îl vor sluji. O, de-ar porni cît, 
mai repede fregata Lowestoffe! Şi fiindcă pregătirile 
erau cam. încete, Horatio Nelson, încrezîndu-se în desti- 
nul său, vrea parcă să guste din gloria sa viitoare: se 
reintoarce la Londra, spre a i se face portretul. Artistul, 
John Francis Rigaud, avea treizeci şi cinci de ani. Ple- 
carea bruscă a fregatei a întrerupt ședințele de pozare, 
portretul avea să fie terminat mai tîrziu. 


O statuie mult prea îndrăgostită 


ÎN ACELEAȘI ZILE ÎN CARE NELSON 
poza la Londra, în faţa pictorului Rigaud, la două sute 
saizeci de kilometri depărtare, în comitatul Flintshire, 
foarte aproape de marea Irlandei, o tinără de cincispre- 
zece ani desena şi ea un portret în cărbune. Îşi con- 

centra intens privirile asupra modelului, iar pe propriu-i 
“chip se răspîndea nu o expresie de extaz — cuvintul ar 
îi prea tare — ci o lumină puţin obișnuită. 

Am spus că la vremea respectivă a-ţi face portretul 
însemna și urcuş pe scara socială. Nelson și-a dorit por- 
tret de îndată ce, ajuns locotenent brevetat în Royal 
Navy, s-a simţit cineva. Dar iată că modelul pe care îl 
desena tinăra nu era nimic.: o slujnicuţă de doisprezece 
ani, pe ultima treaptă, aproape, a societăţii. În anii ce 
vor urma, însă, același model va fi pictat de artişti ce- 
lebri ca Romney, Reynolds, Gainsborough, Lawrence. 
Toţi o vor picta cu aceeași înflăcărare de care se simţea 
stăpînită, în clipele acelea, şi tînăra artistă amatoare. 
“Chipul şi chiar trupul copilei de doisprezece ani, Emily 
Lyon, vesteau încă de pe atunci frumusețea magnetică 
și desăvirșită care va face ca atitea femei să o urască 
— unele, ce-i drept, vor fi mai mult decît sensibilizate — 
care îi va aduce atiţia bărbaţi la picioare, printre care și 
pe Nelson. 

Biografia frumoasei lady Hamilton a fost deseori ma- 
sacrată. falsificată mai mult chiar decît cea a lui Nelson. 
Pentru hagiografii eroului, femeia aceasta a însemnat 
corupţie, „femeia cea rea“ ; pînă și copilăria i-au înne- 
grit-o. Abia recent, strîingînd cu îndărătnică răbdare co- 
respondenţa Emmei Hamilton — scrisorile ei, precum şi 
ale tuturor celor cu care coresponda — Hugh Tours a 
măturat cu fascicul de proiector umbrele neroziei con- 
tormiste. 

Înainte de a se fi produs uriașa maree a industriali- 
zării, comitatul Flintshire, scăldat de marea Irlandei, în 
partea cea mai de miazănoapte a Ţării Galilor, nu era 
decît un ţinut de lande, vînt și ploaie. Aceia dintre lo- 
cuitori care nu erau marinari-pescari arau anevoie un 
pămînt sterp ; femei înfăşurate în șaluri roșii, ajutate de 
cîini slăbănogi, păstoreau oile. Acolo s-a născut, la 26 a- 
prilie 1765, în satul Sands O'Dee, parohia Neston, un 
copil de sex feminin. Tatăl, potcovar, se numea Henry 
Lyon. Bunicul avea cîteva oi; toţi bărbaţii din familie 
erau plugari sau marinari, toţi nevolnici şi beţivi. 

— N-au aproape niciodată o leţcaie, spunea bunica, 
şi cu atît mai bine. De cum au doi penny se şi duc să 
se-mbete. 

Potcovarul, dacă putem îndrăzni să spunem așa, ve- 
geta. A murit accidentat, la două luni și jumătate după 
nașterea fiicei sale. Neaşteptat noroc pentru copila care, 
altfel, nu ar fi ieşit din mediul acela de inculţi, groso- 
lan și degradant. Îndată după moartea bărbatului, ne- 
vasta potcovarului și-a înfășurat pruncul într-o pătură 
şi a pornit pe jos, apoi a trecut cu barca rîul Dee, a mai 
străbătut după aceea cincisprezece kilometri, pînă la Ha- 
warden. Acolo locuia mama ei, văduva Kidd. 

Hawarden era o stradă lungă şi îngustă, nici asfal- 
tată, nici pietruită, cu noroi iarna şi colb vara. Vilișoara 
de ţară în care trăia văduva Kidd era într-adevăr ceea 
ce pe atunci se numea astfel, adică o colibă. Veche, dar 
văruită în alb și cu un interior de o sărăcie care ne-ar 
speria ; însă curat. Lîngă colibă, o polatră adăpostea co- 
moara casei : un cal bătrin. Înhămat la o căruţă, el asi- 
gura un serviciu mixt — călători-marfă — între Ha- 
warden şi Chester, douăzeci de kilometri. Fie iarnă, fie 
vară, văduva Kidd era cea care conducea, nimic nu a ți- 
nut-o vreodată locului ; bombănitor, ori rugător, glasul 
ei a îmbărbătat necontenit bătrinul cal, prin vijelii, prin 
perdeaua de fulgi rotitori ; oamenii spuneau : „larăşi a 
trecut Mary Kidd“. Concluzia morală — afacerea pros- 
pera ; altfel spus, Mary Kidd cîştiga atît cît să supra- 
vieţuiască şi ea, și calul. 

— O să-ţi găsesc de lucru, a spus ea fiicei sale. 

În ţinutul acela femeile arau, ades cîte două, una 
dintre ele trăgind plugul. Să găseşti altă meserie în- 
semna să descoperi America. Din fericire, Mary Lyon, 
tinăra văduvă, cosea destul de bine. La cîteva zile după 
sosirea ei, văduva Kidd i-a găsit un loc în apropiere, la 
Stanstead, în casa lordului Halifax. Fireşte, nici vorbă 
nu putea fi ca o femeie de rînd ca Mary Lyon să ajungă 


în preajma unui personaj de importanța lordului Hali- . 


fax, dar „casele acestea de ţară“ ale aristocrației engleze 
erau adesea destul de: vaste pentru ca stăpînul să nu 
vadă niciodată trei sferturi din armata sa de slujitori. 
Este sigur că Mary Lyon, angajată acolo în calitate de 

„Ccusătoreasă“, a putut să-şi aducă pruncul. Să ne în- 
dreptăm, înainte de căderea nopţii, spre colibă. 

Mulțumită croitoriei şi bătrinului cal, fetiţei nu i-a 
fost niciodată foame, şi nici prea frig nu i-a fost. Ce pri- 
vilegiu ! Nici lipsită de afecţiune, a spus chiar ea. Erau 
necesare aceste cîteva amănunte, nu: numai pentru a 
restabili un minimum de adevăr istoric, ci pentru a de- 
-monstra un lucru evident : nicicînd un copil prost hră- 
nit, brutalizat, nu ar fi putut deveni o frumuseţe per- 
fectă, echilibrată. Nefericirea — fizică sau morală — 
din anii copilăriei lasă totdeauna urme pe chip, pe trup. 
O vom vedea mai departe pe Emily străbătind neobiș-, 
nuite și obscure perioade, dar atunci, în fapt, ea va fi 
femeie, plantă robustă, în stare să reziste furtunilor şi 
ingheţului. 

Coliba văduvei Kidd se găsea în unica stradă din 
Hawarden, foarte aproape de hanul cu firma Fox and 
Grapes (Vulpea şi strugurii). Peste drum, aproape în 
faţă, o casă adevărată, acoperită cu ţiglă, cea a docto- 
rului Thomas, om milostiv, medic priceput şi inimos, ne- 
contenit pe drumuri, chiar şi pe vremea cea mai urită, 
ca şi calul văduvei Kidd. Soţia lui, născută Boydell, se 
trăgea dintr-o familie burgheză de vază ; fratele ei avea 
să devină lordul primar al Londrei. Cultiva cu soţul 
aceeaşi vocaţie neobișnuită de a-i ajuta pe sărmani alt- 
fel decit doar gîndindu-se cînd şi cînd la ei; satul o 
proslăvea. Prin urmare ar fi fost foarte firesc ca într-o 
zi doctorul Thomas şi soţia sa să se fi simţit cuceriţi de 
vecina lor „un spiriduş, o zînă mică“ — cuvintele sînt 
ale lor. „Pe vremea aceea nu eram decît o fată robustă, 
sălbatică și zăpăcită“, avea să scrie mai tirziu cea în 
cauză. 

— Am vrea să o luăm un timp la noi, să vadă puțin 
de copiii noștri cei mici, spusese doamna Thomas vă- 
duvei Mary Lyon. 

„Spiriduşul“ avea pe atunci zece ani, un accent şi 
un vocabuler groaznic. Stăpinii ei au învăţat-o să scrie 
şi să citească, i-au dat un minimum de bună creştere. 
Frumuseţea copilei îi cucerea, ca şi excepţionalele ei vir- 
tuți de adaptare. „Şi eu îi iubeam, eram fericită“. Ziua, 
afecțiunea civilizatoare a familiei Thomas, seara, dra- 

gostea mamei și a bunicii, aspră şi profundă. Bucură-te 
citva timp încă de aceste fericiri ale copilăriei, Emma. 
Într-o bună zi, cuprinsă de tulburare, vei înţelege de la 
mama ta că ai şi devenit femeie. 


În nii 1775—1780, aproape o jumătate de milion de 
fiinţe omenești populau Londra, iar o treime dintre cle 
trăiau sub pămînt, în pivnițele și subsolurile care exis- 
tau atunci pe sub trotuare. Se ajungea la ele prin scări 
amenajate între trotuar și casă. Servitorii şi oamenii să- 
raci care locuiau în alte sălaşe decît sub pămînt nu erau 
mai pricopsiţi, dacă ar fi să judecăm după înfricoșă- 
toarele detalii cuprinse îndeosebi în rapoartele poliţiei. 
„Am fost pe-afară şi am cerşit toată ziua. Plătesc nouă 
penny pe săptămînă pentru un soi de încăpere fără fa- 
reastră, în care se găsește un fel de pat. Mai este o fe- 
meie care do:rme acolo cu mine“. „Trăiesc singură. Mă 
costă şase-penny pe săptămînă. Nu am furat obiectele 
pe care mi le arătaţi. Întrucît ușa nu se închide, le-am 
vîrit sub fînul pe care dorm“. Periodic, poliţia găsea în 
magherniţele acestea cadavrele nenorociţilor morţi de 
frig, de foame, sinuciși ori asasinați. 

Cele două slujnice care trăiau în subsolul casei doc- 
torului Budd, în Chatham Place, aproape de Blackfriars 
Bridge, îşi ziceau că norocul nu le ocolise defel. Docto- 
rul Budd, chirurg reputat, și soţia lui se purtau frumos 
cu Jane și cu Emily. Emily Lyon îi părăsise pe bunii săi 
stăpini de pe Hawarden — a corespondat cu ei pînă la 
moartea lor — întrucît văduva Lyon, mama ei, îşi fă- 
cuse un rost în Londra. Ce fel de rost, nu se ştie, după 
cum nu se ştie dacă Emilly a plecat la Londra odată cu 
ea sau ceva mai tirziu. Sigur este însă că mama și fiica 
se aflau, amindouă, în capitala aceasta la sfîrşitul anu- 
lui 1779. Nu împreună. Condiţiile în care a trăit şi 
comportarea văduvei Lyon în timpul celor douăsprezece 
sau patrusprezece luni cît a stat fiica ei la Londra au 
rămas o enigmă. În ce priveşte viaţa londoneză dusă de 
Emily, nu are nici o importanță faptul că nu poate fi 
înscrisă într-o cronologie precisă. Este vorba de o edu- 
caţie sentimentală puţin obişnuită. 

Viaţa dusă la început în casa doctorului Budd a fost 
relativ călduţă : nici foame, nici frig. Doamna Budd nu-şi 
trimitea cele două slujnice, după treburi, decit împreună, 
ştiind ce poate păţi o fată de patrusprezece ani lăsată 
singură. Am mai spus cîte ceva despre climatul moral 
al Londrei la epoca dată. Detaliile cele mai lipsite de 
ipocrizie, referitoare la acest subiect, pot fi găsite în 
Memoriile Intime ale eruditului scoţian James Boswell, 
prieten cu Jean-Jacques Rousseau şi Samuel Johnson, 
mare călător prin Europa ; la Londra el era un fel de 
faun al parcurilor, al poschetelor, al străduţelor şi fun- 
dăturilor ; ba chiar și al podurilor. A povestit, spre pildă, 
cum a avut de-a face cu o prostituată pe Westminster 
Bridge, şi cum a simţit o plăcere necunoscută „auzind 
în acelaşi timp murmurul fluviului curgînd pe sub no- 
bilul edificiu“. 

Cele două sluinice ale doctorului Budd au avut așadar 
prilejul să înveţe nişte lucruri, și nu o dată au fost ne- 
voite să alerge să ceară protecţie, pentru a scăpa de ne- 
înfrînările unor emuli de-ai lui Boswell sau de proxe- 
neti dornici să-și mărească efectivele. Dar nimic nu poate 
slävili curiozitatea a două fete de cincisprezece ani care 

erg împreună pe străzile unui oraş mare, nimic nu le-ar 
f putut opri nici pe acestea să ajungă pînă în cartierele 
Ștrandului și pe străzile învecinate, unde prăvăliile cu 
rochii, stofe şi obiecte pentru femei străluceau ca. nişte 
faruri. 

Bărbaţii zăboveau pe-acolo tot atît de mult ca şi fe- 
meile, din pricina frumuseţii vînzătoarelor ; nu erau ei 
smintiți, negustorii londonezi. Frau Sophie von La Roche, 
soția unui consilier din Koblenz, a notat în timpul acela 
că toate lucrurile prezentate în prăvăliile din Londra 
erau înfățișate „într-un chip mult mai atrăgător decit la 
Paris sau în oricare alt oraş“. Magazine de încălțăminte 
vindeau pînă şi pantofi pentru păpuşi. Amintesc încă o 
dată- că este vorba de cartierele elegante, dar închipui- 
ți-vă în faţa unor asemenea peșteri cu comori două fete 
venite de la ţară, sărace, care în copilărie au umblat 
desculţe. 

Priveau fascinate vitrinele, dar din prăvălie, uneori, 
cineva le privea la rîndul său și, într-o zi, o negusto- 

reasă de șaluri şi mătăsuri a ieșit în prag şi s-a adresat 
direct frumoasei Emily, întrebind-o cam așa: nu este 
pentru prima oară că te opreşti aici, cu ce te ocupi, cine 
ești, unde lucrezi, cît cîştigi, ţi-ar place să fii vînzătoare 
într-un magazin ? Este o meserie frumoasă... A doua zi 
sau peste alte cîteva, Emily a plecat de la doctorul! și 
doamna Budd. Să-și fi părăsit oare şi prietena ? Se prea 
poate, căci nu au mai fost văzute împreună, dar să nu 
ne întristeze însingurarea acelei Jane, al cărei nume de 
fată nu-l cunoaștem, ea nu urma să mai rămînă multă 
vreme slujnică, nici singură; s-a măritat cu un actor 
celebru, cu William Powel Tînărul; Jane avea să de- 
vină o actriţă chiar mai celebră decît el: Jane Powel, 
steaua adulată a teatrului Drury Lane. . 

Voi face o paranteză pentru falsa coincidenţă destul 
de stranie — falsă, pentru că nu a existat vreo întîlnire 
nici. în timp, nici în spaţiu potrivit căreia, într-o anu- 
mită perioadă a vieţii ei londoniene, Emily Lyon să se 
fi aflat în serviciul familiei Thomas Linley virstnicul, 
directorul vestitului teatru Drury Lane. Cînd anume, nu 
se ştie și nici nu are vreo importanţă, iat-o pe Emily nu 
slujnică, ci vînzătoare într-un magazin elegant. Curată, 
frumos coafată, bine îmbrăcată, patroana ţine la acest 
lucru, iar Emily este un fluier pentru momit păsări de 
mîna întîi, gentlemenii care vin cu soțiile sau ibovnicele 
lor nu-și mai pierd răbdarea cînd timpul de alegere este 
lung şi nici nu se zgircesc la bani. Or fi fost vreunii care 
s-au reîntors acolo singuri, or fi obținut vreun favor din 
partea vînzăto:rei Emily ? Nici o certitudine istorică în 
privința aceasta, dar frumuseţea ei nu-i tulbura doar pe 
bărbaţi, şi se pare că una, cel puţin, dintre cliente a fost 
ca şi înnebunită obținind totul de la Emily. 

Se mai ştie despre o clientă seducătoare, pe nume 
Kelly, căreia i se mai zicea și „călugăriţa din Arlington 
Street“. Mănăstirea cu totul specială pe care o conducea 
devenise celebră în anumite cercuri londoneze. Nu în 
rîndurile săracilor. Gentlemenii vizitatori erau exigenţi, 
dar se pricepeau la calitate. Cu ce rosturi a intrat Emily 
„in serviciul“ doamnei Kelly ? Iată, dacă vreţi, încă un 
mister. Lady's maid înseamnă, în principiu, cameristă, 
dar să vedem. Să fi resimţit călugărița din Arlington o 

slăbiciune bruscă pentru frumuseţea care cucerise o altă 
Sapho ? De ce nu? De asemenea, pare cu neputinţă ca 
nici unul dintre gentlemenii vizitatori să nu o fi re- 
marcat pe Emily şi să nu fi vrut să o vadă mai de-a- 
proape. Fără să ne luăm o prea mare libertate în fața 
istoriei, putem totuși scrie că fecioria frumoasei Emily 
nu mai era decît o amintire, şi-apoi ea însăși se va des- 
tăinui mai tîrziu, după căsătoria cu ambasadorul William 
Hamilton, într-o scrisoare adresată lui George Romney 1, 
care în atitea rînduri a pictat-o cu înflăcărare de îndră- 
gostit : „M-ai văzut şi mi-ai vorbit în vremuri pentru 
mine grele, în zilele mele de pierzanie. Mărturisesc că 
mizeria a biruit virtutea, dar simţămiîntul meu de virtute. 
nu mă părăsise“, 


În anul 1780 şi în cei următori, după dineuri, cînd 
începeau să apară pe mese carafele cu vin de Porto, 
gentlemenii, peste măsură de aprinşi la faţă, vorbeau cu 
însuflețire despre un anume „Templu al lui Esculap“, 
denumit şi „Templul Sănătăţii“. Era vorba de un fel de 
teatru, destul de luxos, situat în Royal Terrace, Adelphi, 
în fața Tamisei, deschis cu doi ani în urmă de către un 
doctor pe nume James Graham. 

— M-am născut la Edinburgh, am studiat medicina 
la universitate, am călătorit în Franţa şi în America, 
am publicat un expozeu asupra lucrărilor lui Benjamin 
Franklin. 

Ce universitate, nu preciza Graham, nimeni nu-i ci- 
tise expozeul, dar în holul „templului“ său puteau fi vă- 
zute agăţate, în rame scumpe, — „Am cheltuit zece mii 
de lire pentru construcţie şi decorare“, spunea el — nu- 
meroase certificate şi atestate ale unor înalte personali- 
tăţi, printre care şi ducesa Georgiana de Devonshire, 
care garantau că doctorul îi vindecase de felurite boli. 
Terapeutica respectivă cuprindea băi de nămol, trata- 
mente magnetice şi audierea unor conferințe în care 
Graham spunea că lumea trebuie să bea şi să mănînce 


t Pictor și desenator englez, cu deosebire portretist (1734— 
1802). (N.t.). - 

mai puţin, că trebuie să doarmă cu fereastra deschisă 
şi să se spele mai mult decît o făcea în general. 

Intrarea în „templu“ costa cinci șilingi, sumă destul. 
de mare pentru a-i ţine la distanţă pe calici. Succesul 
era nemaipomenit și nu se datora numai tratamentelor. 
Graham se producea el însuși în cadrul unor demonstraţii 
de băi de nămol, în tovărăşia unei tinere femei încîntă- 
toare, goi amindoi, dar cufundaţi în nămol pînă la gît. 
Asta nu însemna decit un fel de gustare, căci se trecea 
apoi în sala de conferinţe, denumită „marea cameră a lui 
Apollo“. După preambulul igienic, la care am făcut mai 
sus aluzie, Graham citea unul sau două texte referitoare 
la subiecte care interesau mai mult ; iată două exemple : 
Cauzele, natura şi efectele dragostei și frumuseții, în di- 
ferite perioade ale vieții umane, la bărbaţi, la femei şi 
la hermafrodiți. Generaţia, creșterea și perfecționarea 
speciei umane, întrețesute cu precepte pentru conversa- 
ție și exaltarea frumuseții. Auditorii şi auditoarele — 
existau şi din acestea, şi încă din înalta societate, ele 
coborau din caleașcă, purtînd pe faţă un văl gros — as- 
cultau sau nu ascultau lectura, dar acordau mare atenţie 
tablourilor vii care ilustrau textul: tinere închipuind 
zeițe — ale sănătăţii, frumuseții, graţiei etc. — întovă- 
răşite de slujnicele sau însoţitoarele lor, de asemenea 
sumar îmbrăcate. Goale ori nu tocmai, lucrul se ştie mai 
puţin. Cu văluri, crede Hugh Tours. O adecvată folosire 
a vălurilor poate fi mai eficace decît goliciunea deplină, 
astăzi comercializată. Graham îşi încheia spectacolul cu 
descrierea amănunţită a „Patului celest“, -născocire pro- 
prie, străbătut — zicea ei — de unde magnetice şi con- 
struit în aşa fel încît putea fi înclinat şi balansat pe 
două axe, spre a se obţine „cea mai potrivită poziţie pen- 
tru procreare“. Dornici ori nu să procreeze, clienţii ac- 
ceptau să plătească cincizeci de lire pentru a dormi o 
noapte în „patul celest“. Se prea poate ca Graham să le 
fi procurat și partenere. 

Emily Lyon nu a fost niciodată silită să folosească 
„patul celest“ pentru bani. Oameni de vază puseseră 
ochii pe ea, în timp ce participa la „tablourile vivante“ 
care ilustrau conferințele lui Graham. Șarlatanul avea 
în Londra emisari hăitași ai frumuseţilor. Emily urma 

să apară curînd ca solistă în „atitudini“ — niciodată cu 
adevărat goală, asigură Hugh Tours — şi era fascinantă, 
nu numai ca zeiţă a frumusetii sau a sănătăţii, ci şi ca 
bacantă, ca Ariadnă, Marie Magdalenă, Casandră, sfintă 
Cecilie; 'Mirandă sau Circe magiciană. Ca şi Circe, făcea 
inimile să bată atît prin „fermecătoarea frumuseţe” a chi- 
pului şi a trupului, cît şi prin expresia unei inocenţe 
aproape copilărești“. La urma urmei, o înaltă artă în 
genul respectiv, şi înţelegem pentru ce George Romney, 
totuși pe-atunci celebru, rival al lui Reynolds, a vrut să 
aibă un asemenea model în faţa șevaletului său. Nici 
din corespondența sa, nici din cea a Emilyei nu rezultă 
dacă i-a fost sau nu amantă. A pictat-o şi desenat-o sub 
toate aspectele adoptate în „atitudini“ — înainte de a o 
fi pictat, mai tirziu, ca ambasadoare. 

Un alt personaj, autentic baronet, o remarcase pe 
Emily la „Templul Sănătăţii“. Se numea sir Harry Fe- 
therstonehaugh. Oval prelung, păr blond-roșcat, nici fru- 
mos nici urît, douăzeci şi şase de ani, bine legat, viînjos, 
tip de sportiv, vesel, plin de vioiciune şi un anume fel 
de a fi care exprima tocmai ceea ce Emily, din instinct, 
iubea cel mai mult pe lume, adică o viaţă liberă, fără 
constrîngeri. I-a făcut o curte directă şi, după cîteva 
nopţi petrecute împreună la Londra, i-a propus să lase 
totul baltă : și pe domnul Graham și „Templul Sănătăţii“. 


— Pa, dar acolo îmi cîştig existența... 
Nu a îndrăznit să adauge că o încîntau și aplauzele. 


— Să nu te preocupe asemenea fleacuri, a spus sir 
Harry. Vino şi stai cît vrei în casa mea ţărănească de 
la Up Park. Nu vei avea nici un fel de griji, și sînt sigur 
că totul îţi va fi pe plac. Uite, să-ţi cumperi cu asta 
cîteva toalete pentru cît vei sta acolo. Haide, primeşte 
cu inima deschisă ! 

Emily s-a îmbujorat, nu văzuse niciodată în mîinile 
cuiva atîta bănet. A înţeles că-i era dat să cunoască o 
altă lume. Ar mai fi șovăit oare, dacă sir Harry nu i-ar 
fi plăcut ? De prisos să ne mai punem întrebarea, căci, 
Dumnezeule, îi plăcea. 

Da, intrase în altă lume, înainte chiar de a pleca; o 
nebunie de rochii frumoase. Apoi călătoria de la Lon- 


65 


dra la Up Park, nu departe de Portsmouth, în trăsura 
aceea frumoasă, cu vizitiu, şi încă una pentru bagaje, 
pentru valeţi. Apoi opririle în cele mai alese hanuri, şi 
atita slujitorime care se precipita cu spinările încovo- 
iate... Dar toate acestea nu însemnau încă nimic. Emily 
a simţit cu adevărat fiori şi ochii i s-au umezit cînd 
trăsura, trecînd de un grup de case frumoase, care îm- 
presurau o bisericuță — „Unchiul meu este pastorul 
acestui sat“, a spus sir Harry — a început a urca încet 
o pantă destul de pieptișă ieşind într-un platou înver- 
zit, în mijlocul căruia Up Park strălucea ca un giuvaer. 

My country house, spunea sir Harry. Traducerea ad 
litteram, casă de ţară, nu se potrivește în realitate. Nu 
era totuși vorba nici. de un castel în sensul dat acestui 
cuvînt în Franţa de-atunci. Up Park era una dintre acele 
minunate locuinţe englezești care marcau puterea şi per- 
manența marilor familii. Era la un început de noiembrie. 
Sfirşit de zi frumoasă : coborit în asfințit, soarele învă- 
păia ferestrele fațadei din cărămidă şi piatră ; parcul, un 
spațiu imens, vălurit, în care pilcuri de copaci — auriţi 
în clipele acelea — fuseseră anume dispuşi de către un 
artist al peisajului pentru a însufleţi natura ; se cuprin- 
deau în el livezi, grădini, piriiaşe ; în depărtare, perdele 
de copaci ascundeau păşuni cu vacile lor și ogoare cu 
plugarii lor. Bogăția nu trebuia să-și arate chipul decît 
în fast şi frumuseţe. 

Emily încerca zadarnic să-și adune amintirile, să ase- 
muiască ceea ce vedea cu Stanstead Park, locuinţa lor- 
dului Halifax cunoscută în copilărie; nu-i era cu pu- 
tință... Trăsura se opri, o droaie de servitori, bărbați şi 
femei, se și grăbiră să coboare bagajele, îngrijindu-se de 
toate, în timp ce un majordom asculta cu încordată 
atenție cele dintii porunci ale lui sir Harry şi chema 
două cameriste care urmau să stea la dispoziţia Emilyei : 
le putea cere servicii la orice oră din zi şi din noapte. 
Servitorimea celor mai înstăriți din ziua de azi este 
mult mai puţin numeroasă decît cea care putea fi vă- 
zută atunci pe marile proprietăţi britanice. În zilele care 
au urmat, Emily descoperi mesele pentru ceai acoperite 
cu argintărie şi porțelanuri fine, cu smîntînă proaspătă, 
cu mai multe feluri de unt şi de piine, cu flori... Deș- 

coperi cinele zilnice de treizeci de tacimuri şi antreuri, 
peşte diferit, fripturi, cocoşi sălbateci, ierunci, cu fețe 
de masă şi șervete scrobite, care dispăreau ca prin far- 
mec la sfîrşitul mesei, și atunci, pe lemnul de acaju, ze 
se ivea în toată strălucirea lui, apăreau carafe scînteie- 
toare, umplute cu cele mai bune vinuri, dulceţuri în vase 
de cristal, fructe îmbietoare în coşuri. de vis; o compa- 
nie de grădinari specializaţi le aduceau din sere încăl- 
zite cu cărbuni. Către sfîrşitul desertului, doamnele se 
retrăgeau și treceau în încăperea menită ceaiului ; odată, 
în chiar clipele acelea, Emily a văzut pe unul dintre 
gentlemeni care se și îndrepta spre un ungher prevăzut 
cu un elegant recipient argintat, al cărui rost ea nu-l 
pătrunsese încă ; servitorii luau şi înlocuiau pe dată 
toate aceste obiecte ale plăcerilor. Bucătăriile, construite 
în afara clădirii de locuit, erau legate de oficii prin trei 
culoare subterane foarte bine luminate. Supeul era ser- 
vit la zece seara, cînd mai răminea cine voia. Între mese, 
oaspeţii se plimbau, citeau, discutau, făceau muzică; 
alţii, cei mai mulţi, călăreau și vînau : sir Harry fusese 
dintotdeauna înnebunit după cai, grajdurile sale erau 
nemaipomenite. Stingăciile săvîrşite de Emily, introdusă 
brusc în sînul unei societăți ca aceeea, s-au dovedit mai 
puţin numeroase decît ne-am putea închipui a priori, 
deoarece, potrivit mărturiilor tuturor călătorilor, liber- 
tatea de mișcare era mult mâi mare acolo decit în Franţa; 
pe de altă parte, facultatea de adaptare, cu adevărat re- 
marcabilă la toate femeile, era, la Emily, genială. A știut 
să observe, să imite şi adesea să tacă, cel puțin la înce- 
putul celor douăsprezece luni pe care avea să le petreacă 
la Up Park. Împrejurările în care i s-a întîmplat să iz- 
bucnească în înjurături şi grosolănii se iveau îndeobște 
după ce băuse, dar atunci toată lumea din jurul ei era 
mai mult sau mai puţin beată, bărbaţi și femei, nimic nu 
mira pe nimeni, iar a doua zi dimineaţa good morning, 
how do you do, cele întîmplate în ajun erau date uitării. 
Frumuseţea Emilyei făcea mîndria lui sir Harry în egală 
măsură cu frumuseţea Up Park-ului şi cu tot ceea ce se 
putea vedea acolo, inclusiv caii, iar mulțumirea lui crescu 
într-adevăr, cînd amanta sa, după o discretă iniţiere la 
care se adăugau vitalitatea şi tupeul ei, a învăţat să că- 

lărească destul de bine pentru a putea lua parte la o vi- 
rătoare. 

Nu numai libertatea de mișcare era deosebită la Up 
Park, dar seara, după supeul cu șampanie, se făceau nu 
doar schimburi de madrigale ; servitorii dispăreau, ca- 
merele își schimbau locatarii. Nici un document nu a 
confirmat acel zvon istoric, potrivit căruia Emily ar fi 
dansat goală pe o masă; dar următoarele evenimente 
aveau să dovedească, totuși, că în timpul şederii sale la 
Up Park, nu a avut de-a face doar cu sir Harry. De vină 
erau mesele, băutura, ambianța degajată, omagiile stă- 
ruitoare şi o fire generoasă... Ceea ce vom vedea mai 
departe ne va uimi cu atit mai mult. Sir Harry nu era 
orb, cu siguranţă că nu era nici străin de cele ce se în- 
tîmplau în jurul lui; dar, în ce-l privea, fidelitatea nu 
era totuşi virtutea lui cea mai mare. Îi plăceau femeile 
frumoase şi caii frumoşi, atîta tot. De alftel, în vreo două 
trei rînduri, poate fiindcă avea de primit oaspeţi mai 
iluștri sau mai cu ifose, el a exilat-o pe Emily la Rose- 
mary Cottage, South Harding, în satul învecinat, După 
aceea, Emily se înapoia acasă. Odată, la una dintre aceste 
reîntoarceri, ea găsi la Up Park un oaspete care nu prea 
semăna cu veselii cavaleri văzuţi acolo pînă atunci. 

Onorabilul Charles Francis Greville era cel de al doi- 
lea fiu al contelui de Warwick. Treizeci și doi de ani, 
înalt, aparenţă plăcută, distins ; Emily îl aprecia: very 
good looking. După ce i-a fost prezentată, curtoazia — 
mai mult chiar, atitudinea prevenitoare a acestui gen- 
tleman faţă de ea — au descumpănit-o. Libertatea în 
comportare nu mergea niciodată la Up Park pînă la im- 
politeţe, dar totdeauna Emily citise în ochii bărbaţilor 
anume dorinţă. Pe chipul onorabilului Greville ea des- 
cifra, fireşte, omagiul adus frumuseţii sale, care nu i-a 
lipsit niciodată, dar şi un interes diferit, nearătat de 
cînd era femeie, de nici un bărbat. 


Se perindaseră vinătorile de toamnă tirzie, cu vînt 
care despoaie arborii, cu ger înăsprit, apoi se înstăpînise 
iarna, cu zile scurte şi seri nesfirșite, cînd se bea mai 
mult ca niciodată şi se frămîntă cărţile de joc, unii gen- 
tlemeni jucau tare, la fel şi cîteva femei atrăgînd asupra 

lor neîncuviinţarea ; printre ele se afla și Emily, care în 
trei zile învățase tot ce se poate ști despre jocul de nọ- 
roc, pînă şi anumite înjurături cînd pierdea, iar înjură- 
turile ei stîrneau rîsul din pricina accentului de Flint- 
shire, exploziv desigur în asemenea împrejurări ; a venit 
apoi rîndul tărăgănatelor ploi de primăvară ; totuși gen- 
tlemenii găseau pretextul să tragă, călări, cîte o raită 
prin cîmpie, de unde se întorceau cu caii lucind şi îu- 
megînd, iar rindaşii se grăbeau să-i întimpine, în timp. 
ce de ei înşişi, uzi şi stropiţi cu noroi din cap pînă în 
picioare, aveau pe dată grijă valeţii — îi dezbrăcau, îi 
ștergeau, îi frecționau, le aduceau căni cu vin fiert, punci 
din care ieșeau aburi; începea veselia cea mare de la 
sfîrşitul zilei. După aceea, ploile se mai răreau, o lumină 
dulce se cernea peste toate, grădinile străluceau, aveau 
loc jocurile în aer liber pe pajiştea cu terenuri de bow- 
ling și întotdeauna cîțiva oaspeţi, puţini la număr, care 
preferau să stea în camera lor sau în vreun salon, citi- 
tori ori muzicieni, ori amatori de conversații... Iată-i pe 
Emily Lyon și pe onorabilul Charles Greville discutind 
la căldura focului, singuri într-un salon, aproape singuri 
în toată casa, în afară de servitori. Cele" ce şi-au spus au 
fost reconstituite întocmai cu ajutorul unor extrase din 
scrisorile pe care Charles Greville şi Emily și le-au 
trimis. 

— Emily, duci o viaţă necugetată şi este cu nepu- 
tinţă să-ţi închipui că lucrurile vor putea merge mult 
timp astfel. Eşti ca o jucărie în mîinile invitaţilor lui sir 
Harry. Nu doresc să te jignesc, Emily, dimpotrivă, da- 
că-ţi vorbesc astfel este pentru că-mi dau seama că pre- 
ţuieşti mai mult decît viața pe care o duci. 

— Nu eu mi-am ales-o, dragul meu Greville. Săracii 
nu-și aleg singuri viaţa. 

— Nici femeile atît de uimitor de frumoase ca dum- 
neata, înțeleg prea bine, dar... Ce vîrstă ai acum ? Şapte- 
sprezece ani, nu-i aşa ? Cu cîţi bărbaţi ai avut de-a face ? 
Nu, nu-mi răspunde. „Templul acela al Sănătăţii“ avea 
o faimă groaznică. l 

— Dar veneau şi oameni foarte cum trebuie. Dovada : 
acolo l-am întîlnit pe sir Harry. 


. 

— Pentru ce n-ai făcut mai bine teatru, de vreme 
ce la Londra ai fost în serviciul lui Thomas Linley, di- 
rectorul teatrului Drury Lane ? 

— Aveam cincisprezece ani cînd. m-am angajat la 
familia Linley, și nici vorbă nu încăpea să fiu altceva 
decit o slujnică. 

— Ce-ai făcut după aceea ? 

— Despre asta mai bine să nu vorbesc. Nu aveam 
poftă să mucegăiesc prin manufacturi. Şi eram frumoasă. 

— O aveai pe mama dumitale. Încuviinţa ea toate 
astea ? 

— Mama își cîştiga la rîndul ei existenţa. La Londra 
s-a recăsătorit. Cu un anume Doggin sau Cadogan, nu-mi 
mai amintesc prea bine. 

— Cum, nu ești sigură de numele tatălui dumitale 
vitreg ? i 

— Nu. Oamenii săraci nu sînt siguri de nimic. Știu 
doar atît, că mama se numește în prezent doamna Ca- 
dogan. 

— Îl vezi uneori pe domnul Cadogan ? 

— Niciodată. Cred că mama l-a părăsit. 

— Toate astea-s o mizerie. 

— Întocmai, dragul meu Greville. Ar trebui să în- 
ţelegi că aici am dat uitării toate mizeriile mele. Mize- 
ria mea. 

— Cauţi uitarea. De ce n-ai ieşit astăzi cu cineva? 

— Să zicem că sînt puţin obosită. Şi-apoi ştiam că 
nu ieşiseși. Îmi place compania dumitale, dragul meu 
Greville, Nu ești ca şi ceilalți bărbaţi de aici care nu 
visează decit mincare și băutură, femei și cai. Cred că, 
pur și simplu, te iubesc, dragul meu Greville. 

Nu este sigur că Emily Lyon i-a spus lui Greville 
în trei cuvinte că-l iubea, dar era ca şi cînd i-ar fi spus-o, 
într-atît îi dăduse a înţelege acest lucru, iar de două săp- 
tămîni ochii ei grăiau mai mult ca orice; poate că Gre- 
ville înfiripase el însuşi dialogul amintit mai sus, pentru 
a o îndemna pe Emily să recurgă la un limbaj mai clar 
decît cel al ochilor. Dar totul s-a clarificat și mai bine 
după ce au făcut dragoste, parte la Up Park, parte la 
Rosemary Cottage, unde Emily s-a pomenit exilată de 
vreo două, trei ori, sau poate chiar la Londra unde „dă- 


70 . 


duse o fugă“ în timpul unuia dintre aceste exiluri. Un 
lucru este cert: pentru prima oară în viaţa ei, Emily 
era profund, cu adevărat, îndrăgostită, 


Întrucît treburile îl chemau la Londra, Greville a 
părăsit Up Park-ul după ce i-a lăsat cîteva scrisori tim- 
brate pe adresa lui. La începutul lui ianuarie 1782 a pri- 
mit unul dintre aceste plicuri ; conţinea o scrisoare pa- 
tetică şi plină cu greşeli de ortografie. Emily se găsea 
la Hawarden, la bunica ei. Fusese concediată de sir Harry, 
alungată ca o slujnică hoaţă, cu doar puţină rufărie şi 
exact suma necesară călătoriei cu diligența. Era gravidă 
în şase luni. Sir Harry descoperise că era însărcinată 
— de cîtăva vreme ea nu-l mai interesa — urmase o 
discuţie în care fiica potcovarului își regăsise dintr-o 
dată vocabularul viguros al pescarilor și al ţăranilor din 
Hawarden. De aici şi porunca de a pleca imediat. 

Oare onorabilul Charles Greville o lăsase însărci- 
nată ? Comportarea acestui gentleman, la primirea scri- 
sorii și după aceea, pare să arate că nu. Nici sir Harry 
nu putea fi cauza, din diferite raţiuni. Discreția păstrată 
de Emily în bogata ei corespondenţă te face să crezi că 
nici ea nu era sigură de identitatea paternă a copilului 
ce avea să vină pe lume. Orice ar fi fost, era disperată, 
lipsită de mijloace și prin urmare lansa un S.O.S. 

„Crede-mă, sînt ca şi nebună. Nu am nici o veste de 
la sir Harry, ce-o să mă fac? Doamne-Dumnezeule, 
am scris şapte scrisori şi nici un răspuns, nu mă pot duce 
la Londra fără bani, nu am nici o leţcaie și, cred că prı^- 
tenii mei mă dispreţuiesc, da, aşa cred. O, Greville, ce 
mă fac? O, Greville, de-aş fi măcar în slujba ta, aşa 
cum eram la sir Harry... Aș îi fericită, zău, nu sînt decît 
o fetiţă, o sărmană fată disperată, într-adevăr disperată. 
În numele lui Dumnezeu, Greville, scrie-mi din clipa în 
care primeşti scrisoarea aceasta şi spune-mi doar ce tre- 
buie să fac, arată-mi o cale. Sint ca şi nebună. O, 
scrie-mi, pentru Dumnezeu. Adio, şi socoteşte-mă pen- 
tru totdeauna a dumitale Emily. Nu-i spune nimic ma- 
mei despre deznădejdea în care mă zbat şi dă-mi curaj !“ 

Răspunsul lui Greville trage cortina după primul act 
al unei aventuri sentimentale exemplare din care s-a 

inspirat, după părerea mea, un ilustru dramaturg en- 
glez, veţi ghici chiar dumneavoastră, foarte curind, cine 
anume. Să ne oprim puţin și să deslușim miezul acestei 
scrisori. 

Primul paragraf este moralizator. Alungînd-o pe 
Emily aşa cum a făcut, sir Harry se purtase într-un chip 
de neiertat, spunea Greville; pe de altă parte însă, 
Emily, comportindu-se așa cum se comportase, şi-a asu- 
mat riscul de a se pomeni tratată urit. „Îţi voi răspunde 
acum la scrisoare. Îmi spui că prietenii sînt reci cu dum- 
neata. Este deci momentul să nu te mai vezi cu ei. În 
același timp însă trebuie să iei cîteva hotăriri înainte de 
a veni în oraş“. Cuvintul înainte era subliniat. În oraș, 
adică la Londra, la mine. Tot restul scrisorii, lungă de- 
altfel, consta într-un fel de program, era ca o linie de 
conduită pe care Emily trebuia să o urmeze riguros, dacă 
voia ca Greville să-i vină în ajutor. 

Mai întîi, să-i scrie lui sir Harry că nu-l va mai re- 
vedea niciodată. „Nu voi putea face nici un pas spre 
dumneata, pînă ce nu vei fi trimis asemenea scrisoare...* 
Dacă Emily îl mai iubea pe sir Harry şi nu voia să ia 
inițiativa unei rupturi, nu avea decit, dar atunci se spul- 
bera orice speranţă. Exigenţa mergea mai departe : „Dacă 
îmi doreşti protecţia, trebuie să rupi cu toate relaţiile, 
în afară de mama dumitale, și numai de ea“. Urmau pre- 
scripții privind măsurile imediate : să trăiască ascunsă 
(intr-o casă pe care Greville o va fi găsit-o) pînă la naş- 
terea copilului. Apoi să scape de slujnică (angajată de 
Greville) şi:să-și schimbe numele. În ce privește copilul, 
avea să fie îndepărtat, ţinut la o doică. Apoi, încetul cu 
încetul, Greville avea să-i asigure „scumpei sale Emily“ 
relaţii, toate bine alese de el, iar ea trebuia să se anga- 
jeze că nu-şi va mai face deloc altele în plus. Deci, 
păstrîndu-i taina, Greville urma să acţioneze în așa fel 
încît „nimeni să nu o poată lipsi vreodată, cîtuşi de pu- 
țin, de respect; ba chiar avea să fie admirată“. Şi feri- 
cită. Cu Greville, fireşte. Dar onorabilul gentleman in- 
sistă categoric și în mai multe rînduri asupra acestui 
lucru : trebuia să se gîndească bine şi să ia o hotărire 
absolută, definitivă, altfel nu era nimic de făcut. „Dum- 

nezeu să te binecuvînteze, scumpa mea, hotărăște-te re- 
pede și scrie-mi€. 

Emily s-a hotărît. Cu atît mai repede, cu cît îl iubea 
pe Greville. În primăvara următoare, a adus pe lume o 
fetiţă, care a şi fost trimisă la o doică, în timp ce ea se 
instalase într-o casă atrăgătoare, la Paddington Green, 
aproape de Edgware: Road, în cea mai apropiată şi încă 
rustică periferie a Londrei. Nu Emily Lyon se instalase 
acolo, ci Emma Hart, acesta era noul ei nume. Alături 
de Emma — doamna. Cadogan, mama ; în acelaşi timp, 
însoţitoare și guvernantă. Cînd se măritase întîia oară 
cu potcovarul ei, mama Emmei nu ştia să semneze decît 
cu o cruce; acum, citea şi scria, era demnă. În plus, 
două slujnice ; Greville nu s-a scumpit. Emma primea o 
sută de lire pe an pentru întreţinerea casei şi treizeci 
de lire pentru nevoile personale. 

„_. Greville nu trăia în aceeaşi casă cu iubita, asta nu se 
făcea. Ca funcţionar în birourile Amiralității, beneficia 
de un apartament în Kings Mews, în chiar centrul ora- 
„Şului. Venea foarte des pe la Emma. „Ştiu, a scris ea, 
că vei veni mîine seară, dar încearcă să ajungi înainte 
de cină, avem atitea să ne spunem“. Patru ani, aproape, 
avea să locuiască în casa aceasta din Paddington. Cel 
puţin douăsprezece luni nu l-a primit decît pe Greville, 
dar nici că-i păsa, fiindcă îl iubea, îl adora, tot ce spu- 
nea el era sfint şi nu trăia decit pentru clipele pe care i 
le dăruia. Greville stătea de vorbă cu ea, îi corecta ac- 
centul, iar Emma se străduia, fără de măsură, să-l mul- 

țumească în toate. 
` — Peste citeva zile voi aduce un profesor de muzică. 

— O să fac muzică, ce fericire! 

Emma era înzestrată pentru canto ; glasul îi era, în 
orice caz, tot atît de expresiv ca şi chipul. Profesorul 
veni cu sugestia că ar fi bine ca Emma să frecventeze 
“concertele. Greville o duse deci la Ranelagh, cea mai 
asaltată sală din vremea aceea. Toţi bărbaţii întorceau 
“capul cînd apărea Emma, dar ea nu se uita la nimeni. 
Într-o zi, la Ranelagh, Dumnezeu ştie cum, pesemne cu 
prilejul vreunui concurs, Emma a zbughit-o pe scenă şi 
a cîntat. Ce succes! Furios, Greville a dus-o numai- 
decit acasă. Emma i s-a aruncat la picioare: „Nu o să 

mai fac asta niciodată! Trăsnetul să mă lovească dacă 
o să te mai supăr vreodată !“ 

Începuseră să apară, la Paddington, cîteva vizita- 
toare. Nu chiar profesoare, dar femei cultivate, pe care 
Greville le alesese cu grijă. 

— Conversaţia lor îţi va îngădui să-ţi îmbogăţești 
spiritul. 

— Putea-voi oare să-ți mulțumesc îndestul, dragul 
meu Greville ? Te iubesc și mai mut, dacă asta e cu 
putinţă. 

Nu începeţi cumva să bănuiţi ce dramaturg s-a in- 
spirat din extraordinarul duo Greville-Emma Hart ? Este 
limpede : Bernard Shaw pentru al său Pygmalion. Piesa 
lui se apropie mult mai mult de întîmplarea pe care v-o 
istorisesc decît de legenda antică ; să fiu oare primul core 
văd lucrul acesta ? Nu am găsit nici o aluzie de acest 
gen în biografiile personajului lady Hamilton. Dar să mă 
reîntore la Emma, pe care Greville a început să o izo- 
leze. Puţini sînt bărbaţii în stare să-şi ascundă la.ne- 
sfîrșit comoara, iar Greville este şi mai mîndru de fru- 
museţea Emmei decît castelanul de la Up Park, fiindcă 
frumuseţea aceasta s-a șlefuit, s-a rafinat. Cînd Greville 
se hotărăşte să invite cîţiva gentlemeni la Paddington, 
Emma serveşte ceaiul ca o lady, rosteşte cu tot firescul 
banalităţile care fac o conversaţie distinsă, știe să tacă 
atit cît trebuie pentru a-și ascunde lacunele. 

— Data viitoare îl voi aduce pe prietenul meu, pe 
marele pictor Romney. Mi-ar place, dacă nu ar avea ni- 
“mic împotrivă, să-ţi facă portretul. 

— O, scumpul meu Greville ! 

Să fi mărturisit după aceea Emma iubitului ei că-l mai 
întilnise pe Romney (într-un alt atelier, căci între timp 
se mutase), că i-a pozat ? Pare-se că nici ea, nici Rom- 
ney, nu au spus nimic. A reînceput pur şi simplu să po- 
zeze foarte des. Greville plătea de fiecare dată o trăsură. 
Romney avea patruzeci şi opt de ani, Emma, optspre- 
zece. Doamna Cadogan asista la şedinţe, ca însoţitoare 
cu menirea de a şi supraveghea. Chiar dacă nu ar fi fost 
de față, tot nu s-ar fi întîmplat nimic, într-atit de în- 
drăgostită era Emma de Greville al ei. Ne vine a crede 

că în ce-l priveşte pe Romney era îndrăgostit şi fără 
îndoială că Greville — alertat poate de vigilenta doamnă 
Cadogan — s-a temut de ceva, căci Emma nu a mai pozat 
între 27 octombrie 1784 şi 21 februarie 1785, deci patru 
luni ; carnete cu însemnări ale lui Romney, în care își 
nota întîlnirile, stau mărturie. Apoi, totul a continuat 
ca la început, întrucît Greville se liniștise. „Sînt sigur 
că Emma îmi este credincioasă, îi scria el unchiului său, 
William Hamilton, ambasadorul Angliei la Neapole. Şi 
totuși admiratorii nu-i lipsesc, fără îndoială“. | 

Pentru a-i fi pe plac, și poate că asta.o costa cel 
mai mult, Emma ţinea socotelile casei. În Day Account 
Book găsim cheltuielile de fiecare zi, la centimă : masa, 
îmbrăcămintea, lefurile servitorilor, încît îţi vine să te 
întrebi dacă nu cumva Emma cheltuia fără să socotească 
prea mult, apoi îşi redacta socotelile, pentru a face plă- 
cere adoratului ei Greville. Suma pe care el i-o acorda 
i-ar fi îngăduit asemenea lucru, dat fiind că duceau o 
viaţă cumpătată. 


Cele mai multe dintre faptele pygmalionienei aventuri 
Greville-Emma se cunosc din corespondenţa ce a existat 
în epocă între onorabilul gentleman și unchiul său, sir 
William Hamilton. Ambasadorul acesta era un foarte 
luminat amator de artă. Cînd arheologii au început să 
scoată la lumină, în ţinutul Pompei, destul de multe 
obiecte antice, el a achiziţionat pe contul său un număr 
apreciabil. de asemenea obiecte, pe care le-a revîndut 
apoi de patru, cinci ori mai scump British Museum-ului. 
Greville își egala în gust şi competenţă unchiul, astfel 
că numeroase pasaje din scrisorile lor conţin aluzii la 
antichităţi. Altele vorbesc despre femei, pe un ton cinic, 
“caracteristic conversaţiilor de societate. „Singurul: lucru 
despre care trebuie să dăm seamă oamenilor din lumea 
noastră, scria Greville, este să nu facem nimic care să 
rănească buna-cuviință.“ În privinţa persoanelor care nu 
erau din lumea lor, părerea acelora nu conta, era ca şi 
cum nici n-ar fi existat. 

Cît a stat Emma la Paddington, sir William Hamilton 
a venit la Londra, o dată în 1782, pentru foarte scurt 

timp, ca să-şi înhumeze în pămînt englez soţia decedată 
la Neapole. S-a reîntors în 1784, a stat mai mult şi, de 
data aceasta, a văzut-o pe Emma. Îi făcea complimente la 
tot pasul, Greville roșea de mândrie, deschizînd totuși, 
larg, ochii ; Emma se simţea peste măsură de măgulită. 
În timpul acelei şederi din iunie 1784, Hamilton şi Gre- 
ville au plecat într-o călătorie de afaceri, era probabi! 
vorba de lichidarea unor obiecte antice, în timp ce Emma 
şi mama ei s-au dus la mare, la Parkgate, în regiunea 
Chester. Emma şi-a luat cu ea şi fetiţa, al cărei tată nu 
i-l cunoştea, o fetiţă de trei ani;:a luat-o de la doică 
pentru două luni. În acest răstimp, Emma îi scria ado- 
ratului ei de două ori pe săptămînă (ritmul poştei de-a- 
tunci nu îngăduia mai mult) scrisori pline de o iubire 
fără margini. Genul acesta de corespondenţă, citit la 
rece, pare adesea monoton, iar Emma nu era desigur o 
autoare de epistole în sensul literar al cuvîntului, ea nu 
ştia decit să repete dragului ei că-l adoră, că absenţa lui 
o ucide, că în fiecare clipă cîntăreşte cît este el de mi- 
nunat, de bun şi cît este ea de neînsemnată, un nimic, 
că neîncetat se întreabă cum să facă mai bine ca să de- 
vină așa cum o vrea el; toate scrisorile acestea sînt ba- 
nale în substanţa lor, pline de repetiţii şi stîngăcii, dar 
repetițiile şi stîngăciile alcătuiesc un strigăt de dragoste 
neîntrerupt, ce nu poate fi auzit fără a trezi anume emo- 
ţie şi a cărui sinceritate răzbate neîndoios. 

Iubirii acesteia năvalnice, dezordonate, Greville îi 
răspundea cu măsură şi calm, atrăgind Emmei atenţia că 
ortografia şi stilul ei suferă încă de multe greșeli (aveau 
să se împuţineze cu timpul). Înţelegem lesne că el soco- 
tea manifestările drăgăstoase ale Emmei mult prea des- 
chise (demonstrative), asta nu era de bon ton (altundeva 
decît în alcov). La mustrările privind ortografia și stilul, 
Emma a răspuns mai întîi că se simte mîhnită, apoi, 
aproape imediat, că Greville are de o sută de ori drep- 
tate şi că va munci spre a se îndrepta, şi în privinţa 
aceasta ca în multe altele. Într-una din ultimele scrisori 
îi vorbea de fetiţa ei, spunînd că o iubeşte mult şi că ar 
îi fericită dacă Greville ar accepta ca ea să-și ia copila 
pentru cîteva zile cînd se va întoarce la Paddington ; în 
cazul în care Greville ar fi dorit să o vadă, copila avea să. 

stea ascunsă, de nimeni zărită. Dar Emma a adăugat în- 
dată că, de nu-i place cumva ideea ei, o poate da dintru 
început la o parte. Greville avea libertatea să facă orice 
cu copilui, aşa cum fusese învoiala între ei din clipa în 
care acceptase să vină în ajutorul Emmei. 

Nu rezultă din corespondenţa următoare dacă Greville 
a văzut copilul, la Paddington sau aiurea. Despre acest 
copil nici nu a mai venit vorba. Se ştie doar că, puţin 
mai tîrziu, cînd ambasadorul Hamilton a luat-o în căsă- 
torie pe Emma, el şi-a asumat imediat, fără şovăieli ori 
comentarii, cheltuielile privind creşterea şi educaţia 
copilei. Emma îi dăduse numele ei. 

1785. William Hamilton și-a reluat postul de ambasa- 
dor la Neapole, Charles Greville s-a reîntors la domici- 
liul său de la Londra, unde trăia în tihnă, primind 
prieteni și persoane din înalta societate ; la rîndu-i era 
primit pretutindeni şi bine văzut. De cîteva ori pe săp- 
tămînă el se ducea la Paddington să o vadă pe Emma, 
care îl adora şi făcea totul pentru a-i fi pe plac — inclu- 
siv de a nu o avea lingă ea pe fetiță. Onorabilul Charles 
Greville era oare fericit ? Nu tocmai. Îi lipseau banii. 

Toată lumea are nevoie de bani: săracii fiindcă nu 
au, bogaţii fiindcă un au destul, cei nici săraci nici bogaţi 
fiindcă se tem de sărăcie ; era cazul lui Charles Greville. 
Sîntem nevoiţi să-l privim puţin mai îndeaproape, în- 
trucît el este cel care i-a precedat lui Nelson în inima 
Emmei și, mai mult, pentru că purtarea sa faţă de Emma 
a modelat femeia aceasta mai mult chiar decit și-a mo- 
delat Pygmalion statuia. 

'O funcţie onorabilă, dar prost plătită la Amiralitate 
— vom vedea că era greu să găseşti pe-atunci, în Anglia, 
instituţie mai cărpănoasă — şi un venit anual de șase 
sute de lire sterline. Greville găsea că este cam puţin. 
Ar fi fost tocmai de-ajuns pentru un celibatar din acelaşi 
mediu cu al său, dornic doar să-și mențină rangul; dar 
Greville tindea la mai mult. Un gentleman de virsta şi 
din cercul său avea dreptul să se vadă căsătorit, să fiə 
tată de familie, să-şi primească prietenii cu fast etc... 
Iată însă că perspectivele se vesteau cu totul altele. Din 
cele şase sute de lire venit, peste o sută trebuiau chel- 
iuițe pentru întreţinerea Emmei şi a copilului ei; apoi 

se pare că, în afară de aceasta, funcţia de la Amiralitate 
era la acel început de an 1785 oarecum amenințată — sau 
poate că Greville avea de gind să o părăsească din 
motive politice ; chestiunea nu-mi este prea clară; dar 
ceea ce rămîne totuşi clar este faptul că, atunci, Greville 
se temea de „sărăcie“, destăinuire făcută într-una dintre 
scrisorile adresate unchiului său. „Nu sînt încă deloc 
la vîrsta la care:să mă retrag din viaţa socială, iar a te 
retrage în mizeriile sărăciei (distress and poverty) e şi 
mai rău“. 

Atunci, ce era de făcut? Să scape de Emma, arun- 
cînd-o în stradă, nu ar fi fost lucru vrednic de un gen- 
tleman ; și-apoi, Greville ţinea la Emma, iar pe deasupra 
o economie de o sută şi ceva de lire pe an tot nu ar fi 
rezolvat problema. Una dintre soluţii ar mai fi fost, 
fireşte, ca sir William Hamilton, văduv fără copii, să 
moară ; dar ambasadorul nu avea decît cincizeci şi cinci 
de ani, era sănătos tun, avea iubite, într-un cuvint, încă 
în puterea vîrstei. Altă soluție — care-i vine firesc în 
minte oricărui celibatar de familie bună și pe deasupra 
arătos — ar fi fost căsătoria cu o tînără de neam ; bine- 
înţeles, nu se ajunsese încă în societatea respectivă ca 
un blazon să fie înviorat cu aurul unui tirg de orice fel. 
Chiar și Hamilton voia să-și vadă nepotul însurat cum 
se cuvine, în felul acesta băiatul ar fi încetat să se mai 
gindească la moartea lui. Încă din 1774, ambasadorul 
începu să-i semnaleze partidele avantajoase. „Ce păcat 
că nu te afli aici, la Neapole ! Miss Saint George şi-a 
pierdut ieri tatăl, care i-a lăsat un venit de 8.000 de lire ; 
este o fată frumoasă, puțin cîrnă, dansează admirabil...“ 

Pe atunci Greville însă nu se grăbea; mai apoi, a 
tras însă semnalul de alarmă. „Mi-ar trebui, a scris ei 
textual unchiului său, o lady de 30.000 de lire“. Altfel 
spus, o zestre de valoarea aceasta. Într-o altă scrisoare, 
Greville își scădea puţin pretenţiile : 20.000 de lire ; dar 
în final, nu ! Tot 30.000 de lire, deloc mai puţin. Totuși, 
familia unei lady cu asemenea dotă își putea dori un 
ginere nu neapărat foarte bogat, dar în stare să spo- 
rească simţitor venitul de 30.000 de lire. „Dacă bunătatea 
dumitale m-ar putea asigura în privința viitoarei moş- 
teniri, aş avea șansa să mă însor cu o lady de 30.000 de 

lire... Nu sînt un cerşetor, nu vreau bani acum, nu vreau 
în nici un caz să aduc vătămare bunăstării pe care o 
meriți, dar înţelege-mă că-mi trebuie o certitudine, spe- 
ranța că-mi voi putea face o situaţie“. Cîtă delicateţe, 
cîtă bună-voinţă ! Înţelegem așadar că onorabilul Charles 
Greville, frămîntat de o teamă obsesivă, se și vedea în 
stradă ! 

În ce clipă s-a gîndit el oare că Emma, în loc să-i 
fie povară, putea deveni rezolvare ? Nimic prea limpede 
în această privinţă. O parte din corespondenţă lipsește 
— respectiv răspunsul ambasadorului la cererea de ga- 
ranţii, dar se pare că a şi ocolit asemenea răspuns. De 
fapt un este deloc sigur că Greville și-a început demer- 
sul cu o intenţie foarte precisă. Mai mulţi biografi englezi 
ai Emmei Hamilton âu spus doar atît: „Greville a făcut 
în 'aşa fel, încît i-a «pasat» unchiului său fubita, pentru 
că se temea ca nu cumva acesta să se răcăsătorească şi 
astfel moştenirea să-i scape lui, lui Greville“. Edinger 
adaugă : „Astfel stînd lucrurile, ambasadorul a plătit 
datoriile nepotului său“. Grevilie avea datorii, drept este, 
şi probabil că unchiul său a plătit, pînă în cele din urmă, 
o pamte din ele. În orice'caz, iată ce ne dezvăluie cu 
certitudine corespondenţa. 

Cu începere din anul 1785, în timp ce-i împărtășea 
unchiului planurile sale matrimoniale, Greville începu 
totodată să laude farmecele şi virtuțile Emmei. „S-a 
șlefuit mult de cînd îi stau alături. Nu mai are nici unul 
dintre năravurile ce se datorau unor legături nepotrivite. 
Este elegantă cu naturaleţe şi se adaptează oricărei si- 
tuaţii. Ea, atît de ușuratecă și de cheltuitoare, a devenit 
prudentă și potolită, deși o înconjoară tentaţiile. Secretul 
meu este cît se poate de simplu: Emma este mîndră şi 
orgolioasă, iar eu am făcut, ani de-a rîndul, apel la sen- 
timentele ei, arătindu-i că putea să cîştige, îndreptin- 
du-se, stima şi admiraţia persoanelor din cea mai bună 
societate“. Greville a trimis la Neapole un portret, însoțit 
de comentariul: „Emma este și mai frumoasă, şi mai 
elegantă decît atunci cînd ai văzut-o. Cîţiva dintre prie- 
tenii mei spun că nu au văzut mai mare frumuseţe în 
Regatul Unit“. 

Știm că Pygmalion s-a îndrăgostit de statuia sa, că- 
reia Afrodita, mișcată de dragostea aceasta, i-a dat viaţă. 
În ce-l priveşte pe Greville însă, odată capodopera termi- 
nată, a fost stăpînit de un singur gînd : să nu o mai vadă. 

„Mă găsesc în absoluta nevoie de a-mi reduce la, mi- 
nimum cheltuielile, pur şi simplu- pentru a supraviețui 
şi vreau să plătesc dobinzile datoriei mele fără să vind 
colecţiile. Voi face o călătorie de cîteva luni în Scotia, 
pentru a încerca să pun rînduială în toate acestea. Emma 
ar suferi mai puţin din pricina absenței mele dacă, în loc 
să mă aștepte la Paddington, s-ar afla lîngă dumneata. 
I-am spus că mi s-ar părea nimerit să se ducă la Neapole, 
pentru vreo şase, opt luni. A acceptat, cu condiţia să o 
poată lua și pe mama ei“. Șase, opt luni. În același timp, 
Greville lăuda iarăși calitățile Emmei, de data aceasta 
sub forma unor asigurări. Emma nu avea să-i fie am- 
basadorului povară, prea fericită că-i este dat să trăiască 
discret, cu mama ei, într-o vilișoară din împrejurimile: 
Neapolului, chiar fără să vadă pe nimeni, în cazul în 
care acest lucru i s-ar impune. Dacă, totuşi, ambasadorul 
ar fi dorit să o prezinte cîtorva prieteni sau persoane din 
lumea relaţiilor sale, nu trebuia să aibă nici o grijă, 
Emma ştia să se comporte perfect în orice împrejurare, 
iar dorința ei cea mai mare era să facă cinste lui sir Wil- 
liam pe care îl socotea drept unul dintre cei mai buni 
prieteni ai săi. Emma, adăuga el, nici nu e măcar preten- 
țioasă în privința toaletelor, îi place să poarte rochii sim- 
ple şi drăguţe etc... 

Hamilton a răspuns desigur afirmativ acestei propu- 
neri, căci după aceea Greville precizează în scrisorile 
sale cîteva detalii materiale privind călătoria, un prie- 
ten anticar urmînd să însoţească cele două femei. În fi- 
nal, totul și-a aflat bună rînduială — doar pentru o şe- 
dere de șase, opt luni, nici vorbă de altceva. Greville i-a: 
spus Emmei că după aceea se va înapoia în Anglia, la 
nevoie avea să se ducă să o ia de la Neapole, totul ur- 
mîndu-și apoi drumul dinainte. 

Dar iată o frază pe care Emma nu avea să o citească 
niciodată şi care arată că onorabilul Charles Greville îi 
hotărise în alt chip destinul: „Emma este sănătoasă. și 
trebuie să adaug că este singura femeie lîngă care am 

dormit fără să-mi simt simţurile rănite. Nici că poate: 
exista tovarășă de pat mai curată, mai dulce și mai plă- 
cută“. Ce codoş s-a exprimat vreodată mai clar? ` f 

Scrisorii acesteia care, în gîndul său, însemna şi În- 
cheierea tirgului, onorabilul Charles Greville i-a alăturat 
mesajul Emmei către ambasador, mesaj pe care, este 
limpede, i l-a dictat şi corectat de el însuşi (aproape nu 
erau greşeli) și în care victima îşi solicita singură jertfi- 
rea : Emma era cea care îi cerea, cu umilinţă, lui dear 
sir William să o primească pentru cîteva luni, angajin- 
du-se să nu-i fie povară, prea fericită să-l poată vedea 
cînd şi cînd pe binefăcătorul ei etc... Adică, tot ceea ce 
Greville repetase de zeci de ori, spre a-l linişti pe unchiui: 
său. La 20 ianuarie 1786, Greville nota că Emma și mami 
ei vor lua diligența la 1 martie. Anticarul avea să le în- 
soțească pînă la Genova. 


__ Emma credea oare cu adevărat că nu pleca decît 
pentru şase, opt luni ? În aceeaşi scrisoare din 20 ianua- 
rie adresată unchiului său, Greville afirma că ea bănuia 
contrariul. „A spus mereu că, de voiam cumva să mă: 
despart de ea, ar fi dorit ca lucrul acesta să se facă trep- 
tat. Vorbeşte de faptul că s-ar putea să nu ne mai înţil- 
nim niciodată şi afirmă că la primul semn de părăsire: 
îți va accepta ofertele...“ Ce oferte ? Să fi existat şi în 
privința aceasta o înţelegere între unchi şi nepot ? Ori- 
cum ar fi fost, Emma a ajuns la Neapole și, înțelegînă 
în scurtă vreme că Greville nu avea să mai vină nicio- 
dată să o ia de acolo, i-a scris epistole sfişietoare. Nesin- 
cere oare ? „Voi veni în Anglia, de Crăciun, ca să te mai 
văd măcar o dată. Fără dumneata viaţa îmi este de 
nesuportat, inima zdrobită... Dar orice gînd mi-aş putea 
face privind anumite părți din scrisorile dumitale, nu: 
vreau să mă pling, mă simt copleșită că am chiar şi nu- 
mai această hîrtie, această hîrtie pe care a scris Greville, 
pe care a împăturit-o cu mîinile lui, umezind cu buzele: 
sale marginea care închide scrisoarea ; fericită margine, 
cît de tare o invidiez că a luat locul buzelor Emmei...* 
Dacă era comedie, atunci era strașnic de bine jucată! 
Puțin mai tîrziu, este adevărat, Emma avea să devină 
iubita ambasadorului, înainte de căsătoria cu acesta. Cum: 
ar fi putut scăpa capcanei, ce inimă ar fi putut rezista: 

“tratamentului impus de onorabilul Charles Greville? 
Oricare ar fi taina inimii tale, Emma, plutește spre Nea- 
pole ! Dacă ai fi rămas în Anglia, dacă te-ai fi măritat 
cu Greville, nu ai îi fost nimic. 

Spre o atît de plăcută căsătorie 


15 MAI 1777. NAVA „LOWESTOFFE“, 


plecată în ajun din Sheerness, traversa Canalul Mînecii, 
în direcţia vest-sud-vest. Nu ştiu dacă am mai spus că 
Lowestoffe era o fregată cu 32 de tunuri și trei catarge 
cu vele pătrate. Comandantul ei trebuia să ajungă la 
Port-Royal în Jamaica, de unde avea să primească or- 
-dinele lui sir Peter Parker, guvernatorul. Antilelor bri- 
tânice. Parker avea nevoie de multe nave rapide, pentru 
-a vina corsarii și traficanţii francezi și americani care îi 
aprovizionau pe coloniștii rebeli. 

Pe duneta Lewestoffe-ului se zăreau două siluete : 
ofițerul de cart şi omul de la timonă. Acesta îşi ţinea 
amândouă mîinile pe roata timonei. Privea des compasul 
din faţa lui, pentru a controla dacă ţine bine direcţia; 
avea dreptul să scuipe pe punte ; astfel că în faţa lui, pe 
un sector de aproximativ o sută douăzeci de grade, pun- 
tea era maronie diņ cauza tutunului mestecat, apoi 
scuipat, şi nici cele mai straşnice 'curățenii nu izbuteau să 
„atenueze „bronzajul“ acela. Privilegiul omului de la 
timonă avea să se păstreze sub toate pavilioanele și în 
“toată perioada în care marina a avut nave de lemn. 

Ofiţerul se afla într-un permanent du-te-vino pe 
dunetă. Şi el arunca priviri dese compasului, dar şi mai 
des îşi înălța capul spre a verifica dacă velele de sus 
nu se umflau cumva prea tare. Era locotenentul secund 
al navei Lowestoffe, care se afla atunci de cart, și aţi 
înțeles, cred, că este vorba de 'Nelson. 

` Înălţimea exactă a lui Nelson adult — avea pe atunci 
optsprezece ani şi jumătate — nu se află indicată ni- 
căieri. Mic, slab, umeri înguști — atita se ştie. Păr șaten 

spre roșcovan. Aparenţa era salvată însă de un chip in- 
teresant, cu ochi frumoși, cu privire calmă, aproape vi- 
sătoare ; bărbie energică, gură senzuală. Chipul său era, 
în zilele acelea, cam pămîntiu, pentru că un acces de fe- 
bră îl doborise cu cîteva zile înainte de plecare, în timpul 
unei corvoade executate pe uscat. Chiar a fost nevoie, 
ca un camarad să-l aducă la bord, cărîndu-l în spinare ; 
din fericire nimeni nu a asistat la asemenea sosire. 

Nelson era foarte mulțumit că se îndrepta spre An- 
tile, deoarece spera să cîştige un grad și totodată bani. 
Toţi ofiţerii din Royal Navy erau preocupaţi la vremea 
aceea de chestiunea 'cîştigului gras şi exista un temei 
care îndreptățea setea aceasta: „Poftim un mic avans 
din soldă, altfel n-am cum face, restul îl vei încasa la 
reîntoarcerea din campanie. Pînă atunci o să te descurei 
foarte bine acolo cu partea de beneficiu cuvenită“. 

În cele mai multe dintre insulele Indiilor Occidentale, 
speculanţi dibaci instalaseră și ascunseseră antrepozite 
pline cu marfă destinată Insurgenţilor. Aventurieri sub 
tot soiul de pavilioane, adevărate sau false, ori chiar. sub 
nici un pavilion, își întretăiau necontenit drumurile pe 
apele albastre, pentru a transporta spre coasta ameri- 
cană uniforme, puști, muniții, raniţe, pantofi, cuie, făină, 
carne de porc, grîne, zahăr, butii cu vin, ţuică şi rom, 
toate cele trebuitoare unei naţii tinere pe cale să-şi cu- 
cerească independenţa. Vinătoarea după traficanţi era 
rareori primejdioasă. Slab sau deloc înarmați, ei se bi- 
zuiau pe viteză. Ajunşi din urmă, rămîneau locului încă 
de la prima somaţie. Încărcătura și navele prinse erau. 
vindute în profitul Tezaurului britanic, o parte revenind 
navei de război — atît pentru ofiţeri, după grade, atit 
pentru echipaj ; sistemul acesta fusese instaurat cu un 
veac şi jumătate în urmă de către piraţii francezi din 
insula Broaştei Țestoase. Acesta era interesantul teatru 
de război spre care se îndrepta Horatio Nelson străbătînd 
Atlanticul. . 

Comandantul fregatei Lowestoffe se numea William 
Locker. Avea treizeci şi şase de ani și, în pofida acestui 
început cam lent, urma să facă într-adevăr carieră. Cum 
să nu se arate prietenos cu locotenentul secund, el prie- 
ten al căpitanului Maurice Suckling, controlor general 

în Royal Navy. Vrea să-l facă pe Nelson să se adape de 
ła experienţa sa : 

— Cînd veţi întilni un francez, acostați-l, luaţi-l la 
bani mărunți, îl veţi pune totdeauna la punct. 

Nu totdeauna, dovadă Locker: șchiopăta destul de 
tare, în urma unei zdravene încăierări — trecuseră de-a- 
tunci cincisprezece ani — cu un corsar francez, cu unul 
adevărat. Dar francezii aveau toate cusururile, inclusiv 
Jaşitatea, iată cum era prezentată situaţia în Royal Navy 
şi, în general, în Marea Britanie. În fapt, Anglia suporta 
greu faptul de a vedea cum Franţa, redusă la nimic ca 
forță maritimă prin tratatul de la Paris (1764 ; rămăsese 
<u treizeci de nave inutilizabile), era capabilă să-şi refacă 
în mai puţin de cincisprezece ani o marină. Optzeci de 
nave la începutul războiului de Independenţă a Americii, 
nu-i prea rău, iar cele ce au urmat au dovedit că mari- 
narii francezi nu erau chiar de lepădat. 

Nelson stătea în picioare pe duneta fregatei Lowes- 
toffe, douăsprezece ore de cart pe zi. Observa cu ajutorul 
sextantului cît de sus era soarele la prînz, observa ste- 
lele și luna noaptea cînd astrele consimt să urce pe 
boltă, trasa cu grijă drumurile pe hartă. Cînd marea se 
învolbura mai tare, se ducea degrabă să se aplece peste 
bord, dacă răul de mare stăruia, voma discret fiere în- 
tr-un şervet, continuîndu-și cartul; mii de ofiţeri de 
marină au făcut astfel, nimic eroic în toate acestea, este 
pur şi simplu neplăcut şi obositor. În plus, ca toţi he- 
paticii, Nelson suferea tare de frig. Din fericire, fregata 
ajunge în Antile în locuri mai blînde. La 5 iulie 1777, 
ancorează la Barbados, în golful Carlisle. Barbados este 
cea mai de răsărit dintre Insulele Vîntului. Plaje tivite 
cu cocotieri, cîteva porturi bine adăpostite, plantaţii de 
trestie de zahăr ; astăzi toată lumea ştie ce sînt Antilele, 
deci prea puţin ne interesează că Nelson, în bogata-i co- 
respondenţă, nu le-a descris niciodată; ne interesează 
doar ceea ce istoriceşte el. Numeroşi istorici s-au hră- 
nit — uneori în mod cam exclusiv — din uriașa lui co- 
respondenţă, -dunată de Haris Nicholas sub titlul Dis- 
patches and Letters of Lord Nelson. Șapte volume 
îm-octavo. 

În insula Bardabos s-a zăbovit doar cîteva zile, pen- 
tru a se lua apă și alimente; a urmat Jamaica, apoi 
Port-Royal. 

— Pregătiți-vă de drum cît mai devreme cu putinţă, 
a spus guvernatorul către comandantul fregatei Lowes- 
toffe. 

— Da, sir. Miine dimineață. 

Toată lumea ştie că spațiul maritim dintre Insulele- 
Vintului și continentul american nu se aseamănă totdea- 
una cu un lac; sînt acolo furtuni și chiar hurricane. 
Într-o zi, pe vreme zbirlită, Lowestoffe a inspectat o; 
brigantină i mare fără pavilion. Comandată de' primul. 
locotenent, barca dansa pe valuri, neizbutind să se apro-— 
pie de brigantina nemișcată sub ameninţarea tunurilor ; 
şi, în final, șalupa s-a reîntors destul de jalnic. 

— Nu se găseşte nimeni care să se ducă într-acolo ? 
a întrebat căpitanul Locker. 

— Mă duc eu, a răspuns Nelson. 

Comandindu-și vislaşii cu energie și pricepere — tre- 
buia să înfrunte valuri, apoi să se lase purtat — Nelson: 
a reuşit.’ Nu puţini istorici britanici au relatat lucrul 
acesta, meritoriu desigur, ca o prefigurare a marilor fapte 
navale ale lui Nelson. În aceasta constă dificultatea de 
a portretiza un om despre care se ştie că va deveni. 
ilustru. 


— O scrisoare pentru locotenentul de marină Nelson. 


Octombrie 1778. Fregata Lowestoffe se află la ancoră 
în Port Royal, între două croaziere. Scrisoarea venea din 
Anglia şi aducea o veste proastă : controlorul Maurice 
Suckling din Royal Navy murise la Londra, în urmă Gu 
două luni, după un atac. Lăsa prin testament cîte cinci 
sute de lire fiecărui nepot. Firavă moștenire dar, în plus, 
pentru Horatio, un talisman: înainte de a se stinge, 
controlorul s-a străduit — şi a găsit putere — să-i scrie 
guvernatorului Antilelor britanice, pentru a i-l reco- 
manda pe nepot. Horatio i-a scris îndată unchiului său, 
William Suckling, funcţionarul de la vămi: „Nutresc- 
ferma speranţă că voi putea dovedi eu însumi, prin ac-— 


1 Corabie uşoară cu două catarge şi o singură punte. 

ţiunile mele, că sînt vrednic să ocup în Serviciul marinei 
rangul acesta pe care îl datorez unchiului meu“. Cinste 
lui. Urmarea este mai emfatică : „Am sentimentul că de 
aş fi fost lîngă el în ultimele sale clipe, unchiul mi-ar fi 
spus : «Te las, băiete, patriei mele. Serveşte-o bine, ea 
nu te va părăsi niciodată şi, la sfîrşit, te'va răsplăti».“ 
“Temă de școlar ; dar Nelson avea atunci douăzeci de ani. 
Prea des avea să se întoarcă la stilul acesta solemn, de 
prost gust — să fi fost o moștenire de la tatăl pastor ? 
De cînd a sosit Nelson în Antile, războiul de indepen- 
denţă al Americii nu se prea desfăşura în favoarea An- 
gliei. Generalul Bourgoyne. capitulase la Saratoga, Franţa 
semnase un tratat de alianţă cu coloniștii revoltați, tru- 
pele britanice fuseseră nevoite să evacueze Philadelphia ; 
escadra amiralului d'Estaing forţase şenalul Newport și 
debarcase 4000 de oameni; Royal Navy era ţinută în 
şah în apele americane. Totuşi, la 8 decembrie 1778, 
Horatio Nelson şi-a simţit inima dilatată de fală şi bucu- 
rie punînd piciorul pe puntea unei nave. Nu mai era 
vorba de fregata Lowestojfe, ci de bricul Badger. Horatio 
Nelson fusese numită căpitan de fregată, astfel că luă 
comanda acelei nave. Era primul său post de comandă. 
Stăpin la bord după Dumnezeu, iată o formulă nespus 
de tocită, de chinuită, pe care orice scriitor trebuie să 
o evite, în afară de cazul în care ar fi cunoscut personal 
supraviețuitori din apusa epocă a marii libertăţi în ma- 
rină. Tinere de azi, eu am întîlnit. Armatorul lor le spu- 
nea : „Porniţi în cutare direcţie şi drum bun !“ De radio 
nici vorbă. Orice navă aflată în larg era tot atît de des- 
-părţită de lume ca şi caravelele lui Vasco da Gama, ca 
şi ele izolate într-o linişte infinită, doar în tovărăşia 
aştrilor. Radioul a fost cea dintii servitute a stăpînului 
de la bord. În timpul celor două războaie mondiale, este 
adevărat, căpitanii de nave au regăsit cînd și cînd, dim- 
preună cu liniștea hertziană impusă, autonomia aceea 
îmbătătoare ; ofițeri de marină, comandanți ai unor nave 
mici mi-au spus că nu au avut habar de aşa ceva. 
Bricul Badgar pe care îl comanda deci Nelson era o 
navă modestă, de patru sau cinci sute de tone, cu două 
catarge gretate cu vele pătrate, cu douăsprezece tunuri 
mici ; dar nava aceea era în mîinile lui, numai într-ale lui. 

Iar comandantul oricărei nave a majestăţii sale este- 
un zeu. De îndată ce ambarcaţiunea acosta, se lăsa o: 
liniște absolută, nu se mai auzeau decît trilurile sifleei 
maistrului timonier fluierînd la bord. Ofițerii, aspiranţii, 
marinarii se .descopereau cînd trecea. Tradiţia vrea ca 
el să nici nu-i privească. Comandantul se îmbrăca după 
bunul său plac și-i făcea și pe marinarii yolei sale să se 
îmbrace cum vroia el. Aşa de pildă, marinarii comandan- 
tului navei Harlequin au fost văzuţi îmbrăcaţi ca arlechi-. 
nii, iar comandanţi scoțieni i-au făcut pe-ai lor să poarte: 
fustă scurtă în culorile clanului lor. Bugetul de care 
dispunea Nelson nu-i îngăduia să se lase pradă unor fan- 
tezii costisitoare ; totuși, măcar cîteva zile, a cunoscut: 
beţia -de a fi, pentru prima oară, comandant. 

Astăzi spunem comandant cînd ne referim la ofiţerul 
care, indiferent de gradul său, comandă o navă ; un ami- 
ral care primește un maistru secund comandind un trau- 
Jer minuscul înarmat îi spune : „comandant“. La vremea 
lui Nelson cuvîntul acesta nu era folosit în marina de 
război ; ofiţerul care comanda o navă — oricare ar îi 
fost ea — era căpitanul. Captain. 

„Veţi naviga în supraveghere în fața coastei Ținţarilor 
şi în golful Honduras. Veţi aborda, captura sau distruge 
pe toți corsarii americani din aceste locuri“. Nici un fel 
de alte instrucţiuni. Bricul Badger nu a semănat groaza 
în Marea Caraibilor, dar Nelson a făcut cu el cîteva afa- 
ceri bune. | 

„Am capturat patru nave, din care partea mea se 
ridică la aproximativ opt sute lire sterline“. 

Alte scrisori dau însă a înţelege că satisfacția lui Nel- 
son nu era. deplină: „În pofida ultimelor recomandări 
ale unchiului meu, oare nu sînt dat uitării ?“ Dintr-o dată 
bricul Badger i se pare a fi prea puţin lucru, iar banii 
de pe urma capturărilor, o nimica toată. Eroul nostru 
era un ciclomitic. 

La începutul lunii iunie 1779, în timp ce bricul arunca 
ancora la Port Royal, un ofiţer de marină a urcat pe 
bord : 

— Guvernatorul sir Peter Parker îl roagă pe căpita- 
nul Nelson să vină să-l vadă cît mai repede cu putinţă. 

În toate marinele de război formula „vă rog“ înseamnă 
un ordin. Nelson a traversat puntea, cu inima strînsă, 
el însuşi nu a ascuns lucrul acesta : „Să fi săvirșit vreo 
eroare în primele mele zile de comandă ? Ori contesta, 
cumva, comisarul Tezaurului dreptul asupra cutărei sau 
cutărei capturi ? În administraţie se găsesc mulți pro- 
ceduriști slabi“. 

— Am deosebita plăcere de a că anunţa că aţi pro- 

movat la gradul de căpitan de vas 1. 
___ Nelson avea douăzeci şi unu de ani. Bonaparte (care 
ån perioada aceea intra în Brienne) nu avea să fie căpitan 
.de artilerie decît la douăzeci şi trei de ani. Căpitan de 
“vas la douăzeci și unu de ani este un record, chiar și în 
Royal Navy. Sincer vorbind l-am văzut oare pe cel în 
„chestiune săvirşind pînă în prezent o faptă de armă ade- 
vărată ? Nu. „Ofiţer instruit și capabil“ — iată cum se 
-exprimase cu puţin timp în urmă captain William Locker, 
“referindu-se la Nelson. Şi cutezător, şi curajos, este ade- 
'vărat. Locker era la fel; dar el comanda o fragată la 
“treizeci şi şase de ani; iar avansarea altor ofițeri exce- 
‘lenți din Navy nu a fost mai rapidă ; în realitate, nimic 
-nu prevedea în 1779 geniul naval din făptura lui Nelson. 
“Protecţia unchiului Maurice Suckling își dobindea în 
“cazul de faţă întregul preţ. De ce să nu o spunem? 
“Nepotismul nu-i favorizează în chip necesar doar pe 
‘mediocri. 

Guvernatorul l-a vestit în acelaşi timp pe Nelson că 
:a fost numit la comanda fregatei Hichingbrooke de două- 
zeci şi opt de tunuri. 

— Hichingbrooke se află acum în larg. Îi veți prelua 
«comanda de îndată ce se va înapoia. Pînă una alta, vă 
încredințez un pâst la care ţin mult. Veţi comanda bate- 
cria de la Fort Charles. Tunurile sale sînt pentru noi 
-“pavăza cea mai sigură în cazul în care francezii ar ataca 
în forţă Port-Royal-ul. Amiralul d'Estaing, care i-a şi 

“sprijinit cu bune rezultate pe Insurgenţi, a sosit la Haiti 
cu o armada și, probabil, cu douăzeci și cinci de mii de 
cameni. Este limpede că vrea să ne lovească zdravăn 
„atacînd Port Royal. Bateria pe care o veţi comanda re- 


1 Grad echivalent comandorului. | 

prezintă un post-cheie, de care poate să depindă soarta 
războiului. 

Denumirea indiană a insulei Jamaica este Xaymala, 
care înseamnă pămînt al pădurilor şi al apelor. Suprafaţa 
acestei insule muntoase şi acoperite cu iarbă echivalează 
cu cea a două departamente franceze. Chiar şi astăzi 
marinarii socotesc portul Kingston, fostul Port-Royal, 
drept unul dintre cele mai strașnice din lume. Către 
sfîrşitul veacului al XVII-lea, oraşul acesta a cunoscut 
o înflorire aproape fabuloasă, datorită isprăvilor săvîr- 
site de corsari. Corsarii englezi din Jamaica şi cei fran- 
cezi din insula Broașştei 'Țestoase atacau cu egală eficaci- 
tate galioanele spaniole încărcate cu aur din Peru şi din 
America Centrală. În perioada în care Nelson se despăr- 
tea de guvernatorul Parker, Jamaica era mai puţin bo- 
pată, deoarece fluviul de aur ce curgea spre Spania se 
redusese la nimica toată; nu mai existau corsari, cel 
mai vestit, Charles Morgan, murise în 1688. 

La patru ani după aceea, un cutremur însoțit de un 
val seismic a acoperit şi a înecat în mare măsură partea 
dinspre mare a Port-Royal-ului. Orașul a fost reconstruit 
după un timp într-o altă latură a portului. Era mai puţin 
<locotitor decît.pe vremea corsarilor, totuşi încă plin de 
“viață și pitoresc. Călărind spre Fort Charles, Nelson tra- 
versa o mulţime colorată : sclavi negri, bărbaţi şi femei, 
pe jumătate sau pe trei sferturi goi, iar copiii erau de-a 
dreptul despuiaţi ; albii și albele, îmbrăcaţi ca în Europa, 
unii avînd un aer de oameni înstăriți, cu adevărat bur- 
ghezi ; prostituate negre, indiene, metise, înveșmîntate 
în culori aprinse, dar şi altele venite din Europa, cu 
pielea foarte albă, foarte fardate, foarte decoltate, semnul 
lor distinctiv. Dar însuflețirea din ziua aceea nu părea 
firească, un ochi atent ar fi putut desluşi ca un fel de 
neliniște. 

Guvernatorul Parker îi mai spusese lui Nelson în 
timpul, discuţiei lor : „Oraşul e cu susul în jos“. Teama 
unei debarcări, a unei invazii venite dinspre mare capătă 
în rîndurile locuitorilor de pe o insulă forma cea mai 
apăsătoare. Nelson auzise vorbindu-se, fireşte, despre 
Marea Teamă din Anglia, iscată cu prilejul înaintării 
armatei spaniole, sub domnia Elisabetei, şi urma să aibă 

prilejul să vadă îndeaproape o âsemenea panică şi în 
Anglia. 

Așadar, cei cuprinși de teamă erau, în momentul 
acela, locuitorii din Jamaica — albi, negri și metiși. Ami- 
ralul d'Estaing era diavolul. Nelson și-a luat postul de 
comandant în Fort Charles, deloc stăpînit de optimism : 
„Să nu te mire, îi scria el prietenului său Locker, reîn- 
tors în Anglia, dacă ţi se va spune zilele astea că învăţ 
franceza“. Subinţelesul : ca prizonier de război. Dar nu, 
d'Estaing nu a atacat, pînă în cele din urmă, Jamaica; 
s-a îndreptat spre o altă insulă, Grenada, unde englezii 
aveau să fie siliţi să înalțe steagul alb; a atacat apoi 
Savannah, unde a fost grav rănit și de unde s-a reîntors 
în Franța. Jamaica era salvată. În septembrie, nava 
Hichingbrooke ajungea la Port-Royal, iar Nelson trecea 
la comandă. 


Lacul Nicaragua din America Centrală măsoară opt 
mii patru sute de kilometri pătraţi, este o adevărată” 
mare, albastră, cu maluri înverzite, brăzdată astăzi dz 
cutere pescăreşti pîntecoase cu vele gălbui şi de vapo- 
raşe de plăcere. Apele îi sint puţin adînci, iar ghizii, 
pentru a-i înfiora plăcut pe turişti, le arată siluetele 
negre ale tiburonilor, varietate locală de rechini, fiecare 
cîntărind între două și trei sute de livre. Lacul se varsă 
în Atlantic prin rîul San Juan, lung de o sută cincizeci 
de kilometri. La vest el este despărţit de Pacific printr-o 
fişie de pămînt lată de numai vreo douăzeci de kilometri, 
dar muntoasă și împădurită. 

— De netraversat, totuși. În 1685, corsari englezi şi 
. francezi, care operau împreună, au străbătut-o pentru a 
merge să jefuiască orașul spaniol Grenada. În 1665, Mor- 
gan jefuise deja Grenada, de data aceasta plecînd din 
Atlantic şi urcînd pe rîul San Juan. Să facem ca el şi, 
după ce am cucerit Grenada, să ajungem la Pacific. Vom 
întări apoi linia aceasta de comunicaţie. Vom fi tăiat 
atunci America în două. Coloniştii spanioli din America 
de Sud nu vor putea veni în ajutorul Insurgenţilor, ast- 
tel că vom putea duce chiar noi războiul acolo, cucerind. 
teritorii bogate. 

Astfel grăia, în toamna anului 1779, George Dalling, 
guvernatorul britanic din Honduras, primit în audienţă 
la Londra de către lordul George Germain, ministrul co- 
loniilor. Sir George a exclamat: „Minunată idee !“ și a 
trimis îndată ordine la Port-Royal. Iată care trebuia să 
fie schema operațiunii. Din Jamaica urmau să pornească 
trupe, alcătuite în două sau trei convoaie ; ele aveau să 
fie debarcate nu dirett la gura fluviului San Juan, „pen- 
tru a nu trezi atenţia“, ci la Honduras, într-o tabără 
apropiată de capul Gracia a Dios. 


` Au sosit la destinaţia aceea, mai întîi, două sute de 
soldaţi din trupele regulate ale regimentului 60 și 79, vreo 
sută ai „Loyal Irish“-ului, două sute de voluntari jamai- 
cani şi cîţiva soldaţi de marină. Fregata lui Nelson es- 
corta unul dintre convoaie. Şeful expediției era căpitanul 
de infanterie Polson. Instrucţiunile sale prevedeau : „Veţi 
aștepta în tabără sosirea unor întăriri venite din Black 
River, Honduras. Veţi profita de acest lucru, pentru a. 
recruta pe loc indieni care vor fi călăuzele voastre şi 
luntrași pentru înaintarea în susul rîului San Juan“. 


Tabăra era instalată pe Coasta Ținţarilor, la marginea 
unei mlaștini. La cîteva zile după debarcare, căpitanul 
Polson a declarat că în cazul în care întăririle vor mai 
întirzia, cîtuşi de puţin, efectivele sale vor fi insuficiente 
pentru a-i înlocui pe bolnavi. 

— Cine ştie cum se vor sfirşi toate astea, a spus 
Nelson. 


Îl încercau și pe el cîteva accese de febră. Polson ar 
fi recrutat îndată indieni, dar prin satele învecinate nu 
puteau fi văzuţi decît bătrîni, femei și copii. Nişte bă- 
trîne sfîrșiră prin a spune că bărbaţii, încredințaţi că 
expediţia nu avea alt scop decît cel de a-i duce sclavi în 
Antile, fugiseră cu toţii, se ascunseseră în junglă. Unde 
detașamente au izbutit să-i captureze pe cîţiva, care au 
fost aduși apoi prizonieri în tabără. Au fost siliţi după 
aceea să-și aducă pirogile care au fost urcate la bordul 
navelor. S-au mai scurs cîteva zile,. apoi s-a ivit spre 
nord un nor de praf. 

— Iată întăririle de la Black River ! 


Ofiţerul şi-a prezentat trupa : 

— Regimentul 23 de veterani. 

Ar fi putut spune la fel de bine: „Al 23-lea de fan- 
tome“. Polson şi Nelson priveau dezamăgiţi la rămășițele 
acelea de armată, la uniformele roşii decolorate, zdren- 
tuite, la cizmele rupte, la chipurile cadaverice. Ofiţerul 
arătă că, mă rog, clima anumitor regiuni din Honduras 


nu era tocmai sănătoasă. Pa 

— Cu cît vom pleca mai repede de-aici, cu atit va 
fi mai bine — a spus Nelson lui Polson. Daţi ordin de 
îmbarcare. 


„Un tinerel slăbuţ şi blond, a notat Polson. Dar după 
două, trei zile el era cel care comanda totul“. 

— În drum spre rîul San Juan! Convoiul se oprea 
cînd şi cînd de-a lungul coastei în faţa cîte unui punct 
de aprovizionare cu apă dulce ; uneori, obțineau alimente 
proaspete şi chiar au mai fost recrutaţi alţi indieni. În: 
„sfîrşit, la capătul lunii, gura rîului. Misiunea lui Nelson 
se încheia. Nu-i mai rămînea decît să se reîntoarcă la 
Port-Royal. 


„Am rămas, iiindcă descoperim că nici un soldat din 
convoi nu pusese piciorul într-o barcă, nici măcar pentru 
a pluti pe un rîu. Nici un englez nu mai urcase în susul 
rîului San Juan de la Morgan încoace. Și nimeni nu avea 
nici cea mai palidă idee cu privire la poziţia forturilor: 
spaniole care îl apărau“. Ba da. Indienii o cunoșteau, 
dar nu puteai pricepe nimic din explicaţiile lor, deoarece: 
nu vorbeau de distanţe, ci de durate, atitea zile ca să 
ajungi de aici acolo, iar asta varia după cursul riului, 
după anotimp... „Cam două sute de oameni, cu muniţie, 
aprovizionare şi un tun mic au trecut pe două șalupe ale- 
Hichingbrooke-ului şi pe pirogi indiene și am început. 
să o luăm în sus pe rîu“. 

Jungla e tot junglă. Zidul vegetal se înălța la stinga 
şi la dreapta deasupra malurilor de mil uscat. Pentru mai 
multă siguranţă şi din cauza căldurii se naviga din zori 
pînă spre mijlocul dimineții, apoi de la căderea serii: 
pînă în tăria nopţii. Călăuzele indiene cunoşteau foarte 
bine, era limpede, drumul şi în îndeosebi locurile în care 
se putea debarca și rămîne peste noapte. 

Încă din prima seară, englezii au înțeles că ar fi ris- 
<at mult de nu ar fi avut asemenea călăuze, cînd au văzut 
cum știu să scoată din birlog aligatori, de pe plaja pe 
care aveau să pună, netemători, piciorul. Rigide și ne- 
mișcate, animalele acestea uriașe erau invizibile. Cele 
“care puteau fi văzute ziua pe mal sau pe insule păreau 
moarte. Şi, dintr-o dată, scîndurile acelea mari lunecau 
în apă, deschizînd cumplite fălci. Se vedeau strecurîn- 
'du-se pe alocuri şi șerpi, luaţi mai întîi drept rădăcini 
“de copaci ; erau şi mai înfricoșători. Oamenii se giîndeau 
ia ei noaptea, în corturi, astfel că şi cel mai slab fîşiit 
'stirnea groază ; şi-apoi, mai era chelălăitul acela, aproape 
continuu, al maimuțelor şi ciudatele țipete ale unor 
păsări. . 

Pe anumite porțiuni, fluviul era navigabil, pe altele 
nu. Indienii dădeau a înţelege că se plecase prea tîrziu, la 
sfîrşitul sezonului uscat. Toată lumea trebuia să coboare 
din pirogi şi ambarcaţiuni şi să le ducă în spinare, nu 
numai pentru a urca pante pieptișe, ci şi în fața unor 
<cocuri secate. Oamenii sufereau de dureri de cap, vomau 
şi aveau dizenterie ; îi ziceau malariei aceleia „Yellow 
Jack“. Nelson, slab ca un cuc, se afla în piroga din capul 
coloanei. 

— Opriţi ! Văd ceva. 

Era în ziua de 9 aprilie 1780. Vedea o masă cenușie 
pe o insuliță în mijlocul riului. 

— Vom da asaltul ! 

Douăzeci de oameni i s-au alăturat, cu pușca în 
miini. Puteau desluşi âcum un fel de redută, făcută din 
pietre asamblate grosolan. Comandoul nu se mai găsea 
decît la cîțiva paşi, cînd a apărut un soldat spaniol care, 
se vedea cît de colo, avea de gînd să-și facă nevoile. A 
strigat, a dat fuga în spatele redutei și s-a întors cu alţi 
trei inşi, nici măcar înarmaţi. Pușştile engleze îi ocheau ; 
au ridicat braţele. Se aflau acolo doisprezece spanioli, 
chinuiţi de friguri şi deprimaţi peste măsură. Nelson a 
aflat de la ei că apărarea principală a rîului, „castelul“ 
San Juan, se găsea la o distanţă de „două zile în amonte“. 
Ei măsurau depărtările ca și indienii. Aceștia avuseseră 
însă dreptate să afirme că operaţia Nicaragua fusese în- 
cepută mult prea în puterea anotimpului, căci tocmai 

cînd li s-a arătat castelul San Juan, a început să cadă 
şi ploaia tropicală. 

Urmarea, un adevărat film de coșmar. Ploaia aceea 
enormă cădea vertical și neîntrerupt, cufundînd jungla 
în beznă cu mult înainte de lăsarea nopții şi iscînd con- 
tinuu vuiet de tobe peste frunziș. Ostaşii, vlăguiţi, încer- 
cau să se adăpostească pe sub pirogile şi ambarcaţiunile 
răsturnate, dar apa se prelingea pe pămînt pînă la ei. 

După o noapte fără sfîrşit, ploaia încă nu contenise. 
Nelson, care înaintase, desluși pe rîu, prin perdeaua li- 
chidă, „castelul“. Era, ca şi reduta cucerită două zile 
mai devreme, o construcţie pe o insulă, dar mai vastă şi 
mai înaltă ; la fel de părăginită. Nici o mișcare, nici o 
fiinţă omenească. 

— Construcţia este poate părăsită, spune Nelson aăre- 
sindu-se lui Polson la întoarcere. Să dăm asaltul și o să 
vedem. 


— Asalt ? Pe ploaia asta ? Cu soldaţi în halul ăsta ? 
Nici nu vor putea răspunde cu foc, dacă există cumva 
apărători. 

Polson avea dreptate ; chiar dacă ar fi cucerit caste- 
lul, a te îndărătnici să continui astfel pînă la lacul Nica- 
ragua și apoi (după cucerirea oraşului Granada) pînă 
la Pacific, însemna curată utopie. Înţelept ar fi fost să 
renunţe la tot şi să.se întoarcă neîntirziat. Nelson s-a 
opus şi au ales soluția cea mai prostească : să asedieze 
„castelul“. Sub ploaia torențială, oameni cu febră şi di- 
zenterie au început să frămînte' noroiul, cu gîndul s 
ridice un soi de terasă, spre a-şi aşeza tunul. Se intrec 
rupeau de mai multe ori pe oră, pentru a-şi face nevoile, 
iar Nelson însuşi ajunsese să se tîrască. Apărătorii își 
manifestau prezenţa prin împușcături rare. 

Comedia aceasta lugubră dura de o săptămînă și mai 
bine, cînd indienii, buni observatori şi stînd destul de 
bine cu sănătatea, au semnalat sosirea vestoanelor roşii ; 
urcaseră și ei pe firul apei. Era vorba de o întărire care 
venea de la Port-Royal, la bordul corvetei Victor. 

Nava aducea totodată un mesaj pentru Nelson, semnat 
de către guvernatorul Parker ; „Întorceţi-vă imediat la 
Port-Royal, pentru a prelua comanda navei Janus, în- 

trucît comandantul ei a fost ucis“. Nelson nu a așteptat 
să i se spună de două ori ; malaria îl dobora din nou. 


Abia după mai multe zile de la întoarcerea sa de la 
Port-Royal, la bordul corvetei Victor, a aflat el rezulta- 
tul final al expediției Nicaragua. Fortul San Juan se 
predase înainte de orice asalt, apărătorii lui preferind 
o captivitate în Jamaica decît o moarte lentă în junglă. 

Cu același prilej, Nelson a aflat că din cei două sute 
de oameni de la Hichingbrooke, care urcaseră cu el 
riul, nu supravieţuiseră decit zece. Fireşte, nu fusese 
vorba să se treacă dincolo de castelul San Juan. Conclu- 
zia unui istoric britanic : „Boala, nu spaniolii, a impus 
întrîngerea unei trupe vajnice lansate într-o mare aven- 
tură“. Lansate într-o aventură neroadă, în condiţii de- 
zastruoase. Nici o ţară nu posedă monopolul prostiei 
militare. 

-Nava Janus, a cărei comandă avea să o preia Nelson, 
era o fregată frumoasă cu 44 de tunuri. Dar nu putea fi 
vorba ca supravieţuitorul de la riul San Juan să poată 
pune piciorul la bordul unei nave, oricare ar fi fost ea. 
Transportat pe o brancardă de la corveta Victor, pînă 
la pensiunea unei negrese pe nume Cuba Cornwallis, 
el a stat acolo cîteva săptămîni. 

Cuba Cornwallis își luase numele acesta, pentru a-l 
onora pe căpitanul Cornwallis (mai tîrziu amiral), graţie 
căruia fusese eliberată din sclavie. Căpătase faimă pentru 
faptul că prin mijlocirea unor infuzii și decocţii, poate şi 
a vreunei magii, însănătoșşise numeroşi ofiţeri de marină 
bolnavi, faţă de care medicii se dovediseră neputincioşi. 
Ea l-a scos pe Nelson din starea cea mai proastă, după 
care guvernatorul Parker l-a invitat pe convalescent în 
casa lui de la ţară. 


Nelson se vindecase îndestul pentru a se putea dărui 
cu furie corespondenței. I-a scris atunci căpitanului Pol- 
son, ca să-l felicite pentru victoria de la fortul San 
„Juan. Cînd Polson şi-a redactat raportul privind expe- 
diţia, el nu a omis să pună în vedere capacitatea şi cu- 
rajul dovedite de captain Nelson : „Îmi lipsesc cuvintele 
pentru a exprima obligaţiile pe care le am faţă de acest 
gentleman“. 

Generalul Dalling, guvernatorul britanic al Hondu- 
rasului, căruia îi era adresat raportul, a scris „în parti- 
cular“ lordului George Germain, ministru al coloniilor, 
că spera ca : „majestatea sa să aibă plăcerea să-şi mani- 
feste satisfacția faţă de captain Nelson, pentru conduita: 
lui pe timpul expediției Nicaragua“. În fapt, toată lumea 
era înciritată. In afară de cei ce muriseră în zadar, în- 
gropaţi pe fugă în pămîntul mocirlos de pe malul rîului 
San Juan. i 

— Sînt restabilit. Mă duc să preiau comanda. navei 
Janus. . 

La 26 iunie 1870, în picioare pe punte, în fața echipa- 
jului său: adunat, l-a auzit pe guvernatorul Parker spu- 
nînd oamenilor săi, cu glas puternic, răspicat și solemn, 
că au a-l recunoaşte ca şef pe captain Nelson şi că tre- 
buie să i se supună absolut în orice împrejurare, chiar 
şi primejduindu-şi viața. Peste patru zile, Telson era 
culcat pe cușeta sa, zguduit de friguri groaznice. De data 
aceasta cu preţul unui mare efort, reuşi — cît de mult 
îl costa — să scrie : „Către sir Peter Parker, viceamiral, 
comandant șef în Jamaica. Sir, mă găsesc într-o foarte 
proastă stare de sănătate de mai multe luni, vă rog să 
binevoiţi a-mi aproba să mă întorc în Anglia“. 


Bath, astăzi are 100.000 de locuri, este unul dintre 
cele mai plăcute crase ale Regatului Unit. El se desfăşoară 
într-o vale verde şi peste măguri împădurite, unde se în- 
şiruie armonioase ansambluri în stilul arhitectului Palla- 
dio, ale cărui opere i-au inspirat pe urbaniștii şi arhitecţii 
englezi din veacurile XVII și XVIII. Încă din vremea 
aceea, Bath, cu terasele sale din piatră albă şi cu stră- 
zile jargi bine întreținute, era totodată o staţiune termală 
şi un oraş de plăceri, cu concerte, teatre şi tot felul de 
jocuri. Celebrul dandy Nash făcuse din el un oraş la 
modă ; ofiţerii de marină convalescenţi în urma unor ră- 
niri străluceau în mediul acela. 

Nelson locuia pe Pierrepont Street la numărul 2, la. 
răscruea North Parade, artera cea mai elegantă. Nu în 
calitate de rănit glorios, ci bolnav ca un animal. Incapa- 
bil să se ridice singur, i se dădea să bea ape la domiciliu, 
iar ia două seri era îmbiăiat ca un copil. Se mîngiia și el 

cum putea: „Doctorul Woodward spune că nu a avut 
nicicînd bolnav mai de treabă ca mine“. 

Puţir. mai tirziu a putut să se ridice din pat, să 
meargă singur. „Sint aproape vindecat“. Avea înfățișarea 
unei fantome. Nu a putut pleca din Bath decit în aprilie 
şi, trecind prin I.ondra, pentru a da o raită şi pe la tatăl 
său, pastorul din Burnham Thorpe, s-a dus să-l consulte 
pe chirurgul, atunci foarte cunoscut, doctorul Adair, în- 
trucît voia să ştie ce anume să gindească despre un simp- 
tom care îl alarma : cînd și cînd braţul stîng i se albea, 
nu-l mai simțea, era ca şi mort, apoi recăpăta şi viaţă 
şi culoare, dar se roșea, se umfla, durea ; uneori răul se 
prelingea și în piciorul stîng. 

—- Cred, a spus Nelson chirurgului, că am o loală de 
inirnă gravă. 

— Nici vorbă. Doctorul Woodward, cu care am co- 
responrlat pe seama dumitale, este ca şi mine îincredin- 
at că, încet-încet şi după o perioadă de odihnă bună, 
necazurile dumitale vor dispărea. Nu ai nimic la inimă. 

Autopsia făcută după moartea lui Nelson a demor- 
strat că inima lui era mică, dar sănătoasă. În afară de 
paludisinul său recurent, oare ce suferință mai avea ? Cu- 
noștințele medicale ale vremii nu îngăduie să se ştie 
acest lucru. Bolnăvicios în ultimul grad, iată ce s-a pu- 
tea spune ; dar o energie de fier însufleţea trupul acela 
ragil. 


Există nave cu lune calităţi nautice, dar şi altele 
proaste, există nave norocoase, dar şi altele blestemate, 
şi vă puteti imagina atunci ce poate fi mai rău : o epavă, 
prost construită, prost echilibrată, care pe deasupra este 
şi slinoasă. 

La sfirsitul lui august 1781, după ce Nelson a preluat 
comanda navei Albemarle, el a vrut să-şi arate noua navă. 
„Sint. foarte mulțumit, pe legea mea“, spunea el lui 
William Locker, fostul comandant al fregatei Lowestoffe, 
care se afla atunci la Londra. încă de pe chei, Locker 
privea cu dezamăgire. Totuşi, nu putea să vadă şi nimbul 
ei de nenoroc. 

Războiul Americii mergea tot mai prost, iar Anglia 
recurzea la orice. Capturată cu un an în urma, nava 

Albemarle era un vechi cargou francez care se numise 
înainte La Menagere. 

— Să-mi transformați asta într-o fregată cu 25 de 
tunuri, spuse noul controlor de la Navy, succesorul lui 
Suckling. 

Inginerii de la arsenalul din Portsmouth au sctiţa: - 
planuri, muncitorii au deschis sakorduri între punți, au 
plasat- tunurile, Dar La Menagere ar fi trebuit să se nu- 
mească mai degrabă La Souillon 1! sau L/Idiote des mers?, 
nimic nu-i putea schimba construcția proastă ; era mane- 
viabilă numai la vînt larg, în rest nu era bună de nimic; 
cind ardentă, aruncindu-se cu prova in vînt, mascîndu-şi 
dintr-o dată toate velele, cînd moale 5, tot atît de greoaie 
în schimbarea capului cu vint din prova sau din pupa; 
deriva la cel mai mic vint de travers. Asemenea navă 
contează în viaţa unui marinar. Să înscriem îndată la 
activul lui Nelson faptul că vreme de trei ani, cît a fost 
nevoit să călărească un ca! atit de prost, nu s-a plins 
niciodată și nu a notat nicăieri că neizbînda în cutare sau 
culare operaţie s-ar fi datora faptului că miîrțoaga Albe- 
nule nu voise să sară obstacolul. Poate că, la urma ur- 
mei, o dificultate ca aceasta îi stimula lui Nelson energia. 
Oricum, nu totdeauna era veselă viața la bordul bles- 
tematei nave. 

„Navigînd împreună cu Argus şi cu Entreprise, vă 
veji îndrepta spre rada portului Helsingor, unde veți 
astepla formarea unui convoi de două sute şaizeci de ve- 
licere, a căror încărcătură prezintă o importanță naţională 
extremă. Destinația exactă a convoiului vă va fi indicată 
ulterior“. 

Tie o importanţă națională extremă. Era, desigur, vorba 
de material pentru războiul Americii. Și numai trei fre- 
gate pentru a escorta două sute şaizeci de cargouri, ce 
risc i Si ce dezvăluire a penuriei navale! Din lericire,. 
marea „| era bună. Așadar, la drum spre peninsula Tu- 
tlanda 4 


t Slujnica. 

2 Proasta mărilor. 

? Calitate sau defect al unei nave cu vele de a prinde vintul 
în vele.. 

* În daneză : Jylland. 

Rada Helsingor este sinis'ră. Cel mai adesea sub obro- 
cul unui strat de ceaţă glaciai. Cind ceața se risipea, pu- 
teau fi zărite acoperișurile ue aramă coclite ale castelului 
din Kronborg, unde Hamiet meditase lugubru. Fundul 
radei nu era bun ; cînd vintul bătea dispre est, trebuia 
să se stea la capă în laig. i 

Cargourile convoiului au sosit unul după altul, cu în- 
cetineală de melc. Nelson recitea o scrisoare în care nă- 
tărăul său de frate William. pastorul, îi spunea că cea mai 
fierbinte dorinţă a sa era să devină preot în Navy şi că 
se bizuia pe scumpul său iloratio să-l ia la bord in 
această calitate. Nelson îi mai spusese cu viu grai — îna- 
inte de a lua in primire cargoui ilbemarie. el petrecuse 
citeva zile la Burnham Tho.pe — că starea de preot ce 
instituţie era neplăcută, prost plătită etc... Dar William 
insista. 

O fregată-curier a adus şi ziare cu veşti despre răz- 
boiul Americii. Proaste. La § septembrie 178]. escrdra 
amiralului de Grasse bătuse zdravăn pe cea a lui Hood 
la gura golfului Chesapeake. Eiiberaţi de orice fel de 
griji de ordin maritim, Washington şi Rochambeau înăs- 
vriseră asediul de la Yorktown, unde generalul Corn- 
wali:s fusese nevoit să capituleze în ziua de 19 octom- 
brie. „Anglia are prea puţine șanse să câștige războiul“, 
scria un autcr de editoriale. 

Iată şi un alt mesai al Amiralității : „leşiţi din rada 
Hocisingor, întreptați-vă spre rada Downs. Veţi avea cu- 
rînd misiunea de a escorta un convoi cu destinația 
Québec“. Mesajul era adresat celor trei fregate care iin- 
cezeau acolo, în ceaţă. Nelson oftă adînc: Quebec...+ Pen- 
tru ce nu Polul Nord? A uitat că, aproape copil încă, 
ajunsese pînă la zece grade distanțä de Pol; dar, pe 
atunci, ţînțarii din India nu-i strecuraseră încă în sînge 
groaznicul bacil al malariei, distrugător al sănătății. 

Avind în față Deal ṣi în'reptîndu-se spre Downs, 
„ochiul“ fostei Menagăre începu să clipească. Rada aceasta 
era mereu aglomerată, iar pe deasupra, în dimineaţa 
acelui 26 ianuarie 1782, ceață deasă. La ora opt, noap- 
tea: încă nu se destrămase. Nelson se rădea în cabina 
lui — nu chiar atît de minusculă ca aceea de la bordul 
fregatei Lowestoffe, dar cîtă austeritate ! — cînd, deodată, 

o izbitură, cît pe ce să se taie. Într-o clipită ajunse pe 
punte, în zarva și strigătele marinarilor săi care se în- 
jurau cu cei de pe un Indiaman mare, ce lovise chiar 
atunci nava Albemarle pe sub etravă. Puntea din faţă 
a navei lui Nelson, fosta navă MeEnagere, arăta foarte 
prost, parc-ar fi fost capota unei maşirii izbite în plin. 
Așadar, calea arsenalului ! „Să mulţumim Cerului că nu 
ne-arn scufundat, a notat Nelson. Asta-i viața marinaru- 
lui“. Filosofie. 

Prova trebuia reparată la Portsmouth, dar după aceea 
nu se putea porni imediat spre Canada;; trebuia luat con- 
voiul de la Cork, Irlanda. Zece zile au fost necesare pen- 
tru străbaterea celor patru sute de mile de la Portsmouth 
la Cork. Un record. De incetineală. Albemarle a avin de-a 
face cu o vreme ciinoasă ; Nelson n-a părăsit, practic, 
duneta, manevrind cit mai bine cu putinţă, pertru a nu-şi 
vedea rabla zilrobindu. se de àrm. 

La 26 aprilie, convoiul — patruzeci de cargouri — 
porni „pe briză frumoasă“, dar pesemne că zeul vîntu- 
rilor zărise nava A'Lemurie, peniru că abia a fost depâșit 
meridianul capului Lizard, că a şi început dansul. În fur- 
tună, în spuma spulberată, Nelson tot atît de furios pe 
cii de bolnav, a pierdut fregata Dedalus şi, la 27 mai, a 
ajuns numai cu o treime, din convoi, în faţa unui sinistru 
perete de roci brune, străpuns ici, colo de breşe înguste, 
care nu erau altceva decît guri de fiorduri : aceasta este 
Terra Nova, la sfîrşitul primăverii, cînd centura de gheaţă 
s a topit. „Intrarea în portul St. John este atit de în- 
gustă, încît nu poate fi folosită decit pe vint întru totul 
favorabil. Oraşul este foarte urit“. Și-apoi nu se vorbea 
acolo despre luptele iînverşiunate pe care amiralul francez 
de Grasse avea să le dea impotriva escadrei lui Rodney ; 
situaţia nu se îmbunătăţea dežel. 

—- Avem veşti de la Dedalus şi de la restul convoiului 
nostru ? 

Dar veşti nu s-au ivit decît peste cîteva zile. Toată 
Jumea a coborit pe uscat la Carlisle Bay, în nordul in- 
silei. Dintr-o singură privire Nelson a înțeles că icuă 
săptămîni nu vor fi prea muit pentru a readuce în stare 
de funcţionare cargourile vătămate de furtună. Apoi, ia- 
răşi la drum şi, în sfirşit, la 2 iulie 1782, tot convoiul 

dimpreună cu cele două fregate de escortă acosta mai jus 
de Québec, în portul Saint-Laurent, îndeplinindu-şi mi- 
siunea. Nelson ceru ofiţerilor de pe navele de luptă ală- 
turate ştiri privind războiul.” 

— În general, delce bune. Dar există compensaţii. 
Aici, popasul este ideal pentru capturi. Micii corsari care 
îi alimentează pe insurgenți sînt numeroşi de-a lungul 
coastei, de îndată ce se iese din estuar. Ciştigăm bani 
mulţi. . . 

Cinice vorbe. dar am mai arătat de ce : fără capturi, 
tot personalul din Navy, pe întreg teatrul de operații ame- 
rican, ar fi pierit de foame. 

După numai pairuzeci.si opt de ore de la sosirea în 
Québec, A'bem:urle porni pe urmele corsarilor. Imagina- 
ți-vă un măgar într-o vinătoare de iepuri, un măga: ca- 
pricios. În două luni, un tablou jalnic, nici o captură adusă 
în port, doar cîteva încărcături, adesea ele nu făceau doi 
bani şi cită trudă !... 

Săptămiînile se scurgeau. Albemarle tot cam cu coada 
între picioare era. Nelson nu se văicărea, nu învinuia pe 
nimeni, tăcea în fața marinarilor săi care, uneori, neres- 
peciînd regulamentul, scuipau pe punte, înjurînd nava. 
Pesta citeva răptămini, nici să o injure nu mai aveau 
putere : gingiile se urmflau, muşchii dureau, apărea o is- 
tovire generală, o puternică depresiune, cu alte cuvinte 
scorbutul. ` 

Era pe la jumătatea lui septembrie, iar oamenii aceia 
nu mai mîncaseră nimic proaspăt de trei luni de cînd ple- 
cascră din Terra Nova. Cirvîntul vitamină încă nu exista 
în nici o limbă, de un seco; şi mai bine călătorii de cir- 
cumnavigaţie au dovedit că organismul omului are nevoie 
de hrană proaspătă, altminieri gingiile încep să se infla- 
meze. Dar se încerca uitarea acestei legi, marea nu tre- 
buia părăsită, din cnoare şi motive de profit. Singura 
soluţie pentru Nelson era să se îndrepte spre Qusbec, iar 
“marinarii săi să intre în spital. 

Nu şi el. Trupu-i subred părea să se fi învăţat cu 
carnea de vită sărată şi cu vinul oțeţit din cambuzele 
ofiţerilor, astfel că la începutul lui octombrie se afla la 
Québec, oarecum în formă. Octombrie în Canada înseamnă 
„vară indiană“, roșie unduire a pădurilor de arțari, feerie 

vegetală sub un cer albastru diamantin. Jar la Québec, 
un virtej de invitaţii pentru ofițeri, dineuri și baluri. 
Războiul de independenţă al Americii nu mergea bine, 
dar, slavă Domnului, Canada reprezenta o cucerire trai- 
nică, așa că fiii și nepoţii cuceritorilor socoteau că trebuie 
să sa bucure de viaţă in acel dulce şi frumos anotimp, 
inainte de căderea zăpezilor. 

— Vă rog să-mi primiţi ospitalitatea. 

Personajul care îl invita atit de repede pe Nelson era 
un anume Alexander Davidson de treizeci și trei de ani, 
un celibatar voios. armator şi cra de afaceri. Ce soi de 
afaceri învirtea, nu interesa prea mult pe nimeni, şi ni- 
nimeni nu bănuia pe atunci că Davidson va mucezi cîţiva 
ani în temniţa Newgate, la Londra, pentru diferite escro- 
cherii. Dacă am şti totul despre trecutul şi viitorui oa- 
menilor, pe cine am mai căuta ? 

— Există dici o fată nemapomenită, trebuie să o cu- 
noaşteţi neapărat. Este fiica colonelului Simpson, coman- 
dantul garnizoanei. Mary Simpson. 

Mary. Dar în rubrica mondenă din Québec Gazette i 
se spunea Diana, nume dat de adoratori. 

— Are șaisprezece ani. Este regina tuturor baluriior. 

Şaisprezece ani ? Părea mai mare. Și era atit de si- 
gură de ea! 

Mary Simpson, zisă Diana, a fost primul idol al iui 
Nelson, primul idol al cărui nume îl cunoaştem. Nu pu- 
tem şti cu certitudine dacă ei i-a fost sau nu iubit. Cei 
mai mulţi dintre biografii săi afirmă că pînă la căsătorie 
Nelson nu a cunoscut decit dragostea platonică pentru 
fiinţe eterate. Un nobil englez, descendent în linie directă 
din marele William Pitt, cu cure am stat de vorbă despre 
Nelson, mi-a dezvăluit o altă părere: „Era un obsedat 
sexual care avea rău de mare“. Nu mă pronunţ, nu fac de- 
cît să reproduc mărturiile. 

Potrivit spuselor lui Davidson, comandaniul lui Aibe- 
malc s-ar fi încurcat, dupa destul de multe alte fete, 
cu „Diana“, iar în citeva zile se aprinsese atît de tare 
— „violently attached“ --— încit la 14 octombrie 1782, deşi 
fregata Albemarle era pregătită să plece spre New York, 
Nelson s-a înapoiat la Québec, la bordul şalupei sale, cu 

intenţia de a lăsa totul baltă şi a „se însura cu Mary 
Simpson“. 

— O să rămin aici. O să fac orice. 

— Eşti nebun, captain. Tot Qubecul o cunoaşte pe 
fata asta şi îi știe reputația. O să ţi se ducă de ripă ca- 
riera. 

Davidson 'a adăugat că nu prea se 'ştia sigur dacă pe 
Diana o entuziasma gîndul de a se mărita cu Horatio 
Nelson, care nu avea să mai fie captain, ci doar un coin- 
nist fără meserie, în căulare de lucru. Convins de ase- 
menea argument, comandantul iui Albemarle s-a rein- 
tors la bordil acesteia.” 


New York, peste trei săptămîni. Era ultimul mare oraș 
american in care se mai menținea armata britanică. O 
escadră engleză se afla la ancoră în rada Staten Island- 
ului. Nava care arbora marca! amiralului comandant al 
escadrei se numea Barfleur, 90 de tunuri. „Ofiţerul de 
cart era un aspirant de şap'esprezce ani, căruia toată lu- 
mea de la bord nu i se adresa decît cu „alteţă“ : tatăl său, 
regentul Gecrge al III-lea, a vrut ca el să înceapă prin a 
servi în Royal Navy. A venit o șalupă. Ea a acostat la 
pupa, un ofițer a urcat scara, aspirantul-prinț William 
Henry (viitorul William al IV-lea, care va domni după 
fratele său, George al IV-lea) a dat onorul. 

„Era cel mai tînăr şi cel mai mic captain pe care l-am 
văzut vreodată. Purta un veston cu galoane. Părul moale 
şi nepudrat era, după moda germană, prins într-o coadă 
foarte strins împletită si de o lungime nemaipomenită ; 
pulpanele vestei, croite dură moda veche, sporeau aerul 
ciudat al siluetei sale, tăcind din el o ființă destul de ex- 
centrică. În viaţa mea nu mai văzusem așa ceva“. 

— Am întîlnire cu amiralul lord Hood, a spus Nelson. 
Trebuie să fi văzut. portretul lui Hood, realizat de 
Abbott, pentru a înţelege cu adevărat cuvintele glacial 
şi intimidant. Faţă prelunză sub peruca albă, scurtă şi 
severă, nas lung, bărbie Je asemenea prelungă. Vestă 
albă, haină neagră cu galoane aurii, o mînă pe spadă, în 


1 Prescurtare de la marcă de comandament — pavilion care 
arată că la bordul navei se găseşte un șef. 

cealaltă, pălăria. Gură subţire, strinsă, ochi închişi la cua- 
loare, mici, care nu privesc pe nimeni. Era nevoie de un 
tupeu ca al lui Nelson, pentru ca un comandant de fre- 
gată, şi încă al uneia amăriie, fără nici o victorie, să fi 
cerut audienţă unei personalități a'ît de auguste şi re- 
frigerante ; şi mai trebuia, ca să obţii un răspuns favora- 
bil, să fii nepotul regretatuiui controlor general Maurice 
Suckling, faţă de care atiția ofițeri din Navy se simțeau 
obligaţi. 

Nelson voia să obţină de la Hood următorul lucru: 
ca Albemarle, aparţinind în momentul acela escadrei 
amiralului Digby, să fie scoasă din rîndurile acesteia și 
să treacă în cea de sub comanda amiralului Rodney, care 
tocmai cîştigase bătălia din insulele Saintes 1, cel dintii 
succes naval britanic adevarat în războiul de indepen- 
denţă al Americii. 

Se ştie că această victorie engleză nu a schimbat cursul 
războiului ; era prea tirziu ; coloniștii răzvrătiți biruiseră. 
Iar Nelson nu a fost prezent la Saintes. Aș vrea să spun 
totuşi cîteva cuvinte despre bătălia aceasta, întrucit Rod- 
ney a pus atunci în aplicare o anume tactică, deloc nouă, 
dar de mult uitată şi pe care Nelson avea să o reia. 

În secolul al XVI-lea și începutul celui de al XVII-lea, 
nu exista tactică navală, eru epoca lui „năpustește-tec. 
Escadra cea mai hotărită se arunca asupra celeilalte, mai 
întii apropiindu-și tunurile, apoi la abordaj, iar în în- 
cheiere — măcelul luptelor dintre galere. Ilustrul oian- 
dez Tromp și alţi cîțiva îşi ciştigaseră astfel victoriile ; 
apoi, către sfîrşitul veacului ai XVII-lea, minți înțelepte 
născociseră tactica. o 

Două flote care se zăreau începeau să manevreze pen- 
tru a se așeza în poziţie favorabilă — in vintui inami- 
cului — la distanţă potrivită, între 400 şi 600 de metri, 
apoi se bombardau cu tunurile defilind în contrasens una 
pe lingă cealaltă, bine zlinicte. Consemnul absolut : men- 
ținerea intactă a liniei de bătaie, principiu sever expri- 
mînd eleganța supremă ; şi numai amiralul comandant 
al flotei avea puterea să ordone manevrele liniei. René 


! Mie arhipelag din Antilele: franceze. (N t.). 

Maine a reamintit o butadă de-a lui Maurepas, ministrul 
Marinei în timpul lui Lucčovic al XV-lea: „Ştiţi ce este 
o luptă navală ? Manevrezi, te întilnești, tragi cu tunul, 
apoi fiecare armată se retrage... iar marea nu rămine, 
pentru asa, mai puţin sărată...“ Aceste balete nautice 
erau cu putință, pentru că toate marinele occidentale 
adaptaseră aceeaşi „tactică“ stereotipizată. 

Primul comandant nava! care a aplicat acest princi- 
piu consfințit a fost Suffren, de unde şi succesele sale 
in Oceanul Indian. Dar, din diferite motive, mai cu seamă 
pen'ru că el lupta acolo totdeauna cu mai puţine nave 
decit englezii, Suffren nu a avut niciodată prilejul să-şi 
arate cu adevărat măsura. Rodney avea să o arate la 12 
aprilie 1782. Escadra sa, alcătuită din treizeci şi şapte de 
nave mari şi cincisprezece fregate, însumind 3.012 tu- 
nuari, a sosit în ziua aceea spre orele șase dimineaţa, 
în pasajul dintre Dominica şi arhipelagul insulelor Sain- 
tes, în raza escadrei amiraiului de Grasse, treizeci de 
nave mari şi şase fregate, 2.246 de tunuri. Francezii aveau 
avantajul vîntului şi un moral de fier, datorat victoriilor 
precedente. Întîlnirea a început cu baletul obişnuit — o 
oră de defilare prin contralordi, încetişor, canonadă de 
la cinci sute, patru sute, trai sute de metri, foc destul de 
ucigător. Apoi, în timp ce escadra franceză era în avan- 
taj, iar de Grasse se şi vedea făcînd orice din ariergarda 
engleză, la puţin timp după ora 9, vintul care pînă atunci 
suflase dinsp:e est-sud sări brusc la sud, mascind velele 
vaselor franceze ; linia de hătaie începea să se destrame. 
Ta bordul tuturor acelor nave, căpitanii strigau ordine, 
care aveau, toate, un singur sccp: să repună escadra în 
linie, să alcătuiască din nou stricta ordine. Anevoivasă 
manevră. Schimbarea vintului tulbură şi linia engleză, dar 
Rodney îl avea lingă el pe dunetă pe căpitanul său de 
pavilion 2, Douglas. 

— Sir, vedeţi cum s-au învălmășit. Ar fi momentul 
să mergem într-acolo. Pentru ce să nu sărim pe ei, sir? 

1 Paralel, în sensuri opuse. i 


2 Comandantul navei la bordul căreia se găseste coman- 
dantul flotei (escaddei). 

— Întocmai. Ridicaţi semnalul : manevraţi ca nava- 
amiral. 

La ora 2 și 15, escadra engleză năvăli în spaţiul lăr- 
git dintre Glorieux și Ville de Paris, navă-amiral fran- 
ceză. Şi nu numai că englezii aveau mai multe tunuri 
decit francezii, ci și „arme noi“ : erau caronadele, piese 
care trăgeau cu mitralii, instalate pe teugă, ucigătoare 
în lupta aceasta strînsă care urmase canonadei în linie. 
Linia franceză era frîntă în tronsoane, nici vorbă nu 
mai putea fi de tactică, se revenea la furia din vremu- 
rile bune. O haită engleză — nouă nave — se înverșuna 
asupra navei Ville de Paris. Tunarii acestei nave-ami- 
ral, nemaiavînd proiectile, viîrau în gura tunurilor ar- 
gintăria amiralului. La ora șase şi jumătate seara, de 
Grasse ordonă să se coboare pavilionul. La bordul său 
doar trei oameni nu erau răniţi. De Grasse, luat prizo- 
nier şi dus în Anglia, a fost, acolo, aclamat. Guvernul 
britanic l-a trimis îndată la Versailles, pentru a începe 
negocierile care aveau să sfirșească prin semnarea pre- 
liminariilor de pace, în ianuarie 1783. 

Oare cunoscuse Nelson desfăşurarea acestei bătălii 
din insulele Saintes cînd îi ceruse lui Hood să încorpo- 
reze fregata Albemarle flotei acestuia ? Tot ce se poate. 
Victoria fusese comentată în toate careurile şi cercurile 
de ofiţeri. Cînd la 22 noiembrie 1782 a plecat din Sandy 
Hook, pentru a lua direcţia Antilelor în tovărăşia în- 
vingătorilor de la Saintes (Hood încuviinţase), el spera 
să adune în dira siajului cîteva firimituri de glorie. Era, 
fără să mai punem la socoteală ghinionul respectiv, ca 
o ghiulea trimisă fostei nave Ménagère. 

La începutul lunii martie 1783 — pacea cu Franța 
nu fusese încă semnată — Nelson primi ordin să por- 
nească, cu Albemarle şi cu alte trei fregate, să recîștige 
din mîinile francezilor Turk's Island,.o insuliţă situată la 
sud-est de Bahamas. Ca ofiţer cu gradul cel mai mare, 
el cra cel care comanda expediţia și era de părere că 
garnizoana franceză ar fi trebuit să se predea la cea din- 
tîi somaţie ; comandantul -ei a răspuns însă energic ulti- 
maiumului. O companie de debarcare trimisă pe uscat 
a fost respinsă. ` 

— O să-i domolească tunurile noastre pe francezii 
ăştia îmfumurați ! a spus Nelson. 

Dar bateria din insulă — trei tunuri! — a răspuns 
focului deschis de fregate, rănind şase oameni. Toate 
acestea nu semănau deloc cu încăierarea din insulele 
Saintes. Pină la urmă, compania de debarcare s-a reîn- 
tors. Nelson a ordonat încetarea focului. „Am gîndit că 
încercarea nu trebuia împinsă mai departe“. Mica sa forţă 
navală s-a retras. Eşec jignitor, dar fără urmări: de 
la semnarea preliminariilor de pace dintre Franţa şi An- 
glia, forțele navale britanice din Antile se duceau şi ve- 
neau într-un climat de mare nesiguranţă, nici pace, nici 
război, căci ordinele erau date cam cu blindeţe. Nelson 
nu primi nici o mustrare. Să reamintim că, încă de la. 
30 noiembrie 1782, coloniștii din America încheiaseră 
pace separată cu fosta patrie-mamă, şi că pacea defini- 
tivă cu Franţa avea să fie semnată la 3 septembrie 1783. 

La 26 iunie 1783, Albemarle, reîntoarsă din Indiile 
Occidentale, aruncă ancora la Portsmouth, În timp ce 
citeva şalupe pline cu prostituate se îndreptau spre fre- 
gată, Nelson cobori pe uscat. Ce spectacol! 

Orașul — adăpost al celui mai mare port militar — 
era mizerabil, murdar, parcă prăvălit în decădere. Iarba 
“creștea pe trotuare, jumătate din magazine şi prăvăli- 
oare erau închise, cafenelele goale. Ici, colo grupuri — 
oameni care asistau la o vinzare de mobilă prin licitaţie. 
Odată cu înfringerea se instalase și sărăcia. Și nu nu- 
mai ea. Prin oraș circula un cuvînt rostit cel mai adesea 
în şoaptă, neauzit de cînd lumea în Portsmouth: re- 
voltă. Dar la plural. Revolte izbucniseră la bordul mai 
multor nave regale ; fuseseră înăbușite, se înţelege, dar 
lumea era îngrijorată. 

— Numai triumiul rebeliunii din America a inspirat 
soldaţilor asemenea ginduri dăunătoare. De ce să nu 
avem aici revoluție ? 

„Veţi lăsa la Portsmouth fregata Albemarle, care va 
fi dezarmată. Comanda ei vă încetează de astăzi. Vă 
veţi prezenta la Amiralitatea din Londra pentru a primi 
noi instrucţiuni“. Adio, mirțoagă Albemarle, navă adu- 
cătoare de ghinion, noroc bun! Oare? Dacă vă închi- 
puiți că acesta a fost strigătul lui Nelson, vă înşelaţi, 

încă nu ați înțeles ce înseamnă pentru un căpitan nava 
lui, oricît de proastă ar fi ea. În spaţiul fascinant de 
inuman al imensităţii lichide, fiecare scîndură a navei 
îți este familiară ; vîntul strecurat în greement nu este 
același de la o navă la alta, și chiar cu -defectele nevol- 
nicei corăbii te poţi obişnui. Afurisita Albemarle ! „Ce- 
rul știe ce mă mai așteaptă“, își zise Nelson, singur în 
diligența care se îndrepta spre Londra. , 

Urmele sărăcirii datorate războiului pierdut apăru- 
seră şi în capitală — mai mulţi oameni prost îmbrăcaţi, 
magazine mai puţin strălucitoare — totuși atmosfera nu 
părea atît de încărcată ca la Portsmouth. Nelson închirie 
— nu scump, chiriile mai scăzuseră — o locuinţă mică 
în Salisbury Street, aproape de Strand și, dis-de-dimi- 
neaţă, zilnic, pornea spre Amiralitate. încă din prima zi, 
el a înţeles că „noile instrucţiuni“ se puteau rezuma la 
un Singur cuvînt: „Așteaptă“. Dar ceea ce aștepta Nel- 
son şi ceea ce așteptau cu și mai multă nerăbdare ofi- 
terii şi marinarii de pe Albemarle era solda neplătită de 
nenumărate luni. Demersurile, un succes în sfîrșit, 
aveau să dureze o lună. Mai mulți desenatori englezi ai 
vremii, 'printre care Rowlandson, au înfățișat localurile 
acelea prăfuite, înţesate. de marinari, venind zadarnic 
să-şi ceară drepturile ; pot fi văzuţi chiar, penibil spec- 
tacol, funcţionari bruftuind invalizi nefericiţi cu cioturi 
în loc de brațe, cu picioare de lemn... 

Un intermezzo în toată corvoada aceasta — Nelson 
fu prezentat regelui George al III-lea, în timpul şederii 
sale la Londra. De la incendiul din Whitehall din 1698, 
palatul Saint-James, din parcul cu acelaşi nume, deve- 
nise reședință regală. Pitoresc edificiu în stil Tudor, din 
cărămizi roşii. Nelson închiriase, pentru împrejurarea. 
aceasta, o full dress uniform of his rank, adică o uni- 
formă de mare ţinută. Atmosfera deșteptării — solemnă, 
deși mai puţin intimidantă decit își închipuise, dir care 
îi punea la încercare fizicul : era în ziua de 11 iulie, to- 
tuși foarte frig ! 

George al III-lea avea pe atunci patruzeci și cinci 
de ani ; era, după cum se ştie, de sînge german, totodată 
elector al Hanovrei și rege al Angliei. Faţă prelungă, 

destul de ciudată; o scurtă criză de nebunie, în urmă 
cu optsprezece ani, despre care. toată lumea își zicea că 
nu fusese decît un accident. Dar au mai fost apoi altele 
trei şi totul s-a sfîrșit rău. , 

Amiralul Hood — lord Hood — este cel care l-a 
prezentat pe Nelson : „Tînăr căpitan dintre cei mai ca- 
pabili, care a servit sub comanda mea în Indiile Occi- 
dentale. A avut onoarea să întîlnească la bordul meu pe 
Wiliam Henry. Este nepotul regretatului controlor ge- 
neral Suckling“. 

Apoi, cîteva amabile cuvinte -ale regelui, între altele 
invitaţia de a veni să salute la Windsor pe. prințul ofi- 
ter de marină „care urmează să se îmbarce curind. pen- 
tru o călătorie instructivă pe continent“. Totul foarte 
repede, dar Nelson a scris îndată familiei şi prietenilor, 
pentru a le împărtăși evenimentul, arborind totodată un 
aer dezinvolt : „Afurisita asta de vizită la Saint-James. 
N-am avut de lucru și am răcit“. Ultima afirmaţie este, 
cel puțin ea, sinceră; dovada: două săptămîni de stat 
la pat. „A trebuit să mă oblig, îndată, să mă duc să-l 
salut pe prinț la Windsor“. Windsor, după aceea diligența 
pentru King's Lynn și, în aceeași seară chiar, Burnham 
Thorpe. 

Nimic nu se schimbase. Bisericuța, plăpîndele case 
cu ziduri din prundiş, poate că se înmulțiseră la două- 
zeci în loc de douăsprezece, dar mai multe nu erau. Un 
servitor de-al pastorului veni să-l aştepte pe captain cu 
o brişcă, iar brișca se hurduca prin făgașe, abia avea 
loc să treacă pe drumul umbros mărginit de povîrni- 
suri ierboase. Grădina, casa înconjurată de arbori. Cît de 
jilăvite par însă toate, pînă şi vara! În faţa ușii des- 
chise, pastorul ; șaizeci de ani, dar cît de mult mai în 
vîrstă pare ! Atitudinea solemnă pe care și-o vrea păs- 
“trată mai departe contrastează cu înfățișarea-i fragilă. 

— Copile drag, fii binevenit! 

Copil drag, dar captain primit de rege. De-a lungul 
şederii sale de cîteva săptămîni în casa părintească, Ho- 
ratio Nelson va fi tratat cu deosebită grijă de către ta- 
tă! său, de către fraţi, rude şi prietenii veniţi în vizită, 
şi mai mult încă, se înţelege, de către servitori, printre 
care şi bătrina nanny care l-a legănat în pruncie şi care 

plînge, miîndră, sorbindu-t din ochi. Nelson s-a dus, fără 
îndoială, să se reculeagă la mormîntul mamei. Să se îi 
plimbat oare, așa cum am fi făcut și noi, în cîmpia copi- 
lăriei, în timp ce merele se pirguiau prin copaci și sto- 
luri de potirnichi își luau zborul de pe cele mai. proas- 
pete miriști ? Nu ne-a mărturisit nimic, aveţi îngăduinţa 
să dați frîu liber închipuirii. 


Titlurile şi comentariile din gazete nu concordau. 
Pacea fusese în sfirșit semnată. O pace dezonorantă pen- 
tru poporul englez. Războiul ar fi putut să fie evitat. 
Îndrăzni-va, oare, Camera Comunelor să voteze noi taxe ? 
Şi alte primejdii de revolte în Portsmouth : marinarii de 
pe navele dezarmate țineau mitinguri. 

Ofițerii cu jumătate soldă de pe navele de război 
dezarmate nu se ocupau cu mitingurile, dar stăteau su- 
păraţi acasă. Celibatarii se întilneau prin taverne, con- 
sumau cu economie, stînd ceasuri întregi în fața cite 
unei jumătăți de ocale de bere. Unii spuneau : „Să pro- 
fităm de timpul ăsta liber forțat“. Nelson întîlnise la 
Londra pe căpitanul de fregată James Mac Nemara, un 
fost camarad de pe Lowestoffe.; avea, ca și el, douăzeci 
şi cinci de ani. 

— Pentru ce n-am da o fugă pe continent? 

După călătoriu educativă a prinţului William Henry, 
continentul era la modă. Nelson se simţea ispitit: 

— Ar trebui totuși să învăţ franceza. De fiecare 
dată, după cite o captură, m-a siîcîit ideea că nu înţe- 
legeam nimic din spusele acelor tipi blestemată. 

Mac Nemara ştia cîteva boabe de franceză, der so- 
cotea că era, totuși, mult prea puțin. 

— N-avem decit să mergem întîi la Saint-Omer. Mi 
s-a spus că acolo multă lume vorbește engleza. 

Au traversat umindoi marea, joi 25 octombrie 1783, 
luînd diligenţa Dover-Calais şi au ajuns la destinaţie 
după trei ore şi jumătate. Mulţi străini care vorbesc 
despre Franţa văd lucruri pe care un francez nu le mai 
vede, fireşte, din cauza obișnuinței. Călătoria sentimen- 
tală a iui Sterne, Călătoriile în Franța aie lui Arthur 

Young sint mărturii emoționante. Nelson a fost în Franţa 
cam în aceeași perioadă cu Young. Nu are nici o im- 
portanță faptul că nu a străbătut decît două departa- 
mente ; ceea ce trebuie reținut este că şi el, şi cama- 
radul său au călătorit într-un fel care nu a lăsat nici 
cel mai mic indiciu. Singurul lucru de interes din măr- 
turia lui Nelson (corespondenţa sa) privind Franţa este 
că ea ne dezvăluie cîteva trăsături ale caracterului său. 

Ar fi vrut să ajungă la Saint-Omer, trecînd însă mai 
întîi prin Boulogne. Încă de la plecarea din portul Ca- 
lais, Nelson decretă că totul, în Franţa, era dctestabil. 
Diligenţa nu. avea arcuri, surugii erau caraghioși cu ciz- 
mele lor mari, caii „aduceau cu niște șobolani“. Aveau 
care să ajungă la Boulogne fără să oprească deloc? 
Treizeci şi patru de kilometri... N-ar fi fost cu nepu- 
tinţă. Dar nu, ţara se cuvenea vizitată, aşa că trebuiau 
să se facă popasuri de noapte. Bine, dar unde ? Cei doi 
prieteni s-au oprit la un nume de sat care li se păru 
încîntător : Marquise. Şi au coborit acolo. i 

Marquise — o văgăună mocirloasă. „Ceea ce se 
cheamă aici han ar fi trebuit să se numească neapărat 
cocină. Ne-au fost oferite două paturi cu saltele de paie 
şi a trebuit să cerem aşternuturi curate. Drept cină, doi 
porumbei, iar cuțitele aveau mînere de lemn. O, ce mare 
deosebire față de Anglia !“ Ştim că pe atunci hanurile 
din satele franceze erau descumpănitoare (deşi îmi ex- 
plic greu repulsia față de cuțitele cu minere de lemn), 
dar de ce nu s-au dus direct la Boulogne, un oraş ade- 
vărat ? 

Nici Boulogne nu le-a plăcut. Mulți englezi pe acolo, 
ce-i drept, dar nu prea de soi, veniți în Franța doar. ca 
să bea vin. Un punct totuşi onorabil pentru Franța : vin 
bun şi ieftin. 

— N-am uitat că vreau să învăţ franceza. Uite o li- 
brărie. 

1 noiembrie. Nelson a cumpărat Grammar of the 
French Tongue de Chambaud. Nu avea să citească din 
ea decit cîteva pagini. Iată, în sfîrşit, Saint-Omer, care 
le place; da, Saint-Omer este, în Artois, un oraş „cu- 
rat și agreabil“, găzduire bună la familia Lamouric, mîn- 
care de asemenea bună, adusă de un birtaș;; și, mai ales, 

cele două fete din casă, cure pregăteuu prinzul si cea- 
iul — mulţi englezi la Saint-Omer, Muc Nemara nu a 
minţit — sînt foarte plăcute. „Accept să jonce cârți 
seara cu noi. Aș fi vrut să pot vorbi mai mult, ¿m re- 
luat putin studiul gramaticii. Zadarnic. Nu vint înzes- 
trat pentru limbi străine, 


— Nu ai o scrisoare de recomundure pentru domnul 
Andrews ? întreabă Mac Nemira, 
Nelson nu s-a grăbit —- era vorba de un pastor. Dar 


incă de la prima vizită si-u dat scama cit de mult re- 
greta că a zăbovit ! Domnul Andrews avea două fete, de 
nouăsprezece si douăzeci de ani, iar cea mai mare era 
de-o rară frumuseţe. ȘŞi-upoi nici obstacolul vorbirii nu 
mai exista acum. 

În cei zece ani de pace anglo-franceză, pînă în 1793, 
îl vom vedea un timp pe Nelson comandind o navă a. 
majestăţii sale, dar nici o luptă navală, nici o vinătoare 
de corsari. Singurul adversar pe care tînărul captain îl 
urmărea, îl cerceta, voia să-l ia la bord era sexul opus. 
Jalnic vinător, care la rîndul lui avea să fie prins ; nici 
vorbă deci de un Don Juan, ci de o vulnerabilă bucă- 
ţică de iască sentimentală. Da, acesta era Nelson. A apă- 
rut minunata fiică a pastorului — o blondă — și gata, 
a luat foc. Şi-a zis, poate, că nn se cade să o seducă; 
să ne închipuim-că s-a gîndit astfel, dar atunci? Cè- 
sătoria. Iată scrisoarea trimisă unchiului, de data aceasta 
nu controlorului din Royal Navy, care murise, ci celui- 
lalt Suckling, înalt funcţionar la Vamă, proprietarul 
arătoasei locuințe din Kentish Town. 

„Se iveşte, în genere, în viaţa unui om (dacă nu duce 
lipsă de prieteni) un moment în care are nevoie de ei. 
Sau îi refuză orice ajutor, sau îl ajută cu bani, dacă 
pot şi dacă el o merită. Momentul acesta critic a sosit si 
pentru mine. Domnișoara Andrews posedă, după cite 
știu, cam o mie de lire sterline. Venitul meu total nu 
depăşeşte 130 de lire pe an. Iată-mă ajuns la punctul 
esenţial. Dacă mă însor, vrei să-mi aloci o sută de lire 
pe an, pînă ce venitul meu va atinge suma aceasta? 
Dacă nu vrei să-mi dai anual suma sus-amintită, n-ai 
vrea să foloseşti influența pe care o ai asupra lordului 
North sau a domnului Jankinson, pentru a mi se da o 

cemandă pe Tamisa sau vreo funcţie în administraţie ?... 
Dacă nu se face nimic pentru mine, nu ştiu ce-aș mai 
putea spera. Viaţa nu merită trăită fără fericire şi nu 
țin să duc oriunde o viaţă mizerabilă. Sînt gata să-ţi 
ascult refuzul şi am luat, în consecinţă, o hotărire. Dar, 
orice s-ar întîmpla, nu-ţi doresc decit binele, precum şi: 
familiei dumitale. Înalţ rugi pentru ca frămîntările care 
îmi sfîşie inima să nu-ţi fie niciodată cunoscute. Domnul 
să te binecuvinteze şi să te încredinţeze că îţi sînt ne- 
potul cel mai plin de afecţiune și mai respectuos“. 

În secolul XVIII, oamenii vorbeau despre bani mai 
deschis decît astăzi ; amintiţi-vă scrisorile pe care ono- 
rabilul Charles Greville, în împrejurări identice (şi el 
voia să se căsătorească) le trimitea unchiului său, am- 
basadorul Hamilton. Observaţia de față nu scade cu ni- 
mic tonul copilăros al misivei lui Nelson, nici mediocri- 
tatea redactării ei; sîntem departe de stilul lapidar al 
lui Bonaparte. Ceea ce mi se pare surprinzător este do- 
rinta de a fi un conţopist, de a arunca peste bord orice 
ambiţie navală. Încă de pe cînd se afla la Québec, Nel- 
son fusese cît pe ce să o facă, pentru a se căsători cu. 
Diana. Imboldul plăcerii îi întunecă inteligența — ni- 
mic original în asta — şi îi schingiuiește pana. 

Unchiul Suckling a primit scrisoarea în acel ianuarie 
a anului 1784, a întors-o pe partea cealaltă şi a scris pe 
spatele ei că se învoia să-i acorde nepotului cele cerute ;. 
a împăturit-o la loc, a închis-o şi a trimis-o în Franţa. 
Cînd a sosit la Saint-Omer, Nelson plecase. La Londra. 

„M-am reîntors la Londra mai devreme decit gîn- 
deam, ca să-mi ridic solda restantă. M-am reîntors să: 
consult un chirurg eminent. M-am reîntors pentru a mă: 
bucura de distracţiile și plăcerile Londrei, viaţa unui om 
nu ar ajunge să le epuizeze pe toate“. Etc... Vreme de: 
citeva zile, impetuosul autor de epistole se întrece pe: 
sine, scriind familiei și prietenilor, scriind orice, dînd 
explicaţii contradictorii — un fel de ceaţă vrednică de: 
mascat o baterie ; apoi, în patruzeci şi opt de ore, ba- 
teria ieşi la iveală. „Sint iminente alegerile legislative 
și vreau să mă prezint“. Trebuie să fie acolo, să se în- 
tilnească cu anumiţi oameni, să obțină protecţii. Lord» 

Hood, amiralul, se prezenta ; pentru ce nu și el, căpi- 
tanul Nelson ? Un scaun în Parlament — iată un lucru 
mult mai bun decit o slujbă de birou şi chiar decît o 
comandă pe Tamisa! Nelson este un tory neîmblinzit, 
adică un conservator ; din naționalism, dar şi dintr-un 
spirit de împotrivire ; ştie că în familia sa vor fi votaţi 
cei din partidul Whig, din credinţă faţă de memoria lui 
Robert Walpole, unul dintre liderii Whigilor al cărui 
portret, ne amintim, împodobește intrarea în umeda casă 
din Burnham Thorpe. „Toţi Walpolii, cîţi sînt, scrie el 
fratelui său, pastorul, alcătuiesc cea mai strașnică echipă 
a nulității care a existat vreodată“. 

Cum să facă să fie ales ? Începînd cu vizitarea even- 
tualilor protectori. Nelson s-a dus să-l vadă pe lordul 
Howe, Primul lord al Amiralității. Acesta l-a oprit îna- 
inte chiar: de a fi scos un cuvînt: 

— Înţeleg că-ți doreşti mult o comandă pe mare, o 
vei primi. 

Episodul politic s-a încheiat. La mijlocul lunii aprilie 
1784, fregata Boreas, 28 de tunuri, .se îndrepta spre lar- 
gul Mării Mânecii, cu destinaţia Antilele britanice. Că- 
pitanul Nelson se agită într-un 'du-te vino pe dunetă, 
posomorît. Are în buzunar scrisoarea în care miss An- 
drews îi răspundea „nu“ la cererea în căsătorie. La bord 
se află și imbecilul său frate, pastorul William, care în 
fiecare seară vrea să ţină neapărat o conferință în faţa 
aspiranţilor ; plus lady Hughes şi fiica ei. Lady Hughes 
era soţia lui sir Richard Hughes, guvernatorul Insulelor 
De-Sub-Vînt, se ducea la soţul ei; sporovăia întruna 
şi se credea stăpînă la bord, pentru că și sir Richard 
comandase fregata Boreas în urmă cu douăzeci de ani; 
dar, lucru şi mai grav, o luase pînă în Antile și pe fiica 
ei, cu intenția de a o mărita cît mai repede. „My de- 
butante“, rostea ea mieros. 

Nici n-a urcat bine pe navă, că a şi pus ochii pe 
Nelson ca pe o posibilă pradă ; dar debutanta părea cam 
slabă. În schimb, lady Hughes era o femeie frumoasă. 
Totuşi în inima lui Nelson imaginea domnişoarei An- 
drews era încă mult prea sfişietoare, și-apoi doi loco- 
tenenţi de pe Boreas se ocupau serios de această lady, 

atît de serios încît Nelson chiar îşi spunea : „De nu s-ar 
sfîrși prost toate astea !“ 

Din fericire, lady Hughes încuviinţă destul de repede 
ca Nelson să se menţină rezervat faţă de debutantă, iar 
în corespondenţa ei vorbea chiar favorabil despre tînărul 
captain, povestind de pildă cît de frumos se poartă cu 
aspiranţii : apropiat, încurajator, bun pedagog. „În fie- 
care zi face observaţii la soare! alături de ei, ca un 
simplu ofiţer și chiar urcă în arboradă, pentru a le fi 
exemplu, pentru a le arăta că se poate face lucrul acesta 
fără nici o primejdie. Au fost nu ştiu cîţi care au vrut 
să se îmbarce, dar Nelson a luat doar vreo zece“. As- 
piranţii aveau noroc nu numai de un profesor bun, dar 
si de o navă ca Boreas, care nu era gloaba Albemarle. 
Bun vas, ascultător, cu calități nautice. Așa a spus Nel- 
son. La 25 iunie 1784, Boreas îşi aruncă ancora în golful 
Carlisle, în insula Barbados 2. 

Fregata Boreas sosea ca navă de război, pentru su- 
praveghere şi control în radă. La douăzeci și şase de 
ani, Nelson era căpitanul cel mai vechi în grad; prac- 
tic, sub-guvernator. Singura autoritate mai mare decît 
el: amiralul Richard Hughes, soţul frumoasei sale pa- 
sagere. 

„Cea dintîi datorie a mea era să mă prezint lui. L-am 
găsit într-o pensiune de familie, deloc potrivită cu dem- 
nitatea unui amiral“. 

Cînd Nelson a intrat în locuința aceea mediocră, sir 
Richard a lăsat din mînă vioara la care cînta și s-a pier- 
dut în amabilități excesive, ba chiar în temenele. Era 
nevăzător de un ochi, nu de pe urma vreunei räni că- 
pătate în război, ci pentru că își vîrîse în el o furculiță. 
La vreo masă prea tare stropită cu vin? De ce nu, îşi 
zise Nelson, după ce îi cunoscu pe ofițerii din anturajul 
guvernatorului. Inactivitatea din vremea de pace, clima, 
plictisul îi cam făcuseră pe toţi să se dedea băuturii, 
iar Neison înţelese repede că fenomenul nu se limita la 


A face observaţii la un astru = a-i măsura înălţimea dea- 
supra orizontului, cu ajutorul căreia se calculează punctul (lo- 
cul: navei). . 

2 Insulă din arhipelagul Antilele Mici (Oceanul Atlantic), 

iinsula Barbados. Pastorul, fratele său, îşi manifestă din 
nou intenţia să ţină predici; de data aceasta beţivilor. 

— Vezi-ţi de treabă, pentru numele lui Dumnezeu. 

Din fericire, clima caldă şi umedă a verii îl puse la 
„atit de grea încercare pe omul bisericii, încît după nu- 
mai cîteva săptămîni vru să se întoarcă în Anglia. O 
navă comercială se pregătea tocmai să plece. Drum bun ! 

O parte din misiunea lui Nelson era de a face na- 
vigaţie costieră de la o insulă la alta. În ciuda afirma- 
fiilor agenţiilor de turism, nu toate Antilele sînt raiuri ; 
English Harbour, în insula Antigua, era principala bază 
“navală din Insulele De-Sub-Vînt. Imaginaţi-vă un fel de 
ceainic virit în găoacea dintre niște dealuri împădurite ; 
“vremea ploilor este mai uricioasă şi mai nesănătoasă ca 
‘oriunde. Nelson fusese acolo întîia oară, cînd revopsise 
coca fregatei Boreas. A profitat de lucrul acesta pentru 
a sta de vorbă cu comisarul insulei, om în vîrstă, fost 
-căpitan în retragere. i 

— Văd aici trei goelete comerciale care arborează 
pavilion american. Descarcă mărfuri. Taxele vamale au 
fost achitate ? E 

— Sincer vorbind, nu. Se pare că mărfurile astea au 
fost debarcate provizoriu, cît să se poată repara avariile 
navelor. 

— Avarii? Navele mi s-au părut a fi în perfectă 
stare. 

— Adevărat? Ia te uită, să verificăm.. 

Nelson ridicase o problemă spinoasă. 

Celebrul Act de navigaţie, datînd din vremea lui 
‘Cromwell, stipula: „Marina comercială engleză deține 
monopolul comerțului dintre metropolă şi colonii“. Din 
motivul acesta, navele comerciale americane făcuseră — 
“înainte de Războiul de independenţă — comerţ liber cu 
Antilele britanice, fără a plăti taxe vamale. Odată cu 
“proclamarea independenţei, privilegiul cădea ipso facto. 
Statele Unite, fiind o putere străină, era limpede că na- 
“vele lor comerciale trebuiau să achite taxele. 

— Taxe vamale ? Pentru ce ? 

Americanii exportatori nu aveau, desigur, nici un in- 
teres să o facă, și nici populaţia din Antile care, astfel, 
ar fi plătit mai scump mărturile importate. Diverşii re- 

prezentanţi ai Angliei în Antile ar fi avut, fireşte, mi- 
siunea să explice Actul de Navigaţie, dar cine nu ştie. 
că orice regulament devine din ce în ce mai puţin ri- 
guros pe măsură ce te depărtezi de regiunile temperate 
şi ajungi în cele foarte călduroase ? Într-un asemenea 
climat, în care siestele sînt lungi, să vrei să-l învii pe: 
Cromwell! La English Harbour, unde ar fi trebuit să 
se aplice supravegherea cea mai severă, căpitanii tri- 
miteau un mesager la căpitănia portului, cu doleanța: 

— Cer permisiunea să fac escală pentru reparații. 

— Se aprobă. 

— Reparaţiile impun descărcarea unei părţi din în-- 
cărcătură. O voi reîncărca după aceea. 

— Se aprobă. 

Trebuia văzut apoi ce se descărca, ce se reincărca. În 
alte părţi, căpitanii vaselor comerciale americane nici nu: 
se îngrijeau măcar de asta, mulțumindu-se să-l „ono- 
reze“ discret pe cel mai important responsabil, care 
arunca puţin din mana aceasta subordonaţilor și toată 
lumea era mulțumită ; procedeul are vechime, dar se fo- 
loseşte și astăzi destul. 

Nelson nu a descoperit de prima dată reţeaua de co- 
rupții care se întindea peste toate Insulele De-Sub-Vînt 
şi chiar mai departe; cu atît mai mult, cu cît bătrînul 
comisar Moutray cunoştea obiceiurile ospitalităţii anti- 
leze : . 
— Să staţi la bord în timpul carenajului nu ar fi 
deloc plăcut, iar hotelurile din English Harbour sînt: 
dintre cele mai mediocre. Faceţi-ne plăcerea, mie și so- 
ţiei, să rămîneți cîteva zile la Windsor. RE 

„Windsor“ era numele proprietăţii comisarului, pito-. 
resc situată în afara orașului, pe crestele unei coline. 
Nelson acceptă, întîi cu intenţia de a-l întreba mai multe. 
pe comisar despre drepturile vamale. Dar preocupările. 
i se schimbară de îndată ce doamna Moutray apăru pe 
sub veranda cu colonade. Apariţia. acestei brunete îm- 
bătătoare, mult mai tînără decit soţul ei, alungă pe loc 
imaginea blondei domnișoare Andrews. 

„Manierele doamnei Moutray sînt dintre cele mai 
distinse“, îi scria Nelson prietenului său Locker. A stat: 
la „Windsor“ în tot timpul carenării fregatei Boreas, şi! 

chiar puţin mai mult, şi a făcut în așa fel încît să revină 
cît mai des cu putinţă la Antigua în timpul drumurilor 
de supraveghere ale navei. „În văgăuna asta ihfernală 
aproape că mi-ar veni să mă spînzur, dacă nu ar fi 
doamna Moutray, care este foarte bună cu mine“. Very 
very good apare subliniat. 

O ameninţare constantă umbrea și totodată făcea 
mai picantă idila aceasta înflăcărată. „Sînt bătrîn şi bol- 
nav, gemea cînd și cînd vîrstnicul comisar. O să cer 
reîntoarcerea în Anglia“. Lucru pe care îl făcu întru 
sfîrşit, îmbarcîndu-se pentru Londra, dimpreună cu so- 
ţia, în martie 1785, spre disperarea lui Nelson şi spre 
marea părere de rău a mai multor ofiţeri de marină, 
față de care doamna Moutray nu se arătase deloc nemi- 
loasă. Între alte amintiri, ea luase cu sine, fără știrea 
soţului, un portret în creion al lui Horatio Nelson, care 
se dovedise, probabil, cel mai înfocat — şi, cine știe, 
poate şi cel mai plin de haruri — dintre adoratorii ei. 

„Tara asta mi-e nesuferită acum, de cînd scumpa 
mea prietenă nu mai este aici, îi scrise Nelson lui Loc- 
ker. Numai cînd văd English Harbour mi se face rău. 
Într-o zi am urcat pe colină, să revăd locurile unde am 
trăit cele mai frumoase zile de pe pămîntul acesta. Pînă 
-şi copacii își plecau creștetele, iar cătina roșie se ofilea 
încet-încet...“ 

Voi, înșelători, vinovaţi şi oameni în afara legii, de 
orice soi aţi fi, temeţi-vă de jandarmui disperat, roman- 
tic. În nouă săptămîni, suferința amoroasă a lui Nelson 
s-a preschimbat în furie justiţiară. Zbura dintr-o insulă 
în alta, hăituindu-i pe căpitanii de vase comerciale ame- 
ricani, poruncind guvernatorilor să nu-i lase să intre în 
porturi, să le confiște marfa, să-i azvîrle prin temnițe. 
Tar pașnicii funcţionari, văzînd cum le dispar ulcelele cu 
vin şi tihna, ridicau steagul nemulțumirii și se adresau 
lui sir Richard. 

— Aveţi dreptate, le spunea violonistul. Omul acesta 
este un demon. Îl dezavuez. Lăsaţi-i pe americani să 
intre după cum le este voia! 

Trecînd peste capul acestui superior, Nelson îi scrise 
la Londra lordului Sidney, care îi răspunse : „Aveţi per- 
fectă dreptate vriînd să respectaţi Actul de Navigaţie“. 

Perfectă dreptate, dar ajunsese să fie urit în Antile 
mai rău decît fusese vreodată orice bandit. Gazetele lo- 
cale făceau deschis aluzie la legătura pe care o avusese 
cu o femeie măritată. Tensiunea maximă se produse cînd 
Nelson ţinu în loc şi cercetă două vase americane. care, 
pentru a se deda în libertate traficului practicat, arbo- 
raseră pavilion englez. Supremă neruşinare şi impostură, 
armatorii i-au fixat lui Nelson 4000 lire despăgubiri! 
Din jalnica-i pensiune de familie, sir Richard i-a scris : 
„Nu mai răspund de securitatea dumitale, dacă pleci de 
pe navă“. Prin: urmare, prizonier la bordul fregatei Bo- 
reas — iată în ce situaţie se găsea nepotul lui Suckling ! 
Captivitatea a durat două săptămîni. 

Nelson s-a aflat din nou într-o situaţie de superio- 
ritate cînd s-a putut prevala de o scrisoare a Amirali- 
tăţii prin care dovedea că Primul Lord îi încuviinţa de- 
plin atitudinea și că dădea ordin avocatilor Coroanei să-l 
apere pe spezele statului. Astfel se domoliră spiritele. 
între timp Nelson primi, pe loc, încă un sprijin. 

Cristofor Columb dăduse unei insulițe din Indiile 
Occidentale numele de Nieves, pentru că un nor foarte 
alb, agăţat de vîrful ei cel mai înalt, îi dăduse iluzia 
zăpezii. Mai tîrziu, englezii i-au transcris numele în ma- 
niera lor: Nevis. Este o insulă din Antile, plăcută, cu 
vegetaţie foarte verde. Nelson se duse acolo. 

Fu întîmpinat de guvernatorul ei, John Richardson 
Herbert. Iată un guvernator căruia i se cuvenea de mi- 
nune titlul acesta: mai mult chiar, în arhipelag i se 
spunea Presedintele. Bărbat chipeș, bogat şi cu putere, 
proprietar al mai tuturor culturilor din insulă și al unei 
nemaipomenit de frumoase case coloniale, albă toată, 
„Montpellier“, unde organiza primiri fastuoase. Era vă- 
duv şi tată al unei singure fiice. 

— Din nefericire, spunea el, cu un egoism ingenuu, 
ea vrea să se mărite și mă întreb cine îmi va ţine gos- 
podăria. Am și nepoate, dar toate sînt căsătorite. 

Citeva dintre ele se găseau de faţă la primul dineu: 
la care fusese invitat şi Nelson. Erau tinere, frumoase,. 
foarte elegante, dar aveau bărbaţii lor. Una dintre ele. 
i-a scris a doua zi unei alte nepoate, văduvă, care în 

seara aceea se găsea într-o insulă învecinată Saint Kitts : 
„L-am văzut în sfîrşit pe căpitănaşul Boreas-ului, despre 
care s-a vorbit atît de mult. A sosit chiar înainte de 
cină. Îi era foarte cald, nu scotea o vorbuliță, dar pă- 
rea, potrivit vechii zicale, să nu-și poată ţine deloc gin- 
durile în friu. A refuzat să bea vin, dar după cină, cînd 
Președintele a toastat pentru rege, pentru regină, peniru 
familia regală şi pentru Lord Hood, şi-a umplut şi el de 
fiecare dată paharul şi a toastat cu entuziasm ; apoi a 
dat, ceremonios, sticla mai departe şi a recăzut în mu- 
tenie. Nu a fost chip, toată seara, să-i ghicesc adevăratul 
caracter, într-atit îi era de rezervată şi severă atitudi- 
nea. Şi, fiindcă stăteam lîngă el, am încercat să-i trezesc 
atenţia, arătîndu-i toată bunăvoința posibilă, dar nu i-am 
putut smulge mai mult decît un „da“ sau un „nu“. Dacă 
ai fi fost de faţă, Fanny, credem că te-ai fi priceput să 
faci cît de cît ceva, căci ai dobindit obişnuința de a te 
ocupa de asemenea soi ciudat de indivizi“. 

Chiar după cina aceea i-a spus J. R. Herbert lui Nel- 
son că avea toată dreptatea să declare război săvirşito- 
rilor de fraude şi corupţilor din Insulele De-Sub-Vint : 

— Te poţi bizui pe sprijinul meu, spusese. 

Destinatarul scrisorii mai sus-pomenite era o tinără 
văduvă de aceeaşi vîrstă cu Nelson, între ei nefiind de- 
cît o diferență de cîteva luni, mamă a unui băieţel de 
cinci ani. La puţine luni după căsătorie, soţul ei, doctor 
la Nevis, fusese lovit de o insolaţie gravă și murise în 
Anglia, unde plecaseră ca tînără pereche proaspăt căsă- 
torită. Fanny Nisbet nu se reîntorsese încă în Nevis, 
cînd Nelson se dusese acolo a doua oară, la cîteva luni 
după aceea. „Președintele“ Herbert îi vorbi atunci cu 
«căldură despre nepoata aceasta. 

— Este preferata mea. După-ce mi se va căsători 
fiica, ea este cea care va veni să-mi ţină gospodăria. 

Așa a văzut-o Nelson pe „dear Fanny“ — cu prilejul 
celei de a treia vizite. S-a aprins, pe loc, ca iasca : „Are 
purtările alese ale doamnei Moutray“. Dar nu numai 
purtările se asemănau, ci și chipul, mai tînăr însă. Era 
o brunetă, deloc slabă, cu ochi frumoşi de un cenuşiu 
închis, cu o expresie totodată blîndă, rezervată, avind 
mai cu seamă acel „English complexion“, avantaj mult- 

lăudat de întreaga societate din Saint Kitts și din Nevis, 
adică un ten aib-trandafiriu, cu grijă ferit de arămirea 
soarelui. Foarte elegantă, purtind rochii şi eşarfe a la 
Maria Antoaneta, după moda vremii. La 28 iunie 1785, 
Nelson îi scrise fratelui său, pastorul: „Să rămînă între 
noi. Nu te mira dacă vei afla, peste o lună, că m-am în- 
surat. Să nu sufli nici o vorbă nimănui“. Trei luni doar 
sa scurseseră de la disperata scrisoare trimisă lui Locker 
după plecarea doamnei Moutray. 

Invitat cu deosebită plăcere la „Montpellier“, Nelson 
şi-a început asediul printr-o manevră cu totul şi cu to- 
tul clasică : alintind copilul, pe Josiah, de altfel drăguţ, 
încîntător. De aici, anume bunăvoință din partea vădu- 
v=i. Căpitanul și-a declarat iubirea, verbal, către mijlo- 
cui lunii august 1785, întărindu-şi apoi spusele printr-o 
scrisoare, în acelaşi stil : „Sînt foarte sincer spunîndu-vă 
că vă iubesc mult şi cred că afecțiunea mea nu se spri- 
jină doar pe principii raționale, ci şi pe un ataşament 
teciproc. Într-adevăr, fermecătoarea mea Fanny, chiar 
de-aș avea un milion de lire, cea mai mare mîndrie a 
mea şi cea mai nespusă bucurie ar fi să-l împart cu 
dumneata ; și aș prefera să trăiesc într-o colibă, dar ală- 
turi de dumneata, decit într-un palat cu oricare alta 
dintre femeile întilnite pînă acum...“ Etc... Etc... Nu as- 
cundea, fireşte, că era „mai puţin bogat decît alții“ şi 
încheia cerînd doamnei Nisbet îngăduinţa să accepte un 
schimb de scrisori, Cel care i-a răspuns, după cîtăva 
vreme, a fost Președintele ; curtenitor, dar fără urmă 
de făgăduială. | 

Iar cîteva săptămîni mai tirziu, unchiul William Suc- 
Kling, care trăia tot la Londra, în eceeaşi frumoasă Jlo- 
cuință din Kentish Town, se ştergea la ochi în timp ce 
parcurgea o scrisoare care dădea impresia că ar mai fi 
citit-o cîndva : „Dragul meu unchi, mai întîi vei ride și 
vei spune : Horatio ăsta-i un veşnic îndrăgostit. De data 
aceasta lucrurile au oarecare vechime. Doamna în ches- 
tiune este doamna Nisbet. Din fragedă copilărie a fost 
crescută de fratele mamei sale, domnul Herbert, guver- 
nator-preşedinte al insulei Nevis. Are douăzeci şi doi de 
ani. Vezi, socot că, fără nici un fel de îndoială, meritele 
ei personale nu pot fi întrecute. Lăsînd vanitatea deo- 

parte, să ştii că virtuțile ei întrec pe ale multora“. Urma 
lovitura la buzunrr, pe care unchiul o presimţise de la 
bun început: „Viitoarea mea fericire, îţi dau cuvîntul, 
stă în puterea dumitale... Cred că vom obţine ca Herbert 
să-i dea lui Fanny două sau trei sute de lire cît trăieşte 
el, iar dacă dumneata vei voi să-mi dai, aşa cum cred 
că o vei şi face, să zicem o sută de lire anual, cîţiva ani 
în șir, sau o mie dintr-o dată, vei ferici o pereche de 
tineri care se vor ruga pentru dumneata neîncetat! 
Nu-mi însela ?șteptarea, căci mi s-ar frînge inima. Alt- 
ceva nu mai am de adăugat, dar te rog, spune-mi că vei 
îi generos în chiar primul dumitale răspuns“. 

Se cuvine a vedea că 'stilul lui Nelson devine mai 
puţin tulbure de îndată ce este vorba de bani dar, repet, 
în vremea aceea lumea vorbea mai deschis decit în zi- 
lele noastre. Că îndrăgostiiul își întinerise drăguţa cu 
trei “ani, asta nu avea chiar nici o importanţă. Mai ne- 
inspirată era însă ideea de a fi hotărît dinainte că dom-. 
nul Herbert avea să dea nepoatei preferate două sau 
trei sute de lire pe an. Cînd Nelson, după răspunsul fa- 
vorabil al unchiului Suckling, dezbătu cu guvernatorul 
din Nevis chestiunea banilor, cel interesat îi răspunse 
că Fanny avea să moștenească douăzeci de mii de lire 
la moartea sa, ori întreg domeniul, dacă fiica lui ar muri 
cumva înainte. Pină atunci, nimic altceva. 

— De altfel, adăugase Herbert, nici nu-i, grabă. Am 
de gînd să cedez funcţia de guvernator al acestei insule 
peste optsprezece luni. Pînă atunci am nevoie de Fanny, 
ca să-mi vadă de gospodărie. Nu am însă nimic împo- 
trivă să-i faci curte. 

„Optsprezece luni, e cu neputinţă, o să mor“. Nici- 
decum. Dacă te afli pe o navă şi navighezi întruna de 
la o insulă la alta, într-un arhipelag atît de mare, timpul 
trece repede. Şi-apoi Nelson era fără încetare ocupat cu 
lupta împotriva fraudelor, a corupţiei, urmărit totodată 
de gîndul: că acei doi armatori americani, proprietarii na- 
velor pe care legal le inspectase, îşi continuau cu rieru- 
şinare acţiunea judecătorească, acțiune care nu avea să-și 
afle încheierea decît după reîntoarcerea lui Nelson în 
Anglia ; dar în avantajul său. 

Logodnicul trimitea dragei sale Fanny scrisori de dra- 
goste. „Îţi voi închina întreaga mea viață, spre a te face 
fericită... Departe de tine, ce plăceri aş putea gusta ?... 
Toată fericirea mea nu-și găseşte un temei decit în tine, 
fiecare zi, fiecare ceas, fiecare gest mă convinge şi mai 
tare... Iți scriu toate astea cu inima plină de cea mai 
caldă afecţiune... Zilnic îi mulţumesc Domnului că a bi- 
nevoit să mă lege de tine... Inima mea tînjeşte de dorul 
tău. Fără tine lumea nu mai are sens...“ Etc... Nelson — 
douăzeci şi șapte, apoi douăzeci şi opt de ani — îşi 'amă- 
gea oare lunga-i aşteptare distrîndu-se, poate, cu vreo 
femeie ușoară, cu vreuna din antilezele acelea, cum fă- 
ceau toți soldații şi o bună parte dintre ofiţeri ? Se do- 
vedea în continuare discret la capitolul acesta, iar în 
împrejurarea dată era mai mult decît corect să fie astfel... 

Între timp, la vila „Montpellier“ începuseră pregăti- 
rile în vederea nunții : trusou, listă de invitaţi și altele. 
Președintele ţinea ca ceremonia să fie fastuoasă. Saint 
Kitts. avea — și mai are încă — o biserică încîntătoare, 
dar prea mică pentru afluenţa prevăzută, iar o tradiţie 
specifică insulei prevedea că în înalta societate nunta 
trebuie celebrată în chiar casa miresei. În odăile de la 
„Montpellier“ răsunau așadar loviturile de ciocan ale 
sclavilor negri, timplari şi decoratori. O împrejurare ne- 
prevăzută avea să mai întirzie căsătoria şi să-i dea, tot- 
odată, o strălucire nesperată. 

La începutul lunii noiembrie a anului 1786, mesaje 
oficiale îi anunțau pe guvernatorii Insulelor De-Sub-Vint 
că H.M.S. Pegasus, douăzeci şi opt de tunuri, avea să 
sosească peste citeva zile, sub com:nda prinţului William 
Henry. Prinţul voia să revadă teatrul vitejiilor lui din 
vremea aspiranturii. Vizită oficială, covoare roşii peste 
tot, indicaţii pentru serbări. La începutul lui decembrie, 
în timpul unui dineu important, prinţul a ridicat paha- 
rul ţintuindu-l pe Nelson cu privirea : 

— De vreme ce te însori, dragul meu camarad, mă 
voi socoti fericit să-ți conduc logodnica la altar. 

Nu mai este nevoie să spunem că primul efect al 
acestei fraze a fost să spulbere, să alunge departe norii 
greu încărcaţi cu ostilitate şi neîncredere cu care Nelson 
se înconjurase datorită intrensigenţei sale.  Devenea 

persoana grata. Făcea necontenit parte din suita printu- 
lui, 'care nu se ma: sătura de serbări — într-adevăr se 
țineau lanţ —- iar logodnicul, coplesit de o bucurie tru- 
fașă, nu mai măsura scurgerea timpului. 

Prințul fu în mai multe rînduri oaspete la „Mont- 
pellier“. E] găsi că văduva-logodnică este „fermecătoare 
şi sensibilă“ şi îi destăinui, în taină, unui prieten : | 

— O să aibă zestre frumoasă (a great deal of money} 
dacă unchiul socoate de cuviinţă. 

Sosi și ziua cea mare, 1l martie 1787. Începuse ano- 
timpul secetos, vremea era frumoasă, nu,prea caldă, 
palmierii se legănau sub cerul albastru ; servitorii albi 
ţineau în frîu, afară, un şir dublu de sclavi negri cara- 
ghioșşi, entuziasmați la gindul că vor vedea uñ prinţ, ofi- 
teri împopoţionaţi și mulțimea de invitaţi în hainele lor 
cele mai frumoase. Atleticul şi blondul hanovrian William 
Henry arăta într-adevăr minunat în ţinuta de gală a ma- 
rinarilor. La braţul său, doamna Nisbet, peste citeva 
clipe doamna Nelson, în mare toaletă de dantelă irlan- 
deză, graţioasă, cu aer fericit, convinsă desigur în clipa 
aceca că omul cu care se căsătorea avea să fie soţul 
cel mai bun cu putinţă și cel mai bun tată pentru micul 
Josiah. Fericirea o făcea să uite că avea să părăsească 
în scurt timp, pentru cît anume doar Domnul ştia, ţinutut 
drag al copilăriei, pentru a se duce în Anglia, cu soţul și 
fiul ei, fiindcă așa cerea serviciul. De altfel, Fanny și Ho- 
ratio nu aveau să călătorească împreună ; el, la bordul 
fregatei Boreas, ea și Josiah pe un vas comercial. Pînă 
atunci, cîteva săptămîni de intimitate la Saint Kitts. | 

Dar în acel plin de farmec 11 martie 1787 ne mai 
găsim la „Montpellier“. După bogata şi interminabila 
masă, balul s-a prelungit pînă tîrziu în noâpte ; William 
Henry a avut grijă să ia la dans toate debutantele iînne- 
bunite după fast. Căsătoriţii se retrăseseră de mult. Ciţiva 
dintre invitaţi, ofițeri de marină, fumau țigări de foi de 
verandă. . 

— Minunată nuntă, şopti căpitanul Pringle şi, cu 
toate acestea, nu mă pot împiedica să nu regret. Un ofi- 
ter atît de capabil ca Nelson nu ar fi trebuit să se că- 
sătorească. Celibatar, ar fi devenit cel mai mare om dată 

avy. 

Ca marinar, Nelson nu sărvişise încă nimic extraor- 
dinar. Totuși, căpitanul Thomas Pringle îl vedea strălu- 
cind în viitor, avea să o mai spună, iar alți marinari îi 
împărtăşeau părerea ; ciudate presimţiri. Nici unul dintre 
ofiţerii prezenţi în seara aceea pe veranda de la „Mont- 
pellier“ nu auzise totuși dialogul dintre Nelson şi un soi. 
de prezicătoare negresă, la care se dusese mai mult din 
amuzament. 

— La pairuzeci de ani vei atinge culmea profesiei 
dumitale. 

— Şi pe urmă ? 

— Altceva nu mai pot spune. S-a închis cartea. 


Prodigioasa ascensiune a Emmei 


GOETHE SE ÎNTORCEA DE LA PAES- 
TUM cu trăsura, însoţit de un tînăr napolitan care îi ser- 
vea de l=cheu. „În faţa ochilor noştri se desfăşura pano- 
rama cea mai largă : Neapole în toată măreţia lui, şirul 
de case de-a lungul a mai multor leghe tivind ţărmul jos 
al golfului, lanţurile de munţi, limba de uscat, insulele 
şi marea alcătuiau un tablou încîntător. Un cîntec sălba- 
tec sau mai degrabă un țipăt, urletul de bucurie al tină- 
rului care sta în spatele nostru ne-a făcut să tresărim. 
M-am răstit la băiatul acela tare de treabă și care pînă 
atunci nu primise de la noi nici o dojană. A stat o clipă 
ca încremenit, apoi, întinzînd braţul și străpungind aerul 
cu degetul, ne-a spus: «Signor pardonate ! questa è la 
mia patria» (lertaţi-mă, domnule, aceasta este patria 
mea). Şi mi s-au umplut ochii de lacrimi, mie, biet 
nordic“. 

Să vezi Neapole, apoi să mori. În 1786, ca şi astăzi, 
spectacolul era şi mai încîntător văzut dinspre mare. La 
bordul navei de pasageri câre sosea de la Genova, două 
călătoare, în picioare pe punte, amuţite, se ţineau de 
mină. Emma Hart şi mama ei părăsiseră Londra la 

1 martie. Trei săptămîni de diiigență, adevărat purgato- 
riu, apoi aşteptarda altei diligențe la Genova. Acum, 
Emma era fericită. Despărţită într-adevăr de dragul ef 
Greville, dar numai pentru cîteva luni, așa rămăsese sta- 
bilit, iar lordul Hamilton era atît de agreabil : totdeauna 
vesel, serviabil, admirator respectuos, de-o curtoazie de- 
săvirşită, savant fără să cadă în pedanterie, cîtă plăcere 
să-l asculţi ! Elegant, îngrijit, bărbat încă frumos la 
șaizeci de ani. Dar Emma nu se gîndea decît la adoratul 
ei. „De ce n-aş găsi la sosire o scrisoare de la el! Poşta- 
Hoanele circulă mai repede decit diligenţele“. 

Abia a fost pusă pasarela, că ambasadorul a şi îna- 
intat pe punte. Emma îl sărută pe amindoi obrajii. 

— O, Pliney, cît sînt de fericită ! 

Dar se corectă : i 

— Sir Wiliam. 

— Nu. Pliney e foarte bine. 

Pliney însemna Pline, poreclă dată ambasadorului de 
către nişte prieteni arheologi care îi spuseseră: „Ştiţi 
totul despre antichitate !“ Doamna Cadogan, mama 
Emmei, se ţinea discret deoparte. Sir Wiliam o salută. 

— Nu trebuie să aveți grijă de nirnic. Sint cu servi- 
torii mei. 

Mai mulți lachei apucară bagajele, Emma simți că 
merge pe chei la brațul ambasadorului ; cît de uşor se 
rezolva totul ! Emma retrăia, cu oarecare deosebire. emo- 
țiile sosirii ei la Up Park ; se scurseseră de atunci cinci 
ani, numai cinci. Dar acum nu avea să mai fie o jucărie 
în mîinile bărbaţilor. 

Pe chei dădeau străzi înguste, pline de o popuiaţie 
colorată. Surugiul își îndreptă caii direct spre mulțimea 
aceea. Cum se putea trece ? Emma înţelese pe dată, cu 
un fel de 'uluire. În faţa caleștii fugeau cîțiva oameni 
strigind şi deschizînd drum cu lovituri de ciomege. 

— Sint slugile mele, spuse lordul Hamilton. Aici nu 
se poate altfel. Noaptea ei duc torțele. 

Dar Neapole nu era numai o plasă de stradele. La 
cîteva minute după aceea, câleașca încinta pe un buje- 
vard larg, mărginit de piatani. 

— Mergem puţin mai departe, puţin mai sus. 

Prin geam, Emma zărea marea albastră cure părea să 
coboare. Caleaşca intră apoi din nou pe străzi înguste. 

— Sosim îndată. Casa pe care ţi-o hărăzesc nu este 
gata decît peste o săptămînă. Pînă atunci, te rog să 
accepți o instalare provizorie, la mine. 

Ambasadorul Hamilton locuia în palatul Sessa, veche 
locuinţă seniorială în stil spaniol. - 

* — Citeva zile nu vei avea decit două camere. 

Erau imense, pardosite cu marmură. De la ferestre 
descopereai întreg golful. Vezuviul. Capri... Emma în- 
drăzni să intrebe dacă nu cumva a venit vreo scrisoare 
de la Charles Greville. 

— Hu încă. Dar o să vină, curind. A, uite, au apărut 
bagajele. Cameristele mele știu puţiniel engleza. 

Se zoreau cu anume încetineală agitată și fără snor, 
dor fețele lor erau numai zîmbet. | 

—— Am de gînd să învăţ italiana, spuse Emm». În 
P.nţa, de exemplu, mă supăra faptul că înțelegeam atit 
de greu limba. 


„După părerea. mea, a scris președintele de Brosses, 
Neapole este singurul oraş din Italia care miroase cu 
adevărat a capitaiă. Mișcarea, afluenţa populaţiei, abun- 
denţa şi. agitația trăsurilor, o curte legală şi destul de 
strălucitoare, modul de viaţă și aerul plin de măreție al 
marilor seniori, totul îl face să aibă înfăţişarea vie şi 
însufleţită pe care o au Parisul şi Londra, dar pe care nu 
o are deloc Roma“. Preşedinţii văd rareori reversul de- 
corului. Dar este adevărat că regele Carol al III-lea, un 
Burbon de Spania, smulsese oraşul Neapole din rococoul 
baroc flamboaiant, pentru a-i conferi o anumită ma- 
jestate. 

— Îţi prezint, spunea lordul Hamilton adresindu-se 
Emmei, un oraş pe care nu l-am părăsit douăzeci şi. nouă 
de ani. Sper să-ți placă. 

Pentru ea deschisese şi iluminase în plină zi opera 
San Carlo ; numai ei doi se găseau în clădire. 

— Vezi, e minunat, dar cam 'mare ; cînd şi cînd, gla- 
sul se pierde. Loja mea este în partea aceea, peste. puţin 
vei veni în ea. Dacă nu eşti prea obosită, am putea merge 

acum să vizităm Castel Nuovo, e chiar alături. I se zice 
Nuovo, dar el a fost construit în urmă cu cinci veacuri: 
de către regii din provincia Angers. Ne vom odihni la 
palatul Bazzo, locuit de unul dintre prietenii mei. 

Palate, biserici, palate. Şi mereu caleaşca, doi cai, 
un vizitiu, un valet... Emma privea, asculta, vorbea pu- : 
ţin. Sir William o contempla. În trei zile el dobindi o 
certitudine : fata aceasta de douăzeci şi unu de ani reţi= 
nea absolut totul și era neobosită. Abia instalată în casa 
pei“, la o distanță de cîteva minute de palatul Sessa, ea 
îi. ceru ambasadorului să-i trimită un profesor de italiană. 

De cum află în ce zile anume putea fi pusă la poștă 
o scrisoare pentru Anglia, ea îi scrise iubitului : „Prea 
scumpul meu Greville. Nu-ţi poţi închipui cît de tun 
este cu mine sir William. Face tot ce-i posibil ca să mă 
simt fericită. La drept vorbind, de cînd am sosit nu se 
dezlipeşte de mine mai mult decît propria-mi umbră. 
Ia dejunul, cina și supeul cu mine şi mi se așază mereu 
alături, mă priveşte stăruitor... De cînd am venit, am 
avut mai tot timpul invitaţi. Cei cîţiva prieteni ai lui 
sir William pe care i-am văzut sînt tare încîntaţi de 
mine, iar bietul sir William e cel mai mulţumit cir.d 
poate atrage atenţia asupra harurilor făpturii mele“. 
Chiar dacă Emma punea şi „floricele“, pentru a stirni 
gelozia iubitului, este limpede — vor sta alţii mărturie — 
că de la bun început ambasadorul a fost nebunește in- 
drăgostit de această femeie pe care Greville i-o aruncace 
în brațe. Făcea orice pentru a-i fi pe plac, o copleşea, 
o amețea. „Mi-a dăruit o trăsură englezească, după ce 
i-au fost împrospătate culorile ; de asemenea un alt vizi- 
tiu și un alt valet, care a primit livrea nouă. Căci dacă 
m-aş plimba (singură) în caleașca lui sir William, s-ar 
putea spune că-i sînt nevastă ori metresă. .Prin urmare, 
de vreme ce nu trebuie să fiu vreodată nici una, nici 
alta, am făcut o foarte izbutită combinaţie..:* 

Începea oare Emma să bănuie că fusese împinsă în- 
tr-o capcană ? „Adaug următoarele la cele scrise. Mintea 
şi inima îmi sînt sfîşiate de patimi atit de felurite, incit 
simt că o să înnebunesc. Greville, reaminteşte-ţi făgăuiu- 
iala că vei veni să mă iei de aici în octombrie. Sir Wil- 
liam zice că nu i-ai spus nici o vorbuliță despre călătoria 

aceasta la Neapole. Dar știi prea bine ce s-ar întîmpla 
dacă n-ai veni să mă iei: aş pleca în Anglia. Aminteş- 
te-ţi, dragul meu Greville, că nimeni nu te va iubi atit 
ca afectţuoasa și sincera dumitale Emma“. 

Laţul nu se va stringe în jurul păsării Emma decît 
încet-încet și cu grijă. Îndrăgostitul sexagenar avusese 
destule iubite, ştia strategie, nu voia să dea cu piciorul 
în norocul neașteptat ce-i fusese oferit. Răbdare şi iarăși 
răbdare ... 

— Cum e Caserte, dragă Pliney ? 

— Este un loc frumos. Am acolo o casă. De ce nu 
ne-am duce să petrecem o zi, două în Caserte ? 

Două ore de mers cu caleașca şi iată Versailles-ul re- 
gatului Neapole. Carol al III-lea construise acolo noul 
palat regal, edificiul laic cel mai majestuos din toată Ita- 
lia. Un bloc dreptunghiular de 208 metri pe 165, cinci 
rînduri: de ferestre la faţadă. 

—. Apartamentul regelui, explică sir William, este 
despărțit de cel al reginei printr-o galerie lungă de cinci- 
zeci de metri. Cînd majestatea sa vrea să-şi vadă soția, 
trebuie. să parcurgă aceşti cincizeci de metri, cu un sfeş- 
nic în mînă. Crezi că e plăcut ? 

— Ce virstă să aibă regele ? 

— “Treizeci şi cinci de ani. Îţi vorbesc de Ferdinand, 
de actualul suveran. Tatăl său, Carol al IlI-lea, care a 
domnit -şi peste Spania şi peste cele Două Sicilii, i-a 
lăsat regatul acesta în care sint ambasador. Carol al 
I]l-lea, mai trăieşte. 

— Cum arată “regele Ferdinand ? Dar regina ? 

— O să-i vezi, cu siguranţă, la teatru şi în alte locuri. 
Dar unii spun că cei doi regi adevăraţi ai Neapolului sînt 
sfintul.Ianuarie și Vezuviul. 

fîntul Ianuarie : miracolul lichefierii sîngelui său, în 
fiece an, la 19 septembrie : mulţimea credincioşilor, emo- 
ționată și atentă, apoi netăbdătoare cînd miracolul se 
lăsa prea mult așteptat şi, uneori, înjurînd sfîntul. În 
ce privește Vezuviul, sir William îl urcase de nenumă- 
rate ori. 

— Ultima oară, asta s-a întîmplat în urmă cu șap- 
tesprezece ani, cît pe ce să fiu surprins de erupție. Dar 
pe atunci puteam fugi mai repede chiar decît lava. 


129 


Sir William povestea totul cu farmec şi umor.. Casa 

lui de la Caserte, foarte aproape de palat, era încintă- 
toare. 
__— Înţelegi, desigur, draga mea Emma, pentru ce 
m-am străduit să nu schimb postul. Cariera mea a avut 
oarecum de suferit din cauza aceasta. Acum, însă, mai” 
puţin ca niciodată. 

„Își petrece zilele privindu-mă în ochi şi oftînd din 
adînc“, scria Emma. Respectuos însă, în continuare, Ha- 
milton o ducea pe Emma în cele mai bune patiserii din 
Neapole, unde adevăraţi artiști elaborau fantastice con- 
strucții din merenguri si cremă, din ciocolată umplută 
cu fructe zaharisite, „castele de Spania“ cu cafea amară, 
babale uriaşe îmbibate cu rom de Antile. Cum ar fi 
putut şti Emma, avînd asemenea călăuză — avea ea să 
afle, dar mai tîrziu — că la Neapole exista o mizerie la 
fel de cruntă ca aceea pe care o cunoscuse în Anglia, 
o sărăcie care se strecura nu numai în stradelele rău-mi- 
rositoare unde se îmbulzeau droaiele de copii, ci chiar 
şi în palate : splendide saloane îngheţate care, din. lipsă 
de bani, nu erau deschise decit de două ori pe an, fa- 
milii de duci sau de prinți refugiaţi într-o cămăruţă în 
care scotea fum o singură sobă, doar un prînz pe zi, adus 
de un slujitor cu livrea roasă, o farfurie de macaroane 
înghițită pe tăcute, după-amiaza. | 

În schimb, Emma folosea caleuşca. Găsise, cînd des- 
cinsese în noul ei apartament, cutii pline cu rochii noi 
expediate din Paris. Problema banilor nici nu se punea, 
sir William îi preîntîmpina toate dorinţele. Iar mama 
Emmei se dovedea o intendentă discretă și ordonată. 

Mai mindru de statuia vie ce-i stătea în preajmă decit 
de colecția de antichități, ambasadorul o arăta tot mai 
des oaspeţilor care frecventau: palatul Sessa. Iată ce a 
notat, de pildă, Goethe: „După ce s-a interesat atit de 
mult de artă, după ce a studiat îndelung natura, cavalerul 
Hamilton, care aici este ambasadorul Angliei, a găsit ceea 
ce arta și natura pot oferi într-o formă desăvirşită: o 
femcie frumoasă. Este'o tînără englezoaică de douăzeci de 
ani, care locuieşte la el; foarte frumoasă şi foarte bine 
făcută. A comandat pentru ea o rochie grecească ce-i vine 
de minune. Cînd o îmbracă, îşi lasă părul pe spate, îşi 

pune unul sau două șaluri, schimbîndu-și mereu atitudi- 
nea, poziţia şi expresia feţei, încît ai impresia că visezi. 
El are viu în faţă, într-un șirag de tablouri schimbătoare, 
ceea ce atiţia artişti au încercat să descrie. Bătriînul ca- 
valer se dăruie trup şi suflet acestei ființe. Trup și 
suflet... Ce n-ar fi dat Hamilton pentru asta, dar mai 
avea răbdare. La cererea lui îşi reluase Emma numărul 
„atitudinilor“ prezentat în „Templul Sănătăţii“, dar: oa- 
recum temperat şi puţin mai „monden. 

Spectatorii de elită — ducele de Gloucester, lordul 
Heyley, prinţul de Dietrichstein — cereuu să le fie pre- 
zentată ; apoi îi lăudau frumusețea şi talentul. Nici o ce- 
lebritate în devenire nu este pe placul tuturor. „Domnul 
Hamilton, scria ministrul Franţei la Neapole, bravează 
aici totul. Are în casa lui o fată care face zilnic onorurile 
acesteia şi cu care se afișează în lume“. Omul acesta nu 
o văzuse pe Emma. În realitate, Emma nu locuia — încă 
nu — în palatul Sessa, dar se ducea acolo zilnic şi nu se 
reintorcea în fermecătoarea ei locuinţă decit pentru a 
se culca. Singură. 

Se apropia sfîrşitul lunii iulie. De cînd sosise la Nea- 
pole, Emma scrisese patrusprezece scrisori lui Charles 
Greville şi nu primise nici un rămpuns. Pentru a-și mai 
amăgi neliniştea, lucra nebunește cu profesorii săi — de 
italiană, franceză, pian, muzică şi canto, de dicţie engleză, 
pictură, istoric... Cu toţii o socoteau deopotrivă de sili- 
toare și de înzestrată, lucru pe care îl spuneau nu doar 
pentru a-i face plăcere lui sir William. Însuși ambasado- 
rul constata cît de rapide îi erau progresele. Îl cucerea 
rolul acesta de Pygmulion, călcînd astfel pe urmele ne- 
potului. El completa lecţiile profesorilor instruind-o pe 
Emma în istoria Neapolelui, edificînd-o asupra tuturor 
acelora care făceau şi desfăceau lucrurile în înalta sc- 
cietate. Emma punea mereu întrebări în legătură cu 
familia regală, de parcă ar fi presimţit că viitorul îi pre- 
gătea ceva dinspre partea aceea. 

In copilărie, regele Ferdinand dovedise un spirit vioi, 
bun-simt și o mare delicateţe a sentimentelor. Dar edu- 
caţia deplorabilă pe care i-o dăduse preceptorul său, 
prinţul de San Nicandro, în acelaşi timp președinte al 
Consiliului de regență, îi dăunase ; lăsînd nedesţelenite 

facultăţile intelectuale ale regelui adolescent, nu.dezvol- 
tase în el decit aptitudinile ṣi gustul pentru activitatea 
fizică, pentru exerciţiile violente, pentru vînătoare. În 
plus, şi nu fără intenţie, îi înlesnea numai tovărășii de 
proastă speţă. Pînă în cele din urmă, Ferdinand împru- 
mutase menialitatea, gusturile şi jargoul servitorimii. 
Aproape incapabil să scrie şi să vorbească italiana, el se 
exprima în dialect napolitan. Îndrăgit din pricina aceasta 
de poporul de jos, se voia el însuşi un lazzarone ; leneș, 
în afară de pasiunea pentru vinătoare și pescuit, fustan- 
giu avînd de a face cu ţigănci și servitoare —,-dar şi 
cu unele doamne de la Curte, care gindeau că în. felul 
acesta își vor asigura o poziție — amator de năzbitii de 
un gust îndoielnic : se ducea a încinge cu toţi lazzaronii 
adunaţi în jur o bătaie tot cu pește. La opera San Carlo, 
în timpul spectacolului, poruncea să i se aducă, la mar- 
ginea lojei, un platou cu macaroane, pe care le mînca, 
fălos, ca napolitanii, cu degetele, aplaudat de golanii de 
de galerie. 

Fiică a Mariei Tereza de Austria, soră a Mariei Antoa- 
neta, regina Franţei (Maria Tereza avusese cinci băieți și 
zece fete), Maria Carolina, avîn:! treizeci şi patru de ani 
în perioada în care Emma venise la Neapole, fusese în- 
tr-adevăr seducătoare. Și încă mai era. Înaltă, subțire, 
cu atitudine frumoasă, cu chip oval puţin alungit, blondă, 
cu ochi azurii scînteietori și spirituali; cu o expresie 
plină de bunăvoință, cultivată — vorbea germana, spa- 
niola, franceza şi italiana. Avea deci tot ce se cuvenea să 
aibă o regină strălucitoare şi fericită. Ce lovitură, la sai- 
sprezece ani, cînd i-a fost prezentat Ferdinand, logodni- 
cul! Deşi îi fuseseră arătate portrete măgulitoare, deşi i 
se descrisese un cavaler. brav, ea descoperi în el un-fel de 
rîndaş stîngaci, deloc firesc în purtări, cu nas lung, cu 
miîini mari şi picioare enorme. Curatei limbi italiene a 
viitoarei soţii, el îi răspunsese în jargonul său, gesti- 
culînd. o 

În faţa frumuseții. şi a distincției Mariei Carolina, Fer- 
dinand fusese năpădit de un mutilant sentiment 'de in- 
ferioritate care l-a stăpînit toată viața. „Îl voi schimba“, 
spunea tînăra regină. Dar nu a fost chip. În lunga ei 
încercare, și-a ucis gingășia. Cînd, după mai multi. ani, 

căsnicia. lor dobîndise în sfîrșit — așa se părea — expe- 
riență, era prea tîrziu. Apăruseră copiii, nu însă și dra- 
gostea. Regele avea ibovnice, unele sub nivel obişnuit, 
iar regina avusese amanți — succesivi. 

Ultimul din șirul lor, Acton, de patruzeci şi nouă de 
ani, se născuse la Besancon, ca fiu de medic irlandez; 
după ce servise în marina franceză, intrase în serviciul 
marelui duce de Toscana. Atras la Neapole pentru a re- 
organiza marina regelui, îşi croise drum sigur. Viclean, 
tăcut, stăpîn pe sine, ambițios neiertător, devenise nu nu- 
mai amantul reginei, ci și prim-ministru atotputernic. 

— Iubeşte ţara noastră și urăște Franţa, îi spunea 
Emmei lordul Hamilton. 

În fapt, era un agent englez. Hamilton își instruia 
protejata, în. legătură cu toate aceste sus-puse personaje, 
într-un limbaj măsurat, diplomatic ; înțelegea însă că, 
șireată, ea prindea tot. Totuși, ambasadorului i se părea 
că, în privinţa regelui, Emma nu voia să rețină decît 
faptul. că era rege, întorcîndu-şi luarea-aminte de la gro- 
solanele imperfecţiuni ale fiinţei aceluia. 

Spera mult că va avea prilejul să-l vadă pe suveran, 
în seara în care Hamilton a dus-o! la opera San Carlo; 
dar Ferdinand nu a apărut. lar Emma nu înceta să se 
mire văzînd că, în timp ce cîntăreţul sau cîntăreața se 
produceau, spectatorii discutau între ei, de la lojă la 
lojă; jucau cărţi, mîncau dulciuri și beau fără să se uite 
la scenă. Pe urmă venea alt artist, căruia i se dădea as- 
cultare şi care, apoi, era ovaţionat sau hulit. 

Emma îl văzu pe rege într-o duminică. de la sfîrșitul 
lui iulie, la Possilippo, celebrul promontoriu din vecină- 
tatea Neapolelui, de unde vederea spre golf este cea mai 
frumoasă. Lumea din înalta societatea venea cu barca 
pînă la cătunul de pescari; era, în ziua aceea, un fel 
de recepţie a diplomaților : „Mă aflam în barca noastră, 
i-a scris Emma lui Greville. Cea. a regelui s-a apropiat 
de noi, iar el a dispus ca barca muzicanţilor să treacă 
lîngă a noastră, şi a pus toată trupa să cînte, mai cu 
seamă: tot ce însemna corn francez.. Și-a scos pălăria, a 
pus-o pe genunchi, aşa a ţinut-o tot timpul, iar cînd am 
acostat, m-a salutat cu plecăciune, exprimîndu-şi regretul 
că nu ştia engleza“. 

Fără îndoială că cineva i-a tălmăcit Emmei regescul 
jargon. Ori poate că doar născocea ? Era limpede că voia 
— naivă manevră — să-i descrie lui Greville un rege al 
Neapolelui îndrăgostit de făptura ei. Cu toate acestea, 
nu chiar totul era născocire; despre asemenea atenții 
de-ale lui Ferdinand au mai vorbit şi alţi martori; re- 
zultatul imediat a fost încetarea „scandalului“ legat de 
persoana Emmei, iar numărul invitaţilor la palatul Sessa 
crescu. Doar doamnele care făceau parte din societatea 
engleză se mai arătau îmbufnate. Nici vorbă, desigur, 
ca Emma să fie prezentată la palat. De venit, venea lumea 
să o vadă, dar primită nu era peste tot. Uncori, se 
spunea : 

— Într-o bună zi lucrurile se vor schimba. 

Lovitura de trăsnet s-a produs la 8 sau 9 august, cam 
la trei luni şi ceva după sosirea la Neapole. Nu am găsit 
textul scrisorii lui Greville — cea dintii — primită în 
ziua aceca, dar Hugh Tours a publicat răspunsul Emmei. 

Pentru început, o explozie amoroasă. În sfîrşit, în 
sfirşit, o scrisoare ! „Orice-aş putea crede despre unele 
părți din scrisoarea dumitale, nu vreau să mă pling, mă 
simt copleșită de -acest petic de hirtie, de hirtia aceasta 
pe care a scris Greville și pe care a împăturit-o cu mîi- 
nile sale, umezind cu buzele marginea plicului, plic no- 
rocos, cît îl invidiez că a luat locul buzelor Emmei. Nu 
există pe pămintul ăsta nici rege, nici prinţ care să mă 
facă fericită departe de dumneata...“ 

lată însă drama : „Dar în legătură cu cele ce-mi scrii 
privitor la serviciul ce trebuia adus lui sir William, nici 
nu-ţi voi răspunde. De-ai știi ce durere m-a încercat, cind 
am citit rîndurile acestea !... Mă sfătuieşti să... Nimic 
nu mi-ar putea exprima exasperarea, sint de-a dreptul 
înnebunită ! Dunineata, Greville, îmi poţi da un aseme- 
nea sfat? Dumneata, pentru care fiecare suris de-l 
meu cra o comoară, cu cîtă placială indiferență mă stă- 
iuicşti să mă culce cu sir William !* lată că, în sfîrşit, 
prea-onorabilul Charles Greville spusese totul, îşi dăduse 
arama pe faţă. Greville, sincer şi cu înflăcărare iubit de 
frumuseţea aceasta, o vreme el însuşi îndrăgostit de ea, 
o viînduse pină în cele din urmă; şi nu doar atit, ci 
o dăruise, descotorosindu-se de ca ca de un obstacol aflat 

în calea unei foarte ipotetice căsătorii avantajoase. Jos- 
nicie, calcul: murdar. Emma a plins și a suferit cumplit: 
„Nu se poate lucru mai groaznic ! Dacă aș îi lingă dum- 
neata, te-aş ucide, apoi mi-aş lua viaţa. Ah, nu pot 
reciti ce-am scris acum. Nimic nu preţuiește mai mult ca 
dorinţa de a mă reîntoarce pentru a locui lîngă dum- 
neata. Dacă proiectul acesta nu se va realiza, nimic 
nu-mi va schimba hotărîrea. Vreau să mă reîntore la 
Londra şi să mă dărui tuturor exceselor viciului, pînă ce 
moartea mă va lovi. Soarta mea va fi atunci o pildă 
pentru toate femeile, care se vor lecui să mai fie așa de 
supuse. Căci m-ai făcut să te iubesc, m-ai făcut bună şi 
acum mă părăseşti ! O, Greville, nu vei putea, nu o să te 
lase inima să faci asta, încă mă mai iubeşti, sînt sigură. 
Voi face tot ceea ce îmi vei cere. O spun pentru ultima 
oară, iar acum nu voi mai cerşi, nu mă voi mai ruga, 
iotul va fi aşa cum vei hotări... l 

Te rog, răspunde-mi ; nu ca prieten, ca iubit. Nu pot 
auzi rostindu-se între noi cuvintul prieten ; între noi va 
fi mereu vorba numai de iubire, niciodată de prietenie. 
Doar sir William va fi totdeauna prietenul, noi.însă... 
noi sîntem nişte îndrăgostiţi...“ 

„Post-scriptum : Scrie-mi, te rog, căci nimic nu mă 
înfurie mai tare ca tăcerea dumitale. Te asigur că nu ai 
nici un interes să mă faci să-mi pierd bunăvoința, nu-mi 
cunoşti puterea de-aici. Numai că amantă nu-i voi fi 
lui sir William niciodată. Dacă mă vei sili, îl voi face 
să mă ia de soţie. Domnul să te binecuvînteze“. 

Admirabilă scrisoare, exemplar condensat de psiho- 
logie. Iubire, iubire înfocată, strigăt de durere în fața 
celei mai josnice trădări... Iubire şi iarăşi iubire, dispe- 
rare și, în sfîrşit, ameninţare. Aruncîndu-și masca, Gre- 
ville nu numai că-i frînsese Emmei inima, dar i-o şi 
“schimba. Dragostea cea mai sinceră şi cea mai dezinte- 
resată părăsea scena. Ca să facă loc ambiţiei. 

Nici o inimă de om nu este un monolit. Ambiţia, în 
cazul dat, nu va fi singură ; alte simţăminte, nu o dată, 
o vor însoţi şi chiar o altă dragoste, mai mult sau mai 
puţin m'stuitoare. Niciodată însă nu se va mai ivi candida 
floare a tinereţii, crescută deasupra mizeriilor şi a tinei 
morale. O filă fusese întoarsă. 

Emma Hart veni să locuiască în palatul Sessa, în 
toamna anului 1786. Toţi exegeţii cred că atunci „a de- 
venit completă intimitatea ei cu lordul Hamilton“. 

Sir William nu a ascuns deloc faptul că era subjugat. 
Nepotului Greville i-a mărturisit deschis : „Este atit de 
bună, încît nu-i pot refuza nimic“. 

— Mi-ar plăcea atit de mult, dragul meu Pliney, să 
asist la una dintre vinătorile regelui. 

O concubină ! Ce lipsă de etichetă ! Totuşi, sir William 
solicită invitaţia şi o dobîndeşte. Iată, deci, încă un pas. 

Într-una din primele ei scrisori adresate lui Greville, 
Emma, povestind că sir William o dusese la Pompei, or- 
tografia numele orașului astfel : Pompeia. De atunci însă, 
a dat atit de bine ascultare iubitului ei, încît ar fi putut 
să fie ghid în cercetările arheologice, le-ar fi putut de- 
păna istoria. Din mulțimea de „amatori“ italieni și străini 
veniţi acolo, lordul Hamilton se arătase cel mai luminat 
şi mai priceput. Lui Goethe i se îngăduise să viziteze un 
anume „cavou secret“ din palatul Sessa. „Se găsesc aici, 
de-a valma, toate epocile — busturi, vaze, bronzuri... În- 
tr-o ladă lungă, pusă jos, al cărei capac rupt l-am dat 
deoparte din curiozitate, se găseau două candelibre mi- 
nunate. I-am făcut un semn lui Heckert şi l-am întrebat 
în şoaptă dacă nu i se pare că ar fi aidoma celor de la 
Portici. Mi-a făcut semn să tac. Candelabrele puteau veni, 
într-adevăr, din cavourile Pompeiului. Tocmai din pri- 
cina unor atit de nemaipomenite achiziţii, cavalerului nu-i 
place să arate ascunsele sale comori decît prietenilor in- 
timi“. Emma s-a bucurat, desigur, de privilegiul acesta, 
cu recomandarea să nu sufle o vorbă. 

— Nu te lua după regină, este foarte inteligentă, dar 
vorbeşte prea mult. 

Puţine dineuri mari la Neapole. Cel mai adesea ele 
erau înlocuite cu așa-zisele ricevimenti: două, trei sau 
chiar patru sute de invitaţi, bufete încărcate cu biscuiţi, 
îngheţate și dulciuri, paji şi lachei galonaţi trecînd prin- 
tre oameni şi oferind rinfreschi (răcoritoare). La urma-ur- 
mei, cockteilurile noastre. Dar fără alcool. Regimul acesta. 
uscat nu era însă deloc o stavilă pentru limbile sprințare... 

— Îmi închipui că știi ce-s-a întîmplat ieri la San 
Carlo ? Nu ? Se dădea la Figlia di Jephte. Sala se um- 

pluse de preoţi şi călugări. Soprana. Marchetti era în 
formă şi își pusese în gînd să sucească minţile tuturor 
tunșilor acelora. A aruncat mii de ocheade, a făcut mii 
de fiţe, pînă ce unul dintre capucini, care își scosese cam 
prea mult capul afară din lojă, şi-a pirlit barba la fla- 
căra sfeşnicului ce ardea dedesubt ! 


Cu prilejul acestor ricevimenti a aflat Emma tot ce 
se putea afla despre castraţi, mîndria operei, glas înge- 
resc și adesea suflet întinat, preamăriţi, răsfăţaţi, capri- 
cioşi pe scenă pînă la sminteală și curtaţi nu numai de 
către bărbaţi. Unul dintre ei a cerut permisiunea să se 
însoare, pe motiv că operația nu-i reuşise. Răspunsul 
papei : 

— Che si castri meglio ! 1 

Dintre alte șopoteli : 

— Ştii cine îl îngrijește pe rege la Santa Lucia ? Un 
scolozione. 

Deschizînd, în aceeași seară chiar, un dicţionar ita- 
lian, Emma a aflat că era vorba de o boală venerică. 
Reversul strălucirii ei apărea încet-încet. „Aici domneşte 
legislaţia soarelui, adică o slăbire din strinsoare în re- 
iațiile de tot soiul, nota pe atunci foarte bogatul şi va- 
nitosul magistrat du Paty, aflat în misiune prin Italia. 
Religia a devenit simplă superstiție. Lumea nu intră în 
biserică decît pentru iluminații, pentru muzică... La 
Neapole, sexul pare să facă parte din comerț. Taţii, ma- 
mele, soţii, fraţii, călugării, toată lumea practică un tra- 
fic intens... Nici o morală în idei, nici chiar în senti- 
mente. Cinstea pare napolitanilor o înşelătorie a minţii, 
virtuțile niște neputinţe“. În fața acestui tablou sumbru, 
iată entuziasmul lui Goethe : „Neapole este un paradis, 
fiecare trăieşte într-un fel de beţie şi uitare de sine“. 
Aproape pretutindeni, aproape mereu, umbră şi lumină. 
Emma înainta cu prudenţă într-un peisaj moral contras- 
tant. În iarna anului 1789, ea avea să facă încă un pas, 
unul mare, în direcția pe care și-o hotărise. În sfîrşit, 
societatea engleză o primea. Reacţiile ce se produc în 
viaţa mondenă sînt uneori neașteptate. 


1 Să fie castrat mai bine. 

Ducesa d'Argyll, rudă a lui sir William prin soțul 
dintii, ducele de Hamilton, veni la Neapole „să-și re- 
stabilească sănătatea“, pretext des invocat de către en- 
glezi. Vestită pentru irumuscţea ei în înalta societate en- 
gleză, ducesa strălucea ca un astru. Încă de la sosirea 
ei, fu primită la Curte şi adulată. Întilnind-o pe Emma 
la o recepţie, se împrieteni cu ea, o acceptă. 

Destule femei au detestat-o pe Emma, lumină muit 
prea atrăgătoare pentru bărbați; ducesa d'Argyll era 
pesemne destul de sigură de frumusețea ci — pe deasu- 
pra, ducesă — pentru a nu se teme de nici o concurenţă. 
Protecţia pe care o acordă Emmei uimi la început, apoi 
dădu naștere clevetirilor — două femei atit de fru- 
moase! — dar cind ducesa declară că „tinuta domni- 
şoarei Hart este ireproşabilă“ — şi chiar era, în afară 
de concubinajul cu Hamilton ! — uşile celor citeva sa- 
loane, pînă atunci ferecate pentru Emma, s-au deschis. 

În consecinţă, nimic (cu excepția recepțiilor de la 
Curte) nu avea mai multă căutare decît acele ricevimenti 
de lu. palatul Sessa. „Am dat un concert și un bal, scria 
Emma. Toate saloanele noastre erau pline de lume. Am 
avut o orchestră, pe tenorul Cosacelli şi mai mulţi cîn- 
tăreţi... În fiece seară casa noastră este deschisă pentru 
recepții de cel puţin cincizeci, șaizeci de persoane. Avem 
un nou ambasador de Spania; soţia lui şi cu mine ne 
simţim legate printr-o prietenie adevărată și sintem tot 
timpul împreună“. Tulburător snobism. Apoi începu să 
circule un zvon : 

— Miss Hart şi sir William s-au căsătorit în taină. 
Curînd ambasadorul va face publică legătura. 

Emma nu dezminţea nimic ; dimpotrivă, împărțea su- 
risuri, vorbe cu tilc. Fără îndoială că Hamilton îi făgă- 
duise, cam de pe atunci, că o va lua de soţie. Dacă a în- 
tirziat optsprezece luni — dar și Emma, la rindul ei, se 
arăta răbdătoare — a făcut-o pentru că se temea ca lu- 
crul acesta să nu stîrnească un scandal, nu la Neapole, 
ci în Anglia, un scandal care să dăuneze carierei sale. 
Iar pe deasupra, în perioada aceea, activitatea sa de di- 
plomat îi cerea timp mai mult. 

14 iulie 1789. În seara acelei zile, Ludovic al XVI-lea 
a notat în carnetul său intim : „Astăzi, nimic“. Nici chiar 
în Franţa lovitura: de gong nu a răsunat imediat peste 
tot. Iar Neapole era despărţit de Franţa prin mai multe 
state italiene. Căderea Bastiliei nu a apărut, întîi, decit 
ca un incident. In rîndul intelectualilor și în anumite 
saloane „noile idei“ plăceau. Dimpotrivă, clerul se alarmă 
pe dată. În ce privește reacţiile de la Curte, Hamilton o 
informă astfel pe Emma: 

— Regele îş. îngrijește în continuare maladia de care 
ai auzit. Știu că i-a întrebat pe doctorii săi cînd o să 
poată vina din nou. De altceva nu-i pasă. Chiar de i-ar 
‘păsa, regina şi Acton fac în așa fel încît să-i răpească 
orice putere. Sau aproape. Regina a reacţionat într-un 
chip deosebit de feminin. - 

Pînă în 1789 Maria-Carolina a detestat Franţa din 
gelozie : sora ei, Maria Antoaneta, domnea în strălucire 
peste ţara aceea mare, pe lingă cure regatul Neapolelui, 
este limpede, nu însemna nimic. Dar cînd căderii Bas- 
tiliei i-au succedat noaptea de 4 august și Declaraţia 
drepturilor omului, cînd „brutarul, brutăriţa și micul 
ucenic“ au fost tîriți prin Paris de către populația dez- 
lănţuită în urlete, Maria Carolina, cuprinsă de groază, 
a început să urască și mai mult Franţa, leagănul ideilor 
subversive. Printre cei dinţii nobili emigraţi a putut fi 
văzută Elisabeth Vigee-Lebrun (care a început imediat 
un portret al Emmei). Primită la Curte, artista nu se 
arătă optimistă în privinţa viitorului monarhiei din 
Franţa. 

— Dar dacă răul se întinde pină 'aici, spunea regina. 

Cită vreme avea să mai dirijeze clerul conştiinţa 
poporului ? Şi, oare, o dirija cu adevărat ? Sentimentele 
oamenilor de rînd sint pretutindeni aceleaşi. Neliniştea 
reginei deveni obsesie : revoluționarii complotau în tot 
regatul, trebuiau descoperiţi, urmăriţi... Poliţia primi or- 
dine. Ministrului Acton îi veni ideea să-i convoace pe 
episcopi, pentru a le istorisi cum au confiscat revoluţio- 
narii francezi bunurile clerului. 

— Şi aici s-ar putea întîmpla toate astea. Dətoria 
voastră este să ne ajutaţi. 


"139 


În Italia, mai mult decit oriunde, preoţii, oamenii 
bisericii cunoșteau toată lumea, știau totul. Clerul napo- 
litan se transformă, fără scrupule, într-un auxiliar al 
poliţiei. Din înaltul amvoanelor, preoţii tunau și fulge- 
rau împotriva Revoluţiei franceze, operă a demonului, 
apoi se răspîndeau prin cartiere, sondau conștiintele oa- 
menilor. Înaltul cler primi chiar oficial puterea de a 
cenzura scrierile franceze, operele italiene cît de cît li- 
berale fură trecute la index, iar adunările tuturor socie- 
tăţilor filosofice interzise. Mai mult decît atit: li s-a 
interzis emigranților francezi să stea în Neapole, de 
teamă să nu „tulbure spiritele“ povestind cele petrecute 
în ţara lor. ` 

Încă din vremea aceea serviciile de informații brita- 
nice — pe atunci li se spunea deschis: de spionaj — 
erau foarte bine. puse la punct; aveau personal mult, 
bani de asemenea. Dintre toţi ambasadorii străini aflați 
la Neapole, lordul Hamilton era cel mai bine informat 
privitor la evenimentele din Franta și chiar la cele din 
Neapole. Întîlnirile sale frecvenţe cu regele, cu regina 
și cu Acton făceau parte din obligaţiile sale profesionale. 
Se poate afirma cu certitudine că le comunica și primea 
de la ei informații. A fost primul diplomat care a stiut 
că într-o anumită zi a lui ianuarie 1790, încă din zori, 
un ofiţer a smuls placarda pusă în timpul nopții în 
poarta palatului : „Din Franţa vin ideile“. 

În chiar seara acestui incident, investigația poliție- 
nească a fost mult întărită : în fiecare cartier, o gardă, 
în fiecare imobil, un paznic de noapte responsabil ; sis- 
temul acesta trebuia să dea roade şi să nu fie uitat. Ha- 
milton află că regina a dublat poliția aceasta aparentă 
cu o reţea secretă de spioni și piritori. O cuprinsese un 
fel de nebunie, prezida personal, într-o sală a palatului 
denumită oscura, adunări în cadrul cărora napolitani de 
toate categoriile sociale, inclusiv magistrați, preoți, 
curtezane, nobili şi femei de lume, dădeau rapoarte, sub 
jurămînt de credinţă în faţa tronului și a altarului. Cu 
toţii erau răsplătiți în b-ni sau favoruri. Deși furia anti- 
franceză servea intereselor ţării sale, lordul Hamilton: 
nu prevedea nimic bun din atîta sminteală delatoare. 


140 


— Scumpa mea, îi spunea el Emmei, nu te arăta cu- 
rioasă în ale politicii, piin saloane; nici la noi, cînd 
avem oaspeţi. Şi nu te destăinui cu adevărat nimănui în 
afară de mine. 

Emma reiîncepuse să corespondeze puţin cu Greville. 
În ianuarie 1791, făcu o aluzie la călătoria pe care sir 
William socotea că o va întreprinde cu ea la Londra, în 
primăvară. „Vom veni pentru scurt timp. Vreau să fiu 
an exemplu de ţinută perfectă şi să demonstrez lumii 
că o femeie frumoasă nu este totdeauna nebună. Toată 
ambiția mea este să-l fac pe sir William fericit şi vei ve- 
dea că este într-adevăr astfel. Vom fi cu dumneata în 
primăvară. Ne vom reîntoarce aici în noiembrie anul 
viitor şi vei putea să ne faci o vizită. Vom fi fericiţi să 
te vedem“. În final, colțul unui dinte: „Te voi stima 
totdeauna pentru afecțiunea pe care i-o porţi lui sir Wil- 
liam”și pentru rolul de intermediar pe care l-ai jucat, 
datorită căruia mi-a fost îngăduit să-l cunosc. Nu pot 
iubi pe nimeni altul în afară de el. Mărturisirea aceasta 
te va face fericit, ştiu. 

Emma şi doamna Cadogan — aceasta în calitate de 
supraveghetoare, de însoţitoare, de intendentă, cu un 
tact care nu dădea greș niciodată — au părăsit orașul 
Neapole în ziua de 9 martie 1791; ambasadorul, două 
zile mai tirziu. S-au regăsit cu toţii la Roma. Hamilton 
răspîndise zvonul că, în ce-l privea, era vorba de o că- 
lătorie de afaceri ; dacă i s-ur fi scotocit bine prin ba- 
gaje, s-ar fi găsit, cine ştie, şi cîteva obiecte vechi nu 
prea stînjenitoare ; avea să fie nevoit să facă, poate, cî- 
teva vizite la palatul Saint James, pentru a-i raporta 
regelui situaţia din regatul Neapole şi pentru a primi 
instrucţiuni. Oricum trebuia să-l vadă pe rege, ca să 
poată obtine de la el autorizaţia de a se căsători cu 
Emma. 

Cei trci își măsurară astfel timpul încît să poată vi- 
zita Roma, Florența, Veneţia, Viena. Și sosiră către sfîr- 
situl lui mai la Londra, unde sir William avea o locu- 
inţă. Nu am putut afla cînd i-a vizitat Charles Greville 
pe logodnici, nici dacă i-a văzut des, dar în mod sigur 
i-a văzut. Agenda pictorului George Romney ne îngă- 
duie, dimpotrivă, să aflăm că pe el Emma l-a întîlnit 

de îndată ce a ajuns la Londra şi că i-a făcut, atunci, 
citeva portrete. Avea acum cincizeci și șapte de ani, dar 
tot îndrăgostit de modelul său era. „Mai frumoasă ca 
oricînd“, şi-a notat cl în agendă, iar portretele grăiesc 
și mai limpede. Dragostea aceasta credincioasă o mă- 
gulea pe Emma și o impresiona. Emma o revăzu cu plă- 
cere pe Jane, acea Jane care fusese în aceeași perioadă 
cu ca slujnică la doctorul Budd. „Ah, scumpa mea, ce 
fericită sînt că te îmbrăţişez !“ Micuța servitoare deve- 
nise Jane Powell, una dintre vedetele teatrului Drury 
Lane. 

Şi, întrucît regele a spus „du“, căsătoria a fost fixată 
pentru data de 6 septembrie. În aşteptare, citeva săp- 
tămini la Bath, unde cra season. Prezentată ca logodnică 
oficială, Emma scînteia. 

— Scumpa mea Emma, arată prietenilor noștri nu- 
mărul tău de atitudini. 

-Era oare nimerit să facă lucrul acesta în faţa ducesei 
de Devonshire ? Dar sir William insista, iar Emmei, să 
ne aducem aminte, îi plăcuse dintotdeauna să fie văzută, 
admirată, aplaudată. Două femei, lady Elisabeth Foster 
și contesa “de Boigne, au vorbit despre performanţele 
acestea obţinute la Bath, în faţa elitei. Şi una, şi cealaltă 
au spus — cam în silă, se înțelege, ba chiar cu tainică 
furie — că Emma era foarte frumoasă şi expresivă, rè- 
cunoscînd că se bucura de mare succes; dar amindouă. 
adăugau că, în afară de asta, cra o neroadă care nu știa 
să lege o conversaţie. Un lucru este sigur: urmînd sfa- 
turile lui sir William, păstra o anumită rezervă în cercu- 
rile mondene, refugiindu-se adesea în banalităţi ; dar 
neroadă nu era ; contrariul fusese dovedit. 

Căsătoria a fost celebrată la Londra, în ziua prevă- 
zută, la ora 10 dimineaţa, în biserica parohială Maryle- 
bonc. În intimitate, de faţă fiind doar cîţiva prieteni, 
doamna Cadogan şi, aproape sigur, Charles Greville. 
Martorii erau doi prieteni ai lui sir William : marchizul 
d'Abercon şi domnul Duyen, secretarul ministrului An- 
gliei la Torino. În sacristie Emma a semnat cu numele 
pe care nu-l mai rostise de multă vreme, cu numele ei 
adevărat: Amy Lyon. Căsătoria a fost menţionată '— 
cu răceală — în carnetele mondene ale presei londoneze ; 

door Gentleman's Magazine a adăugat cîteva cuvinte: 
ambasadorul s-a căsătorit cu „Miss Hart, o lady renu- 
mită pentru eleganța şi talentele ci muzicale“. Sir Wil- 
liam, prea puţin dornic să cunoască toate comentariile 
emise de society, hotărise dinainte să părăsească Lon- 
dra, dimpreună cu soţia, după patruzeci și opt de ore 
de lu ceremonie. | | 

Călătoria de reîntoarcere nu este lipsită de interes 
istoric. Dovadă că Franţa nu trecea încă prin foc şi sabie 
cum socotea înalta societate napolitană. Lordul și lady 
Hamilton trec prin Paris, unde se şi opresc; sînt invi- 
taţi, la 14 septembrie 1791, la ședința Adunării Consti- 
tuante, în cursul căreia Ludovic al XVI-lea jură credinţă 
Constituţiei. Familia regală cra, practic, prizonieră în 
Luvru, de cînd cu fuga *pre Belgia și arestarea de la 
Varenne (20.21 iunie 1791). Totuși, regele părea calm, 
foarte demn, poate pentru că nu-și dădea prea bine seama 
de situaţie. A doua sau a treia zi, Emma — nu: lady 
Hamilton — a fost primită de regina Maria Antoaneta, 
care i-a încredinţat o scrisoare pentru sora ei Maria Ca- 
votina. Cîtă emoție, cîtă mîndrie ! In anii următori, Emma 
uvea să fie desigur ispitită să amplifice, să înfrumuse- 
teze întrevederea aceasta cu nefericita regină, să dea a 
înţelege că scrisoarea conţinea un mesaj capital — cine, 
astăzi, în asemenea împrejurări, nu ar exagera puţin ? 
Singura ei certitudine era că misiunea încredinţată avea 
să deschidă într-un chip strălucit, încă de la sosirea la 
Neapole, porţile palatului regal. 

„Am fost prezentată reginei Maria Carolina la cere- 
rea ei; m-a răsplătit cu tot felul de atenţii pline de 
curtenie, cu tot felul de semne de afecţiune“. Emma își 
adusese din Franţa multe, multe rochii. Sfătuită de soț, 
eu a ales toaleta „cea mai simplă“ : rochie din saten alb, 
pană albă în păr, şal de caşmir de culoare deschisă pe 
umeri. A dezvălui amănunte legate de această primă în- 
trevedere nu ar fi fost conform cu eticheta şi, deci, 
Emma nu a făcut-o. Regina era foarte curioasă în pri- 
vinţa femeii despre care vorbea tot oraşul Neapole. lar 
farmecul Emmei a' dat roade. 

Peste citeva zile, lady Malmesbury, invitată la ace- 
eaşi masă regală cu eu, scria prietenei sale lady Elliot: 

„Lady Hamilton se comportă cît se poate de bine, in- 
tr-un chip de-a dreptul uluitor, dacă ne gîndim la ori- 
ginile și educaţia ei“. Sir William, la ale cărui urechi 
ajunseseră înţepăturile ironice ale lui Horace Walpole în: 
legătură cu căsătoria sa, luă pana spre a-l vesti că lady 
Hamilton era primită în chipul cel mai delicat şi mai 
afectuos de către societatea engleză din Neapole, fără: 
excepţie, și că însăși regina o întîmpina totdeauna cu 
bunătate, „ca pe oricare altă femeie de neam ales“. 

Emma află că Romney, întristat de căsătoria ei, în- 
cetase să mai picteze și că sănătatea îi era tot mai şu- 
bredă ; ea îi trimise scrisoarea cea mai caldă, cea mai 
afectuoasă cu putință, implorîndu-l să se îngrijească, să 
nu-și părăsească arta şi — de ce nu — să vină la Nea- 
pole, unde avea să fie primit cu deosebită plăcere? 
Emma pomenea și de strălucitoarele recepții de la pa- 
latul Sessa, de succesele ei, de bunătatea reginei : „Sint 
cea mai fericită femeie din lume“. 


Nici o femeie din Neapole, oricare ar fi fost clasa 
socială din care făcea parte, nu ar fi rostit asemenea 
cuvinte, decît încrucişînd poate arătătorul şi mijlociul. 
de la mîna dreaptă sau murmurind cîteva cuvinte de 
descînt la adresa ursitei. În ziua de 17 septembrie 1792, 
Emma privea cu îngrijorare — ca de altfel cea mai mare: 
parte a locuitorilor din Neapole — spre întinderea si- 
nilie a golfului care începea să-şi încrețească faţa, vreo. 
douăsprezece nave mari croindu-și drum spre intrarea 
în port. Oricine ar fi putut zări, prin saborduri, chiar și 
cu ochiul liber, gurile de tun. În vîrful arborelui i mare 
şi la pupa acestor nave flutura pavilionul, deloc îndră- 
git, al francezilor. 

—, Familia regală s-a dovedit foarte imprudentă, ob- 
servă lordul Hamilton, discutind cu soţia sa. 

Cu mai puţin de o lună în urmă, la 24 august, Ma- 
kau, ambasadorul Franței revoluţionare, sosise la Nea- 
pole, prezentîndu-și scrisorile de acreditare ; la o săptă- 
mină după aceea, Makau fusese declarat persona non 
grata şi trimis înapoi. Forţa navală franceză, de sub. ca- 

manga amiralului Latouche-Treville, venea să ceară so- 
coteală pentru afrontul suferit. 

Cele patrusprezece nave au intrat în port şi au an- 
corat. De îndată ce pavilioanele franceze au fost iden- 
tificate, cîțiva călăreţi galopară spre Caserte. 

— Trebuie deschis focul, hotărî Acton. 

Mulțumită lui, regatul dispunea de o flotă şi de ba- 
terii de coastă deloc neglijabile. 

— Aşteptaţi, fu de părere Ferdinand. 

Moharhul acesta grosolan era, pe deasupra, un laş; 
în timp ce efectua o trecere în revistă a navelor, iar 
marea .sc burzuluia, s-a făcut pur și simplu de rîs. Re- 
gina Maria Curolina se temea mult mai puţin de tunu- 
rile franceze decit de o revoltă a norodului din Neapole 
— o revoltă împotriva regalității — în cazul în care ar. 
fi debarcat revoluționarii francezi. Rezultatul a fost că, 
în urma insistențelor cuplului regal, Acton a trimis la: 
bordul navei-amiral franceze o înaltă personalitate de 
la Curte care, după saluturi călduroase, l-a întrebat pe 
Latouche-Treville cărui fapt îi datora sosirea sa inopi- 
nantă. l-a mai vorbit, de asemenea, despre un foarte 
vechi tratat care interzicea intrarea în portul Neapole a 
mai mult de șase nave. franceze deodată. Amiralul îl în- 
trerupse : i 

—" Atitudinea guvernului din Neapole față de Repu- 
blica Franceză a anulat toate tratatele. Dacă în două- 
zeci şi patru de ore ofensa nu este reparată, va urma 
războiul și, pentru început, deschid focul. Este clar? 

A doua zi, regele accepta un tratat prin care se ga- 
ranta neutralitatea regatului faţă de Franța. 

— Faţă de Republica Franceză, rectifică Latouche: 
Aceasta este expresia care trebuie folosită. 

Regele a cerut modificarea textului şi a semnat. Es- 
cadră franceză ridică velele. Se afla la mai puţin de zece 
mile în larg, cînd briza rece vestită de măruntele valuri 
înspumate din ajun se transformă într-o furtună ce răs- 
coli Mediterana. Nupolitanii văzură astfel forţa navală 
franceză reîntorcîindu-se în port, în dezordine. Se găsea 
astfel în-bătaia tunurilor regatului, dar nimeni nu pri- 
mise 'nici un fel de ordine. 

"După ce navele sale ancorară de bine de rău.: La- 
touche-Tr&ville  rodeschise  sabordurile şi deveni in- 
solent : 

— Cer să rămîn aici o săptămină pentru repar atii şi 
libera comunicare cu uscatul. 

În pofida stăruințelor contrare ale lui Acton, regele 
răspunse cu „da“ la toate. Ofițeri de marină și marinari 
francezi se plimbară deci prin Neapole. Şi, cum pe ‘bună 
dreptate se temuse Maria Carolina, oamenii de rînd şi 
tot ce însemna gură-cuscă în Neapole îi înconjurau cu 
simpatie : dar nu numai ei, ci și studenţii. Spionii Curţii 
erau într-un du-te vino necurmat, treceau pe listă nume. 

La douăzeci şi patru de ore după ce escadra fran- 
ceză ieşise din nou în larg, regina află că la sfirșitul 
unei mese ce s-a dat pentru fraternizarea cu marinarii 
francezi, unii studenţi și-au prins la butonieră mici bo- 
nele frigione. Atunci, ea l-a chemat pe șeful poliţiei: 

— Fără milă! să 

Operația de curăţire a început imediat. Dispăreau 
destui oameni, mai ales cei care se văzuseră cu francezi 
şi ulţii care, desigur, ar fi putut-o face. Despre ei nu se 
vorbea decit. în şoaptă. 


— Sint închiși în subteranele de la Saint-Elme. Ci- 
teva sute. Pentru a-i judeca, regele o să creeze o justiţie 
de stat. l 

Teroarea albă care începea nu-i putea atinge, fireşte, 
pe ambasadorul și ambesadoarea Angliei, dar Emma se 
temea de altceva. În timp ce o sumă de vinovati şi sus- 
pectaţi de republicanism se amărau prin subterane, sir 
Wiliam zăcea în pat, inconștient aproape, în frumoasu-i 
locuință de la Caserte. Avea „febră bilioasă“ ; citeva zile 
chiar s-a crezut că viața îi este primejduită. „O săptă- 
mină întreagă am stat lîngă el, îmbrăcată, fără să mă- 
nînc, fără să beau“. Este adevărat. Numeroşi prieteni, 
chiar și regele şi regina, cereau veşti de două ori pe zı. 
Emma se temu atunci cumplit ; şi de faptul că ar-putea 
recădea în mizerie, neștiind dacă soţul ei făcuse ori nu 
vreun testament şi ce fel de testament. Avea însă si 
inimă bună. „Cum m-aș fi putut mîngiia de pierderea 
unui asemenca soț, prieten și protector ?“ a scris.ea, de 

îndată ce sir William se găsi în afara oricărui pericol. 
Soţ, prieten, protector — definiția era desăvirşită. 

Sir William se vindecă, reîntorcîndu-se la viaţa-i 
fericită. Era primăvară, soarele scînteia peste marea al- 
bastră, peste flori și roade. Soarta mizerabilă ori ne- 
sigură a celor citorva sute de victime ale terorii albe 
nu-i împiedicau pe lazzarone să se simtă fericiţi în pă- 
ducherniţele lor încălzite de soare. La 7 februarie 1793, 
înalta societate din Neapole a aflat cu groază că regele 
Franţei fusese decapitat în urmă cu șaptesprezece zile ; 
dar nu a mai fost nevoie, după aceea, nici măcar de 
șaptesprezece zile pentru ca aceeași înaltă societate să 
se ducă însetată la ricevimenti, concerte şi baluri. De 
cînd îi fusese executat soțul, regina Franţei — mai întii 
prizonieră cu el la Temple — fusese întemnițată la Con- 
ciergerie, despărțită de copii, tratată cu brutalitate... O 
aștepta eșafodul. La Neapole, sora ei, Maria Carolina, se 
găsea în fruntea celor mai strălucitoare serbări, uneori 
în tovărășia regelui vindecat în sfîrşit de blenoragic. La 
2 iunie 1793, Emma Hamilton îi trimise lui Greville - © 
încîntătoure epistolă- reportaj : 
. „Am stat aici, la Caserte, opt luni; altfel spus, aici 
am avut reșcdința obișnuită. De două ori pe săptămînă 
ne duceam în oraș, să dăm dineuri și baluri, de unde 
ne reîntorceam la ora două sau trei dimineaţa, după 
oboseala unei mese cu cincizeci de tacimuri, a unui bal 
sau a unui supeu de trei sute de persoane. Apoi trebuia 
să te îmbraci devreme pentru prînzul de ora douăspre- 
zece, căci familia regală ia masa tare devreme, şi ne-a 
făcut, lui sir William și mie, onoarea de a ne invita 
foarte des. 

Casa noastră de la Caserte a fost transformată în 
iarna aceasta într-o adevărată pensiune, Serii întregi de 
invități veneau aici într-adevăr pentru a vizita împre- 
juririle sau pentru a asista la serbările de la Curte. Am 
avut-o oaspete mai multe zile pe ducesa de Ancaster, 
apoi familia Devonshire... Mă duc adesea la regină, să-mi 
petrec seara cu ea; stăm atunci singure cîte două, trei 
ceasuri: Uneori cîntăm. Ieri, regele și cu mine am cin- 
tat duete timp de: trei ore. Soţiile miniștrilor se arată 
încîntate de persoana mea. Ele văd că nu sînt o afectată 

şi că nu abuzez de bunătatea majestăţii sale. Seara de 
ieri am petrecut-o cu regina rizînd și cintind. etc... To- 
tusi, în timpul recepţiei am stat la locul meu şi i-am 
arătat reginei tot respectul, ca și cînd aș fi văzut-o. pen- 
tru prima oară, ceea ce i-a plăcut foarte mult“. 


Parisul şi Franţa se schimbaseră de cînd trecuseră 
pe acolo soţii Hamilton. Franţa era în război cu toată 
Spania. La Toulon, amiralul Trogoff, comandantul flotei, 
primise ordinul să dea iama în navele engleze, spaniole, 
prusiene, austriece şi ruse. „Dacă nu puteţi scoate o es- 
-cadră, înarmaţi corsari“. Convenţia își imagina că din 
porturi ţișnesc roiuri de corsari devastatori. Trogoff ri- 
dica din umeri. Muniția și aprovizionarea lipseau. Mun- 
citorii arsenalului refuzau să primească salarii în banc- 
note ale Revoluţiei și vindeau sau schimbau pîinea pe 
«care le-o distribuia marina. N 

„La începutul lui iunie, o armată navală spaniolă de 
“douăzeci de nave și opt fregate fu semnalată. în apro- 
pierea coastelor regiunii Provence. Trogoff află, în ace- 
laşi timp, că amiralul Hood plecase din Portsmouth la 
23 mai, la bordul navei Victory, cu douăzeci şi nouă de 
nave de război, avînd drept destinaţie Mediterana. Tro- 
goff dispunea de cincisprezece nave de război în stare 
de luptă. E 

Proscrierea deputaților .girondini, la 31 mai 1793, 
declanşase în provincie o rebeliune. În zilele următoare, 
mai multe orașe, printre care Lyon, Bordeaux și Mar- 
silia trimiseseră emisari la Toulon, pentru a incita popu- 
laţia să scuture jugul iacobinilor, aşa cum ele însele 
erau pe cale să o facă. Toulon avea să devină un fier- 
binte punct al Revoluţiei. 

Flotele engleză și spaniolă patrulau la citeva..mile în 
largul acestui port. La 17 august, o tartană cu doi mem- 
Þri ai municipalității Marsiliei acostă la bordul navei 
Victory, nava amiralului Hood. 

— În oraş nu avem piine, iar contrarevoluţia este 
victorioasă. Opt nave încărcate cu grine, avînd :desti- 
naţia Franţa, se află la Genova și la Livorno, prizoniere 
ale blocus-ului dumneavoastră. Lăsaţi-le să vină pînă 
a noi. han 

Hood a răspuns că se va gîndi. Peste o săptămînă 
el a trimis fregata Conflagration, cu pavilion parlamen- 
tar, să ducă răspuns nu municipalităţii din Marsilia, ci 
aceleia din Toulon : „Dacă la Toulon şi la Marsilia toată. 
lumea ṣe va declara deschis și 'sincer în favoarea mo- 
narhiei, dacă va fi arborat steagul regalist, dacă vor fi 
dezarmate navele de.război aflate la Toulon, dacă fortă- 
reţele vor fi puse provizoriu la dispoziţia mea, poporul 
din Provence se va bucura de tot sprijinul pe care es- 

cadra majestăţii sale britanice, plasată sub ordinele mele, 

îl va putea oferi...“ Urma asigurarea că persoanele şi 
bunurile orașelor franceze dispuse să accepte aceste con- 
diţii vor fi respectate şi că, după pace, portul 'Toulon,. 
cu navele, cu fortărețele sale etc. vor fi înapoiate Fran- 
tei. Urma şi o proclamaţie adresată locuitorilor provin-- 
ciilor din sudul Franţei, care erau invitaţi să lupte pen- 
tru restabilirea monarhiei : „Hotăriîţi-vă definitiv şi cu 
precizie, şi voi zbura în ajutorul vostru, pentru a rupe 
lanţurile care vă apasă şi pentru a deveni instrumentul 
unei fericiri durabile care va succeda celor patru ani de: 
mizerie şi de’ anarhie căreia.ţinutul vostru nefericit i-a 
căzut. victimă“. | 

lată deci o dilemă care frămîntă conștiintele : să se 
declare ori nu în favoarea revoluţiei, să se hotărască de 
era bine sau nu să primească ajutorul străinului. Discu- 
ţia purtată la primărie s-a dovedit dramatică, iar șovă- 
iala din sînul flotei divizate şi mai dramatică. Trebuia: 
oare — dacă municipalitatea accepta propunerea lui 
Hood. — bombardat orașul, orașul acela populat cu fa- 
milii de marinari francezi ? Apoi să se pornească împo- 
iriva fiotei lui Hood ? Curată sinucidere, presupunind că 
Hood nu va interveni înainte. 

La sfîrşitul acestei dezbateri tragice, marinarii „re- 
publicani“ sau cej care nu puteau suporta gindul să lase: 
portul Toulon englezilor ajunseră pe țărm, ceilalți ră- 
mascră locului. La 29 august 1793, între orele 9 și 10 di- 
mineaţa, flota britanică din Mediterana, urmată la dis- 
tanță de o milă de navele spaniole, îşi aruncă ancorele- 
în marea radă a Toulon-ului. 

Intențiile militare ale lui Hood au rămașa, istoriceşte, 
neclare. A gîndit, poate, că prezenţa flotei sale era; 

de-ajuns, că — oficial raliate monarhiei — Toulon şi 
Marsilia aveau să hotărască extinderea mişcării în toată 
regiunea Provence şi, de ce nu, în toată Franţa? Nai- 
vitate. În chiar ziua în care flota britanică intra în rada 
portului Toulon, armata republicană a generalului Car- 
teaux ieșea din Marsilia, unde ghilotina funcţiona ncîn- 
trerupt, şi se îndrepta spre Toulon. „Sper că voi avea 
plăcerea, scria Carteaux unui adept al Convenţiei, ca în 
cel mult două, trei zile să-i dau oraşului Toulon o lectie 
şi să-i bat măr pe netrebnicii ăştia de englezi şi pe spa- 
nioli.* Avea să înceapă asediul orașului. 

Una dintre bateriile armutci lui Carteaux se numea 
Bateria San-chiloţilori. Ea cuprindea un tun de 443, 
două piese de artilerie de 36, trei de 24, două mortiere. 
Se găsea instalată pe o înălţime de unde puteau fi do- 
minate rada, orașul şi împrejurimile. Era comandată de 
un căpitan mic de stat, cu chip smead, de douăzeci şi 
“patru de ani, cu nume aproape străin : Napoleone Buo- 
naparte. 

La numai două zile, în largul capului Cepet, altfel 
spus la şase kilometri în linie dreaptă faţă de Bateria 
San-chiloţilor, o navă din forța engleză a blocus-ului, 
Agamemnon, cu 64 de tunuri, înainta cu velatura redusă 
si murele la babord spre est. În mai puţin de o oră avea 
să vireze primind vîntul din celălalt bord şi să pornească 
spre vest pînă la travers de capul Sici6, nu mai departe, 
și iarăşi să vireze, şi tot aşa o navigaţie la fel de intere- 
santă ca şi acel du-te vino al unei santinele în faţa ghe- 
retei sale. Misiunea consta în a feri de orice surpriză 
fiota engleză ancorată în rada portului Toulon. 

Comandantul navei Agamemnon se plimba în sus şi 
în jos pe dunetă. Era un ofiţer scund şi slab, cu ochi 
foarte frumoși, dar cu ten iritat, purtînd pe cap un bi- 
corn vechi, mult tras pe ochi din pricina vintului, cu 
trupul strîns într-o redingotă albastru-închis, aproape 
neagră, cu galoane de un auriu ofilit. Cînd și cînd scruta 


! Revoiuţionari francezi din 1789—1794 (fr.: sans-culottes). 
(N). 

? În franceză: couleuvrine — tun de tip vechi, cu ţeavă 
lungă şi subţire. (N.t.). ` 

zarea. cu ajutorul lunctei. Încă o dată l-aţi recunoscut 
desigur pe Horatio Nelson, în virstă — pe-atunci — de 
treizeci şi cinci de ani. : 

„Spaniolii mă fac să ridic din umeri cînd zic că sînt 
obosiţi. după șase săptămini de navigaţie. În şapte luni 
nu am.pus piciorul pe uscat, la Cadix, decit de două 
ori“. Şi mereu, de îndată ce briza se răcoreste, răul acela 
de mare. 

Totuși, cît de mult a dorit Nelson îmbarcarea aceasta ! 
Socotiţi. La sfîrşitul lui iulie 1787, fregata Boreas, co- 
mandată de un comandor proaspăt însurat, ancora la 
Portsmouth. În martie 1793, nava Agamemnon părăsea 
Anglia, pentru a porni spre Mediterana. Între timp, ni- 
mic vrednic a fi înscris într-un jurnal de bord. Nelson 
a stat. aproape şase ani pe uscat. 

In .viaţa oricărui om, șase ani pot însemna clocot, 
virtej de întimplări sau pustietate ; este ceea ce i se poate 
întîmpla, adesea, unui ofiţer în timp de pace. . 

În Anglia nici un anotimp nu oferă certitudine. Soții 
Nelson sosiră la Londra, în iulie. Era frig, Nelson se îm- 
bolnăvi. de angină ; apoi, căldură neașteptată si, odată 
cu ea, redeșşteptarea malariei. Fanny Nelson, obişnuită cu 
aerul curat din Antile, se sufoca şi tuşea sub cupola de 
fum londoneză. Din lipsă de bani, cei doi soţi şi băie- 
telul trăiau într-o locuință foarte mică. 

— De ce nu ne-am duce să stăm în Franţa ? Am 
putut, constata eu însumi că acolo viaţa nu e scumpă. 

Informat, pastorul Edmund Nelson scoase un geamăt : 
„În Franţa, cînd aveţi aici Burnham Thorpe, casa voas- 
tră familială ? Mi-aţi fringe inima și aş fi dezonorat. 
Veniţi toţi trei lîngă mine, pînă ce captain Horatio va 
primi o altă comandă“. 

O altă comandă ? În ce-l priveşte pe Nelson, la Ami- 
ralitate nu se discută decît despre procesul intentat de 
către armatorii americani pentru povestea aceea a încăr- 
căturilor confiscate. Procesul va da dreptate lui Nelson, 
dar îi va lăsa în dosar o menţiune : „Tăios cu autorităţile 
civile“. 

Nelson scrise tuturor prietenilor şi protectorilor săi 
— celor care s-au arătat astfel, în “timpul vieţii unchiu- 
lui, controlorul: general Suckling. Apoi se duse în zadar: 

de cîteva ori la Londra. Pînă şi Hood, care îl prezentase 
regelui într-un chip elogios, se trase deoparte. „În timp 
de pace nu-i de dorit să ai comanda unei nave“. Parcă 
jumătatea de soldă era ? „Nici o persoană de vază nu 
se interesează de mine“, îi scria Nelson bătrinului său 
prieten Locker. Și lunile treceau, anii de asemenea... 

Ori de cîte ori se afla pe mare, Nelson se giîndea cu 
duioşie, cu nostalgie la Burnham, la Norfolk... Dar doi, 
trei ani la Burnham era prea mult. „Înjgheb o fermă, nu 
prea mare, după cum bine îți închipui, atît cît să-mi 
fure gîndurile“. O fermă nu a distrat niciodată pentru 
mult timp un marinar. 

Dar dragostea ? Dar Fanny ? O vreme, Nelson a fost 
fără nici o îndoială un soţ îndrăgostit. Trimis pentru 
două săptămîni într-o misiune în Irlanda, s-a plins că 
este despărţit de soție, „ca şi cum s-ar fi găsit în An- 
tile“. Apoi jarul s-a mai potolit. Împrejurările nu se do- 
vedeau prielnice. Fanny, dulce floare născută la tropice, 
chinuită în climatul Norfolk-ului, tușea în casa umedă, 
în faţa focului hrănit cu turbă, în timp ce fermierul de 
ocazie păşea întunecat, cu vîntul în faţă, pe drumul co- 
pilăriei sale, drum care ducea spre mare. În afară de 
greoaidle bărci de pescuit, doar marea sură și pustie. 
Trebuie să se reîntoarcă lingă soţia alături de care ar fi 
vrut să fie glorios, admirat și care probabil era dezamă- 
gită. Să fi fost cu adevărat astfel? Portretele înfăţi- 
șînd-o pe Fanny Nelson nu dau răspuns. Ochi frumoși, 
frumoasă și ea la urma urmei, gura însă puţin cam sub- 
tire ; expresia rezervată este a unei persoane care a pri- 
mit o educaţie bună. Altceva i-ar fi trebuit decit viaţa 
aceasta cu jumătate de seldă la Burnham ; tristă viaţă. 
Este sigur că-şi iubește” soţul, chiar și marinar pe us- 
cat, cu jumătate de soldă; dar pentru ce este atit de 
posac, din ce în ce mai mohoriît, mai rece? Și pentru 
ce nu are copii cu el? În toată corespondenţa lui Nelson 
din perioada acelei șederi forţate pe uscat, doar două 
aluzii privitoare la soţie : la început de tot, așa cum am 
arătat, cu prilejul misiunii din Irlanda, și spre sfîrşit: 
„Miss Randall va avea bunăvoința să-i comunice doam- 
nei Nelson dacă se poate găsi miere la Norwich ?%. 

Şi, deodată, explozia de bucurie. La 7 ianuarie 1793, 
Nelson — care se afla din nou la Londra pentru a cere 
comanda unei nave — trimite cu poştalionul un bilet lui 
Fanny : „Post nubila Phoebus. Fiul îţi va traduce. Lor- 
dul Chatham s-a scuzat că m-a lăsat pînă acum fără 
comandă. Voi primi, se pare, o navă cu șaizeci şi patru 
de tunuri“. La 26 ale aceleiași luni știa: era nava Aga- 
Memnon. i 

La 10 septembrie 1793, în timp ce Agamemnon se 
găsea în rada portului Hyères, pentru aprovizionarea cu 
apă dulce şi alimente, înainte de a-şi relua misiunea de 
pază în fața Toulonului, fregata Tartar i se alătură, 
semnalizînd : „Căpitanul cere permisiunea de a veni la 
bordul navei dumneavoastră“. Conform formulei de poli- 
teţe, ofițerul de“ cart a înălțat imediat răspunsul : „Se 
aprobă“, vestindu-l pe căpitanul Nelson. 

Tartar aducea un mesaj de la amiralul Hood, cu- 
prinzînd în esență următoarele : „Pleciţi cît mai repede 
cu putinţă spre Neapole. Înmînaţi ambasadorului lord 
Hamilton scrisoarea alăturată pe care o veţi citi. Insis- 
taţi verbal în sprijinul acestui mesaj“. Era vorba de a 
obține de la regele Ferdinand trimiterea urgentă a unui 
corp expediționar napolitan, destinat să întărească tru- 
pele anglo-spaniole care luptau la Toulon. Artileria ar- 
matei iacobine se arăta eficace, locul trebuia părăsit cît 
mai repede. Agamemnon ridică toate velele în mai pu- 
ţin de două ore; foarte bună performanţă, dacă ne gîn- 
dim la felul în care căpitanul ei a trebuit să recruteze, 
în urmă cu șapte luni, cea mai mare parte a echipajului, 
ajungînd cu detașamentele de arcani pînă la porțile tem- 
niţelor. Totuși, în șase luni, Nelson instruise gloata 
aceea, după ce-i încorporase cîţiva marinari care servi- 
seră cîndva la bordul lui și doriseră să-l urmeze 'mai 
departe. | 

Uniforma nu devenise încă obligatorie în nici o ma- 
rină, dar Nelson îi pusese pe marinarii săi să poarte 
una : cămașă în carouri, pantalon scurt, ciorapi roșii, 
centură roșie, vestă albastră foarte scurtă, batistă legată 
în jurul gitului, pentru ca părul să nu murdărească 
gulerul. 

Agamemnon înainta sub o briză de nord-vest con- 
stantă. În timp ce se apropiau de capul Bonifacio, Nelson 
începu să întocmească o scrisoare lungă destinată soţiei 
sale. Îi descria cabina pe care ea nu o văzuse. Mai puțin 
mică şi ceva mai confortabilă decît cele ocupate la bor- 
dul primelor sale fregate, dar tot austeră: între patru 
pereți de lemn, pe un covor de liînă, o cuşetă cu saltea 
din piele, un cufăr, o masă, trei scaune ; un rastel pentru 
agăţat sabia, pistoalele şi luneta. 

În scrisoare, Nelson reamintea călătoria sa Anglia— 
Toulon, săvirşită cu cîteva luni în urmă : „Am făcut es- 
cală la Cadix. I-am dat voie lui Josiah să coboare pe 
uscat cu mine. Am asistat la o corridă“. Reamintim că 
Josiah era fiul din prima căsătorie a lui Fanny; împli- 
nise patrusprezece ani, era aspirant de marină din ne- 
potism, aşa cum fusese și Nelson. Comentariile privind 
corrida erau sarcastice : „Am avut ceea ce numim, în- 
deobşte, o cursă frumoasă : cinci cai omoriţi şi doi oa- 
meni răniți grav. Dacă şi ei ar fi murit, serbarea ar fi 
fost completă“. Potrivit mai multor mărturii, spectico- 
lul i s-a părut atit de respingător, încît l-a făcut să pä- 
lească ; și alţi ofiţeri din escadră au avut aceeași reacţie. 
Se ştie că desfăşurarea corridelor nu era atît de aspră 
ca în zilele noastre. Nu ne-ar veni a crede că spaniolii 
aceia s-au apucat să explice ofiţerilor englezi că tinerele 
spectatoare veneau la corride „pentru a-şi alege un sot 
dintre bărbaţii cei mai curajoși“. Fără îndoială că englezii 
nu înfeleseseră bine lucrurile. 

Nelson pomenea apoi de întîmplări petrecute nu de- 
mult : „Am capturat în Mediterana un vas plecat de la 
Smirna cu destinaţia Marsilia ; valoarea lui aproximativ 
10.000 lire sterline. Asta o să ne îmbunătăţească puţin 
confortul“. Şi căpitanii, şi echipajele primeau totdeauna 
o anumită parte din capturi. Iată şi ultima frază: „Am 
ajuns în golful Neapole, marea este uleioasă, şi nimic 
nu poate îi mai frumos decit priveliștea oferită de Ve- 
zuviut. 

De îndată ce a fost informat de sosirea navei en- 
gleze, lordul Hamilton şi-a trimis trăsura în port. Ului- 
toare, n priori, întîlnirea dintre cei doi bărbaţi : adevă- 
rat trăsnet. Nelson va nota că rar i-a fost dat să vadă 


N . 

“un bărbat care să aibă, ca lordul Hamilton. aerul unui 
mare senior. lar referirile peste măsură de elogioase, pe 
care ambasadorul le va face despre căpitanul cel slă- 
but despre claritatea, precizia, puterea de convingere cu 
care şi-a expus scopul misiunii, despre autoritatea-i fi- 
rească ne fac să înţelegem că Nelson nu mai este cel pe 
care îl ştiam, ci mai copt și mai conștient de valoarea sa 
Poate. că, ln urma urmei, cei şase ani petrecuți pe us- 
cat — îndelungată încercare a răbdării — nu au fost 
de prisos. 

— Ocuparea Toulonului de către forțele noastre na- 
vale și terestre înseamnă un mare succes în războiul pe 
care îl ducem împotriva iacobinilor. Alianţa spaniolă nu 
“ne serveste însă la nimic. Navele spaniole au numeroase 
tunuri, dar echipaje mizerabile. Manevrează atît de 
prost. că pînă şi francezii i-ar putea bate în caz de răz- 
boi. Soldaţii spanioli sînt de treabă, rufoşi şi nediscipli- 
naţi, o drojdie. Iar corpul nostru de debarcare la Tou- 
lon. este insuficient de numeros. Regatul Neapole poate 
şi trebuie să ne ajute. 

Nelson vorbea mult mai bine decît scria, poate şi fi- 
îndcă, în împrejurarea dată, o făcea în numele Angliei. | 

— Între regatul Neapole şi Franţa există un tratat 
de neutralitate, a spus lordul Hamilton. Dar l-am putea 
socoti depăşit de cînd a fost executat Ludovic al XVI-lea. 
Vă voi introduce la regele Ferdinand. Sper că ne veti 
face onoarea, soției mele şi mie însumi, să locuiţi la noi. 

Pînă una. alta. Nelson s-a reîntors la bordul navei 
sale. Emma Hamilton nici nu l-a zărit. 

— Curînd îţi voi prezenta, i-a spus soţul ei, un băr- 
bat a cărui înfăţişare nu spune cine ştie ce, dar cure ar 
putea deveni cel mai prețuit fiu al Angliei. 

Sau, potrivit unei alte versiuni: „...dar care ar pu- 
tea, într-o bună zi, să uimească lumea“. Elogiu echiva- 
lent în gura unui englez. Lordul Hamilton i-a vorbit 
Emmei despre misiunea căpitsnului Nelson și i-a spus 
că, în timpul şederii sale la Neapole, ea îl va putea distra 
pe fiul vitreg al căpitanului, un foarte tînăr aspirant de 
marină. Căpitanul avea să fie, probabil, extrem de ocu- 
pat cu discuţiile la rege şi regină. 

Nelson s-a întîlnit mai întîi cu ministrul Acton, care 
şi-a luat de îndată asupra lui sarcina de a trimite la 
Toulon un corp expediționar alcătuit din 30.000 de oa- 
meni, făgăduinţă la care suveranii au subscris cu entu- 
ziasm. Nelson s-a întîlnit cu ci de mai multe ori, ca şi 
cu Acton de altfel, pentru a reglementa căile de rezol- 
vare a acestei probleme, în timp ce Emma plimba prin 
Neapole şi prin împrejurimile sale — fără a uita de ne- 
maipomenitele patiserii — pe aspirantul Josiah, de-a 
dreptul uluit. Uluit de Neapole şi de Emma, a cărei vo- 
cație era de a place. Este de la sine înțeles că mai mult - 
s-a străduit. pentru adolescent decît pentru căpitan. Pe 
acesta l-a văzut puţin în ultimele patru- zile, şi nici vorbă 
de dragoste la prima vedere ; toate mărturiile concordă 
în această privinţă. Oare mai păstra lady Hamilton, în 
adincul sufletului ei, vreun sentiment pentru ' Greville, 
pentru odiosul Greville pe care îl iubise atît? Cum am 
putea şti? Singura certitudine este că Emma, cea atit 
de frecvent înfățișată drept o „fată ieșită din mocirlă“ 
— si era, într-adevăr, dar dintr-a cui vină ? — drept o 
femeie fără de ruşine, o „demi-mondenă“ (expresia cel 
mai''des folosită de către istoricii englezi) în afara mo- 
ralei, a rămas, pînă la legătura ei cu Nelson — și vom 
mai întoarce file pînă să ajungem la aceasta — credin- 
cioesă „soțului, prietenului şi protectorului“ ei. I-a fost 
neabătut credincioasă tot timpul cît au stat la Neapole, 
în inima unui oraş și a unei societăți îmbătriînite, amo- 
rale — este tot ceea ce putem spune — de vreme ce și 
regina a trebuit să-şi trateze o boală venerică luată nu 
de la rege, nici de la amantul oficial. La urma urmei, 
Emma era pură în mijlocul acelei corupţii. Cu trecutul 
ei și în situaţia în care se găsea, o singură ştirbire adusă 
fidelității conjugale ar fi fost de-ajuns pentru ca în- 
tregul Neapole să.o şi afle în douăzeci şi patru de ore. 
Iar dacă în ziua aceea de septembrie a anului 1793, lady 
Hamilton a simţit născîndu-i-se poate în suflet vreun 
interes pentru căpitanul Nelson, a ştiut să-l tăinuiască. 

În ultima seară, regele și regina au oferit un dineu 
fastuos în onoarea lui Nelson, care se găsea în dreapta 
regelui, dincolo de orice protocol, deoarece ambasadoru} 
Marii Britanii, şi el prezent, ar fi trebuit să aibă înti- 

ietate. În după-amiaza zilei amintite, lordul Hamilton 
l-a luat deoparte pe Nelson : 

— Ar fi bine, pentru prestigiul Angliei, să daţi o 
recepție la bordul navei dumneavoastră. Am pregătit o 
listă. De pildă, o simplă gustare dimineaţa. 

— Cu plăcere, dar nu pot oferi nimic, nici măcar 
un pesmet. 

— Nu vă faceţi griji pentru asta. 

Cîteva bărci au transportat la bordul navei Agamem- 
non toate cele trebuitoare. A doua zi, la ora zece, iluștri 
invitaţi britanici şi nepolitani au sosit la bordul navei 
peste măsură de lustruite, au vizitat-o, apoi au fost ser- 
viţi, fastuos, cu o gustare. Se luase hotărîrea ca suveranii 
să apară la ora unu, salutaţi de protocolarele lovituri de 
tun. Dar înainte chiar de sfîrșitul gustării, apăru un 
mesager al ministrului Acton : i 

— O navă de război franceză şi trei vase comerciale 
pe care le escortează au ancorat în golful Tripoli, pe 
coasta Sardiniei. Excelenţa sa a ordonat mai multor nave 
din flota napolitană să se pregătească de plecare. 

— Mă duc şi eu acolo, a spus Nelson. 

„Era nevoie, a notat el, să se arate napolitanilor de 
ce anume putea fi în stare o navă a majestăţii sale“. 
După ce invitaţii părăsiră în grabă nava, Nelson o pre- 
găti de drum. De la fereastra lor, lordul Hamilton și 
soția sa au văzut cum Agamemnon părăsea portul cu 
toate pinzele sus şi cu flamura roşie a căpitanului la 
arborele mare. 

Se pare că inima Emmei nu a bătut mai repede: Dar 
a lui Nelson ? Este greu de crezut că omul acela, gata 
oricînd să se aprindă, nu a tresărit în faţa unci femei 
care-i tulbura într-atît de mult pe bărbaţi și pe care îl 
primise cu anume gingășie, lată ce i-a scris el, prudent, 
soţiei : „Lady Hamilton a fost încîntător de prevenitoare 
şi de bună cu Josiah. Este o femeie tînără cu maniere 
plăcute ; face într-adevăr cinste rangului la care s-a ri- 
dicat“. 

Cele dintii sclipiri ale geniului pe mare 


SOMNUL ȘI A LUI TAINA... CU UN 
ceas, cu oclipă în urmă, cineva există, cîntăreşte mai 
mult sau mai puțin, îşi joacă părticica lui de rol în 
curgerea Istoriei. O mînă invizibilă trece peste chipul 
său, apoi nimic... 

Zorii albesc hubloul fără să destrame bezna din ca- 
. bina: mică şi prost aerisită a căpitanului navei Agamem- 
non. Nelson doarme în cușeta cu somieră şi saltea din 
piele; cit de puţin înseamnă! Trupu-i subțiratic bom- 
bează uşor cuverturile care îl acoperă, iar din pricina 
vuietului mării, care se izbeşte de coca navei, nici nu i 
se aude respiraţia. 

Pe masa îngustă din cabină, mai multe scrisori. Una, 
deschisă, poartă semnătura amiralului Hood: „Toulon, 
20 noiembrie 1794. Veţi porni cît mai repede în direcţia 
Cagliari, unde veţi trece sub ordinele comodorului Lin- 
zee“. O alta, destinată amiralului Linzce, închisă. 

Două bătăi uşoare, dar desluşite — după regulă — 
în ușă, care se şi deschide, tot potrivit regulii. Intrâ 
un marinar cu o lanternă în mînă. Este „chelneruli-șei“ 
al uj Nelson, noţiune echivalentă în marină! pentru 
ordonanţă. 

— Sir, ofiţerul de cart vă anunţă că se zăresc la ba- 
bord, la trei sau patru mile depărtare, două vele?. 

— Urc îndată pe punte. 

„Chelnerul-şef+ îi şi întinde lui Nelson hainele. Nu 
se știe ce hram poartă velele acelea, mai bine să fie 
îmbrăcat. La nevoie, Nelson o să coboare din nou mii 
tîrziu să-şi facă toaleta, care se compune, uneori, dintr-o 
baie.cu apă de mare, nimic mai sănătos pare-se. 

Pe masă mai sînt şi alte scrisori. Una scrisă în ajun 
de către Nelson şi adresată lordului Hamilton : „Zadar- 
nic am alungat convoiul francez pentru care a trebuit 


* În marina franceză. 
î Aici în sensul de „nave“. 

să ne întrerupem gustarea la Neapole. S-a reiugiat la 
Livorno, unde n-am mai putut să-i fac nimic... De. la 
Livorno m-am îndreptat spre Toulon, unde am putut co- 
borî, o jumătate de zi, pe uscat. Soldații spanioli s-au 
comportat atit de ticălos, încît îmi era ruşine. Vă rog 
să-i transmiteți lui lady Hamilton omagiile mele -cele 
mai respectuoase. Îmi amintesc cu recunoştinţă de ama- 
bilitățile cu care amîndoi ne-ați copleșit, pe fiul meu vi- 
treg şi pe mine“ 

Mai sînt scrisori pe micul birou. Dar, în timp ce Nel- 
son este aproape îmbrăcat, intră un alt marinar : 

— Sir, ofițerul de cart vă raportează că acum se ză- 
resc cinci vele. 

— Ure. 

Greu ne putem închipui cit de mult se poate dez- 
volta, pe mare, prin exerciţiu, puterea de a vedea la dis- 
tanţă. Luneta nu-ţi slujeşte la nimic, dacă nu ai des- 
coperit mai întîi obiectul cu ochiul liber. Cinci vele spre 
sud, în lumina şovăielnică a zorilor. Ne găsim la 22 ac- 
tombrie 1794, în largul coastei răsăritene a Sardiniei. 

— Spre velele acelea. Veniţi, puţin mai în vînt!!! 

Se aude glasul ofițerului de cart; apoi sifleea boț- 
manului, lipăitul picioarelor pe punte, scîrțiitul mâne- 
vrelor în scripeţi. Ofiţerul de cart şi Nelson privesc prin 
lunetă. 

— Sir, s-ar zice că navele acelea au observat schim- 
barea no:stră de direcţie. Se depărtează. 

— Văd. 

Agamemnon se apropie de ultima navă a șirului ace- 
luia, dar foarte încet. În bateriile sale sabordurile sînt 
daschise, tunarii la posturile lor, dar nu poate fi încă 
vorba de deschiderea focului : inamicul este prea .de- 
parte, în afara bătăii tunurilor. Şi-apoi, să fie oare un 
inamic ? 

Încă vreo douăzeci de minute şi se face ziuă. Ofi- 
terul de cart are ochi de vultur : 

— Sir, sînt fregate. Franceze. Acum şi-au arborat 
pavilionul. 


Spre direcţia de unde bate. vintul, 

Francezi. În sfirşit. Nişte golani, niște bandiți. Știm 
că nici înainte de război Nelson nu-i avea la inimă. Asa- 
sini ai propriului lor rege. (Și ai reginei, decapitată în 
urmă cu zece zile, dar Nelson încă nu știa.). 

— Somaţi fregata din coadă. 


Explozia zguduie văzduhul calm. Aproupe imediat. 
cele cinci fregate manevrează sub vint și cîștigă dis- 
tanţă. Agamemnon se află acum la o distanţă bună, să 
zicem cinci sute de metri. 

— Deschideţi focul! 


Tunet şi fum. După destrămarea fumului se văd li- 
căriri de-a lungul fregatei. Răspunde la foc. Agamemnon 
care se ţine pe urmele ei nu poate să tragă decit cu tu- 
nurile sale de pe teugă; fregata, rapidă și uşoară, ma- 
nevrează cu îndemînare, venind în vînt, pentru ca să 
tragă odată cu toate tunurile dintr-un bord, iar apoi 
fuge cît mai repede. Nava Agamemnon este mult mai 
greoaie ca să manevreze în aceelaşi fel. „În plus, echi- 
pajul meu era redus la două sute cincizeci de oameni, 
întrucît a trebuit să-i las pe bolnavi la Toulon“. Cifra 
ni se pare importantă, dar în vremea aceea manevrele 
şi tunurile aveau nevoie de braţe multe. 


Lupta de artilerie dintre Agamemnon şi Melpomène 
avea să ţină trei ore. Englezii ocheau coca inamicului, 
francezii trăgeau ca să sfărime catargele. Uneori, fran- 
cezii trăgeau cu „ghiulele înroşite“, expresie trecută în 
limbajul curent și care i-a fascinat pe neinstruiții mem- 
brii ai Convenţiunii. A trage cu ghiulele înroşite este 
spectaculos, dar ineficace ; în 1793, reîncărcarea unei 
piese de artilerie cerea, “ţinîndu-se seama de greutatea 
proiectilului, patru pînă la opt minute, în timp ce pen- 
tru a-l înroșşi era nevoie de. douăzeci pînă la cincizeci de 
minute. Dau cifrele acestea, întrucît ele ajută la for- 
marea unei idei privind ritmul luptelor în timpul Re- 
voluției. Nici o legătură cu metodica „ciocănire“ mo- 
dernă. 

De -ghiulele înroșite nu putea fi vorba în bătălia la 
care asistăm. Agamemnon îşi concentrează tirul asupra 
navei Melpomène, care încasează zdravăn. Despărţită de 
suratele ei, va îi desigur silită să coboare pavilionul, căci 

briza se moaie. Iată însă că nu. Sosesc cu vînt de pupa 
alte cinci nave franceze : trei fregate, o corvetă şi un bric. 

Agamemnon a încasat şi el, nu glumă. Potrivit ra- 
portului lui Nelson, greementul este „badly damaged 1, 
aşa că i-am adunat pe ofițeri...“ Acțiunea este legitimă și 
firească în asemenea împrejurări. 

— Credeţi, întrebă căpitanul, că putem angaja lupta 
de-aproape, cu toate navele inamice care se văd, fără să 
reparăm mai întîi avariile ? | _ | 

Răspuns : nu, în unanimitate. „Am dat îndată ordin 
celor mai buni gabieri ai mei să repare greementul, cu 
ajutorul dulgherilor“. O oră şi jumătate de lucru. Navele 
franceze ar fi putut, fără îndoială, să atace atunci împre- 
ună pe Agamemnon, dar au preferat să o încadreze 'pe 
Melpomene rănită, cu care s-au depărtat. 

Nelson nu a indicat cifra pierderilor de la bordul lui 
Agamemnon. „Ofițerii. şi echipajul s-au comportat spre 
deplina mea satisfacție“. Este limpede că nu a fost vorba 
de o bătălie furibundă ; cititorul amator de lupte sîn- 
geroase s-ar putea socoti dezamăgit. Dar... răbdare. 

Pentru moment, Nelson coboară din nou în cabină, se 
bărbiereşte, se spală cu apă de mare. Reciteşte una dintre 
scrisorile deschise pe masă, este de la unchiul Suckling 
numărul doi, funcţionarul de la Vamă. Suckling îi dă 
vești despre Fanny. Nu foarte bune. În casa umedă de 
la Brunham, Fanny este pe cale să facă ceea ce numim o 
depresiune nervoasă. Nelson pune mîna pe pană. Răspun- 
sul destinat ei este, deocamdată, destul de sec: „Pentru 
ce îţi faci griji? Mă simt bine, fiul dumitale de aseme- 
nea, situația noastră este plăcută în măsura în care ne-o 
îngăduie nevoile serviciului“, , 

Într-o altă scrisoare, adresată lordului Hamilton, Nel- 
son a dat cîteva detalii privind Toulonul : „Situaţia tru- 
pelor noastre este excelentă. Din nefericire, colinele sînt 
ocupate de inamic care construieşte bastioane pentru 
mortiere şi tunuri, şi doar timpul poate hotări dacă ne 
vom păstra ori nu minunatele cuceriri“. Un punct de 
vedere clar. În aprecierile sale politice Nelson s-a în- 
șelat de zeci de ori, ca şi în previziunile referitoare la 


1 Avariat tare. 

sfîrşitul războiului cu Franța; dar în arta războiului 
propriu-zis, vedea limpede. 

— A-i alunga pe englezi din Toulon va fi foarte sim- 
plu, a declarat generalul Carteaux.: un asediu în toată 
regula, şi cucerim orașul cu arme albe. Nimic nu va re- 
zista în faţa forţei baionetelor republicane. 

Aceeași părere o aveau Deroulede şi colonelul Grand- 
maison. Din fericire pentru Franța din vremea aceea, 
Bonaparte era mai puţin prost. Iată ideea pe care, într-o 
scrisoare din 15 noiembrie 1793, i-o supune ministrului 
de război. Cu neputinţă de luat Toulonul, fără a ataca 
“mai întîi escadrele străine. Dar acestea se găseau în 
afara razei de acţiune a bateriilor republicane. Aşadar, 
lăsînd în plata Domnului orașul, trebuiau ocupate toate 
pozițiile care îngăduiau bombardarea radei. „Dacă vom 
cuceri Eguillette, flota inamică va fi silită să părăsească 
cele două rade. În același timp, armata Lapoype va tre- 
bui să ocupe Faron. Dacă şocul general pricinuit de 
aceste două atacuri nu este suficient, vom ciocăni cu 
tunurile forturile Maubousquet şi Artigues“. Sfirșitul 
scrisorii vădea un adevărat har al previziunii: „Dar 
Aliaţii nu vor aştepta atit. Decit să lase pe loc cincispre- 
zece sau douăzeci de mii de oameni care mai devreme 
sau mai tîrziu tot vor fi capturați, ei vor prefera să-și 
retragă garnizoana, să dea foc vaselor franceze şi insta- 
laţiilor” portuare“. 

Program care a fost realizat punct cu punct, după 
punerea în disponibilitate a lui Carteaux și înlocuirea lui 
cu Dugommier.; au fost cucerite una după alta toate 
înălțimile, escadrele au fost bombardate sistematic, ur- 
mînd atacul terestru. Acesta a început la 17 decembrie, 
ora unu noaptea, pe o ploaie torențială, într-o beznă 
adîncă zebrată cînd şi cînd de fulgere. Bonaparte nu mai 
era în spatele tunurilor sale ; își risca viața, şi chiar a 
fost rănit în pulpă. 

În seara zilei de 18 decembrie și în noaptea de 18 
spre 19, bateriile republicane bombardau orașul şi por- 
tul. Cerul se înroşise din pricina incendiului declanșat 
de englezi în Arsenal. Potrivit previziunii lui Napoleon, 
amiralul Hood hotărîse evacuarea trupelor şi a navelor, 


162 


distrugind totul, preferiînd soluţia aceasta în loc să lase 
în Toulon trupe menite capturii sau nimicirii. | 

Avangarda trupelor republicane, sporită de o adevă- 
rată drojdie umană — bandiți şi asasini — se îndrepta 
spre port,. unde mii de locuitori ai Toulonului, bărbaţi, 
femei și copii, căutau să se îmbarce cu indiferent ce preț, 
oricum, pe orice navă sau luntre. Unii spuneau că mai 
sigur era să se îmbarce pe nave engleze, alţii jurau că 
acestea nu primeau pe nimeni. S-au iscat chiar scene 
de panică oarbă, cumplite, ucigătoare, în care femei sau 
copii erau călcaţi în picioare, aruncați în mare. Momen- 
tul cel mai groaznic a fost acela în care a apărut tagma 
pușlamalelor, oamenii-lupi înarmați cu sulițe și cutite. 
În port ardeau navele franceze; două fregate încărcate 
cu muniții explodau... 

Represiunea republicană s-a declanșat chiar a doua 
zi. Au început execuțiile prin împușcare, apoi — regu- 
lamentar — ghilotina. În total, opt-nouă sute de executii. 

Nelson a aflat de evacuarea Toulonului în timp -ce 
se găsea la Livorno, întors din misiunea îndeplinită sub 
ordinele comodorului Linzee, pe care Hood îl însărci- 
nase să obţină de la beiul Tunisului alungarea din por- 
tul său a escadrei franceze care escorta nave încărcate 
cu grîu. 

— Pentru ce aș face asta ? întrebase beiul. 

— Francezi și-au decapitat regele. 

Monarhul arab surisese : 

— Dacă i-aş crede pe istoricii voştri, compatrioţii 
dumneavoastră au făcut cîndva acelaşi lucru. 

Pe scurt, un eşec, unul în plus. Dar englezii nu se 
descurajează ușor. După evacuarea Toulonului, Hood și-a 
retras flota în insulele Hyères şi i-a adunat, la bord, pe 
căpitanii cei mai vechi în grad. 

„— Nu avem aici nici siguranţă, nici ceea ce ne tre- 
buie ; totuși, pină la noi ordine, misiunea mea este să 
menţin în mare această flotă pe care am onoarea să o 
comand. Ne trebuie o bază sigură. Iar Corsica posedă mai 
multe golfuri ușor de apărat. Patriotul corsican Paoli a 
înștiințat guvernul majestăţii sale că în cazul în care am 
putea ocupa nordul insulei, alungîndu-i pe francezi, el 
ar determina întreaga populaţie a Corsicii să se alieze cu 

noi. Primul nostru obiectiv va fi deci acela de a ocupa 
porturile Bastia şi Calvi. 

În corespondenţa sa, Nelson vorbeşte mult despre 
campania din Corsica, episod deloc naval. Hood i-a în- 
credințat comanda unei escadre mici care cuprindea, în 
afară de Agamemnon, trei nave franceze capturate la 
Toulon : Jean-Bart, Petite-Victoire şi Commerce-de-Mar- 
seille ; nu li s-au dat alte nume, dintr-un soi de coche- 
tărie de a lăsa capturilor numele lor de origine. 

La 21 ianuarie 1794, Nelson îşi ancorează forța na- 
vală în faţa micului port de pescari San Fiorenzo. (as- 
tăzi Saint-Florent — aproximativ o mie de locuitori, cen- 
tru turistic, pescuit submarin) : „Întrucît magazia france- 
zilor se găsea foarte aproape de o moară, am pus șaizeci 
de 'oameni să coboare pe uscat. Au aruncat toată făina în 
mare, au dat foc morii, singura care exista, şi s-au în- 
tors la bord“. 

5 februarie: „Am ajuns pînă la Centuri, am ocupat 
orașul, m-am văzut silit să încendiez șase veliere, dintre 
care patru aveau încărcătură de vin. Apoi am ancorat 
în largul portului Rogliano. Am coborît pe uscat, am în- 
fipt cu mîinile mele steagul nostru şi am ordonat să fie 
doboriît copacul libertăţii din centrul oraşului, spre ma- 
rea nemulțumire a locuitorilor săi“. Şaizeci de mii de 
copaci ai libertăţii fuseseră plantați în Franţa în 1789. 
În 1794, nu erau decît niște copăcei, astfel că trebuiau 
mai degrabă smulși decit tăiați. Nelson a conchis: „M=- 
rinarii mei s-au comportat admirabil“. 

Cu asediile de la Bastia şi Calvi avea să se ajungă 
la operaţii mai puţin şterse, dar trebuie să înţelegem un 
lucru : cucerirea insulei nu pusese faţă în faţă decit efec- 
tive foarte puţin importante, iar biruitorii au avut timp 
destul. Partizanii lui Paoli ofereau, garnizoanelor fran- 
ceze o guerilă lipsită de vlagă. 

— Insula, spunea Hood, o să ne cadă în palmă ca un 
fruct pirguit. 

După ce a ocupat Saint-Florent, a debarcat acolo pe 
generalul Dunbar, cu două mii de oameni : „Înaintaţi 
spre Bastia“ le-a "ordonat el. Şi, întrucît Dunbar nu se 
urnea din loc, Hood l-a rechemat şi l-a înlocuit curgene- 

ralul d'Aubant, care nici el nu se urni mai repede : mili- 
tarii britanici nu puteau suferi să fie comandaţi, pe us- 
cat, de marinari. . 

— Bine, a spus Hood. Atunci, Marina regală va cu- 
ceri singură Bastia. 

Nelson elaborase deja un plan. 

— Militarii care vor veni din Saint-Florent vor ataca 
oraşul din spate, în timp ce eu voi veni cu corpurile 
mele de debarcare. 

După spusele iscoadelor, o mie de soldați francezi 
apărau oraşul, cu concursul a o mie cinci sute de sol- 
dați care făceau parte din trupele neregulate, mai mult 
sau mai puțin înarmaţi, dar înflăcărați, după cum spu- 
neau rapoartele, de prezența la Bastia a comisarului Con- 
venției. Nelson dispunea de şapte sute de oameni. Mul- 
ţumit trebuia să fie și cu atît, după ce generalii refuza- 
seră să-și pună în mișcare infanteriștii cantonaţi la Saint- 
Florent. Atacul împotriva. Bastiei a început la 6 aprilie. 
Comandantul trupelor de debarcare era colonelul Vil- 
lettes. i . `. 

— Eu voi comanda operația, a spus el. 

— Iertați-mă, i-a răspuns Nelson, eu o voi face. Lor- 
dul Hood — căruia colonelul i se plînse — nu avu deloc 
chef să se complice. Îi ordonă lui Villettes să ia comanda. 
Atacul a constat într-o migăloasă încercuire a oraşului 
cu canonade rare şi hărțuieli mărunte ; asediul astfel or- 
ganizat a durat pînă la 19 mai, adică şase săptămîni. 
Atunci s-a predat oraşul. Este şi ziua în care au fost 
văzuţi sosind cei 2.600 de infanteriști ai generalului d'Au- 
bant, smulși în sfîrşit plăcerilor din Saint-Florent. 

Nu am găsit nicăieri numărul morţilor şi al răniților. 
Într-o scrisoare adresată soției, Nelson a menţionat doar 
faptul că în timpul unei scurte încăierări au fost ucise 
trei femei, „printre care și o încântătoare fată de şapte- 
sprezece ani“. Înduioșat poate de o asemenea evocare, 
el îi scrie lui Fanny rînduri mai puţin seci decît cele 
dinainte : „Eşti toată bucuria mea. Sînt necontenit lîngă 
tine, așa cum şi tu ești nelipsită din gîndul meu“. În 
încheiere, cîteva cuvinte pline de amărăciune — Nelson 
a aflat că, în raportul trimis Amiralității, lordul Hood 

atribuia succesul de la Bastia „unui tînăr ofițer care nu 
a făcut nimic. Voi fi mereu în umbră“. 

După Bastia a urmat Calvi, unde s-a ajuns la 17 iu- 
nie. Încă un asediu. Dar de data aceasta Nelson l-a pre- 
gătit cu minuţiozitate. Asediul avea să fie cel al unui 
mic Toulon, cu o tactică a la Bonaparte, trupe și ma- 
terial debarcat la adăpostul unei creste stîncoase, în 
afara vederii inamicului. Nelson a organizat ridicarea cu 
braţele a tunurilor şi a mortierelor pe o poziţie solidă de 
deasupra oraşului şi a început să bombardeze. Calvi avea 
să se predea la 10 august. Între timp Nelson pierdu un 
ochi. 

R::nă căpătată în timp de război, dar accident pros- 
tesc. La 12 iulie, ora șapte dimineaţa, o ghiulea corsi- 
cană a căzut la picioarele lui, pe parapetul unei baterii, 
şi a smuls o așchie de piatră care i-a sărit lui Nelson în 
ochi ; ori, pur şi simplu, a fost vorba de o pietricică; 
sau poate că Nelson „a fost lovit cu putere la faţă și în 
piept de bucăţi de piatră şi nisip“. Mărturiile sînt, din 
acest punct de vedere, neprecise şi uneori contradictorii ; 
sigur este însă că pe obraz i-a curs deodată sînge. Şter- 
gîndu-se, el a constatat că rănile erau superficiale, în 
afară de o tăietură adîncă în sprinceana dreaptă, „cu 
atingerea pleoapei şi a globului ocular“. Durerea a fost 
mare, dar chirurgul care i-a dat primele îngrijiri l-a 
asigurat că va vedea cu ochiul acesta „pînă la un anu- 
mit punct“. 

Seara, în raportul cotidiin pe care i-l prezenta lui 
Hood, Nelson strceură o palidă aluzie la rana aceasta: 
„nimic grav, după cum o poate adeveri şi scrisul meu“. 
Dar, peste cîteva zile, într-o scrisoare către prietenul său 
Pollard, neguţător englez în Livorno, Nelson mărturi- 
sea : „Inamicii mi-au dat o palmă zdravănă şi m-au lă- 
sat pe jumătate orb“. 

Părăsind Corsica, Agamemnon s-a îndreptat cu toate 
pînzele sus spre Livorno. Nelson se privea într-o oglin- 
joară. Pupila ochiului drept era acum anormal de mare; 
forma ei neregulată acoperea aproape întreg irisul al- 
bastru-cenuşiu. Cu o mînă el își acoperea un ochi, apoi 
celălalt. Ochiul drept deosebea totuși lumina de întu- 
neric, nici că se putea mai bine. 

Pastorul Edmund Nelson, informat de cele întîm- 
plate, trimise fiului o scrisoare dintre cele mai mona- 
hale : „Dragul meu Horatio, se ştie prea bine că doc- 
trina predestinării face parte din credinţa militarilor. Ea 
nu trebuie să excludă, totuşi, încrederea într-o Provi- 
denţă anume care cîrmuiește toate întîimplările. Este o 
Putere infailibilă, înţeleaptă şi milostivă, care a micşo- 
rat forța loviturii în urma căreia ţi-ai pierdut ochiul, şi 
mulţumim mâinii care te-a ocrotit, pentru binele tău vii- 
tor şi pentru instruirea ta, pentru anii îndelungaţi ce 
vor să vină. Şi...“ Pe scurt, Nelson trebuia la rindu-i să 
mulțumească Cerului că nu fusese- lovit pînă la orbire 
sau chiar ucis. 


„Pe mare, azi...“ 1! Mereu-mereu pe mare. O toamnă, 
o iarnă întreagă. După un drum de-a lungul coastei 
franceze, de la Marsilia ia Nisa, alt drum de-a lungul 
coastei italiene pînă la Genova, apoi înapoi spre vest, 
schimbînd direcţia și luînd-o de la capăt. Toulonul eva- 
cuat nu mai adăpostea decit urmele unei flote franceze 
din Mediterana, treisprezece nave, cea mai mare parte 
neînstare să mai slujească la ceva, înainte de a fi supuse 
unor mari reparaţii. Era prea mult. Fantoma aceasta na- 
vală nu trebuia să iasă din Toulon; dacă încerca să o 
facă, trebuia nimicită. Iar Franţa să nu fie aprovizionată 
de nimeni. Altfel spus, un blocus. 

Cap compas est, cap compas vest. Mediterana este 
cenușie şi furioasă, cîteva zile de furtună sub un plafon 
de nori jos, apoi plafonul acesta se destramă şi apare 
soarele. Uneori soarele scaldă în lumina lui o peninsulă, 
un golf, un colţ de paradis. Pe uscat, evenimente mari, 
dar de pe puntea lui Agamemnon nimic altceva decit 
marea şi coasta aceea supusă unei priviri scormonitoare. 

În timpul zilei, bărci pescăreşti se arată vreme de 
citeva ceasuri, apoi intră în porturile acelea minuscule. 
Nelson deslușește prin lunetă căsuțe albe; acolo trăiesc 
bărbaţi şi femei care, în pofida unor evenimente de 
seamă, în pofida războiului, se duc şi vin, se aşează la o 


1 Formula datată cu care începeau adesea evenimentele zilei 
În jurnalul de bord sau scrisorile. 

masă cure nu se mişcă, seara se îmbrățișează, fac dra- 
goste... Ah, cît de tristă este viaţa de marinar! 

Nelson îşi ia luneta de la ochi; e mai puțin comod 
decît s-ar crede să te uiţi prin ea cînd nu mai ai decît 
unul. Fără să vrei, clipeşti din ochiul care nu vede, iar 
ochiul acesta doare ; doare ades, uneori chiar foarte tare, 
aproape pînă la neputinţa de a mai îndura. Să mulţu- 
mească Providenţei ? Oricum, iată o situație nouă cu 
care va fi nevoit să se obișnuiască. 

Scrisorile către Fanny sînt melancolice : „Am, pier- 
dut un ochi, 300 de lire şi sănătatea. Pentru serviciile în 
timpul cărora am fost rănit alții au primit laude, cu toate 
că se aflau în patul lor... Sper să avem pace pînă în pri- 
măvară, și atunci o să căutăm o căsuţă la ţară. Te asi- 
gur că mă voi reîntoarce la plug cu o bucurie nemaiîn- 
cercată“. O căsuţă îmbietoare, ca şi cele zărite de pe 
marea monotonă şi rea. Pacea şi căsuţa de la ţară — 
tema va reveni deseori în clipele în care oboseala, răul 
de mare, descurajarea îl copleșeau ; apoi, din nou — am- 
biţie, înflăcărare, neastîmpăr. 

Blocus-ul nu este etanș. Genova și Livorno, oficial 
neutre, aprovizionează clandestin „hoarda aceea de ban- 
diţi fără Dumnezeu“... astfel îi numește Nelson pe fran- 
cezi. Navele italiene întîlnesc pe mare tartane franceze, 
venite noaptea, o întreagă contrabandă ; dar ce era de 
făcut ? De cîte nave engleze ar fi fost nevoie ? Hood — 
în palmaresul căruia succesul din Corsica nu înlocuia 
pierderea Toulonului — a comis imprudenţa să mai ceară 
nave Amiralității. A urmat rechemarea lui în Anglia și 
înlocuirea cu Hotham. 

Ori de cîte ori ajunge la Livorno, pentru a se apro- 
viziona cu apă și alimente, Nelson culege vești noi. 
Proaste însă. O armată franceză a început invadarea Pie- 
montului. Nelson nu știe că Bonaparte — nu, Buona- 
parte — a trecut în patru luni de la gradul de căpitan 
la cel de general de brigadă, nici nu cunoaște numele 
acesta — de altfel sînt încă puţini cei ce-l ştiu —, dar 
i se relatează etapele înaintării franceze : Ventimiglia, 
Oniglia, Tararo, Carcare. Francezii sînt niște bandiți, dar 
bandiți curajoşi ; Nelson recunoaște lucrul acesta: „Pe 
mare, 4 decembrie. Francezii, pe jumătate goi, sînt hotă- 

riți să învingă sau să moară. Austriecii s-au retras trei- 
zeci de kilometri, fugind întruna, ofiţerii întîi, iar sol- 
daţii aruncînd armele“. Nelson îi cam ponegreşte pe 
austrieci, din ciudă, pentru că totul merge prost. Totul 
merge .prost pînă şi în Anglia. La Spithead, echipajul 
navei majestăţii sale Culloden, 74 de tunuri, s-a răzvră- 
tit ; a fost nevoie de o săptămînă pentru restabilirea or- 
dinii, într-un chip feroce. Represiunea nu va rezolva ni- 
Mic, vom vedea flăcările rebeliunii țîşnind din nou, și 
steagul roșu fluturînd la catargele navelor regale. 

Nici chiar în Corsica nu merg bine lucrurile. Lordul 
Gilbert Elliot, vice-regele englez, nu guvernează nimic ; 
gărzile corsicane, care pînă atunci se înjurau, s-au îm- 
păcat pentru a rezista englezilor. Căpeteniile militare 
franceze — Carnot la Paris, Salicetti în sud — ştiu asta, 
iar Carnot este urmărit de o idee : să recucerească insula 
pierdută. La 2 martie 1795, flota franceză din Medite- 
rana — cincisprezece nave mari și fregate, mai mult sau 
mai puţin readuse într-o stare bună — părăsea refugiul 
din Toulon, pentru a se îndrepta spre Corsica. 

Grosul flotei britanice din Mediterana se găsea la Li- 
vorno cînd, la 8 martie, ora 10 dimineaţa, amiralul Ho- 
tham, succesorul lui Hood, a fost informat de ieșirea 
flotei franceze. La prînz, navele lui Hotham ridicară an- 
cora. Cei care mențineau blocus-ul li se alăturară în a 
doua şi a treia zi. 

La 13 martie, în zori, una dintre fregatele de cerce- 
tare, care se afla mult în faţă, viră și se reintoarse la 
amiral, ridicînd semnalul : „Cincisprezece nave inamice 
în zare“. 

Mediterana își arăta chipul capricios din zilele pre- 
mergătoare primăverii : briză schimbătoare, ici, colo pu- 
țină brumă dimineaţa. Timonierii şi ofiţerii de cart, care 
interpretaseră semnalul fregatei, priveau acum spre Bri- 
tannia, nava-amiral. La 5,35 dimineaţa, văzură flamura 
roşie urcînd în virful catargului. 

— Pregătirea pentru luptă ! 

Există — exista, pînă în preajma celui de-al doilea. 
război mondial — în această agitaţie a pregătirii pentru 
luptă, în graba aceasta lentă atît de ordonată, o solem- 
nitate aproape cucernică, o solemnitate căreia nu i se 

poate găsi echivalent, pare-mi-se, în pregătirile pentru 
luptă de pe uscat. 

La bordul tuturor navelor, toba. Pereţii din scîndură 
şi perdelele dispar ; scaunele, cuferele, dulapurile, me- 
sele, tot ceea ce se poate urni din loc este bine -fixat ; 
hamacurile sînt strînse, rulate, amarate în bastingaj, ele 
vor deveni un fel de scut împotriva gloanţelor şi a schi- 
jelor ; în bucătării sînt stinse toate focurile, iar pe plat- 
formele bateriilor se presară nisip. Marinarii şi-au scos 
încălțările şi pantalonii, întrucît chirurgilor nu le place 
să opereze membre mînjite de pantaloni năclăiţi de sînge, 
Să lupţi dezbrăcat, nu se putea, firește, dar în picioarele 
goale, da. Cu excepţia unor contraordine pentru cazuri 
de extremă urgenţă, oamenii îmbracă un tricou curat. 
Tunarii fac toaleta pieselor, cuvînt francez pentru a re- 
zuma suma pregătirilor necesare. Peste tot au fost puse 
hîrdaie cu apă. Gabierii întind plase pe deasupra bas- 
tingajelor. În interpunte apare un cortegiu ; în fruntea 
acestuia, dulgherii, iar în spate chirurgul și ajutoarele 
sale, care şi-au și suflecat mînecile mai sus de cot. 

La bordul navelor majestăţii sale, toate mişcările aces- 
tea nu trebuiau să dureze mai mult de şapte, nouă mi- 
nute. Cînd încetau, se înstăpînea o liniște adîncă, nu se 
mai auzea decît vuietul mării ce se izbea de cocă și vîn- 
tul în greement. 

Cele nouă minute se scurseseră de mult şi... nimic. 
După aproape o oră, s-a reîntors o fregată, cu semna- 
lul : „Inamicul a schimbat direcţia“. Flamura roşie a co- 
borît din vîrful catargului Britanniei, un alt semnal 
apărut pe saulăl: „Urmăriţi inamicul“. Britannia a tre- 
cut în fruntea escadrei. 

Zărindu-i pe englezi, flota franceză pusese din nou 
capul pe Toulon. 

Ea nu a mai reapărut în raza vizuală a escadrei Ho- 
tham decît a doua zi, către sfîrșitul dimineții. Briza era 
mai rece, marea agitată. Flota engleză, care înainta pa- 
ralel, se apropia din ce în ce mai mult. Nelson, cu luneta 
la ochi, exclamă deodată : 

— Ah, nătărăii! 


l Frînghie. 

Două nave franceze se ciocniseră chiar atunci. În 
momentul șocului, una dintre ele — 80 de tunuri, iden- 
tificată la puţin timp după aceea ca fiind nava Ga ira — 
îşi pierduse cele două arborete-gabier 1. Nelson observă 
că echipajul ei se muncea să taie greementul căzut. Se- 
cundul său, care privea şi el printr-o lunetă, îi spuse: 

— Inconstant se năpustește spre ea, sir. | 

Era o fregată mică engleză. Găsindu-se într-o situație 
riscantă, prinsă în focul a trei nave franceze — printre 
ele cra şi Ca ira — care, deşi încă pusă în încurcătiua 
de preementul frînt trăgea totuşi, fregata a virat de 
bord 2. 

— Mergem într-acolo, hotărî Nelson. Nu voi deschide 
decît cînd prova mea îi va atinge pupa. 

Se referea la Ça ira, al cărei nume nu-l putea încă 
citi. O fregată franceză se apucase tocmai să remorcheze 
nava handicapată. 

Nelson afişase oarecare trufie, un dispreţ întrucîtva 
excesiv față de adversar. Ajuns aproape de nava Ça ira, 
remorcată, încasă o salvă atit de straşnică, încît fu ne- 
voit să manevreze şi nu deschise focul decît puţin mai 
tirziu, de departe. Au urmat două ore de canonadă. 

În timp ce trăgea, nava Ca ira izbuti totuşi, urcînd 
în vint, să regăsească adăpostul liniei franceze. Începea 
să semene destul de mult cu o epavă, dar tunurile ei nu 
voiau să tacă. 


Era în miez de zi, trecuse puţin de ora unu, cînd un 
semnal special pentru Agamemnon apăru pe saula Bri- 
tanniei : „Reluaţi-vă locul în linie“. Pe duneta sa, Nel- 
son înjură şi bătu din picior. Dar întrucît semnalul se 
menținea, fu nevoit să se supună. 

Am sub ochi un portret al amiralului Hotham. Nici 
cea mai mică asemănare cu Hood, de pildă. O expresie 
molatecă, oarecum apropiată de a lui Ludovic al XVI-lea. 

Flota franceză continua să înainteze spre Toulon. 
Cea a lui Hotham îi venea pe urme, fără să încerce 
nimic. Se făcuse noapte. 


1 Parte dintr-un arbore (catarg). 
2 A întors. 

Nelson nu s-a culcat. În zori el recunoscu lesne, în 
coada liniei franceze care se afla mereu pe un drum 
paralel, nava. Ca ira, remorcată, dar nu de o fregată ca 
pînă atunci, ci de o navă de 74 de tunuri. (Identitificareu 
de mai tirziu a arătat că era vorba de nava Censeur). 

— Vino sub vint, spuse Nelson ofițerului de cart. 
Cap pe ăia doi! 

Trei nave britanice o urmară pe Agamemnon. 


Două veliere, unul remorcîndu-l pe celălalt, iată un 
cuplu nu prea sprințar. Totuşi Ca ira şi Censeur răspun- 
seră focului deschis de Agamemnon de îndată ce acesta 
le fu la îndemînă. Alte două nave franceze manevrară 
pentru a-l sprijini. A urmat „o acţiune parţială“, în 
cursul căreia două nave engleze s-au pomenit cu gree- 
mentul avariat; un dintre ele, Illoustrius, a fost chiar 
nevoită să eșueze. Dar Ca ira şi Censeur, lăsate în urmă 
si la capătul puterilor, au trebuit să coboare pavilionul. 
„S-au apărat cu vitejie“, avea să-i scrie Nelson ducelui 
de Clarence. 

În ce-i priveşte pe englezi, singura navă realmente 
angajată fusese Agdmemnon. Pierderile de la bordul ei 
se ridicau la treisprezece răniţi. Raportul comandorului 
Coude, comandantul lui Ca ira, arăta cum că ar fi că- 
zut în luptă o sută zece oameni, că pierderile celor două 
nave, Ca ira şi Censeur — morţi în luptă, răniţi, morţi 
de pe urma rănilor — ar fi însumat mai mult de şase 
sute de marinari. Cifre greu verificabile, dar dispropor- 
ţia dintre pierderile englezilor şi cele ale francezilor era 
de netăgăduit. Ea ilustra strivitoarea superioritate a echi- 
pajelor engleze ; recrutate, în bună parte, din drojdia 
societății, ce-i drept, dar supuse pe dată unei discipline 
de fier. Navele engleze se aflau în mai bună stare decit 
cele franceze. Iar ofiţerii englezi erau aproape cu toţii 
profesioniști încercaţi. 

Situaţia din marina franceză era următoarea : nume- 
roşi ofițeri aparţinînd Vechiului Regim emigraseră, alții 
fuseseră trimişi la eșafod sau spînzuraţi de felinare ; cei 
rămaşi erau suspectaţi, opoziţia revoluţionară le distru- 
gea autoritatea. Idealul revoluţionar nu excludea patrio- 
tismul, iar marina cea nouă nu ducea lipsă de ofiţeri 

curajoşi, gata să moră ca eroi. Dar a muri eroic nu a 
fost niciodată de ajuns pentru a se cîştiga o. bătălie. 

De îndată ce Ça ira şi Censeur îşi coboriră pavilioa- 
nele, amiralul Hotham ridică acelaşi semnal ca în ajun : 
„Reluaţi-vă postul în linie“. Nelson îşi trimise secun- 
dul să se asigure de cele două capturi ridicînd, pe crîm- 
peiul de catarg rămas, drapelul englez ; apoi se duse la 
bordul navei Britannia. 

— Domnule amiral, să dăm o bătălie decisivă înainte 
ca francezii să se întoarcă la Toulon. Mai este vreme. 

„Hotham, mult mai rece decît mine, mi-a spus atît.: 
«Să ne mulţumim cu ce este. Am acţionat foarte bine». 

Amiralului aceluia i se părea de ajuns să vadă flota 
franceză reîntorcîndu-se la Toulon. Fusese împiedicată 
să reia în stăpinire Corsica. Mai trebuia altceva ? Ho- 
tham nu era numai un ins moale, ci şi răzbunător, mes- 
-chin. Simţindu-se jignit de intervenţia lui Nelson, el a 
omis intenţionat să-i citeze numele în raportul. către 
Amiralitate, raport în care era descrisă ultima zi a „bă- 
tăliei“. În ce-l priveşte pe Nelson, el a trimis în zilele 
următoare sumedenie de scrisori. Soţiei și prietenilor : 
„Dacă aş fi comandat flota engleză, ori aş fi biruit toată 
flota inamică, ori m-aş fi simţit în mare încurcătură. 
Chiar dacă am fi capturat zece nave franceze, dar a un- 
sprezecea ne-ar fi scăpat, tot nu m-aș fi socotit mulţu- 
mit“. În scrisoarea către Collingwood : „Amiralul nos- 
tru nu are curaj politic și se teme de orice acţiune mai 
energică“. Destinatarii acestor scrisori nu erau cu toţii 
prea discreţi, iar Nelson nu avea la Amiralitate doar 
prieteni. Acum însă puţin îi păsa. Era hotărît să meargă 
înainte, la nevoie chiar împotriva unor ordine. Simţea 
că nerăbdarea din fiinţa lui avea să-l ducă departe. 


Din nou croazieră. În cabina sa, în răgazul dintre 
două scrisori, Nelson notează cifre : cutare captură va- 
Jorează atit, deci îmi revine atît. Ca: ira şi Censeur, chiar 
şi avariate, sînt bucățele bune, deşi pînă la sfîrşit nu 
vom scoate pe ele decit 2,405 lire sterline. Un impor- 
tant serviciu administrativ din Royal Navy era însărci- 
nat cu lichidarea capturilor, altfel spus cu vînzarea lor ; 
organismul acesta avea funcţionari în porturile unde erau 

trimise — sub ordinele unei echipe înarmate — captu- 
rile, adică la Livorno, Gibraltar și porturile din Corsica. 
Nelson coresponda neîntrerupt cu oamenii aceia : „V-am 
trimis un bric încărcat cu vin. Am de vînzare şalupe, 
canoniere, precum și 110 butoiașe cu praf de pușcă“. In 
vremea aceea, și alţi ofiţeri distinși ai unor marine de 
război se transformau în comercianți. 

Poşta engleză sosea cu fregatele. Iată o scrisoare ne- 
așteptată purtînd nu antetul Amiralității, ci pe cel al 
War Office-ului (Ministerul de Război) : „Drept recunoș- 
tință pentru serviciile aduse pe uscat în timpul campa- 
niei din Corsica, căpitanul Nelson este numit colonel al 
trupelor de debarcare“. Nelson răspunse că se simte deo- 
sebit de onorat: „V-aș rămîne aşadar foarte îndatorat 
dacă mi-aţi trimite solda de colonel pe timpul cît am 
servit pe uscat în Corsica“. Răspunsul : „Asemenea mă- 
sură nu a fost luată niciodată pentru un ofițer de ma- 
rină care a servit pe uscat“. Nici nu era cazul să se în- 
ceapă cu aşa ceva. Anglia este o ţară a tradiţiei. 

27 noiembrie 1795. Hotham a fost înlocuit: „Spre 
marea bucurie a unora şi părerea de rău a altora, a notat 
Nelson, a sosit la bordul fregatei Lively amiralul Jervis, 
care venea de la Spithead“ ! 

John Jervis avea șaizeci și trei de ani. Adusese ţării 
servicii strălucite în timpul Războiului de șapte ani și 
al Războiului de Independenţă american. Ca faimă: 
inimă de piatră, fler neîntrecut în a descoperi pretutin- 
deni incompetenţa, ineficacitatea, reaua-voinţă, lipsa de 
curaj: de un umor sarcastic şi la nevoie macabru; de 
un sînge rece imperturbabil; necruţător cu oricine în 
vorbirea sa deschisă. Portretul său executat de William 
Beechey (cititorul îmi cunoaște acum mania de a scruta 
portretele) exprimă exact cele afirmate mai sus. Un cap 
frumos, de faun inteligent. Bun cunoscător al tainelor 
marinăriei. Foarte aspru, mult prea aspru, neiertător. 
Nelson socotea că Jervis e un om minunat. 

Croaziera. În afară de blocus, Nelson avea misiunea 
de a culege informații privind desfășurarea campaniei 
din Italia și de a face ca ele să ajungă la Jervis. Peste 
tot, dezastru. Francezii se aflau la Montenotte, la Mon- 
dovi, la Millesimo, la Lodi. Nelson spunea : francezii ; el 

nu rostise încă numele lui Bonaparte. Nu l-a scris, în 
sfirșit, Buonaparte, decît din clipa în care francezii au 
intrat la Livorno. Republica Genova fraterniză cu fran- 
cezii, regatul Neapole se pregătea să-și schimbe opinia, 
Bonaparte intra în Milano călare pe un cal alb, aclamat, 
în timp ce cheile oraşului îi erau oferite pe o pernă. 
Francezii traversaseră rîul Po, și lumea se întreba unde 
aveau de gînd să se oprească. „Ducii de Parma şi de Mo- 
dena au făgăduit că vor trimite la Paris anumite opere 
de artă de mare valoare. Palatul Luvru va poseda cea 
mai frumoasă galerie de tablouri din lume. Se zice că 
Papa ar fi oferit două milioane de coroane pentru ca 
francezii să nu ocupe Roma...“ 

Croaziera. Nelson nu are sub ordinele sale doar nava 
Agamemnon. La 27 martie 1796 este avansat la gradul 
de comodor și comandă două nave mari şi două fregate. 
Onoare şi satisfacţie, dar să nu uităm că. Agamemnon 
era vlăguit. 

— O epavă nenorocită, spunea Nelson cu tristețe. 
Coca este putredă, nu se mai ţine decît prin odgoanele 
care o înfășoară. Ce insultă pentru o navă! 

Periodic, cîte un convoi părăsea Mediterana, pentru 
a transporta în Anglia bolnavi şi răniți, material de re- 
paraţii etc... O navă escorta mereu cortegiul acela jal- 
nic, ceea ce însemna scoaterea unui combatant de pe tea- 
trul de operaţii, iar Amiralitatea se supăra prea tare. 
„Viitorul convoi va fi escortat de o navă care are cel 
mai mult nevoie de reparaţii“. Altă soluţie nu exista, 
„igamemnon era fără îndoială calul cel mai istovit. 

— Vrei să te duci în Anglia cu el? l-a întrebat Jer- 
vis pe Nelson. 

„Simt, apăsîndu-mi pieptul, un fel de drug care-mi 
stînjenește respiraţia, îi scria Nelson soţiei sale cu cîteva 
zile înainte. Oehiul drept e pentru totdeauna pierdut, 
mă doare, iar celălalt mă doare și el, fiindcă trebuie să 
lucreze cît doi“. Totuși, lui Jervis i-a răspuns: 

— Dacă se poate, aş prefera, sir, să stau cu dum- 
neavoastră. 

Toate se vor rîndui de la sine, căci căpitanul J. H. 
Smith, care comanda nava Captain, 74 de tunuri, era 
bolnav, lucru pe care nu-l ascundea. El a fost cel care 

s-a întors cu Agamemnon în Anglia, escortind convoiul 
de betegi. Iar Nelson și-a înălţat ghidonul! de comodor 
în vîrful arborelui mare al navei Captain. 


Pentru Anglia lucrurile mergeau prost. Climatul mo- 
ral lăsa de dorit: în flotă necontenite revolte, iar popu- 
laţia trăia cu teama unei debarcări a inamicului. Olanda 
își schimbase tabăra. 


Victoriile lui Bonaparte în Italia fascinaseră puterile 
europene, tulburaseră alianțele. Francezii intraseră atît 
de repede în Livorno, încît englezii care se găseau acolo” 
au şi dat fuga la nave, cei mai mulţi fără să poată lua 
cu ei ceva. În drum spre bazele engleze din Corsica ! 

Există în viața unei căpetenii războinice momente 
de cumpănă. Nelson a fremătat puternic cînd a aflat că 
Jervis va comanda în Mediterana : „Francezii şi fanaticii 
lor admiratori vor învăţa să ne cunoască“. Nu, primul 
ordin al lui Jervis dat lui Nelson a fost următorul : 

— Dumneata vei fi cel care vei dirija operaţiile de 
evacuare din Corsica. 

Da, din Corsica. Bazele aflate în insula aceast: nu 
mai prezentau siguranţă, întrucît Spania îşi schimbase 
la rîndul ei tabăra. În decembrie 1796 ea semnase tra- 
tatul de la San Ildefonso, primul tratat dintre o m^- 
narhie şi Franţa revoluţionară. Iar Nelson, învingătorul 
de la Bastia, era menit să dirijeze evacuarea aceasta. 
Amară pilulă. Totul s-a terminat în două săptămîni ; dar 
după evacuarea Corsicii, Jervis l-a chemat pe Nelson la 
Gibraltar : 

— Te-ai descurcat foarte bine. Tot dumneata vei or- 
ganiza evacuarea insulei Elba. 

Da, insula Elba. Cînd este vorba de o retragere stra- 
tegică, englezii nu fac lucrurile pe jumătate. De cînd 
Spania intrase în război alături de Franţa, Mediterana 
le apărea dintr-o dată ca o capcană, ca o plasă. Atunci, 
retragere generală la Gibraltar şi wait and see 2. 


! Flamură cu două cozi (coadă de rîndunică). 
? Așteptare și mare, expresie însemnînd „a aştepta cu răb- 
dare, patrulind pe mare“. 

Nelson a plecat din Gibraltar, îndreptindu-se spre 
Porto Ferraio, capitala insulei Elba, la 15 ianuarie 1796. 
Nu la bordul navei Captain, căci era mai bine, pe cît'cu 
putinţă, ca navele spaniole să nu-l zărească. Lichidatorul 
plecase cu fregata Minerva (42 de tunuri, captură de la 
francezi), luînd cu el fregata Blanche. 

Peste cinci zile, Mediterana nu s-a arătat deloc pri- 
mitoare în dreptul Cartaginei : cer plumburiu, mare agi- 
tată. Încă nu se luminase de zi, cînd un marinar de la 
gruie, un marinar de pe Minerva, semnală două fregate 
spaniole. Jervis dăduse un ordin foarte clar : „Drept îna- 
inte spre Porto Ferrsio, evitaţi orice hărţuială“. Dar de- 
monul agresiv din Nelson nu dormea. 

— Cap pe duşmanul acesta. 

Puțin mai tîrziu, somaţia. Fregatele se opresc, iar 
Nelson trimite o ambarcaţiune cu ordinul: „Sint o fre- 
gată engleză, predaţi-vă“. Răspunsul adus de ambarca- 
țiune : „Sînt o fregată spaniolă, puteţi începe lupta ori- 
cind doriţi“. Răspuns nobil, care avea să coste scump. 
De îndată ce navele spaniole au pornit din nou, s-a au- 
zit glas de tun. Ştiţi acum cît erau de buni tunarii bri- 
tanici. Fregata spaniolă Santa Sabina se pomeni badly 
damaged cu pierderi grele — o sută şaizeci și patru de 
morţi şi răniți. Îşi coborî pavilionul. Căpitanul ei veni 
la bordul Minervei, îi întinse lui Nelson spada şi se pre- 
zontă.; 

— Don Jacobo Stuart. Sînt un strănepot al lui James 
II, care, după cum ştiţi, a fost rege al Angliei, al Scoției 
şi al Irlandei. 

Concluzia lui Nelson : în mîndrul răspuns al căpita- 
nului glăsu:se de fapt sîngele englez. Urmarea a fost un 
fel de western maritim. Iată deci pe Santa Sabina re- 
morcată de Minerva, după care urma cealaltă fregată 
Ceres (care părea să nu fi luptat deloc); pe cele două 
nave, desigur, un echipaj de captură. 

Peste trei ore apăru o altă fregată spaniolă care, vă- 
zîndu-şi suratele prizoniere, deschise focul. Pentru a-i 
putea răspunde manevrînd, Minerva se dezlegă de Santa 
Sabina. Trei sferturi de oră de luptă, apoi nava spaniolă 
se retrase. Şi s-a lăsat iarăși noaptea. 

în. ziua de 21, ora 9,30 dimineaţa, Minerva şi Blanche 
se aflau din nou în drum spre Porto Ferraio, pe o mare 
ceva mai bună. Departe, în urmă, sub comanda echipelor 
de captură, se tirau Santa Sabina şi sora ei. 

— Două nave drept în pupa! 

Nu putea fi vorba decît de spanioli, de vreme ce es- 
cadra britanică se afla la Gibraltar. Minerva, care pri- 
mise cîteva lovituri zdravene de la Santa Sabina, nu s-a 
năpustit ca un ogar. Din fericire, nici cele două nave 
spaniole. Totuși au înaintat destul pentru a ajunge din 
urmă pe Santa Sabina şi sora ei, luîndu-le fără durere 
de cap; şi cu englezii care se aflau la bordul lor. 

Satisfăcute de fapta lor curajoasă, cele două nave 
spaniole nu-și continuară urmărirea. Nelson cobori în ca- 
bina sa şi începu o scrisoare. Destinatar : excelența sa 
don Miguel Gaston, căpitan general al provinciei Carta- 
gina : „Sir, soarta războiului a vrut ca Sabina să treacă 
în posesia mea, după ce s-a apărat vitejește. Nestator- 
nica Doamnă v-a înapoiat-o cu cîţiva dintre ofiţerii şi 
marinarii mei la bord. M-am străduit să fac cit mai 
ușoară cu putinţă captivitatea lui Don Jacobo Stuart, 
curajosul ei căpitan. Am încredere în generozitatea naţiei 
dumneavoastră, astfel încît să li se acorde acelaşi lucru 
ofițerilor și marinarilor britanici. 

Consimt, sir, să i se redea căpitanului Don Jacobo 
libertatea, spre a-și servi regele, numai cînd locotenenții 
Culverhouse şi Hardy vor fi lăsaţi la garnizoana din Gi- 
braltar“. 

Nu știu pe ce cale a fost trimisă scrisoarea, dar de 
ajuns a ajuns la destinaţie. Existau nave și porturi neu- 
tre, existau steagurile albe ale parlamentarilor înălțate 
ori de cîte ori i se transmitea inamicului un mesaj. Răz- 
boiul total nu exista. Exista schimb de ghiulele, la bord 
oamenii se tăiau în săbii, se spintecau cu ferocitatea vred- 
nică de un abator. Totuși bunele maniere dăinuiau. Să 
adăugăm şi faptul că Nelson apăsa pe ideea amabilităţii, 
în speranţa de a-și recupera ofiţerii — ceea ce se și 
întîmplă. 

Insula Elba, faţă în faţă cu Corsica, se găseşte la 
cincisprezece mile marine de coasta italiană. Este un 
pămînt accidentat, cu climă foarte plăcută toamna, unde 

ghizii nu-ţi vorbesc decît despre Napoleon — mai ales 
la Porto Ferraio, „capitala“, unde debarcă turiștii. 

Cînd Nelson sosi acolo, în după-amiaza lui 24 de- 
cembrie 1796, ploua, dar însufleţirea și veselia domneau 
pretutindeni ; nu se vorbea decît despre balul-revelion 
care trebuia să aibă loc la teatru, în aceeaşi seară. În 
toate casele, tinerele fete încercau rochii, îşi prindeau 
funde ; soțiile periau uniforme ofiţereşti, cusătoresele şi 
spălătoresele erau istovite. 

Existau în oraş familii italiene (insula aparţinea Ita- 
liei), engleze, corsicane, napolitane şi chiar franceze, un 
întreg contingent de refugiaţi, de evacuaţi, unii plecaţi 
din Livorno în plin dezastru, alţii sosiți din Corsica, în 
liniște, cu tot calubalicul... Erau şi francezi veniţi nu se 
știe nici cum, nici de unde, antirevoluţionari sau nici 
una, nici alta, nehotăriîţi încă încotro să o apuce... Dar 
toată lumea fraterniza, fetele își împrumutau rochiile, 
bărbaţii cămăşile, iar un anume căpitan Woodhouse um- 
bla deja beat criţă, cel puţin așa vorbea lumea. 

O orchestră militară cînta Rule, Britannia, cînd Nel- 
son sosi la casa generalului de Burgh, comandantul gar- 
nizoanei, şi i se prezentă. Apoi eroul de la Bastia fu şi 
el adus la balul evacuaților. 

La ora 3 dimineaţa, generalul de Burgh era încă ne- 
lămurit pentru .ce trebuia evacuată insula. 

— Nu am primit ordin, spunea el. 

— Dar vi l-am adus eu, şi este foarte clar! Trebuie 
să iau sub comanda mea cele 'şaptesprezece nave anco- 
rate aici şi să evacuez toate trupele şi mărfurile care au 
fost de curînd evacuate din Corsica. Artileria și Regi- 
mentul 1 de infanterie vor pleca la Gibraltar. Celelalte 
trupe, ca şi civilii britanici şi străini, vor lua drumul. 
Lisabonei. 

— Am nevoie de un ordin scris trimis de Londra. 
Altfel, nu-mi pot lua răspunderea de a părăsi postul. 

Dialogul a continuat cîteva zile, sub forma unui 
schimb de bileţele. Pentru că „verba volant“, spunea 
Burgh. Deodată generalul avu altă idee: 

— Accept să plec, dacă sir Gilbert îmi dă ordin scris 
din partea guvernului londonez. 

Lordul Gilbert Elliou era ex-viceregele insulei Cor- 
sica. După ce o părăsise, se dusese la Neapole, apoi în 
alte state ale Italiei, cu gîndul de a le „galvaniza“ îm- 
potriva lui Bonaparte. Cînd ajunse în sfîrşit la Porto 
Ferrâio, unde de două săptămîni Nelson fierbea de mi-. 
nie, înţelese zădărnicia eforturilor sale şi acceptă ime- 
diat să treacă la bordul Minervei, care se îndrepta spre 
Gibraltar. 

— Dar, i-a spus Nelson, am ordin să trec prin faţa 
Toulonului, a portului Mahon şi a Cartaginei, ca să văd 
cam ce se mai întîmplă pe acolo. | 

Pînă la urmă, la 19 ianuarie 1797, după ce-i lăsă lui 
Burgh destule nave transportoare pentru a-și transfera 
trupele, Nelson părăsi Porto Ferraio la bordul Minervei. 

În mulţimea de călători care, de bine de rău, tre- 
buiseră să fie cazaţi la bordul fregatei, mai putea fi vă- 
zut, în afară de fostul vicerege al Corsicii cu escorta $9, 
un anume colonel pe nume John Drinkwater, autorul 
cărții Asediul Gibraltarului, care — mîndria vietii lui — 
atinsese un tiraj de două mii de exemplare în cincispre- 
zece ani. Traversarea s-a dovedit o-recum anevoioasă 
prin aceea că Drinkwater — îndrăgostit nebunește de 
o anume miss Eleanor Congleton, verişoara lui sir Gil- 
bert — suferea totodată, si nu cu discreţie, de rău de 
mare, lucru pentru care vedea, cu deznădejde, cum ţinta 
iubirii lui se depărta de el. 

Ajuns în faţa Cartaginei, Nelson află că flota spa- 
niolă, alcătuită din douăzeci şi șapte de nave mari, zece 
fregate si un bric, părăsise portul luînd-o spre sud-vest, 
evident în direcţia Gibraltar. La Gibraltar (reamintim că 
faimoasa stîncă aparținea englezilor, începînd din 1704, 
că fusese luată de ei prin surprindere în timpul Războ- 
iului de Succesiune din Spania), el află că armada tre- 
cuse prin strimtoare la 1 februarie, cap vest. Potrivit 
unor informaţii ce păreau sigure, amiralul Jose de Cor- 
dova, care o comanda, avea misiunea de a se alătura 
flotei franceze din Atlantic, pentru a încerca o lovitură 
puternică împotriva Angliei. Autorităţile engleze din 
Gibraltar îi mai spuseră lui Nelson că Jervis — care 
între timp urcase pînă la Lisabona (Portugalia era un 
aliat) — tocmai plecase din portul acela şi venea spre 

, 

sud, de-a lungul coastei iberice, cu intenţia de a-i inter- 
cepta pe spanioli. 

Nelson zăbovi foarte puţin la Gibraltar, atit cît să-şi 
poată recupera cei doi locotenenţi capturați la bordul 
navei Santa Sabina ; apoi, în dimineaţa zilei de 11 fe- 
bruarie, pornise la drum, cu intenţia de a se atătura lui 
Jervis. Abia ieșit în larg, văzu că două nave mari şi o 
fregată spaniolă, ancorate la gura golfului, plecau de la 
ancoră, cu vizibila intenţie de a-l vîna. Nelson își chemă 
oamenii la posturile de luptă. Colonelul Drinkwater, care 
între timp își mai revenise, întrebă: 

— Intrăm cumva în bătălie, sir? 

— Tot ce se poate, îi răspunse rece Nelson. Pînă una 
alta să mergem la cină. 

În timp ce luau masa, Drinkwater îl felicită pe loco- 
tenentul Hardy, care se găsea lîngă el, pentru faptul că 
a scăpat de la spanioli. 

— Se spune că temniţele lor sînt groaznice. 


Tocmai se pregătea să le descrie, cînd se auzi de pe 
teugă, chiar deasupra şi repetat, strigătul aproape la fel 
de strident pentru un marinar ca și o trompetă : „Om la 
apă !* Ofițerii alergară spre scara care ducea la teugă, 
ceilalți meseni învălmășindu-se la ferestrele coronamen- 
tului. 

Prin burniţa crepusculară a unei zile de februarie nu 
văzură mai întîi altceva decit un siaj alb, rotitor, apoi, 
cîteva clipe doar, ambarcaţiunea pe care tocmai o coborau 
la provă. 

— Locotenentul Hardy o comandă, exclamă Drink- 
water. Îl recunosc ! 

De îndată ce ambarcaţiunea ajunse pe apă, marinarii 
începură să vislească energic, dar curentul din strîmtoare 
împingea barca spre est cu mare viteză. Era deja departe 
în spatele Minervei cînd locotenentul Hardy dădu a înţe- 
lege, printr-un gest cu ambele braţe, că omul căzut în 
mare dispăruse. Vislașii se străduiau acum să se reîn- 
toarcă la Minerva, dar trebuiau să înainteze contra cu- 
rentului. Ambarcaţiunea 'nu înainta deloc, iar cele două 
nave care o urmăreau pe Minerva se apropiau. De pe 
duneta sa Nelson asista la această urmărire. 

— Fiv-ar să fie, n-o să-l las pe Hardy! Stringeți 
trinca 1 Striîngeţi contragabierul 2 mare ! 

Nelson știa ce risc îşi asumă oprindu-și în loc nava, în 
timp ce urmăritorii cei doi ajunseră acum în bătaia tu- 
nului. Dar șeful este şef. Drinkwater şi ceilalți pasageri 
își spuneau că s-a zis cu ei, că aveau să piară de ghiulele 
spaniole şi că mai bine ar fi fost să clocească în mizeria 
unor închisori. Dar era de ajuns să fi privit chipul como- 
dorului Nelson pentru a înţelege că nu era momentul să 
facă vreo remarcă. 

Pronia cerească s-a dovedit prietenă, în seara accea, 
o:menilor de suflet. Una dintre cele două nave spaniole 
rămăsese puţin în urmă, cealaltă manevra pentru a o 
aștepta. Barca Minervei, dimpreună cu Hardy şi cu visla- 
şii istoviți, sosea în sfîrșit sub palancuri 3 ; ambarcaţiunea 
îu ridicată. Nelson ridică din nou velele, siajul fregatei se 
învîlvoră. Bezna urca din mare, ascunzindu-i pe spanioli. 

Minerva îşi vedea de drum prin noaptea ceţoasă, cu 
toate focurile stinse. Doar o lampă mică lumina compasul 
din fata omului de la timonă. Nelson stătea pe dunetă, 
jîngă ofiţerul de cart, scrutînd ceața cu singurul său ochi 
si ascultînd.Navigaţia aceasta avea în ea ceva oniric. Din- 
«pro vest răzbătea un vuiet asemănător unor bubuituri 
de tun înăbușite, rare. 

— Aștia-s spaniolii care schimbă între ei semnale, sir. 


Peste cîtva timp nu se mai auzi nici un tun, doar 
fieamătul siajului și scîrţiiuri. Velele unor nave fantomă 
treceau pe aproape. Prin ceaţă şi în noapte Minerva 
cea mică trecea printre navele flotei spaniole. 

În noaptea aceasta de 12 spre 13 februarie 1797 ar- 
mada care venea din larg, cap est, se îndrepta spre Cadix. 
Toţi istoricii de marină englezi şi spanioli sînt de acord 
asupra acestui punct, iar drumurile respective — ale flo- 
telor spaniolă şi engleză — în momentul întîlnirii lor nu 
dau loc nici unei îndoieli. Ceea ce nu am putut descurca 
— şi, după cîte ştiu, nimeni nu a venit din acest punct 
de vedere cu vreo lămurire — este de ce armada lui 


l Vele. 
2 Macurale. 
* Feiinare, 

Cordova care, la 1 februarie 1797, trecuse de strimtoarea 
Gibraltar cap vest, a fost întilnită de Jervis la 14 februa- 
rie, cap est, la 35 mile vest de capul Saint-Vincent, Es- 
cortase, poate, vreun convoi în Atlantic şi se reîntorcea 
pentru aprovizionare la Cadix, înainte de a se îndrepta 
pe alt drum menit să o alăture flotei franceze ? Oricum, 
Cordova se apropia fără temeri, fără nave de cercetare. 
Ştia, de la serviciile de informaţii spaniole, că o flotă 
britanică de optsprezece nave își avea baza la Lisabona, 
dar nu se îngrijora. Nava Santissima Trinidad era cea 
mai mare navă de război din lume, cea mai bine înar- 
mată : patru punți, 136 de tunuri ; o fortăreață plutitoare. 
Alte şase nave ale flotei aveau fiecare cîte 112 tunuri. 
Treizeci şi opt de nave mari spaniole împotriva celor 
optsprezece britanice, iar spaniolii aveau de două ori mai 
multe tunuri. 


În dimineaţa zilei de 13 februarie, Minerva se afla din 
nou în escadra engleză, iar Nelson urcase la bordul navei 
sale Captain. Fără să se fi zărit încă, flota lui Jervis şi 
cea a lui don Jose de Cordoba, prima luînd drum nord- 
est, cealaltă vest-est, se indreptau spre acelaşi punct al 
oceanului. 

În zorii zilei fără vizibilitate a lui 14 februarie, fregata 
Barfleur, care navigase prin ceaţă, se reîntoarse la Vic- 
tory, nava-amiral a lui Jervis, anunţind că inamicul 
apărea în zare : „Nave uriaşe. Ai zice că Beachy Head a 
țișnit din neguri“. Beachy Head era denumirea unui pro- 
montoriu al țărmului din Sussex. Puțin mai tîrziu Jervis 
zări inamicul. Robert Calder, comandantul său de pavi- 
lion, se afla lingă el pe duneta navei-amiral și privea 
prin lunetă. 

— Îi văd clar, sir. Sînt opt nave de linie. 

— Perfect, Calder. 

— Le văd mai bine, sir. Sînt douăzeci de nave de li- 
nie. Nu, douăzeci şi cinci. | 

— Foarte bine, Calder. 

— Acum văd douăzeci şi șapte, sir. Sînt aproape de 
două ori mai mulţi ca noi. 

— Ajunge, Calder. Cincizeci de-ar fi, tot i-aș ataca. 
În clipa asta, Anglia are al naibii nevoie de o victorie. 

Spre deosebire de numeroase fraze istorice, acestea 
nu par să fi fost născocite mult mai tîrziu. Au fost rela- 
tate imediat după bătălie de către căpitanul Ben Hallo- 
well, un canadian naufragiat cu două luni în urmă; aş- 
tepta să primească o comandă, iar pînă atunci se găsea 
ca voluntar la bordul navei Victory. Întărîtat de dialo- 
gul la care asistase, el se adresă spontan și fără prea mult 
protocol amiralului : 

— Bravo, sir. Şi zău că o să le tragem o mamă de 
bătaie... 

Flota lui Jervis avea cincisprezece nave de linie, prin- 
tre care Victory şi Britannia, cîte 100 de tunuri, Barfleur 
și Prince George, cu cîte 98 de tunuri, Blenheim şi Na- 
mur, cu cîte 90 de tunuri; apoi navele majestătii sale 
(H.M.S.) Culloden, Collosus, Captain, Excellent, Egmont, 
Goliath, Irresistible şi Orient, fiecare cu cîte 74 de tunuri, 
Diadem cu 64 de tunuri, patru fregate şi un bric care 
completau forța navală. Am subliniat înainte compo- 
nența flotei spaniole : douăzeci şi șapte. de nave de linie, 
două fregate și un bric. 

Flota aceasta spaniolă care venea din vest, îndrep- 
tîndu-se spre Cadix, înainta încet, oarecum dezordonat, 
unele nave două cîte două, una lîngă alta, altele în 
grupuri inegale ; se căsca între grupul din frunte — șase 
nave — și celelalte douăzeci și şapte, un spaţiu lărgit 
de aproape șapte mile marine, adică treisprezece kilo- 
metri. 

— Ne vom arunca între aceste două părţi, i-a spus 
Jervis lui Calder. 

Era ora 11.42. Un prim semnal apăru la saula navei 
Victory. Nava Culloden, navă de cap, comandată de căpi- 
tanul Troubridge, își ridică velele supericare, iar toate 
celelalte nave ale liniei precedară la fel, mărind viteza. 

Cele două flote înaintau pe drumuri perpendiculare. 
Ofițerul de cart de la bordul lui Culloden se întoarse 
spre Troubridge : | 

— "Mă tem, sir, să nu cădem în plină viteză peste ulti- 
mul dintre spaniolii aceștia care sînt la babord. 

— Vom vedea. Mergeţi înainte. 

Navele de cap ale celor două flote deschiseră focul 
de la o distanţă prea mare, fără rezultat. Un -alt semnal 


184 


apăru la saula navei Victory: „Viraţi de babord prin 
contramarş“. Jervis voia să angajeze în luptă grosul 
inamicului menţinindu-se în vintul lui înainte ca grupul 
separat, care se afla în față, să aibă timpul să mane- 
vreze pentru a se alătura acestui gros. 

A vira de bord prin contramarș înseamnă următoa- 
vele : navele urmează nava din cap, exact în siajul ei; 
adică fiecare întoarce cînd ajunge în același punct al 
mării ; mișcarea generală capătă forma unui ac de păr, 
iar cînd se încheie, întreaga linie are un drum în direcţia 
opusă direcției precedente. 

În timpul acestei evoluţii una din navele spaniole ale 
grupului de est a înţeles pesemne intenţia lui Nelson, căci 
a manevrat pentru a se uni cu grosul flotei sale. A fost 
singura. 

Linia engleză era curbată în ac de păr; aproape ju- 
mătate cap nord, cealaltă cap sud, spre punctul acela de 
mare unde trebuia făcută volta. 

Îmi dau seama că asemenea explicaţii ar putea plictisi 
un cititor care nu este marinar. Într-adevăr, am început 
a istorisi bătălia de la capul Saint-Vincent, așa cum o 
fac de obicei istoricii maritimi, adică reconstituind-o din 
punctul de vedere al unui observator aflat într-un balon 
sau într-un elicopter, deasupra navelor. Evident, în se- 
colul XVIII un asemenea observator nu putea exista. 
Bătălia reală se desfăşoară la suprafaţa mării, agitată, 
măturată de vînt, uneori acoperită de fum, iar majoritatea 
luptătorilor o văd la fel de crîmpoţit și de nelimpede ca 
Fabrice del Dongo ! bătălia de la Warteloo ; și mai ane- 
voie încă, deoarece marea este o întindere vastă fără 
de repere. Îmbarcat la bordul,unei nave care evolua în 
fața unei escadre şi ea în evoluţie, dacă nu eşti un mari- 
nar încercat, nu înţelegi nimic ; vezi inamicul cînd în 
faţa, cînd în spatele tău, de o parte şi de alta; nu-ţi dai 
seama dacă tu ești cel care a schimbat de direcţie sau 
el, asta în cazul în care mai eşti capabil să-l deslușești 
pe inamic dintre navele escadrei tale. Dar atunci trebuie 


! Erou central al romanului „Minăstirea din Parma“ de 
Stendhal. (N.t.). 

să-ți spui că în tot caruselul acela există un anumit nu- 
măr de profesioniști de elită, cu creier limpede, care sînt 
în stare — pornind de la observarea mișcărilor în toate 
sensurile pe întinderea mării — să-și formeze o viziune 
de ansamblu în legătură cu tot ceea ce se petrece şi să 
acţioneze în consecinţă : aceștia sînt amiralii şi căpitanii 
de nave angajaţi în luptă. De aceea, dacă vrem să înţe- 
legem într-o anumită măsură motivele comportamentului 
lor, trebuie, măcar cînd și cînd, să recurgem la schema 
abstractă ideală a bătăliei. Cea care ne preocupă va lua 
de altfel o întorsătură din care va dispare orice urmă 
de abstract, 

Priviţi tablourile pictorilor de valoare ai veacului al 
XVIII-lea. Chiar cînd acţiunile sînt înfrumuseţate, pîn- 
zele acestea ne oferă anumite informaţii absente din ra- 
poartele navale ale epocii, respectiv distanţa dintre com- 
batanţi. Am mai spus că pe vremea aceea tunurile tră- 
geau de la o distanţă de cinci sau șase sute de metri. 

Tunul bubuia, așadar flota lui Jervis şi flota spaniolă 
se aflau oricum la asemenea distanţă una de cealaltă în 
clipa în care flota engleză, curbată în ac de păr, încă mai 
executa întoarcerea prin contramarş. Atunci s-a şi produs 
faimosul incident. 

Nava din faţa penultimei nave din linia engleză, deci 
făcînd parte din porţiunea de linie care mai era cap sud, 
şi-a părăsit dintr-o dată postul, venind la babord şi 
schimbiînd direcţia ; apoi, șerpuind puţin, a trecut printre 
ultima şi penultima navă a liniei năpustindu-se de-a 
dreptul în grosul escadrei dușmane. 

Pe duneta navei Victory, Calder se întoarse spre 
Jervis : 

— Sir John, iată o indisciplină de netolerat. 

O clipă de tăcere. Acolo, nedisciplinata se apropia tot 
mai mult de linia inamică, şi iată că o altă navă manevra 
cu intenţia de a o urma. 

— Sir John, să nu le rechemăm ? 

— Nu. Dacă într-o bună zi nu-mi vei da ascultare 
într-un caz ca acesta, să ştii că nu te voi dojeni. 

L-aţi recunoscut desigur pe marinarul care, primul, a 
părăsit linia. Era Nelson la bordul Captain-ului său. „Am 
înţeles că Santissima Trinidad avea să atace navele noas- 

tre din cap, în timp ce încă mai manevram. Am fost ur- 
mat. imediat și ajutat într-un chip admirabil de Culloden 
— comandată de căpitanul Troubridge. Vreme de aproape 
o oră — după cîte îmi amintesc — am luptat împreună. 
După aceea ni s-a alăturat și Blenheim. Alte nave en- 
gleze soseau, cu toate tunurile trăgînd din ce în ce 
mai aproape. 

În fapt, spaniolii au fost surprinși, derutaţi, încă de 
la cea dintii manevră a lui Jervis care i-a tăiat în două. 
Încercînd să-şi regrupeze cel puţin grosul răsfirat, ei 
au manevrat cu încetineală şi stîngăcie. Santissima Trini- 
dad era un colos cu picioare de lut, prea încărcat cu su- 
prastructuri. Ofițerii şi echipajele spaniole erau de o şi 
mai slabă calitate decît cei ai Convenţiei. Dintre cei şase 
sau opt sute de oameni ambarcaţi la bordul navelor de 
linie numai vreo şaizeci era umarinari. 

Combatanţii de la Saint-Vincent se apropiară şi mai 
mult. trăgînd cu tunurile de la două sute de metri, de 
la o sută, de la cincizeci. Nava Salvador del Mundo, dis- 
trusă, a coborit pavilionul. Odată cu Captain, Culloden și 
Blenheim, alte trei nave britanice s-au apropiat de spa- 
nioli, tunurile aruncau de la o distanţă foarte mică ghiu- 
lelele şi mitralii ; măcelul a început să se asemene cu 
cel al luptelor dintre galere. 

San Nicolas s-a ciocnit de San Josef, învălmăşindu-și 
greementele. „Nelson a înţeles că i se oferea în ziua aceea 
cel de al doilea prilej“. 

Nava Captain devenise o ruină. Nu mai avea partea 
superioară a arboradei, timona! fusese smulsă. 

— Încearcă să ne repezim în ăsta, a spus Nelson se- 
cundului său, lui Miller, arătînd spre San Nicolas. 

Prova lui' Captain atinse flancul drept al spaniolului. 
Pr:mul englez care a pus piciorul pe San Nicolas a fost 
un pasager al Captain-ului, comandorul Berry ; apoi o 
grupă de soldaţi de la 69 infanterie ; a urmat Nelson cu 
trei aspiranţi, printre care şi fiul său vitreg, Josiah. 

Cînd Captain ajunse la nivelul ferestrelor de la pupa 
lui San Nicolas, un soldat din trupele de debarcare a 
spart una cu patul armei; astfel au pătruns în navă 

Nelson şi grupa sa. S-au pomenit într-o cabină mare în- 
cuiată pe dinafară. De pe punte, deasupra capului lor, 
spaniolii trăgeau cu revolverul printr-un spirai. 

— La naiba, spargeți ușa asta ! 

Grupul Nelson ajunse pe punte. Plină de spanioli 
ucişi sau tirîndu-se însîngeraţi. Pe dunetă, Berry era pe 
cale să coboare steagul spaniol. 

— Tunurile bateriei de jos trag întruna, îi spuse el 
lui Nelson. 

Era adevărat. Prince George răspundea focului de la 
foarte mică distanță. În timp ce Nelson se îndrepta spre 
prova lui San Nicolas înțesată de cadavre, mai mulți ofi- 
teri spanioli îşi prezentară săbiile, se predară. 

O salvă de focuri trimisă de San Josef, nava spaniolă 
cu care se ciocnise San Nicolas. Au căzut atunci șapte 
oameni din grupa lui Nelson. Ceilalți, adăpostindu-se de 
bine de rău îndărătul bastingajelor, au răspuns focului 
Se trăgea de la o navă spaniolă la alta. 

Nelson plasase oameni deasupra tambuchiurilor lui 
San Nicolas, pentru a-i împiedica pe spaniolii de la ba- 
terii să urce pe punte. Prăfuit, cu hainele înnegrite din 
cauza prafului de puşcă, era întărîtat la culme. Cu sabia 
în mînă, el se avîntă de pe San Nicolas pe San Josef, iar 
mai mulți dintre cei care îl înconjurau l-au auzit strigind 
cuvinte pe care desigur că de multă vreme le tăinuia în 
suflet : 

— Sau Westminster Abbey, sau o victorie glorioasă ! 

Toată lumea știe că și cei mai iluștri eroi ai Angliei 
— nu însă şi Nelson — odihnesc sub dalele de la West- 
minster Abbey. 

Furioasa încăierare continua. Un incendiu izbucnise 
la bordul lui San Nicolas. Deodată, un ofiţer spaniol care 
se afla pe duneta lui San Josef strigă : 

— Ne predăm cu toţii ! 

„Veste bine primită“, a notat Nelson. El urcă pe du- 
neta lui San Josef, unde un ofiţer i-a predat sabia, lă- 
sîndu-se într-un genunchi. 

— Amiralul Don Francisco Xavier Winthuysen se 
sfirșește, din cauza rănilor, în cabina care se află chiar 
dedesubt. Sînt căpitanul său de pavilion. 

Nelson s-a întors să vadă dacă pavilionul lui San 
Josef fusese coborit. Apoi îi strînse mîna învinsului, ce- 
rîndu-i să-i adune pe toţi ofiţerii spre a le aduce oficial 
la cunoştinţă faptul că s-au predat. 

„Oricît de extravagantă ar părea istoria asta, eu stă- 
team în picioare pe duneta unui vas spaniol de prim rang, 
iar ofiţerii spanioli venea unul cîte unul să-mi predea 
sabia. Le treceam pe rînd lui William Fearney, unul din- 
tre marinarii de pe ambarcaţiunea mea, şi tot pe rînd el 
le vira sub braţ, fără pompă“. 

Loviturile de tun se răriseră pretutindeni. Era ora 4 
după-amiază. Ceaţa începea să se ridice. Pe nava San 
Nicolas englezii şi spaniolii se străduiau, împreună, să 
stingă incendiul. După încheierea ceremoniei de predare, 
la bordul lui San Josef, Nelson simţi pe cineva luîndu-i 
mîna și strîngîndu-i-o. Era unul dintre marinarii grupu- 
lui său de abordaj. Din ceea ce murmura el, nedeslușit, 
Nelson a înţeles oarecum următoarele : 

— Multă vreme nu voi avea probabil ocazia să vă 
spun ceea ce vreau să știți, sir. Sînt nespus de fericit 
că v-am întîlnit. 

„O clipă mi s-a părut că trăiesc un vis“. 

` Glasul tunurilor amuţise. Captain, San Nicolas şi San 
Josef alcătuiau în amurgul acelei zile ceţoase un fei de 
insuliță în nemișcare. Neison văzu nava Victory trecînd 
încet, cu velele superioare strînse. Și auzi peste întinsul 
mării ca un strigăt ciudat, de copil, repetat de trei ori. 

— E pentru dumneavoastră, sir, îi spuse Berry. 

Echipajul navei-amiral, aliniat de-a lungul copastii- 
lor î, strigase de trei ori ura, salutîndu-l astfel pe învin- 
gător. Celelalte riave au defilat şi ele, iar Nelson a auzit 
din nou uralele. În -momentul acela nu şi-a notat 
impresiile. 

O barcă de-a Minervei l-a dus la bordul lui Captain 
care se găsea foarte aproape. Pentru moment, nava a- 
ceasta nu mai putea fi folosită în luptă. Nelson strînse 
mîna secundului său Miller, care nu fusese invitat să 
participe la gloriosul abordaj. 


i Parapete. 

— Miller, îţi sînt deosebit de recunoscător. Tei voi 
răsplăti. 

Și îi dărui o sabie minunată, cea a comodorului Tolaso- 
Geraldino, ucis pe San Nicolas. Ambarcaţiunea rămăsese. 
lingă bordaj ; Nelson se urcă din nou în ea şi se duse la 
bordul lui Irresistible. 

— Nu putem lăsa să ne scape nava lor amiral, îi 
spuse el comandantului. 

Cu cîteva clipe în urmă, Santissima Trinidad, biruită 
de mai mulți inamici, se predase ; apoi o bucată de vreme 
stătuse în așteptare, să vină cineva să o ia, dar nu a 
venit nimeni. Prinşi în viltoarea bătăliei, adversarii, 
multe prea ocupați cu altele, amînaseră pentru mai tirziu 
formalitatea ; şi, uitată ca să zicem așa, Santissima Trini- 
dad se depărtase încetişor, ajunsă din urmă de cîţiva 
supraviețuitori și de navele care, despărțite de grosul 
celorlalte, nu luaseră parte la bătălie. Acum era prea 
tîrziu, Santissima Trinidad, dimpreună cu escorta sa, se 
mistuia în negurile asfințitului. 

Jervis îşi aduna escadra, pentru a-şi ocroti capturile 
și navele cele mai avariate. Se socotea mulţumit, captu- 
rase patru nave spaniole “mari. Pierderile escadrei en- 
gleze — prea puţin importante : 73 de morţi, 257 răniți — 
dovedeau încă o dată incontestabila superioritate tehnică 
a marinei britanice. 

La ora 17, Jervis ordonă tuturor părăsirea posturilor 
de luptă, pentru a urma nava Victory, care puse capul pe 
Lagos. Amiralul spaniol Don Jose de Cordova își conducea 
escadra spre Cadix, unde — la puţin timp după aceea — 
avea să fie chemat în faţa Curţii Marţiale și judecat 
pentru a fi destituit. 

Cred că pînă şi cititorul mai puţin interesat de tactica 
navală a putut trage din cele de pînă acum o concluzie 
simplă : nu amiralul Jervis a imprimat bătăliei de la 
Saint-Vincent caracterul pe care l-a avut, ci Nelson. Asu- 
mâîndu-și inițiativa unei indiscipline, el a demonstrat 
pentru ce anume a săvirșit-o. Dar Jervis se temuse de 
altceva : ca nu cumva spaniolii, profitind de vîntul fa- 
vorabil, să încerce — în timpul contramarșului liniei 
engleze — să evite lupta, fugind spre vest. Astfel se ex- 

plică şi faptul că a încuviinţat actul de indisciplină al lui 
Nelson. l 

Cînd s-a lăsat noaptea, Nelson s-a dus la bordul navei 
Victory, pentru a primi, era clar, felicitările lui Jervis. 
„Amiralul mă aştepta pe dunetă şi, după ce m-a îm- 
brățişat, mi-a spus că nu-mi va putea mulțumi niciodată 
îndeajuns, chiar dacă ar folosi toate expresiile care mi-ar 
putea fi pe plac“. Fapt confirmat de mai multe mărturii. 

Apoi, Nelson se reîntoarse la bordul lui Irresistible, 
spre a fi examinat de medici. Pe lista pierderilor engleze 
putea fi citit numele lui Nelson, cu mențiunea : „Contu- 
zionat, dar fără obligația de a părăsi puntea“. O schijă 
de obuz îl rănise ușor şi se plîngea de dureri interne. Dar 
mai ales nu dormise două din cele trei nopți precedente 
si, odată calmată excitația din timpul luptei, organismul 
său de om nervos avea tendința să cedeze. 

O noapte de somn adînc, greu ca plumbul, i-a fost 
de-ajuns pentru a-l pune pe picioare. Dar, la deşteptare, 
iată-l pe ciclotimicul nostru — pe Nelson, gloriosul birui- 
tor din ajun, cel felicitat de către amiral, aclamat de în- 
treaga flotă — hărțuit de vechea lui nelinişte! „Oare 
mi se va recunoaste meritul ?“ 

Repede o barcă, să ajungem degrabă la fregata Lively. 
Este nava care trebuia să pornească spre Anglia cu vi- 
teză maximă, pentru a duce acolo vestea victoriei. Iar la 
bordul ei se găseau fostul vicerege al Corsicii, sir Gilbert 
Elliot, primul care avea să se întilnească, desigur, cu 
personalitățile cele mai de seamă, probabil chiar şi zu 
regele, Trebuia să-i vorbească neapărat lui sir Gilbert, 
să se asigure că va istorisi bătălia în așa fel încît să 
pună cît mai bine în lumină rolul lui, al lui Nelson. 

Dar ce află Nelson cînd ajunge pe puntea fregatei 
Lively ? Că fostul vicerege s-a dus la bordul navei Vic- 
tory, unde stă de vorbă cu Jervis. Un alt personaj, însă, 
îl strînge în brațe pe captain. 

— Ah, minunatul nostru erou ! 

Este colonelul Drinkwater — militarul scriitor, auto- 
rul cărții Asediul Gibraltarului, două mii de exemplare — 
căruia ochii îi joacă în lacrimi. 

— Veniţi, vă rog, o clipă în cabina mea. Am şi înce- 
put să adun toate elementele pentru o descriere a bătăliei 
de la capul Saint-Vincent. O voi publica în toată presa. 

Pentru ce să descurajezi atîta bunăvoință ? ? Istoricul 
ascultă, puse întrebări, luă notițe. Peste o oră, cînd Nel- 
son tăcu : | 

— Să vă spun eu ce o să se întimple. Amiralul va 
fi făcut „pair“, iar dumneavoastră „baronet“. 

Nelson își puse mîna pe braţul colonelului : 

— Nu. N-aş accepta. 

— De ce? 

— Lipsa averii nu mi-ar permite să-mi ţin rangul. 

A-ţi ţine rangul este o expresie lipsită de sens în 
societatea actuală în care, cu rare excepții, însuși banul 
fixează rangul. În vremea lui Nelson, pentru orice înno- 
bilat averea însemna o grijă majoră. 

— Dacă vor să-mi recompenseze serviciile, a adăugat 
Nelson, să nu procedeze astfel. 

— Ai aţi vrea să fiţi numit companion! al Ordinului 
Băii ? 

— Da. Dacă serviciile mele au oarecare preţ, să fie 
semnalate în așa fel încît publicul să fie informat şi să 
înveţe să mă cunoască. 

Nu Nelson a povestit discuția aceasta. Ci, mai tîrziu, 
chiar Drinkwater. Iar colonelul a conchis, cu oarecare 
stîngăcie : „Considerînd manierele comodorului Nelson, 
nu mă puteam îndoi în privinţa celor ce voia să spună: 
spera să capete o distincţie onorifică menită să atragă pri- 
virile oamenilor și să semnaleze serviciile aduse“. 

Întrucît nu se putea duce să-l vadă pe sir Gilbert 
Elliot, aflat într-o discuţie cu Jervis la bordul navei 
Victory — ceea ce nu ar fi fost corect — Nelson îi trimise 
un mesaj : nu cumva amiralul „fusese dezamăgit de com- 
portarea sa în timpul bătăliei din ajun ?* A urmat, fi- 
reşte, răspunsul lui sir Gilbert, împănat de complimente. 
Nelson a pus din nou mîna pe pană, pentru a-i explica 
limpede. ex-viceregelui cum dorea să fie recompensat. 


Baronia conferită mai multor căpitani şi comodori 
după victoriile lorzilor Rodney şi Hoxes, în 1782 și 1794, 

nu-i trebuia, deoarece nu avea cu ce să o menţină. În 
schimb, ar fi fost fericit să primească diferența de soldă 
uferentă gradului de colonel de infanterie ce-i fusese 
conferit pentru serviciile aduse pe uscat în Corsica. Şi. 
în final : „Există alte onoruri care dispar la moartea po- 
sesorului lor şi pe care aş fi mindru să le primesc, dacă 
strădaniile mele au cîștigat preţ în ochii regelui meu“. 

Nu am făcut caz de toate demersurile, de toată cău- 
tarea aceasta a celebrităţii și a onorurilor în intenţia de 
a diminua cumva personalitatea lui Nelson. Oare ce om 
de valoare — în genere mai puţin naiv decît Nelson — nu 
acţiona astfel în vremea aceea ? Să nu vorbim de ceea 
ce se face astăzi adesea, chiar — și mai ales — fără să 
fie vorba de vreun merit. Și să nu pierdem din vedere 
faptul că, în cazul dat, Nelson a apreciat cu ochi de vul- 
tur o situaţie ambiguă, neclară, că s-a hotărît cu o ra- 
piditate de mare comandant şi că apoi şi-a riscat viaţa. 
Vom vedea că nu greşea prea tare, cînd se temea că 
meritele i-ar putea fi ştirbite. 

La 3 martie 1797, fregata Lively ancora la Londra, iar 
în aceeaşi seară o ediţie specială a Gazettei publica un 
comunicat oficial al lui Jervis vestind victoria de la capul 
Saint-Vincent. Singurul ofiţer pomenit în comunicat era 
Calder. Acestui text oficial, adresat Primului lord al 
Amiralității, Jervis i-a anexat o scrisoare particulară, în 
care spunea : „conduita exemplară a fiecărui ofițer și a 
fiecărui ostaş nu îngăduie felicitarea unuia mai mult de- 
cît a altuia“. Totuşi, în scrisoare, el cita şase nume: pe 
viceamiralul Waldegrave, pe căpitanii Troubridge, Col- 
lingwood, Berry, Hallowell şi pe „comodorul Nelson care, 
fiind în pupa formaţiei, cu murele la tribord a trecut în 
fruntea navelor cu murele la tribord a trecut în frunt=a 
navelor cu murele la babord, contribuind mult la succa- 
sul din ziua aceea“. 

La mai puţin de două săptămîni după aceea, comuni- 
catul lui Jervis ajunse la navele flotei sale. El stirni un 
val de indignare, mai întii în careuri !, apoi în rîndurile 
echipajelor. Nelson nu era decit amintit! Rumoarea se 


î încăperi la bordul navei în care se adună ofiţerii pentru 
masă Sau discuţii. 

întoarse puternic împotriva lui Calder — cu siguranță 
că el, pizmuindu- l pe Nelson, îl îmbrobodise pe Jervis. 
Ruşine să-i fie! Într-adevăr, Calder nu fusese nicicum 
de acord cu indisciplina lui Nelson care, zicea el, crea un 
precedent primejdios. Istoria şi-a spus cuvîntul. Calder 
a devenit amiralul Robert Calder, dar cine-i mai cunoaște 
astăzi numele în afară de istoricii marinei ? 

Odată cu acel comunicat al lui Jervis au sosit şi alte 
vești. Așa de pildă, comodorul Nelson fusese avansat con- 
traamiral, cu începere de la 2 februarie — înainte de 
bătălia de la capul Saint-Vincent. Şi, la scurt timp după 
aceea, încă o serie de veşti, primite mult mai favorabil 
decit comunicatul. Cele două Camere din Parlament vo- 
taseră prin aclamații o adresă de mulțumiri întregii flote, 
iar Jervis şi regele au trimis un mesaj personal. Aşa cum 
Drinkwater profeţise, sir John Jervis era făcut conte și 
pair — regele alesese el însuşi titlul : conte de Saint-Vin- 
cent. Amiralii Thomson şi Parker deveniseră baroneți, 
Waldegrave, pair de: ` Irlanda, Calder, cavaler. În sfirsit, 
Prea Onorabilul Ordin al Băii cra conferit lui Nelson. 
Lordul Gilbert Elliot nu-l dăduse uitării. 

Sintem incapabili să ne dăm seama cîtă greutate 
avea, pentru englezi, orice eveniment naval într-o pe- 
rioadă în care umbra lui Bonaparte începea să se întindă 
peste Europa. În martie 1797, întreaga Anglie a scos un 
strigăt de ușurare și bucurie. Reverendul Edmund Nel- 
son scrise fiului său că la Bath faptele sale de arme „erau 
proslăvite de către cîntăreţii de balade populare, dar și 
de către cei din teatrele publice“. Oraşele Londra, Bath, 
Bristol şi Norwich îl făcuseră pe Nelson cetăţean de 
onoare. 

În umeda casă din Burnham, Fanny privea cu neli- 
niște noiariul de scrisori de felicitare cărora trebuia să 
le răspundă ; ar fi avut nevoie, pentru asta, de o lună 
şi mai bine. Soţului îi trimise două scrisori drăgăstoase, 
<punîndu-i în fiecare dintre ele că dobîndise acum des- 
iulă glorie, că trebuia să se expună mai puţin şi mai 
ales, mai ales să nu se mai avinte el însuși la abordaj. 
„lasă asta pe seama. căpitanilor !“. 

La puţin timp după aceea Nelson a aflat că funcţio- 
narii de la Serviciile de capturi: estimau că din vinzarea 

navelor spaniole capturate la Saint-Vincent urmau să 
rezulte cel puțin 250.000 lire sterline. Amiralul proas- 
păt promovat avea să primească, deci, o părticică fru- 
moasă. Din nou fu pomenită în scrisorile către Fanny 
chestiunea casei şi a fişiei de pămînt, „care sînt tot ceea 
ce îmi doresc“. Să fi fost adevărat ? Izolarea, o căsuţă 
și o inimă caldă, asta să-şi fi dorit cel mai mult leul 
acela aclamat și, pe deasupra, amator de femei ? Am ui- 
tat să amintesc că în timpul escalelor sale de la Livorno, 
Nelson se afişase cu signora Adélaide Correglia, o dolly t, 
căreia îi trimitea scrisori caraghioase, scrise într-o limbă 
amestecată 2, pe care o dorea cît mai franceză, întrucît 
nu se pricepea să închege nici două, trei cuvinte italiene. 
Altminteri, în toate scrisorile adresate ambasadorului 
Angliei la Neapole, aceleași (respectuoase) omagii pentru 
lady Hamilton. Îmi vine greu a crede că imaginea fe- 
meii care îi zăpăcea pe toţi bărbaţii nu apărea mai des 
în momentele de visare ale acestui oin al mării de trei- 
zeci şi cinci de ani, care se aprindea ușor și căruia ma- 
rea îi impunea aspră cumpătare. 


Triumfurile ciungului 


REVOLTA ACEEA NU A FOST DELOC 
spectaculoasă. Ea s-a încheiat, pînă la urmă, cu- patru 
spînzuraţi, ale căror trupuri s-au legănat trei ore la ca- 
pătul unei vergi înainte de a fi aruncate în apă cu cite 
o greutate legată de picioare. 

Bateriile navelor britanice erau curate, spălate în fie- 
care dimineață, măturate după fiecare masă. Totuşi nu 
miroseau bine. Prea erau mulți oameni care trăiau acolo, 
în spaţiile acelea cu tavane joase. Amiralul îngăduise 


1 Păpuşică (l. engl.). 
2 în text: sabir — limbaj alcătuit din cuvinte arabe, fran- 
ceze, italiene, spaniole, folosit în porturile Mediteranei. (N.t.). 

ca sabordurile să fie lăsate deschise zi și noapte, dar era 
vară, iar flota se găsea la ancoră în faţa Cadix-ului. În 
miez de zi nici .nu se mai putea respira. 

În pauza de după masa de la ora 10, marinarii fă- 
ceau ce voiau : stăteau de vorbă, jucau cărţi sau zaruri, 
uneori jocuri cu mărunțţiș. Cine i-ar fi privit cu atenţie 
ar fi văzut că anumite grupuri de jucători legau, cu glas 
șoptit, aproape fără să miște buzele, conversații care nu 
aveau nimic a face cu asul de pică sau cu dubla de șase. 
Tăceau de îndată ce apărea o patrulă ; și nu erau puţine 
grupurile acelea. Da, se petrecuseră destule lucruri de 
la blestematul și monotonul blocus din Cadix. 

Spre surpriza generală, hrana era acum mai bogată 
si mai bună ; şi tutun era mai mult. Cei de corvoadă se 
duceau de cîteva ori pe săptămînă să cumpere legume 
proaspete de la zarzavagii din împrejurimile Cadix-ului ; 
grănicerii de coastă spanioli îi lăsau să treacă, dintr-un 
soi de acord tacit 1. Flota engleză bloca oraşul Cadix, în 
speranţa că flota spaniolă va sfirși prin a ieşi la iveală 
şi a angaja lupta, dar se căuta ocrotirea populaţiei. Ori- 
cum, pentru moment. 

Alte lucruri erau mai putin ştiute decît îmbunătăți- 
rea raţiilor și a confortului. Aşa, de pildă, la bordul tu- 
turor navelor avea loc în fiecare dimineaţă trecerea în 
revistă a infanteriei marine ; și mai puţin populare erau 
apelul și inspecția întregului echipaj care se făceau tot 
de două ori pe zi. Dar mai cu seamă patrulele acelea 
care apăreau din două în două ore — mai mulţi infan- 
terişti de marină sub conducerea unui subofițer. Oficial 
erau cunoscute ca patrule de incendiu. Marinarii spu- 
neau:  - 

— Incendiu la fundul meu! Cotrobăie peste tot, 
uite-i, trag cu urechea și pe urmă... gata raportul ! 

Aşa era. Din ordinul lui Jervis — acum semna Saint- 
Vincent — patrulele aveau misiunea să spioneze, să 
tragă cu urechea la ce se vorbește şi, mai ales, la dis- 
cuţiile purtate 'în irlandeză. Toate măsurile de suprave- 
ghere şi de întărire. a disciplinei ordonate de Saint-Vin- 
cent aveau drept punct de plecare un cuvînt care nu 


1 „Gentleman's agreement“ în textul francez. (N.t.). 

“părea niciodată în ordine sau consemne şi pe care ama- 
torii de discrete şopoteli se fereau ci înșiși să-l rostească, 
uşa cum te fereşti să atingi un obiect fierbinte : revolta. 

Revolta cea mare îzbucnise la 15 aprilie 1797, la bor- 
dul navelor ancorate în rada Spithead, între Portsmouth 
şi insula Wight. A ţinut o săptămînă întreagă, cu se- 
chestrare de ofiţeri și steag roşu la arborele mare. O 
parte din populaţia britanică, cel puţin locuitorii Lon- 
drei şi cei din marile porturi, au aflat cu prilejul acesta 
că hrana marinarilor era proastă și puţină, că Amirali- 
tatea nu plătea soldele și pensiile decît cu întîrzieri de 
luni și luni, ba chiar de un an, că la bordul multor nave 
medicamentele erau deturnate şi revîndute de onorabilii 
medici din Royal Navy, că din cînd în cînd cîte un ma- 
rinar îşi dădea sufletul, pentru că fusese cam prea în- 
delung „mîngiiat” de pisica cu nouă cozi. 

Revolta de la Spithead s-a desfășurat cu anume dem- 
nitate. Dour cîțiva ofiţeri de o duritate odioasă au fost 
maltrataţi. Şefii rebeli, adunaţi la bordul navei amira- 
lului Bridport, au primit o delegaţie, pe care lordul 
Spencer, Primul lord al Amiralității, le-a trimis-o în so- 
lie. Spencer aflase de cîtva timp despre tensiunea care 
domnea în sînul echipajelor. Trimisese note confiden- 
tiale amiralilor : „Căpitanii să dovedească mai puţină 
asprime“. Amiralul Howes, care comanda marina din 
Portsmouth, primise de cîteva luni scrisori anonime: 
„Vai şi amar de pielea dumitale, o să te spînzurăm etc...“ 
Nu i le arătase lui Spencer, ci doar cîtorva căpitani. 
Psihologii aceia ridicau din umeri : 

— Brutele astea nu sînt în stare să organizeze ceva. 

Dăduseră uitării revoltele din 1783, într-un fel ves- 
titoare. La bordul celor mai multe dintre navele de răz- 
boi din toate ţările dăinuia o prăpastie adincă între 
„pupa“, lăcașul zeilor, și „prova“, unde se îngrămădea 
gloata. 

Delegației de ofiţeri generali trimişi de lordul Spen- 
cer, căpeteniile rebele le-au prezentat un caiet. de re- 
vendicări privind îmbunătăţirea mesei zilnice, o mai ra- 
pidă distribuire a soldelor și a pensiilor, o mai echita- 
bilă repartiție a capturilor (echipajul nu primea aproape 
nimic), acordarea de permisii la înapoierea din croa- 

ziere (fără ca marinarii să fie nevoiţi să aştepte dezar- 
marea navelor distrîndu-se cu prostituatele cărora li se 
îngăduiau să urce la bord). Revoltaţii mai cereau, firește, 
o îndulcire a pedepselor corporale. 

Unul dintre amirali se făcuse roşu ca sfecla şi îi în- 
jurase pe marinari : 

— Foarte bine. Nu are -nici un rost să continuâm. 
Avem tunuri: l 

Peste două zile, o altă întrevedere dădu rezultate. 
Parlamentul votă în grabă o lege care prevedea creşte- 
rea soldelor şi a pensiilor. Amiralitatea făcu unele con- 
cesii, iar regele optă pentru o amnistie generală. 

Într-un cuvînt, tratat de pace la Spithead. Dar un 
alt focar exista la baza navală de la Nore, pe coasta de 
sud a Irlandei. Acolo revolta părea, am spune astăzi, 
politizată. O conducea un marinar deosebit de inteli- 
gent, pe nume Richard Parker. Amiralul Buckner, co- 
mandantul forței navale din Nore, îi prezentă şi el o 
listă de revendicări, dar se pare că a vrut să meargă 
chiar mai departe decît căpeteniile rebele de la Spithead. 
Voia, spun rapoartele oficiale, „să umilească Amiralita- 
tea“. Din motive lesne de înțeles — atit răsculații, cît 
şi autorităţile își ascundeau excesele — nu se ştia nicio- 
dată totul despre desfăşurarea unei revolte. La Nore, 
ca și la Spithead, Amiralitatea a făcut concesii, ordinea 
a fost restabilită, dar nu prea uşor. Richard Parker, 
chemat în faţa Curţii Marţiale, a rostit un foarte stră- 
lucit — prea strălucit — discurs de căpetenie revoluţio- 
nară. Şi a fost spînzurat. l 

Deşi răzvrătiții din Spithead — sau cei puşi să vor- 
bească în numele lor — au publicat în presă o adresă 
în care îl dezavuau pe Richard Parker, spînzurarea aces- 
tui herald — pentru unii, erou — a reaprins, la bordul 
a numeroase nave ale flotei, ura. 

Jervis Saint-Vincent spunea : „Nu mi-e teamă de ei. 
Îi voi îmblinzi“. Pentru a nu prilejui nici o reclamaţie, 
îmbunătăţise mai întîi masa și condiţiile materiale ; cea 
mai mică neglijenţă a vreunui ofiţer era public și aspru 
sancţionată. În ce privește echipajele, înțelegeau prea 
bine... 

În cea de a doua jumătate a lunii mai 1797, Saint- 
Vincent îl convocă pe contraamiralul Nelson la bordul 
navei Ville-de-Paris : 

— În portul Cadix se găsesc patruzeci de nave spa- 
niole. Eu am douăzeci. Am cerut întăriri la Londra, şi 
iată răspunsul : mi-l trimit pe Theseus, atît. Un șaptezeci. 
şi patru ca şi Captain al dumneavoastră, dar mult mai 
puţin „obosit“. Vă veţi duce să-l luaţi și veţi comanda: 
linia interioară a blocus-ului. Trebuie să vă atrag aten- 
tia asupra unui lucru : Theseus vine de la Spithead, unde 
atmosfera este infectă. Şi, după informațiile pe care le 
am, echipajul său este groaznic. Succes. 

Navele mari trebuiau să stea destul de departe în 
largul portului Cadix, din pricina fundului stincos al 
mării. Între ele şi pămînt, o flotilă de şalupe se ducea 
şi venea, supraveghind intrările în port. Nelson se găsea 
deseori la bordul unuia dintre aceste vase de patrulă; 
„Ne apropiem atît de mult de țărm, încît vedem doam- 
nele spaniole pe metereze“. Goya a pictat asemenea fe-- 
mei frumoase în plimbare cu umbrela. De soare. 

Chiar şi de departe graţia lor îl tulbura probabil pe 
„inflamabilul“ Nelson, deoarece la 30 mai îl informa pe 
amiralul. Don Josef de Malaredo, cel ce trecuse în locul 
nefericitului Cordova, că la 4 iunie, la bordul tuturor 
navelor britanice, petarde și focuri de artificii vor săr- 
bători aniversareu regelui Angliei : „Dorim ca doamnele 
din Cadix să nu se alarmeze din pricina zgomotului“. 
Amiralul spaniol i-a răspuns că poporul său se va ase- 
cia, cu gîndurile sale, acestei sărbătoriri şi că doamnele 
din Cadix erau obișnuite cu salvele de salut ale navelor 
de război ; urmau emfaticele formule de salut spaniole. 
O, ce război în dantele! l 

În sînul echipajelor dăinuia însă un fel de tensiune, 
iar Nelson era nerăbdător să ştie dacă al său era în- 
tr-adevăr „îngrozitor“. La 13 iunie el găsi, ţintuită pe 
arborele artimon, de pe teuga sa, la pupa, o scrisoare 
ciudată : „Fie ca succesul să-l însoțească necontenit pe 
amiralul Nelson ! Fie ca Dumnezeu să-l binecuvînteze 
pe căpitanul Miller (comandantul de pavilion al lui Nel- 


1 Navă cu 74 de tunuri. 

son). Le mulţumim pentru ofiţerii pe care ni i-au dat. 
Sîntem fericiţi și mulţumiţi, ne vom dărui şi ultima 
picătură de singe pentru a-i apăra. Fie ca numele The- 
seus să devină la fel de nemuritor ca și cel de Captain !* 
Semnat : Echipajul. 

Sinceră mărturie de mulţumire, admiraţie, afecţiune ? 
Din partea cărei fracțiuni a echipajului ? Manevră pen- 
tru a adormi paza? Consultat, Saint-Vincent se arătă 
categoric : 

— Fiţi mai vigilenţi ca oricind. 

Monotonia blocus-ului îl'cam scotea și pe el din răb- 
dări. Și mai știa că umblă zvonuri proaste. Marinarii de 
la corvezile pe uscat aduceau ziare spaniole în care se 
scria că Austria, îngenuncheată de către Bonaparte, sem- 
nase pacea de la Leoben, că o armată franceză era con- 
centrată în Olanda, la gura rîului Texel ; ea avea să tru- 
verseze marea sub protecţia unei escadre olandeze. Saint- 
Vincent își convocă ofiţerii : 

— Lipsa noastră de activitate de aici este dintre cele 
mai nesănătoase. Am hotărit să-i dau animalului o dis- 
tracție. 

Sc referea la ansamblul echipajelor. 


— Vom bombarda Cadix-ul. Dacă flota spaniolă nu 
va ieşi de la sine pentru a apăra oraşul, o vor sili-o lo- 
cuitorii făcînd revoluţie. Sînt plini de furie împotriva 
acestor lași cuibăriţi în port, îi insultă pe ofiţeri. 

Am mai spus că navele mari şi fregatele se aflau la 
ancoră la destulă depărtare de Cadix din cauza fundu- 
rilor mici; în afara bătăii tunului. Doar micile basti- 
mente ale flotilei de supraveghere puteau înainta destul 
de mult pentru a bombarda. Nelson distribui la bordu- 
rile lor toate tunurile pe care erau în stare să le ducă și 
aduse de lå Gibraltar, care era foarte aproape, o cano- 
nieră şi o bombardă. "Atacul fu dat la 3 iulie 1797, ora 
10 seara 

Nelson ar. fi putut conduce atacul de la bordul lui 
Theseus, trimiţind ștafete la bordul ambarcaţiunilor. Dar 
nu a făcut-o. A vrut să se afle el însuși într-o șalupă; 
în şalupa de cap. Oricum, nu era acesta locul unui ami- 
ral într-o operaţiune secundară. 

Anglia a fost pe punctul de a pierde în seara aceca 
pe viitorul învingător de la Trafalgar. Nu numai bute- 
riile din Cadix au răspuns focului flotilei, dar chiar şi 
șalupe spaniole s-au năpustit în întimpinarea ei. Pe 
scurt, o încăierare furibundă. „A fost, notează Nelson, 
un schimb de bune lovituri de spadă“. Încîntat, da... To- 
tuşi, în două finduri Sykes, patronul ambarcațiunii sale, 
a fost cel care i-a salvat miza, acoperindu-l cu trupul 
său și fiind astfel grav rănit. 

Rezultatul tactic al operaţiei : zero. Vreo patruzeci 
de ghiulele engleze loviseră orașul şi portul, pricinuind 
stricăciuni minore. Cît despre pierderi britanice. nu am 
găsit precizări. 

În ce priveşte „distrarea animalului“ se dobîndise 
oare vreun rezultat ? Chiar a doua zi după bombarda- 
ment, patru marinari de pe Saint-George au fost sur- 
prinși „în flagrant delict de revoltă“. Au fost trimiși în 
fața Curţii Marţiale în zilele de 7 și 8 iunie. Condum- 
nați la moarte, ei au cerut „un răgaz de cinci zile, spre 
a se pregăti pentru moar eu” Le-a fost refuzat. 

— În cinci zile, a spus Saint-Vincent, bandiții ăștia 
ar avea timp să trădeze de o sută de ori. 

Dezbaterile Curţii Marţiale au rămas neştiute,. ni- 
meni nu a spus în ce a constat, de fapt, crima celor pa- 
tru condamnaţi. Se știe numai că unul dintre ei a măr- 
turisit duhovnicului că pregătiseră de mult mişcarea şi 
că toţi conjuraţii aveau complici la bordul navelor Bri- 
tania, Diadem, Captain şi Egmont. 


Potrivit 'regulamentului, sentirița trebuia executată 
chiar a doua zi după eondamnare, adică în ziua de 
8 iunie. O 

Fon Imposibil, 8 iunie cade într-o duminică. 

Toată lumea era de aceeaşi părere. Nicicînd nu a 
existat în- istoria Angliei călău care să fi operat du- 
minica. 

— Ei, bine, a spus Saint-Vincent, vom aduce noi o 
inovaţie. Cei pairu vor fi spînzuraţi așa cum am spus. 

Echipajele au păstrat, toate, o linişte îngrijorătoare. 
Şi au rămas tăcute şi nemişcate în fâța celor patru spîn- 

zuraţi care se legănau la capătul vergii, în zorii dumi- 
nicii de 8 iunie. 

Au existat apoi discuţii în careurile ofiţerilor; 
schimburi de scrisori. Nelson se arătă de acord cu tiä- 
sura luată : „I-aş fi executat, chiar şi în zi de Crăciua“. 
Viceamiralul Thompson, comandantul unei diviziuni `a 
flotei, a declarat public că Saint-Vincent greșise. Saint- 
Vincent a cerut şi a obținut rechemarea lui imediată. `` 

Două bombardamente nocturne efectuate asupra Ca- 
dix-ului nu au dat rezultate mai mari decît primul. A 
doua zi după cel de al doilea, Saint-Vincent l-a chemat 
din nou pe Nelson. 

— Peste o săptămînă veţi porni spre Santa Cruz de 
Tenerife cu o forță navală a cărei compoziţie vă voi 
aduce-o la cunoștință mîine. 

Explicaţiile date privind această hotărîre a lui Saint- 
Vincent de a trimite o expediţie la Tenerife nu mi se 
par convingătoare. 

— Amiralul a aflat că viceregele Mexicului, care se. 
găsește la bordul unei nave încărcate cu comori, în drum 
spre Spania, face escală la Santa Cruz de Tenerife. De 
capturarea acestui galion este vorba. 

Bravo, asemenea pradă merită lovitura. Dar, cîteva 
zile mai tirziu : 

— Nu este vorba de viceregele Mexicului. Ci de o 
navă care vine de la Manilla, încărcată şi ea cu bogății. 

Își făcea deci loc presupunerea. Iar Saint-Vincent 
pregătea cu minuţiozitate, pentru o astfel de pradă ipo- 
tetică (prada avea de zece ori timpul să părăsească Santa 
Cruz), o expediţie alcătuită din patru nave mari, trei fra- 
gate și un cuter, plus o canonieră luată de la spanioli. 
Iar în continuarea operaţiunii nu avea să mai fie deloc 
varba de o navă încărcată cu comori. Adevărul este că 
Saint-Vincent, nerăbdător, iritat că nu obținea .nimic 
la Cadix, căuta în altă parte un succes. Datoria lui -de 
comandant al flotei îi interzicea să se depărteze de Ca- 
dix, unde se găsea vînatul cel mai mare ; l-a trimis deci 
pe Nelson. 

— Am încredere în dumneata, alege-ți singur că- 
pitanii. 

Expediția ridică ancora în ziua de 15 iunie dimi- 
neața. Luni, Nelson îi convocă pe toți căpitanii la bor- 
dul lui Theseus : 

— Să revedem această hartă. Aici, la nordul orașu- 
lui Santa Cruz, se află valea Gura Leului. Dincolo, pe 
înălțimi, cele două baterii care controlează portul. Şa- 
lupele transportind companiile de debarcare vor înainta 
în şase grupări spre punctele indicate aici, aici, airi... 
Îşi vor lăsa pe uscat efectivele în același timp, în chiar 
clipa în care Cacafuego va deschide focul. 

Cacafuego era canoniera capturată de la spanioli... 
Nelson: și-a gîndit planul de debarcare aproape la fel de 
bine ca Eisenhower debarcarea în Normandia. 

— Companiile debarcate vor înainta spre interior, 
spre a pune stăpinire pe port şi pe principalele edificii 
ale orașului, apoi vor urca spre forturi. Vor lupta, pînă 
ce steagul soliei va fi înălțat fie de către inamic, fie de 
către noi. Fregatele vor trebui să ancoreze cît mai 
aproape de țărm după prima lovitură de tun. Vor spri- 
jini debarcarea bombardind forturile. 

"Căpitanii îşi luau notițe. 

-Toți marinarii care vor lua parte la debarcare vor 
îmbrăca uniformele infanteriei marine, iar dacă nu sînt 
destule uniforme vor purta o eșarfă roşie. Nu mă îndo- 
iese de curajul marinarilor, dar ştiţi cîtă groază inspiră 
în rîndurile inamicului hainele roșii ale englezilor. 

Mai trebuie consemnat faptul că grupele de debar- 
care nu trebuiau să ajungă pe uscat decit spre miezul 
nopții. Pentru a putea fi văzute hainele roșii, Nelson se 
bizuia probabil pe străfulgerările electrice din timpu! 
bătăliei ; şi apoi, nimic nu îndreptăţea ideea că aceasta 
avea să se încheie în zori. 

— Veţi angaja în luptă cît mai mulţi oameni cu pu- 
tinţă și nu 'veţi lăsa la bord decît strictul necesar. De 
îndată ce vă veţi apropia de Tenerife, veţi instala pe 
şalupele voastre platforme cu tunuri. Aţi mai făcut asta 
şi la Cadix. 

. La 21 iunie, ora.8 dimineaţa, zările se limpeziră, iar 
vulcanul din inima insulei Tenerife (3 711 m) se contură 
deodată în sud : un con albastru cu creştet de zăpadă, 
încins mai jos de un briu noros, așa încît părea că plu- 

teste prin văzduh. Escadra era, firește, încă invizibilă 
pentru oamenii din Santa Cruz, dincolo de orizontul lor. 

Și îşi vedea de drum. Asaltul urma să aibă loc in 
aceeaşi seară. Companiile de debarcare ale navelor tre- 
cură la bordul ambarcaţiunilor care aveau să le ducă 
spre fregate. Acestea trebuiau să mai înainteze ; în clipa 
hotărită, aveau să coboare pe mare șalupele încărcate cu 
grupele respective. În șulupe se găseau scări necesare la 
escaladarea digului. 

Ora zece seara. Navele, încă invizibile din Santa Cruz, 
se îndreptau încet spre insulă. Fregatele se îndepărtaseră. 

— Companiile de debarcare se îndreaptă probabil 
acum spre țărm, îi spuse Nelson lui Miller, comandantul 
său de pavilion. Ah, cît aş vrea să fiu şi cu acolo! 

Părea nervos ; a coborit și a ieşit din cabină de cî- 
teva ori. Totuşi a dormit două ore. La 3,30, îl trezi chel- 
nerul său : 

„ se vede uscatul. 

Se făcuse ziuă. Dar se stirnise vintul, marea era agi- 
tată. Într-adevăr, se zărea uscatul, dar nu numai atit ; 
tot ceea ce vedea „Nelson era descumpănitor : cele trei 
fregate engleze şi canoniera se aflau ancorate acolo, în 
fața portului Santa Cruz, stăteau neclintite.; între uscat 
şi fregate — şalupele de debarcare ; unele cu velele în- 
tinse, altele folosind vislele, răsfirate, parte. dintre ele 
părînd că se întorc la fregate. Era deci limpede că atacul 
surpriză eșuase. 

Mai rău decit atit : nici nu avusese loc, după cum i 
explicat, la trei ore după aceea, Troubridge Tui Nelšon. 
la bordul lui Theseus. 

— Fregatele se găseau la mai mult de trei mile de 
țărm, cînd vîntul s-a rotit brusc spre noi, după cum vă 
puteți da seama, sir. Și aveam şi un curent contrar. De 
fapt, n-am reușit să ne apropiem, sir. 

— Înţeleg. 

— Dar nimic nu-i pierdut, sir. Acum, după cum ve- 
deți, vîntul a slăbit, marea se domolește. Vom putea de- 
barca. Trupele spaniole cele mai bune sînt desigur cele 
din forturi ; pe celelalte le vom hărțui. Forturile au tu- 
nurile îndreptate spre mare ; le voi ataca pe la spate. 

Odată cucerite, orașul și portul vor fi ale noastre. Propun 
să atacăm din nou, fără întirziere. 

— Acum, în plină zi? 

— Da, sir. ` 

— Fie, încuviinţă Nelson. 

Întrucit de surpriză nu mai putea fi vorba, trebuia 
pus totul la bătaie. Troubridge a avut dreptate cînd a 
afirmat că marea s-a domolit. Era într-adevăr de-un calm 
aproape deplin. Dar a greşit crezîind că trupele spaniole 
din Santa Cruz aveau să se lase hărţuite. Prin lunetă 
Nelson zări pe mal văluri de fum, nimic altceva. 

Ziua se scurse, urmă noaptea și nici un fel de veşti. 
Troubridge nu apăru la bordul lui Theseus decit a doua 
zi Ja ora 7, descumpănit. Grupele sale nu se putuseră 
apropia de forturi. În final, le adunase şi le adusese pe 
fregate. 

— Ai făcut tot ce-ai putut, ştiu. Să se reîntoarcă 
fregatele. O să mă mai gîndesc. 

` Marea este capricioasă pe latitudinile joase : cînd fu- 
rioasă, cînd de un calm desăvîrşit, cînd iarăși agitată. Un 
vînt potrivnic părea că vrea să apere Tenerife împotriva 
englezilor. Două zile forţa navală a patrulat în larg, 
dincolo. de orizontul insulei. 

Nelson şi-a convocat din nou’ căpitanii : 

— Iată noul meu plan. Spaniolii sînt cu ochii în pa- 
tru, dar ei nu ştiu unde vom debarca. Ne vom apropia 
de ei noaptea şi îi vom ataca unde ne aşteaptă cel mai 
puţin, în plin oraș, sub tunurile portului. Voi conduce 
personal atacul acesta, la bordul unei şalupe. 

În dimineața zilei de 24 iunie, forța navală — in- 
clusiv navele mari, acum nimic nu mai era ascuns — 
ancoră la două mile de Santa Cruz. Vînt slab, căldură 
umedă, vizibilitate bună. Marinarii desluşeau chiar cu 
ochiul liber vechiul orășel cu clopotniţă pătrată, cu case 
albe şi acoperişuri tot pătrate ; sălbatecii munți vulca- 
nici, atît de aproape, aveau parcă de gind 'să-i strivească. 

Nelson. și alți ofiteri observară prin lunetele lor că 
trupe spaniole urcau muntele -spre est. 

— Ei cred că vom ataca din nou forturile! Bravo! 

Alt motiv de satisfacţie — încă o navă mare se ală- 
tură forţei navale, nava Leander comandată de căpitanul 
Thomson. Cu două sute de infanteriști de marină. 

Beznă avea să fie abia cu puţin timp înainte de mie- 
zul nopții ; dar nu era grabă. Nelson îl chemă în cabina 
su pe locotenentul Nisbet, Josiah Nisbet, fiul soţiei sale 
Fanny. Josiah îl găsi pe amiral arzind scrisori în sobiţa 
din cabină. 

— Josiah, ce-o să se facă mama ta, sărmana, dacă o 
să fim ucişi amindoi ? Îţi vine tocmai rindul să fii de 
cart la bordul lui Theseus. Rămii acolo. 

— Nava se poate lipsi foarte bine de prezenţa mea, 
sir. În seara asta mai mult ca oricînd vreau să merg cu 
dumneavoastră. 

Nelson a şovăit o clipă; dar după aceea a încuviin- 
tat. Îşi iubea fiul vitreg. Nu voia să-l lipsească de un 
prilej în care ar fi putut străluci ; aşa mergeau lucrurile 
în vremea aceea. Întocmi apoi o scrisoare pentru Saint- 
Vincent. Trebuia să explice asprului amiral primele două 
eşecuri de la Santa Cruz şi să-i arate că erau pregătiţi 
să-și asume toate riscurile. „Îl voi ataca pe inamic chiar 
sub bateriile oraşului. Miine fruntea îmi va fi încunu- 
nată sau cu lauri sau cu flori de chiparos. Vi-l încre- 
dințez pe Josiah Nisbet, dumneavoastră şi ţării sale“. 

Puțin mai tîrziu : 

— Să mi se aducă şalupa, mă duc să cinez la bordul 
lui Seahorse cu doamna Freemantle. 

` Tinăra femeie se căsătorise de puţină vreme, la Gi- 
braltar, cu comandântul fregatei Inconstant, care se pre- 
gătea să plece spre Anglia. 

— Te duc în familia dumitale, spusese Freemantle, 
apoi mă voi reîntoarce pe mare. 

Lună de miere la bordul lui Inconstant. Frumos pro- 
gram, dar venise un ordin: „Căpitanul Freemantle . va 
lua comanda fregatei Seahorse și se va alătura flotei, la 
Cadix“. 

— Vin cu tine, a spus tiînăra soție. , 

Nu voi explica acum pînă unde autorizau uneori..re- 
gulamentele marinei regale prezența unei femei la bor- 
dul navelor aflate în operaţii. Pe scurt, Betty Freemantle 
-urmărea atacul de la Santa Cruz de la bordul lui Sea- 

horse ; servea cina, şi a ţinut chiar un jurnal; păcat că 
nu era decît o prostuţă. În timpul cinei i-a spus lui Nel- 
son că marinarii făceau totuși prea mult tărăboi în timp 
ce-şi pregăteau mijloacele de debarcare. Cînd Nelson și 
Freemântle se despărţiră de Betty, pentru a lua loc în 
săjupe, ea le-a spus: „Bine, mă duc la culcare, pe 
miine“. | 

La ora 11 se încheiase şi pregătirea ultimei șalupe. 
Înainte ! Noaptea era neagră, ploua, şi asta era bine, 
întrucît astfel spaniolii nu-l puteau vedea pe inamic ve- 
nind ; dar era mai greu să te apropii de port şi de plaje 
fără să te loveşti de stinci. Compania lui Troubridge 
trebuia să debarce pe dig. După un ceas şi jumătate de 
înaintare anevoioasă împotriva vîntului şi a ploii, echi- 
pajele auziră mugetul mării care se izbeä de stinci. Aşa- 
dar, depăşiseră digul. Cu atit mai rău. Lovituri de tun 
şi un schimb de focuri se auzeau dinspre dreapta; se 
vedea şi lumina pe care o făceau. Clopotele bisericii slo- 
bozeau dangăt de alarmă. Nişte ambarcaţiuni prinse în 
resac erau respinse, două se scufundau. 

-Partea de trupă care debarcase înainta luptind. Cind 
ajunse în fața celor dintii case, ea fu luată în focul tră- 
gătorilor postati la ferestre, și toate acestea în beznă — 
singurele lumini erau cele de la gura ţevilor de arme — 
și în mare vălmășag. Totuşi compania Troubridge izbuti 
să ajungă în piața centrală a orașului. şi să se mențină 
pe loc. Dinspre port, aceleaşi bubuituri de tun, aceleaşi 
schimburi de focuri. Nu prea păreau să meargă bine lu- 
cerurile. 

„„Nelson se găsea în şalupa din capul diviziunii. cen- 
trale. Cînd ambarcaţiunea sa ajunse la jumătatea dis- 
tanței de bătaie a tunurilor instalate pe dig (spaniolii 
avuseseră. destul timp să se pregătească) rachete albas- 
tre sfişiară bezna şi, pe loc, o salvă de focuri. Se auzea 
pocnetul gloanţelor lovind lemnul șalupelor, se auzea 
şuierul gloanţelor fierbinţi care cădeau în mare. Patru 
sau cinci sute de spanioli apărau digul. Detașamentele 
Thomson, Freemantle și Bonen reușiră să pună piciorul 
în anumite puncte ale digului, izbutiră să închidă, în to- 
tal, gura a șase tunuri, dar nu putură înainta mai mult; 
pierderi grele — mulţi morţi sau răniți. 

Şi Nelson fu rănit, in timp ce ajungea pe dig. O schijă 
de mitralii îi zdrobi cotul drept, chiar în secunda în care 
își trăgea sabia din teacă. Era sabia căpitanului Galfridus 
Walpole, un dar de-al unchiului Maurice Suckling ; un 

talisman, îşi zicea Nelson. Și fiindcă sabia i-a scăpat din 
mîna dreaptă, a prins-o repede cu stinga. 


Potrivit celor înscrise într-un raport, Nelson ar fi 
fost pe punctul .de a părăsi ambarcațiunea în chiar clipa 
în care a fost lovit, dar mitralia a rănit şi alţi șapte com- 
batanţi din jurul său, „toți la braţul drepti. Petrivit 
unui alt raport, el ar fi pus piciorul pe dig, virindu-se 
în luptă, cînd Josiah Nisbet, care îl pierduse din vedere, 
l-a găsit rănit. 

Cert este că Nelson stătea acum întins pe fundul ṣa- 
lupei, pierzînd mult sînge, şi că vederea acestuia îi făcea, 
pare-se, greață. Josiah şi-a scos pălăria şi a așezat-o pe 
pieptul rănitului. Unul dintre vislași, un. matelot, pe 
nume L.ovel, şi-a scos cămaşa şi a sfişiat-o pentru a face 
o cşarfă de care a fixat un turnichet1. Salvele din jur 
continuau, iar dramaticul teatru de luptă nu era luminat 
decît de străfulgerările tirului și de cîteva torţe ale spa- 
niolilor. 

Josiah Nisbet ceru cinci combatanți cu care izbuti 
să repună pe mare şalupa eşuată. El însuși înșfăcă o Vislă. 

— Condu în aşa fel încît să trecem pe sub tunuri, i-a 
spus el omului de la cirmă. 

Şi s-au depărtat în noapte. „Ridicaţi-mă puţin, să 
văd“, a spus Nelson. Mereu aceleași licăriri de la gura 
tevilor, acelaşi fum, aceeași învălmășeală. Marea este 
agitată, stropii valurilor cad peste șalupă. Nu departe, 
cuterul Fox, ciuruit de ghiulele, este pe cale să se scu- 
funde, cîțiva marinari din echipajul său se zbat în valu- 
rile negre. „Vă rog, salvaţi cît mai mulţi“, a spus Neișon. 

Prea încărcătă, şalupa lunecă în hăurile talazuriior. 
depărtindu-se totodată de coastă. O jumătate de oră la 
visle. Iată silueta unei fregate la ancoră, santinela strigă 
spre ambarcaţiune : 


1 Piesă de lemn la bordul ambarcaţiunilor. De data aceasta 
este folosită improvizat pentru a stringe bandajul. 

— Ohé, o șalupă! Aici Seahorse. 

— Vă ducem la bordul ci, sir. 

Dar Nelson înţelesese numele navei. La bordul lui 
Seahorse ? Niciodată ! 

— Duceţi-mă pe Theseus. | 

— Dar bine, sir, e încă departe. Riscaţi să muviți 
înainte de a ajunge. 

— Mai bine să-mi dau duhul decit să mă vadă 
doamna Freemantle în starea asta. S-ar îngrijora în pri- 
vinţa soţului ei, şi nici nu aș ști să-i spun ce s-a îniim- 
plat cu el. La Theseus ! ! 

Au ajuns, în sfîrșit, la bordajul navei. , Încercaţi, din- 
i-o ambarcațiune care dansează pe valuri, să vă ridicați 
Ja bordul unei nave, adică patru, cinci metri mai sus. Vi 

s-a aruncat un odgon, descurcați-vă. Încercați să faceți 
asta după ce ați pierdut mult sînge, avînd un braţ ne- 
putincios, care doare. 

— Nu mişcați, sir, nu vă ridicați, vă luăm noi. 

— Mă voi ridica singur. Mai am un braţ și două 
picioare. 

Deasupra lor, cei de pe Theseus nu vedeau mare 
lucru. Cu mîna stîngă, apucînd odgonul care atîrna, Nel- 
son l-a înfășurat pe braţul stîng, cum anume nu ştiu, : 
am fost de față, iar cei prezenți nu au notat amănunte... 
Oricum, la un moment dat, a spus : „Cei de sus, ridicaţi !* 
Nelson a trecut peste bord, sîngeriînd şi cu braţul atir- 
nindu-i, şi iată-l pe puntea vasului său. În picioare. Era 
orə 1 din noapte. | 

__ Infirmeria unei nave din veacul al XVIII-lea semăna 
destul de mult cu un atelier de timplărie ; inclusiv in- 
„strumentele. Dar chirurgii ştiau multă anatomie şi erau 

campioni în viteza operatorie, fără 'de care nici unul 
dintre pacienţii lor nu ar fi putut supravieţui. 

Chirurgul îmbarcat la bordul lui Theseus, domnul 
Ronicet, era un francez, un regalist exilat; fugise din 
Toulon pe nava lui Hood, în august 1793. De îndată ce 
anunță că se impunea amputarea, Nelson răspunse : 
„Eram sigur. Dă-i drumul“. Nici vorbă de anestezie, pa- 
cientul a strîns o batistă în dinți. Lanterna care atiraa 
de plafon, legănîndu-se, lumina slab, nava avea ruliu 
Pacientul era îngheţat și vlăguit. Intervenția chirurgicală ă 

reuși perfect. La o jumătate de oră după aceea, coman- 
Gentul pavilion se prezentă și primi ordine de la amiral, 
„_ Chirurgul îl întrebă pe Nelson dacă dorea ca braţul 
să-i fie îmbălsămat și dus în Anglia pentru a fi înhu- 
mat. 

„.— Puneţi-l în acelaşi hamac cu cadavrul bravului 
marinar care a fost ucis lîngă mine şi scufundaţi-l în 
mare. 


.„„ Bubuitul tunurilor continua să răsune în noapte. La 
ora 4 dimineaţa, şalupe engleze, care încă de la miezul 
noptii tot dănțuiseră pe valuri, putură în sfîrşit să-și 
lase, pe uscat compania de debarcare. În zori, schimb de 
focuri. în oraș, în timp ce torturile bombardau forţa 
navală engleză. Nelson, care aţipise puţin în cabină, da- 
torită cîtorva pilule de opium, se trezi și îl chemă pe 
Miller : 

— Navele şi fregatele să ridice ancora ! 

„ . Theseus. a mai patrulat vreme de două ore prin golf, 
acoperind cu focul său ambarcaţiunile care se întorceau 
încărcate cu cei ce scăpaseră din luptă. Celelalte erau 
prizoniere. 

La ora 9, o ambarcaţiune cu pavilion de parlamentar 
părăsi digul de la Santa Cruz. Pe ea se aflau un ofițer 
englez. şi un ofiţer spaniol, acesta avînd asupra sa un 
fearte politicos mesaj al guvernatorului. În cursul. dimi- 
neții. s-a făcut schimb de ofiţeri prizonieri. Nelson -i-a 
trimis guvernatorului din insulele Canare un butoiaş de 
bere şi o roată de caşcaval. Guvernatorul i-a întors gestul 
ce politețe, trimiţindu-i două sticle cu cel mai buna vin 
Gin Canare. Nelson transmise guvernatorului informaţia 
că. de avea nevoie, putea. duce la Cadix mesaje pentru 
curtea Spaniei, „deși în. felul acesta trebuie să mă fac 
crăinicul , propriei mele înfrîngeri“. Iarăşi război în 
Qantele. 

În ziua următoare, o misiune mai puțin plăcută. Nel- 
son dictă o scrisoare. în care descrise cu precizie, lui 
Saint-Vincent împrejurările eșecului de la Santa Cruz. 
Pierderile omenești se cifrau la 250 de morţi, înecaţi, dis- 
păruţi și prizonieri. Nelson semnala conduita frumoasă a 
iuti Josiah Nisbet „care avea faţă de el obligaţii, dar şi 

le-a achitat deplin“. Nisbet avea să-și cîştige astfel ga- 
loanele de căpitan. 

De îndată ce durerile îl mai lăsară, Nelson învăță să 
scrie cu stînga. Se mîhni văzindu-și noua grafie — ca de 
şcolar înapoiat. Avea să şi-o îmbunătăţească mai tirziu, 
dar scrisul dinainte, fin, aplecat, rapid era acum un capi- 
tol încheiat. În timpul traversadei Santa Cruz — Cadix, 
Nelson mai dictă o scrisoare pentru Saint-Vincent. Deloc 
optimistă : „Am devenit o povară pentru prietenii mei şi 
nefolositor patriei... Cînd nu mă voi mai afla sub ordinele 
dumneavoastră, voi fi ca şi mort pentru lumea asta. Sper 
că-mi veţi putea da o fregată care să readucă în Anglia 
ce-a mai rămas din trupul meu“. 

Forţa navală și-a aruncat ancorele în fața Cadix-ului, 
la 16 august 1979 după-amiaza. Nelson mai redactase o: 
scrisoare pentru Saint-Vincent, de data aceasta scrisă în 
întregime cu mîna stingă. A trimis-o pe dată la bordul 
navei Ville-de-Paris : „My Dear Sir. Iată-mă încă o dată 
bucuros că revăd pavilionul dumneavoastră și, dacă imi 
veți da permisiunea, voi veni să vă prezint omagiile mele. 
la bordul navei Ville-de-Paris. Un amiral care nu mai 
are decît brațul stîng nu poate fi decit inutil. Cu cît mai 
repede mă voi retrage într-o căsuță modestă, cu atît mai: 
bine va fi. Credeţi-mă etc...“ | 

Saint-Vincent a răspuns imediat printr-un mesaj 
plămădit din grandoare şi umor: „Nici un muritor nu 
poate porunci izbînzii“. Dar Saint-Vincent era încredin- 
tat că, în urma curajoasei lor acţiuni, Nelson şi tovarășii 
săi „îşi sporiseră renumele. Fregata Seahorse avea să-i 
transporte curînd pe Nelson şi pe Freemantle în Anglia, 
iar Nelson era invitat să cineze a doua zi la bordul iui 
Ville-de-Paris, dacă bineînţeles nu se simţea prea 
obosit. l 


Nelson citi biletul. Şi care a fost rezultatul imediat ? 
Un ọm optimist, plin de avînt, vizibil stăpînit de dorința 
de a dovedi că, fără un ochi, şi ciung, nu era deloc mai 
puţin. marinar. „A luat masa cu mine, avea să-i scrie a 
doua zi Saint-Vincent Primului lord al Amiralității, şi 
sint convins că-și va reveni deplin, că va putea să-şi ser- 
vcască din nou regele şi ţara“. Cina a fost veselă, însuile- 
țită. Prostuţa doamnă Freementle, şi ea de faţă, și-a notat 

apoi, în jurnalul ei: „E într-adevăr shocking să-ţi lip- 
<ească un braţ“. 

Fregata Seahorse, avind la bord pe Nelson și familia 
Freemantle, a acorat în rada Shithead la 1 septembrie 
1797, pe o puternică briză de vest şi pe timp noros. 


Fanny Nelson îşi ridică în sus arătătorul de la mina 
stingă slăbită : 


— Ascultaţi ! 
Era ora 8 şi jumătate seara, duminică 3 septembrie 
1797. O bună parte a familiei se găsea în salonul casei 


din “Bath, pe care pastorul o închiriase mobilată pentru 
trei ani — „Hotărît lucru, nu mai suport clima din Nor- 
folk“, În afară de pastorul Edmund Nelson, se mai ailau 
dc față fiul său William, tot pastor, două dintre fiice și 
ccpiii „lor. De asemenea, Fanny. Pină atunci lumea se 
minunase de ziua care fusese atît de frumoasă, după 
o săptămînă de vint și ploaie. Şi, deodată, Fanny ridi- 
care degetul și spusese : „Ascultaţi !“ O trăsură se oprise 
în fața casei. lar ea, Fanny, recunoscuse un glas. Peste 
un minut soţul ei intra în salon, rizînd. 

Mai mult de trei ani de absenţă. 'O minecă, dreapta, 
goală şi un ochi, dreptul, fix, fără viaţă. O cicatrice ne- 
jertătoare brăzda sprînceana are aptă. Toată familia Nel- 
scn suferi un șoc, dar buna lor educaţie nu dădu greș, 
na arătară nimic. Strîngîndu-l pe amiral în brațe, Fanny 
suspină : „O, ai slăbit !“ Ea însă și mai mult. 

Nelson avea atunci treizeci şi nouă de ani. Cîteva por- 
irete ale sale au fost pictate în această etapă de viaţă. 
Am mai avut prilejul, pînă acum, să-mi dezvălui mania 
de a scruta portretele ; dar, punînd alături mărturiile, îmi 
duu seama că de aici înainte cele mai multe dintre ima- 
ginile eroului vor fi înfrumuseţate. De-acum înainte 
dear asupra lor, a mărturiilor, trebuie să ne fixăm atenția. 

Mineca goală şi ochiul mort izbeau de la prima ve- 
decre. Pentru vremea sa, eraun bărbat de talie mijlocie ; 
nci l-am găsi scund. Slab. În haine de mare ţinută părea 
„fragil ca o frunză de toamnă“. Nu se putea îmbrăcă 
decit cu ajutorul unui valet. Părul, la origine șaten-ros- 
cat, era alb, încă din timpul acelei nefericite expediţii din 
Nicaragua, de cînd se şi scurseseră șaptesprezece ani. Tră- 

«ătarile erau puţin mai neregulate decît cele din portrete ; 
pielea feţei, tăbăcită de aerul mării ; în chipul tras, nasul 
pare mai proeminent decît în urmă cu zece, cincisprezece 
ani ; în pofida celor două cute severe care se ivesc descori 
de o parte și. de alta a gurii, aceasta a rămas expresivi, 
senzuală și parcă vulnerabilă. Privirea, neînchipuit de ti- 
nerească. Pentru a observa toate acestea, Nelson trebuia 
surprins în anumite momente, căci în conversaţie se in- 
flăcăra atit de puternic și de repede, cucerea şi subjuza 

oamenii cu atîta iuţeală, încît nimeni nu mai lua în seamă 
vreunul dintre detaliile amintite. 

Pastorul Edmund Nelson era neschimbat. „Dumnezeu 

a făcut ca sănătatea lui să nu se altereze prea tare“. Era 
înfloritor. William, pastorul, ca și surorile, s-au îngrășât. 

Lady Nelson, slăbită, am spus. Şi, -într-adevăr foarte 
nervoasă. I s-a povestit lui Nelson — mai mult în glurnă, 
nedramatizindu-se — că a ajuns să nu poată hotări să 
deschidă singură o scrisoare, de teamă să nu găsească în 
eu cine stie ce veste proastă. 

— Ah, a spus Nelson, nu-i deloc uşor să deschizi o 

scrisoare, am de-acum experiență. Dar mă voi antrena 
în treaba asta, draga mea, spre a te scuti pe tine. 


Ziarele londoneze au sosit a doua zi, toate avind pe 
prima pagină articole privind expediţia din Tenerife. 
Esecul apărea învăluit, se vorbea mai mult despre curajul 
combatanţilor, iar despre al lui Nelson cu deosebire. 
Gazette de Bath istorisea : „Au sosit la Bath : lady Ann 
Manon, sir John Snow, sir William Addington, amirulu! 
Horatio Nelson. Sir Horatio a fost primit la Portsmouth 
la 1 septembrie şi felicitat de toți ; a sosit la Bath sănătos 
și vioi, spre marea bucurie a soţiei şi a venerabilului său 
tată. Este obiectul admiraţiei tuturor acelora pentru care 
curajul britanic arc preţ“. A doua zi, scrisori omagiale cu 
duzinele. 

Recăpătînd putere, Fanny se şi apucase să scrie unei 
ryde, rugînd-o să-i caute o locuinţă în Londra : „Amiralul 
trebuie consultat urgent de un chirurg eminent. Rana lui 
trebuie pansată în fiecare zi, și suferă tare mult. Nu poate 
dormi decît puţin, cînd ia opium“. Pînă atunci, un medic 
din Bath îi schimba pansamentele. Ca să se poată 

descurca şi ea, Fanny asista la operaţia aceasta, spectacol 
nu prea plăcut. Ciotul era ligaturat. Cînd i se schimba 
pansamentul, trebuia „să se tragă puţin de legătură, pen- 
tru ca mai tirziu să poată fi scoasă“ ; mărturisesc că nu 
am găsit nicăieri o explicaţie mai clară. 

- Nelson, Fanny, fratele pastor și un servitor au plecat 
«pre Londra la 11 septembrie. Încîntat de călătorie, fra- 
tele pastor spunea : „Ce zi frumoasă“. Fiecare zdruncină- 
tură a poștalionului devenea pentru amiral prilej de ade- 
vărate chinuri. La vreo sută de kilometri de Londra, 
cind s-au oprit la Newbury, Nelson l-a întrebat pe pa- 
tronul hanului Pelicanul dacă restul drumului nu putea îi 
străbătut cumva pe apă. 

— Ba da, sir. O luaţi pe canal pînă la Reading, iar 
de acolo, pe rîu, pînă la Londra. 

: Pe rîu, adică pe Tamisa. Călătorii au ajuns în seara 
zilei de 13 septembrie la apartamentul închiriat pe Bond 
Street, numărul 141. După cum bine se ştie, Bond Street 
se 'află în centrul oraşului, este o stradă cu magazine și 
un loc de plimbare, aşa era ea încă de pe vremea lui 
Nelson, cel puțin în partea ei mai nouă care data din 
1700 ; apartamentul se găsea în partea dinspre vest a 
clădirii, „partea bună“. În privinţa finanțelor, grijile dis- 
păruseră — o cotă-parte frumoasă pentru capturile din 
Bătălia de la capul Saint-Vincent, o pensie pentru răni... 
În seara aceea, Nelson nu se uită la nimic, într-atit era 
de istovit. Îi spuse lui Fanny că-l durea tare braţul, la 
fel ca după amputare. 

Doctori şi chirurgi. Încă din primele zile Nelson fu 
consultat de mai mulți, toţi cu reputație. Examinau cio- 
tul, clătinau din cap, uneori se strîngeau spre a se con- 
sulta între ei, dar pînă la urmă declarau că se cuvine 
să aibă răbdare, că numai timpul etc... „Oricum, trebuia 
continuat cu pansamentele“. Fanny şi le lua asupra ei, 
cu devotament. Se îngrijora însă văzîndu-şi soţul robii 
opiumului. 

Prima oară cînd Nelson se duse la Amiralitate, el auzi 
confirmîndu-i-se o veste bună : pensia lui se ridica la o 
nie de lire sterline pe an. Înainte de a încasa primele 
venituri, ei trebui să aducă, potrivit tradiției, un ştat de 
serviciu. 

— lar dacă aveţi intenţia de a reintra în servicii, 
chirurgii din Royal Navy trebuie să vă examineze ochiul 
rănit. 

Nelson era contraamiral, devenise deci un fel de erou 
naţional ; totuşi, i se punea în vedere să-şi arate chi- 
rurgilor ochiul în prima sau a treia marţi a fiecărei lumi, 
la ora 6 seara. Spitalul maritim se găsea în Cetate; la 
6 seara era beznă, iar anotimpul cețurilor opace, în toi. 
Nelson se impotrivi : 

— Mă voi duce la spital într-o zi oarecare, de la '19 
dimineaţa la 4 după-amiaza. Spre a fi consultat la ochi: 
În alte zile pentru a-mi arăta brațul. Iar mai tîrziu, pentru 
un: picior, cine ştie ? Da 

În Bond Street numărul 142, Fanny avea de luptat cs 
sumedenie de portretişti care voiau să-l picteze pe ami- 
ral; printre ei se găseau „specialişti“ de serie, care îşi 
vindeau producția prin magazine. Unii dintre ei pictaseră 
deja portrete din imaginaţie. fără model, cînd cu o fişie 
neagră peste ochiul atins, ca un pirat, cînd cu ochiul 
drept teafăr. 

La 25 septembrie, Nelson fu invitat la deşteptarea re- 
gală, de la Saint-James, altfel spus o recepţie la care 
apărea şi regele. Protocolul l-a informat, în acelaşi timp, 
cum anume trebuia să se prezinte cu brațul lipsă, cazul 
fusese discutat. Partea de sus a mînecii trebuia să fie 
tăiată (un fel de incizie), pentru a permite ciotului dure- 
ros să nu fie atît de strîns în fașa foarte dură, dar mineca 
astfel despicată trebuia oarecum menţinută închisă prin. 
trei noduri de panglică neagră sau bleumarin. Aceasta 
era ţinuta corectă și reglementară a proaspătului amputat. 


Recepție strălucitoare ; erau de față ambasadorii din 
Turcia, Sardinia, Portugalia, Neapole; pair-i aliniaţi, 
apoi eroi ai mării, supraviețuitori ai bătăliei de la Saint- 
Vincent şi ai celei de la Santa Cruz. O uşă se deschise în 
fundul unei galerii lungi, și iată-l pe regele George II! 
apărînd (la data aceea: patruzeci şi doi ani, mic de 
stat, față prelungă şi roşie asemănătoare unui cap de 
curcan ; acces de nebunie în 1788—1789, apoi altele în 
1803 și 1804, şi nebunie definitivă în 1810). Lordul Mal- 

mesbury îi prezenta invitaţii. Cînd veni rîndul lui Nelson, 
regele spuse cu mult tic : 

— A, v-aţi pierdut braţul drept ! 

— Nu de tot, sire, i-a răspuns Nelson arătîndu-i-l pe 
Edward Berry, tovarășul său de arme de la Saint-Vin- 
cent, care îi stătea alături. 

Suveranul a continuat : 

— Patria mai are dreptul la sacrificii din partea du- 
mitale. 

Cei prezenţi îl priveau pe Nelson întrebîndu-se în chi p 
vădit ce altceva urma să mai jertfească. Între timp, la ci- 
teva zile după aceea, fu numit. cavaler al Ordinului Băii 
de către rege personal. Din clipa aceea era sir Horaiio. 

Peste alte cîteva zile, un personaj 'zimbitor se pre- 
zentă în strada Bond numărul 141. 

—— Colonel Drinkwater, spuse el valetului. 

i strînse pe amiral în brațe. Gazdele nu publicaseră 
încă minunata sa relatare despre bătălia de la capul 
Saint-Vincent, dar avea să-i „dea amploare“, scriind o 
carte“. Conta pe un succes superior celui repurtat cu 
Istoria Gibraltarului. invitat la cină, el vorbi despre zvo- 
nul cules de el în aceeaşi dimineaţă la Whitehall, 

— Se pare că este în curs o mare bătălie navală între 
flota noastră din Marea Nordului și flota olandeză. 

— Ah, exclamă Nelson, mi-aş da şi braţul celălalt, 
numai să fiu acolo! ` 

Vestea oficială a victoriei apăru în presă peste două 
zile : „Amiralul Duncan a distrus complet flota olandeză 
ła Camperdown“. Tunurile din Turn au bubuit, londonezii 
au fost invitaţi să pavoazeze, să ilumineze. ` 

În Bond Street 141, nici steaguri, nici lampioane. Nel- 
son suferea — și din pricina brațului, şi pentru că fusese 
departe de o victorie. Seata, nişte trecători care sărbăto- 
riseră succesul într-un cabaret bătură zdrăvăn în uşa 
casei aceleia aparent indiferente faţă de bucuria naţio- 
nală. Valetul le spuse de la geam că acolo dormea amira- 


lul Nelson, rănit la: Tenerife. Scandalagii se depărtară 
îndată. 


Alţi chirurgi veniră să-l examineze pe Nelson. Ciotul 
era stacojiu şi dureros. 

— Asta pentru că ligatura strînge o arteră şi un nerv. 
Trebuie aplicate cataplasme. 

— Nu, spunea o altă somitate.' Trebuie din nou operat. 
Dar nu va fi uşor. 

Fanny le asculta cu mîhnire părerile şi pregălea ca- 
taplasme. Apoi, o veste bună răsări în peisajul acela sum- 
bru. Cumnata unei surori de-a lui Nelson auzise cum că 
ar fi fost de vînzare o casă la Roundwood, lîngă Ipswich, 
în ţinutul pictorului Constable ; construită în 1700, lo- 
cuința aceasta avea o poziţie bună, nu era nici prea 
mare, nici prea mică, „tocmai potrivită pentru un gen- 
tleman“. Preţul, cuviincios. Pastorul Edmund Nelsen 
scrise fiului său : „Presupun că ai intenționa să o cum- 
peri“. Fără să fi văzut casa, Nelson spuse da. Nu mult 
după aceea, tatăl dădu a înțelege că avea de gînd să se 
retragă la Roundwood. 

Altă veste bună — Nelson află, cu puţin înainte de 
sfîrşitul lui noiembrie, că era desemnat să preia comanda 
lui Foudroyant de 80 de tunuri. Nava aceasta, pe cale de 
a fi terminată, avea să fie lansată în ianuarie şi pregătită 
să iasă în mare după o lună. Nelson oftă mulţumit. În po- 
fida bunelor cuvinte ale regelui, el se temuse tot timpul 
ca nu cumva mai-marii de la Amiralitate să-l socoteasci 
pînă în cel din urmă inapt din cauza dublei sale infir- 
mităţi. Slavă cerului, nu se întîmplase aşa. 

Nelson îşi cumpărase tocmai, ce-i drept, căsuţa visu- 
rilor sale, dar acum nu se mai gindea decit la noua lui 
navă. Era hotărît să dea uitării, să înfringă nevstoita 
durere de la braţ, aşa cum mai înainte ştiuse să înfringă 
blestematul rău de mare. Dar iată că interveni ceva. nou: 

La 29 noiembrie căzu peste Londra o ninsoare bogată 
şi neîntreruptă : de la 9 dimineaţa pînă la 9 seara. Co- 
vorul de zăpadă înăbuşea dbişnuitele zgomote ale stră- 
zii. Ajutat şi de opium, Nelson dormi ceva mái bine, deşi 
durerile tot îl treziră din somn la ore mici. La 30 noiem- 
brie, potop de zăpadă. Duminică seara Nelson se culcă 
la ora lui obişnuită. Cind se deşteptă, se luminase de 
ziuă. Fanny stătea lingă patul său : 

— Ai dormit toată noaptea. 

— Nu mă doare deloc, să fie oare cu putinţă ? 

Fanny desfăcu pansamentul şi chemă îndată chirur- 
gul De cum trase incetişor de ligatură, aceasta căzu. 
„Ca un şarpe răufăcător şi răumirositor“. La trei zile 
după aceea, ciotul era deplin cicatrizat, trandafiriu. Dis- 
părea, în sfîrşit, coșmarul. 

Cînd lordul Spencer îl vestise pe Nelson că va co- 
manda nava Foudroyant, îi mai spusese că trebuia să se 
găsească, în ziua de 15 decembrie în catedrala Sfintul 
Paul, unde o slujbă solemnă avea menirea să maul- 
țumească Atotputernicului pentru toate victoriile navale 
din războiul acela. În timpul procesiunii, Nelson a pășit 
exact pe locul în care, peste şapte ani, avea să fie tidi- 
cat monumentul său funerar. l 

În după-amiaza aceleiaşi zile el se prezentă şi la pri- 
mărie. în biroul de tezaur, pentru a primi, oficial, dipivima 
de cetăţean al cetăţii Londra. În faţa lui, lordul-primar 
şi vistiernicul; de asemenea, consilierul John Wiikz=s 
care rosti alocuţiunea. 

Cu treizeci de ani în urmă Londra îl aclamase pe 
Wilkes, pe atunci erou al maselor populare. „Wilkes şi 
libertatea !%, se strigase. lar biserica şi statul tremuruu. 
Wilkes a cunoscut apoi şi temniţa, şi exilul, după care a 
primit din nou un scaun in Parlament. Acum, la şapte- 
zeci şi unu de ani, magistrat municipal, retras din toate 
furturile. i 

— Sir Horatio, vă felicit şi vă mulţumesc. E 

Nelson, subțiratic și fragil în ţeapăna ţinută numărul 
unu, stătea neclintit, sub raza privirilor. Pe o masă din 
fața lui, caseta de aur care conţinea brevetul de cetățean. 
Toată lumea ştia că preţuia o sută de guinee. 

—- Mulţi amirali de-ai noștri au binemeritat de la 
patrie, dar în cazul dumneavoastră există o modestie ero- 
ică, vrednică de cea mai mare admiraţie. 

Wilkes apăsă cu oarecare stîngăcie pe ideea : 

— Aţi lăudat cu înflăcărare faptele de arme ale altor 
ofiţeri, camarazi de-ai dumneavoastră, fără să menţionaţi 
măcar propriul merit. 

Nelson era impasibil. În sfîrşit, bătrîna.vulpe în ale 
politicii îi înmînă prețioasa casetă : 

— Fie ca o viață lungă să vă îngăduie a vă bucura 
de recunoscătoarea binecuvîntare a patriei ; sînteţi onoa- 
rea şi protectorul ei. 

Ta 8 decembrie, Nelson ceru să i se facă o slujbă în 
biserica cea mai apropiată de domiciliul londonez, în 
parohia St. George Hanover Square ; doar pentru el: „Un 
ofițer dorește să-i mulțumească lui Dumnezeu atotputer- 
nic pentru vindecarea totală a unei răni grave şi pentru 
multele binefaceri pe care i le-a hărăzit“. 

Wilkes îl denumise pe Nelson protector al patriei. 
Anglia avea atunci nevoie de un mare număr de protec- 
tori, căci veştile de peste hotave nu erau bune deloc. Pe 
unele Nelson le primea direct, prin lordul Hamilton. 
Zece mii de francezi îşi instalaseră bivuacurile în viile 
Lombardiei, iar alte douăzeci şi cinci de mii sosiseră pe 
tărm intre Genova și Marsilia. Panica domnea în toată 
Italia şi cu deosebire la Neapole. „Se pare că guvernul 
francez are intenţia să aducă revolutia pînă aici“, scria 
lordul Hamilton. Un alt zvon, mai grav, ajunsese pină 
în sînul amiralităţii britanice: francezii concentrau la 
Toulon trupe, materiale de transport, nave de război. Iar 
Anglia nu mai avea în Mediterana decît o navă de linie 
cu 74 de tunuri și două fregate. 

“În decembrie 1797 Nelson află că Foudroyant, care se 
găsea în construcție, nu putea fi lansat la data prevăzută. 
Dar Amiralitatea nu voia să piardă timp : „Veţi trece la 
comanda navei Vanguard“. Vanguard era o navă cu 74 
de tunuri, căreia i se completa armamentul. 

Nelson ardea de nerăbdare, dar nu-şi putu arbora 
marca de contraamiral la arborele mare al noii sale nave 
aflată în rada portului Spithead decit la sfîrşitul lui 
martie. 

Ja 30 martie, lordul Spencer îi scrise lui Saint-Vin- 
cent ex-Jervis, care se găsea la ancoră în Gibraltar, că 
1-] trimite pe Nelson. Prin cursa-retur (o fregată, ca de 
obicei), Saint-Vincent răspunse că la primirea scrisorii 
„a simţit că reînvie“. „Prezenţa amiralului Nelson era 
atît de indispensabilă în Mediterana, încît în afară de 
Vanguard voi trece sub comanda sa şi pe Orion (T4 de 

tunuri), pe Alexander (74 de tunuri), plus trei sau patru 
fregate, cu misiunea de a afla ce anume pregătesc fran- 
cezii“. 


Nelson a intrat în Mediterana în prima jumâtate a 
lunii mai 1798. În Franţa, în vremea aceea, luna mai se 
numea florar, iar 1798. era anul VI. La 20 florar anul VI, 
9 mai 1797, Bonaparte, venind de la Paris, sosea la 
Toulon cu Josefina ; ca și Nelson, se căsătorise cu o vă- 
duvă creolă, în urmă cu numai doi ani. | 

La douăzeci şi nouă de ani, Bonaparte, general şef al 
armatei din Italia, îi zdrobise tocmai pe austrieci, pri- 
mejduind Viena, iar acum avea de gînd să lovească An- 
glia în Egipt. Tot slab, cu ten gălbui şi păr lins, are to- 
tuşi o înfăţişare ceva mai arătoasă decît cu aproape cinci 
ani în urmă cînd, tînăr căpitan de artilerie, bombarda 
pozițiile şi flota engleză la Toulon. 

Cortegiul său, alcătuit din mai multe trăsuri, a in- 
trat în oraș prin poarta franceză şi s-a îndreptat spre 
hctelul marinei, unde generalul și soţia sa aveau să !o- 
cuiască. Ea urma să-l însoţească în Egipt, lucrul era iw- 
tărit. Dar într-o săptămînă s-a şi răzgîndit: „Nu ră 
simt prea bine, călătoria asta lungă mă sperie“. În fapt, 
dragostea pentru un chipeş husar o lega de Paris. 

Înaitele autorităţi şi notabilităţi din Toulon îl întim- 
pină pe Napoleon cînd coboară din trăsură. Aude laudele 
de primire, răspunde cu amabilitate, dar scurt. Se adre- 
sează tuturor cu vorba „cetăţean“. Cei pe care i-a -u- 
prins în privirea sa nu se gîndesc nici o secundă la ti- 
nereţea lui (pentru un general șef), nici la statura-i me- 
diocră. La cel mai mărunt ordin de-al său ofiţerii se pre- 
cipită. 

Aşa cum au dus vestea iseoadele engleze la Londra, 
de cîteva săptămîni s-au concentrat la Toulon un corp 
expediționar şi o flotă însărcinată să-l transporte. Cifrele, 
dacă ar fi să ne luăm după ele, erau impresionante : trei- 
sprezece nave de linie franceze, printre care şi Orient, 
cu 120 de tunuri ; două nave mari şi şase fregate vene- 
tiene, opt fregate franceze, şaptezeci şi două de corvete, 

cuttere şi alte ambarcaţiuni mici ; mai mult de 400 nave 
de transport, în totul 500 nave cu 40.000 de oameni de 
trupă şi 10.000 marinari. 

“O săptămînă întreaga Napoleon a convocat autorită- 
tile civile, militare și navale, a pus întrebări, a dat or- 
dine. A circulat încolo și încoace prin arsenal, a cerui să 
meargă la bordul navelor, să discute cu amiralii Brueys 
şi Villeneuve. 

— După părerea dumneavoastră, cîte persoane cu- 
nose acum intenţia noastră? la întrebat Bonaparte pe 
Brueys. 

— Nu mai mult de patruzeci, cetățene general șef. 
Altfel nu s-a putut. 

Poliţia era pe urmele spionilor englezi. Pentru a-l 
minţi pe Nelson, care se găsea acum în Mediterana, presa 
dădea a înţelege că ţinuta atacului avea să fie insula 
engleză. 

Ce a văzut, ce a înțeles Bonaparte la bordul navelor 
unde se ducea ? Corsicanul acesta genial pe uscat nu se 
pricepea în ale mării. Voia să se instruiască, avea să 
aibă prilejul ; peste șaisprezece ani, cînd fregata Undaun- 
ted avea să-l poarte, decăzut, spre insula Elba, el aveu 

pună întrebări precise și competente. Dar acolo, la 
‘Foulon, în 1798, s-a dovedit un neştiuter. 

Navele de transport au fost rechiziționate în porturile 
italiene. Protecţia lor o alcătuiau rămășițele escadrei „du 
Levant“, tot cea ce englezii nu reușiseră să ia cu ei sau 
să ardă cînd au fost alungați din Toulon, în decembrie 
17$3, plus citeva nave sosite din „Ponant“, Oare toate 
navele acestea de război erau „bătrâne“, stricate, putre- 
zite“, cum au scris autorii rapoartelor redactate după 
Abukir ? ? Oare echipajele lor erau, toate, o adunătură de 
candidați la spînzurătoare şi de nevolnici ? Nu tocmai. 
Este foarte greu să-ţi poţi forma o idee exactă despre 

calitatea marinei de război franceze în 1798, în parte și 
din: pricina rapoartelor menite a explica sau a scuza În- 
îrîrgerile. Putem crede, totuși, că era ceva mai bună 
—  întrucîtva mai puţin proastă — decit în 1793—1794. 
Curajul, oricum, nu avea să lipsească. 

Comanda părții comerciale a expediției din Egipt fu- 
sese încredinţată lui Francois Paul Brueys d'Aigallier. 
Cincizeci de ani, locotenent comandor în timpul Războ- 
iului de independenţă al Americii, destituit în 1793, re- 
primit în 1795 şi promovat, atunci, contraamiral, pentru 
că Bonaparte îl remarcase la Raguse, în timpul campaniei 
din Italia. „Bun organizator“, spusese el. Brueys şi-a do- 
vedit cu strălucire această calitate, cu prilejul contopirii 
uriașei armada cu trupele sale, cu materialul, muniţiile, 
aprovizionarea sa gigantică, prevăzuse pentru o traversâre 
lungă şi lentă fără escale ; însăși traversarea, fără disper- 
sare sau pierderi importante, pute a fi socotită drept o 
mare izbîndă a navigaţiei. După aceea vom vedea altceva. 

Bonaparte își dădăcise trupele fără să le spună înco- 
tro le conducea : 


— Vă voi duce într-o ţară unde, prin viitoarele voas- 
tre fapte de arme, îi veţi întrece pe cei care îi miră pe 
admiratorii voştri. 

Verbul a mira avea pe atunci un sens mult mai pu- 
ternic decît astăzi. Sfirşitul proclamaţiei dădea a înţelege 
că respectiva campanie avea să fie pentru combatanți cel 
puţin la fel de fructuoasă ca aceea din Italia : 

— Făgăduiesc fiecărui soldat că la întoarcerea din 
această expediţie va avea cu ce să-şi cumpere'6 pogoane 
de pămînt. 

De ce să nu reamintim că un pogon reprezenta apro- 
ximativ (existau trei măsuri cu numele acesta) patruzeci 
și cinci de arii ? Șase pogoane : cu ceva mai puţin decit 
trei hectare. 

Expediția ridică velele la 30 florar anul VI, adică la 
17 mai 1798. La marginea capului Manegue, la piciorul 
Marelui Turn, deci cam în afara orașului, un grup mio de 
ofițeri, de notabilități şi de cucoane o înconjurau pe ce- 
tăţeana Bonaparte venită să. asiste la plecarea din port. 
Velele navelor mari se desfăşurau, iar fregatele de avan- 
gardă ţișneau deja spre ieşirea micuței rade. Transpor- 
toarele de-trupe. greoaie, defilau în şir prin fața fortitui 
Eguillette, făcînd cu respect loc escadrei. Ieşirea din port 
constituia o mişcare solemnă şi în acelaşi timp voioasă. 

„.— Cetăţeană, spuse un ofiţer adresindu-se Josefinei, 
iată nava Orient. Generalul şef se află desigur la pupa, 
pe dunetă. 

‘Josefina deschidea larg ochii ei frumoşi, dar nu zărea 
decit cîteva siluete anonime. Oare Bonaparte se uita și 
el spre mal ? Da, şi cu toate că ea nu l-a putut recunoaște, 
urarea de rămas bun tot l-a primit. Pe nava Orient, tri- 
colorul a cobarit încet şi a urcat iarăși la vergă. Toţi cei 
de faţă au afirmat că ochii Josefinei s-au umplut atunci 
de Jacrimi. Inima omului nu este simplă. 

: Marea nu respectă prestigiul. Un vînt puternic dinspre 

nord-vest, împingînd zdravăn nava pe direcția cea bună, 
a făcut ca, zile în şir, generalul şef să nu poată fi văzut 
— rău de mare, cu şi Nelson; Bonaparte, însă, rămiînea 
culcat în cabină. De altfel, toată armada avea rău de 
mare : tovarăşii întimplători ai lui Bonaparte, savanți şi 
militari cu grade mari, trupa îngrămădită în interpunţi 
şi calele transportoarelor, și chiar caii. 

După domolirea mării. s-a trecut la organizarea unei 
vieţi mai sociale la bordul lui Orient. Se juca mult cărţi. 
Nu "Bonaparte, care bătea puntea în sus şi în jos, intra 
în cabină, iarăși ieşea, cobora în careu, se uita ce anunte 
citesc cei care nu jucau cărți. 


— Romane ? Lecturi pentru cameriste ! Citiţi istorie.! 


Uneori fregatele de cercetare aveau de a face cu cite 
o navă neutră, şi atunci Bonaparte cerea să-i fie aduşi 
căpitanii ; el însuşi îi mteroga : cînd plecaseră de la an 
coră, ce nave întilniseră şi încotro se duceau acelea, 
văzuseră o escadră engleză ? Spionii englezi, gindea ge- 
neralul şef au văzut desigur, armada plecînd din Tou- 
lor, iar Nelson patrula în Mediterana. Unde şi cînd îl 
vor întîlni ? Ori poate că aveau să scape nevăzuţi ? 


Marea și vîntul erau bonapartiste, şi aveau să fie ast 
fe! vreme de citeva săptămîni. La 20 mai, același vînt pu- 
ternic care zgilţiise şi împinsese armada franceză în di- 
recția cea bună, brutaliză forţa navală a lui Nelson — trei 
nave mari, patru frezate — în timp ce se găsea la vest. 
de Sardinia. Fregatele zburară la naiba pe crestele va- 
Iurilor, navele mari se mistuiră în depărtări. O rafală 

de vint rupse arborele trinchet al lui Vanguard. Cele 
două bucăţi căzură pe suprastructura de la prova, trecură 
peste bord şi rămase în urmă. Nava avea un ruliu pri- 
mejdios. „Flota mea era disperată şi într-o situaţie atît 
de proastă, a notat Nelson, încît pînă şi apariţia unei 
simple fregate franceze ar fi fost neliniștitoare“. 

Pînă la urmă, Alezander regăsi nava-amiral şi putu 
să o remorcheze pînă la rada portului San Pietro, la sud 
de coasta occidentală a Sardiniei. 

— Nu vreţi să mă duc la Gibraltar, să cer pentru 
dumneavoastră o altă navă ? a întrebat comandantul lui 
Alexander. | l 

— Nicidecum. Q să-l reparăm aici pe Vanguard. 

Cinci zile de muncă înverşunată, şi s-a putut pleca. La 
31 mai Nelson se găsea iarăşi de santinelă în fata Tou- 
lonului. Cu cele trei nave mari ale sale pîndea, încă o 
dată, ieşirea unei flote franceze. 

Îm următoarele trei zile i-au sosit cele două ştiri, 
pină acum cele mai importante din cariera sa. Prima, 
adusă de o fregată-curier venită din Gibraltar: Saint- 
Vincent a primit instrucţiuni de la Londra. Trebuia să 
trimită urgent o flotă în Mediterana, „pentru a căuta 
forțele ce se pregăteau la Toulon, apoi, odată ajuns în 
faţa lor, să le captureze, să le scufunde, să le ardă sau să 
le distrugă“. Din ordinul regelui, Nelson trebuia să con- 
ducă flota aceasta alcătuită din unsprezece nave de ran- 
gul întîi, plus ceea ce, firește, avea Nelson. Totul urma 
să se concentreze in faţa Barcelonei, fu hotărită o intii- 
nire. 

Cealaltă ştire, adusă a doua zi de un spion englez 
scăpat de la Toulon : armata franceză părăsise portul la 
17 mai. Se pare că se îndrepta spre una din următoarele 
direcții : Neapole, Sicilia, Malta sau Egipt. 

Ce ați face în locul lui Nelson ? Cu toate pînzele sus 
spre întîlnirea de la Barcelona, apoi cap pe Neapole? 
Nu chiar imediat. Nelson i se adresă lui Berry, coman- 
dantul său de pavilion : 

— Mai întîi trebuie să ne regăsim frepatele. 

După cum se ştie, navele acestea rapide sînt cercetaşi 
care se duc şi vin prin toate părțile în timpul înaintării 
unei escadre. Aceasta, fără ei, înaintează aproape orbește. 

Comandantul unei forţe navale indică totdeauna un 
punct de întilnire a navelor sale, în caz de dispersave 
forţată. Căpitanii fregatelor lui Nelson, răspîndite de fur- 
tana din 20 mai, ştiau că, după învingerea neprevăzutu- 
lui, ei trebuiau să se ralieze într-un anumit punct de pe 
mare, la vest de Corsica. Nelson se duse acolo. Dar, nici 
o fregată ; trebuia să se descurce fără ele. 

Și fiindcă acum Nelson se îndrepta spre întîlnirea de 
la Barcelona, un bric îi ieşi în întîmpinare cu încă o 
veste : fregatele nu s-au scufundat, dar, suferind strică- 
cinni după vîntul din 20 mai, s-au tîrît cum au putut 
pînă la Gibraltar, unde li se făceau reparaţiile necesare. 
Să le aştepte, să ceară altele? Nu. Timpul zorea din 
urmă, iar Nelson era stăpinit de o altă idee: după reá- 
lizarea întiîlnirii de la Barcelona, să pornească spre Nea- 
pole cu toate navele sale. Iată şi textul scrisorii pe care 
f-a trimis-o înainte, prin bricul rapid, lordului Hamilton : 
„Sper să obţin la Neapole fregate, căci din nefericire ale 
mele m-au părăsit. Am nevoie de informaţii privitoare 
la flota franceză. Am nevoie de navigatori buni pentru 
coasta Siciliei sau pentru oricare alt loc unde s-ar putea 
găsi inamicul, căci am de gînd să-l urmăresc, la nevoie 
chiar pînă la Marea Neagră“. 

înainte de a fi o bătălie, Abukir avea să fie o vînă- 
toare îndrăcită ; un steeple-chase! cu obstacole diplo- 
matice. „Porturile regatului Neapole sînt oare deschise 
pentru navele Majestății Sale ? l-a întrebat Nelson pe 
lordul Hamilton. Au dat oare guvernatorii ordin să fim 
lăsaţi să intrăm liber în port şi să ne pună la îndemînă 
toate cele trebuitoare ?“ 

Fireşte că nu. Ba 10 octombire 1796 Napoleon silise 
regatul Neapole să semneze cu Directoratul 2 un tratat de 
pace ; acesta prevedea că în nici un port al regatului 


1 Cursă de cai cu obstacole, pe teren variat. 

2 Guvern care a condus Franţa de la 4 Brumar, anul Iy 
(26 octombrie 1795) pină la 18 Brumar, anul VIII (9 noiem- 
brie 1799). 

nu aveau voie să intre mai mult de două nave engleze 
deodată. Nelson avea deci să se lovească, la Neapole, de 
primul şi cel mai mare obstacol. Personajul care îi da 
posibilitatea să-l treacă — şi. care, totodată, îşi va: face 
o senzaţională intrare pe scena politică internaţională — 
ne este cunoscut. Îl cunoaștem chiar mai bine decit, 
Nelson în momentul în care flota lui sosea în rada por- 
tului Neapole, la 17 iunie 1798. Este o femeie. Da, Emma 
Hamilton. 

Scena s-a petrecut într-un salon al palatului regál 
— fostul, cel de la Neapole — din marmură trandaiiric, 
Era 6 dimineaţa Trei persoane: ministrul Acton, am- 
basadorul Hamilton şi căpitanul Troubridge; se reuniseră 
în salonul acela. Toți trei vorbeau engleza, deci nu aveau 
nevoie de interpret. 

Nelson nu era de faţă. Cum nu putea ignora întru 
totul clauza impusă regatului Neapole prin tratatul în- 
cheiat cu Directoratul, el îşi menținea, pentru moment, 
flota dincolo de limita apelor teritoriale şi aștepta. L-a 
delegat pe Troubridge să-i reprezinte. Nici regele Ferdi- 
nana nu era prezent. Pion laş și ipocrit, el nu a vrut'să-l 
întîlnească pe Nelson, ştiind că o uriaşă flotă franceză 
părăsise Toulonul şi temîndu-se ca nu cumva să o vadă 
reapărînd dintr-o clipă în alta. 

Căpitanul Tom Troubridge (în ţinuta numărul unu, în 
ciuda orei matinale) a explicat calm ministrului Acton că 
guvernul britanic era dispus să folosească toate resursele 
țării, cît timp avea să fie nevoie, pentru u-l strivi: pe 
Bonaparte. Ieşirea armadei franceze în Mediterana repre- 
zenta o nesperată ocazie, iar Nelson era sigur că o va 
distruge. Dar avea nevoie, pentru a puteu ajunge la ea, 
de tot ceea ce Nelson enumerase deja în scrisoarea sa 
către lordul Hamilton : fregate, piloţi şi, înainte de 
toate, accesul în porturile regatului, astfel încit să nu fie 
în nici un caz nevoit să se reîntoarcă la Gibraltar pentru 
aprovizionare şi reparații. 

Hamilton a sprijinit şi completat spusele lui Trou- 
bridge. Anglia înțelegea foarte bine că, abandonat de 
Austria şi ameninţat în mod direct, regatul Neapole sem- 
nase tratatul cu Directoratul. Dar prilejul de a-i da lui 
Bonaparte o lovitură strașnică era, fără doar şi poate, 

unică. Hamilton veni cu informaţii personale potrivit 
cărora armada franceză s-ar fi şi aflat într-o situaţie grea 
la sud de Sardinia. | 

— Hotărit: lucru, flota aceasta se îndreaptă spre un 
dezastru. Navele de linie se tîrăsc pentru a menţine: 
contactul cu cele supraîncărcate de trupe. Pe fiecare din- 
tre ele se află trei sute cincizeci de soldaţi care trebuie 
să ţină din scurt un echipaj de revoluționari recrutaţi 
cu forța și oricînd gata să-i atace pe ofițeri. Punţile unora 
dintre nave sînt atit de putrede, încît a fost nevoie să 
se renunţe la ambarcarea a jumătate din numărul 
tunurilor. 

Pe scurt: odată cu apariţia lui Nelson, toată ruina 
aceasta avea să se ducă la fund. Acton, prim-ministru 
şi amant al reginei, a ascultat în tăcere, cu aer îngrijorat. 
Era el agent englez, dar Hamilton nu-l avea în mînă cu 
adevărat ; iar în împrejurări ca acelea, şovăiala era în- 
găduită. A porni pieptiş împotriva lui Bonaparte comporta 
riscuri uriașe, în cazul în care Nelson nu avea să nimi- 
cească armada franceză — dimpreună cu Bonaparte. 

Aşadar, nici vorbă de o intrare categorică în luptă, de 
o acţiune de ostilitate fățișă împotriva francezilor. Şi 
nici de fregate. Troubridge şi Hamilton au insistat za- 
darnic. Răspunsul a fost : nu. Discuţia privind accesul în 
porturi s-a dovedit lungă şi trudnică. În final, Acton 
propuse următoarele : 

— Voi semna eu însumi, în numele regelui, un ordin 
pe care Nelson îl va putea prezenta guvernatorilor, din 
porturile regatului. Ordinul va fi redactat cu prudenţă, 
dar guvernatorii vor înțelege că flota engleză este autori- 
zată să pătrundă în porturile noastre și să se alimenteze 
în ele. 

Vor înţelege. Dar dacă nu aveau să o facă? A mai 
urmat o jumătate de oră de discuţii, totuşi Acton nu a 
cedat, prin urmare Troubridge trebuia să se mulțumească, 
oricum, cu acest succes obţinut doar pe jumătate, pe sfert. 

— Binevoiţi a-mi lăşa să dispun de redactarea acestui 
document, a spus Acton. 

Prim-ministrul se ridică să iasă, dar nu avu timp, 
iar uşierul nu apucă nici el să rostească pe de-a-ntregul 
numele persoanei care venise și care îl dădea la o parte, 

intrînd ca o furtună. Ca o furtună frumoasă în rochie 
albă. Era lady Hamilton. Vădit emoţionată, dar majes- 
tuoasă, cu o autoritate încă nebănuită. Ţinea în mină o 
hîrtie. 

— Majestatea sa regina m-a rugat să aduc aici hirtia 
aceasta semnată de mîna domniei sale. 

Regina poruncea, dar Emma Hamilton era cea care 
obținuse totul. Avea, atunci, în Neapole de trei ori mai 
multă putere decît bărbatul ei. De la primirea scrisorii 
lui Nelson, ea fusese cea care o dusese cu vorba pe Maria 
Carolina. Pe Maria Carolina cea necontenit ostilă Fran- 
tei. Dar de aici şi pînă la a călca fățiș clauza cea mai 
importantă a unui tratat... Emma o convinsese pe su- 
verană. Hiîrtia adusă era pur și simplu un ordin care 
autoriza, clar şi fără condiţii, aprovizionarea flotei engleze 
în toate porturile regatului. 

— Chiar astăzi va fi trimis tuturor guvernatorilor. Dar 
majestatea sa dorește ca amiralul Nelson să ia primul cu- 
noştinţă de acest ordin. 

Senzaţie, rumoare... Troubridge către Emma : 


— Doamnă ambasadoare, amiralul va fi încîntat. 
Emma avea să adauge mai tîrziu : și în extaz! 


Troubridge luă cu ei autorizația mult dorită, plus o 
scrisoare de-a Emmei : „Dragă domnule amiral, Dumnezeu 
să te binecuvinteze și să te acopere de victorie. Şi să-mi 
acorde bucuria de a te vedea aducîndu-l pe Bonaparte 
prizonier. Regina mă însărcinează să-ți transmit tot soiul 
de lucruri plăcute, adăugînd că-ţi dorește din toată inima 
să izbindeşti... Nu-ţi pot spune ce simt ştiindu-te atit de 
aproape. Pe veci, pe veci, domnule dragă, recunoştinţa 
şi prietenia mca. A dumitale Emma Hamilton“. 


Nelson a dispus executarea unei copii de pe autorizaţie 
şi a trimis înapoi originalul, conform promisiunii. Milita- 
rii de corvoadă însărcinaţi cu aprovizionarea făceau na- 
veta între nave şi port. Ziua s-a scurs, crespusculul vă- 
ratec a.şi îimbăiat cerul în ape trandafirii, cînd un semnal 
s-a înălțat la verga lui Vanguard: „Pregătiţi-vă pentru 
ridicarea ancorei“. 

O barcă napolitană a sosit vislind cu riîvnă și aducind 
un mesaj. Tot o scrisoare de la ambasadoare: 


, 

„Dragă domnule, îţi trimit cîteva rînduri ale reginei 
pe care chiar acum le-am primit. Atinge scrisoarea cu 
buzele (subliniat). Și trimite-o înapoi, căci mi-am dat 
cuvintul să nu înstrăinez niciodată vreunul din răvaşele 
ei. Mereu a dumitale. Emma“. 

Nelson nu o mai văzuse pe Emma Hamilton de cinci 
ani. Atunci, o găsise frumoasă... Care bărbat nu o ad- 
mira ? lar o icoană atit de tulburătoare nu s-ar fi putut 
şterge din memoria unui bărbat nespus de sensibil la 
frumusețea feminină. 

Dar Emma? Nu părea să-i fi acordat vreo atenţie 
deosebită micului căpitan Nelson, care „nu e cine ştie 
ce“. Dar ea nu a uitat nimic. Nici cele prezise de soţul 
ei cum că va deveni, probabil, „cel mai vestit om al mării 
dat vreodată de Anglia“, nici expresia de intensă admi- 
raţie citită în ochii (încă nu-şi pierduse unul) și pe chipul 
lui Nelson. 

Îl vrea neapărat pe bărbatul acesta care este pe punc- 
tul de a împlini .previziunea lordului Hamilton (este 
învingătorul de la capul Saint-Vincent, salutat pentru 
aceasta de Anglia, este eroul de lu Tenerife, în prezent 
viceamiral). Dînd uitării într-o singură zi ireproşabila 
ei conduită, înainte chiar de a-l fi revăzut pe Nelson, 
Emma i se arunca de git. „Nu-ţi pot spune ce simt 
ştiindu-te atît de aproape“. Şi sărutul acela prin mij- 
Jocirea unei hirtii... Și semnătura : „Mereu a dumitale. 
Emma“. 

„Ambiţie, au scris denigratorii ei. Fmeia aceasta este 
plămădită din ambiţie. Nu-i ajunge să fie soţia ambasa- 
dorului Angliei, confidenta și chiar inspiratoarea reginei 
Neapolelui cure domneşte în locul bădăranului ei soţ, îl 
mai vrea şi pe Nelson, pentru a-și desăvirşi triumful“. 

Am putea avea o părere mai nuanţată. Emma nu re- 
prezenta tipul de ambițioasă. Ea nu calculase, nu ţesuse 
intrigi, nu jertfise alte fiinţe spre a se ridica la înaltul 
ei rang... Frumuseţea și harurile ei naturale, scoase la 
lumină de către Greville, dar şi o anume bunătate su- 
fletească i-au adus la picioare totul, aproape în chip 
firesc. 

Dar Emma suferise. Bărbatul pe care îl iubise cu 
patimă o aruncase ca pe o jucărie în braţele lordului 

Hamilton. Iubirea fusese poate dată uitării, dar umilința, 
ea se tămăduise oare, în pofida onorurilor prezente ? 
Există oameni care nu sfirșesc niciodată în a-și lua re- 
vanşa pentru umilinţele îndurate cîndva. Ce  revanşă 
frumoasă putea fi pentru Emma cucerirea acestui băr- 
bat! A bărbatului asupra căruia încă de pe atunci își 
aţintise Anglia ochii, ba chiar avea să şi-i aţintească şi 
mai mult, cum bine prevăzuse ambasadorul. Dar, desigur, 
nu asta e totul. Să ne întrebăm, în sfîrșit, dacă Emma, 
tînără, frumoasă, plină de viață, Emma care nu găsise 
în lordul Hamilton decît „un tată, un prieten şi un pro- 
tector“ nu presimţise cumva că avea să întilnească în 
persoana lui Horatio Nelson ceea ce niciodată nu vise 
să caute la Curtea putredă a Neapolelui, adică o iubire 
adevărată ? 

„ Marinarii lui Nelson se pregăteau să ridice ancora. 
E], cu mîna stingă, schiţa un răspuns: „Scumpă lady 
Hamilton, mi-am apăsat buzele pe scrisoarea reginei. Vă 
rog să-i spuneţi că nădăjduiesc să am onoarea de a-i 
săruta mîna cînd nu vor mai exista nici un fel de te- 
meri. Asiguraţi-o pe majestatea sa că nimeni nu-i res- 
pectă mai mult fericirea ca mine și că nemulțumirile din 
familia domniei sale ne vor da și mai multă putere în 
ziua bătăliei. Dumnezeu să vă binecuvînteze, de aseme- 
nea şi pe sir William. Al dumneavoastră prea devotat 
Horatio Nelson. Ora şase după-amiază“. Ce zi! 

Lui Bonaparte care se îndrepta spre Egipt trebuia să 
i se taie neapărat calea. Cap pe Siracuza. În faţa Sira- 
cuzei a aflat Nelson, la 22 iunie, că francezii au cucerit 
Malta. Armada franceză sosise în faţa insulei la 9 iunie, 
iar a doua zi 15.000 de soldaţi începuseră să debarce, 

— Ce garnizoană era acolo ? 

— Trei sute treizeci și doi de cavaleri ai Ordinului, 
dintre care două sute de francezi. După o scurtă șovă- 
ială. Ferdinand Hompesh, mare maestru, a capitulat. 
Bonaparte s-a instalat la palatul Parisio. I-a alungat pe 
cei mai mulţi dintre cavaleri și a trecut insula sub co- 
manda unui general francez, impunînd şi o nouă consti- 
tuţie. A lăsat în insulă o garnizoană de patru mii de oa- 
meni. lar armada franceză a plecat a doua zi. 

— Cap pe Alexandria. 


230 


Sase zile de navigație pe mare. La 28 iunie, albele 
clădiri ale Alexandriei se profilau pe cerul albastru, pe 
deasupra țărmului galben şi jos. Cîteva feluci patrulează: 
în faţa portului. În radă, nici o navă. Nelson bate din 
picior pe puntea Vanguard-ului, apoi întorcîndu-se spre 
comandantul său de pavilion : 

— Să fie oare cu putinţă, Berry, să fi trecut pe lingă 
Ponap"rte fără să-l fi văzut ? 

— De ce nu, sir Horatio? 

Da, flota lui Nelson trecuse pe lingă armada franceză 
în noaptea de 22 spre 23. Şi englezii, şi francezii aveau 
să afle lucrul acesta abia mai tîrziu. 

— Expediția franceză plecată din Malta nu se poate 
afla decît între Malta și punctul acesta. Să-i ieşim îna- 
inte. 

Un velier nu este o navă cu aburi sau cu motor. A 
pune cap direct pe Malta era un lucru cu neputinţă ; es- 
cadra avea acum vîntul împotrivă, trebuia nagivat în 
volte Î. Mai întîi, o bucată bună de drum drept în di- 
recția insulei Creta. Dar vîntul şi marea erau în conti- 
nuare bonapartiste : datorită porțiunii de drum mai sus- 
pomenite, armada franceză, nespus de norocoasă, a pu- 
tut trece. Aşadar, ratată la dus, ratată la întors. 

Nelson, fireşte, habar nu avea. Să fie „frecată“ ma- 
rea între Egipt și Malta, altă soluție nu exista. O bucată 
de drum. întins, apoi încă una, se înainta destul de mult 
spre nord-vest. Nelson nu mai dormea, slăbea, slăbea în- 
truna, dacă așa ceva mai era cu putinţă ; şi cu toate că 
vremea nu era foarte proastă, Nelson avea rău de mare. 
A apărut Malta. Totuşi, nimic. 


— Copiii diavolului au un noroc drăcesc! Dacă am 
fi avut fregate, i-am fi descoperit. 

— Sir Horatio, echipajele anunţă că nu mai au nici 
hrană proaspătă, nici apă potabilă. - 

— Expediția franceză a părăsit Toulonul de o lună. 
Oamenii aceia sînt cu siguranță mai prost hrăniţi decît 
noi. | 


i ! În zig-zag, astfel ca drumul mediu să fie împotriva vin- 
tu ui. 

— Dar dacă tot se va încinge o bătălie, ar fi mai 
bine ca soldaţii noștri să fie sănătoşi. 

— Ai dreptate. Să punem cap pe Siracuza. 

Siracuza, 19 iulie. Abia ajuns în radă, Nelson a şi 
trimis guvernatorului un ofițer cu copia autorizaţiei de 
aprovizionare acordată de regină. 

— Regret, a spus guvernatorul. Nu am primit nizio- 
dată asemenea hîrtie. 

Ofiţerul s-a înapoiat. O oră întreagă, Nelson a mă- 
surat cu paşii săi duneta, în sus şi în jos, ţinîndu-şi la 
spate singuru-i braţ. Nimeni nu îndrăznea să-i vorbească. 
Apoi a coborit în cabină şi a întocmit citeva scrisori. 
Una dintre ele, pentru lady Hamilton, nu mai conţinea 
nici un drum de duioşie: „Mă simt atît de mîhnit din 
pricina tratamentului căruia îi sîntem supuşi, încît abia 
de mă văd în stare să scriu unei persoane de lume. Scu- 
zaţi-mă dacă nu voi dovedi cuviinţa pe care vreau să v-o 
arăt neîncetat. Dacă sîntem sortiți să primim asemenca 
picioare în spate în toate porturile statelor siciliene, 
atunci cu cît vom pleca mai repede, cu atît mai bine“. La 
naiba cu orice sentiment ! 

La vreo oră după ce scrisoarea ajunse pe uscat, iată 
şi un mesaj al guvernatorului Siracuzei: autorizaţia 
acordată de majetatea sa regina sosise chiar în clipa 
aceea ; escadra engleză putea intra, se putea aproviziona. 

Promptitudine oarecum ciudată, nu-i aşa? Cite pa- 
rale făcea guvernatorul acela ? Să fi deschis oare scri- 
soarea adresată ambasadoarei ? Despre italieni, Nelson 
avea impresia cea mai proastă. Oricum, aprovizionarea 
începu imediat. lar Nelson se apucă să scrie alte rînduri, 
adresate de data aceasta ambasadorului şi soţiei sale : 

„Dragii mei prieteni, mii de mulţumiri pentru efor- 
turile pe care le-aţi depus, ne-am făcut plinul cu ali- 
mente; cu apă. Şi, întrucît am luat apă de la fîntina 
Arethousei vom îi, desigur, victorioși. Vom ridica ancora 
la cea dintii briză și fiţi siguri că mă voi înapoia fie în- 
coronat cu lauri, fie acoperit de chiparos“. 

Profilul Arethousei, fermecătoare nimfă urmărită de 
un zeu şi prefăcută în îîntînă, a împodobit multă vreme 
monedele Şiracuzei. O galanterie faţă de Emma, pentru 
a-i fi iertată scrisoarea mînioasă dinainte. În ce privește 

laurii şi chiparosul, îi va pomeni de mai multe ori. 
Flota lui Nelson a ridicat ancora. La 28 iulie, în lar- 
gul. țărmurilor Greciei, la sud de Moreea, o navă din 
avangardă captură o navă mică franceză; cîteva clipe 
după aceea, aceeaşi navă engleză arboră un semnal în 
atenţia amiralului : „Inamicul debarcat la Alexandria“. 


Bonaparte ajunsese la Alexandria cu o lună în urmă, 
la 2 iulie. Odată trupele debarcate, el se îndreptă spre 
Cairo. „Soldaţi, de la înălțimea acestor piramide...“ Na- 
vele transportoare și escadra nu aveau decît să aştepte. 
Pînă cînd, nu se știa, totul depindea de cuceririle noului 
Alexandru !. 

— În orice caz, îi spusese Bonaparte lui Brueys, nu 
staţi în radă. Nave engleze ar putea să vă atace. Mai bine 
intrați în port, o să fiţi mai la adăpost. 

La adăpost! Cuvîntul blocus ar fi trebuit totuși să-i 
spună ceva generalului acestuia ! 

— Dacă navele mele intră în port, se destăinuia 
Brueys ofiţerilor săi, doar două nave engleze m-ar pu- 
tea face să nu mai ies niciodată de acolo, într-atit de 
strimtă este intrarea. 


Iar pe deasupra, sondînd şenalul și bazinele portuare, 
el constatase că navele ar fi avut toate „şansele“ să 
eşueze. Trebuia găsit altceva. Între timp, Bonaparte ajun- 
sese: departe. Brueys a ales golful Abukir. 

La nouă leghe est de Alexandria, între gura cea mai 
de vest a Nilului şi castelul Abukir, un mare semicerc 
de nisip. Tărmul coborînd în pantă lină, navele mari nu 
puteau ancora decit la trei mile. La o distanţă de cîteva 
cabluri (un cablu : 200 de metri) de vîrful vestic, o insu- 
Jiţă prelungită cu stînci ; între insulița aceasta și uscat 
nu se putea trece. 

— Trebuie folosită artileria, a spus Brueys. 

Au fost deci instalate două mortiere şi patru tunuri 
de 6. Apoi trebuia rinduită escadra. 

— Navele, a spus Brueys, vor ancora în linie para- 
lelă cu țărmul, pînă la limita la care pot înainta fără să 


1 Aluzie la Alexandru cel Mare. (Nit.). 

eșueze. Dacă apare vreun inamic, nu putem fi atacați 
decît dinspre larg. 

Francezii au văzut escadra lui Nelson venind, la 31. 
iulie 1798, către ora 2 după-amiază. Brueys şi-a convo- 
cat pe dată amiralii și mai mulţi căpitani la bordul lui 
Orient. Oare inamicul trebuia așteptat la ancoră sau se 
putea merge în întîmpinarea lui ? 

— Trebuie să-i ieşim înainte, fără doar şi poate, a 
spus îndată Blanquet du Chayla. Întrucît oricum tre- 
buie să luptăm, atunci mai bine să`avem iniţiativa, să. 
manevrăm, să ne alegem calea. A rămîne aici, ar în- 
semna a suporia ceea ce ţi se impune. 

Blanquet du Chayla : fost ofițer al marinei regale, 
douăzeci şi trei de ani de serviciu pe mare, treisprezece 
bătălii, cîteva răni. Comandorul Dupetit-Thouars, şi el 
fost ofiţer al aceleiaşi marine, a încuviințat energic : 

— Singura noastră șansă este să luptăm sub velel. 
Dacă îi așteptăm pe inamic în falsa poziţie în care ne 
aflăm, sintem pierduţi. ” 

Falsă poziţie era puţin spus. Escadra, gîndeau ei, era 
astfel ancorată încît nu putea fi atacată decit dinspre 
mare ; dar se bizuiau nespus de mult pe siguranţa aceasta 
și de aceea pe majoritatea navelor tunurile dinspre us- 
cat nu se aflau amplasate în baterii, sabordurile lor erau. 
închise, iar toată partea aceasta a navelor era atît de în- 
ţesată de material și provizii, încît nu se mai putea cir- 
cula deloc. Cel puţin jumătate din echipaje aveau treabă 
teată ziua în afara navelor, corvezi pentru hrană şi apă, 
chiar şi săparea unor puțuri în nisip! Beduinii atacau, 
în grupuri, pe cei de la corvezi. 

În timpul consiliului de război, Ganteaume, șeful de 
stat major al lui Brueys, a anunţat că navele se găseau 
în stare proastă, prea puţin capabile să lupte pe mare. 

— Din păcate, este adevărat! a spus Brueys. 

Era limpede că înclina spre defensivă. 

— Dacă răminem aici la ancoră, a adăugat el, nu 
este nevoie de manevre, deci toți oamenii noștri vor pu- 
tea fi angajaţi în bătălie. 


1 Cu velele întinse, folosind deci vintul şi avind posibilitatea, 
de a manevra. 

Uluitoare afirmaţie din partea unui comandant de 
război naval. Dar era el oare, cu adevărat, un asemenea 
comandant ? Bun organizator al armadei, priceput în pro- 
blemele de transport, însă pînă atunci nu văzuse focul. 
Pentru el, o bătălie navală era încă un lucru abstract. 

Ora la care s-a ţinut consiliul de război de care am 
pomenit nu este sigură. A avut loc, probabil, de îndată 
ce marinarii de veghe au zărit catargele navelor engleze 
si se pare că toţi membrii consiliului au crezut că ina- 
micul nu va ataca decît a doua zi. 

Iată, în orice caz, dispoziţiile pe care Brueys le-a dat 
după deliberare. 

Să fie rechemaţi militarii de corvoadă pe uscat (toţi 
nu vor izbuti să vină, vor lipsi patru mii de oameni); 
navele să arunce o a doua ancoră; să se întindă de la 
o navă la alta parîme groase din cînepă, pentru a-l îm- 
piedica pe inamic să treacă printre nave. Pe scurt, cît 
mai mare imobilitate. 

. — Avem o poziţie puternică, spunea Brueys. Bate- 
riile din insulă şi stîncile submarine apără capul liniei 
noastre. Înamicul nu ne va putea ataca decit în stînga 
ariergardei, or tocmai acolo am plasat navele noastre cela 
mai puternice. 

. Amiralul care comanda ariergarda aceasta se numea 
Pierre Charles de Villeneuve. 

Nelson, ţinîndu-și cu mîna stingă luneta în dreptul 
ochiului stîng, suridea pe duneta Vanguard-ului. Un vint 
favorabil îl împingea spre flota aceea pe care o vedea 
frumos aliniată paralel cu ţărmul nisipos — nu cu velele 
sus, ci la ancoră. Pe măsură ce se apropia, în mintea lui, 
atit de bine organizată pentru tactica navală, se năştea 
şi prindea contur un plan de bătălie. 

— Mai întîi trebuie zdrobită o parte a forțelor ina- 
mice, fără ca restul să fie în stare să vină în ajutorul 
acestei părţi. Aa 

Semnat Bonaparte, am putea scrie. Dar Nelson este 
un Bonaparte naval. „Trec pe lîngă insulița aceea pe 
«care o văd în dreapta. Atac capul liniei franceze, înain- 
tez de-a lungul tribordului pînă la cea de a şasea sau a 
saptea navă a lor şi atunci angajez lupta de la distanță 
mică. Doi contra unul, căci cum ar putea ariergarda lor 

să mai intervină ? Presupunind că ar pleca de la an- 
coră, ea ar trebui să navigheze în direcţia vîntului, ca 
să mă atace. În tot timpul acesta eu voi fi strivit restul“. 

Hărțile engleze cu ţinutul Abukirului erau mediocre. 
Navele lui Nelson înaintau cu prudenţă, tatonind. Să fi 
fost ora cinci și jumătate după-amiaza. In momentul 
acela, căpitanul Foley, comandantul lui Goliath (74 de 
tunuri), văzu un lucru care îl „înmărmuri“. Geaman- 
durile ancorelor navei franceze de cap nu se găseau în- 
spre larg, ele pluteau între navă şi țărm. 

Prin urmare mai exista adincime între flota franceză 
şi bancurile de nisip. Pentru ce n-ar trece pe acolo ? 

Fără să mai şovăie, Foley îl îndreptă pe Goliath în 
direcţia aceea. Mai multe nave engleze îl urmară suc- 
cesiv, în timp ce altele se rinduiau de-a lungul liniei 
franceze dinspre larg. Avangarda lui Brueys a fost prinsă 
chiar ca într-un cleşte. „Pieirea escadrei noastre, avea să 
noteze după aceea Villeneuve, a fost hotărită din clipa 
în care englezii au dublat avangarda noastră“. 

Aceasta este, într-adevăr, schema foarte simplă a bă- 
tăliei de la Abukir: navele de cap franceze, prinse cu 
furie între două focuri, în timp ce tunurile dinspre us- 
cat nici nu puteau fi utilizate, am spus pentru ce. Putem 
parcurge şi rîndurile aspirantului Lachedessede, din sta- 
tul major al lui Brueys : „Manevra englezilor era să se 
unească mai mulţi contra unul, să strivească prin număr 
navele împotriva cărora luptau și să repete acţiunea, de-a 
lungul întregii linii. Navele noastre, legate prin prea 
multe parime, erau silite să-și aștepte rindul“. Pe scurt, 
un adevărat abator. Victimele au dovedit mult curuj. 

Unii autori au crezut că pot reconstitui cu precizie 
desfăşurarea bătăliei de la Abukir, de la începutul pînă 
la sfîrşitul ei. Dar cum să nu te îndoieşti puţin de pre- 
cizia aceasta, cînd bătălia a continuat pînă în puterea 


nopţii ? 
Încă de la crepuscul — mai scurt la această latitu- 
dine — fumul a o mie de tunuri înnegura liniile vrăj- 


maşe ; în răgazurile de acalmie dintre slave, puteau fi 
auzite ţipetele marinarilor mutilaţi sau uralele altora 
cînd vedeau un vrăjmaş mistuindu-se în flăcări. Pentru 
a nu se lovi unele de altele, navele engleze aprinseseră 


236 


patru lumini orizontale în greementul lor de artimon. La 
opt și jumătate, navele franceze Peuple souverain! şi 
Conquérant? reduse la stare de pontoane de către arti- 
Jeria dușmană, își coboriră pavilioanele. 

„ Aproximativ la aceeaşi oră, o ladă cu mitralii ex- 
plodă pe duneta Vanguard-ului. O schijă îl lovi pe Nel- 
son la frunte, sfişiindu-i un triunghi mare de carne care 
îi acoperi ochiul sting, ochiul cel bun. Căzu ameţit, cu 
fața şiroind de sînge. 

— Sînt ucis, i-a spus el lui Berry, care îl cuprinsese 
în brațe. Transmiteţi soţiei gindurile mele bune. 

A fost transportat la infirmerie. La lumina proastă a 
unor lămpi care pendulau, într-o atmosferă cu mirosuri 
grele, în sinistra rumoare a gemetelor, a strigătelor și a 
vaietelor, doi chirurgi cu braţele înroşite de sînge ope- 
rau întruna. Unul dintre ei veni spre amiral. 

— Nu, spune Nelson, mă veţi îngriji cînd îmi va fi 
venit rîndul. 

A aşteptat o jumătate de oră. 

— Mă duc să-mi fierb instrumentele, îl vesti chirur- 
gul. 
Era o favoare. Chirurgul dezinfectă cu oțet petecul 
de frunte sfîşiat, și îl cusu. 

— Totul o să meargă bine. | 

Amiralul a fost transportat în cambuza cu pesmeți, 
un loc liniştit, unde avea să se odihnească pînă la ex- 
plozia navei Orient. 

A da un raport fidel privind bătălia îmi pare lucru 
amăgitor. Pot îi totuşi arătate citeva fapte istorisite de 
mai mulţi combatanți. 

La începutul manevrei engleze, nava Culloden, co- 
mandată de căpitanul Troubridge, a trecut prea aproape 
de insuliţă şi astfel a eșuat pe recifuri. Jignitor pentru 
un marinar curajos și competent ca Troubridge. Şi pe 
hărțile maritime din zilele noastre mai putem citi: re- 
cifuri Culloden. 


Prevăzătoare, navele engleze care urmau s-au apro- 
piat mai puţin de insulă. Cele două mortiere instalate 


! Poporul suveran. 
> Cuceritorul. 

pe insuliţă au tras cîteva ghiulele ; dar ele au căzut la 
jumătatea distanței. Jignitor pentru- Brueys. Insuliţa : se 
numeşte şi astăzi insuliţa Nelson. 

Numele navelor Peuple souverain. și Conquérant ar 
fi trebuit totuşi schimbate înainte de bătălie; ele s-au 
predat cele dintîi. Coca lui Peuple souverain era într-o 
asemenea stare încît a şi început să se desfacă de îndată 
ce tunurile navei au “început să tragă. 

Cea dea a treia navă din linia franceză, Spartiate, 'co- 
mandată de comandorul Emsriau, avea tunuri și tunari 
buni. Ei fuseseră cei care au făcut să explodeze pe pun- 
tea lui Vanguard lada cu mitralii, din care o schijă l-a 
rănit pe Nelson. Dar prinsă în cleștele născocit de că- 
pitanul Foley, altfel spus prinsă între două focuri, Spar- 
iate a primit, sub linia de plutire, 49 de ghiulele la ba- 
bord și 27 la“tribord. Odată depozitele cu praf de pușcă 
inundate, nava a început să se scufunde. Şi-a coborit pa- 
vilionul după miezul:nopţii. Nelson a refuzat să primească 
spada lui Emeriau : 

— Daţi-i-o înapoi. S-a servit prea bine de ea. 

Orient — navă-amiral franceză, 120 de tunuri, o mie 
de oameni. Comandantul de pavilion al lui Brueys se 
numea Luz de Casabianca. Orient se găsea cam în mij- 
locul liniei ; fu atacată mai întîi dinspre larg, de către: 
Bellerophon şi Majestic. Răspunse focului lor și le dis- 
truse punțile. Bellerophon se abătu din drum, înaintînd 
de-a lungul liniei franceze, bombardată în trecere de tu- 
nuri pînă ce ajunse în afara liniei de foc. Majestic - îşi- 
pierdu arborii, și căpitanul fu ucis, 
` Dar alți englezi se năpustiseră asupra lui Orient,.: în 
frunte cu Alexander (căpitanul Alexander Ball) care tră- 
gea în navă de la cîţiva metri. Pe puntea lui Orient: — 
masacru: Brueys fu „tăiat aproape în două“ 'de ghiulea; 
marinarii se grăbiră să-l ducă la postul răniților. 

— Nu, a spus el. Un amiral francez trebuie să moară 
dînd ordine. 

Merită salutată comportarea unui militar care pri- 
meşte botezul focului. Dar ce ordine putea împărți 
Brueys ? Să comande ariergărzii să plece de la ancoră, 
să vină (în volte, căci vîntul se arăta potrivnic) în aju- 
torul jumătăţii din faţă asupra căreia se înverşunau en- 

glezii ? I s-a reproșat lui Villeneuve că.nu s-a clintit. 
“Dare ar fi putut să o facă ? Ar fi putut oare să vină des- 
ul. de repede cu vintul în faţă? Nu, adevărul este că 
Nelson îşi chibzuise bine lovitura. 

lar pe deasupra, Brueys zăcea acolo, pe punte, plin 
de sînge, în agonie, neînstave să dea vreun ordin. Ca- 
sabianca era și el rănit. Mai multe nave britanice tră- 
geau în Orient, de la foarte mică distanţă. 

— Atenţie, arde ! 

Cei care strigau erau marinari englezi. Ambarcaţiuni 
de-ale Orient-ului, cuprinse de flăcări, cădeau în mare 
șuierînd. Alte flăcări, la pupa, se stinseseră, prin ur- 
'maăre echipajul combătea incendiul ; dar focul apăru din 
nou în mijlocul navei, în greement, prelingîndu-se și pe 
punte. La bordul navelor engleze, căpitanii strigau or- 
diñe, torța aceea trebuia neapărat evitată. Și fiindcă 
nava nu se scufunda încă, focul avea să ajungă, desigur, 
dintr-o clipă în alta, la depozitele cu praf de pușcă. Cî- 
teva nave franceze își tăiară parimele pentru a fugi de 
sora lor, toată o vilvătaie. 


, 'Ora zece. O lumină uriașă, galbenă, albă, orbitoare 
ţișni din centrul navei ; apoi o 'bubuitură asurzitoare, un 
suflu care pătrundea în plămini. Sfărimături arzînde 
zburau foarte sus și recădeau. La bordul celor mai apro- 
piate nave, cîteva incendii. 

Apoi o linişte desăvirşită, glasul tunurilor amuţi. Ur- 
cat din nou pe puntea lui Vanguard, Nelson privea spri- 
jinindu-se pe parapet. Pe spaţiul acela de mare, unde 
două minute mai devreme plutea jarul navei-amiral 
Orient, nu se mai vedeau decît cîteva resturi încă în 
flăcări, împinse de vînt. La lumina lor puteau fi văzuţi 
oameni zbătindu-se în mare. 

— Trimiteţi ambarcaţiunile, a spus Nelson. 

— Doar una mai poate pluti, sir Horatio. 

— Trimiteţi-o. 

Numai cîţiva oameni aveau să fie pescuiţi. Orient se 
scufundă cu aproape tot echipajul — vii, răniţi și morţi ; 
cu amiralul şi căpitanul său şi cu fiul acestuia, de zace 
ani. 

Bätälia a continuat după răgazul menit operațiilor de 
salvare. Potrivit unui raport englez, „o navă franceză a 
redeschis fecul, parcă din sfidare“. 

Să trecem la bordul navei Franklin, comandată de 
Blanquet du Chayla. Amiralul acesta, dacă vă amintiţi, 
era dintre cei care voia să lupte în larg. Rănit la cap 
către ora l1 seara, el şi-a pierdut cunoştinţa. Revenin-. 
du-şi, a întrebat : 

— Pare-mi-se că tunurile noastre nu mai trag. De 
ce ? S-a terminat bătălia ? 

— Nu, domnule amiral, dar nu mai avem decit trei 
piese de artilerie intacte. Trei. 

— Reluaţi focul. 

Era miezul nopţii. Franklin își pierduse arborele mare 
şi arborele artimon, iar trei sferturi din echipaj era scos. 
din luptă. Du Chayla dădu ordin (era printre puţinii 
care nu făcuseră încă acest lucru) să fie coborit pavi- 
ionul. 

Vedeţi cît de greu iese la lumină adevărul istoric- 
Mai tîrziu, Bonaparte avea să-i reproşeze lui du Chayla. 
că s-a predat „cînd avea încă toţi arborii și încă în cea 
mai bună stare“. Ministrul marinei a trebuit să protes- 
teze, să-l apere în fața Directoratului pe du Chayla, orb 
mai multe zile după luptă și desfigurat pe viaţă. 

Ora două dimineaţa. Tunarii englezi încă mai tră- 
geau, fără grabă, asupra navelor franceze nescufundate 
sau nezdrobite de țărm. Nu mai răspundeau focului. În 
afară de una, Tonnant. 

Sfirşitul lui Tonnant pare o fantastică imagine Epi- 
nall, un episod legendar, din care unele detalii lipsesc, 
iar altele sînt foarte clare, cutremurătoare, aproape de 
neîngăduit. La ora două dimineaţa Tonnant bubuia încă. 
Nu mai avea decit o frîntură din arborele artimon. Du- 
petit-Thouars, comandantul său, se găsea încă pe du- 
netă. De la început, „dezlănţuit pe puntea sa de cart, el 
a întețit înflăcărarea oamenilor să“. Apoi a fost rănit și 
iată cum, potrivit unei tradiţii maritime transmise din 
generaţie în generaţie și pe care chiar istoricii francezi 


1 Epinal : localitate din Franța (departamentul Vosges), ves- 
tită pentru fabrica sa de stampe, ilustrații, poze. (N.t.). 

au adoptat-o : o ghiulea i-a smuls braţul stîng, alta drep- 
tul, iar a treia un picior. „Pentru a opri hemoragia“, 
Dupetit-Thouars a cerut să fie virit într-un butoiaș cu 
mei. Avea să moară, fireşte, dar la două noaptea încă 
mai vorbea : 

— Bateţi în cuie pavilionul. Scufundaţi-l pe Ton- 
nant, dar nu-l predati. 

Zorii zilei de 2 august arătau sinistru în rada Abu- 
kir. Navele franceze erau ancorate ici, colo sau eşuate 
pe praguri. Englezii mai trăgeau cu tunul în muribunzii 
aceia care se predau rînd pe rînd. Pavilionul navei Ton- 
nant, bătut în cuie pe o frîntură de catarg, avea să mai 
plutească douăzeci și patru de ore... După aceea şi acest 
ultim combatant s-a predat. Potrivit ultimelor ordine ale 
lui Dupetit-Thouars, marinarii săi i-au aruncat trupul în 
apă înainte de a smulge pavilionul. 

Arabii asistaseră la bătălie, de departe şi în număr 
tot mai mare, cu un interes crescînd. Pe măsură ce nau- 
fragiații francezi izbuteau să pună piciorul pe uscat, ei. 
le tăiau gîtul, îi despuiau şi îi aruncau în mare; ca- 
davre de oameni goi pluteau de-a lungul golfului. 

Villeneuve şi Decres (acesta comanda fregatele din 
ariergardă) se refugiară în insula Corfu, apoi în Malta. 
Pe drum ei reuşiră să pună mina pe Leader, care na- 
viga grăbită spre Neapole, pentru a duce vestea victo- 
riei lui Nelson. > 

Primele știri sosite în Franţa erau năstrușnice. Cum 
că Nelson ar fi fost ucis în timpul unei lupte care s-a 
dat „în apropiere de insula Candie“, altfel spus Creta. 
Ba nu, era doar rănit şi a sosit la Neapole în fruntea 
unor nave grav avariate. Prima ştire adevărată a fost 
cea privitoare la explozia navei Orient, explozie provo- 
cată însă de un brulot! „condus de zece englezi deghi- 
zaţi în greci“. Şi aşa mai departe... Adevărul, stabilit 
puţin mai tîrziu, a consternat Franţa, dar multă vreme 
a fost socotit „inexplicabil“. „Cum se face, scria Reg- 
naud de Saint-Jean-d'Angely, comisar al guvernului fran- 
cez în Malta, că amiralul de Villeneuve a sosit aici cu 


i Navă mică cu vele şi rame, care se aprinde şi se ghidează 
spre inamic ; navă incendiatoare. 

trei nave ale căror vele, erau intacte şi cu cablurile de 
ancoraj netăiate ? A fost, cu adevărat, bătălie ?“ 

Din treisprezece nave, francezii au pierdut unspre- 
zece, cinci putind fi reparate și luate de către englezi. 
Din 11.000 de francezi, 1.700 au fost ucişi, 1.500 răniţi, 
3.000 luaţi prizonieri. Jar englezii, după spusele lui Nel- 
son, au avut — din ceva mai mult de 8.000 de oameni 
angajaţi în luptă — 218 uciși și 675 răniţi, plus Nelson, 
care, potrivit tradiţiei, nu şi-a trecut numele pe. listă. 
Dacă Nelson nu ar fi fost rănit, dezastrul provocat .fran- 
cezilor ar fi fost şi mai mare. - 
„ La 4 august s-a făcut schimb de prizonieri și răniți ; 
francezii aveau un foarte mic număr. În aceeaşi. zi, Nel- 
son a afișat două proclamații la bordul navelor sale : „În- 
țrucit Dumnezeu Atotputernicul a dăruit victorie arma- 
telor majestăţii sale, amiralul intenționează să se ţină o 
slujbă publică de mulţumire fierbinte, chiar astăzi la ora 
două, şi recomandă ca fiecare unitate să facă același lu. 
cru, în măsura posibilului“. 
| În cel de al doilea mesaj, Nelson declara că „toţi ma- 
rinarii britanici trebuiau să fie impresionați de superio- 
ritatea conduitei lor, făcută din disciplină și ordine, față 
de comportarea răzvrătită a francezilor dezordonaţi“. 
Marinarii care mai ştiau cît de cît să citească explicau 
camarazilor că amiralul îi socotea pe toţi campioni. La 
sfîrșitul proclamaţiei, o făgăduință : „Escadra poate fi 
încredințată că amiralul va avea grijă.să sublinieze, în 
rapoartele sale către amiralul şef, conduita cu adevărat 
meritorie a tuturor, în termenii cei mai călduroși“. 
Ce conduită fusese mai meritorie oare decit cea a că- 
pitanului Berry, care a descoperit, încă de la începutul 
bătăliei, că linia franceză putea fi înconjurată trecîn- 
du-se între ea şi țărm şi atacînd apoi dinspre partea 
aceasta cu Goliath-ul său ? Totuşi, nici un cuvînt despre 
Foley în scrisoarea oficială a lui Nelson către Jervis- 
Saint-Vincent. „Vă trimit prezenta scrisoare prin căpi- 
tanul Berry care vă va da toate informaţiile necesare 
privind victoria“. Ce informaţii putea să-i dea Berry e 
lesne de închipuit din chiar numai cîteva rînduri ale unei 
relatări apărute concomitent în True Briton şi în Sun: 

„Poziţia inamicului reprezenta un obstacol de temut, dar 
amiralul, cercetîndu-l cu ochi de marinar hotărît să 
atace cu orice preț, fu izbit îndată de faptul că acolo 
unde o navă inamică putea naviga, una de-a noastră pu- 
tea face acelaşi lucru“. 

Foley fusese eludat în favoarea lui Nelson, cu aceeaşi 
uşurinţă cu care Nelson fusese dezavantajat în profitul 
lui Jervis după bătălia de la capul Saint-Vincent. Abia 
în august 1837 un militar, generalul Napier, i-a făcut 
dreptate lui Foley prin articolul din United Service Jour- 
nal : „Autorul actului vitejesc este sir Thomas Foley. El 
este cel care a observat, în momentul critic, că exista 
loc de trecere între țărm și flota inamică...“ 

Tot ceea ce s-a spus despre superioritatea conducerii, 
a echipajelor şi a navelor britanice ne îngăduie să cre- 
dem că, și fără manevra lui Foley, Nelson ar fi biruit la 
Abukir. Dar poate mai puţin uşor, nu chiar așa deplin. 

Să nu-l compătimim prea mult pe Foley ; după Abu- 
kir e] îşi va fi croit drum, avea să devină amiral. Să re- 
ținem 'doar faptul că cel mai aprig sentiment al marilor, 
şefi — al celor mari în general — este dorinţa de a-si 
spori propria glorie, făcîndu-i să uite restul. Amintiţi-vă 
de Joffre. reducînd la aproape nimic hotăritoarea inter- 
venţie a lui Gallieni în bătălia de la Marna. 

Camutlajul acesta prin omisiune este atît de eficace, 
că pînă şi astăzi istorici britanici, din respect pentru sta- 
tuia idolului lor, evită să pomenească numele lui Foley. 

Rapoartele lui Nelson, trecînd prin Neapole, au avut 
nevoie de două luni pentru a ajunge la Londra. Amira- 
litatea nu mai știa nimic despre amiralul acesta, nici 
despre escadra lui, de cînd părăsise Gibraltarul, "Întie 
timp, ziarele engleze se ocupaseră mai mult de rebeliu- 
riea irlandeză ; uneori apăreau titluri interogative : „Unde 
este Bonaparte ? Unde este Nelson ?“ Pitt, care primise 
gazete franceze anunţind o înfrîngere britanică, se stră- 
duia să facă faţă întrebărilor sarcastice ale deputaţilor 
din opoziţie : „Ei, ce vă face îndrăgitul erou? A mîncat 
bătaie sau doar a lăsat flota franceză să-i treacă pe sub 
nas ?“ 

Abia pe la jumătatea lui septembrie au început a 
răzbate zvonuri de victorie. Raportul oficial al lui Nelson 

a sosit la 2 octombrie, într-o miercuri. La unsprezece și 
un sfert, tunurile Turnului și cele din Hyde Park au dat 
plas. Apoi, gazete în ediţii speciale. Iar pe străzi, ime- 
diat, o mulţime fericită. 

Seara, spontan, londonezii au iluminat puternic ora- 
şul ; pentru simpli particulari aceasta însemna aşezarea 
unor lumiînări la geamuri, iar pe toate monumentele pu- 
blice ghirlande de lampioane. În Oxford Street, cafe- 
neaua Fladong, totdeauna tixită cu marinari, a arborat 
un ecuson purtînd inițialele H.N. suspendat de un nod 
de care fuseseră prinse o stea și o ancoră — totul lumi- 
nat de numeroase lămpi multicolore. 

Ziarele de a doua zi aveau să relateze, între alte de- 
talii, că „de-a lungul Strand-ului, într-o trăsură lumi- 
nată pe dinăuntru și condusă de vizitii ţinind torţe 
aprinse, au fost văzute trecînd trei doamne care purtau 
în păr cocarde“. „Metropola — a scris un alt ziar — era 
toată o flacără iluminatoare, şi nimic nu putea întrace 
bucuria celor care ieşiseră pentru a o contempla“. Pa- 
tronii cabaretelor şi femeile uşoare făceau bani, nu 
glumă. 

Prin preajma Amiralității, cheflii voioşi obligau pe 
toţi trecătorii bine îmbrăcaţi să-şi scoată pălăria. Şase 
ofiţeri, care s-au împotrivit, au trebuit să scoată sabia; 
au fost chiar cîțiva răniți. Poliţiştii patrulelor au început 
să-şi pună în joc bastoanele. 

Bucuria s-a revărsat în toată Anglia, în cercuri con- 
centrice, pe măsură ce sosea vestea victoriei. Mai este 
nevoie să spunem că Burnham-Thorpe trăi un adevărat 
delir de bucurie și orgoliu ? 

La Weymouth, unde regele se dusese pentru băi la 
mare, modă cu totul nouă, a fost dată prima reprezen- 
taţie de gală în onoarea lui Nelson. Un actor a declamat 
un poem: 


Nelson, numele tău va răsuna din mal în mal. 
Bucurie pentru popor, bucurie pentru regele Angliei ! 
Asemenea vitejii merită orice răsplată. 

Pînă și arabii strigă : 

„Marea Britanie este stăpina mării“. 

Nu putem înțelege asemenea entuziasm, asemenea 
dezăgăzuire a sentimentelor decît dacă ne reamintim că 
englezii din vremea aceea aveau și mai mult decît as- 
tăzi conştiinţa situaţiei lor de insulari — măreție și slă- 
biciune în același timp; de îndată ce Anglia ar fi în- 
cetat să fie stăpina mării, s-ar fi ivit spectrul invaziei. 
Neţărmurita bucurie engleză de la începutul acelui oc- 
tombrie 1789 însemna un uriaş suspin de ușurare. 

De îndată ce primi vestea victoriei, lordul Spencer, 
Primul lord al Amiralității, îi trimise lui Nelson o scri- 
soare de felicitare în care îi spunea că glorioasa luptă 
de la 1 august nu avea pereche în istoria navală. Lady 
Spencer puse şi ea mîna pe pană: „Bucurie, bucurie, 
bucurie pentru dumneata, cutezătorule, curajosule, ne- 
muritorule Nelson ! Fie ca Domnul, pe care îl slujești 
într-un chip atit de preţios, să te ocrotească şi să te bi- 
necuvînteze pînă la sfîrşitul strălucitei dumitale cariere. 
Orice-aş spune este foarte departe de ceea ce aş dori să 
spun“. Nici Emma Hamilton nu ar fi scris mai bine. Nel- 
son era socotit un prea-sfint cavaler al Domnului pentru 
că lupta împotriva francezilor atei. 

Nelson îi trimisese lordului-primar din Londra sabia 
amiralului Blanquet du Chayla. Edilii i-au aclamat nu- 
mele şi au hotărît să-i ofere în schimb o sabie în valoare 
de trei sute de guinee. Lui Berry aducătorul ştirii, un 
brevet de cetățean de onoare al Cetăţii, „într-un sipet 
din aur valorînd o sută de guinee“, ca în urmă cu mai 
puţin de un an lui Nelson. 

În Marea Britanie bătălia de la Abukir nu a fost nicio - 
dată denumită astfel; i s-a zis bătălia Nilului. La 6 ot- 
tombrie 1798 London Gazette anunţa că eroul zilei era 
înălțat la rangul de baron, cu titlul puţin ciudat de „Nai- 
son, baron de Nil şi de Burnham Thorpe, în comitatul 
Norfolk“. Berry, făcut cavaler, răspîndi în toată Londra 
ideea că amiralul său era frustrat într-un chip scan- 
dalos : 

— După Saint-Vincent, sir Jervis a devenit conte. 
După victoria de la Camperduin împotriva olandezilor, 
amiralul Duncan a fost făcut viconte. Pentru ce lui sir 
Horatio numai titlul de baron ? 

William Pitt, interpelat pentru treaba aceasta, în Par- 
lament, a răspuns cu abilitate : 

— Gloria lui Nelson va rămîne legată de cea a nu- 
melui britanic. Toată lumea își va aminti că a cîștigat 
cea mai mare bătălie navală care a avut loc vreodată, dar 
nimeni nu se va mai gîndi să întrebe dacă a fost făcut 
baron, viconte sau conte. 

Previziune exactă. În ce priveşte fontul problemei 
— pentru ce numai titlul de baron — ne putem gîndi 
si la faptul că Nelson, caracter dificil, imprudent cen- 
zor al șefilor săi, nu avea la Amiralitate doar prieteni. 
Spre a compensa întrucîtva simplul titlu de baron, Ca- 
mera a votat o pensie anuală de 2.000 de lire acordată 
familiei. Iar titlul purtat de Horatio avea să treacă, după 
moartea sa, la moștenitorii în linie bărbătească. 

Au început să sosească la Londra daruri pentru erou, 
oferite de mai mulţi suverani convinşi că amiralul zdro- 
bise categoric cariera groaznicului Bonaparte. Selim al 
II-lea, sultanul Constantinopolului, i-a trimis o egretă 
din diamante desprinsă de pe turbanul regesc şi o pe- 
lerină din zibelină, „evaluată la mai mult de douăzeci 
şi trei de mii de dolari“; Anglia nu ducea lipsă de ex- 
perți în orice fel de mărfuri. Să mai cităm la întîmplare 
alţi cîţiva dăruitori : mama sultanului, un sipet bătut în 
diamante, în valoare de o mie de lire; Pavel I, ţarul tu- 
turor Rusiilor, portretul său, de asemenea bătut în dia- 
mante, în valoare neprecizată ; ca şi în cazul casetei 
împodobită cu pietre pretioase, trimisă de regele Sar- 
diniei, ex-rege al Piemontului ; regele celor Două Si- 
cilii, altfel spus Ferdinand, regele Neapolelui, pe cît de 
ipocrit pe atît de laș, i-a dăruit o spadă pe care Carol al 
III-lea al Spaniei o dăduse strămoşului său ; Compania 
Indiilor orientale, generoasă şi uşurată, i-a dat ca dar 
10.000 de lire sterline și așa mai departe. 

În timp ce se îndrepta spre Neapole, la bordul Van- 
guard-ului său, pe care bătălia îl cam însemnase (bom- 
presul! și doi arbori cu proptele), Nelson nu-și putea 
face încă nici un fel de gînduri despre onorurile și da- 
rurile acestea. Primul dar pe care l-a primit a fost. pus 


' Catarg orizontal ieșind din prova navei. 


246 


pe dunetă de către un marinar de pe Swiftsure, dim- 
preună cu o scrisoare: „Vă trimit alăturat un sicriu fă- 
cut din bucăţi ale arborelui mare al navei Orient, pen- 
tru ca atunci cînd viața aceasta va fi istovit, să-puteţi 
fi înhumat într-unul din propriile trofee. Prea-supusul 
si devotatul dumneavoastră servitor. Semnat: captain: 
Pen Hallowel“. Nepăsător, Nelson a dispus ca obiectul 
să fie aşezat în cabina sa, în picioare, „cu capacul pus“, 
în spatele scaunului pe care şedea cînd îşi lua mesele. 

Rana sa cea mai recentă — pielea frunţii, dar se pro- 
dusese şi o comoţie — îi pricinuia dureri de cap, ame- 
teli. „Mă doare capul, mă doare, mă doare...“, îi scria èl 
soției. Iar Emmei : „Draga mea lady Hamilton, veţi pu- 
tea vedea curînd epava Horatio Nelson“. Ambasadorului, 
soțului ei, îi scria: „Nu voi trece pe la Neapole decit 
pentru trei, patru zile, apoi voi pleca direct spre Anglia, 
spre a mă îngriji. De altfel, dragul meu lord, nici nu sînt 
prea sigur că vă voi revedea. Dar fie toate după bună- 
tatea Domnului, mă supun voinţei sale“. Învingătorul 
cupleşit de onoruri — pe care încă nu le cunoaște — nu 
avea să fie, două săptămîni, decît un ciclotimic în punc- 
tul cel mai de jos al curbei. Apoi, cînd bricul Mutine, 
trimis la Neapole ca înaintemergător, s-a înapoiat cu 
cele dintii scrisori de felicitare, iată că au început să 
dispară migrenele, să se împuţineze ameţelile şi curînd 
nu mai avu nimic. 

Lord Hamilton îl asigura pe Nelson că de-acum îna= 
inte era nemuritor ; cuvîntul apărea subliniat. Lady Ha- 
milton îi relata că regina Maria Carolina a leșinat la 
vestea victoriei. „În ce mă privește, am căzut pe o parte, 
şi astăzi mă mai doare. Ar fi o glorie să mori pentru 
asemenea cauză. Dar nu, n-aş vrea să mor înainte de a 
fi revăzut şi îmbrățișat pe învingătorul de la Nil. Pen- 
tru numele lui Dumnezeu, veniți mai curînd la Neapole. 
Rochia mea este, din cap pînă în picioare, alla Nelson. 
Cerceii mei sînt ancore de-ale lui Nelson. Într-un cu- 
vînt, sînt de-a-ntregul în-nelsonată“. 

La 22 septembrie 1798, încă din zori, golful Neapole 
semăna cu miile de picturi și cărți poştale care l-au re- 
prezentat. O oglindă sub un cer de vis, case albe cu aco-. 
perişuri roşii, coline cu vii și arbori fructiferi, iar ca 

fundal, Vezuviul cu panaş. Cu multe ore înainte ca na- 
vele engleze să ancoreze, sumedenie de napolitani zări- 
seră puternicele lor siluete plutind în dreptul stîncilor 
aspre ale lui Tiberius, în largul golfului Capri. 

În frunte, Vanguard, remorcat de Thalla; Minotau- 
rul şi Avancious veneau după ele. În urmă cu o săptă- 
mînă, în timpul unei vijelii, Vanguard îşi pierduse ar- 
borele trinchet şi partea superioară a arborelui. Alexan- 
der şi Culloden se şi găseau în radă. Sosirea lor cu pa- 
tru zile mai devreme îngăduise un fel de repetiție ge- 
nerală a memorabilei primiri. 

La ora 10 seara, oglinda golfului se acoperi cu o uriașă 
colivie multicoloră : peste cinci sute de pînze lunecau 
întru întîmpinarea învingătorului de la Nil. 

Pe cincizeci dintre navele acelea, formații muzicale ; 
printre acestea, mai multe ansambluri oficiale, între care 
orchestra Operei Mari, care a cîntat succesiv God save 
the King, Rule, Britannia şi Vedeți, vine eroul învingă- 
tor. Zece mii de oameni din popor zdrenţăroşi, hazlii, se 
îmbulzeau pe chei. Întreg orașul era pavoazat, împodo- 
bit cu garoafe şi trandafiri ; în cartierele alese precum- 
pănea roșu drapelelor aparţinînd rezidenţilor britanici. 

Prima ambarcaţiune care acostă Vanguard-ul a fost, 
fireşte, cea a ambasadorului Marii Britanii. Prima per- 
soană care a pus piciorul pe punte a fost Emma Hamil- 
tòn. La trei zile după aceea, Nelson avea să descrie scena 
aceasta soţiei sale Fanny, într-o scrisoare înflăcărată : 
„Întilnirea aceasta a fost tulburătoare la cel mai înalt 
grad (terribly affecting) ; lady Hamilton a exclamat : «O, 
Dumnezeule, e cu putinţă ?» și mi-a căzut pe braţ, mai 
mult moartă decît vie“. 


8 


~. Lumea fatală a pasiunii 


OPT SUTE DE INVITAŢI, FEMEI ÎN 


rochii de mătase, bărbaţi cu costume de modă franţu- 
zească, militari în uniforme strînse pe talie. Trei or- 
chestre îi încîntă cu arii de Cimarosa. Toate saloanele 

palatului Sessa sînt iluminate a giorno, iar invitaţii care 
se apropie de ferestre pot vedea cerul ţesut din focuri 
de artificii — una dintre slăbiciunile napolitanilor... 

Faptul că majestăţile lor s-au dus la bord, înainte ca 
e] să fi coborit pe uscat, însemna o nemaiîntilnită onoare. 

Ferdinand şi Maria Carolina sosiseră în șalupa lor 
pavoazată şi plină de flori la interval de o oră după soții 
Hamilton. Ferdinand voi să viziteze cu de-amănuntul 
Vanguard-ul. Cînd Nelson puse în sfîrşit piciorul pe pă- 
mint, sute de păsări şi-au luat dintr-o dată zborul: era 
acesta un omagiu al plebei. Nelson-idol, de la tron pînă 
la poporul de rînd. Era în septembrie, ziua 28, anul 1798, 
eroul împlinea exact patruzeci de ani. Şi-a făcut intra- 
rea la brațul frumoasei lady Hamilton, avîndu-l în spate 
pe ambasador, toţi trei radiind de bucurie. Da, toți trei. 
Orchestrele intonau God save the King, apoi un cor a! 
operei cîntă în italiană strofa adăugată anume pentru 
împrejurarea dată : 


Să cîntăm în cor marele nume al lui Nelson 
El, cel dintîi acoperit de glorie, 

Să-i cîntăm numele. 

Să-i răspîndim întreaga faimă-n jur, 

Cinste a pământurilor britanice, 

Și care a făcut să răsune pe malurile Nilului : 
„Domnul pe rege îl salvează !“ 


Emma Hamilton se desprinse de la braţul lui Nelson 
şi, traversînd salonul cel mare, dezveleşte o coloană ros- 
trală pe care se putea citi, în litere de aur, inscripţia: 
„VENI, VIDI, VICI“. Începea astfel un lung şir de ono- 
ruri, care aveau să se prelungească pînă la ziuă. În timpul 
acestei serbări, Nelson le spuse că nu mai părăsise nava 
— pînă să ajungă la Neapole — de şase luni. Discută 
cîteva clipe cu miss Ellis Cornelia Knight, fiica contra- 
amiralului sir Joseph Knight și scriitoare. 

` — Ziua aceasta este probabil cea mai frumoasă din 
viața dumneavoastră ? l-a întrebat ea. 

— Nu. Cea mai frumoasă a fost aceea în care m-am 
căsătorit cu lady Nelson. 

Anumiți exegeţi cred că Nelson și Emma Hamilton au. 
devenit amanți chiar a doua zi după recepţia aceasta, în 
palatul Sessa. Alţii situează“ evenimenul cîteva zile mai 
tirziu, în timp ce amiralul se odihnea la soții Hamilton 
la Castellamare. 

A stat acolo de la 1 la 15 octombrie. Încă din prima 
zi nu s-a putut stăpini să nu. strecoare în scrisorile către 
soţie laude aduse Emmei : „Sper că am într-o zi plăcerea 
să te prezint lui lady. Hamilton. Este una dintre cele 
mai bune femei din lume, o cinste pentru sexul ei“. Peste 
două zile scria de la Castellamare : „Pe veci trebuie să-i 
iubim, și tu şi eu, pe sir William şi pe lady Hamilton 
pentru atențţiile lor prevenitoare şi neîntrerupte ; ei me- 
vită dragostea lumii întregi... Sînt mindru de a fi soțul 
tău, fiul scumpului meu tată și că am prieteni pe sir 
William și pe lady Hamilton“. Se cuvenea, desigur, ca: 
toată lumea să fie fericită. 

Nelson și Emma nu se ascundeau deloc, iar ambasa- 
dorul se prefăcea că nu vede nimic ; hazlie situaţie. Oa- 
menii înţeleseră totul foarte repede, dar fără să se scan- 
dalizeze, nimic nu mai scandaliza la Neapole. Nelson auzi 
probabil unele comentarii privitoare la legătura sa şi de- 
aceea, naiv ca totdeauna, făcu aluzie la ea într-o scri- 
soare adresată soţiei ; spre a-i spune, fireşte, că asemenea 
vorbe erau smintite. Dar Fanny fusese dinainte înştiințată 
de pericol de către fiul ei Josiah. Atunci, Nelson şi Emma: 
s-au sfătuit, fără îndoială, căci Emma a trimis de la Cas- 
tellamare o scrisoare lui Fanny Nelson, scrisoare pe care 
o voia liniștitoare : 

„Aici toată lumea îl adoră pe lordul Nelson şi îl con- 
sideră eliberatorul ţării sale. Nu se simţea bine la sosire, 
dar mulțumită îngrijirilor şi laptelui de măgăriţă, a pă- 
răsit Neapole complet restabilit. Nu trebuie să vă mai 
spun, doamnă, cît de fericiţi sîntem, sir William și cu 
mine, să-l vedem iarăși aici pe dragul nostru viteaz. Am 
vrea să aflăm că sînteţi deplin fericită. Sir William mă 
roagă să vă prezint omagiile sale, precum şi stimatului 
și veneratului tată al lordului Nelson. Domnul să vă 
binecuvinteze, pe dumneavoastră şi pe cei dragi, scumpă 
doamnă, şi fiţi încredințată că voi rămîne prietena dum- 
neavoastră sinceră şi preasupusă. Emma Hamilton“. 

Prima intenţie a lui Nelson, cînd a sosit la Neapole, 
a: fost următoarea : imediat după repararea avariilor 
Vanguard-ului să pornească, dimpreună cu escadru sa, 
-spre Alexandria, pentru a distruge tot ce mai rămăsese 
din flota franceză, ca și mijloacele de transport. În felul 
acesta, Bonaparte s-ar fi pomenit într-un chip ridicol 
prizonier în Egipt. Nelson îi trimisese chiar lui Saint- 
Vincent un bilet : „Am de gînd, peste o săptămînă, să o 
pornesc din nou pe mare. Nu mă simt bine aici, iar 
Durtările jalnice de la Curtea aceasta nu au darul să-mi 
alunge proasta dispoziţie. Este o ţară de scripcari şi 
poeţi, de prostituate și canalii“. Apoi a fost serbarea şi 
restul. O altă scrisoare către Saint-Vincent (din 4 octom- 
brie) dezvăluie o mai puţin imperioasă dorinţă de a pleca 
iarăşi pe mare : 

„Vă scriu în prezenţa doamnei Hamilton, de unde și 
caracterul dezordonat al acestei scrisori. Dacă stnioria 
voastră ar fi în locul meu, nu cred că s-ar descurca mai 
bine. Neapole este un loc primejdios de unde trebuie să 
plecăm“. Saint-Vincent i-a scris din Cadix, personal, so- 
ţiei ambasadorului Hamilton : „Vă datorăm mii de mul- 
ţumiri pentru restabilirea sănătăţii nepreţuitului nostru 
prieten ; de viaţa lui depinde soarta orînduirilor europene 
încă netulburate de acești demoni (revoluționarii). Dacă 
.sînteţi bună, nu lăsaţi fascinantele doamne napolitane 
să se apropie prea mult de el. Plămădit din curne şi sînge, 
nu ar putea rezista ispitei“. 
„Şi Nelson nu a rezistat. Iar apoi, o anume situaţie 
politică i-a fost bun pretext spre a nu mai pleca în 
mare grabă. | 

Championnet intrase victorios în Roma, la 11 februa- 
xie 1798, dar francezii erau mai puţin numeroși în Italia 
de cînd Bonaparte se găsea cu armata sa în Egipt. 
. — După informaţiile mele, spunea regina Maria Ca- 
rolina, sînt în totul cel mult cincisprezece mii. Este mo- 
mentul să-i atacăm. Armata acestui regat numără patru- 
zeci de mii de oameni, iar Austria — dacă i-o vom cere — 
ne va ajuta. | 

Maria Carolina rămăsese, visceral, antifranceză. Avea 
pe-atunci patruzeci și cinci de ani, era de optsprezece ori 
mamă, avea opt copii în viaţă, un aer încă majestuos, dar 

un trup mare şi molatec, cu membre subţiri, o piele cu 
aspect de ceară, pleoape umflate, ca de alcoolică. 

Maria Carolina ceruse trupe ţării sale natale, dar 
Austria, deloc grăbită, i-a trimis întîi — în timp ce Nel- 
son se afla la Caserte — un general. „Va lua comanda 
armatei naţionale, îi scria Mariei Carolina împăratul 
Francisc al II-lea“. 

Mareșalul-locotenent Karl Mack von Leiberich era 
unul dintre foarte puţinii generali austrieci care nu cu- 
noscuseră înfringerea în războiul contra francezilor; 
explicația : nu participase la el. Şi au sosit la Caserte 
cinci caleşti ; prima era cea a lui Mack, celelalte conți- 
neau bagajele și aghiotanţii săi. Nelson aţinti cu ochiul 
său pătrunzător personajul acela care purta o strălu- 
citoare uniformă albă cu podoabe aurii. Regina trecu !a 
prezentări. 

— Generale, i-a spus ea lui Mack, fiţi pe pămintut 
acesta ceea ce eroul nostru este pe mare. 

Măgulit, Nelson a afirmat după aceea că avea despre: 
Mack o impresie bună : 

— Are o privire inteligentă. Sint sigur că se va 
descurca bine. 

Ceea ce îi plăcea mai cu seamă lui Nelson era cica- 
tricea de pe obrazul pătat al austriacului — „Un dar 
de-al turcilor“ — spunea Mack. Faptul că generaiut 
care avea să comande armata napolitană nu vorbea şi 
nu înţelegea boabă de italiană nu era decît un amănunt. 
După ce regina i-a explicat că armata se găsea, în cea 
mai mare parte, concentrată în tabăra de la San Germane 
(astăzi Cassino ; acolo se află şi celebra mănăstire de la 
Monte Cassino), Mack a declarat : 

— Ei bine, mă duc neiîntirziat să organizez manevre. 

Regina Maria Carolina îi spunea lui Nelson : „Trebuie 
luată Malta din mîinile francezilor“. Iar Nelson răspun- 
dea : „Flota mea asigură blocus-ul acestei insule. Dar 
provizii sînt, aşa că francezii vor rezista acolo doi ani“. 
El, de obicei atît de puţin răbdător, avea asemenea pă- 
rere. Singurul lucru care conta era, fireşte, dragostea sa 
nebună pentru Emma. 

La insistenţele reginei, Nelson se hotări totuşi să 
meargă să inspecteze puţin blocus-ul său. Vizită-fulger 

de cîteva zile, în timpul căreia l-a expediat pe marchizul 
de Niza, amiral portughez care participa la blocus cu 
citeva nave : 

— Nobilii aceştia portughezi sînt imposibili, pretind 
să li se înşire toate titlurile ori de cîte ori se încheagă o 
discuţie în doi şi refuză să se supună destoinicilor şi 
bravilor mei căpitani. 

Ca să-şi facă pe deplin datoriu, Nelson i-a adresat 
generalului francez comandant al Maltei somaţia (curte- 
nitoare) de a se preda. Refuz politicos, numai francezii 
care ocupau mica insulă Gozo, despărțită de Malta prin- 
tr-o fişie de mare, s-au predat. 

— Continuaţi blocus-ul, i-a ordonat Nelson căpitanu- 
lui Ball. Vă las cinci nave. 

Iar el a pornit săgeată spre Neapole, unde a sosit la 
30 octombrie. Iar la Caserte, peste citeva ore : 

— Plecăm imediat la San Germano, îi spuse Emma. 
Tabăra de acolo este minunată. 

Tabăra constituia o mare atracţie pentru rege, regină, 
soții Hamilton și vreo cincizeci de invitați. Emma şi 
regina îşi făcuseră toalete feminine de o rară eleganță. 
Regina purta un costum de „amazoană“ albastru garnisit 
cu flori de crin la guler şi cu nasturi de aur şi o pălărie 
de generalisim cu pană albă. 

— Voi merge curînd să inspectez trupele de la fron- 
tieră, spunea Mack. 

Pină atunci, marșuri, contramarșuri, parăzi, tot la 
San Germano. 

— Ce credeţi ? îl întreba regina pe Nelson. Nu este 
armata aceasta cea mai frumoasă din lume? În ce mă 
priveşte, regret că în curînd nu va avea de luptat decit 
cu pușlamalele astea de francezi. 

— Miine, spuse Mack, manevre mari cu simulacru 
de bătălie. Voi comanda partida albă. 

Suveranii, Nelson, soții Hamilton şi alţi invitaţi au 
asistat la spectacol de la o înălţime unde slujitorii orîn- 
duiseră un fastuos picnic. Puteau fi văzuţi călăreţi ga- 
1opînd şi rînduri de infanteriști care se duceau şi veneau. 
Spre sfîrşitul după-amiezii, o concluzie se impunea lim- 
pede : Mack, întregul său stat major şi toate trupele par- 
tidei sale albe fuseseră încercuite şi capturate de cătra 

partea adversă. Nelson rosti cîteva cuvinte severe în 
engleză. În timpul consiliului de război care urmă, Mack 
nu păru deloc demoralizat. 

— Văd, spuse el, o cale de a da francezilor o lovitură 
grea. Să debarcăm în spatele lor, la Livorno, cu patru 
mii de infanteriști. Eu voi înainta din direcţia mea, şt 
iată inamicul prins între două focuri. 

Nelson acceptă misiunea de a transporta trupele. A 
doua zi dimineaţă, cînd se duse să-și ia rămas bun de la 
suverani, îi găsi posomoriîţi. Telegramele sosite de la 
Viena cuprindeau vești proaste. Pe scurt, Austria dădea 
înapoi ; ea anunţa că în afară de generalul Mack, altceva 
nu mai trimite. 

Ferdinand se văicărea. Nelson îi vorbi cu asprime: 

— Majestatea voastră nu are decît să aleagă. Ori 
merge în fruntea trupelor sale, hotărită să moară, la 
nevoie, cu sabia în mînă, ori rămîne aici, la adăpost, 
așeptînd să fie alungată din regat. ` 

La 22 noiembrie 1798, armata napolitană s-a unit, 
împărțită pe şapte coloane. 

— Ele vor pătrunde pe teritoriul roman prin sapte 
puncte diferite, spunea Mack. 

Regele pășea cu austriacul în fruntea coloanei nu- 


mărul unu. Nelson îmbarcă infanteria, destinată să-l sur- 
prindă pe inamic pe la spate. 


__ Operația Livorno : o simplă formalitate. Fireşte, timp 
îngrozitor în timpul traversării, infanteriştii bolnavi ca 
niște nenorociți, Nelson un bolnav neînfricat. Dar, la 
sosire, victorie fără luptă. Abia primi guvernatorul ora- 
şului somația lui Nelson, că și înălță steagul alb. Trupele 
napolitane, care debarcaseră cu arme şi bagaje, ocupară 
pe dată fortăreaţa, precum şi toate tavernele. 

— Mă întreb, îi spuse lui Nelson ofițerul însărcinat cu 
debarcarea, cînd vor fi în stare să pornească împotriva 
inamicului. 

— Misiunea mea s-a încheiat, îi răspunse Nelson. Ne 
întoarcem la Neapole. 

Pe drumul de întoarcere, i-au ieşit înainte două 
bricuri, fiecare aducînd o scrisoare de la lady Hamilton. 
„Măi ales, nu cobori pe uscat la Livorno. Te așteaptă 

acolo pumnale republicane“. Cea de a doua scrisoare era 
un strigăt de bucurie: de îndată ce află de apropierea 
armatei napolitane, generalul Championnet bătu în re- 
tragere cu viteză maximă. Din Frascati regele îi scrise 
reginei : „Pregătesc o intrare triumfală la Roma“. La 5 de- 
cembrie, Vanguard ancoră în golful Neapole, iar Nelson 
se duse imediat la ambasada britanică. 


Lordul Hamilton se păstra în toate împrejurările așa 
cum trebuia să o facă un gentleman, dar în ziua uceca 
i se citeau pe chip grija şi tristețea : 

— Realitatea nu este conformă cu ştirile pe care ma- 
jestatea sa regina ni le-a comunicat. Trupele lui Mack au 
fost înfrînte. Incă de la începutul marșului spre inamic, 
efectivele napolitane au început să se rărească. Parte din 
soldați şi-au aruncat uniformele și armele, procurîndu-și 
haine civile şi plecînd acasă. Ofițerii nu, avea deloc poftă 
să lupte, iar mulți nici nu-şi ascundeau simpatia faţă de 
francezi. | 

Dar ambasadorul nici nu ştia că dezertorii din armata 
afiată în marş fuseseră înlocuiţi cu vlăjgani recidiviști 
care arătau camarazilor lor cum să jefuiască prin sate şi 
cum să prade convoaiele armatei. A doua zi s-a știut că 
două dintre coloanele napolitane — 19.000 de soldați — 
fugiseră în faţa a 3.000 de francezi. 

Peste şase zile, vestea dezastrului : la 9 decembrie 
1798, trupele generalului Championnet, dimpreună cu 
cele ale lui Mac Donald (general francez. de origine sco- 
țiană), zdrobiseră corpul de armată al lui Mack, care 
lăsase pe cîmpul de bătaie 1.000 de morți, 900 de răniți, 
10.000 de prizonieri, treizeci de tunuri, nouă drapele și 
tot restul. Regina plingea, zicînd că supușii ei nu erau 
decît niște iepuri fricoşi. lar Nelson socotea că o mie 
de morți într-o astfel de înfrîngere nu era mult : 

— Ofițerii napolitani şi parte dintre soldaţii lor au 
dat bir cu fugiţii de cum l-au zărit pe duşman. Onoare 
prea multă nu au pierdut, căci — Cerul ştie — nici 
nu au. E 

După mai puțin de o săptămînă se răspîndi o veste şi 
mai proastă : regele sosise la Caserte cu un grup de ofi- 
teri fugari. Venise îmbrăcat civil. 

Francezii trecuseră fruntariile regatului, înaintînd spre 
Neapole. 

Populaţia ieşea din cocioabe, se răspîndea prin car- 
tierele alese, batjocorea slujitorii avuţilor care se și apu- 
caseră să-și încarce în caleşti lucrurile mai de preţ. Să 
îugă undeva la ţară, să facă orice numai să nu fie prinși 
în oraş; candidaţii aceştia la exod nu-și făceau iluzii; 
francezii atei regicizi nu aveau să fie singuri în porniriie 
spre jaf. Poate că sărăcimea o să le-o ia chiar înainte... 
Jar teama aceasta înflorea într-un climat sinistru ; era 
iarnă, o iarnă rece şi ploioasă. 

„Moarte trădătorilor !“ — iată strigătul auzit în toate 
înfrîngerile. Alţi golani strigau sub balconul palatului 
regal — suveranii au plecat de la Caserte la Neapole — 
cerînd răzbunare împotriva generalilor „care au lăsat 
armata să fugă“ : 

— Nas mare, ia arată-te ! 

„Nas mare“ era porecla dată de popor lui Ferdinand. 
La fel de „curajos“ ca şi pînă atunci, șovăia, refuza să 
iasă în balcon, dar regina îl împingea de la spate. Iată-l 
în sfîrşit pe deasupra talazurilor sărăcimii, agitîndu şi 
braţele ca o marionetă. Cîteva secunde de tăcere, după 
care aclamații. Nici el nu înţelegea... 

Dar Nelson ! Ei bine, tocmai atunci Nelson se afla la 
palat, cu regele şi regina, cu soţii Hamilton, cu ambasa- 
dorul turc, care îi spunea amiralului că minunatul dar 
trimis de sultan a şi sosit. Ce brodeală ! Între timp, Ma- 
ria Carolina se înfuria împotriva lui Francisc al- H-lea 
care continua să-i refuze orice mînă de ajutor. Dar se 
pare că aclamaţiile sărăcimii i-au dat curaj lui Ferdinand : 

— Orice s-ar întîmpla, îi voi aștepta pe francezi aici, 
înconjurat de supușii mei credincioşi ! 

O oră după aceea sosea o telegramă de la Mack, care 
se retrăgea în marş forţat : „Majestatea voastră trebuie 
să părăsească Neapole înainte de sosirea francezilor, viaţa 
îi este în primejdie“. Viaţa ? Asta schimba totul. Nu, nu 
schimba nimic : de patruzeci şi opt de ore slujitorii pala- 
tului împachetau lucruri, fuga fusese hotărită. 

Dar Nelson ? Nelson era și el partizanul fugii. Nu : al 
evacuării. Regatul Neapole pierduse o bătălie, dar el mai 
putea, cu ajutorul aliaţilor, să cîştige războiul. Suveranii 

trebuiau să caute refugiu într-o altă parte a regatului 
— în Sicilia, la Palermo — iar de acolo să continue lupta. 

Nelson i-a şi scris lui Spencer Smith, ambasadorul 
britanic la Constantinopole, că în mai puţin de patruzeci 
şi opt de ore familia regală, plus trei mii de emigranți 
napolitani, „vor fi trecuţi sub protecția drapelului brita- 
nic“. Cine a hotărît acest lucru ? Regele’ Angliei, Primul 
lord al Amiralității, amiralul-conte de Şaint-Vincent ? Nu. 
Această importantă- hotărire politică a luat-o contraami- 
ralul Nelson, fără să consulte pe cineva. Timpul îi gră- 
bea, este adevărat, şi am văzut cît de greoi funcţiona 
poşta în vremea aceea ; dar era limpede că aici şi acum 
Nelson era încîntat că putea — sau că trebuia — să ho- 
tărască singur. Chiar singur ? 

Nelson nu mai locuia la soţii Hamilton, se înapoiase 
la cabina lui de pe Vanguard, dar o vedea pe Emma 
aproape în fiecare zi. Influența Emmei asupra reginei 
era foarte mare ; regina avea în Emma o încredere abso- 
lută, îi scria zilnic, deşi se vedeau tot zilnic; iar regina 
trăgea sforile marionetei Ferdinand. Este limpede că nici 
în zilele acestea agitate Nelson nu voia să-şi lase iubita 
adorată în mîinile francezilor regicizi sau ale desfrînaților 
napolitani ; într-un fel, era sincer în dorința de a-i salva 
pe suverani — pe care, în fond, îi dispreţuia — pentru 
a le îngădui să continue, mai tirziu, lupta. Faceţi din 
toate motivațiile acestea un cockteil. 

Nelson a schimbat locul de ancorare a Vanguard-ului, 
pentru a-l scoate din raza de bătaie a tunurilor napoli- 
tane. El a dat ordinele necesare privind concentrarea na- 
velor şi a mijloacelor de transport de care avea să fie 
nevoie pentru transportarea spre Palermo a suveranilor 
şi a suitei lor, plus emigranții. A şi fixat data plecării 
suveranilor : în noaptea dintre 20 şi 21 decembrie. 

Deşi cel mai dornic să fugă, Ferdinand ceru un răgaz 
de douăzeci şi patru de ore. În stilcita lui vorbire na- 
politană, el lămuri că „vrea să iasă din Neapole, dar nu 
să abdice“ ; oare nu înceta de a mai fi rege dacă nu lua 
cu sine tezaurul regal ? Şi firește, pe deasupra, bijuteriile 
Coroanei ; de asemenea, se înţelege, nu fără preţioasele 
piese din colecţia de artă. Nelson nu s-a putut împotrivi. 

Din seara zilei de 17 decembrie, Maria Carolina începu 
să trimită devotatei sale Emma o serie de scrisorele, zi- 
cind că are de trimis una, alta, la ambasadă, lucruri pe 
care Emma trebuia să le expedieze mai departe la bordul 
navei Vanguard, adică : 60 000 ducați aur, bijuteriile, alt 
aur, obiecte preţioase, îmbrăcăminte, veselă plată, o în- 
treagă mutare care nu avea să înceteze decit în ultima 
clipă. „Draga mea milady, primește încă trei lăzi şi o 
cutie mică. În lăzi se găsește rufărie pentru copii, să 
am la bord, în cutie cîteva fustiţe“. 

In ultima zi, Emma trimise la bordul lui Vanguard 
toate bijuteriile şi 36 butoiașe cu aur. „Am scris pe þa- 
loturi mențiunea : mărfuri pentru Nelson, silită fiind să 
folosesc orice mijloc, pentru a nu trezi nici cea mai mică 
bănuială în. privinţa plecării noastre“. Nelson calculă 
că a primit la bordul“ Vanguard-ului — doar în monede — 
o valoare totală de două milioane și jumătate lire 
sterline. 

Și la ambasadă se pregătea lumea de plecare. Lordul 
Hamilton, deloc încrezător în viitorul regatului celor 
Două Sicilii, hotărise : „Totul spre Anglia !“ Un trans- 
portor lua direcţia Angliei, adică nava Colosse, ducînd 
lăzi cu obiecte din colecţii, cu antichităţi ; totuși mai tre- 
buiau abandonate destule. „Am lăsat trei case mobilate 
cu eleganță, toţi caii şi cele şase sau șapte trăsuri, îi 
scria Emma lui Greville, fostul ei iubit. Cred că este des- 
tul pentru pramatiile astea de francezi“. 

Nelson a prevăzut pînă în detaliu transportarea iluș- 
trilor fugari, a suitei lor şi a emigranților — pînă la 
urmă aveau să fie cu totul aproape 2000 — de la debar- 
cader pînă la vasele de transport ancorate în radă; dar 
pină la 19 decembrie, nu s-a rezolvat încă problema: 
cum să ajungă familia regală de la palat la port ? Orice 
acțiune a unor suverani este lesne observată, şi era cu 
neputinţă ca slujitorii care duseseră baloturile să nu fi 
scăpat vreo vorbă. 

Subteranul. Nimeni nu a precizat, după cîte știu, cine 
a vorbit primul despre subteranul care lega palatul regal 
de port; dar pentru ce să ne mirăm că există? Care 
turist, care vizitator de străvechi castele sau mănăstiri 
nu a auzit vorbindu-se despre aceste subterane care, în 


258 


vremuri tulburi, îi ajutau pe oameni să fugă? Acesta, 
explorat de Emma, căci nimic nu o înfricoşa, se dovedea 
prielnic folosirii. 

Pătrundem în rocambolesc. La 21 decembrie, către 
ora nouă seara, Nelson, venind din port prin subteran și 
însoţit de cîțiva marinari înarmaţi cu lanterne, ajunse la 
palat, să ia familia regală — pe rege, regină, suita și 
copiii ; toată lumea se. îndreptă apoi spre port, pe același 
drum. 

Ambarcaţiunile se aflau acolo, lîngă debarcader, unde 
alţi marinari înarmaţi vegheau. 'O noapte de decembrie 
glacială, cu vînt iabraș. Sub conducerea energică a lui 
Nelson — nu era timp de tîndăleală, căci grupuri sust- 
pecte mişunau prin port — fugarii s-au îmbarcat oare- 
cum în ordine şi... la drum spre nave şi transportoare ! 
„Lremuram ca varga, avea să scrie mai tîrziu Maria Ca- 
rolina, și de n-aş fi avut-o cu mine pe credincioasa mea 
Mimi (o slujnică), aş fi căzut de o mie de ori. Sirăbătind 
bezna aceea uricioasă, cu șase copii, cu nora mea şi cu 
un sugaci, am sosit la bord amorţiţi de frig, iar eu de du- 
rere“, Totul s-a desfășurat însă cu bine. În șalupa care 
îi transporta pe suverani au trecut prințul moştenitor 
(viitorul tată al ducesei de Berry), soţia sa, copilul şi 
doica, prinții Leopold şi Alberto, precum şi cele trei ti- 
nere prințese (una dintre ele, Maria-Amelie, avea să de- 
vină, prin căsătoria sa cu viitorul Ludovic-Filip, regină 
a francezilor) plus ministrul Acton şi alte două, trei 
personalităţi. 

Absenţi : soţii Hamilton. Tot pentru a nu trezi nici 
un fel de bănuieli, au luat parte la o serbare dată de 
Kelim Effendi, ambasador al sultanului, în onoarea lui 
sir. William. Ambasadorul s-a făcut nevăzut în chiar toiul 
seratei. Emma a mai rămas puţin, păriînd foarte veselă, 
foarte vioaie, apoi s-a eclipsat și ea. Pentru a-și masca 
dispariţia, şi-a lăsat în fața palatului trăsura şi servito- 
rii ; acoperindu-se pe cap cu un văl gros, a pornit singură 
pe jos, în noapte. Viaţa ușoară, bogăţia, onorurile nu au 
știrbit ţărăncuţei din Cheshire vitalitatea şi curajul. Lor- 
dul Hamilton își aștepta soţia cu neliniște, în cel mai în- 
tunecat ungher al portului, unde se găsea acostată 

ambarcaţiunea sa. În sfîrşit, iat-o ! S-au îmbarcat şi, fără 
nici o clipă de zăbavă, spre Vanguard. 

Navele care evacuează refugiaţi sînt totdeauna supra- 
încărcate, iar natura le este rareori prielnică. Furtuna 
cra atît de aprigă, chiar și în golful Neapole în noaptea 
aceea dintre 21 şi 22 decembrie, că nici vorbă nu putea 
îi de coborirea pe apă a vreunei ambarcaţiuni sau de 
comunicare între nave ; din fericire toţi evacuaţii fuseseră 
îmbarcaţi. 

În ziua de 22, vremea îmbunătățindu-se, cîteva ambar- 
caţiuni venite din Neapole s-au apropiat de Vanguard 
astfel încît să poată fi deslușite glasurile. La bordul lor, 
pretinse delegaţii cerură să-l vadă pe rege. „Pe nimeni! 
Pe nimeni!“ spuse Ferdinand ferecat în cabina lui, La 
sfîrşitul zilei sosi o altă ambarcaţiune purtînd însemn de 
comandant șef. Un ofiţer urcă, clătinîndu-se, scara Van- 
guard-ului. „Era generalul Mack, avea să noteze Nelson. 
Am crezut că văd o fantomă“. Spectrul acela vorbea 
germana, cu glas întretăiat. Nelson chemă un ofițer din 
suita regelui spre a sluji de interpret. 

— Ceea ce a mai rămas din armata mea a și ajuns la 
Capua, cu inamicul pe urmele ei. Toscana este invadată. 
Regele trebuie să se depărteze cît mai repede cu putinţă. 
Adio, amirale, mă reîntorc la soldaţii mei. 

Ferdinand nu se arătase încă. La 23 decembrie 1798, 
ora şapte seara, Vanguard porni la drum, însoţit de cor- 
veta napolitană Sannita, de Archimedes (74 de tunuri), 
de trei transportoare britanice şi de aproximativ două- 
zeci de vase comerciale. „A doua zi, a povestit Nelson, 
vîntul a devenit de o violenţă pe care nu i-am cunoscut-o 
în toată viaţa mea de marinar“. Călătorii ticsiți ai Van- 
quard-ului erau atît de chinuiţi de răul de mare, că pînă 
în cele din urmă s-a înstăpînit și o anume liniște. Dar 
și un miros deloc plăcut. Întrucît slujitorii nu se arătau, 
o singură persoană se ocupa de suveranul căzut în pros- 
traţie, şi anume doamna Cadogan, mama Emmei ; la fel 
de discretă şi de folositoare. Ferdinand îi spuse în cîteva 
rînduri că este un înger. 

Şi alte două femei au dovedit energie, curaj: una 
dintre cameristele reginei, pe nume Saverio Rondino, și, 
fireşte, Emma Hamilton. Emma împărţise toată lenjeria 

si rufăria ei de pat ; era nedespărţită de micul prinţ Al- 
berto (șase ani), chinuit de convulsii. 

La capătul nopţii dintre 23 şi 24 decembrie, o rafală 
smulse, cu zgomot asurzitor, cîteva dintre vele superi- 
oare ale Vanguard-ului. Unii călători gemură : „Sîntem 
pierduţi !“. Şi nu puteau face nici cea mai mică mişcare. 
Prinţul Esterházy găsi totuşi puterea să se tîrască pină 
la parapet, ca să arunce în mare o tabacheră ornată cu 
o miniatură înfățişind nudul amantei sale, o italiancă. 
Nădăjduia, astfel, să potolească mînia Cerului. 

La un moment dat, îngrijorată că nu-şi mai vedea 
soțul, Emma trimise în căutarea lui. Ambasadorul fu 
găsit singur, într-un compartiment retras, cu cîte un 
pistol încărcat în fiecare mînă, hotărît — zicea el — să-şi 
zboare creierii de îndată ce nava avea să se scufunde. 

Vanguard nu se scufundă şi sosi în dreptul portului 
Palermo, în după-amiaza zilei de 25 decembrie. Marea era 
tot furioasă, vîntul rece, ploua. Emma ţinea în braţe pe 
micul prinţ Alberto care, se vedea limpede, intrase în 
agonie. A și murit la ora șapte seara. | 

Vanguard ancoră în apropiere de debarcaderul cel 
mare, în dimineaţa zilei de 26 decembrie. Nelson conduse 
pe uscat regina şi prinţesele care debarcară incognito 
— şi extenuate — înainte de ivirea zorilor. La ora nouă, 
se reîntorsese la bord, pentru a-l escorta pe rege, care 
avea să-și facă intrarea în capitala sa numărul doi. Lo- 
cuitorii din Palermo avuseseră destul timp să vadă fla- 
mura regală la arborele mare al Vanguard-ului, astfel 
că autorităţile oraşului veniseră să-l primească pe rege. 
În pofida unui timp groaznic, o mulţime curioasă dă- 
duse năvală. „Nas mare“, încă palid, suridea sub ploaia 
de urale. 


Două sute douăzeci de mile marine, adică trei sute de 
kilometri, despart Neapole de Palermo. Francezii inva. 
datori nu aveau flotă. Palermo reprezenta o altă lume, 
el însemna, pentru refugiaţi, securitate. Dar şi o lipsă 
de confort pe care nici nu ne-o putem închipui. Existau 
la vremea aceea în Palermo taverne multe, mizerabile, 
şi un hotel. 

— Un singur hotel în toată Sicilia, spuneau italienii. 

Două mii de refugiaţi : bărbaţi, femei şi copii. Se în- 
ghesuiau pe la gazde, prin magherniţe, în colibe. Era 
iarnă cu ploaie rece ca gheața. O ploaie care avea să con- 
tenească în sfîrşit peste cîteva zile, nu însă și frigul. 
Regele, regina şi suita stăteau zgribuliţi în vechiul şi 
dărăpănatul castel al familiei Colgi. Nelson și cîţiva 
ofiţeri s-au zbătut să găsească o casă vrednică să adăpos- 
tească ambasada Marii Britanii, altfel spus o locuinţă 
pentru soţii Hamilton ; pînă la urmă avea să fie ales 
barocul palat Palagonia, la fel de căzut în ruină ca şi 
Colgi. Cincizeci de încăperi și nici un şemineu. Lordul 
Hamilton se căina întruna : „La vîrsta mea, e tare greu. 
Sint prada crizelor de fiere şi a reumatismului. Doresc 
din ce în ce mai mult să mă reîntorc acasă, cu cea dintii 
navă pe care Nelson o va trimite la Gibraltar, căci am 
ajuns la captăul puterilor şi vreau să mă odihnesc“. 
Emma o vizita zilnic pe regină. „Plingem laolaltă şi 
este un fel al nostru de a ne consola“. Emma se liniștea 
astfel după eforturile făcute în ultimele săptămîni şi în 
timpul traversării ; pe de altă parte, însă, plîngea şi ca 
să-i fie pe plac Mariei Carolina, idolul ei. Regina îşi 
plîngea fiul, pe Alberto, şi capitala în care strălucise 
atît, căzută în mîinile vrăjmașului... Pe deasupra, frigul 
şi lipsa de confort o făceau de asemenea să sufere. Apoi, 
urmă o altă pricină de tristeţe: Ferdinand o trecuse 
la index. De cînd sosiseră la Palermo, lua hotărîri fără 
să-i mai ceară părerea, fără ca măcar să-și plece urechea 
la vreo idee de-a ei. Spre uimirea tuturor, dintr-o dată, 
Ferdinand voia să domnească. 

Nelson, la bordul Vanguard-ului său, asculta rapoar- 
tele spionilor englezi care făceau naveta între Neapole și 
Palermo. 

— Înainte de a părăsi Neapole, regele făcuse cu- 
noscut printr-un afiș că şi-a transmis prerogativele unui 
vicar general al regatului, prințului Francesco Pignatelli, 
în timp ce el însuși se ducea în Sicilia să strîngă forţe. 

— Ştiu asta. Şi ce a făcut Pignatelli ? 

— La 12 ianuarie a negociat în secret un armistițiu 
cu generalul Championnet; dar cînd s-au cunoscut con- 
diţiile, poporul s-a răsculat, iar Pignatelli a trebuit să-și 

ia tălpășiţa. Generalul Mack, ameninţat cu moartea de 
către proprii soldaţi, s-a refugiat la francezi și s-a pre- 
„dat generalului Championnet. 


— Aşadar Neapole a căzut fără luptă ? 


— Nu, senioria voastră. Sărăcimea s-a luptat aprig 
cu francezii. A deschis temniţele şi a pus mîna pe ër- 
senale. Marea bătălie pentru Neapole s-a dat la 29 ianua- 
rie ; generalul Kellermann comanda trupele de asalt. Oe- 
menii din popor se lăsau ucişi pe loc, cu un măreț dispreţ 
faţă de moarte. 

Nelson asculta. Nimic nu avea să-i schimbe vreodată 
părerea despre pleava aceea napolitană, dar dădea cre- 
zZăre iscoadelor sale. Era hărăzit cu însuşirea cea mai de 
preţ a unei căpetenii războinice: nu refuza realitatea. 
Sărăcimea se dovedise într-adevăr curajoasă. Totuși, bi- 
ruitori fuseseră francezii ? 

— Da, senioria voastră. Generalul Championnet a 
recurs la cîțiva preoţi care au consimţit să predice supu- 
nerea. [ar generalul francez i-a întors pe oamenii aceia 
de jos, i-a atras de partea lui, trimiţind o gardă de onoare 
la Saint-Janvier. Și distribuind bani. Aceiaşi amăriîţi care 
se bătuseră pînă atunci pentru cauza regelui au strigat : 
„Trăiască republica !“. A doua zi avu loc la operă o re- 
prezentaţie de gală în onoarea generalilor francezi. Dra- 
pelul Republicii Parthenopeene flutură pe cele trei cas- 
tele întărite ale Neapolelui : Saint-Elme de pe colină, 
castelul Oului de pe dig şi Castelul Nou din golf. 

Drapelul acesta era albastru, roşu şi galben. Genera- 
lul Championnet proclamă Republica Parthenopeeană la 
25 ianuarie. Gustul revoluționar pentru antichitate se 
menținea la fel de viu. În jurul anului 600 înaintea erei 
noastre, nişte pescari care se aflau în golf au găsit pe 
țărm o sirenă moartă. Îi făcură un mormînt cu epitaful : 
„Parthenopei“. Puțin mai tîrziu, locuitori ai insulei Rho- 
dos creaseră acolo un oraş : Parthenop. Mai tirziu Neapole 
(Nea Polis) a fost construit pe ruinele Parthenopului. 

La Palermo, viaţa refugiaților din Neapole se îmbu- 
nătăţi întrucîtva. Tot austeră pentru cei mai mulţi dintre 

, dar nu mizerabilă. Cu toate că Nelson s-a arătat el 
însuși foarte discret în privinţa acestei forme de activi- 

tate, înțelegem totuşi, din corespondenţa mai multor re- 
fugiați englezi de neam mare, că a împărțit atunci, în 
dreapta și în stînga, bani mulți, ca şi lordul Hamilton. 
Londra nu dorea să vadă definitiv şters de pe harta 
Europei Regatul celor Două Sicilii şi făcea tot ce trebuia 
în sensul acesta. - 

Nelson îl disprețuia pe Ferdinand dar, respectînd po- 
litica engleză, luase hotărîrea de a nu-i arăta pe față dis- 
prețul. Cînd regele îi spuse (tot Emma servea de inter- 
pret) că-l investise cu depline puteri pe cardinalul Ruffo, 
pentru a recuceri Neapole, Nelson — care nu prea înțe- 
legea cum s-ar fi putut face un asemenea lucru — îi în- 
cuviință inițiativa, spunînd că era gata să sprijine, de 
pe mare, acțiunea cardinalului. 

Portretul lui Ruffo, care poate fi văzut la muzeul 
din Neapole (în veşmînt de prelat, cu decorații mari îm- 
podobindu-i pelerina episcopală) dezvăluie un chip 
aproape blajin, fără nimic din imaginea ascetică a lui 
Richelieu, dar nici inspirînd încredere. Cînd vorbeau de 
el, nobilii spuneau : „Una testa“. l 

— Regatul Neapole poate fi recucerit, îl încredințase 
el regelui, începînd cu Calabria. Familia mea posedă 
acolo proprietăți şi exercită o influență puternică. Voi 
proclama războiul sfînt. 

Ruffo avea să improvizeze o armată din mers. Țăranii 
dădeau totdeauna fuga la glasul preoților ; li s-au alătu- 
rat atunci soldați rămaşi de izbelişte, ofițeri fără nici 
un rost. Armele de vînătoare, flintele şi alte arme de 
foc nu au lipsit nicicînd din Calabria, iar Ruffo punea în 
acelaşi timp în joc fanatismul antirepublican, credința 
primitivă superstițioasă și gustul atavic pentru jaf. 

Ori de cîte ori se ajungea în oraşe care dădea semne 
că ar avea de gînd să opună rezistenţă, Ruffo închidea 
ochii în faţa oricăror violenţe care se soldau cu capturi, 
în faţa violurilor sau a masacrelor. Apoi, înălța în tabără 
un altar minunat, se făcea o slujbă şi se acorda tuturor 
izbăvire. Cardinalul războinic urca în mare grabă de-a 
lungul cizmei italiene, după Calabria urmînd Puglia. Cete 
de tîlhari care bîntuiau pe acolo, în stare endemică, in- 
trară în armata de la Santa Fe. 

Championnet părăsi Italia, Mac Donald îi urmă; În 
Italia de nord, ruşii lui Suvorov şi austriecii lui Kray 
—' Austria se hotărîse să mişte — îi bătură pe francezi 
ia Cassano, silindu-i să-și concentreze forţele. Mac Do- 
nald primi chiar atunci ordinul să se reîntoarcă în nordul 
provinciei. I se netezea lui Ruffo drumul spre Neapole. 

"Şi lui Nelson. Troubridge, trimis în faţa portului Nea- 
pole ca observator, cuceri insulele Ischia și Procida, două 
bune puncte de sprijin. Era momentul să zboare spre 
Neapole cu toată escadra, să bombardeze forturile, să de- 
barce trupe. Nelson chiar redactase ordine pentru fie- 
care dintre căpitanii săi şi voia să ridice semnalul de 
plecare de la ancoră. 

Dar nu. Există momente în care Istoria pare să spună : 
„Nu atît de repede“. În aceeaşi zi în care a aflat despre 
cucerirea Ischiei și a Procidei, Nelson primi o scrisoare 
de la Saint-Vincent : „Amiralul Bruix a forţat blocus-ul 
nostru în faţa portului Brest. Escadra lui se îndreaptă 
spre Mediterana, Malta sau Alexandria, prea bine nu 
stim. Ar fi totuşi oportună căutarea acestei forţe navale 
si angajarea ei în luptă“. 

„Ar fi oportună“. Era, într-un fel politicos, un ordin, 
Dar Nelson nu i se va supune în mod deliberat. „Nu 
vreau, părăsind Palermo, să risc pierderea Siciliei şi tot: 
ce a mai rămas bun-zdravăn pe continent“. Iată ce i-a 
scris acest contraamiral şefului său nemijlocit. 

L-am mai văzut pe Nelson nesupunîndu-se în bătălia 
de la capul Saint-Vincent, cînd a ieşit din linie cu nava 
sa Captain, pentru a se năpusti asupra escadrei spaniole. 
A, fost o nesupunere tactică? o mişcare ageră de luptător, 
îndreptăţită mai apoi de succesul dobîndit. Dar acum era 
altceva. 

La Palermo, basa escadrei sale şi capitala provizorie 
a regatului Neapole, Nelson era un fel de rege. În fapt, 
Ferdinand nu putea face nimic fără el. Londra vedea 
aceasta cu ochi favorabil, ba chiar susţinea ideea răz- 
boiului. A-l bate pe Bruix ar fi fost desigur o glorie, dar 
a înapoia Burbonilor din Neapole întreaga lor autoritate 
nu ar fi însemnat oare şi mai mult pentru Istorie ? Răs- 
punsul dezinvolt trimis lui Saint-Vincent nu exprimă 
altceva. 

În acelaşi timp își făcea lor remușcarea. A-l lăsa pe 
Bruix să ajungă la Alexandria, de unde să-l reîmbarce 
pe Bonaparte, ar fi fost ridicol : la ce bun atunci victoria 
de pe Nil? Așadar, în cazul în care şeful său ar trimite 
un alt amiral împotriva lui Bruix — sau poate că se va 
duce el însuşi, de ce nu? — Nelson, nelăsînd în fața 
golfului Palermo decit cîteva nave, se declara pregătit 
să trimită la Port-Mahon (astăzi Mahon, insula Minorca), 
la dispoziția lui Saint-Vincent, aproape toate navele din 
gruparea lui Troubridge, plus două nave ocupate cu blo- 
cus-ul de la Malta. 

Strategie de capră și varză. Dovadă că ea nu-l mul- 
ţumea pe Nelson a fost faptul că la douăsprezece ore 
după trimiterea printr-o vedetă-curier a mesajului, el 
pornea cu toată escadra în căutarea lui Bruix. Pe neaş- 
teptate, fără să-i prevină pe suverani, nici pe soţii Ha- 
milton. Bătălia şi gloria înainte de toate. 

Ei bine, nu. În mai puţin de douăzeci şi patru de ore, 
un bric napolitan ajungea din urmă nava Vanguard. Cu 
o scrisoare de la Emma. „În numele reginei, te implor 
şi te conjur să nu ne părăsești, să te întorci la Palermo“. 
De data aceasta, nici o şovăială. Nelson ordonă să fie 
schimbată direcţia. Ar fi dat, oare, asemenea ordin, dacă 
scrisoarea nu ar fi fost semnată de Emma ? 

De notat că Nelson nu va avea, istoriceşte, de ce să 
regrete că nu-l atacase pe Bruix. Amiralul acesta nu 
avea să se ducă nici la Malta, nici la Alexandria, ci, pur 
şi simplu, la Toulon. 

20 mai 1799. La cererea lui Ferdinand, Nelson a pără- 
sit Palermo, pentru a se duce să vadă ce se petrece la 
Neapole. Nu cu nava Vanguard, acum bătrină şi pe dea- 
supra rănită la Abukir, ci cu Foudroyant (80 tunuri). 
Peste trei zile se reîntorcea cu veşti. 

Armata Ruffo era foarte aproape de oraş. Slabele 
garnizoane lăsate de francezi se retrăseseră în forturi, în 
tovărăşia jacobinilor napolitani, care nu se simțeau în 
largul lor. Înaintarea lui Ruffo i-a făcut pe sărăntoci să 
rămînă totuşi la unicele lor convingeri politice : jefuiau 
şi masacrau. Dar, în pofida curajului despre care s-a 
spus că l-au avut, ei nu au îndrăznit să atace forturile. 

Informaţiile acestea i le-a comunicat Nelson doar 
'Emmei, chemată la bordul lui Foudroyant. Traducătoare 
oficială, ea avea misiunea să i le transmită regelui „în 
forma şi măsura potrivită“. După ce a ascultat-o, Ferdi- 
nand a declarat : 

— Să se întoarcă sir Horatio la Neapole şi să-mi 
aducă veşti ! 

încă un dus-întors. Nelson află că Ruffo pătrunsese 
în oraş. 

Dar el acordă un armistițiu francezilor şi rebelilor 
ascunși în formuri. Le făgădui că vor putea ieși de acolo 
cu onorurile de război şi că nave napolitane îi vor repatria 
în Franţa. 

— Ah, a exclamat Ferdinand, voi muri din cauza 
asta! Drojdia asta trebuie exterminată. lar pe Ruffo îl 
voi spînzura ! Mai întoarce-te o dată la Neapole și răz- 
bună-mă ! Fă-o în numele meu. 

— Dar bine, sire, veniți şi dumneavoastră 

— Nu, încă n-a sosit timpul. 

Temperament răzbunător, dar prudent. Să nu ne mi- 
răm : Ferdinand devenise un Ubu, prototip al lașităţii, 
piostiei, cruzimii. Nelson suferea tot mai mult că trebuia 
să manifeste faţă de el un respect de etichetă. 


— Fie, sire. Îmi voi lua la bord interpretul, pe lady 
Hamilton, de asemenea pe ambasador. El va garanta în 
numele guvernului meu hotăririle pe care voi fi nevoit 
să le iau. Mi se pare că majestatea sa regina ar dori şi 
dumneaei să vină. 

— Nu. N-are ce căuta acolo. 

În după-amiaza zilei de 24 iunie iată-l din nou pe 
Nelson la Neapole, de data aceasta cu escadra sa. Începe 
acum un episod lipsit de glorie. Nelson nu știe încă ce-l 
aşteaptă, dar este posomorit şi prost dispus, din cauza 
unei știri abia primite. Saint-Vincent, obosit, se reîntorcea 
în Anglia. Înlocuitorul său era lordul Keith. După bătă- 
lia al cărei nume îl purta, Saint-Vincent nu făcuse ni- 


1 Vestit personaj creat de Alfred Jarry (1873—1907). Ulte- 
rior devenit personaj tip încarnind avariția, lașşitatea, absurdi- 
tatea agresivă şi răufăcătoare. (N.t.). 

mic — să ne reamintim — pentru a da strălucire nume- 
lui lui Nelson, veritabilul artizan al victoriei. Cu toate 
ucestea, Nelson îl regretă, căci pentru el Saint-Vincent 
însemna, într-o măsură deplină, libertate de acţiune. Cu 
Keith, cine ştie? Pentru orice eventualitate — căci 
Saint-Vincent, la urma urmei putea reveni — Nelson îi 
scrise : „Plecarea dumneavoastră mă disperă într-o mă- 
sură atît de mare, încît dacă o să aibă loc, probabil că şi 
eu mă voi întoarce. Dar, spre binele patriei, nu ne părăsiţi 
într-un moment atît de grav. Dumneavoastră, părinteie 
nostru, care ne-aţi condus spre victorie. Fiţi și pe mai 
departe al nostru Saint-Vincent !“. Atît. 

De îndată ce sosi la Neapole, Nelson află condițiile 
armistiţiului acordat de Ruffo francezilor și rebetitor. 
„Trupele vor rămîne în fortărețe pînă ce navele ale căror 
nume sînt trecute în anexă vor fi gata să pornească pen- 
tru a-i transporta la Toulon pe toţi cei care vor dori să 
se ducă acolo. Efectivele garnizoanelor vor ieși cu ono- 
rurile militare, cu arme și bagaje, cu surle și tobe, cu 
steaguri în vînt, cu torţe şi cu cîte două piese de artile- 
rie fiecare“. Onoruri militare,.. 

Convenţia de armistițiu fu semnată de către generalul 
francez Mejean, comandantul fortului Saint-Elme, iar 
pe de alta de către cardinalul Ruffo în numele regelui 
Ferdinand şi de către căpitanul (mai tirziu viceamiral) 
Foote în numele amiralului Nelson ; Foote reprezentase, 
în momentul negocierii, cel mai vechi dintre ofițerii bri- 
tanici prezenţi în radă. 

Prima reacţie a lui Nelson : îl cheamă pe Foote şi îl 
ocăriî. Cum s-a apărat Foote : 

— Am semnat, deoarece cardinalul mi-a arătat scri- 
soarea prin care era împuternicit de rege. 

Scrisoarea aceasta, încredinţată lui Ruffo la plecarea 
din Palermo, îl lăsase într-adevăr „liber să folosească 
toate mijloacele socotite oportune în apărarea proprie- 
tăţii, a vieţii și onoarei familiilor“. Deci, evident, şi li- 
bertatea de a încheia un armistițiu. 

— Ar fi putut, spuse Foote, să-l semneze fără mine. 
A găsit că ar fi mai corect să asocieze hotărîrii sale Re- 
gatul-Unit, 

Pînă în cele din urmă, Nelson se domoli în privinţa iui 
Foote, 'recunoscînd chiar că acţionase cum nu s-ar fi 
putut mai bine şi cu mult zel într-o situaţie critică. 

Dar imediat după aceea îi scrise lui Ruffo, care se 
afla încă pe uscat, cîteva rînduri pe care i le trimise 
prin căpitanii Ball şi Troubridge. Dezaproba întru totul 
armistițiul, îl socotea drept „o capitulare jignitoare pen- 
tru majestatea sa siciliană“, îl declara nul şi neavenit. 
Francezii retrași în forturi vor trebui să se predea fără 
condiţii. „Colaboratorii“ napolitani, supuși rebeli, nu vor 
avea voie să părăsească. forturile. Aveau să rămînă la 
dispoziţia majestăţii sale din clipa în care acesta urma să 
ajungă la Neapole. Iar Nelson îl rugă pe cardinal să facă 
imedit cunoscut în forturi aceste condiţii, sau mai degrabă 
aceste ordine. Ruffo se împotrivi : „Nu le voi transmite“. 
Putem citi, într-adevăr, scris de mîna lui Nelson, pe 
copia scrisorii : „Citit și explicat cardinalului şi respins 
de el“. | 

În seara aceluiaşi 24 iunie, Nelson şi-a dispus cele 
optsprezece veliere ale flotei sale în linie de bătaie cît 
mai aproape de țărm, spre a ţine forturile sub focul său 

— Cardinalul vrea să-i trimită pe rebeli la Toulon. Eu 
spun că nu se vor duce. 

A doua zi, 25 iunie, cardinalul Ruffo, veni la bordul 
lui Foudroyant. Salutat reglementar cu treisprezece lo- 
vituri de tun. Discuţia a început imediat în salonul mare. 
Ambasadorul Hamilton avea să slujească de interpret, 
putînd fi înlocuit, în momente de oboseală, cu lady Ha- 
milton. Iată substanța motivelor aduse de Ruffo în 

sprijinul hotăririi sale : 

— Este normal să acorzi un armistițiu inamicului 
care cere încetarea luptei. În ce-i priveşte pe napolitani, 
care au trecut de` partea francezilor, ei au făcut-o con- 
strînşi de împrejurări. Monarhia nu va fi restabilită în 
mod paşnic decît dacă aplicăm încă de pe acum o poli- 
tică a iertării şi a uitării, pentru toți în afară de cîțiva. 
Dar marii vinovați nu vor trebui judecaţi decît ceva mai 
tîrziu, cînd patimile se vor fi domolit. 

Răspunsul „invariabil şi furios“ al lui Nelson la ar- 
gumentația aceasta : „armistițiul s-a anulat prin simplul 
fapt că a venit flota sa“ şi că nici cardinalului, nici lui 

nu le stă în putere să confirme „o capitulare“ atit de con- 
trară instrucţiunilor exprese ale majorităţilor siciliene. 

Toate acestea nu constituie decit un rezumat al dis- 
cuțici care a durat cîteva ore. Zadarnic susținea Ruffo 
că pînă atunci el era principalul şi chiar singurul făuritor 
al victoriei şi că patriotismul său nu putea fi pus la în- 
doială, întrucît Nelson relua argumentul, pe care îl voia 
juridic (sosirea flotei sale, creînd o situaţie nouă, anula 
ruşinosul armistițiu) şi se referea la voința majestăților 
siciliene ce-i fusese clar adusă la cunoștință. 

— Nu cred nimic, spuse Nelson. 

În final, încheie discuţia tăias, spunînd că „un amiral 
nu este în stare să discute cu un cardinal“. A cerut hirtie 
şi cerneală şi a scris următoarele : „Contraeamiralul Nel- 
son, Yoşit în golful Neapole la 24 iunie 1799 cu flota 
engleză, a găsit un tratat semnat cu niște rebeli. Părerea 
sa este că tratatul nu poate fi pus în aplicare fără apro- 
barea majestăţii sale siciliene, a contelui Saint-Vincent 
şi a lordului Keith“. Ruffo s-a retras. 

Gata cu armistițiul. Vestea fusese grabnic răspîndită 
în oraş de către oamenii veniți în timpul zilei la bordul 
lui Foudrovant să-i prezinte lui Nelson omagii ; pentru 
unii asta însemna să se spele de păcate. Iar mulţimea 
napolitană vedea clar navele engleze dispuse în linie 
de bătaie. 

— Or să tragă. 

Să tragă în forturi, desigur, dar exista și riscul de a 
fi la rîndul lor împroșcaţi cu foc. Astfel că din nou 
destui cetățeni de treabă, împovăraţi cu boccele, au în- 
ceput să o apuce pe drumuri de țară. Golanii — aceiaşi 
care, după ce i se împotriviseră lui Championnet, îl acla- 
maseră — se luau după familiile acelea. 

— Iacobinii ! Prieteni de-ai francezilor ! 

Au fost uciși pe loc, iar casele lor jefuite. Cei mai 
norocoşi au fost „judecaţi“ în mare grabă pe stradă de 
către „tribunale ale poporului“, apoi azvirliți în temnițe. 
„Nu au fost nereguli“, avea să spună Nelson. Dar e! nu 
părăsise bordul navei. 

A doua zi, calm relativ. Evenimentul cel mai de 
seamă, deşi nu spectaculos al acelui 26 iunie 1799, fu 

următorul : dimineaţa, ambasadorul Hamilton îi trimise 
lui Ruffo o scrisoare în care îi spunea că lord Nelson, în 
aşteptarea noilor vești din Palermo, nu va face nimic 
pentru a anula armistițiul. Puțin mai tirziu, în cursul 
zilei, Nelson confirmă cu proprie mînă aceasă comunicare. 

Fără a mai aștepta, Ruffo răspindi ştirea în forturi. 
Peste o oră acestea anunțară că se predau. Armistițiul 
nefiind anulat, oamenii aceia erau încredinţaţi că pun în 
aplicare condiţiile stipulate în convenţie : onoruri mili- 
tare, permisiunea de a pleca spre Toulon. 

Și-au părăsit deci forturile — nici vorbă de onoruri 
militare, dar nu se arătară foarte surprinşi — şi au 
trecut la bordul navelor deja reunite în port pentru a-i 
transporta spre Franţa. Nelson a ordonat înconjurarea 
acestor nave. 

Peste două zile, la 28 iunie, sosea o scrisoare de la 
ministrul Acton, trimisă în numele suveranilor : nici un 
armistițiu, nici o clemenţă, toţi francezii și toţi trădătorii 
în temnițe ! Nelson se conformă pe dată instrucţiunilor, 
scriindu-i regelui, spre a-l întreba dacă şi Ruffo trebuia 
arestat. 

Faptele precedente au fost amintite în mai multe rîn- 
duri de istorici şi comentatori britanici și francezi. Unii 
au pretins că au venit cu mai multe detalii, mai ales pri- 
vitor la demersurile lui Ruffo pe lîngă Nelson. Nu le-am 
luat în seamă pas cu pas, deoarece este evident că de- 
taliile acestea sînt ipotetice. Din ordinul lui Ferdinand 
toate arhivele napolitane privind perioada 22—30 iunie 
au fost arse. Corespondenţa lui Nelson și „observaţiile 
armistiţiului“, care îi aparţin, precum și corespondenţa 
Emmei și a soţului ei nu ne redau decît o singură bătaie 
de clopot, de altfel foarte scurt, înăbușit. În reconstitui- 
rea evenimentelor acestei perioade, unii istorici s-au in- 
spirat din Istoria Burbonilor, regi ai Neapolelui, zece 
volume scrise de Alexandre Dumas în timpul şederii sale 
acolo, ca director al Muzeului naţional din Neapole, prin 
1830. Dar arhivele arse nu renăscuseră din cenuşă anume 
pentru el, şi doar i se cunoaște puterea imaginativă. 
Pentru toate aceste motive am preferat să nu mă reler 
decit la cele câteva fapte care se cunosc a fi certe, întru.. 
cît au la bază corespondenţa oficială a ambasadorului 

Hamilton cu Londra, mărturiile căpitanului Foote și c9- 
respondenţa lui Nelson, inclusiv ale sale „Observaţii asu- 
pra armistițiului“. Nelson nu a negat nici unul dintre 
faptele relatate mai sus. Nici lingușitorii săi britanici. 
Ei nu au putut decît minimaliza, interpreta sau justifica 
întreg comportamentul lui Nelson prin imperativele po- 
liticii engleze. 

Ne vine greu să nu rostim acum cuvîntul duplicitate ; 
să nu-i căinăm pe francezi și pe rebelii napolitani care 
s-au predat crezînd într-o convenţie de armistițiu redac- 
tată cu siguranţă, semnată în numele suveranilor Neapo- 
lelui și al Marii Britanii. Dar ce om, hotărît să intre în 
jocul politic, s-a putut stăpîni deplin de la șiretenie şi. 
duplicitate ? 


În jurnalul de bord al lui Foudroyant se poate citi în 
dreptul datei 29 iunie 1799: „Mare calmă, briză slabă, 
cer semiacoperiti. Căpitanul Hardy stătea de vorbă cu 
lordul Hamilton pe duneta lui Foudroyant, cînd se făcu 
simțită o rumoare venind de la prova. Apăru ofițerul 
de cart : 

— Sir, răzvrătiţii napolitani au adus la bord un pri- 
zonier. Ei spun că e vorba de trădătorul Caracciolo. Ami- 
ralul napolitan. 

În spatele lui, un grup mic cu aspect jalnic împingea 
de la spate un țăran, slab şi palid, cu o barbă lungă, albă, 
cu aer istovit și disperat, cu mîinile în cătușe. 

— Comportarea aceasta este nedemnă, spuse ambasa- 
dorul. Scoateţi-i cătușele. 

Hardy ordonă ca prizonierul să fie închis în cabină 
cu un ofiţer, iar doi ostași din trupele de debarcare să 
stea la uşă ; să i se ducă o gustare. 


După un sfert de oră, ofiţerul veni să spună că pri- 
zonierul nu vrea să se atingă de nimic. Amiralul cavaler 
Francesco Caracciolo de viță nobilă învățase meserie, ca 
şi alți ofițeri de marină napolitană, sub ordinele lui Rod- 
ney. Luptase alături de englezi la asediul Toulon-ului din 
1793. Nelson vorbise despre el, favorabil, în mai multe 
rînduri. După ce îi însoțise pe suverani în fuga lor la 
Palermo, Caracciolo îi ceruse regelui permisiunea să se 
înapoieze la Neapole, „spre a se sustrage urmărilor unuă 

edict care prevedea confiscarea bunurilor ce aparţineau 
emigranților“. 

Favoarea îi fusese acordată. 

La Neapole autorităţile republicane nu-l lăsaseră să 
aleagă prea mult : 

— Veţi prelua comanda flotei noastre. Altfel veţi fi 
împușcat ! 

Din flota napolitană existentă la Neapole nu mai ră- 
măsese decît o brumă, întrucît la plecare Nelson ordonuse 
să se dea foc la toate. Caracciolo devenise „amiralul ui- 
timelor șalupe“. Apoi se refugiase şi el într-unul din 
torturile de pe țărm, de unde reuşise să scape noaptea, 
la 17 iunie. Deghizat în ţăran, se ascunsese într-o casă 
cîmpenească, aparţinînd unei rude, şi anume ducelui de 
Calvirrano. Într-o seară auzi bătăi în uşă ; erau ale unor 
oameni care îi rămăseseră credincioși : 

— Domnule amiral, s-a pus un preţ pe capul dum- 
neavoastră. Dar avem noi o ascunzătoare. 

O colibă, în inima muntelui. Acolo l-au descoperit 
hăituitorii iacobini. 

În sfertul de oră în care i s-a vorbit de prezenţa lui, 
Nelson a ordonat să fie ridicat semnalul : „Toți căpitanii 
navelor napolitane prezente sînt rugaţi să vină la bordul 
navei mele“. Apoi, de îndată ce se adunară : 

— Constituiţi-vă în Curtea Marţială, pentru a-l judeca 
pe Caracciolo. Va prezida cel mai 'vechi dintre voi! 

Invitat să apară în faţa lor, amiralul protestiă : 

— Mă aflu aici pe teritoriu englez. Cer să fiu judecat 
de ofiţeri britanici. | 

Nelson refuză, astfel că tribunalul îşi intră în atribu- 
ţii. Potrivit unor surse engleze, Caracciolo era acuzat nu 
numai de a fi comandat flota rebelă, ci şi de a o fi angajat 
în luptă împotriva navelor britanice şi de a fi avariat, 
cu acest prilej, fregata Minerva. Nu s-a găsit, în rapoar- 
tele britanice, nici un indiciu cu privire la asemenea ac- 
ţiune. Dezbaterile au avut loc cu uşile închise, în italiană ; 
dar, după cum am mai spus, arhivele Neapolelui dir 
perioada aceea au ars. Cu puţin înainte de prînz, tribu- 
nalul l-a condamnat pe Caracciolo la moarte. Atunci 
Nelson a dat ordin : 

— Va fi spînzurat diseară la ora 5. 

Comandantul i-a cerut ca, în calitatea sa de amiral, 
să fie executat prin împușcare. 

— Nu, a răspuns Nelson. Spînzurat. 

Evenimentul a fost consemnat în jurnalul de bord 
al navei Foudroyant în forma următoare : „29 iunie 1799. 
O Curte Marţială alcătuită din ofiţeri napolitani ai par- 
tidului loialist l-a judecat pe cavalerul Francesco Ca- 
„acciolo pentru rebeliune şi l-a condamnat la spînzu- 
rarea de o vergă a fregatei Minerva, unde avea să stea 
pină ce își va fi dat duhul. Timp frumos, usucă velele.“ 

La asfinţit, potrivit ordinului dat de Nelson, cadavrul 
îu coborit și azvirlit în mare. De cînd ajunsese la Nea- 
pole, şi chiar înainte, amiralul primise de la Acton şi 
de la suveranii napolitani scrisori stăruitoare privind exe- 
cutarea lui Caracciolo în cazul în care ar fi fost prins. Cea 
mai înverșunată împotriva lui era regina Maria Carolina : 
„Cunoaşte prea bine țărmurile noastre. Dacă scapă, poate 
călăuzi mai tîrziu o expediţie franceză împotriva noastră“, 
Frica, mereu-mereu frica... 

Informată asupra execuţiei, regina i-a scris Emmei 
Hamilton : „Am aflat şi despre tristul și meritatul sfîrşit 
al nefericitului Caracciolo. Simt cît a suferit inima du- 
mitale bună, iar lucrul acesta îmi sporeşte recunoştinţa 
ce-ţi port“. Emma nu a spus nicăieri dacă inima ei bună 
suferise ori nu. Cînd Caracciolo a fost ridicat la vîrful 
verigii, ea se afla la masă cu soţul ei şi cu Nelson. Con- 
trar afirmațiilor celor care atita vreme au dispreţuit-o, 
ea nu a asistat la execuţie şi nu s-a dus să vadă cadavrul. 

Mai mult de o săptămînă i-a trebuit lui Nelson pentru 
a-l convinge pe Ferdinand să se reîntoarcă la Neapole. 
În sfîrşit, la 10 iulie, sosi; plinse de bucurie văzindu-și 
stindardul fluturînd peste forturi, și îi îmbrăţișă pe Nel- 
son, pe soţii Hamilton... Maria Carolina nu venise. 

La bordul lui Foudroyant au început atunci manifes- 
tări de bucurie. Un tinăr aspirant al navei aceleia şi-a 
notat astfel impresiile : „La prînz i s-a servit regelui masa 
pe teugă. La desert, lady Hamilton a cîntat la harfă. La 
asfinţit, au sosit cîntăreţi de operă pe galere mari pre- 
văzute cu punți, galere care ș-au rînduit de-a lungul 
bordului“. 

Potrivit unei legende napolitane, care a circulat un 
secol și mai bine, serbările au fost tulburate de un in- 
cident macabru : cadavrul lui Caracciolo, reapărut la su- 
prafaţa apei și împins de curenţi, s-a apropiat de Fou- 
drovyant pînă la atingere, sub ochii îngroziţi ai lui Fer- 
dinand. 

— Să i sc facă, ar fi spus monarhul, o îngropăciune 
creştinească. 

Dar mormîntul lui Caracciolo nu există nicăieri în 
Italia ; totuşi, imaginaţia poporului a îndrăgit, o vreme, 
episodul acesta shakespearian. 

Cel dintîi ordin al lordului Keith, noul comandant șef 
în Mediterana, ajunse la Nelson în momentul acela. Ami- 
ralul îi ordona „să trimită toate navele de care putea 
dispune în largul insulei Minorca, pentru a primi ordine“. 
Aceasta însemna să nu ţină seama de autoritatea pe care 
si-o atribuia, atunci, cel interesat: „De îndată ce secu- 
ritatea regatelor majestăţii sale siciliene va fi asigurată, 
nu voi pierde nici o clipă, voi trimite detașamentul pe 
care ați binevoit a-l ordona“. 

Lord Keith nu-și dădea seama că, pentru Nelson ș: 
chiar pentru suveranii napolitani, problema importantă 
o constituia pregătirea aniversării victoriei de pe Nil. 
În ziua aceea, 1 august, toate navele de război prezente 
la Neapole au tras o salvă de douăzeci şi una de lovituri, 
iar regele. a exprimat oficial lordului Nelson, apărătorui 
celor Două Sicilii, „mulţumirile sale cele mai sincere si 
urările de fericire pentru viitor“. Seara, iluminaţii. Nel- 
son a descris el însuși spectacolul într-o scrisoare adre- 
sată soţiei sale Fanny : 

„O navă mare era împodobită ca o galeră romană. De 
vîsle prinseseră lămpi, iar o coloană rostrală îmi purta 
numele. La pupa, aşezaseră doi îngeri care ţineau un 
portret de-al meu. Într-un cuvînt, draga meu Fanny, 
frumuseţea lucrurilor care mă împresurau întrece puterea 
mea de a ţi le descrie. În jurul navei se găseau suspen- 
date peste două mii de lămpi de diverse culori. A venit 
şi o orchestră alcătuită din cei mai buni muzicieni şi 
cîntăreţi. Bucata care s-a cîntat avea, în mare măsură, 
rostul să mă celebreze ; unul dintre versete suna astfel: 
«Dar a sosit Nelson, invincibilul Nelson, şi au fost salvați, 

regăsindu-şi fericirea». Să nu crezi cumva că, după toate 
cele spuse aici, aș fi plin de vanitate“. 

Dimpotrivă. Nelson mai adăuga că acele douăzeci de 
mii de lire acordate de Compania Indiilor Orientale îi 
parveniseră și că, nemaiaviînd griji bănești, le dăruia în- 
tregii familii. 

Keith, în continuare neînţelegător, trimitea între timp 
alte mesaje : „Consider necesar ca forţele care se află 
sub ordinele senioriei voastre să părăsească Sicilia şi să 
plece în Minorca“. Răspunsul : „Pînă ce francezii nu vor 
fi respinşi dincolo de Capua, cred că este bine să nu mă 
supun ordinelor Senioriei voastre. Mai important este să 
salvăm regatul Neapole, pierzînd poate Minorca decit să 
pierdem Neapole, salvînd Minorca“, Altă scrisoare de 
la Keith furios : „Rog şi ordon, prin prezenta, Senioriei 
voastre să mergeţi la Minorca“. Post scriptum: „mai 
sfătuiţi-i pe napolitani să nu fie atît de sîngeroşi. Lașii 
sînt totdeauna cruzi“. Nelson trimise două nave la Mi- 
norca. Şi rămase la Neapole. 

Keith își adăugase post-scriptumul după ce primise 
primele informaţii privitoare la cele ce se petreceau în 
oraşul Neapole şi în împrejurimi în timpul minunatelor 
serbări date în radă : teroare şi o „curățire“ cruntă. 

Peste douăzeci de mii de persoane fuseseră azvirlite 
în temnițe, în cea mai mare parte subterane infecte. Fer- 
dinand constitui un tribunal zis Juntă de Stat ; apoi, în- 
trucit junta aceasta nu lucra prea repede şi nu condamna 
destul, a numit o alta, așa-zisă a Generalilor, precum şi 
Curți de justiţie care trebuiau să judece un anumit număr 
de acuz-ţi pe oră. Un duruit de tobă, şi sentinţa era exc- 
cutată, fie prin spînzurare, fie prin decapitare cu toporul. 
Principalul eşafod era aşezat în piaţa Mercato, nu de- 
parte de țărm ; putea îi zărit de pe puntea navelor bri- 
tanice. 

__ Un singur cap de acuzare, colaborarea cu inamicul, 
figura în actele cele mai diverse : generalul Massa sem- 
nase capitularea după victoria lui Championnet ; mar- 
chiza Eleonora Fonseca Pimentel — „femeie deosebită 
prin inteligența-i sclipitoare şi prin frumusețea ei“, a 
scris Stendhal — care înființase şi redactase Monitorul 
Napolitan, primul ziar publicat la Neapole, a fost spîn- 

zurată ; compozitorul Cimarosa, care pusese pe muzică 
un imn „patriotic“, a fost condamnat la moarte și salvat 
în extremis de ruşi, dar a fost otrăvit la Veneţia şase luni 
mai tîrziu. Întrebat cum se numește, ce vîrstă și profesie: 
are, un acuzat a răspuns: 

— Domenico Cirillo, şaizeci de ani. Sub monarhie am 
fost medic. Sub republică, reprezentant al poporului. 

Judecătorul, zeflemitor : 

— Dar acum, în faţa mea, ce eşti ? 

— În faţa ta, suflet josnic, sînt un erou. 

Cirillo o îngrijise pe Emma Hamilton. Ea îi transmi- 
sese prin Nelson că, de voia să implore clemenţa regelui, 
putea fi grațiat. 

— Zadarnic se speră, a răspuns el, că voi mînji, prin- 
tr-o josnicie, o reputaţie fără pată. Refuz iertarea unui 
tiran. 

Au fost executate trei sute dintre cele mai ilustre 
familii ale regatului. Plus condamnațţii rămași anonimi, 
fără de număr ; plus victimele unor execuţii rapide, fără 
judecată. Scena cea mai groaznică s-a desfăşurat în piața 
Palatului, unde o mulţime ca şi scoasă din minţi a aprins 
un rug peste care au fost azviîrliţi cinci oameni vii, iar 
cîțiva turbaţi au mîncat din carnea lor arsă. Asemenea 
culme a grozăviei a stîrnit totuşi anume reacţie, cel puţin 
o brumă de înduioșare pentru victime. 

- „Curăţirea“ avea să dureze pînă la 30 mai anul ur- 
mător, zi în care a fost decapitată marchiza San Felice, 
antiregalistă, vinovată chiar pentru faptul că se procla- 
mase „mamă a Republicii“. Întrucît era gravidă, execu- 
ţia ei fusese amînată „pînă după nașterea copilului“. 
Prinţesa Clementina, soţia prinţului moştenitor, născuse: 
un băiat ; ea a cerut iertarea marchizei întemniţate, dar 
Ferdinand a strigat : 

— Să fie decapitată ! 

Mulțimea adunată în faţa eșşafodului l-a ocăriît pe 
călău, care a trebuit să o ia de la capăt de cîteva ori. 

Armata de eliberare se afla şi ea în curs de „cu- 
răţire“, dar într-un fel neașteptat. În timpul campaniei 
şi mai vîrtos după victorie, cei mai puţin nerozi dintre 
briganzii care luaseră parte la campanie își puseseră. 
grade : maiori sau colonei, după cum se nimerea şi după 

bunul lor plac. Cei doi fraţi ai celui mai vestit dintre 
ei, Michele Pezza, zis Fra Diavolo (fratele Diavol), co- 
lonel din proprie voinţă, nu cutezaseră să se facă decit 
căpitani, întrucît mai înainte fuseseră simpli rîndași. Ge- 
nerali nu existau printre ei, fiindcă nu găsiseră, în pro- 
vincii, cusătorese în stare să brodeze insemnele de ge- 
neral. După cîștigarea victoriei, aceşti autogradaţi au 
vrut să rămînă în armată cu solda gradului lor. Pentru 
a li se face loc, mulţi ofiţeri de carieră au fost scoși din 
armată de pe o zi pe alta. 


La 5 august 1799, Nelson părăsi portul Neapole cu 
cea mai mare parte a navelor sale, pornind spre Pa- 
dermo. La bordul navei Foudroyant, regele și soţii Ha- 
milton. „Majestatea sa se teme să stea în Neapole fără 
ajutorul trupelor aliate“, îi scria Nelson lui Spencer. Dar 
Ferdinand se temea mai mult de cine știe ce pumnal sau 
otravă, răzbunare. pentru atrocitățile „curăţirii“. 

Era vară, frumos... Ferdinand dădu o serbare la pa- 
latul Colli, „pentru a celebra restaurarea Burbonilor pe 
tronul Neapolelui, precum și în onoarea amiralului Nel- 
son“. Un portic, înălțat în inima grădinilor şi închipu- 
ind Templul Gloriei, adăpostea trei personaje executate 
din ceară, mărime naturală. Grupul reprezenta pe lordul 
Hamilton, conducîndu-l pe Nelson spre Victorie, aceasta 
imaginată, firește, cu trăsăturile Emmei Hamilton și ți- 
mînd în miîini o coroană de lauri. Capodoperă a unui ar- 
tist sicilian, se spunea, al cărui nume însă nu a dăinuit 
peste vremi. 

Cînd Nelson apăru în carne și oase, prinţul moște- 
nitor luă coroana din mîinile Victoriei de ceară și o puse 
pe fruniea amiralului. Ambasadorul și lady Hamilton 
primiră de asemenea cununi... Regele și regina au aplau- 
dat, imitaţi pe dată de întreaga Curte, de nobilii sici- 
lieni invitaţi şi de ambasadorii prezenţi. Un tînăr loco- 
tenent de pe o navă engleză, numit Parsons, avea să se 
refere, ceva mai tirziu, la ziua aceasta în Nelsonian Re- 
miniscences : 

„Palatul şi grădinile iluminate, familia regală întru- 
nită, șirul înaltelor personalităţi, soldaţii sub arme, fetele 
brune ale Italiei cu negri ochi strălucitori şi negre co- 

siţe, cu mers elegant şi unduios, au oferit o serbare vred- 
nică de o mie şi una de nopți. Aclamaţiile Viva Nelson, 
Viva Hamilton răsunau în tot văzduhul“. Fără doar și 
poate, în seara aceea tînărul ofițer nu se plictisise. Cu 
atît mai bine pentru el. 

Peste două zile, un înalt demnitar de la palat îi în- 
mînă lui Nelson un mesaj: „Majestatea sa, dornică să 
ofere o dovadă publică, durabilă, care să transmită pos- 
terității amintirea ilustră a meritelor și gloriei dumnea- 
voastră, a hotărît şi ordonat ca vechiul oraş Bronte, ca 
şi teritoriile ce depind de el, să se constituie într-un 
fief nobil și ridicat la rangul de ducat, iar numitul du- 
cat, dimpreună cu veniturile şi jurisdicţiile sale, să fie 
conferite Excelenței Voastre și moștenitorilor de linie 
bărbătească direcţi“. 

Duce de Bronte. Unii sicilieni spuneau : „Ducatul va 
aduce un venit de trei mii de lire pe an“. Nelson îi scrie 
îndată pastorului Edmund Nelson : „Va fi întii al du- 
mitale, dragă tată, şi cît vei trăi vom avea un beneficiu 
de cinci sute de lire pe an de pe urma domeniului“. 
Cuprins de euforie, în mijlocul corului aceluia de feli- 
citări, el declară : 

— Sint hotărit ca locuitorii din ducatul meu să fie 
cei mai fericiți din toate statele majestăţii sale siciliene. 

Bronte — provincie a Cataniei la picioarele vulca- 
nului Etna, astăzi cu douăzeci de mii de locuitori — 
era în vremea aceea un tîrg mure destul de păduchios, 
situat în mijlocul unui domeniu care nu aducea nici 
urmă de venit. Mai tirziu, Nelson avea să se plingă de- 
seori că nu putea scoate arenzi, impozite... De dus nu 
s-a dus acolo niciodată. Devenise însă „Lord Nelson, Duke 
oi Bronte“. Rapoartele și nenumăratele scrisori avea să 
le semneze „Bronte-Nelson“, apoi „Bronte, Nelson of the 
Nile“ și în sfîrşit „Nelson and Bronte“. 

Una dintre primele scrisori primite de noul duce era 
semnată Fanny Nelson. Fără felicitări, deoarece nu ştia 
încă nimic. li scria că medicul o sfătuise să se ducă la 
Lisabona. Acolo ar putea beneficia, spusese el, de o climă: 
blîndă, fiind totodată mai puţin departe de soțul ei. Dar 
Nelson se grăbi să răspundă : „Orice ar spune medicii, 

nu-mi pot închipui cum Lisabona, locul cel mai murdar 
de pe pămînt, poate fi sănătos. Mai degrabă aş alege o 
casă într-unul dintre cele mai sudice cartiere ale Ply- 
mouth-ului“. Apoi i-a pomenit despre reîntoarcerea lui 
care nu avea să întirzie şi de proiecte cu totul şi cu to- 
tul conjugale : „Vezi dacă îţi place Roundwood-ul (mica 
proprietate cumpărată la sfîrșitul lui 1797). Ne trebuie o 
sufragerie și un dormitor ca lumea ; iar dacă vom avea 
bani, o casă frumoasă la Londra, lîngă Hyde Park“. 

Şiretlic grosolan, dar adesea eficace („N-ar îndrăzni 
să-mi spună astea, dacă m-ar înșela“). El îi ceru apoi că- 
pitanului Hardy, care se pregătea de plecare în Anglia, 
să-i transmită lui Fanny o rugăminte din partea sa și 
anume : să fie așa de drăguță şi să trimită un dar de 
Crăciun pentru lady Hamilton „spre a-i mulţumi pen- 
tru amabilitatea dovedită faţă de Josiah şi de el însuşi“. 
Jar Fanny se execută cu o supunere înduioşătoare : „Voi 
trimite așadar Înălţimii Sale o capă şi un şal din cele 
care se poartă pe un frig ca acela de la noi din iarna 
aceasta“. 

Bun ! Lisabona fusese deci dată uitării... Nici Nelson, 
nici Emma nu au dezvăluit în corespondența lor prea 
multe detalii privind viața pe care au dus-o la Palermo 
în iarna aceea, dar alte scrisori au putut deveni pentru 
noi adevărate fascicule de proiector. Ca de pildă cea a 
bravului căpitan Troubridge, care comanda, ad interim, 
escadra lui Nelson pe mare, cît timp acesta era la Pa- 
iermo : „lertați-mă, sir Horatio, ceea ce mă face să vor- 
bese este sincera stimă pe care v-o port. Ştiu că nu vă 
face nicicum plăcere să pierdeţi noaptea pentru o par- 
tidă de cărți. Atunci de ce să jertfiți sănătate, bani, 
odihnă, totul ? Dacă ați ştii ce gîndesc prietenii despre 
dumneavoastră, aţi termina, sînt sigur, cu toate învese- 
lirile acelea nocturne. O lume întreagă vorbeşte despre 
jocurile de la Palermo. Noi avem de pierdut o reputaţie, 
mylord. Oamenii aceia nu“. Sever. Dar Nelson înghiți 
şi nu-i purtă pică lui Troubridge. Că amiralul se deda 
jocului de cărţi, mă rog, nu era un lucru văzut cu ochi 
prea buni de către englezi ; dar şi Emma juca, chiar cu 
furie... Or, o femeie la masa de joc nu era de iertat. 

_O altă corespondenţă, cea a lordului Minto, ex-Gil- 
bert Elliot, ex-vicerege al Corsicii, multă vreme supor- 
ter al lui Nelson, este cu adevărat revelatoare : „Pare să 
nu-şi dea seama de discreditarea în care a căzut. Dar îți 
vine greu să-l blamezi, căci nimic mai firesc, la urma 
urmei, decit să fii nebun după o femeie destul de pri- 
cepută în a suci capul unor bărbaţi cu mai multă ex- 
perienţă chiar decît un amiral“. La cine făcea oare alu- 
zie lordul Minto cînd vorbea despre alte capete sucite ? 
Poate la ţarul Pavel I. 

În octombrie 1799, în perioada în care Keith și-a luat 
un concediu, Nelson a devenit comandant şef, ad inte- 
rim, în Mediterana. „Sînt însărcinat acum, scria el, cu 
cea mai bogată corespondenţă ce a revenit vreodată unui 
amiral“. Nelson îi ceruse Emmei — nu lordului Hamil- 
ton, ci Emmei — să-l ajute în lucrul său. Ea deschidea 
corespondența oficială, dicta răspunsurile, uneori după 
ce îl consulta mai întîi pe Nelson, uneori după capul ei. 
Este incontestabil că a jucat rolul acesta în toamna anu- 
łui 1799 şi în iarna care i-a urmat. 

. Dar, în toamna lui 1799, o delegaţie trimisă de locui- 
torii din Malta, aduși în stare de foamete din pricina 
blocus-ului britanic, a venit în audienţă la Nelson. Emma 
a fost aceea care i-a primit pe înfometați. Mişcată, ea 
a cumpărat în portul Palermo încărcătura de grîu a mai 
multor vase şi a trimis hrana aceasta asediaţilor. Ca ur- 
mare, Nelson — care primise între timp Crucea de Malta, 
conferită de ţarul Pavel I, pe atunci mare stăpîn al ordi- 
nului acestuia — i-a cerut suveranului respectiv aceeaşi 
favoare pentru lady Hamilton. Iar Emma a primit de la 
tar următoarea scrisoare : „Mylady Hamilton. Aflînd cu 
deosebită satisfacţie activa dumneavoastră iniţiativă pri- 
vind menţinerea liniştii şi a ordinii în rîndurile locuito- 
rilor din Malta, am hotărît a vă acorda o dovadă a bună- 
voinţei noastre, decorîndu-vă cu mica cruce a abnegaţiei 
aparținind ordinului Sfîntul loan de Ierusalim, pe care 
o veţi găsi alăturat“. Emma avea drept la titlul de 
Doamnă cavaler a ordinului ; nicicînd o femeie engleză 
nu fusese onorată astfel. 

Palermo. Ziua, griji și muncă istovitoare ; seara, plă- 
ceri şi băutură. Emma se ţinea tare, Nelson nu. „Răz- 

boiul mă scîrbeşte cu adevărat. Sînt plictisit, stors de 
vlagă... Și aproape orb, într-adevăr suferind“. În cîteva 
rînduri el vorbește unor corespondenţi despre sănătatea-i 
șubredă, si desluşim în căinarea aceasta un accent de 
adevăr. Vom vedea curînd cum împrejurările se vor în- 
toarce împotriva învingătorului de la Abukir, ca şi cum 
personajul mascat, adesea numit Destin, ar fi vrut să 
profite de oboseala fizică a unei fiinţe prea multă vreme 
răsfăţată. 

Mai întii, Nelson a aflat — cu oarecare întirziere, 
pentru că vestea fusese tăinuită, un timp, chiar şi în 
Franța — că o fregată plecată din Alexandria şi trans- 
portînd un grup mic de ofiţeri francezi a traversat Me- 
diterana furişindu-se nevăzută printre navele de croa- 
zieră engleze şi ajungînd la Fréjus. Unul dintre ofițeri 
se numea Bonaparte. Victoria de pe Nil nu mai era de- 
cît o semi-victorie. 

— Regret sincer că omul acesta s-a strecurat. Nu am 
însă .nici o vină. 

Iată-l acum pe lord Keith, care şi-a reluat comanda 
supremă în Mediterana, sosind la Palermo. Într-un fel, 
pentru a efectua o inspecţie ; nu se arată cîtuşi de pu- 
țin îngăduitor. Doar politicos. „Cele opt zile nesfirșite 
pe care le-am petrecut la Palermo, avea el să-i scrie Pri- 
mului lord al Amiralității, nu au însemnat altceva decît 
o comedie pretențioasă şi absurdă în stare să mă îngre- 
ţoşeze“. La 11 februarie 1800, el plecă spre Malta, luînd 
cu sine, spre aceleaşi ape, și pe Nelson cu escadra sa; 
de data aceasta nici vorbă de împotrivire. 

16 februarie. Ochi de cer senin într-o boltă înnou- 
rată : pentru o clipă, îl vom revedea pe Nelson cel de 
ieri arzînd de nerăbdare la gîndul că va intra în luptă. 
În ziua aceea, pe ceaţă, aproape de capul Passaro (punct 
sudic al Siciliei) doar cîteva lovituri de tun, departe, în 
față. Dar Nelson a și dat fuga pe punte, întrebîndu-l cu 
înfrigurare pe omul de veghe din gabia arborelui tria- 
chet, dacă se zărește ceva... Nu, nimic. Încă o clipă! si 
iată mai multe vele. Da, o navă de linie şi o fregată ur- 
mărind, pare-se, un inamic. Nelson trimite un aspirant 
să dubleze pe omul de veghe, bate din picior și își agită 
ciotul (căruia marinarii îi ziceau aripioara). 

— Ei, cine-s ? Întrebaţi-i numerele. 

Un semnal la saula lui Foudroyant. Sus, aspirantul 
se chinuie să deslușească ceva prin lunetă. 

— Dar ce, aţi orbit ? 

— Mylord, nava este Northumberland, iar fregata 
Success. Fregata este cea care trage în inamic. 

— Și inamicul ?... Cine-i inamicul ? Ah, de-ar fi nava 
Généreux ! 

Généreux, 16 de tunuri. Numai Dumnezeu ştie cît de 
mult s-a gîndit Nelson la fugarul acesta de la Abukir. 
Ei da, chiar așa, el este, numai el poate fi, cu marca 
aceasta de contraamiral la arborele mare. Și-a înălțat 
pavilionul, acum răspunde la focul lui Success, şi chiar 
de departe se vede că fregata „încasează“. 


— Semnalaţi-i lui Success să înceteze lupta şi să mi 
se alăture. Généreux este pentru mine, mie trebuie să 
mi se predea. Aşa că, Berry, cu toate velele sus! Tre- 
buie să o ajungem înainte de Northumberland, făceţi-l 
pe Foudroyant să zboare! 


Foudroyant zboară, dar Northumberland a şi deschis 
focul, astfel că Foudroyant are doar timp să-i trimită 
lui Généreux o salvă, determinîndu-l să se predea. Vic- 
toria aceasta fără necazuri a fost istorisită, cu şi mai 
multe amănunte decit cele pe care vi le-am oferit eu, 
de către aspirantul George Parsons, mai tîrziu locote- 
nent comandor. 


Cind Nelson se prezentă în fața lui Keith, la. bordul 
lui Queen Charlotte, pentru a-şi da raportul, Keith îl as- 
cultă fără să scoată un cuvînt, chipul îi era ca de piatră. 
„L-am crezut furios, pentru că m-am năpustit asupra 
dușmanului fără să ridic semnalul prin care să-i cer per- 
misiunea, a notat Nelson după aceea. Dar dacă aş mai 
fi așteptat cît de cît, Généreux ne-ar fi scăpat printre 
degete“. În raportul său. către Amiralitate, Keith va 
preciza cît se poate de simplu că subordonatul său „a 
interpretat cu pricepere semnalele pe vreme proastă“. Iar 
lui Nelson : 

— Vă las pe seamă blocus-ul din Malta. Ca bază 
puteţi alege fie Siracuza, fie Messina. Porturile acestea 
sînt, și unul și celălalt, de preferat lui Palermo. 

Citeva cuvinte de felicitare ar fi îmbunătăţit poate 
relaţiile dintre ei? I-ar fi redat cumva lui Nelson, cre 
fremătase la glasul tunului, dorința de a nu mai părăsi 
marea, singurul tărîm pe care își clădea, cu adevărat, 
gloria ? Nimic mai puţin sigur, căci acum, şi pentru lungă 
vreme, gîndul de a se depărta de Emma îi era chin. La 
6 martie i-a trimis răvașul rămas celebru : „Te venerez, 
nu, te ador şi, dacă ai fi fost singură și te-aş fi găsit la 
o margine de drum, te-aș fi luat de soţie“. 

Lui Keith i-a scris că, neîndoios, sănătatea îi era mult 
prea șubrezită, nu mai putea rămîne pe mare. „Trebuie 
așadar să vă cer permisiunea de a sta cîteva săptămîni 
la Palermo, cu prietenii mei“. Și întrucît Keith răspunse 
„nu“, el îl anunţă că „este silit“ să se retragă la Palermo 
pentru cîteva săptămîni. Se duse într-acolo la bordul lui 
Foudroyant, apoi trimise nava înapoi, spre apele mal- 
teze, sub ordinele lui Troubridge. 

— Dumneavoastră veţi menţine blocus-ul. Şi veţi co- 
manda toată escadra. 


Să ne oprim puţin asupra acestui ordin de necrezut. 
Pînă în clipa aceasta, Nelson a încercat să pactizeze cu 
pasiunea. A căutat să-şi păstreze căminul, să-și împiedice 
soţia să descopere adevărul. A crezut că-și servea mai 
bine ţara dacă îl reda tronului pe deposedatul rege al 
Neapolelui, decît ţinîndu-se după francezi, pe mare. Iar 
acum, contraamiralul Nelson, a cărui ţintă supremă fu- 
sese dintotdeauna gloria maritimă, își abandona comanda 
încredinţind-o unui subaltern şi se nesupunea, fățiș, or- 
dinelor șefului său. 

Braţele Emmei, ochii Emmei, gura ei. Nimic altceva 
nu mai avea preț pe lume. Nelson pășşise dincolo de ho- 
tarul care desparte lumea fiinţelor așa-zis raţionale de 
lumea iraţională și fatală a pasiunii. A venit apoi clipa 
în care i-a fost dat să afle, din gura adorată a Emmei, 
cea mai proastă veste : ambasadorul Hamilton fusese re- 
chemat. Însăși regina o înștiinţase chiar atunci pe Emma. 
Succesorul lui sir William avea să fie Arthur Paget care 
se şi găsea la Viena. | 

Maria Carolina, peste măsură de tulburată la gîndul 
că avea să-și piardă prietena, confidenta, sclava, îl im- 

picră pe Ferdinand să ințervină la Londra în favoarea 
lui Hamilton, dar el îi răspunse rînjind : 

— Am făcut totul ca să plece! 

Emma vru să ştie pentru ce; se duse ea însăşi la 

rege. Nici un rînd despre întîlnirea aceasta nu a fost dat 
publicităţii. Şi nici Emma nu l-a relatat cuiva, dar există 
.0 scrisoare a Mariei Carolina, în franceză : „Scumpă Mi- 
lady, am avut aseară, după ce ai plecat, o scenă cu stri- 
găte nebunești și urlete ; regele spunea că o să te ucidă, 
că o să te zvirle pe fereastră...% 
__ Ferdinand nu a ucis-o pe Emma, nu a maltratat-o — 
a trece direct la vreo acţiune nu-i stătea în fire — dar 
este limpede că întrevederea nu s-a desiășurat într-o 
atmosferă calmă. 

„Sînt nespus de tristă, scria regina, trebuie ori să 
plec, ori să mor de mîhnire, altceva nu am de ales“. În 
fapt, alesese, iar apropiata plecare a prietenei sale nu 
era singura cauză a hotăririi luate. Suferise prea mult, 
ea atîta vreme singură suverană, deoarece de cînd ve- 
nise la Palermo nu i se mai dăduse nici o atenţie, fusese 
trecută — cum bine ştim — „la index“. Luă deci hotă- 
rîrea să se refugieze în sînul familiei sale. La Viena, 
mai putea nădăjdui să joace un rol pe lîngă nepotul ei, 
împăratul Francis al II-lea: „Sper să-l atrag în trebu- 
rile regatului nostru“. 

— Alte veşti ? a întrebat Nelson. 


Ziare venite din Londra și din alte capitale dădură 
a înțelege motivele rechemării ambasadorului. Eşafodu- 
rile: ridicate la Neapole după eliberare displăceau. Exi- 
laţi care se aflau în refugiu la Londra, la Paris și în alte 
părți. descriseseră actele de violenţă, jafurile și atrocită- 
tile... A circulat și copia unei scrisori de-a Mariei Caro- 
Jina către ministrul Acton : „li recomand lordului Nel- 
son să trateze Neapole ca și cum ar fi un oraş irlandez 
rebel. Recomand cea mai mare fermitate, necruţare, se- 
veritate“. Apoi, refluxul dezaprobării îi atinse pe Nelson 
și pe soţii Hamilton. „Sînt tare nefericită ori de cîte ori 
citesc ce se scrie prin gazete despre cruzimile din Nea- 
pole, a notat lady Bessborough, dar şi mai mihnită sînt 
că dragul și încîntătorul Nelson a anulat un tratat în 
baza căruia inamicii săi s-au predat“. Căpitanul Foote, 

semnatarul convenției de armistițiu, se reîntorsese între- 
timp la Londra. În pofida rugăminţilor ce i se făcuseră. 
să tacă, rugăminţi venite de sus — „Veţi dăuna reputa- 
ției Angliei“ i se spuse — el a vorbit. 

— Pentru ce să tac ? Numai despre asta se discută în 
toate suloanele. 

Dar nu numai în saloane. În Camera Comuneior,, 
glasul liderului opoziţiei, al ilustrului Charles James Fox, 
tună împotriva lui Pitt (William Pitt, zis Pitt al doilea, 
1759—1826) : „Preaonoratul meu coleg vorbeşte de suc- 
ces în ultima campanie. El nu pomeneşte nimic despre 
ororile din Neapole, despre cruzimile de acolo, atît de 
cumplite încît pînă și simpla lor relatare te înfioară... 
Un ofiţer britanic compromis, numeroase victime asasi- 
nate cu sălbăticie...“ 

Am lăsat, îmi pare, să se înțeleagă că guvernul lon- 
donez, pentru care tronul Burbonilor din Neapole repre- 
zenta un element al echilibrului european, un obstacol 
în calea ambițiilor lui Bonaparte, dăduse mînă liberă 
ambasadorului Hamilton şi lui Nelson. Dar acum tre- 
buia să se ţină seama de atmosfera dezaprobatoare care 
se ţinuse în jurul lor. „De altfel, lordul Hamilton a ce- 
rut un concediu“. În fapt, cerere oficială nu existase, dar 
de cînd -cu evacuarea Neapolelui, ambasadorul repetase 
întruna că se simţea obosit, că nu mai dorea altceva de- 
cît să se reîntoarcă în Anglia. În ce-l priveşte pe Nelson, 
cum să nu fi devenit ţinta dizgraţiei după comporta:ea: 
sa de la Palermo şi după repetatele-i nesupuneri ? 

— Ce spune acum sir William? o întrebă el pe 
Emma. 

Atitudinea ambasadorului era, descumpănitoare. Ni- 
mic din cele ce se petreceau în jurul său nu păreau si-l 
uimească, să-l tulbure. Nici rechemarea sa, nici neruşi- 
narea cu care Nelson și Emma îşi afișau legătura. În 
ciuda vîrstei — șaptezeci şi doi de ani — lordul nu era 
nicidecum ramolit, intelectul nu-i slăbise, o arăta lim- 
pede felul în care se exprima... Dar poate că, la urma 
urmei şi în situaţia lui, asta însemna un soi de înţe- 
lepciune. 

Lordul Hamilton prezentă regelui scrisorile sale de 
rechemare la 22 aprilie. Între timp, Nelson fusese nevoit 

să mai soarbă o dată din cupa amărăciunii : Foudroyant 
al său se reîntorsese la Palermo după ce, sub ordinele 
lui Troubridge, învinsese și capturase nava franceză pe 
care, mai mult chiar decit nava Généreux, Nelson ar fi 
avut plăcerea să o cucerească el însuşi; era vorba de 
Guillaume Tell, fosta navă-amiral a lui Villeneuve la 
Abukir. „Spînzură-te, bravule Crillon 1, am biruit la Ar- 
ques şi tu nu ai fost acolo“. Nelson nu s-a spînzurat, a 
reușit chiar să salveze aparențele, dar atunci a cerut el 
oficial lui Keith să se reîntoarcă în Anglia, pentru mo- 
tive de sănătate. Keith transmise, cu un entuziasm sar- 
castic, cererea la Londra.- Soții Hamilton aveau să plece. 
Regina, de asemenea. 

— Voi pleca odată cu ei! hotărî Nelson. 

Nu în toate simfoniile, ultimul tempo se încheie în 
acelaşi fel. Uneori, el se înscrie într-un acord maiestuos 
ori violent, menit să te copleșească ; alteori, compozitorul 
reia tema la nesfirșit (chiar și compozitorii iluștri au 
făcut-o). La capătul atitor complicităţi, minciuni, demer- 
suri contradictorii, tragicomedia regatului Neapole nu se 
puiea încheia foarte simplu, nici chiar după ce protago- 
nistii luaseră o hotărire. 


La 29 aprilie 1800, a doua zi după ce Hamilton şi-a 
prezentat scrisorile de rechemare, nava Foudrovyant ri- 
dica din nou ancora, avînd la arborele mare marca de 
comandament a lui Nelson. Autorizaţia de concediu nu 
sosise încă ; amiralul Keith își trimitea subordonatul la 
Malta — fără să-și facă iluzii în privinţa intenţiilor lui 
Neison care luase la bordul său pe soţii Hamilton, pre- 
cum şi o englezoaică (am mai avut prilejul să o zărim 
la Neapole), miss Ellis Cornelia Knight, scriitoare, care 
avea chiar să noteze cîteva detalii în jurnalul său. În 
cabina lui Nelson, trei muschete capturate de pe nava 
San Josef (bătălia de la capul Saint-Vincent), bastonul 
de pavilion al navei Orient (Abukir), plus galionul? de 


! Aluzie la un general viteaz mult apreciat de Henric al 
IV- lea, regele Franţei. (N.t.). 

2 Sculptură alegorică la prova navei. (În altă accepţiune, 
cuvintul indică un tip de navă ieșit din uz pe timpul lui Nel- 
son). (N.t.). 

la prova lui Guillaume Tell, trofeu mai puţin justificat, 
dar un dar al lui Troubridge. Invitaţii găsesc, cu toții, 
că masa este excelentă. La 26 aprilie, aniversarea Emmei, 
sărbătorită cu toasturi şi cîntece. Miss Knight compune 
chiar un cîntec : 

Haide, curaj, frumoasă Delia, uită-ți amarul, 

Ai cu tine viteji, un erou le stă în frunte. 

Blocus-ul din Malta devenise adevărat loc de vacanţă 
— navele fiind ancorate în afara bătăii tunurilor din :or- 
turi, ofiţerii se puteau vizita trecînd de pe o navă pe 
alta ; la pupa se cina, se bea, se cînta. Ce întimplare fe- 
ricită că a sosit lady Hamilton. Cît de mult avea să-i fie 
regretată plecarea ! 

— Veţi aștepta, totuşi, ca francezii să se predea ? 
Ar merita... 

De ce nu? Dar cel care nu voia să aştepte era Nel- 
son. Îl durea pieptul şi spunea că, probabil, are o boală 
de inimă. Pe deasupra i se mai şi părea, poate, că Ale- 
xander Ball, căpitanul, îi făcea cam multă curte Emmei ? 
Pe scurt, s-a plecat de la Malta cu direcţia Palermo la 
20 mai. 

Un ambasador care își lasă postul trebuie să ofere un 
dineu de adio ; este o tradiţie. Dar ce dineu! Lord Ha- 
milton, dus pe gînduri ; Nelson, cu o figură de mort şi 
în toane rele : îl bruftuluieşte cu grosolănie pe valetul care 
îi taie carnea ; iar Emma se omoară să desfacă a parte- 
urile în care nu se discuta decît un singur subiect: Bo- 
naparte a trecut Alpii. Iarăşi scotea capul teama. La pa- 
lat regina plingea veghind din nou la facerea bagajelor. 

În ziua de 10 iunie, Maria Carolina urcă la bordul 
lui Foudroyant, dimpreună cu cele trei fiice nemăritate, 
cu fiul cel mai mic, cu o suită şi cu servitori, în total. 
cincizeci de persoane. Planul asupra căruia s-au înțeles 
pînă în cele din urmă regina, soţii Hamilton și Nelson 
a fost următorul: prima destinaţie să fie Livorno. De 
acolo, Maria Carolina urma să se ducă la Viena, pe cale 
terestră, în timp ce Nelson și soţii Hamilton aveau să 
se îndrepte, pe mare, spre Gibraltar, cu Foudroyant si 
o altă navă de escortă. Planul avea însă un cusur — sub- 

estima, în același timp, geniul lui Bonaparte și hotărîrea 
lordului Keith. 

În timp ce la Livorno, Maria Carolina, care descin- 
sese la palatul consulului Angliei, distribuia daruri de 
adio prietenilor, apăru Keith, venit în mare grabă de 


la Genova : - 
— Generalul francez a învins armata austriacă la 
Marengo. 


___ Generalul francez era Bonaparte. Biruitor la Ma- 
rengo, el își tăia drum mai departe, se apropia. 

— Ah, a exclamat regina, sînt pierdută ! 

Se şi vedea ghilotinată ca sora ei. Cuprinsă de groază, 
nu întrezărea decit un singur refugiu: Palermo. Să-i 
dea voie lord Keith lui Nelson să o readucă la Palermo, 
la bordul navei. Foudrovyant. Toate. mărturiile atestă că 
l-a implorat pe amiralul englez, plîngînd. Iar Emma și-a 
folosit și ea lacrimile întru ajutorarea îndrăgitei regine. 

În ajun, lordul Keith își dezvăluise, în sînul familiei, 
miezul gîndurilor : 

— S-a cam scurs vreme de cînd lady Hamilton co- 
mandă flota din Mediterana. 

A spune că el savura în clipa aceea o răzbunare nu 
ar fi tocmai exact. Dar a încercat, lucru pe care de altfel 
nu l-a ascuns, sentimentul că adevăratele valori îşi .re- 
ocupau, în sfîrșit, locul. Ordinea, disciplina severă, con- 
venienţele, consideraţia care trebuie să-și pună pecetea 
pe tot ceea ce poartă un nume britanic aveau să înce- 
teze, în sfîrşit, să mai fie batjocorite de un tron și o 
curte de putregaiuri şi de un amiral devenit o jucărie în 
miinile unei tîrfe... Da, iată ce gindea lordul Keith, care 
„mai ştia că în clipa aceea era sprijinit de autoritatea bri- 
tanică cea mai înaltă după socotința lui.. Cunoştea adică 
întreg conţinutul -scrisorii pe care Nelson tocmai o pri- 
mise, scrisoare semnată de George Spencer, Primul lord 
al Amiralității : 

„Nu doresc şi nu am nicicum intenţia să vă fac să 
părăsiţi serviciul, dar văzînd că v-aţi considerat silit să 
vă abandonaţi postul în faţa Maltei, din motive de sănă- 
tate, îmi pare mai potrivit pentru dumneavoastră să vă 
înapoiaţi. imediat decit să fiţi silit a rămîne inactiv la 

Palermo, în timp ce serviciul activ continuă în alte puncte 
ale staţiunii“. 

În faţa reginei și a Emmei care imploră, în faţa lui 
Nelson, mut şi crispat, Keith trage concluziile. Sînt 
ordine. 

— Nici o navă a majestăţii sale nu poate fi detur- 
nată din serviciul său. Foudroyant şi Alexander vor ri- 
dica în cel mai scurt timp posibil ancora pentru a se în- 
drepta spre Minorca. Majestatea sa are de ales : fie că-și 
urmează drumul de aici spre Viena, şi cît mai repede cu 
putință, fie că se întoarce în statele sale la bordul uneia 
dintre fregatele napolitane aflate în port. În privinţa lui 
Nelson și a familiei Hamilton, ei vor putea, dacă doresc, 
să se întoarcă în Anglia, ca pasageri la bordul fregatei 
Seahorse sau chiar la bordul unui transportor de trupe 
gata de plecare spre Malta. 

Douăzeci şi patru de ore timp de gindire. După care 
Nelson îi transmise lui Keith știrea că soţii Hamilton 
şi cu el vor pleca pe uscat, însoțind regina. 

Alexander și Foudroyant se mistuiră în zare, spre 
apus. 


Unui învingător i se iartă totul 


LA VIENA, ÎN 1800, DOAMNELE APAR- 
ţinînd nobilimii se duceau la biserică în rochii garnisite 
cu blănuri poloneze, iar bărbaţii în haină de catifea nea- 
gră, căptuşită cu saten roz, pe dedesubt cu o jiletcă aurie. 
Palatele, în care se găseau teatrele acestei aristocrații, 
se înălţau în mijlocul labirintului de stradele ale acelui 
oraş peste măsură de populat, adesea în rînd cu casele 
bogătașilor, alteori chiar lingă locuinţe de mizerie. Mun- 
citorii ovaţionau caleştile, cînd li se păreau mai ară- 
toase, cîte un senior își oprea echipajul pentru a cum- 
păra flori de la o buchetieră desculţă şi cu şort pestriţ. 
Toate acestea nu frînau, la Curte, fanatica respectare a. 
etichetei, moștenire spaniolă. 

În luna iunie a acelui an, Viena — 250 000 de locui- 
tori, al treilea oraş din Europa (Londra avea un milion 
de locuitori, Parisul 500 000) — se menținea încă cea mai 
veselă, în ciuda norilor negri iviţi în zare. Bonaparte 
trecuse Alpii, cucerise pentru a doua oară Lombardia 
austriacă, strivise armata lui Melas la Marengo. 

— Cândva, spuneau suspușii, ţara aceasta va fi îm- 
părţită ca şi Polonia. 

— Vom vedea. Să trăim pînă atunci! Doar n-o să 
ne omoare Bonaparte pe toţi. După război, vine ea și 
pacea. 

Un climat de defetism nepăsător. Nicicînd recepțiile 
nu fuseseră mai în toi, nicicînd atîtea concerte. Mozart 
se stinsese, dar Haydn, reîntors din Anglia, își cumpă- 
rase o căsuță la Gumpendorif și scrisese imnul național 
austriac. Beethoven compusese tocmai Sonata patetică ; 
lucra la palatul Schönbrunn, la un oratoriu, „Cristos pe 
Muntele Măslinilor“. Întreg poporul vienez se dădea în 
vînt după muzică — o masă de prieteni nu putea fi în- 
chipuită fără un flautist, un violonist, un cîntăreț la ţi- 
ţeră, fără un trio sau un cuartet. Duminica se cînta (şi 
astăzi se mai cîntă !) în fermecătoarele hanuri de pe co- 
line, după mesele uşoare cu pui la grătar şi vin alb scîn- 
teietor. Ce viaţă plăcută. Nici o fereastră fără glastrele 
cu flori, fără plantele agățătoare şi păsărelele cu viers 
dulce. Cafenelele nu mai aveau număr. În ele nu era 
voie să fumezi (doar în cele mai de pe urmă taverne), 
pentru că prea erau mult îndrăgite cîntul şi muzica, pen- 
tru că prea mult erau iubite femeile, pe care tutunul 
le-ar fi putut stînjeni şi pentru că tuturor le plăcea să-i 
asculte pe improvizatori ; era aceasta o ultimă noutate: 
cineva dădea o temă, iar artistul improviza pe loc un 
poem sau un cîntec. lar pentru înfrîngerea armatei aus- 
triece existau consolări — defilări ale muzicilor mili- 
tare, uniforme strălucitoare, timpaniști pe cai albi, în 
pas dănţuitor ; şi nu se cînta orice la parăzile acestea, 
ariile erau adesea semnate de nume ilustre. 

Schonbrunn-ul, reședința de vară a suveranilor, era 
şi el un templu al muzicii. Palatul dezvăluia, asemenea 
multor alte edificii baroce, gustul vienez pentru specta- 
col. Frumuseţea exterioară trăda dorinţa ca şi poporul 

să aibă partea lui de bucurie; arhitectul (Pacassi, care 
lucrase pentru regina Maria Tereza) voise faţade fru- 
moase, pentru ochii tuturor. | 

Totuşi, suveranul care locuia la Schânbrunn în acel 
sfîrşit de primăvară a anului 1800 era, spre deosebire 
de cei mai mulţi dintre supușii săi vienezi, un om cu 
inimă rece și minte mărginită. Multele și complicatele 
sale titluri pot mulțumi pe amatorii de așa ceva. Născut 
la Florenţa în 1768, mort la Viena în 1835, el figurează 
în dicţionare și manuale cînd ca Francisc al II-lea ultim 
împărat al imperiului romano-germanic, cînd ca Fran- 
cisc I, primul împărat ereditar al Austriei. Un Habsburg. 
Fiu al defunctului Leopold al II-lea, mare duce de Tos- 
cana, arhiduce de Austria, rege al Boemiei și al Moldo- 
vei. Nepot al defunctului Iosif al II-lea, împărat, care 
era fratele Mariei Carolina, regină a Neapolelui. 

Această mătușă a împăratului era așteptată, în cea de 
a doua jumătate a lui august 1800, la palatul Schön- 
brunn. Curieri veniţi în goana cailor aduseseră vestea 
că debarcase la Trieste, venind dinspre Ancona, în tovă- 
răşia celebrului amiral Nelson şi a soţilor lordul şi lady 
Hamilton ; curierii aceia aduseseră chiar o scrisoare de 
a reginei în care aceasta descria neplăcerile din timpul 
călătoriei. Şi, neîncetat, teama de a-şi vedea calea tăiată 
de invadatorii francezi. La Florenţa chiar crezuseră că 
vor cădea în mîinile lor sau, și mai rău, în cele ale de- 
zertorilor napolitani ; apoi așteptarea plină de spaime de 
la Arezzo în timpul cît rotarii dregeau o caleașcă stri- 
cată ; şi apoi hanurile acelea mizerabile, cu paturile nă- 
pădite de insecte, o, biata regină! 

` În sfârșit, la Ancona, grosul expediției trecuse la bor- 

dul unei fregate engleze, în timp ce regina, Nelson și 
soiii Hamilton acceptau curtenitoarea ofertă a comandan- 
tului escadrei ruse din Adriatica, contele Voinovici, care 
stăruise să-i transporte cu nava sa amiral. „Mai bine am 
fi făcut, scria regina, dacă ne-am fi dus cu ceilalţi, căci 
contele Voinovici, bolnav sau beat, nu s-a arătat deloc 
în timpul traversării, lăsînd nava pe seama unor ofițeri 
şi marinari nepricepuţi. Nelson ne-a spus, după aceea, 
că, de s-ar fi stîrnit vreo furtună, am fi fost pierduţi. La 
Trieste am răsuflat uşurați...“ Acolo au respirat dulcea 

tămiîie a ovaţiilor dintre care cea mai mare parte erau 
pentru Nelson, „biruitorul lui Napoleon“ ; greu putem 
înţelege cît de mult impresionase popoarele Europei suc- 
cesul englez de la Abukir, de la care se şi scurseseră 
doi ani. 

Acum, la Shânbrunn, regina Maria Tereza (Maria Te- 
reza a celor Două Sicilii, vară și soţie a împăratului — 
avea să-i dăruiască acesta treisprezece copii) stăruia pe 
lingă soțul ei să fie trimisă întru întimpinarea Mariei 
Carolina o escortă, dar trebuia văzut unde se găseau 
droșştile, în inima munţilor Croaţiei, a pădurilor Carin- 
tiei, ținuturi sălbatice unde locuitorii se ferecau în ca- 
banele lor din lemn de cum era semnalată apariţia vre- 
unui străin. 

Convoiul asteptat trecu pe poarta capitalei imperiale 
la 22 august 1800. Primirea neînchipuit de entuziastă a 
Vienei i-a înviorat pe iluştrii călători zdrobiţi de oboseală 
în fundul trăsurilor. Ca şi la Trieste, idolul era Nelson. 
Poporul vesel şi nepăsător avea impresia că singură pre- 
zența eroului putea salva patria austriacă. Recunoscut 
încă de la porțile Vienei, fusese rugat să pună mîna pe 
copiii care îi erau aduși, de parcă ar fi fost învestit cu 
cine ştie ce har divin. „A luat unul în braţe, iar cînd i 
l-a înapoiat mamei, femeia a strigat de bucurie, zicînd 
că lucrul acesta îi va aduce fericire toată viaţa“. 

La Schönbrunn fuseseră puse la dispoziţia Mariei Ca- 
rolina cîteva apartamente, în timp ce soţii Hamilton şi 
Nelson aveau să locuiască la ambasada Angliei, altfel spus 
la lordul și la lady Minto — Gilbert Elliot, ex-vicerege 
al Corsicii, spectator la bătălia de la capul Saint-Vincent, 
un prieten vechi, de fapt, acum conte de Minto. Nelson 
nu putea să se arate în Viena, fără să fie aplaudat, acla- 
mat, portretul său apărea în vitrinele magazinelor; în 
vitrina casei de modă celei mai de vază, „Frumoasa vie- 
neză“, faimoasa păpuşă de ceară, îmbrăcată totdeauna 
după "ultimul strigăt, purta o creaţie „ă la Nelson“. Cînd 
amiralul ciung apăru în loja operei, tot publicul de ia 
parter se ridică în picioare să-l aclame. 

Nelson avea să rămînă la Viena mai mult de o lună, 
iar în tot timpul acesta el s-a bucurat de neîncetata adu- 
lare a poporului. În privinţa înaltei societăţi însă, lucru- 

rile nu se dovediră la fel de simple. Mai întîi, lordul 
Minto — pus de la o vreme în alertă de anumite scri- 
sori care îi descriau nebuniile de la Palermo, își făcuse 
mult sînge rău aflînd de apropiata sosire a lui Nelson 
— şi-l imaginase pe amiral cu neputinţă de prezentat 
cuiva, transformat în purcel de o Circe-bacantă. Plăcut 
surprins cînd îl văzu şi înțelegiînd că lucrurile nu stă- 
teau nicicum astfel, el putu prezenta la Curte, în ace- 
lași timp, pe Nelson şi pe lordul Hamilton, în timp ce 
lady Minto făcu același lucru cu ambasadoarea, şi ea de- 
săvirşită. | 

Împăratul ţinuse să arate vizitatorilor camera copil- 
lor, unde se jucau cinci copii frumoşi ; Nelson se plecase 
în faţa unei arhiducese de opt ani pe nume Maria Luiza 
— viitoarea soţie, a doua, a lui Napoleon. Nici o gafă, 
nici o notă falsă. Cei trei erau invitaţi peste tot. Mai 
întîi, patru zile de fast la prinţul Esterhazy — reamin- 
tiţi-vă pasagerul acela de pe Foudroyant în timpul ane- 
voioasei traversări a fugarilor la Neapole-Palermo, cel 
care, în speranţa că va putea cîştiga bunăvoința Cerului, 
își aruncase în mare tabachera cu modelul iubitei sale în- 
crustat pe capac. Nicolae Esterhăzy, tipul marelui senior 
generos și falnic, colecţionar, un adevărat Mecena, re- 
prezentase Ungaria la încoronarea lui Francisc I. Patru 
zile, patru concerte în programul cărora s-a cîntat — de 
faţă fiind şi autorul — Franz Joseph Haydn — „Ariadna 
la Naxos“, cantată pentru cor şi pian, iar Haydn a acom- 
paniat el însuși la pien pe Emma Hamilton care a cin- 
tat „Nelson Aria“, compusă la rugămintea ei. 

Culmea fastului fu atinsă cu dineul oferit întregii 
elite vieneze, dineu servit de o sută de grenadieri ma- 
ghiari „a căror înălţime întrecea șase picioare“. În onoa- 
rea lui Nelson şi a soţilor Hamilton fu organizată de 
asemenea o serbare pe Dunăre, oferită de contele Bat- 
tiani — focuri de artificii, baluri, vînători, pahare înspu- 
mate ciocnite în sănătatea lui Nelson, glas de trompete. 
„Nu ne-am aşezat niciodată la masă, pentru cină ori su- 
peu, mai puţin de șaizeci, şaptezeci de persoane“, a notat 
Emma. lar printre comeseni, mereu-mereu : soţii Minte, 
miss Knight, scriitoarea pe care am mai întilnit-o, con- 
tesa de Boigne, pe atunci încă tinerică, nouăsprezece ani, 

dar care ţinea un jurnal util, mai tîrziu, Memoriilor. sale. 
Toate femeile acesteau au privit la început cu anume 
plăcere faptul că erau invitate la atîtea festivități pe 
care le-au şi descris mai apoi în amănunţime ; dar, odată 
cu scurgerea săptămînilor, cum să nu li se fi părut mon- 
denelor acelora că Nelson şi lady Hamilton erau cam 
prea mult sărbătoriţi ? Cerneala lor se preschimbă în 
venin. Nelson era „într-un chip ridicol acoperit de funde, 
ordine și stele“. Fireşte că toate acestea îi displăceau, 
dar dacă nu şi-ar fi purtat decoraţiile, toți l-ar fi socotit 
un bădăran. 

„Are mereu acelaşi cap nepieptănat și aceleaşi ma- 
niere simple, deschise“, scria lady Minto. Atunci : prea 
decorat sau simplu și deschis ? „Dar este devotat Emmei, 
o socoteşte un înger, iar ea îl poartă peste tot, precum 
un ursar sălbăticiunea“, Lady Minto fusese totuși foarte 
miîndră cînd îl prezentase pe amiral. Ea îi explicase 
Emmei că ceea ce plăcea mult în saloanele Vienei era 
faptul că, după satisfacerea unor exigențe, privind eti- 
cheta prezentăriior, se instaura o mare libertate în miş- 
cări şi în conversațiile care se înfiripau nestînjenit. Ast- 
tel, la o serată oferită de contesa Battiani, într-unul din 
saloane se dădea un concert, în altul fură întinse mese 
de joc. Emma plecase de la concert, pentru a se duce 
să joace cărți şi cîștigase în seara aceea patru sute de 
lire sterline, ceea ce i-a adus descalificarea — „Lady 
Hamilton este, nu mai încape îndoială, femeia cea mai 
de rînd pe care am întîlnit-o vreodată“, - 

Tinăra contesă de Boigne vru să dea lovitura de gra- 
ție : „Femeia aceasta, monstruos de grasă, care şi-a pier- 
dut frumusețea...“ Emma se îngrășase, drept este, dar 
dintr-un motiv temeinic : era gravidă în cinci luni. Purta 
toalete care îi ascundeau cu destulă măiestrie starea. Ori- 
cum, dacă ţinem seama de toate omagiile pe care băr- 
baţii i le mai aduceau — prinţul de Galles avea să în- 
cerce, spre disperarea lui Nelson, să şi-o facă ibovnică — 
nu se uriîţise probabil atît de mult. Dar dacă ai o pană 
bună şi destulă răutate, posteritatea îţi va da, cu îndă- 
rătnicie, crezare. Mama Emmei, doamna Cadogan, făcea 
desigur şi ea parte din cortegiu. La fel de discretă şi de 

folositoare, chiar prea ștearsă pentru ca memorialiştii 
să-i mai pomenească numele. 

Maria Carolina a părăsit Schânbrunn-ul, pentru a se 
duce la băi. La Baden. Scena de adio a avut loc la pa- 
latul Schönbrunn, la 23 septembrie, şi a fost stropită cu 
lacrimi ; în aceeași seară, regina Neapolelui i-a trimis 
Emmei un răvaş: „Draga mea Milady şi dulce prietenă, 
Cerul să te binecuvinteze şi să te facă fericită. Emma, 
draga mea Emma, îmi va fi totdeauna prietenă, soră, iar 
simţămîntul acesta nu se va schimba niciodată“. Nelson 
şi soții Hamilton au plecat în ziua de 29 la Praga, unde 
nu au stat decit douăzeci şi patru. de ore. De acolo, pe 
apă, spre Dresda, capitala Saxoniei. Vremea era fru- 
moasă, la pupa fusese instalat un cort, călătorii admi- 
rau castelele întărite ridicate pe viîrfurile stincilor ce ţiş- 
neau din păduri. 

Ministrul Marii Britanii la Dresda, domnul Elliot, 
fratele lordului Minto, peste măsură de snob şi profund 
încredințat că postul acesta de la Dresda era nevrednic 
de valoarea sa, juca tocmai șah, cu o tînără văduvă ir- 
landeză, doamna Melesina Saint George — căreia i-a şi 
spus să nu plece ; de altfel, toată săptămîna cît au stat 
cei trei în Dresda, ea a luat parte la toate recepțiile — 
cînd a fost informat că au sosit Nelson şi soții Hamilton. 

Nefericirea pentru călători a constat în faptul că 
această doamnă Saint George avea să devină, peste cîtva 
timp, doamna Trench, autor al unui Jurnal tot atît de 
celebru în Anglia cum ar fi, de pildă, la francezi Memo- 
riile lui Saint Simon sau ale ducesei de Abrantès. Fără 
îndoială, limba şi pana cele mai otrăvite din Regatul- 
Unit. Descrierea şederii la Dresda a lui Nelson și a so- 
ţilor Hamilton este mai mult decît un rechizitoriu, este 
e execuţie. Emma arată îngrozitor „cu talia între umeri, 
cu părul veşnic murdar, cu. rochii fără gust, vulgare, în- 
cărcate, care îi stau prost“ şi întreaga ei persoană este 
„mult mai marcată de purtările primei sale profesii decit 
ne-am putea închipui“. Portretul este atît de încărcat, 
-încît se anulează pe sine. În ce-l priveşte pe Nelson, este 
„un bărbat mic fără nici o prestanţă, încercînd să-şi 
înece neliniştile în şampania oricui“. 


296 


Nelson a avut atiţia lăudători sinceri, încît nici mă- 
car o picătură de acid nu ar mai putea să tulbure ima- 
ginea lui. Şi-apoi, nu bea în casa oricui. În pornirea ei, 
cronicăreasa își dezvăluia, desigur, relele intenţii. Se 
pune întrebarea : lui Nelson îi plăcea într-adevăr să bea ? 

— Nu vă mai îndoiţi de asta. La vremea aceca, en- 
glezii cei mai mulți sugeau ca sugativa. Poporul, bere ; 
bogaţii, vin. La multe dineuri importante, după ce ple- 
cau doamnele, bărbaţii se rostogoleau pe sub mese. 

Astfel mi-a vorbit descendentul lui Pitt, căruia îi fă- 
cusem o aluzie la sexualitatea lui Nelson. 


În ansamblu, biografii eroului au aruncat peste be- 
iile sale mantia lui Noe, dar sîntem înclinați să credem 
că, fără a fi un alcoolic — autopsia avea de altfel să o 
dovedească — un pahar în plus, cînd și cînd, nu-i dis- 
plăcea. Avem, în privința aceasta, cîteva texte ale unui 
funcţionar dintre cei mai serioşi şi nicidecum duşman 
înrăit al lui Nelson : Augustin Jal (1795—1873), istorio- 
graf şi conservator al arhivelor Ministerului Marinei, 
autor al unui monumental Glosar nautic, al unei Arheo- 
logii navale şi al mai multor lucrări valoroase. Avind de 
îndeplinit o misiune în Italia, Jal a adus de acolo o masă 
de documente maritime, printre care şi numeroase măr- 
turii asupra ilustrului amiral. Bizuindu-se pe informa- 
iile acestea, Jal ni l-a înfățișat pe Nelson invitat, în 1798, 
în timpul unei escale la Genova, la o masă luată în to- 
vărăşia camarazilor, îmbătîndu-se ca ei şi căzînd pe po- 
dea cînd s-a ridicat de la masă. Oaspetele său a vrut 
să-l ajute, dar ceilalţi ofiţeri s-au împotrivit, întrucît „în 
Anglia obiceiul cere ca bețivul să se ridice singur de 
jos“. Jal a mai povestit că ori de cîte ori Nelson se în- 
torcea ameţit la șalupa sa, ofiţerul de cart „îl sălta peste 
parapet, ca pe un sac de făină“. De înflorit le place mul- 
tora să înflorească, mai ales după ce s-a scurs atita 
vreme. Rareori, însă, născocesc plecînd de la nimic. În 
orice caz este cert că Nelson nu era singurul băutor 
straşnic din Royal Navy. 


Să ne reîntoarcem la Dresda, unde ministrul Angliei 
socoti, după o săptămînă, că se văzuse destul cu „Nelson 
şi cu soţii Hamilton. 

— Chiar acum am primit un mesaj de la Londra. le 
spuse el. O fregată vă așteaptă la Hamburg, spre a vă 
duce în Anglia. 

Nimic mai puţin adevărat. Cind călătorii, după o haltă 
la Magdeburg, au sosit la Hamburg, nimeni nu auzise 
vorbindu-se despre vreo fregată, iar viitoarea cursă cu 
destinaţia Anglia nu pleca decit peste zece zile. Din fe- 
ricire, primirea a fost călduroasă. Negustorii englezi sta- 
biliţi în orașul liber hanseatic au apreciat veselia lui Nel- 
son și a soților Hamilton la marele dineu pe care l-au 
oferit. În oraș se găseau și destui emigranţi francezi, cei 
mai mulți fără bani. Baronul de Breteuil, neputind oferi 
un dineu, i-a invitat pe călători la un mic dejun la care 
gentilomii aceştia l-au salutat pe dușmanul lui Bona- 
parte. Cel mai sărăcăcios îmbrăcat sosi la sfîrşit — mic, 
în haine civile, dar cu un aer de militar: 

— Generalul Dumouriez. 

Charles François du Périer, zis Dumouriez, învingă- 
torul de la Jemmapes, schimbat de la comandă după în- 
îrîngerea de la Neerwinden (1793) (trecut de atunci la 
austrieci), trăia din scris — sau mai degrabă supravie- 
tuia — ducînd-o foarte greu. Mișcat de atîta suferinţă, 
Nelson stătu prieteneşte cu el de vorbă şi îi fixă o întil- 
nire în timpul căreia știu să-l facă să accepte un dar de 
o sută de lire. A doua zi un pastor sexagenar se înfăţișă 
la casa în.care locuia Nelson ; ţinea în miini o biblie des- 
chisă. Nu spre a citi vreun verset, ci pentru ca Nelson, 
„erou creștin“, după cum spunea omul, să-şi pună semnă- 
tura pe pagina de gardă. | 

Călătorii au părăsit oraşul Livorno în iulie, pe o căl- 
dură moleşitoare. Și s-a mai scurs un timp... Era aproape 
sfîrşit de octombrie, servitorii aprindeau lumînările încă 
de la prînz, un vînt rece stirnea virtejurile în covorul de 
frunze moarte, valurile mării cenușii îşi ţeseau tiv de 
spumă sub cerul noros. Nelson cumpăra de prin prăvă- 
lioare daruri pentru întoarcerea în ţară. Miss Knight, 
care făcea în continuare parte din grupul lor, îl ajută 
să aleagă dantelă de rochie. De seară, pentru lady 
Nelson . 

Yarmouth, zis și Great Yarmouth, este astăzi unul 
dintre principalele centre europene de pescuit scrumbii 
și, în acelaşi timp, staţiune balneară. Străzile înguste şi 
pitorești ale bătrinului oraş se bucurau de o animaţie 
deosebită chiar şi în anul 1800. 

Zadarnic aţi căuta în cronicile franceze descrierea 
unei plaje și a unui port înţesat de o lume care să aştepte 
în ploaie, de cîteva ceasuri, sub rafalele unui vint ier- 
natic, din simpla bucurie de a aclama un amiral. Ei bine, 
un astfel de spectacol putea fi văzut la Yarmcuth, sim- 
bătă 6 noiembrie 1800. Englezii aceia, bărbaţi, femei, co- 
pii, mulți dintre ei veniţi de departe, erau încredinţaţi 
că Nelson, care avea să sosească la bordul navei-curier 
King George, venind de la Hamburg, era salvatorul lor 
pentru că distrusese flota lui Bonaparte în bătălia de pe 
Nil. Gîndeau chiar că atit cit va trăi gloriosul acesta lipsit 
de o mînă şi de un ochi, Anglia nu avea să sc teamă de 
nimic. Iar toţi cei oarecum informaţi asupra evenimen- 
tului, mai cu seamă primarul şi edilii din Yarmouth, pă- 
reau indignaţi că Amiralitatea nu trimisese la Hamburg 
o navă a majestăţii sale pentru a-l aduce pe Nelson. 
În intenţia de a repara întrucitva neglijenţa aceasta, 
toate navele prezente în port arboraseră marele pavoaz, 
iar primăria şi numeroase case erau împodobite ca de 
sărbătoare. Uralele izbucniră de îndată ce King George 
pătrunse în port, cu velele strînse şi lunecind uşor. 

Notabilităţile îi salutară pe Nelson şi pe soţii Ha- 
milton. Întîi, se produse în mulțime o mișcare, apoi, 
odată caii deshămați, un șirag de tineri voinici traseră 
caleaşca pînă la primărie. Primarul îi oferi solemn, lui 
Nelson, cheile orașului, amiralul trebui să apară în bal- 
con. Ploua întruna, dar oamenii, uzi leoarcă, nu conte- 
neau cu, aclamaţiile. Entuziasmul nu se domoli nici cînd 
lady Hamilton trecu lingă amiral. Gazeta din Yarmouth 
avea să precizeze a doua zi că ea purta o rochie de mu- 
selină, tività cu frunze de stejar și lauri, pe care se putea 
citi, în litere brodate : „Nelson and Bronte“. Bronte — nu- 
mele ducatului italian. 


După această primire şi la cererea lui Nelson, o slujbă 
de mulţumire fu oficiată în străvechea şi frumoasa bi- 

serică Saint Nicholas, care data din secolul XIII (distrusă, 
mai tîrziu, de bombardamentele celui de al doilea război 
mondial). Îndată după aceea Nelson alcătui două scrisori : 
una pentru secretarul Amiralității : „M-am restabilit, sînt 
perfect sănătos, doresc să plec pe mare cît mai repede 
cu putinţă. Aș voi să informez că drumul pe care l-am 
străbătut de la Mediterana pînă aici, pe uscat — dintr-o 
necesitate — nu trebuie să fie interpretat ca o dorință 
din pariea mea de a fi îndepărtat pentru o vreme din 
serviciu“. Primirea ce i se făcuse la Yarmouth își arăta: 
roadele. . ` 

Cealaltă scrisoare era pentu Fanny : „Sosim curînd. 
Voi fi lîngă tine, sîmbătă la ora cinei. Abia am avut 
timp să deschid una din scrisorile tale. Dumnezeu să 
vă binecuvînteze — pe tine şi pe scumpul meu tată. Crede 
în afecțiunea mea, aceeaşi, Nelson and Bronte. P.S. Sir 
si lady Hamilton îți transmit sincerele lor sentimente de 
simpatie şi vor accepta oferta pe care le-o vei face de 
a-i găzdui peste noapte“. 

Entuziasmul populaţiei nu a încetat de-a lungul dru- 
mului dintre Yarmouth şi Londra. Şi la Ipswich, ca și 
la Yarmouth, mulţimea a vrut să deshame ea caii de la 
trăsură. Prea puţin îi păsa poporului că Nelson apărea 
lîngă o femeie care nu era a lui, cel pe care îl aclama 
era marele amiral. Nelson făcuse un mic ocol pentru a 
arăta soților Hamilton casa cumpărată la Roundwood, 
„modestă, dar potrivită pentru un gentilom“ ; voia şi 
e] să o vadă, căci nu trecuse încă pe acolo. Dar totul era 
jerecat, nimeni nu o locuia. 

“Fanny, însoţită de socrul ei, își aştepta soțul la Lon- 
dră, la hotelul Nerots.. Hanul acesta durat din cărămidă 
brună, caracteristic veacului al XVIII-lea, se găsea pe 
Ring Street, la numărul 17, pe locul unde se înălță as- 
tăzi teatrul Saint James. Călătorii sosiră duminică 9 no- 
iembrie anul 1800, la ora 3 după-amiază. În bubuit de 
tunete și în toiul celei mai cumplite furtuni abătute nu 
numai asupra Angliei, ci şi asupra întregii Europe occi- 
dentale din 1703 pînă la data aceea. Prin periferiile 
Londrei, sumedenie de credincioşi care se întorceau de 
la biserică fuseseră omorîţi de coşurile şi bucăţile de zidă- 
rie prăbuşite peste ei. Cîteva zile în șir, cadavre de copii 

şi animale înecate au plutit pe suprafaţa apelor engleze. 
Au sosit chiar din Paris liste de morţi şi răniţi. 

Gazetele publicaseră pe prima pagină importante ar- 
ticole privind „Sosirea lordului Nelson şi a lordului Ha- 
milton“. Una dintre ele reproducea oda pe care miss 
Knight o scrisese cu prilejul aniversării Emmei („Haide, 
curaj, frumoasă Delia...%). Sub o ploaie şi mai potopitoare 
decit cea de la Yarmouth, o mulţime entuziastă, șiroind 
de apă, aclama în timp ce trăsura se oprea în strimta și 
întunedoasa stradă Saint George. De faţă se aflau și 
gazetari, reportajele lor relatau toate amănuntele. Lor- 
dul Nelson, avînd un aer perfect sănătos, a apărut în 
unitorma de mare ţinută, cu două medalii şi două ordine, 
iar „lady Hamilton este o femeie foarte frumoasă și pare 
încîntătoare“. 

Salonul hotelului Nerots era mai degrabă mic, întu- 
necos, prost aerisit. Fanny avea patruzeci şi doi de ani, 
pastorul șaptezeci şi șase. Amîndoi stăteau în picioare, 
spre a-l primi pe amiral, şi păreau intimidaţi. 

Zece minute mai tirziu se prezentă ducele de Queens- 
berry, pentru a-l saluta pe sir William și a culege veşti 
de la el. Apoi, onorabilul Charles Greville, nepot al am- 
basadorului, fostul iubit al Emmei şi sculptorul acestei 
„statui“... Cum să-l dăm uitării ? Familia Nelson şi fa- 
milia Hamilton au cinat împreună la hotelul Nerots, în- 
cepind de la ora cinci. La șapte și jumătate, Nelson spuse 
că are treabă la Amiralitate. 

În aceleași momente, lordul Saint-Vincent redacta o 
scrisoare destinată secretarului acestui înalt for al mari- 
nei regale : „Rezultă din scrisoarea pe care Nelson v-a 
adresat-o, încă din clipa debarcării sale, că are unele în- 
doieli privind decenţa propriei comportări. A făgăduit, 
sint încredinţat, doamnei Hamilton că va fi primită la 
Curte şi peste tot ; va face desigur orice spre a-și atinge 
scopul. Troubridge afirmă că lord Spencer ar vrea să-i 
dea comanda unei nave cu două punți. Dacă o face, nu-i 
va putea da un comandament, căci omul acesta nu ştie 
să păstreze o taină. Un părtinitor. Nava se găseşte întot- 
deauna într-o dezordine neînchipuită și nu va fi niciodată 
un ofițer capabil să ocupe locul pe care îl ocup“. Aceeași 

sinceră prietenie. Iar în aceeaşi seară, căpitanul Thomas 
Troubridge, bunul tovarăș de arme, se îndrepta — sub 
ploaia continuă și neiertătoare — spre o pensiune de fa- 
milie de pe Albemarle Street, unde descinseseră domni- 
soara Knight şi doamna Cadogan; tocmai  cinaseră. 
Adresîndu-se domnişoarei Knight, i-a spus : 

— De-ar fi să vă dau un sfat, v-aș spune să-i vedeţi 
cît mai puţin pe soţii Hamilton. 

Ziarele londoneze, care aveau să dezvăluie multe amă- 
nunte privind demersurile făcute de Nelson în zilele ur- 
mătoare, nu au putut da, firește, nici unul în legătură 
cu reîntilnirea dintre amiral şi soţia sa. Fără îndoială 
ci în timpul îndelungatei despărţiri, Fanny își putuse 
forma o idee despre calea pe care porniseră sentimentele 
soţului ei. El însuşi nu-i ascunsese în scrisori admiraţia 
pe care o nutrea faţă de o altă femeie — femeia altuia. 
Tonul scrisorilor devenise tot mai indiferent, mai formal. 
Orice femeie ar fi înţeles că admiraţia fără margini se 
preschimbase pînă la urmă în iubire, iar anumite suflete 
„Milostive“, soţii de ofiţeri, de pildă, se grăbiseră, prin 
aluzii caritabile, să întărească această convingere în su- 
iletul lui Fanny : „se pare că nu mai contenește cu prea- 
mărirea harurilor acestei lady Hamilton. Nicicînd nu a 
întîlnit o femeie atit de deosebită ca ea“ etc... etc. Amant 
şi metresă -— toată lumea spunea acum acelaşi lucru. 
Circula, între altele, și o scrisoare a lui Hugh Elliot, mi- 
nistrul Angliei la Dresda : „l-am văzut pe Antoniu si pe 
Moll-Cleopatra“. Moll Flanders — vestita prostituată 
aventurieră din romanul lui Daniel Defoe. ` 

Soții Nelson nu aveau să locuiască multă vreme la 
hotelul Nerots, întrucît Alexander Davidson închiriase 
pentru ci o casă pe Dover Street la numărul 17. Davidson 
era personajul acela pe care Nelson îl întilnise prima 
oară în Canada, în 1785. Cum am mai spus, marca sa 
pricepere în afaceri îl împinses la ispășirea unei pedepse 
de un an la închisoarea Newgate la Londra ; dar după o 
sedere de cîtva timp la tară, îşi recăpătase forţele; am 
văzut că fusese furnizor al marinei regale, că apoi se 
strecurase pe făgaşe ale puterii. Nelson corespondace tot 
-timpul cu el, astfel că pînă în cele din urmă îl tran-for- 
mase în omul său de afaceri. Davidson se hrănea cu spe- 

ranţa că într-o bună zi Nelson îl va prezenta la Curte, şi 
de aceea manifesta față de el un devotament de cîine. 

Soții Hamilton părăsiseră hotelul Nerots de îndată ce 
William Beckford, a cărui soţie defunctă fusese vară cu 
Wiliam Hamilton, le spusese : „Simţiţi-vă în casa mea 
din Grosvenor 22 ca în propria voastră casă“. Tatăl lui 
William Beckford, fost lord-primar al Londrei, îl lăsase 
orfan la zece ani, cu un venit de peste şase sute mii lire 
sterline. Avere adunată din comerțul cu Antilele. Adult, 
şi încet, încet multimiliardar, lord Beckford deveni şi 
scriitor celebru — destin într-adevăr ieşit din comun. 
La data la care își împrumuta familiei Hamilton casa, el 
scrisese cea mai vestită lucrare a sa, Istoria califului 
Vatheck, „basm arab“, redactată în franceză şi care mai 
tîrziu, fără voia lui, a fost tradusă în engleză. 

Climatul social al Londrei din vremea aceea nu cra 
plăcut. Blocus-ul continental organizat de Bonaparte 
dauna mult Angliei : şomaj, mizerie, chiar și fel de fel de 
răzmeriţe prin faţa brutăriilor. Directorii de ziare erau 
fericiţi că mai puteau veni şi cu alte ştiri, acordind un 
maximum de importanţă demersurilor făcute de celebrul 
amiral Nelson. Deşi nu trăiau sub același acoperiș, fa- 
miliile Nelson şi Hamilton se vedeau zilnic, în ocazii 
publice. Un gazetar notă că situaţia era picantă, Fanny 
o găsea dificilă, dar nu se plîngea. 

Cînd soţii Nelson s-au dus la un banchet oficial oferit 
la primărie de către iordul-primar, cîţiva marinari au 
deshămat caii de la trăsură, pentru a o trage ei — era 
acesta un omagiu devenit ritual. Fanny se văzu astfel, 
pentru o clipă, asociată triumfului soţului ei. A doua zi 
după acest banchet însufleţit, primirea la Curte a lui 
Nelson însemnă un. duş rece. Ceremonia deşteptării mo- 
narhului continua să se desfăşoare după același tipic 
— de o parte şi de alta a galeriei invitaţi, iar în fund, o 
ușă care se deschidea cu solemnitate şi în cadrul căreia 
îşi făcea apariţia regele. Cînd ajunse în fața lui Nelson, 
îl întrebă dacă sănătatea i s-a îmbunătăţit şi, fără să mai 
aştepte răspunsul, îi întoarse spatele, îndreptindu-se spre 
un alt ofițer cu care se întreţinu un sfert de oră. Cama- 
razii eroului se stăpineau cu greu să nu-şi arate prea 
deschis bucuria. 

Peste două zile, mare dineu la soții Spencer. Hrana 
se menținea submediocră. În acel noiembrie 1800 nu exista 
pîine pe musă ; pentru a o înlocui invitaţii puteau alege 
între orez şi cartofi. În ajun, Fanny ''se dusese să o roage 
pe lady Spencer să fie aşezată lîngă soț, spre a-l ajuta 
să se servească. Către sfîrşit, ea îi strecură discret un 
pahar plin cu nuci curățate de ea, cu grijă. Dar el dădu 
cu atita brutalitate paharul la o parte, încît răsturnă 
o cupă de porțelan. Lady Spencer nu făcu nici o remarcă, 
dar Fanny izbucni în lacrimi. Incidentul nu fusese ob- 
servat decît de o parte a oaspeţilor aşezaţi în jurul acelei 
mese lungi. 

Apoi, bărbaţii au mai rămas să bea şi să discute de-ale 
lor. Salonul în care se retrăseseră doamnele era majestuos 
si glacial. Fanny, cu ochii încă umezi, nu se putu stăpiîni 
să nu o ia deoparte pe lady Spencer, pentru a-i destăinui 
cîte ceva din amărăciunile ei sufletești. Dar își alesese 
greșit confidenta ; pînă şi nepoatele doamnei de la Ami- 
ralitate o porecliseră pe aceasta : „limbă de șarpe“: 

Numele soţilor Nelson și Hamilton continuau să apară 
în rubricile mondene. Mare dineu la Alexander David- 
son, în onoarea lordului Nelson ; printre invitaţi, prinţul 
de Galles, cinci miniștri, Primul lord al Amiralității, doi 
umirali. Furnizorul marinei regale dădea tot mai tare 
din coate. Amiralul Nelson poza pentru doamna Damer, 
sculptoriţă a protipendadei. De asemenea, pentru dese- 
natoiul De Koller. Alexander Davidson oferi iarăşi un 
dineu, de data aceasta în onoarea soților Hamilton. Lor- 
dul Neison cra de faţă ; lady Nelson, obosită, se scuzase 
că nu poate lua parte. Într-o rubrică mai oficială: la 
20 noiembrie, lordul Nelson, baron de Nil și Burnham 
Thorpe, îusese primit, în mare ţinută, la Camera Lorzilor.. 
Se așşezase la locul său, chiar sub lord Seaforth. Nimic 
altceva cu privire la ceremonia aceea insipidă. Potrivit 
unor mărturii, atmosfera ar fi fost mai degrabă rece, dar 
gazdele nu o : mintiseră. 

La 24 noiembrie, ghişeele de bilete ale teatrului 
Drury Lane fură luate cu asalt. Se juca, a doua zi, piesa 
Pizzarro de Sheridan, dar nu atît numele autorului, sau. 
cel al actorilor provocaseră afluența respectivă. Se răs- 
pindise zvonul că amiralul Nelson reţinuse o lojă de 

avanscenă. Invitaţii lui erau tatăl (pastorul), soţia Fanny,. 
lordul şi lady Hamilton și o doamnă din aristocrația ita- 
liană, prinţesa Castelcicala, Din nou reporterii: „Lady 
Nelson purta o rochie de saten liliachie cu mîneci albe: 
şi un turban cu două pene de struț. Lady Hamilton era: 
toată îmbrăcată în alb, cu o rochie-tunică model grecesc“. 

În timpul celui de al doilea act, un țipăt strident din 
loja în care se găseau amiralul și invitaţii săi îi sili pe 
spectatori să-şi întoarcă, toţi, capetele. Cîteva clipe de 
frămiîntare, apoi lady Nelson fu scoasă de acolo fără de: 
simţire. Și-a revenit puţin după aceea. Pastorul dim- 
preună cu lady Hamilton au ieșit, să o ducă acasă. Lordul 
Nelson şi ceilalți invitaţi au rămas locului pînă la capăt. 

Au fost date, în legătură cu mica dramă petrecută 
atunci, două explicaţii. Lady Nelson a ţipat şi a căzut în: 
nesimţire pentru că, nemaiținiînd-o nervii, nu putuse în- 
dura spectacolul excesivelor atenţii ale soţului ei față 
de lady Hamilton. Sau : lady Welson s-a comportat astfel, 
pentru că lady Hamilton nesimţindu-se bine, cei din 
jur i-au desfăcut corsetul şi atunci s-a văzut că era în- 
sărcinată. Incertitudinea, privind momentul dat, nu a: 
fost niciodată spulberată. 

Oricum, aceasta a fost penultima apariţie publică a: 
lui Fanny Nelson alături de soțul ei. Ultima a avut loc 
la cîteva zile după aceea, la un dineu oferit de lordul și 
lady Abercorn. Şi atît. Miliardarul Beckford și-a chemat 
prietenii pentru a sărbători împreună Crăciunul „în casa. 
lui de la tară“ — de la Fonthill în Wiltshire ; dar Fanny 
nu a fost invitată. Grosolănie. Este locul să amintim că: 
invitaţia fusese transmisă de lady Hamilton. 

Casa aceea de la ţară, country house, era un fel de 
palat. Invitaţii coborîră din trăsură între două şiruri de: 
voluntari anume înregimentaţi pentru această împreju-- 
rare. Serbările au ţinut cîteva zile — dineuri, baluri, 
concerte. Lady Hamilton a cîntat în duet cu celebra cîn- 
tăreaţă italiană Banti şi s-a „produs“ cu vestitul ei număr: 
„Atitudini“. După spusele gazetei Gentleman Magazine 
„a stîrnit admiraţie. Invitaţii au declarat-o cea mai mare 
actriță din Anglia“. Toată lumea dorea, fireşte, să-i facă 
plăcere lui sir Beckford. Emma era însărcinată în peste 

opt luni. Îşi ascundea sarcina cu o îndemînare şi o ener- 
gie uimitoare. 

Nelson se înapoie pe Dover Square, numărul 17, unde 
Fanny şi pastorul Edmund Nelson, tatăl, își petrecuseră 
Crăciunul singuri. Căzuse prima zăpadă, timpul era po- 
somorit și rece, în cartierele mărginaşe se murea de 
foame ; în rîndul comercianților, chiar şi în cel al oame- 
nilor înstăriți, domnea pesimismul : „Nu se mai poate. 
Pacea trebuie neapărat încheiată“. Ori de cîte ori trecea 
cu trăsura pe strada St. James, Nelson observa un grup 
de curioși grămădiţi în faţa prăvălioarei cu cărţi și gra- 
vuri a lui Humphrey ; ştia el pentru că se adunau acolo. 
Vestitul şi ferocele caricaturist James Gillray își expunea 
acolo desenele. Unul dintre ele, intitulat „Deznădejdea 
Didonei“, reprezenta, într-un dormitor, o femeie mon- 
struos de grasă și deformată, plîngînd în timp ce privea 
pe fereastră plecarea unei flote ; pe pat, un bătrîn ador- 
mit, în jur — busturi antice și facturi neplătite. Toată 
iumea spune că lordul Hamilton era acum plin de da- 
torii. Catrenul de desubtul caricaturii nu era nici cald și 
nici de cel mai bun gust: 


Unde-a plecat bravul meu marinar ? 

A plecat să se bată cu francezii, 

Să se bată cu francezii, să-şi piardă și celălalt braț și 
ochiul, 

Lăsindu-mă singură cu anticul bătrîn. 


Şi alte două-trei desene de același soi. Printre toţi 
acei gură-cască zeflemitori, se aflau şi unii care îl acla- 
maseră pe Nelson. Şi care aveau să-l mai aclame, cu alte 
prilejuri. 

Atitudini reci, ironii, răutăţi de-ale camarazilor ami- 
Tali. Dar Amiralitatea nu uita că Anglia avea în conti- 
nuare nevoie de Nelson. La 1 ianuarie 1801, ziarele anun- 
țară că era numit „viceamiral al albăstrei“. Marina re- 
gală se împărțea, grosso modo, în trei flote : albă, roșie 
şi albastră. 

După reîntoarcerea sa din Anglia, paralel cu cele 
istorisite mai sus, Nelson avusese şi unele discuţii cu bi- 

rourile Amiralității, referitor la sumele ce i se cuveneau 
după evaluarea capturilor de la Abukir. Mereu aceeaşi: 
grijă, iar Amiralitatea, mereu la fel de cărpănoasă. Pină: 
în cele din urmă, Nelson își încredinţase problemele unor 
avocaţi, doi oameni de afaceri ai prietenului Davidson. 
Unul dintre ei, pe nume Haslewood, îi ceruse să se în- 
tîlnească ; Nelson însă îi răspunsese: „Sînt teribil de 
ocupat, dar veniţi să luaţi cu mine gustarea de dimineaţă“. 
Haslewood a povestit scena la care a asistat în dimineaţa; 
aceea. 

Întrucît Nelson pomenise iarăşi, cu entuziasm, de cu- 
tare lucru făcut ori spus de lady Hamilton, Fanny se ri- 
dică furioasă : 

— M-am îmbolnăvit auzind vorbindu-se  întruna 
despre această scumpă lady Hamilton. Am hotărît că 
trebuie să alegi între mine şi ea. 

Lord Nelson şi-a păstrat tot calmul : „Bagă de seamă, 
Fanny. Te iubesc sincer, dar despre ea nu pot vorbi 
altfel decît cu afecţiune şi admiraţie“. Lady Nelson a 
murmurat : „În cazul acesta ştiu ce-mi rămîne de făcut“. 
A părăsit încăperea, iar curînd după aceea şi casa. 

Nelson se pregătea să plece la Plymouth, pentru a-și 
ridica marca la bordul navei San Josef, capturată de la 
spanioli în bătălia de la Saint-Vincent. Înainte de a pă- 
răsi Londra, el dădu agenților săi. dispoziţia de a vărsa 
pe numele soţiei sale Fanny suma anuală de 1.800 lire 
sterline. Între timp, ziarele au publicat ştirea: „Lady 
Nelson a părăsit Londra, pentru a se duce să locuiască 
la Brighton“. 

În ziua de 1 februarie, Nelson a plecat de la Ply- 
mouth pe o vreme cumplită, ca să ancoreze la Torbay. 
Saint-Vincent îl chemă în mare grabă : 

— Veţi lăsa, pentru cîtva timp, pe San Josef pentru: 
a-l lua pe Saint George care are un pescaj mai mic și 
care se va potrivi mai bine pentru un serviciu în Baltica. 
Veţi comanda expediţia ca secund, sub ordinele lordului 
Hyde Parker. Lordul Spencer a afirmat că, pe mîna du- 
mitale, Saint George va devenit campionul Angliei în 
nord. | 

Bun apostol, ca să nu spunem ipocrit, Saint-Vincent 
nu avea cum să uite cele scrise, cu mai puţin de trei 

luni în urmă secretarului Amiralității : nava lui Nelson 
era totdeauna într-o dezordine groaznică. Iar acum, cam- 
pion al Angliei ! Nelson nu primea, ce-i drept, un coman- 
dament de șef. Dar Saint-Vincent îl subestima dacă nu își 
închipuia că, în împrejurarea dată, în Baltica, Nelson 
avea să fie comandant șef. 

De ce Baltica ? Motivul îl aflase în cursul vizitelor 
sale pe la Amirulitate. La baza hotăririi acesteia se afla 
o chestiune de mare politică. În 1801, războiul dintre 
Franţa şi Anglia căpătase un caracter economic. Bona- 
parte voia să ruineze Anglia, închizindu-i toate porturile 
Europei. Dar în faţa fiecărui port închis, supus blocus- 
ului continental, Navy instala un blocus maritim. În 
afară de aceasta, navele engleze inspectau şi vizitau. orice 
navă zărită, fie și neutră. Neutrii protestau împotriva 
unei astfel de opresiuni, potrivnice regimului libertăţii 
pe mări, proclamate după declararea Independenţei Sta- 
telor Unite. „Dreptul de vizitare a unui beligerant, spu- 
neau danezii, este o violare a dreptului naţiunilor“. 

În decembrie.1799, o fregată daneză care escorta un 
“convoi deschisese focul împotriva unor nave engleze in- 
“spectoare. Anglia confiscase fregata şi convoiul. Le îna- 
poiaseră în 1800, în schimbul promisiunii pe care le-o 
făcea Danemarca de a admite dreptul de vizitare. Inter- 
venise farul Pavel |: 

— Asemenea concesie este 'intolerabilă. Nu sîntem 
sclavii Angliei. Să ne unim, să formăm o ligă a neutrali- 
tăţii armate. - 

Prusia şi Suedia spuseseră „da“. Pînă la urmă şi 
Danemarca. În decembrie 1800, Bonaparte îi convocase 
pe ambasadorii celor patru state (Rusia, Prusia, Suedia, 
Danemarca), membre ale Ligii Neutrilor : 

— Suveranii voştri s-au arătat demni şi curajoşi. 
Anunţaţi-i că pot conta pe sprijinul Franţei. 

Londra îl însărcinase pe ambasadorul ei la Copenhaga 
să ceară explicaţii. În limbaj diplomatic expresia aceasta 
înseamnă a spune lucruri foarte. neplăcute. Pentru a-și 
sprijini protestul, Anglia concentrase o escadră la Yar- 
mouth. Adică flota albastră, cea în care avea să servească 
Nelson cu Hyde Parker comandant șef. 

Întorcîndu-se la bordul lui San Josef, după vizita 
făcută lui Saint-Vincent, Nelson găsi o scrisoare din Lon- 
dra, pe“care o aștepta cu îngrijorare de cîteva zile. După 
ce o citi cu încordată atenţie, o arse, în afară de două 
rînduri pe care le decupă cu foarfecele — îngustă fişie: 
de hîrtie păstrată pînă la moarte. Scrisoarea aceea îl 
vestea că pruncul conceput: în aprilie, la bordul navei 
Foudroyant, se născuse. Era fată. Mama și copilul se 
simțeau bine. 

Soții Hamilton se instalaseră de puţină vreme în noua 
lor casă de pe Piccadilly Street, numărul 23. 

— Mă doare foarte rău stomacul, spusese Emma. Voi 
îi silită să stau mai mult în camera-mea. 

Născuse la 29 ianuarie. Copila, ascunsă în casă timp 
de o săptămînă — lordul Hamilton nu era deloc un ins 
curios — fu dusă apoi la o doică, doamna Gibson, văduvă 
discretă, ea însăşi mamă a unei fetiţe. 

Nelson își ascundea cu greu bucuria ; dar şi Emma 
şi el socoteau că nu ar fi cuminte să vorbească despre 
copil în corespondenţa încredinţată poştei. Nu se ştie 
care dintre ei a născocit subterfugiul prudenţei. Nelson 
avea, aşadar, la bord un presupus Thompson, tînăr soţ sau 
iubit, care tocmai aflase, printr-o scrisoare sosită de la 
Londra, că i se născuse o fetiţă, că aceasta şi mima ei 
se găsiseră tocmai, ca din întîmplare, lingă lady Hamil- 
ton. De aceea au şi apărut, scrise de Nelson, fraze ca: 
„Thompson este nebun de bucurie, plînge, se roagă, 
nu-și găseşte locul... Astăzi va bea în sănătatea dumitale, 
şi blestem să cadă asupra mea de nu mă voi alătura lui. 
Bate cîmpii întruna, mărturisesc că-i împărtășesc pe de- 
plin. bucuria“ etc... 

La 3 februarie Nelson trimise iubitei sale o scrisoare- 
care, potrivit stratagemei adoptate, urma să-i fie înmînată 
lui Thompson : „Bunul și dragul dumitale prieten nu: 
socoate încă potrivit să scrie cu mîna lui, dar speră că 
nu e prea departe vremea cînd se va putea uni pentru 
vecie cu singura lui dragoste. El jură în faţa Domnului 
că te va lua de soţie de îndată ce va fi posibil și se roagă 
fierbinte ca lucrul acesta să se întimple curînd. Mă în- 
sărcinează să-ţi spun cît îi ești de dragă şi că trebuie. cu 
fiecare prilej, să o săruţi și să o binecuvintezi, în numele- 

lui, pe scumpa fetiță, pe care ar dori să o cheme Emma, 
"din recunoștință pentru draga noastră lady Hamilton“. 
Nelson nu ştia ceea ce știm noi, că Emma Hamilton mai 
avea o fată, cu tată necunoscut, pe nume Emma, în virstă 
de nouăsprezece ani. Era mică, deloc frumoasă ; crescută 
la ţară, își păstrase accentul rustic. Onorabilul Charles 
Greville spunea : „Cel mai bine ar fi să-i dai ceva zestre 
și să o măriţi cu un pastor protestant“. | 

Scrisoarea din 3 februarie era, în orice caz, fără 
noimă. Ficţiunea „Thompson“ devenea transparentă. Dar 
oare ce spera Nelson ? Un dublu divorţ ? Moartea lordu- 
lui Hamilton, a lui Fanny ? Pentru ce se ruga fierbinte ? 
În ce priveşte prenumele fetiţei, el se hotărî — poate 
acceptînd sugestia iubitei — la cel de Horatia. 

Cînd patima ajunge la hotarul nebuniei, cînd devine 
mistuitoare, nu rareori se ivește, într-un moment sau 
altul, demonul şi mai ucigător al geloziei. De data aceasta 
el îşi scosese capul dintre rîndurile unei scrisori de-a 
Emmei. Ea îl vestea pe Nelson de probabila şi poate chiar 
apropiata vizită pe care prinţul de Galles (viitorul George 
al IV-lea, mai întîi însă Prinţ Regent) urma să o facă 
soţilor Hamilton. Cîteva cuvinte rostite cîndva de prinţ 
isniră ca o flacără în memoria lui Nelson : „He has hit 
my fancy“, adică : „Îmi place mult“ : le spusese cu anume 
înfocare, public, referindu-se la lady Hamilton. Era un 
bărbat dedat plăcerilor, toată lumea o ştia. „Acum vrea 
să se ducă să o vadă pe Emma la domiciliu, şoptea de- 
imonul. Ştie că eşti departe, că o să pleci în larg. Iar 
imbecilul acela de lord Hamilton este gata să i-o vîndă 
pe Emma, pentru că are nevoie de bani“. Într-adevăr, 
Ilamilton îşi punea la bătaie colecţia de antichităţi, voise 
«chiar să vîndă un portret al Emmei semnat de Romney 
şi intitulat Lady Hamilton pozind în sfintă Cecilie. Nel- 
son îl cumpărase tocmai la timp. ' 

Înfiorător concurs de împrejurări ! Nelson începu să 
trimită scrisori disperate. O și vedea pe Emma, care 
abia născuse, în braţele prinţului. „Va folosi orice mijloc 
pentru a veni la dumneata. Ştiu că ţinta lui este să-i fii 
iubită. Atit de mult mă frămîntă gîndul acesta, încît abia 
mai pot scrie ; îmi este cu neputinţă să-l îndur, lacrimile 

mă podidesc“. În acelaşi timp, trebuia să fie amiral, să 
aprovizioneze nava Saint George. 

8 februarie ; ; „Sper să fiu mort înainte ca un asemenea 
lucru să se întîmple. Iartă-mă, Emma, iartă-l pe dragul 
şi dezinteresatul dumitale Nelson“. A doua zi sosi o scri- 
soare semnată de lordul Hamilton : „Lucrurile s-au rîn- 
duit în așa fel încît sîntem nevoiţi să oferim un dineu 
prințului de Galles duminica viitoare. El însuși a cerut 
acest lucru, iar Emma a fost de aceeaşi părere“. 

De aceeași părere! Cum să nu-ţi treacă prin minte 
cele mai negre ginduri ? Cred că acel you englez este 
acum mult prea palid pentru a traduce toată neliniștea 
geloziei ; da, trebuie spus tu: „S-a zis cu reputaţia ta. 
Nu-l primiţi în familie. Nu staţi prea mult la masă. 
Dumnezeule ! Va sta lîngă tine și îţi va înșira dulcegării, 
Va ciocni cu tine. Ziarele vor bîrfi cu subînţelesuri. Fă, 
Doamne, să mor ! Sînt nebun, aproape orb, dar pe veci 
al tău, pină la cel din urmă strop de viaţă, numai al 
tău, al tău Nelson“. A doua zi: „Își va pune piciorul 
lîngă al tău. Dorește să fie, da, să fie singur cu tine. 
Dumnezeu să-i ia văzul dacă te priveşte! Cele scrise 
acum sînt înaltă trădare și ai putea face să fiu spîn- 
zurat dacă le-ai dezvălui. O. Doamne, să fiu așadar spîn- 
zurat !“. În ajunul zilei prevăzute pentru recepţie, Nelson 
„suferi toată noaptea, asaltat de vise groaznice“. 

Să fi fost impresionată Emma de căinările acestea ? 
Să fi fost cu adevărat suferindă, aşa cum a hotărît să 
i se spună, pînă la urmă, prinţului ? Oricum, recepţia nu 
avu loc. „Asta nu mă supără“, îi scria Emma iubitului 
ei. El găsi formularea cam slăbuţă. 

Nelson şi-a transferat marca de pe San Josef pe Saint 
George în ziua de 12 februarie. 


La 24 februarie 1801, ora șapte dimineaţa, era încă 
beznă, o trăsură care mersese toată noaptea plecînd de 
la Torbay se opri în faţa casei cu numărul 23 din Picca- 
dilly Street, una dintre căsuțele acelea cu vedere spre 
Green Park. Nelson venea să-și petreacă trei zile de per- 
misie la Londra. Gazetele nu au pomenit însă nimic. De 
altfel ele relatau neîncetat ştiri de pe continent; rele 
toate. Parisul celebra, printr-o sărbătoare  fastuoasă, 

tratatul de pace semnat la Lunéville între Franţa şi Aus- 
tria. Lordul Minte, ambasador la Viena, scrisese la Fo- 
reign Office, cerînd să fie rechemat. Regatul Neapole 
se hotărise recent să-și închidă porţile navelor britanice 
şi accepta prezenţa  garnizoanelor franceze. Livorno, 
„Arezzo, Ancona — unde Nelson se bucurase de o primire 
-entuziastă în prima parte a călătoriei sale de reîntoarcere 
în ţară — se aflau din nou în mîinile lui Bonaparte. Por- 
tugalia, ameninţată de Spania, şovăia. Țarul, dus cu vorba 
de către Primul consul, declara că Liga Neutrilor nu 
avea să se mai lase intimidată... 

În clipa sosirii sale la Londra, Nelson lua în deridere, 
ba chiar dădea cu nepăsare la o parte vorbăria din gazete. 
Singurul său gînd era să facă dragoste cu Emma. 

Din păienjenișul unor fraze — în care se simte stîn- 
jeneala — aparţinînd cîtorva istorici englezi, înțelegem 
-că atunci Emma era „indispusă“ ; unul dintre ei. a spus-o 
Chiar deschis. Iar Nelson : „Am fost lipsit de o mare 
plăcere. Dar sînt hotărît să mă bucur din plin data vii- 
toare cînd te voi revedea“. S-a mîngiiat puţin ducîndu-se 
să-şi vadă pruncul, la doamna Gibson, unde a stat două 
ore. A precizat atunci dispoziţiile testamentare cu privire 
la micuța Horatia. Apoi, au participat amindoi la o re- 
cepţie, nu se ştie la cine. Nelson închiriase o cameră la 
hotelul Lothian, comunicînd Amiralității adresa la care 
se găsea. În cea de a treia zi a permisiei sale, el primi 
ordinul să îmbarce șase sute de militari, comandaţi de 
locotenent-colonelul William Stewart, şi să ridice ancora, 
pentru a merge să se plaseze sub ordinele amiralului 
Parker la Yarmouth. 

Saint George ridică ancora la Torbay, pentru a porni 
spre Spithead, unde stătu la ancoră trei zile, imobilizat 
din lipsă de vînt, bătut de zăpadă şi ploaie. Nelson pro- 
fită de aceasta, pentru a scrie soţiei legitime o scrisoare 
de ruptură : „Nu vreau și nici nu doresc ca cineva să se 
preocupe de cele ce mi se vor întîmpla, fie că m-aş în- 
“toarce ori că aş rămîne în Baltica. Am făcut pentru tine, 
cît am trăit, tot ce mi-a stat în putinţă ; cînd nu voi mai 
fi, voi gîndi la fel. De aceea dorinţa mea este să mi se 
dea pace, iar ţie îţi urez întreaga fericire posibilă“. 

Bineînţeles, i-a scris și Emmei ; această scrisoare me- 
vită să fie citată aproape în întregime, şi veți vedea că 
tot adresarea cu tu este cea mai nimerită : 

„Scumpa mea soţie, căci asta ai devenit în faţa Dom- 
nului. Voi face totul pentru a trăi alături de tine și a-l 
avea lingă noi şi pe copilul nostru. Sint ferm convins 
că această campanie va aduce pacea, și atunci vom pleca 
să stăm la Bronte... Vom fi descotorosiţi de toţi nerozii 
de prieteni sau mai degrabă de cei care ni se pretind prie- 
teni... În afară de cazul în care lucrurile nu s-ar aranja ; 
asta ar ascuţi sute de limbi și ar prilejui tot soiul de cle- 
vetiri, mai ales dacă m-aş despărți de ea (de soţia lui 
legitimă Fanny), lucru pe care îl voi face cu bucurie de 
îndată ce ne vom putea uni. Atunci, va trebui să ne gos- 
podărim, pînă ce vom putea părăsi țara asta sau pînă 
ce unchiul tău va muri (se referă la lordul Hamilton). Te 
iubesc, nu am iubit niciodată pe altcineva. Mult adorata 
mea Emma şi patria sînt singurele scumpe inimii mele, 
o inimă sensibilă și sinceră... Cît de mult simt nevoia să 
te văd şi să-ți vorbesc, bănuieşti, cred. O, ce simţăminte 
mă încearcă la gîndul că voi dormi lingă tine! Dacă 
numai gîndul acesta mă face să ard tot, atunci ce va fi 
în realitate ? Sint pe deplin încredințat că dragostea şi 
dorinţele mele nu ţi le închin decit ţie, iar dacă o femeie 
goală s-ar apropia acum de mine, acum cînd sînt într-o 
anume stare fiindcă m-am gîndit la tine, aş voi ca totul 
să se prefacă: pulbere în clipa în care mîna mea ar 
atinge-o...“ 


Marea. Marea furtunoasă și foarte rece. Greementul 
tot era acoperit cu gheață, pînă și manevrele curente! 
şi macaralele erau blocate ; oamenii trimişi pe vergi pen- 
tru a strînge velele plingeau, aveau mîinile însîngerate. 
Întreaga flotă părea o armată de fantome în suferinţă, 
împrăștiate de vint. 


Flota albastră a plecat de la Yarmouth. la 12 martie. 
Optsprezece nave de linie,- unsprezece fregate, şapte 
bombarde, nouă bricuri, două cutere, o goeletă şi două 


t Frînghiile cu ajutorul cărora se manevrează velele şi 
svergile. : 

vase mici de cabotaj, totul sub comanda lui Parker 
şaptezeci şi doi de ani, abia căsătorit cu o fată de 
optsprezece. Camarazii din Navy l-au felicitat cu ipocri- 
zie pentru căsătoria aceasta şi pentru norocul de a-l 
avea pe Nelson sub ordinele sale. Parker le-a mulțumit 
cu zîmbet silit. Voise să dea un bel la bordul navei sale, 
London, în timp ce escadra se găsea la ancoră în Yar- 
mouth, dar ordinul de a. ridica ancora a sosit brusc. ast- 
fel că totul a trebuit aminat. Parker fusese patru ani 
comandant naval în Jamaica şi toată lumea știa că făcuse 
acolo avere. Expediția din Baltica nu-l încînta defel „din 
pricina nopţilor întunecate şi a gheţurilor“. 

La început, în timpul traversării, Marea Nordului s-a 
arătat atît de uricioasă, încît în nici o cabină nu era cu 
putinţă să scrii un rînd; asta îl nemulțţumea pe Nelson 
„conţopistul“, așa cum el însuşi va mărturisi. Rău de 
mare ? Fără îndoială, dar nu-l mai pomenește. Şase zile 
de pritoceală în gheţuri. 

La 18 martie, pe o vreme oarecum mai blindă, se 
găseau în largul lui Skagen, pnuctul de nord al peninsu- 
lei Iutland, un țărm jos și plat, acoperit de zăpadă. Flota 
se adunase, și cîteva pavilioane fură ridicate pe saula iui 
London : „Cap sud“. Porniră spre intrarea în Kattegat. 
Nelson se afla pe duneta lui Saint George, cu capul în- 
fofolit. „Sînt aproape orb“, a spus şi a scris acest lucru 
de nenumărate ori, iar frigul sţîrnea lacrimi în ochiul 
sănătos. N-are a face. A văzut fregata aceea care a ieșit 
din formaţie, cap sud-est, cu toate, velele întinse. 

— Cred, i-a spus el căpitanului său de pavilion. că 
trebuie să trimitem parlamentari la danezi. Îi detest pe 
oamenii aceștia, sclavi ai peniţei şi ai cernelii. 

Trebuia desfiinţată Liga Neutrilor. Dar, înainte de 
a lovi, se cade să negociezi — iată dispoziţia primită de 
Parker. În ce-l privește pe Nelson, ar fi vrut să lovească 
neîntîrziat : să forțeze strîimtoarea, să pătrundă în Bal- 
tica şi să ajungă la Kronstadt, să angajeze în luptă flota 
lui Pavel I, sufletul Ligii. Dar nu Nelson era stăpinul. 

La 20 martic, flota ancora la optsprezece mile de Kron- 
borg, celebra fortăreață din Helsingor.l Au așteptat acolo 
trei zile vint prielnic, astfel încît să nu fie siliți să na- 
vigheze în volte prin şenalele strîmtorii. Parker profită 
de aceasta pentru a-i convoca, într-o conferinţă la bordul 
lui London, pe amiralii și căpitanii de nave. În fapt, din 
clipa «ceea avea să treacă Nelson la comandă. 


La bordul navei London toată lumea era posomorită. 
Cei doi negociatori, Nicholas Vânsittart şi Drummond, 
se reintorseseră tocmai atunci din misiunea îndeplinită 
ia Copenhaga. Eşecul fusese total. Danezii se temeau prea 
mult de Rusia, pentru a se hotări să părăsească Liga: 
Neutrilor, şi de altfel nici nu aveau poftă să o facă. 

— Ne vom bate cît va fi nevoie. 

Cei doi parlamentari deschiseseră bine ochi cînd 
ajunseseră la Copenhaga, la fel cînd au plecat și au venit 
de acolo cu informaţii interesante privind apărarea ora- 
şului. De cum au început să explice, Nelson le-a cerut 
să facă o schiţă, i 

În fața ogașului Copenhaga exista un prag marin 
orientat nord-sud, paralel cu coasta. Dispozitivul de apă- 
rare danez se întindea pe şase kilometri, de-a lungul şe- 
nalului cel mai apropiat de oraş. Era alcătuit din nave 
ancorate una lingă alta și din pontoane-baterii plutitoare. 

Partea sa cea mai puternică, de la extremitatea nor- 
dică a șenalului acestuia, era constituită din citadela care 
apăra intrarea în port şi din cele două forturi aflate în 
apropiere de Trekroner (Trei Coroane). 

— În total, cel puţin şase sute guri de foc, erau de 
părere diplomaţii-spioni. 

Nu se înşelau deloc; o numărătoare ulterioară avea 
să precizeze : 634 tunuri daneze. Parker și aproape toţi 
căpitanii ascultau fără entuziasm raportul. Vremea era 
în continuare întunecată și rece, blocuri de gheaţă ră- 
tăceau pe marea cenușie. 

— Cea mai mare șansă de succes, a spus întru sfîrşit 
Parker, îmi pare a fi să așteptăm aici ca flota daneză să 


! Castel în care Shakespeare a plasat acţiunea tragediei sale 
„Hamlet“. ` . 

iasă, lucru pe care nu va întirzia să-l facă, în cazul în 
care guvernul danez nu vrea să vadă Copenhaga supusă 
blocus-ului nostru. Vom angaja atunci fiota aceasta în 
luptă şi vom avea cei mai mari sorţi de izbîndă. 

— Bine, a spus Nelson. Să așteptăm deci în linişte 
aici ca flotele daneză, suedeză și rusă să ne cadă în 
spinare. 

Flotă prusacă nu exista. Dar Nelson veni cu observa- 
ţia că totalul flotelor pe care le citase era superior efec- 
tivului albastrei. Se ridică : i | 

— Trebuie să atacăm Copenhaga cît mai curind cu 
putință. Ne-am putea apropia de oraș fie intrînd în Bal- 
tica prin strîmtoarea Store Baelt 1, fie direct prin Katte- 
gat. Nu avem însă nici o oră de pierdut. 

Magnetism. Da, este locul să rostim cuvîntul. Omul 
acesta, atît de discutabil şi de discutat în viaţa sa parti- 
culară, îi cutremura pe cei prezenți — aproape toţi îi 
vorbiseră de rău în privinţa comportării sale la Neapole, 
la Palermo și după aceea — de îndată ce vorbea despre 
nave, mare sau tunuri. Că el se arăta un adept al ofen- 
sivei, asta nu-i surprindea ; ofensiva îi reuşise totdeauna. 
Dar nu numai prin aceasta avea el să cîştige adeziunea 
lor. Oamenii din juru-i mai știau că ofensiva pe care e 
cerea Nelson nu urma să fie doar un atac fără calcul, 
fără pregătire, nu avea să fie romantica şi glorioasa nă- 
vală spre măcel, un Azincourt 2, cu pene de cazoar la 
chipiu și mănuși albe. Voi intra puţin în detaliul pro- 
blemei, pentru a pune și mai bine în lumină harul acesta 
nelsonian, atît de rar în rîndurile celor care s-au voit 
comandanți de oști, şi anume harul de a îngemăna voința 
trecerii la ofensivă cu voinţa de a-i lăsa hazardului cît 
mai puţin. 

Reîntors la bord, după conferinţă, Nelson scrise şi tri- 
mise lui Parker o scrisoare destul de lungă, în care, după 
ce repeta necesitatea de a-i ataca pe danezi, înainte ca 


1 Beltul Mare, strimtoare daneză care leagă Marea Baltică 
de strîmtoarea Kattegat. (N.t.). 
„2 Henric al V-lea al Angliei i-a biruit acolo pe francezi luînd 
numeroși prizonieri. Victoria a fost urmată de cucerirea Nor- 
mandiei şi de intrarea lui Ioan fără de frică în Paris. (Ni), 

aliaţii să le vină în ajutor, el îi şi propunea două planuri 
tactice după cum aveau să se apropie de Copenhaga pe 
la nord sau pe la sud. Curind ne vom face o idee despre 
lucrul acesta, dar, acum, un bob zăbavă, pentru a ne mi- 
nuna în faţa unei coincidenţe care ar putea fi socotită 
— de ce nu? — un fel de încuviinţare a Istoriei în fața 
unei voințe neabătute şi inteligente. 

În timp ce o ambarcaţiune ducea în noaptea îngheţată, 
doar prin puterea vislelor, “scrisoarea lui Nelson, la Pe- 
tersburg, un grup de ofiţeri ruşi — în aceeaşi noapte, 
şi acolo tot atît de rece — se îndrepta în tăcere spre pa- 
latul Mikhakovski. Toţi mîncaseră şi băuseră bine. În mai 
puţin de o jumătate de oră, ţarul Pavel I, promotor şi 
animator al Ligii Neutrilor, avea să fie strangulat de mina 
lor. Zar fiul său, un înrăit antifrancez, urma să dea o a.tå 
orientare politicii ruse. Dar s-au scurs trei săptămîni 
pînă ce Nelson a aflat de moartea ţarului. 

25 martie. Vintul se arăta încă potrivnic şi mult prea 
violent ; flota engleză nu se clintea. Ea ridică anca a 
doua zi. După citeva ore de navigare în direcţia strim- 
torii Store Baet, Parker — care alesese drumul acesta ia 
început — ordonă schimbarea lui: să se treacă prin 
Sund 1. Parker era atit de impresionat de Nelson, încît 
se învrednici să-i trimită pe căpitanul său de pavilion: 

— Amiralul comandant șef dorește să vă informeze 
asupra motivelor noii sale hotărîri. 

— Nu-mi pasă! Important este să atacăm. 

Dar Parker, încă nu foarte decis să atace, a trimis 
din nou mesageri, de data aceasta guvernatorului din 
Kronborg, întunecata şi sinistra fortăreață din Helsingor, 
menită să apere intrarea în strîmtoarea Sund : . 

— Care vă sînt intențiile dacă flota mea va trece prin 
strîmtoare pentru a ajunge în Baltica ? 

Răspunsul : „Va fi un act de război. Vom deschide 
focul“. Informat, Nelson a spus: „Bravo !“. Vintul era 
iarăși potrivnic, dar slab. Flota înainta încet, apoi se 
opri. Iat-o stînd la ancoră, trei zile, la şase mile nord de 
Helsingor. Nelson profită pentru â-și cobori marca de 


! Strimtoare între Marea Baltică şi Kattegat, între insula 
Sjaeliand (Danemarca) şi extremitatea sudică a Suediei. (Nut). 

la arborele mare al lui San Josej şi a trece la bordul 
navei Elephant, comandată de căpitanul Thomas Foley. 
Foley, dacă vă reamintiţi, este comandantul care, la Abu- 
kir, a ştiut să se strecoare atît de bine între linia fran- 


. 


ceză şi uscat. Să i se lase hazardului cît mai puțin. 

La 30 martie, vînt prielnic. Flota ridică ancora și se 
angajă în strimtoarea Sund, evitind raza de acţiune a 
tunurilor din Kronborg ; poate că nici nu ar fi fost ne- 
cesar să fie întrebat guvernatorul. În după-amiaza zilei 
de 30 martie, au sosit în largul portului Copenhaga, an- 
corînd la cinci mile nord de oraş, în afara razei de acţiune 
a tunurilor din fort. Nelson trimise pe dată un răvaș su- 
periorului său : „Să mergem să vedem mai de-aproape 
despre ce este vorba“. Peste mai puţin de o oră, în pre- 
lungitul amurg de culoarea cenușei, Nelson ṣi cîţiva că- 
pitani se aflau la bordul unui mic lugher! care, mane- 
vrind printre gheţuri, se angajă în braţul interior. între 
Jungul prag marin (Middle Ground) și coastă. Parker se 
alla şi el acolo. 

— Fii atent, îi spuse Nelson tiînărului ofiţer care co- 
manda lugherul, danezii sînt în stare să schimbe lccul 
geamandurilor. _ 

Așa şi făcuseră. Scoseseră o parte, nu puţine, iar cele 
care se mai vedeau balizau un șenal fals, capcană pentru 
nave. Dar lugherul avea un pescaj atit de mic, încit se 
trecura oriunde. Şi fiecare s-a întors apoi la bordul său. 

Nelson își dădu. părerea asupra sistemelor de apărare 
daneze spunîndu-i lui Parker : 

— Un începător ar putea să le găsească formidatile. 
Dar pot să le nimicesc cu cele zece nave ale mele. Derese 
să mi se permită să încerc. | 

— Mă voi gîndi, a răspuns Parker. 

„Era demult noapte adincă, a istorisit medicul de pe 
nava Elephant, cînd am văzut urcînd la bord mai multe 
siluete în mantăi ude leoarcă şi albite de promorcacă. 
Spre uluirea mea, am recunoscut printre ele și pe cea 


? Navă mică și rapidă folosită pentru legătură, cercetare si 
misiuni de servitute în folosul flotei. 

a bărbatului pe care îl socot cel mai de frunte marinar 
din lume : amiralul Nelson“. 

Reîntors la bord, după vizita făcută în după-amiaza 
nopţii, plecă din nou, cu o echipă de piloți şi de gabieri, 
într-o șalupă mare cu visle încărcată de  geamanduri ; 
efectuînd sondaje cu ajutorul prăjinilor, oamenii lui au 
plasat în aşa fel geamandurile, încît să balizeze un ṣenal 
adevărat. Asta nu a fost însă totul: a doua zi Nelson 
avea să dispună plasarea altor geamanduri, de data 
aceasta în braţul exterior, iar peste două zile, în ajunul 
atacului, avea să trimită încă o echipă să sondeze brațul 
interior, sub conducerea lui Hardy. Migala aceasta în 
pregătire, contopită cu spiritul de ofensivă, mă duce cu 
gindul la un alt marinar, a cărui carieră am relatat-o 
într-o carte lui dedicată și care de altfel o studiase amă- 
nunţit pe cea a lui Nelson, anume la amiralul Heihachiro 
Togs, învingătorul de la Tsushima. 

În după-amiaza. zilei de 31 martie, amiralul Parker 
încă şovăia, întrebîndu-se dacă trebuia ori nu să atace, 
date fiind riscurile de eşuare și numărul mare de tunuri 
daneze. Nelson îi repetă planul de atac pe care i-l expuse 
şi în scris: i 

— Venind dinspre larg, mă apropii de Copenhaga pe 
direcţia sud, trecînd în brațul exterior prin șenalul bali- 
zat de mine. Apoi ocolesc virful bancului de nisip, pă- 
trund în braţul interior urcînd spre nord. Navele mele 
angajează în luptă navele și bateriile daneze pe măsură 
ce urc şi, la semnalul meu, ele ancorează pe pupa 1, spre 
a continua lupta. În acelaşi timp, căpitanul Riou atacă 
cu tregatele sale sistemele de apărare terestre cele mai 
importante, Trekoner şi fortul citadelei. Am prevăzut 
absolut totul. 

— Bine, fie ! a încuviinţat Parker. 

Convins, el acordă chiar două nave peste cele cerute 
de Nelson, în total douăsprezece. Gest elegant, căci el 
însuși, Parker, se văzu nevoit, în timpul acțiunii împo- 
triva orașului Copenhaga, să se mențină la nord şi puţin 


| 1 Aruncă ancora la pupa navei, lăsînd prova liberă să se 
miște după cum bate vîntul. 

în largul oraşului, la patru sau cinci mile, pentru a para 
un posibil. atac al flotei suedeze sau al flotei ruse. 

La 1 aprilie, după ce a mai aruncat o privire — de 
data aceasta ultima — asupra sistemelor de apărare da- 
neze, de la bordul fregatei Amazone, Nelson porni cu 
mica sa armadă (douăsprezece nave cu escorta lor) și 
ancoră la sudul bancului de nisip Middle Ground. Miș- 
carea avu loc între orele unu şi patru după-amiază. Un 
semna! fu ridicat apoi la saula lui Elephant : „Toţi căpi- 
tanii la borâul meu peste o oră“. 

Mai mulţi desenatori englezi au înfățișat, folosindu-se 
de relatările unor martori, adunarea aceasta de căpitani. 
Ea a avut loc în careu (în engleză great cabin); pe toate 
navele engleze sau franceze din epocă exista un astfel de 
careu. Acolo luau masa ofiţerii, acolo se ţineau toate adu- 
nările. Sub plafonul destul de jos — mai mulţi ofiţeri la o 
masă din belșug garnisită cu sticle, iar Nelson, în picioare, 
toastează ; în spatele comesenilor, servesc marinari. Nel- 
son dorise ca masa să fie foarte. veselă; de aceea s-a 
păut, s-a cîntat. Căpitanii credeau cu cerbicie în planul 
lui, si esta îi făcea să nu-și mai încapă în piele, erau ca 
eiectrizaţi. Nelson — omul acesta descris ca o cîrpă de 
veninosul domn. Trench — a băut foarte puţin ; cele ce 
aveau să urmeze au dovedit-o. La ora nouă s-a ridicat, 
a rostit cîteva cuvinte, la un ultim toast, probabil cel 
arătat de desenatori, iar căpitanii s-au retras, în afară 
de Foley, fireşte, comandantul lui Elephant, şi de Riou 
care, cu fregatele sale, trebuia să atace sistemele de 
apărare de la nord ; grea misiune. 

Nelson nu avea de făcut decit doi paşi pentru a trece 
în cabina sa aflată chiar lingă careu ; uşa a rămas des- 
chisă. S-a întins doar pe jumătate în cușetă şi a început 
să dictoze. Ciţiva secretari se găseau instalaţi în careu 
și scriau după dictare. Nelson a făcut lucrul acesta de la 
unu din noapte pînă la cinci dimineaţa, repede și fără 
întreruperi. Cite o instrucțiune amănunțită pentru fiecare 
dintre căpitani. Nelson memorase întreg traseul şenalului 
interior cu poziția geamandurilor, cu cea a navelor daneze 
şi a bateriilor plutitoare, dar gîndurile sale cuprindeau 
în acelaşi timp starea mării, forţa și direcţia vîntului. 
De două sau trei ori, în timpul acelor ceasuri de dictare, 

el a modificat instrucţiunile, deoarece ciț:va mesageri ve- 
niseră să-i aducă noi date în privinţa vîntului. 

Au sosit şi zorile. Lumină cenuşie peste o mare ai- 
doma. Nelson a închis, în sfîrșit, ușa cabinei sale. Ca să 
doarmă ? Nu, fără îndoială, de vreme ce la ora șase era 
din nou în picioare, îmbrăcat. De faţă se aflau căpitanii ; 
fiecare ţinind în mină instrucţiunile respective. Apoi au 
plecat. Dar după ei au venii piloţii. 

. Veterani ai mării, buni cunoscători ai configurației 
multor ţărmuri, ei erau cei care dădeau ordine timonie- 
rului în momentele de cumpănă. Nelson i-a convocat 
pentru că-i simţea încă şovăitori ; îi apăsa răspunderea. 
Dacă ar fi fost. după ei, nu trebuia pornit un atac în 
strimtoarea aceea îngustă. Nici unul nu se oferi volun- 
tar să fie primul. „La 2 aprilie, orele opt dimineaţa, avea 
să noteze Nelson, nici un pilot nu voia să-și asume răs- 
punderea aceasta. Sufeream văzînd onoarea naţiei lăsată 
pe iniinile-unor oameni care nu se gîndeau decit la două 
lucruri : pe de o parte nici o navă să nu aibă .a suferi 
vreo avarie, pe de alta să-şi ferească netoatele căpăţini 
de orice primejdie“. În sfîrşit, un anume Briarly, fost 
combatant pe Nil, acum şef de echipaj şi pilot la bordul 
navei Bellina, spuse : „Ei bine, mă voi duce eu“. 

Aşədar, în acel 2 aprilie, începînd de la ora 9,30 
— pe. o mare calmă, pe o briză plăcută şi sub un cer 
noros — navele încredințate lui Nelson ridicară succe- 
siv ancora şi manevrară în aşa fel încît să ocolească 
extremitatea de sud a pragului Middle Ground. Acţiu- 
nea începu însă prost. Nava daneză cea mai din sud a 
deschis focul și, întrucît Edgar i-a răspuns, fumul cano- 
nadei a stinjenit pe cîțiva piloţi, ceea ce a dus la eşuarea 
a trei nave engleze. Dintre ele,. Bellina şi Russell, p 
acelaşi brnc de nisip, în braţul interior. Nu mai rămi- 
neau decit nouă nave în loc de douăsprezece; Nelson 
era furios, dar Elephant manevră cu destulă iscusinţă, 
ca şi navele care îl urmau, spre a-i evita pe camarazii 
eşuaţi. 

Bătălia s-a încins de la un capăt la celălalt al liniei 
la ora 11 şi opt minute. Conform planului, navele en- 
gleze îşi aruncară ancora de la pupa, astfel încît să poată 
trage continuu cu babordul asupra unui inamic care tră- 

gea cu tribordul. Nici o tactică în toiul acestei bătălii, 
doar un bombardament reciproc, de la patru sute metri 
distanţă. Ucigător. Căpitanul navei 'Monarch fu ucis în 
primele minute. La extremitatea de nord a braţului in- 
terior, Riou se agita curajos, cu fregatele sale, împotriva 
tunurilor mari din forturi. În principiu, Parker ar fi tre- 
buit să-l .sprijine, dar nu putea din pricina unui vînt 
potrivnic care îl ţinea la o depărtare de peste patru mile. 

Danezii luptau cu înverșunare. Cînd una dintre þa- 
teriile lor plutitoare sau una din navele lor, strivită de 
artileria engleză şi cu echipajul redus la zero, cobora pa- 
vilionul, alți danezi veniţi de pe țărm se grăbeau să-i 
înlocuiască pe morţi și răniţi, înălțiînd din nou pavilio- 
nul, reluînd lupta, uneori trăgînd asupra unei şalupe en- 
gleze care venea să ia în primire captura. De unde şi 
anume învălmășeală și o furie sporită. 

La ora 11,30, nava Elephant s-a pomenit angajată 
atît de nava-amiral daneză Danneborg, cît şi de, două 
baterii plutitoare. O ghiulea lovi arborele mare. 

— S-a încins treaba, nu-i aşa? i se adresă Nelson 
colonelului Stewart. Dar, vedeţi dumneavoastră, nu mi-aş 
da locul nici pentru un milion. 

Către ora unu după-amiază, Parker — care de unde 
se afla nu vedea nimic din bătălie, îi auzea doar cano- 
nada — își zicea că treaba durează cam mult, că Nelson 
a dat probabil de dracul, hat med with mishaps. Astfel 
că, întru sfîrşit, ridică semnalul de încetare a focului. 
Deși nici un istoric de marină nu a socotit necesar să 
o spună, îmi pare evident că semnalul a fost repetat din 
aproape în aproape de către mai multe nave ; altfel, la 
patru mile, locotenent-comandorul de pe Elephant nu 
l-ar fi putut vedea nici măcar prin lunetă. 

__Riou, comandantul formatiei celei mai ds nord, văzu 
semnalul ; încetă așadar focul și își îndepărtă fregatele. 

Potrivit jurnalului de bord al navei Elephant, era 
ora 13,10 cînd locotenentul de transmisiuni veni să-i 
spună lui Nelson că amiralul comandant şef dăduse or- 
dinul de încetare a focului. Nelson își continuă mersul 
pe dunetă. Cînd ajunse iarăși lîngă locotenent, acesta îl 
întrebă dacă trebuia să repete pentru escadră semnalul 
de încetare a focului. 

— Înalță doar semnalul „văzut“, hotărî Nelson. 

Şi, în timp ce locotenentul se depărtă, îl rechemă: 

— Semnalul meu numărul şaisprezece flutură ? 

— Da, sir. 

— Lasă-l să fluture. 

— Da, sir. 

Semnalul numărul 16 însemna : „Luptaţi cu inamicul 
de la mică distanţă“. Colonelul Stewart observă că ami- 
ralul îşi îndesise pașii, agitindu-şi totodată ciotul. După 
un du-te-vino, repetat de mai multe ori, Nelson îl în- 
trebă : 

— Ştiţi cumva ce semnal a fost ridicat la bordul co- 
mandantului șef ? Numărul treizeci și nouă. Ştiţi ce în- 
seamnă treizeci şi nouă ? | 

— Nu, my Lord. 

— Înseamnă încetarea luptei. Blestemat să fiu de voi 
face asta !. 

Apoi către Foley : 

— Ştii, Foley, nu am decît un ochi. Asta îmi dă une- 
ori dreptul să fiu orb. 

Şi își duse luneta la ochiul drept, cel mort. 

— Nu, serios, nu văd nici un semnal. 

La ora două după-amiază, toate navele şi bateriile 
plutitoare ale liniei inamice, pînă în dreptul navei Ele- 
phant, fuseseră reduse la tăcere. Unele puteau fi văzute 
în derivă, pe braţul acela de mare, cu punţile acoperite 
de morţi. Careul navei Elephant era înţesat de ofiţeri 
inamici prizonieri. | 

— Ah, cît de mult regret, spunea Nelson, că în lo- 
cul vostru nu sînt rușii! Aș vrea să-i văd striviţi. 

Fu anunţat că, potrivit ordinului său, căpitanul Free- 
mantle sosise la bord. 

De cum îl văzu : 

— Iată un bilet pe care l-am scris acum. Dar spu- 
neţi-mi mai întîi, credeţi că am putea înainta acum mai 
spre nord, pentru a distruge sistemele de apărare inamice 
încă intacte ? 

— Doriţi, cu adevărat, să-mi cunoaşteţi părerea, 
sir ? 

— Da. 

— Cred că avind mai multe nave eșuate şi - altele 
avariate, avind şi echipajele micșorate în urma bătăliei, 
cel mai înţelept ar fi: să ieșim din braţul ăsta de mare 
blestemat, cît timp vintul ne mai este favorabil. : 

— Bine. Atunci trimit danezilor mesajul acestă; 

___ Biletul era redactat astfel: „Către fraţii englezilor, 
danezii. Lordul Nelson are ordin să cruţe Danemarca, 
dacă aceasta își. va înceta rezistenţa. Dar dacă focul con- 
iinuă, lordul Nelson va fi silit să incendieze bateriile 
plutitoare pe care le-a capturat, fără a-i putea. salva pe 
bravii danezi care le-au apărat. Întocmit la bordul H.M.S. 
Elephant, Copenhaga, 2 aprilie 1801. Nelson and Bronte. 
Viceamiral sub ordinele amiralului sir Hyde Parkeră. 

= Expresia „sub ordine“ este aici savuroasă. Cine â re- 
fuzat să vadă semnalul de încetare a focului ? -Cine, 
acum, fără a mai consulta pe nimeni, trimitea un fel de 
propunere de pace ? Nelson se găsea în cabina lui, cu uşa 
deschisă spre careul unde erau adunaţi ofiţerii prizo- 
nieri. Comandantul navei Elephant a _recopiat biletul 
scris de Nelson, l-a pus să semneze copia, l-a împăturit 
și l-a vîrît într-un. plic pe care l-a lipit. 

— Nu, a spus Nelson, să punem pecetea de ceară şi 
sigiliul meu. Danezii nu trebuie să aibă impresia că. me- 
sâjul a fost trimis în mare grabă. 

— Nu avem ceară de sigiliu, sir. Doar la infirmerie. 

— Să se aducă de acolo! 

Un minut mai tîrziu, un locotenent veni să spună 
că marinarul trimis după ceară murise ; o ghiulea it zbu- 
rase capul: 

— Să fie trimis un altul ! 

În sfîrșit, Nelson își privi cu satisfacţie pecetea im- 
primată în ceară. Apoi o ambarcaţiune cu pavilion de 
parlamentar se îndreptă spre intrarea în port, sub tra- 
iectoria ghiulelelor. Bătălia a continuat din pricina da- 
nezilor care nu voiau încă să se predea, din pricina ba- 
teriilor plutitoare. care, după ce au coborit. pavilionul, 
l-au ridicat iarăşi, cu un echipaj venit de pe uscat. În 
fine, ambarcaţiunea a trecut de diguri, a acostat, iar 
căpitanul Thesiger, care vorbea daneza, a remis piletul 
Prințului Regent (mai tirziu Frederic al VI-lea ; era re- 

gent, pentru că regele Cristian al III-lea înnebunise). 
Întilnirea a avut loc nu la palat, ci chiar în port, unde 
tocmai atunci prinţul își îmbărbăta combatanții. 

— Îi cruță pe danezi ? Ce vrea să spună, exact, ami- 
ralul Nelson ? Lindholm, du-te dumneata să vezi. 

Lindholm era adjutantul general al flotei. Ambarca- 
țiunea a plecat din nou cu el, tot în zarvă şi fum. La 
bordul lui Elephant avură loc discuții, iar Nelson îi 
înmînă adjutantului general o altă notă : era gata să în- 
ceteze focul şi să organizeze trimiterea pe uscat a tutu- 
ror danezilor răniţi, cu condiţia de.a lua în posesie na- 
vele daneze care s-au predat. Urmau obișnuitele „poli- 
tețuri“, exprimîndu-se totodată speranța că, după aceea, 
relaţiile dintre „foarte amabilul meu suveran şi majes- 
tatea sa regele Danemarcei“ aveau să fie cordiale. 

Danezii au încetat focul, iar Nelson a dat imediat 
ordin să fie ridicată ancora şi să se iasă din braţul acela 
de mare deloc confortabil. Totodată a dat ordin să i se 
coboare șalupa, spre a se duce să-i dea lui Parker ra- 
portul. Era și timpul. 

— Da, am continuat să lupt, contrar ordinelor, i-a 
spus Nelson colonelului Stewart. Poate că voi fi spîn- 
zurat. Asta nu are nici o importanţă. 

Ştia el că un învingător nu este spînzurat. Pînă una 
alta, patru mile marine într-o șalupă cu visle, pe o mare 
cam furioasă. Tunurile amuţiseră, dar Nelson nu ieşise 
încă: din strîmtoarea brațului de mare, cînd o explozie 
sfișie văzduhul îngheţat. Eşuînd, nava-amiral daneză 
Danneborg explodase. Nelson prinse în trecere pe unul 
dintre ofiţerii grupului de fregate şi află alte ştiri. Riou, 
curajosul Riou, zărise printre: primii semnalul de înce- 
tare a focului ridicat de London, care în momentele ace- 
lea se găsea în afara razei vizuale a lui. Elephant, după 
cum am mai spus. Puțin mai tîrziu, aflînd că Nelson con- 
tinua lupta, şi-a spus : „Nenorocire, ce o să zică de noi 7%. 
Peste cîteva secunde, o ghiulea pornită din bateria Tre- 
kroner l-a retezat în două. Thompson, unul dintre eroii 
bătăliei de pe. Nil, își pierduse. piciorul sting. Totul lăsa 
să se prevadă un bilanţ greu în morți și răniţi. 

Amiralul Parker nu făcu scandal. Era mulţumit că 
măcelul se sfirşise. 

— Sugerez, i-a spus el adjutantului genera! danez, 
ca lordul Nelson să se ducă mîine pe uscat, spre a se în- 
tilni cu Alteța Sa Regală. 

Adjutantul a părăsit nava London la ora opt seara, 
după ce s-a convenit asupra unui armistițiu de douăzeci 
şi patru de ore, cu posibilitatea reînnoirii sale. Nelson 
s-a dus să se culce pe nava Saint George (unde avea con- 
furt). A doua zi dimineaţa trecu la bordul lui Elephant, 
se schimbă şi ceru să i se pregătească o șalupă. 

Ceea ce urmează ar putea să pară, în zilele noastre, 
prea putin obișnuit. Iată-l pe Nelson punind piciorul pe 
cheiul Copenhagăi unde, în ajun, cădeau ghiulele trase 
de tunuri. Sosirea lui coincidea cu cea a primilor răniţi 
danezi, mulţi dintre ei culcaţi, plini de sînge, pe pinze 
de vele. Însoţit numai de căpitanul Hardy, Nelson fu 
nevoit, pentru a putea ajunge la trăsura trimisă de 
prinț, să străbată această jalnică scenă. Dar nici un stri- 
găt ostil. Mai mult încă : după ce urcă în trăsură — o 
trăsură protocolară descoperită în pofida frigului — în 
drum spre palat, amiralul englez a fost chiar uclamat. 
Poate dintr-un sentiment de ușurare pentru că se înche- 
iase bătălia ? Ori din admiraţie pentru prestigiosul ad- 
versar ? Sau dintr-o simpatie nutrită — în definitiv — 
pentru fraţii lor anglo-saxoni ? Cine ştie ? Poate, pentru 
toate la un loc ?. 

Primit mai întîi de ministrul Afacerilor Externe, con- 
tele Christian Gunther Bernstoff (acelaşi care, mai tîr- 
ziu, avea să participe la congresul de la Viena), Nelson 
îi spuse, cu un tupeu napoleonean, că numai politica du- 
sese la dezbinarea a două ţări care ar fi trebuit, dintot- 
deauna, să se înţeleagă. 

— Domnule ministru, aţi acţionat fără discernămînt. 

Bernstoff, stacojiu de mînie, deschise gura să protes- 
teze ; poate că ar fi şi izbucnit un scandal. Dar nu. În 
aceeași clipă, un: şambelan anunţă că Alteța Sa Regală 
era pregătită să-l primească pe lordul Nelson. Să rea- 
mintim cititorului că era vorba de discutarea unor con- 
diţii privind continuarea armistiţiului. | i 

— Senioria voastră ne va face, sper, plăcerea să 
cineze cu noi? 

Numeroși comeseni, personalităţi înalte și doamne de 
la Curte. Dar iată un lucru uimitor pentru Nelson şi 
pentru Berry : poporul fu primit înlăuntrul palatului. În 
hol şi pe scara mare, sumedenie de danezi se îngrămă- 
diseră să-l vadă la masă pe vestitul amiral alături de 
prinţul lor ; erau cu toţii calmi și tăcuți. 

— Ştiu că nu sînt un bun diplomat, a început Nelson. 


Mai spusese lucrul acesta cînd părăsise bordul navei 
sale pentru a se duce la Copenhaga, iar ieşirea sa vio- 
lentă de la Bernstoff putea isca temeri dar, la urma ur- 
mei, poate că nici nu era o stîngăcie. Oricum, în cursul 
discuţiei care urmă după bânchet — prințul era asistat 
de adjutantul general Lindholm, Nelson însă era singur 
— a ştiut mînui cu pricepere „zahărul şi biciul“. 

Politeţuri cu duiumul — vă mulţumesc de mulţu- 
miri, trataţi-i omenește pe răniţi, orice englez ar fi fă- 
cut-o, danezii sînt un popor mare, și noi la fel, sîntem 
făcuţi să ne înţelegem. Anglia nu uită că Alteța Voastră 
Regală este nepotul preabunei noastre Majestăţi ete... 
Dar pînă la urmă, un soi de ultimatum : 


— Ori Danemarca se va alia cu Anglia, ori îşi va 
dezarma flota. Va suspenda tratatul de alianță cu Rusia. 
Dacă Alteța Regală spune „nu“ pe loc, reluăm lupta. 
Dacă intenționează să răspundă favorabil cererilor noas- 
tre, vom amîna armistițiul din douăzeci şi patru de ore 
în douăzeci și patru de ore, pină 'ce sir Hyde Parker va 
fi redactat o convenție detaliată. g 

După o clipă de tăcere, prințul a spus „da“ ultimei 
propuneri. Nelson a cerut de asemenea autorizația că 
navele britanice avariate să intre în portul Copenhaga, 
pentru reparaţii. Şi s-a aprobat. 


' 
` 


Nelson îşi scosese din şenalul acela blestemat toate 
navele, precum și toate capturile. Operaţie migăloasă. 
Escadra capturase două nave de linie daneze, dintre care 
una singură merita să fie păstrată, patru pontoane și opt 
baterii plutitoare. Parker trimise un mesaj: „Nu păs- 
trati capturile. Ardeţi-le. Dacă flotele rusă și suedeză ar 
veni cumva să ne atace, capturile ne-ar stînjeni“. Raţio- 
nament care avea temei, totuşi Nelson vedea cu părere 

de rău cum cîteva mii de guinee își luau zborul odată 
cu fumul. 

În rîndurile engleze, Thompson, căpitanul Bellinei, cel 
cu piciorul amputat, îi spunea cu tristeţe lui Nelson: 
„Am treizeci și cinci de ani şi cariera îmi este distrusă“. 
Moss, de pe nava Monarch, lăsa în urma lui o văduvă 
și şase copii ; Riou, o mamă infirmă. Nelson ştia că Ami- 
'ralitatea, zgircită şi haină, ar fi fost în stare să lase fără 
mijloace de trai, vreme de un an, chiar doi, văduvele şi 
orfanii acestor ofiţeri străluciți ; îi scrise deci lui Saint- 
Vincent să intervină. Dar nu putea face asta pentru vă- 
duvele şi orfanii tuturor marinarilor morţi, și ei tot vj- 
tejeşte. Femei şi copii, care poate că aveau să ajungă 
niște epave, să se afunde în mizerie, prostituție, crimă... 
Dar cui i-ar fi păsat, atunci, de oamenii aceia ? 

Întrucît danezii fuseseră intimidaţi, lui Parker nu-i 
mai rămăsese decît să se conformeze instrucţiunilor Ami- 
ralităţii : să pătrundă în Baltica şi să ajungă pînă la 
Petersburg, spre a negocia cu ţarul. La 8 aprilie, îl anunţă 
pe Nelson că voia să-l determine pe Prinţul Regent să 
semneze un armistițiu de şaisprezece luni. 

— În felul acesta vom avea liniile de comunicaţii 
asigurate. 


A doua zi Nelson s-a dus din nou la Copenhaga, de 
data aceasta în fruntea unei delegaţii de şase membri, 
printre care colonelul Stewart, care era și deputat al dis- 
trictului Wigtownshire, și pastorul Alexander James Scott, 
interpret oficial. Oamenii aceştia au venit în uniforme 
de gală, dar uzi din cauza ploii şi a stropilor de val. Con- 
ferinţa a avut loc într-o sală de la parterul palatului. 
Nelson anunţă că vorbeşte în numele amiralului coman- 
dant şef, împuternicit de guvernul Majestății Sale. To- 
tuși, nu spunea noi, cum ar fi spus un rege. 

— Recunosc că am nevoie de un armistițiu de patru 
luni, pentru a merge să tratez cu ţarul. 

Unul dintre membrii delegaţiei daneze murmură în 
franceză : „Mai bine am relua ostilitățile“. Nelson îl auzi 
şi înţelese. Apoi, întorcîndu-se spre pastorul Scott : 

— Spuneţi-i că sîntem oricind gata să reluăm osti-, 
lităţile. Putem bombarda chiar în seara aceasta. 

Căpitanul Lindholm a prezentat scuzele de rigoare, 
iar disctiția a continuat pe un ton prietenesc ; ; era însă. 
limpede că danezii șovăiau în privința ruperii relaţiilor 
cu ruşii: Lă' 'ora două după-amiază, o masă întrerupse 
tratativele ; de data aceasta era vorba de un banchet — 
cincizeci de tatimuri. Prinţul se arătă cordial și primi să 
participe. la reluărea lucrărilor. În final, spuse că el nu 
se opună ca flota engleză să treacă în Baltica si acceptă 
ur armistițiu de patru luni ; aceasta însemna, de fapt, că 
renunța la neutralitatea armată“, Nelson își putea spune 
«cum că; într-adevăr, Copenhaga era o victorie, mai mult 
chiar, © victorie a lui. Mulțimea daneză îi aclamă pe ple- 
nipotenţiarii care se îmbarcau pentru a merge să sem- 
neze cowvenţia la: bordul: navei London, dar Prinţul Re- 
gent nu era:totuși prea liniștit : oare cum àvea să reac- 
ționeze- ţarul: Pavel? Raâspiră însă' uşurat cînd află că 
țarul. fusese găsit mort în patul său, în primele ore ale 
zilei de 25: martie. 

Nu cred, i seria Nelson Entei Hamilton, că vom 
trage vreo lovitură. de tun în Baltica“. Vedea lucrurile 
exact. Amiralul, Parker. primi o scrisoare de la ministrul 
Rusiei „la „Gopenhaga prin care îl informa că toate na- 
vele. de război, ale ţării sale aveau ordin să -se abţină 
de la or içe. act, „ostil împotriva. floței britanice. Să treci 
prin „Baltica, „ce plăcere ! O .erpazieră de agrement. 

Nu a. fost însă aşa.. Mai. întîi, vremea. În zilele noas- 
tre, nici o agenţie de. “turism nu organizează o croazieră 
în, Baltica ÎN „aprilie, pentru că tocmai atunci se topesc 

aheturile, iar dezechilibrul produs. de echinocţiu îşi face 

încă simţite efectele, Fscadra înainta încet de-a. lungul 
coastei suedeze. Suedezii nu cricniră. Dar Nelson era 
bolnav, nui. numai, din pricina răului de mare. Ochii, 
capul, pieptul, toăte îl dureâu., Îi scrise lui Saint-Vin- 
cent, pentru ' a-i cere să fie rechemăt în Anglia, îi. scrise 
lui Davidson: să-i sprijine cererea pe lîngă autorităţi, îi 
scrise Eriimei 'că nu mai are decît o singură dorinţă, să 
se exileze -la Bronte, alături de ea, „sub un: castan“ ; de 
ce castan ? În. orice caz, după tensiunea pregătirilor pen- 
tru luptă şi agitația din timpul bătăliei, iată-l pe ciclo- 
iimicul' nostru în punctul cel mai de 'jos al curbei. 

Dar, pînă la urmă, şi un răgaz. Flota veni să anco- 
reze iarăși la ţărmul danez, şi anume la Kloge Bay, pen- 
tru a aştepta instrucţiuni de la Londra ; era însă tocmai 
ziua de naștere a Emmei, 26 aprilie. Repede, un dineu 
pentru a o sărbători ! Douăzeci şi patru de invitaţi... Nel- 
son i-a găsit lesne în rîndul amiralilor din subordine şi 
al căpitanilor de nave aparținînd Majestății Sale. A ve- 
nit chiar şi sir Hyde Parker. Toţi ofițerii au ridicat pa- 
harul în onoarea frumoasei lady Hamilton ; în onoarea 
aceleia despre care cei mai mulţi dintre ei spuseseră sau 
scriseseră lucruri urîte. Dar ce importanţă are asta, orice 
prilej în care se poate da pe gît puţină băutură este 
binevenit. 

4 mai, veşti din Anglia şi, printre ele, o bombă : Par- 
cer fusese rechemat. Trebuia să-i lase comanda lui Nel- 
son și să se reîntoarcă de urgență. Amiralitatea părea să 
fi înţeles că nu Parker jucase primul rol la Copenhaga 
şi pentru toată lumea era limpede că drumul carierei 
sale avea să-și afle curînd capătul. Nelson, comandant 
şef al albastrei, mărturisea că promovarea nu-l încînta : 

— Eu aş fi fost cel care doream să mă retrag. . 

Poșta a mai adus apoi alte vești şi gazete. Două edi- 
toriale veninoase, nesemnate, în care se regreta că ami- 
ralul Nelson „a trebuit să ceară un armistițiu danezi- 
lor“. Totuşi, armistițiul fusese aprobat de guvernul bri- 
tanic „datorită împrejurărilor“. Gazetele mai anunțau că 
amiralul baron Nelson primise un titlu şi mai înalt: 
viconte Nelson de Nil şi de Burnham Thorpe. Dar cel în 
cauză avea să semneze în continuare : Nelson and Bronte. 

Se afla în corespondența aceea și o scrisoare de ła 
lordul Hamilton : „Nelson a fost, este și va fi mereu cel 
dintii... Emma nu mai știe dacă umblă pe picioare sau 
pe cep“. Hamilton reproducea și o frază rostită de lady 
Malmesbury : „Sînt dezolată pentru sir Hyde, dar un om 
cu judecată ar trebui să ştie că oricine pleacă la luptă 
cu Nelson, fie şi superior lui, este sortit să treacă ime- 
diat pe planul doi“. În privinţa familiei însă, o veste 
proastă : Maurice Nelson era bolnav. Maurice, cumseca- 
dele funcţionar de la vămi, care niciodată nu se arătase 
milog sau parazit ; da, era grav bolnav, aşa se spunea în, 

scrisoare, iar soţia lui, oarbă. Pastorul Edmund Nelson 
scria, pe ocolite, că femeia oarbă pe care Maurice o lă- 
sase singură pe lume şi fără mijloace de trai nu-i era 
soţie legitimă, ce rușine pentru familie ! Dar Nelson i-a: 
scris îndată lui Davidson : „Să fie ajutată femeia aceasta, 
să ducă o viaţă decentă, eu voi suporta cheltuielile“. 

Nici o schimbare: în instrucţiunile date de Amirali- 
tate lui Parker : fiota albastră trebuia să ancoreze în faţa 
lui Saint-Petersburg. Nimeni nu mai credea într-o re- 
acţie războinică din partea Rusiei. Dar, după ce își mai 
reveni în răgazul de la Kloge Bay, Nelson se simţi din 
nou foarte rău. Din ziua de 27 aprilie nu-și mai părăsi 
cabina. 

Flota ridică ancora. Amiralul comandant şef nu apăru 
pe puntea navei sale, dar flamura albastră care flutura 
la arborele mare al navei Saint George arăta că amira- 
lul se afla la bordul său, viu; dacă ar fi murit, flamura 
ar fi fost coborită în bernă 1. Foley care poseda, la bor- 
dul navei Elephant, o vacă vie, trimitea în fiecare di- 
mineaţă şefului său o cană de lapte cald. „Leacul acesta 
îmi prieşte“, a spus Nelson. 

Vremea se îmbliînzea şi ea, zi de zi. La Revel (astăzi 
Tallin, capitala Estoniei), amiralul şi-a părăsit cabina, 
pentru: a-i face o vizită guvernatorului. Nelson avea de 
gind să coboare și el pe uscat (în ziua de 13 mai), la 
Kronstadt, pentru a obţine de la ruși asigurarea că Liga 
Neutrilor era într-adevăr lichidată. Dar contele Pahlen, 
guvernatorul militar al Saint-Petersburgului (și, pe dea- 
supra, unul dintre sugrumătorii ţarului Pavel I, care îl 
numise în postul acesta) anunţă din partea țarului că 
„nici o negociere nu putea avea loc cu Anglia cîtă vreme 
o forţă navală s-ar găsi în rada porturilor ruse“. Nelson 
ridică ancora şi se îndreptă spre sud. În timp-ce escadra 
se aproviziona cu alimente la Rostock, pe coasta ger- 
mană, un mic lugher rusesc, cu pavilion de curier ur- 
gent, veni să acosteze la nava Saint George. Un locote- 
nent comandor al marinei imperiale îi înmînă lui Nelson 
o altă scrisoare a contelui: Pahlen, concepută la un ton 


1 În semn de doliu, flamura sau pavilionul se coboară la 
jumătate. 

mult diferit. Într-adevăr, ce neînțelegere ! Ţarul era de- 
zolat, cît de fericit ar fi fost să întîlnească pe amiralu! 
Nelson, mai dorea lucrul acesta și în continuare, după 
cum dorea să întreţină cu Regatul-Unit cele mai cot 

diale relaţii și, pentru a-și dovedi bunele intenţii, el au- 
toriza din clipa aceea chiar ca navele britanice să poată 
intra în oricare din porturile imperiului său. Între timp 
el primise cîteva informații exacte privind bombardarea 
orașului Copenhaga şi compoziția flotei albastre. i 

La 12 iunie, Nelson află că, în sfirşit, i se permitea 
să se întoarcă în Anglia ; prietenul său, amiralul Charles 
Pole, venea să-i ţină locul. Nevoind să lipsească flota 
albastră de nici o unitate importantă, Nelson se îndreptă 
spre Yarmouth, la bordul bricului Kite. În chiar ziua 
sosirii sale, la l iulie, el se duse să-i viziteze pe răniți? 
de la Copenhaga, la 'spitalul maritim, şi dărui fiecărei 
infirmiere cîte o guinee. 

Cum trece timpul ! Vă mai amintiţi băiatul acela de 
patrusprezece ani, şef al unei $âlupe încărcate cu ali- 
mente şi materiale pe Tamisa ? Cît de juvenil părea as- 
pirantul Horatio Nelson, aproape un copil pe lingă ga- 
bierii săi de douăzeci şi cinci saŭ treizeci 'de ani ! Dar cu 
cîtă râvnă, cu cîtă neabătută voinţă 'se dăruise navigației 
aceleia anevoioase în mijlocul curenților, al bancurilor 
de nisip, al stiîncilor şi împresurat de 'ceţurile iernii...: 

Din fericire nu există numai iarnă, iar primăvara și 
vara engleză sînt, cîteodată, anotimpuri de vis. Uneori, 
aspirantul Horatio Nelson, acostindu-şi pentru o. clipă 
șalupa la un țărm înverzit, zărea de acolo: unuł: dim ha- 
nurile acelea engleze rustice şi încîntătoare, mese şi bănci 
de lemn pe sub bolți din frunziș, cheflii:'voioşi. Mari- 
narii lui s-ar fi dus bucuroşi să tragă o duşcă, dar « a: bea 
în' timpul serviciului nu-i lucru îngăduit. 

»— Mola prova. Afară prova. Sus velelel. Şi se în- 
toarseră” la Triumph, navă mare pentru paza coastei: 
„Au trecut treizeci de ani. Nimic nu s-a schimbat 
mai sus de Londra, pe malurile rîpoase ale rîului Health- 
giving: river (riul dătător: de sănătate). Ferinecătoarăle 


! Comenzi pentru a dezlega ambarcațiunea de ma! şi a 
porni. 

hanuri sint neclintite, ca şi mesele din lemn de sub urn- 
brare. Iar Horatio. Nelson. se află acolo, aşezat la o masă, 
lingă soţii Hamilton şi alte cîteva persoane. Are un ochi 
si; un braț mai, puţin decît în urmă cu treizeci de ani, 
dar eşte lord Horatio, viceamiral, viconte de Nil şi de 
Burnham Thorpe, duce de Bronte. Mai fericit decît era 
pe atunci aspirantul ? Pentru moment, pare-se că da... 

Hanul Bush Inn de la Shepperton, foarte aproape de 
Stains, avea într-adevăr aerul acela rustic care place en- 
glezilor, dar. nu era nici pe departe un han pentru să- 
raci. Era înzestrat cu tot confortul epocii — mobilă fru- 
moasă, mincare bună — iar patronul știuse să-și trieze 
clientela.. Aghioţantul lui Nelson îi trimise un bileţel: 
„Lordul Nelson doreşte să se odihnească la dumneavoas- 
tră două săptămîni, dimpreună cu lordul și lady Hamil- 
ton“. Hangiul a păstrat bileţelul şi iată cum poate intra 
în istorie numele unui necunoscut: Tom White. 

r Ilustrul trio nu găsise refugiul acesta de prima dată; 

trecuseră mai întîi pe la Buxford Bridge, puțin mai la 
sud, pe. panta Box Hill-ului ; tot foarte plăcut, loc de 
întâlnire al marinarilor, al artiştilor, al poeţilor. Dar a 
doua zi dimineaţă Nelson se şi plinsese : 

— E prea mult zgomot. 

Buxtord Bridge era pe atunci un releu de poştă pe 
șoseaua Portsmouth. În fiecare zi se opreau acolo două 
diligenţe. Două. În 1801 asta însemna prea mult zgo- 
mot! Și-apoi il ştiţi pe Nelson, nervosul hipersensibil. 
Înţelegeţi cît de mult avea nevoie de odihnă, după isto- 
vitoarea croazieră din mările nordului. Au plecat așadar 
din Buxford Bridge, pentru a se duce la Shepperton. 

Bush Inn li s-a părut desăvirşit. Discreţia și clientela 
aleasă lăsau iluştrilor oaspeţi libertate - deplină. Lordul 
"lamilton se apucă iarăşi, cu înfocare, de pescuitul cu 
undiţa, sport în care excela. Între timp, Nelson şi lady 
Hamilton făceau îndelungi plimbări pe jos. Un iulie en- 
glez excepțional de frumos şi de cald, gălbenelele smăl- 
tuiau pajiștile, iar cerul de deasupra. acoperişurilor era, 
atit de albastru, de calm... ` 

La: un sfirşit de săptămînă, vizita lui William Nel- 
son, fratele 'pâstor. Mai întîi scrisese, pentru a cere voie 
să vină.. Legătura afişată a amiralului nu-l stinjenea, ca 

dovadă că venise cu nevasta — mică, vorbăreaţă, dar 
foarte bine crescută, foarte binevoitoare cu lady Hamil- 
ton; bărbatul o dăscălise, desigur, îşi aduseseră şi fe- 
tita; amiralul a mîngiiat-o pe obraz. 

Primul nor din cerul azuriu al acelei vacanțe a fost 
un nor de hirtie : o scrisoare de la Fanny. „Dragut meu 
soț. Nu pot să tac cînd tot regatul se bucură atît de 
mult. Fericirea mea stă în aceea că Dumnezeu a vrut să 
te ţină în viaţă. Se zice că victoria aceasta o întrece pe 
cea de la Abukir și toţi te felicită şi îşi exprimă recu- 
noștinţa. Simţămintele mele doar inima ta bună îi le. 
poate spune. Nici o femeie nu și-a iubit atit de mult 
bărbatul ca mine. Din cîte ştiu am făcut pentru tine tot 
ce ţi-ai dorit. Dacă am uitat vreodată cine ştie ce lucru 
mărunt, îţi cer iertare. Voi face tot ce-mi va sta în pu- 
iință, pentru a ușura numeroasele infirmităţi care l-au 
lovit pe tatăl nostru, pastorul. Ce pot face mai mult pen- 
tru a-ţi dovedi că sînt mereu aceeași soţie afectuoasă ?“ 

Scrisoare înduioşătoare, scrisoare care ne tulbură, dar 
treceţi în locul lui Nelson. De ce nu se mulțumea cu 
pensia această Fanny ? Oare nu înțelegea că Nelson avea 
nevoie de odihnă, de fericire ? Scrisoarea avea să rămină 
fără de răspuns ; a fost virită, puţin mototolită, într-un 
buzunar, dar nu ruptă ; cineva, mai tîrziu, a găsit-o 

„Încă o clipă de fericire, numai una. De cît timp ne 
aflăm acolo, sub umbrar ? De două săptămîni. La- 20 iu- 
lie, un curier aducea din Londra o scrisoare de la Ami- 
ralitate. O convocare. f 

__— Probabil că tot în legătură cu partea ce ți se cu- 
vine de la capturi, a spus Emma. Ce afacere fără sfîrşit ? 
Dar Londra nu e departe, aşa că o să te duci şi o să vii. 

De la cele dintîi cuvinte ale Primului Lord, Nelson 
a înțeles că despre altceva era vorba : 

— Dacă aţi citi cît de cît ziarele de cînd v-aţi întors 
din Baltica, aţi aflat desigur că Bonaparte, avînd acum 
spatele pe continent asigurat prin pacea de la Luneville, 
se întoarce din nou împotriva noastră. La Boulogne au 
loc pregătiri mari făcute în vederea invadării Angliei. 
Sinteţi numit comandant-șef al unei flote mari de uni- 
tăţi uşoare însărcinate cu apărarea litoralului nostru între 
Oxford Nest şi Baachy Head. 

— Speram, a răspuns rece Nelson, că serviciile aduse 
aveau să-mi confere comandamentul din Mediterana. 

* — L-aţi fi primit, dacă împrejurările ar fi fost altele. 
Dacă nu s-ar fi ivit ameninţarea aceasta. Încă nu știm 
în ce măsură primejdia invaziei este focrte mare, dar 
avem o certitudine : populaţia se teme. Satele de pe li- 
toral sînt pustii, circulă zvonuri urîte,. comerțul întreg 
suferă. Bursa se prăbușește. Un singur nume poate face 
ca teama aceasta să nu se transforme în panică, să nu 
paralizeze Anglia. Numele dumneavoastră, sir Horatio. 


10 


O „colibă“ frumoasă şi o inimă caldă 


GASESC CĂ OPERAȚIA ACEASTA, A 
primului lagăr din Boulogne, cea din 1801, este ambiguă, 
din unele puncte de vedere chiar de neînțeles şi, pentru 
a spune totul, în ce priveşte intențiile celor două gu- 
verne, suspectă. Să-i revedem originea, cu cîțiva ani în 
urmă. 

Făuritorul flotilei destinate să invadeze Anglia era un 
locotenent al armatei franceze, de origine flamandă, nu- 
mit Muskeyn. În 1795, el desenase planurile mijloacelor 
de debarcare și al şalandelor cu fund plat pentru trans- 
portarea trupelor la apă 1, acționate cu vele sau cu visle 
și înzestrate cu multe mortiere. 

— Dacă adunăm asemenea vase într-un număr destul 
de mare şi dacă alegem un moment în care timpul este 
iavorabil în pasul Calais, navele engleze nu vor putea 
intercepta totul. Mulțumită pescajului lor redus, mijloa- 
cele de transport care vor trece vor putea debarca regi- 
mentele de invazie pe plajele engleze. 

În fapt, era o prefigurare în sens invers şi la scară 
foarte redusă a operaţiei Neptun din 1944. Examinat de 


i Al căror bordaj nu este înalt. 

către două ministere, găsit interesant, proiectul fusese, 
pînă la urmă, dat. deoparte. 

— Am risca mai puţin, spusese unul dintre. direc- 
tori, dacă am debarca trupe în Irlanda. Calea maritimă 
spre țara aceasta este mai slab supravegheată decît pasul 
Calais și, odată ajunși acolo, soldaţilor noştri le-ar fi uşor 
să organizeze o răscoală generală pentru care se arată 
dispuşi toţi irlandezii. 

Însărcinat cu expediţia fu generalul Hoche. O flotă 
adunată cu. chiu cu vai porni pe mare în ianuarie 1796. 
Furtuna o dispersă, două nave şi trei fregate se scufun- 
dară, altele făcură cale-ntoarsă. Nici un soldat francez 
nu pusese piciorul pe pămîntul Irlandei. 

Digerarea acestui șoc a cerut oarecare timp. În Franţa 
existau în continuare partizani ai atacării Angliei prin 
pasul Calais. Printre ei se afla şi un inginer de la Mi- 
nisterul de Război, pe nume Pierre Forfait. „Trebuie, 
repeta el, să reluăm proiectul Muskeyn“. A sfîrşit prin 
a convinge destui parlamentari (Consiliul celor Cinci 
Sute şi Consiliul Foștilor), pentru ca planurile lui Mus- 
keyn să fie scoase din hirţoage şi examinate de către 
trei membri ai Directoratului. „Bonaparte fu, la rîndu- -i, 
consultat. 

— De ce nu ? a spus el. Dar ar trebui acționat foarte 
repede. 

Era în iulie 1797. Peste nouă luni, 294 de „şalupe- 
canoniere“ şi 1.307 şalande capabile să transporte -10.000 
de oameni şi 6.000 de cai se găseau concentrate în portul 
Boulogne şi în pasul Calais. 

Dar, între timp, Bonaparte își schimbase părerea. „A 
încerca o asemenea. operaţie, fără a pogeda măiestria de 
a domina pe mare, scria el Directoratului, este o între- 
prindere nu numai îndrăzneață, dar chiar primejdioașăt. 
Cuvîntul primejdioasă era subliniat. 

Un bun-simţ mai mult decît evident. Şi .chiar ne în- 
trebăm cum de putuse Bonaparte, cu un en în urmă, să 
gindească altfel. În orice caz, acum luase o cu totul altă 
hotărîre : să atace Anglia în Egipt. Rezultatul îl cunoaș- 
tem : Abukir. Iar după Abukir, trei ani de paralizie na- 
vală pentru Franţa. Tot ce-i răminea din flota de război 

era, în.mare parte, de nefolosit, blocată la Brest de croa- 
ziera engleză. Marea „flotilă de invazie“ prin pasul Ca- 
lais, dezarmată, pustie, se dezmembra şi se deteriora la 
Boulogne... 


De la Londra, Nelson plecă îndată la baza navală 
Sheerness, aflată la gura Tamisei. Viceamiralul Graeme, 
trecut sub ordinele sale pentru apărarea coastelor en- 
gleze, şi un colonel însărcinat cu trupele îmbarcate aş- 
teptau la bordul unei baterii plutitoare. Amindoi se ri- 
dicară în picioare de cum îl văzură. Colonelul avea un 
picior de lemn, viceamiralului îi lipsea braţul drept. 

— Toţi trei alcătuim o Curte a Miracolelor1. 

Nelson nu-și rosti gîndul pe loc, ci puţin mai tirziu: 
în fâţa aghiotantului său. Celor doi subalterni le aduse- 
ia cunoştinţă informaţiile culese la Amiralitate. 

— Francezii posedă cam două sute de canoniere cu 
fund plat şi treizeci și șase de barcazuri armate, plus. 
numeroase șalande şi vase mici. După rapoartele agen- 
ților noştri, între Vlissingen și Boulogne se găsesc patru- 
zeci de mii de soldaţi. La Boulogne sînt concenţrate. 
aproape toate aceste nave. Sint ambosate?2 pe o linie 
lungă, în faţa portului şi a țărmului, ancorate la pupa 
și la prova. 

— S-ar părea, a remarcat înţelept colonelul cu un 
singur picior, că inamicul se gîndeşte mai degrabă la de- 
fensivă decit la atacarea Angliei.. 

— Sistemul acesta de dispunere se poate schimba de 
Ja o zi la alta. 

Nelson, fostul comandant-șef al flotei albastre, îşi 
menținea, modest, marca la bordul fregatei Unite. Acolo 
şi-a redactat el, la 28 iulie, ordinele care priveau cele- 
treizeci de nave mici pe care le comanda : zona de croa- 
zjeră a fiecăreia, ce trebuia să facă în cazul în care ar fi. 
fost descoperiţi de inamic etc... 


1 Cartier din vechiul Paris, În Evul Mediu el servea de re- 
fugiu pentru cerşetori şi vagabonzi. (N.t.). 
? Legate rigid. 

— Vreau să inspectez acum sistemele de apărare te- 
'restre, a spus el aghiotantului său. Pregătește-mi o tră- 
sură cu cai buni, căci o să merg pe uscat, e mai simplu. 

Stabilise un plan de apărare fondat pe ideea că ina- 
micul avea să încerce să-şi deschidă drum spre Londra, 
:angajîndu-se în estuarul Tamisei şi pornind totodată un 
-atac de diversiune undeva pe coasta comitatului Kent. 

— Mă voi duce întii la Faversham și la Deal. 

Oriunde apărea era aclamat ; totuși, el constata că 
-oamenii erau cuprinși de teamă, chiar și cei aflaţi mult 
mai în interior. 

— Le este frică, mai cu seamă noaptea, îi spuse pri- 
marul din Faversham. Au părerea că francezii vor veni 
“să-i omoare în somn. 

Nelson rosti cîteva discursuri liniştitoare : pentru ce 
să se alarmeze cu mult timp înainte, francezii nu pu- 
teau debarca în masă, toţi odată, și era de-ajuns ca primii 
iviţi să fie atacați cu hotărîre, pentru ca şi ceilalţi să facă 
repede cale-ntoarsă, 

— De altfel, a adăugat el, nu am de gînd să-i las să 
-se apropie de țărm. Mă voi duce chiar eu să-i nimicesc 
la Boulogne. Dacă lui Bonaparte îi va trece cumva prin 
minte să ni se aşeze în cale, atunci cred că îşi va dori să 
fi rămas mai bine în Corsica. 

Și din nou aclamații. La 2 august, Nelson trecu de 
pe Unite pe o altă fregată, pe Medusa. Trei zile mai tir- 
ziu, dis-de-dimineaţă, auzind vuietul îndepărtat al unei 
canonade spre est, locuitorii din Dover au ieșit în pra- 
guri. Se priveau, zimbindu-și : 

— Nelson stă de vorbă cu francezii ! 

Operația de la 5 august 1801 împotriva flotilei din 
Boulogne nu poate fi denumită bătălie navală. Nu prea 
am şti ce nume să dăm acestui atac stîngaci și lipsit de 
vigoare avînd drept ţintă nave legate de țărm. Nemulțu- 
Trirea străbate chiar în raportul lui Nelson către Amira- 
jitate : „O treabă de mică importanță; singurul rezultat 
interesant fiind acela că i s-a demonstrat inamicului că 
nu poate ieşi nepedepsit din porturile sale“. 


: Englezii aruncaseră peste opt sute de bombe, altfel 
spus ghiulele explozive încărcate cu mitralii. Aproape 
toate, trecînd pe deasupra navelor franceze, căzuseră pe 

plajă. Trei șalupe cu fund plat şi un bric fuseseră scu- 
fundate şi aproape imediat după aceea puse din nou pe 
linia de plutire ; nici un mos, nici un rănit de partea 
franceză. „Nu cred, avea să scrie Latouche-Treville, co- 
mandantul flotilei din Boulogne, că amiralul Nelson poate 
adăuga ziua de 16 Termidor la cele care i-au dat numelui 
„său strălucire“. Ne întrebăm, totuși, cărui nume îi dă- 
duse ziua aceea strălucire. Praful de pușcă francez 'era 
atît de prost, încît proiectilele cădeau în mare la jumă- 
tatea drumului. Francezii și-au impus ei înşişi pierde- 
rile cele mai grave: trei şalupe bombardiere s-au scu- 
fundat, pentru. că mortierele lor „scuipîndu-și fitilele: 
peste tot“ au făcut spărturi în propria cocă. Prin urt- 
mare, şi dintr-o parte şi din alta, un netăgăduit fiasco. 

Nelson se retrăsese în larg, lăsînd în patrulare în: 
faţa portului Boulogne două nave de 74 de.tunuri, una:de- 
50 şi două fregate. Avem impresia că în momentul acela 
el nu credea că francezii intenționau cu adevărat să de- 
barce în Anglia. În cabina fregatei sale Medusa, a re- 
dactat scrisori în care nu era nicidecum vorba de ope- 
rații războinice : lui Davidson, spre a i-o lăsa încă o dată: 
în grijă pe văduva oarbă a fratelui său Maurice ; Emmei, 
care căuta pentru el (şi pentru ea) o casă la ţară, nu prea 
departe de Londra ; lui Francis Oliver, pe care lordui 
Hamilton i-l prezentase la Viena, devenit între timp pen- 
tru el un fel de factotum, transmiţător de mesaje deli-. 
cate : ocupat, și el, să caute căsuţa aceea la ţară. 

Totuşi, la 15 august, Nelson atacă din nou Boulogne, 
nemaimulţumindu-se de data.asta doar cu un bombarda- 
ment. În timp ce două fregate — Nelson era tot pe Me- 
dusa — patrulau dincolo de bancurile de nisip, şepte: 
nave cu fund plat și cincizeci de ambarcaţiuni visleau 
spré linia inamică. Echipajele engleze erau înarmate cu: 
sulițe, topoare, spade, pistolete ; în fiecare ambarcațiune, 
încărcături inflamabile. Consemnul indica tăierea tuturor: 
cablurilor navelor franceze ambosate în afara digului 
Boulogne, în timp ce navele engleze cu fund plat urmau 
să efectueze acoperirea operaţiei cu obuzierele lor. „De 
îndată ce un vas francez va fi cucerit, atacați-l pe ur- 
mătorul, pînă ce flotila va fi capturată sau total nimi- 
cită ; incendiaţi navele inamice care vor rezista, remor- 

caţi-le pe celelelte, aduceţi-le la cutere care le vor aduce 
în Anglia“.. Pi 

Frumos program. Greu ne vine a pricepe cum Nel- 
:son. — de obicei atit de bine informat — nu a știut sau 
nu a ţinut seama de faptul că navele şi vasele franceze 
erau legate între ele şi prinse de țărm cu lanţuri. În- 
iîmpinaţi. de o canonadă straşnică de cum se apropiată, 
atacatorii au fost uciși prostește în timp ce căutau șă 
spargă sau să taie lanţurile. Căpitanul de pavilion al lui 
Nelson, Frederic Langford, care. trecuse pe o ambarca- 
iune de acest fel, fu rănit, ca și căpitanul Parker; 
acesta mult mai grav însă. 

La 16 august, deci a doua zi după acțiunea aceasta, 
Nelson — din nou la ancoră la Downs (în' faţa oraşului 
Deal. mai jos de capul Dungeness) îi raportă în scris 
lui Saint-Vincent : „Cu părere de rău vă aduc la cunoș- 
tință că nu am reuşit să capturez, nici să distrug flotila 
inamică amarată 1 la intrarea în portul. Boulogne. Nu- 
-meroși ofiţeri și marinari de-ai noștri au dovedit cea mai 
înaltă bravură. Eu singur pot fi blamat că i-am lansat 
într-o operaţie care, datorită măsurilor luate -de inamic, 
nu putea fi victorioasă. Pierderile noastre se cifrează la 
44 de morţi şi 128 de răniți“. Iar a doua zi, tot „către 
Saint-Vincent: „Nimic important de făcut aici. Pentru 
“serviciul de pe ţărmul .acesta nu este nevoie de un vice- 
amiral“. 

Fireşte. Iar tot ceea ce am văzut acum aruncă o anu- 
mită lumină asupra unui eveniment deoseori socotiti o 
victorie franceză. În realitate, de ambele părţi, o „operaţie 
rateu“. Să ne amintim şi mai tîrziu de lucrul acesta. 

După ce afirmase că asemenea operație. nu trebuie 
declanţată cîtă vreme nu eşti stăpînul mării, Bonaparte 
hotărî dintr-o dată : „Să repunem pe picioare flota, să 
o reînarmăm“. Pentru a invada Anglia. Dar ce se putea 
vedea ? Flota stătea înlănțuită la țărm. Evident, Bona- 
parte nu a intenţionat niciodată să o facă să traverseze 
pasul Calais. Să-l sperie pe inamic, da. Primul consul 
poseda informaţii privind demoralizarea populaţiei bri- 
lanice și existența, în păturile conducătoare engleze, a 


1 Legată. 

unui partid al păcii; el se simțea în putere să obţină 
pacea aceasta pe care o dorea. Amenințarea flotilei din 
Boulogne. a fost ca un bobirnac menit să încline, în An- 
glia, balariţa în favoarea păcii. Iar guvernul britanic a. 
făcut și el atunci un fel de joc dublu, lăsînd populația 
engleză să se înfricoşeze, cînd de fapt existau deja con- 
tacte oficiale în vederea unor tratative de pace. În faţa 
unei reale ameninţări cu invazia, guvernul londonez ar 
fi reacţionat mult mai viguros decit a făcut-o; Amira- 
litatea ar fi pus la dispoziţia lui Nelson mijloace mult. 
mai serioase decît cîteva fregate. şi cîteva ambarcațiuni. 
mici. 

Nelson a înţeles foarte repede cum stau lucrurile ; a 
şi ştiut probabil că flotila din Boulogne era ambosată 
în poziţie defensivă. Un marinar de talia lui nu s-ar fi 
putut înşela. Atacînd, el intra în jocul impus de forurile 
superioare, dar nu foarte convins. La 15 august, ziua 
celui de 'al doilea atac, el îi scria Emmei privitor la mult 
visata casă de la ţară : „Doresc din adîncul inimii să-mi 
găseşti o casă bună și confortabilă. Aş dori chiar să o 
cumpăr. În prezent nu dispun decît de 3. 000 de lire ster- 
line“. ete... 

Cit priveşte francezii, şi ei exageraseră mersul ope- 
rației. Zece morţi și treizeci şi patru de răniţi, la 15 au- 
gust. Latouche-Treville a notat : „Lupta a. fost sîngeroasă 
şi îniverşunată“. Scopul: să. se arate că oamenii s-au 
bătut cu îndirjire. Dintotdeauna opinia publică a putut 
fi uşor” miînuită. 

'"Oricuri, puţinii morţi ai „operaţiei râteu“ erau to- 
tuși morti, iar răniții grav îşi vedeau viața în primejdie. 
Printre- ei se afla și micul captain Parker pe cäre Nel- 
son îl iubea ca pe un fiu (o spusese el însuşi); îl iubea 
oricui mai riiult decît pe fiul vitreg, pe captain-ul Jo- 
siăh'Nisbet câre, după cum era și firesc, trecuse de par- 
teă 'niamei sale 'și îl vorbea de rău. Din Downs, Nelson 
se “ducea “foarte des la Deal, în al cărui spital maritim: 
zăteau, în. două paturi alăturate, Parker şi. Langford- 
Prönosticul medicilor în privința lui Parker era pesi- 
mist, 

“Ziua de 19 august îi aduse lui Nelson o veste plăcută, 
Frâncis ' Oliver, sâsit în ziua aceea, îl anunţă că, dim- 

preună cu el, lady Hamilton descoperise în comitatul 
Surrey, la Merton, o proprietate de vis. 

— Și, mai adăugă Oliver, lordul şi lady Hamilton vor 
veni să petreacă aici două săptămîni, ca să facă băi de 
mare. O vor aduce și pe soția pastorului William Nelson. 

Emma! Amiralul se năpusti pe țărm, să închirieze 
camere (dintre care una pentru el) la Deal, la hotelul 
“celor Trei Regi, cel mai bun din oraş. 

» — Închiriaţi și bathing-machines pentru doamne ? 

— Bineînţeles, senioria voastră. 


Aceste bathing-machines erau cabine de baie pe ro- 
tile, care permiteau doamnelor să nu se arate în costum 
-de "baie decit abia cînd ajungeau la marginea apei. 
| În aceeaşi seară, Nelson i-a scris Emmei. Își exprimă 
“deplina încredere în gustul ei privitor la proprietatea din 
Merton, care trebuia cumpărată chiar fără să vadă el, o 
îndemna să intre în legătură, pentru formalităţi, cu oa- 
menii lui de afaceri. 

Aședar, soţii Hamilton sosiră. Pentru Nelson au ur- 
mat două: săptămîni de lucru împletit cu vacanţă şi — 
întrucît Hamilton se arăta în continuare complezent — 
.de intimitate cu iubita sa. Au făcut excursii cu trăsura 
la Romsgate, la Walmer, la castelul Dover. Emma îi de- 
scrise de zece ori proprietatea din Merton. În acelaşi 
timp, aproape în fiecare zi, vizită la spitalul în care mi- 
cul captain Parker cobora încet-încet spre moarte. Miş- 
ați şi din cauza lui, şi din cauza durerii pe care i-o pri- 
cinuia lui Nelson stingerea acestui ofiţer, soții Hamilton 
au mai rămas patru zile. După ce-au plecat spre Londra, 
Nelson a întocmit, în aceeaşi seară chiar, o scrisoare dis- 
perată adresată domnului. Thompson (foloseau în conti- 
'nuare ficțiunea în corespondenţă) : „M-am întors la bord, 
dar nu am mai găsit-o pe Emma. Mi se va frînge inima. 
'Stau aici tăcut şi parcă prostit. Cele patru portrete în- 
făţișind-o pe lady Hamilton se află, toate, pe pereţii ca- 
binei mele, dar am pierdut originalul. Ne-am despărţit 
pentru a ne regăsi, totuși, curînd. Trebuie, aşa va fi. 
Scumpa mea soţie, oare cum voi suporta despărţirea ? 
Dumnezeule, ce schimbare ! Dar vor veni și timpuri mai 
bune, de va voi Domnul. lubește-o mult pe Horatia mea 

şi pregăteşte- -mi ferma. Cerul să te binecuvînteze. Amin,. 
amin, amin“. 

Micul căpitan Parker s-a stins la 29 septembrie, di-. 
mineața. Păşind în urma cortegiului funebru, Nelson a: 
plins. La 4 octombrie el află că fuseseră semnate pre- 
liminarele de pace cu Franţa. „Sper că te-ai întîlnit cu. 
domnii Haslewood şi Bootle și că veți putea intra în po- 
sesia proprietăţii din Merton înainte de 10 octombrie, 
dată la care sper că Amiralitatea mă va schimba la co-: 
mandă. Te asigur că mai mult nu voi sta“. 

Tom Allen, credinciosul său marinar-chelner, primise: 
deja ordinul să facă bagajele. Era, totuși, prea devreme. 
„Amiralitatea, îi scria Troubridge, dorește să rămineţi la: 
comandă pînă la semnarea păcii. Este o chestiune de 
securitate pentru regat“. Nelson ridică din umeri, agitîn-: 
du-şi ciotul. Securitate, haida-de, jocurile erau făcute ? 
Nu cumva voiau pur şi simplu să-l păcălească ? 

Amiralul înjura urît cînd vorbea de Amiralitatea: 
aceasta din ce în ce mai chiţibuşară, mai zgîrcită, mai 
răuvoitoare şi mai necinstită. Da, Nelson ştia — lucru: 
de altfel cunoscut în toate cercurile maritime — că ju- 
mătote din părţile ce reveneau din capturi marinarilor: 
nimereau în buzunarele controlorilor, verificatorilor, con- 
tabililor şi ale altor slujbași șarlatani. „Dar ce să fac? 
îi scria Nelson prietenului său Davidson. Doar nu-mi 
pot ridica în cap toți grangurii !“ Davidson se oferise 
să-l împrumute, ca să poată cumpăra proprietatea de la 
Merton, ofertă acceptată de altfel foarte repede : proprie-— 
tatea costa nouă mii de lire, iar Nelson nu dispunea de- 
cît de trei. „Expediția din Baltica m-a costat 2000 de 
lire, iar de şase săptămîni am mai cheltuit 1 000“. 

Invidioşii spuneau că Nelson trăia pe picior mare. 
Dar el era atunci, probabil, omul cel mai vestit și cel: 
mai popular din tot Regatul-Unit, omul al cărui nume- 
aducea linişte în sufletul populației alarmate, iar viața lui 
nu avea citușşi de puţină legătură cu cea a cutărui sau: 
cutărui senior, mare proprietar — care nu-şi dăduse os- 
teneală decît aceea de a se naşte — sau cu cea a prie- 
tenului său Davidson, care făcuse avere ca furnizor af 
marinei regale. Că Nelson era silit să împrumute de la: 
Davidson, fiindcă Amiralitatea îi datora sume conside- 

rabile — şase luni de soldă, plus restanţe din drepturile 
cuvenite de la capturi — iată scandalul moral pe cate 
cu toţii se prefăceau a nu-l vedea. În faţa înaltei socie- 
tăţi, bărbatului căruia avea să i se înalțe o statuie la 
optzeci de metri înălţime, în inima Londrei, i se ridica 
împotrivă propria obirșie. de plebeu şi legătura sa, afi- 
şată, cu lady Hamilton ; iar pe deasupra invidia multor 
camarazi din Navy, care îl făceau răspunzător pentru 
cele două operaţii neizbutite din portul Boulogne. ` 

Un Nelson; pe deplin conștient de situaţia sa, îşi 
mușca zăbala: în minuscula cabină a fregatei diñ rada 
Duneior. După o spectaculoasă furtună de echinoxiu, că- 
zuse o ploaie rece, apoi se lăsase ceața. Iar în sinistra 
zare un singur licăr : Merton, liman al tihnei, al confâr= 
tului, al liniştirii. Cu nepriceperea specifică oamenilor 
care nu s-au născut în belșug, Nelsoii — în pofida si- 
tuaţiei sale financiare deloc mulțumitoare: — lăsase 
Emmei întreaga latitudine de a cumpăra un surplus de 
mobilă pentru country house (în parte gata 'mobilată), 
precum şi toate cele necesare unei ambianţe agreabile. 
Şi o barcă, deoarece un braţ de rîu trâversa domeniul : 
fireşte, Emma era cea care avea să vislească plimbîn- 
du-și amiralul ciung — ce straşnic subiect pentru carica- 
turişti, observa Nelson. Iar în rîu tot soiul de pești, pei- 
tru lordul Hamilton. De asemenea, grajduri și coteţe pen- 
tru păsări, şi porci, şi alte orătănii de curte. Emma 'îi 
scria că, întrucît creşterea vitelor aduce venituri, Merton 
putea deveni un domeniu rentabil. Iar Nelson îi dădea 
în toate crezare. Ori numai se prefăcea. „Mulțumită eco- 
nomiilor pe care le vei face, vom fi foarte bogaţi“. Lor- 
dul Hamilton îi sprijinea în părerile lor : „Prin achiziţia 
pe care aţi făcut-o, toate proprietăţile din împrejurimi 
şi-au sporit imediat valoarea, iar prin revînzarea Mer- 
ton-ului aţi putea realiza acum un beneficiu de o mie de 
lire. Nicicînd nu am văzut atita bunăstare adunată într-un 
spaţiu restrîns ca acesta. Nu aveţi de făcut altceva decit 
să veniți şi să vă desfătați aici, cît mai repede“. El în- 
suşi se şi desfăta, deoarece nici vorbă nu putea fi să-i 
desparţi cumva pe cei trei. Pînă în cele din urmă, se pare 
că lordul Hamilton nu era chiar atit de ruinat pe cît o 
spusese cînd începuse a-şi vinde antichităţile, căci sco- 

iea bani frumoși de pe urma moşiei de familie pe care 
© poseda în Milford, în Ţara Galilor. Nelson nu voise să 
imprumute însă nici un ban de la el pentru cumpărarea 
domeniului Merton. „Mai bine mor“, spusese el. 

Pe generalul francez venit la Londra pentru semnarea 
preliminariilor de pace mulţimea nu l-a huiduit: dim- 
potrivă, l-a aplaudat, l-a aclamat. Populaţia era totuşi 
atit de mulţumită, de ușurată, că trecuseră toate, încît 
au putut chiar fi auzite strigătele de „Trăiască Bona- 
parte !“ “Foarte puţini istorici englezi au relatat după 
aceea manifestările acestea, iar cîţiva s-au simţit datori 
să scrie că pe Nelson chiar îl indignaseră, că el repetase 
ideea potrivit căreia asemenea pace nu avea să fie trai- 
nică. Pioasă minciună. În nici una dintre scrisorile sale 
Nelson nu a ascuns că atunci el dorea pacea, că dorea să 
sc retragă la Merton. 

La 13 octombrie el primi la bordul navei Medusa o 
vizită. Vizita lui William Pitt (zis al doilea Pitt), care 
demisionase de curînd, după ce: fusese prim-ministru 
vreme de șaptesprezece ani. Pitt a povestit că l-a găsit 
pe amiral într-o cabină îngheţată, suferind din pricina 
răului de mare, a unui guturai strașnic şi a durerilor de 
dinţi. 

— Tot ce-mi doresc, i-a spus el atunci, este să am o 
cameră încălzită, un foc bun şi cîţiva prieteni sinceri. 

— Veniţi să cinaţi la mine, la Walmer, l-a invitat Pitt 
care avea acolo o casă, pe coastă, foarte aproape, chiar 
în faţă. 

Nelson îi mulțumi, dar motivă că este mult prea obo- 
sit ca să mai iasă noaptea pe o ambarcaţiune : 

— Nu aş mai coborî pe uscat acum nici dacă ar fi 
să iau masa cu arhanghelul Gavriil. 

Pacea de la Amiens avea să fie semnată abia la 25 
martie 1802. Dar întrucît Nelson invocase din nou şu- 
breda lui sănătate, Amiralitatea i-a îngăduit să plece în 
permisie la 22 octombrie 1801. 


Dacă luaţi metroul la Piccadilly Circus, îl schimbaţi 
la Earl's Court ; apoi coboriţi la Wimbledon, iar de acolo 
mai luaţi un autobuz pentru doar cîteva minute, ca să 
ajungeţi la Merton. Oraş industrial, cu 75.000 de locui- 

tori, la periferia Londrei. Este, în fapt, tot Londra. „Ma- 
rea Londră“, adică aceea pe care ai dreptul să nu o iu- 
beşti — case înalte, antrepozite, uzine, iar cînd deasupra 
cetăţii se alcătuiește cupola accea, din ceaţă si fum slo- 
bozit de` uzine, ea se întinde pînă aici. 

În 1801, era doar un sat. Sat udevărat. „Totuşi, spun 

locuitorii lui, ne găsim la mai puţin de o oră cu trăsură 
de Hyde Park“. Locuitorii se cunosce aici cu toţii; Mer- 
torţ este un sat mare „incredibil de bucolic“, avea să 
spună Nelson, din pricina numelor pe care le au fur- 
nizorii : măcelarul se numeşte Grecnfield (păşune verde), 
băcanul Woodman (pădurar), cel care închiriază cai Pear- 
tree” (păr). Gabriolcta care îl transporta pe Nelson şi 
bagajele sale sosi la Merton într-o vincri 23 octombrie 
1801, dis-de-dimineaţă. Vizitiul struni caii, pentru a trece 
pe sub arcul de triumf înălţat de săteni; coti apoi la 
dreapta, pe o alee mare străjuită de copaci îndesiţi şi 
trecu de un portal foarte jos croit într-un gard viu. Acolo 
era casa. 
„O casă din cărămidă roșie, construită în urmă cu apro- 
ximativ un secol, în stilul lui Palladio, cu ferestre mari 
şi ornamente din piatră. În fața ușii, un spaţiu acoperit 
cu nisip avînd pe margini borne legate prin lenţuri şi 
două felinare. Fațada, orientată spre răsărit, domina un 
parc cu pajiști verzi, coborînd în pantă lină spre un braț. 
al riului Wandle peste care se arcuia un pod de tip ita- 
lian ; parcul se întindea și mai departe. „Ce tare m-am 
îngrijorat văzînd că toamna scutura frunzele de pe acum, 
scria. Emma. Dumnezeule, dacă totuși Merton nu o să-i 
placă !“, dar Nelson a privit în jur și a spus: „Este 
Paradisul. 

Chiar și numai faptul că ajunsese să-l vadă îi reîm- 
prospăta puterile. Încă din prima seară el ieşi spre a 
primi felicitările și a parcurge satul iluminat în cinstea 
lui. Nelson proprietar la Merton ! Locuitorii nu-şi mai 
încăpeau în piele de mindrie, socotind că ilustra pre- 
zență nu putea fi, pentru ei, decît un mare bine. Același 
entuziasm se manifestă duminica, zi în care Nelson se 
duse la biserică, întovărăşit de soţii Hamilton. Urări de 
bun sosit în timpul predicii pastorului, flori oferite de- 
copii la ieşire. Să amintim de pe acum că respectul acesta: 

afectuos al locuitorilor din Merton, respect care nu avea 
să se stingă niciodată, i-a fost totdeauna preţios amira- 
tului şi, se pare, salvator chiar pentru sănătatea lui. Ca 
foarte mulţi dintre oamenii cu fire nervoasă, avea ne- 
voie, într-adevăr, de o baie în bunăvoință și admiraţie, 
avea nevoie să se simtă iubit; el, omul în stare uneori 


de! rea-voinţă și chiar de cruzime morală — oare cu 
Fanny nu era crud? — nu.suporta nici măcar indife- 
renta. 

Avem impresia — de altfel nici nu încape îndoială — 


că rîurile Angliei erau pe atunci mult mai bogate. Lordul 
tiamilton scotea zilnic din Wandle enorme cantități de 
Deste, îl aducea la bucătărie şi îl împărțea vecinilor. Nel- 
son ieşea în fiecare zi, mereu salutat cu căldură, iar el 
nu se arăta deloc trufeș, dimpotrivă : apropiat cu toată 
lumea. Plimbările acestea le făcea îmbrăcat civil, deşi tre- 
buie să subliniem că numerosi portretişti de-ai săi l-au 
înfățișat numai în uniformă. Doar două descrieri ne în- 
găduie să ni-l imaginăm pe erou în haine civile. A fost 
văzut la Londra „pe cap cu o pălărie deformată, îmbrăcat 
cu o mantie cafenie în dungi, aruncată, simplu, pe 
umeri“ ; după unii exegeţi putea fi vorba de o haină 
de marinar ; cele pe care le furniza pe atunci Navy erau 
dintr-o stofă de lînă amestecată cu păr de cămilă, de 
culoare brună și căptușite cu mătase verde ; apoi panta- 
loni și, fireşte, ciorapi. Un altul, nepotul amiralului, l-a 
văzut făcînd onorurile mesei la Merton „în haină neagră 
foarte îngrijită“. 

Întrucit sănătatea i se ameliorase, Nelson se putu duce 
ia Londra de mai multe ori, cel mai des pentru a cere 
Amiralității banii. pe care ea i-i datora. Cînd îl vedea, 
Saint-Vincent se arăta rece și respingător. Nu era sin- 
gurul. Municipalitatea din Londra votă mulţumiri adre- 
sate „Armatei şi Marinei care se află acum în Egipt“, 
fără nici o referire la victoria de la Abukir, datorită că- 
rcia, de fapt, se puteau găsi acolo. În discursul tronului, 
care trecea în revistă evenimentele cele mai importante 
ale anului scurs, nici o aluzie la victoria de la Copenhaga, 
ier guvernul luă hotărîrea să nu se bată medalie come- 
morativă cu victoria. 

— Este o ofensă, a declarat public Nelson. Nu voi mai 
purta nici o decorație cîtă vreme nu va exista această 
medalie. i 

Avea să revină asupra deciziei sale dar, mai multe 
luni în şir, el a dus împotriva instanțelor supreme un 
fel de guerilă de amor-propriu. Prezent în Camera Lor- 
zilor, la 29 noiembrie 1801, el rosti în incinta ei un dis- 
curs mai mult decît dezinvolt, privitor la strategia 
britanică. Refuză, de asemenea, invitaţia la un dineu ofi- 
cial oferit de primărie. Socotind că, poate, amiralui 
fusese brutalizat într-un chip mult prea oficial, guvernul 
votă felicitări publice pentru „planul de apărare a Ta- 
misei“, elaborat de Nelson. Slabă compensație. Nelson 
nu mulțumi şi refuză chiar să le confirme. Cerînd să fie 
primit de către primul ministru (Addington, succesor àl- 
lui Pitt), un secretar îi răspunse cum că înaltul personaj 
ar fi, un timp, extrem de ocupat. Iar Downing Street, 
aborind un aer îndatoritor, îl încunoșştinţă pe amiral că 
răspunsul acesta se datora „unor motive de ordin par- 
ticular“. l 


Deşi se ştie cît de mult preţuieşte în viața englezilor 

o country. house, vreme de cîteva luni nimeni nu rosti în 
fața amiralului numele de Merton. Nelson și Emma în- 
țeleseră foarte bine că nu ar fi avut rost să lanseze in- 
vitaţii: Din fericire, un pretext întemeiat justifica izo- 
larea aceasta : amiralul se găsea, în continuare şi oficial, 
în permisie din motive de sănătate ; iar Emma, în cores- 
pondenţa ei, îngroșa puţin situaţia : „Adevărul este că ne 
străduim cît mai mult să-i facem o viață plăcută. Are 
stări” foarte proaste frecvente, uneori se simte abătut şi 
atunci se aruncă pe o canapea zicînd că se simte ajuns 
la capătul puterilor“. În fapt, din corespondența lui Nel- 
son, reiese că era mulțumit să stea, liniştit, la ţară. „Ern 
famille“, cum scria el în franceză. | | 
.. S-ar cădea, oare,.să i se reproşeze pastorului Edmund 

Nelson, tatăl eroului, de a fi fost unul dintre primii ve-. 
niţi să profite de ospitalitatea cuplului adulter ? O parte 
din societatea londoneză s-a scandalizat : un pastor ! Căci. 
nimeni nu se ducea — nu încă — la Merton, dar făceau! 
în aşa fel încît să afle totul. Găsesc, însă, că pastorul — 

pe care pînă acum nu l-am înfățișat deloc în culori tran- 
dafirii — merită în situaţia dată să fie privit cu indul- 
gență. Bătrîn, suferind, suportînd tot mai greu umezeala 
din Burnham-Thorpe, el se ducea să stea mai mult la 
Bath, într-o casă de pe Somerset Street din Londra şi 
din alte motive însă, unde își alesese un domiciliu lady 
Nelson, adică Fanny. 

„„. — Nu sînt deloc de acord cu el că locuieşte acolo, a 
mărturisit Nelson. Tatăl meu. trebuie să ştie că nu mă 
voi duce niciodată să-l văd î în Somerset Street. 

Este o cinste pentru pastorul Edmund: Nelson, om de 
rînd şi mărginit, că a întreţinut multă vreme: legături 
ufectuoase cu nora sa, atrăgîndu-şi asupra lui, din cauza 
aceasta, răceala ilustrului său fiu. „Mă voi duce să-o. văd 
pe lady Nelson cît timp lucrul acesta ar putea să o re- 
cenforteze, i-a scris el fiicei sale Kitty. Dar mi-e teamă de 
sj mai rău pentru viitor“, - 

Emma, în continuare şireată, stăruise pe lîngă Nelson 
să-l. invite pe tatăl lui la Merton. Bătrînul pastor sosi deci 
la 19 noiembrie: Dar peste ce alţi vizitatori a dat el în 
chiar dimineaţa sosirii sale ? Peste fiul său William, pas- 
torul, cu soția, plus fiica cea mai mare cu gemenele. 

Scrisoarea plină de recunoștință pe care Edmund 
Nelson a trimis-o apoi, după o şedere de o săptămînă “si 
mai bine la Merton, dă a înțelege că stăpîna casei se 
ârătase atentă și afectuoasă, iar lordul Hamilton, execu- 
iîndu-și mai departe partitura din concert, nu contenise 
cu laudele adresate eroului național, astfel că totul atin- 
zese desăvirşirea. „Mă voi duce acum să-mi petrec iarna 
ła Bath, în familia Matcham“, încheiase pastorul. Adică 
în familia celei de a doua fiice. Celălalt pastor, William, 
nu părea cîtuși de puţin grăbit să plece de la Merton. 
Încă se mai găsea acolo la 25 decembrie 1801. Un covor 
de zăpadă acoperea parcul şi țarina, iar în cămine foc 
îmbietor. Emma, la pian, cînta cu copiii. Într-adevăr un 
Crăciun înduioșător, dacă nu ne gîndim că o altă persoană 
ar fi trebuit să se afle acolo, lîngă copii, în locul Emmei : 
lady Nelson. 

Cu citeva zile în urmă sosise la. Merton o scrisoare. 
de la Fanny : 

„Dragul meu soţ. Iată că a trecut destulă vreme de 
cînd nu ţi-am mai scris. Tăcerea pe care mi-o impui este 
mult prea grea față de cît pot îndura sentimentele mele 
de afecţiune ; sper, deci, că-mi vei ierta nesupunerea. Am 
uitat să-ți precizez în scrisoarea din iulie că acum îţi pot 
oferi o casă confortabilă şi bine încălzită. Te rog, dragul 
meu soţ, vino să vieţuim împreună. Nu aș mai putea 
fi fericită în alt fel. Te asigur că nu am decît o singură 
dorinţă pe lume, să-ţi fiu pe plac. Tot restul va fi în- 
gropat. în uitare, spulberat ca un vis. Crede în soţia ta 
devotată“. La citeva zile după aceea, Fany şi-a primit 
înapoi scrisoarea, prin grija lui Davidson : „Deschisă, din 
greşeală de lordul Nelson, dar necitită“. 


Fiţi celebru, stăpin pe o casă frumoasă, mereu așezat 
la o masă bună, beneficiind de un serviciu la fel de bun, 
veļi vedea că orice vi s-ar fi reproșat, ostracizarea într-un 
Establishment nu poate fi veșnică. Cu o intuiţie desă- 
vîrşită, Emma simţise momentul în care avea să fie posi- 
bilă, în sfîrşit, lansarea de invitaţii, fără a risca vreun 
refuz. Unul dintre primii care au acceptat a fost Minto, 
ex-Gilbert Elliot, ex-ambasador la Viena — dacă vă 
reamintiţi, lordul Minto i-a prezentat pe Nelson şi pe 
lordul Hamilton împăratului Austriei, în timp ce lady 
Minto făcuse același lucru cu lady Hamilton. A-l avea ca 
invitat pe lordul Minto era o edevărată lovitură. El sosi, 
întovărășit de încă vreo doisprezece invitați, la 20 martie 
1802, numai pentru a cina, spusese el, dar dormi la Mer- 
ton şi nu plecă decît duminică seara. lată ce i-a scris el 
soţiei sale (pe atunci în călătorie prin Scoţia), de îndată 
ce s-a înapoizt la Londra : 

„in ce priveşte domeniul luat în ansamblu și felul de 
viață de aici, aș spune că mă și înfurie, mă și întristează 
totodată. Nu pot scăpa de impresia asta. Nu sînt în mă- 
sură să-i caut (lui Nelson) rîcă pentru slăbiciunea lui, dar 
nimic nu mă va putea face vreodată să-i dau dreptate 
doamnei Hamilton. Ea calculează eventualele șanse ale 
unei căsătorii, ca şi cum sir William nu ar mai fi multă 
vreme un obstacol şi se mîngiie probabil cu speranța că 
va supravieţui soţiei lui Nelson. Pînă una, alta, ea, sir 
William şi toţi slujitorii trăiesc pe spinarea lui. Patima 

iui (patima lui Nelson) este mai aprinsă ca oricînd. Ea 
{lady Hamilton) se apucă uneori să-i servească porții mari 
Ge laude, ceea ce nu-l împiedică de fapt pe cel în cauză 
să continue conversaţia fără să-i pese de ceva, precum 
pruncul cînd suge laptele mamei ! Dragostea pe care ea 
i-o arată nu este numai ridicolă, ci chiar dezgustătoare. 
Pereţii, nu numai cei ai odăilor, dar chiar casa toată, 
scările şi restul sînt acoperite numai cu portrete de-ale 
ei și de-ale lui, de tot soiul și în toate formatele, de ase- 
menea trofee din victoriile navale, pavilionul lui Orient 
etc..., un exces de vanitate care îi dăunează. Mai de în- 
teles ar fi toate astea, dacă lady Hamilton ar fi posesoarea 
casei. Dar să-și transforme chiar amiralul propria casă 
într-un fel de oglindă în care să se contemple toată ziua, 
cît prost gust ! Braham, celebrul cîntăreţ evreu, s-a pro- 
dus dimpreună cu lady Hamilton. Este odioasă : totuşi, 
în pofida tuturor lucrurilor m-a amuzat“. Nu era deloc 
adevărat că toată casa de la Merton trăia pe spinarea lui 
Nelson. În principiu, cheltuielile curente erau împărțite 
între amiral şi soţii Hamilton. 

Regret că nu am găsit nici o urmă din scrisoarea pe 
care lordul Minto a trimis-o desigur (lui Nelson sau 
Emmei ?), pentru a le mulţumi de ospitalitate. Oricum, 
Emma ciştigase partida. Se înțelegea bine cu iubitul, îl 
avea alături, sub ocrotirea ei şi, în mare măsură, în de- 
pendenţa ei, iar asta o făcea fericită. Dar fericirea nu 
i-ar fi fost deplină fără freamătul și aplauzele lumii. 
Merton era acum lansat : în fiecare zi, soseau între doi- 
sprezece şi cincisprezece oaspeți, invitaţi pentru mai multe 
zile ; cheltuiala nu conta, furizorii se arătau copleșiți de 
atîta onoare : „Factura ? Senioria voastră să nu-și facă 
griji, nu-i grabă“. Registrele de cheltuieli ale domeniului 
Merton, ţinute de doamna Cadogan, au fost cercetate cu 
de-amănuntul, istorici contabili au venit cu cifre, dar 
nimic n-ar mai fi plin de zădărnicie decît citarea lor, căci 
comparația cu prețurile şi banii s-ar dovedi imposibilă, 
or ar însemna realizarea de către economiști a unei exe- 
geze înnebunitoare ; înţelegem numai că Emma chel- 
tuia mult, mult mai mult decît îi mărturisea soțului. Iar 
Nelson se lăsa purtat de val; astfel se întîmplă, adesea, 

cu cei care nu au dat peste ceva bani decit mai tîrziu; 
adevărații bogătaşi se pricep să-şi administreze bunurile. 

Nelson a aflat din gazete că paceu cu Franţa fusese: 
semnată — la Amiens. Anglia renunţase la cuceririle din 
ultimul război, cu excepţia insulelor Trinidad şi Ceylon. 
Malta fusese înapoiată Cavalerilor, Minorca — Spâniei, 
Capul — olandezilor, iar Martinica şi Guadelupa, Franţei. 
Franţa evacua în întregime Egiptul şi regatul Neapole,. 
‘recunoștea granițele Turciei și cele ale Portugaliei. Ga- 
zetele puneau în lumină un detaliu : Bonaparte, devenit 
consul pe viață, semnase toate documentele doar.cu pre- 
numele : Napoleon. Peşte citeva zile Amiralitatea îl 
anunţă pe Nelșon că nu mai cra în permisie, ci într-un 
concediu de lungă durată pe uscat, cu jumătate de soldă. 
După semnarea păcii, majoritatea ofiţerilor de marină 
se pomeniră în. aceeaşi situație. 

Ziua de 26 aprilie, ziua de naştere a Emmei, fu şăr- 
bătorită la Merton dimpreună cu o altă serbare întim- 
plătoare și emoţionantă — botezarea cu prenumele : 
Fatima Emma Charlotte Nelson Hamilton, nici mai mult 
nici mai puţin, a- -unei tinere slujnice negrese, pe. căre 
Emma o adusese din Italia. Păstorul a specificat în re- 
gistrul parohiei că era vorba de „o negresă de aproximativ 
douăzeci de ani, născută în Egipt, luată de pe un vas de 
sclavi şi aflată în prezent sub protecţia Prea Onorabilei 
lady Hamilton“. 

A doua zi dimineaţa, Nelson care ştia de cîteva zile 
că tată] său se simţea rău, îi scrise cumnatului Matcham : 
„Dacă îşi exprimă dorința să mă vadă, mă voi duce în 
mare grabă — dacă atunci nu va fi prea tîrziu“. La două 
ore după ce scrisese, primi o scrisoare din Bath : bătrînul 
pastor murise. Nelson îşi spusese probabil că era prea 
tîrziu să se mai ducă la Burnham, unde avea să fie în- 
gropat pastorul. Oricum, nu s-a dus. Emma îi scrie fra- 
telui William că amiralul avea să suporte, curînd pro- 
babil, o intervenţie chirurgicală. William se ocupă de 
înhumare. Nelson îi spusese lui Davidson să reglementeze 
ìn contul său toate cheltuielile. 


La Londra season ţinea două luni, mai şi iunie, uneori 
chiar mai mult. Nici vorbă nu putea fi ca Emma — prin 

urmare și pentru soțul ei şi pentru Nelson — să nu fie 
la Londra în săptăminile acelea. Soții Hamilton îşi păs- 
traseră apartamentul din Piccadilly Street. „Niciodată 
mai puţin de douăsprezece persoane la cină sau supeu“, 
se fălea Emma. Nici un invitat nu se arăta cîtuşi de puţin 
mirat văzînd că Nelson lua parte la mesele acelea vesele, 
la atît de puţină vreme după moartea tatălui său. Dar 
morții:nu pot fi înviaţi, iar viaţa trebuie trăită mai 
departe... . 

` Season însemna teatru, muzică, dineuri, supeuri, pre- 
cum şi acele routs, cursele de cai de la Epsom ; de ase- 
menca, pentru: un număr destul de mare de amatori 
boxul și luptele de cocoși. Nici soţii Hamilton, nici Nel- 
son nu erau amatori de box; le plăceau însă celelalte 
distracţii. Drumul pînă la terenul de curse — cu echipaje 
eteroclite,.cu trăsuri trase de patru cai de rasă alături de 
cîte o brişcă ţărănească — însemna el însuși o scenă de 
un mare pitoresc ; apoi, mulţimea, o tălăzuire fără sea- 
măn,. frămîntarea, stîrnită de pariuri şi curse, izvor de 
discuții pentru bărbaţi și femei care altfel nu-și vorbeau 
niciodată, despărțiți de bariera dintre clase. 

Dineurile şi supeurile din Piccadilly Street, numărul 
23, cu Nelson ca punct de atracţie — era totuși omul cel 
mai vestit din Regatul-Unit — închipuiau pentru Emma 
adevărate triumfuri. Cina se servea la ora 7 seara, iar 
supeul între 10 şi 2 noaptea. Nimic din alte ţări nu găsea 
asemănare cu acele routs, invenţie tipic englezească. Zi- 
lele în care Emma le organiza se îmbulzeau în casa lor 
o sută cincizeci de persoane, și chiar mai multe. Atunci, 
mai toată mobila era trasă la perete. În stradă,o încîl- 
citură. de trăsuri ale invitaţilor, iar ferestrele, toate 
improșcau lumină. Lordul şi lady Hamilton îi întîimpinau 
pe invitați în vestibul, aceştia îl salutau apoi pe Nelson, 
după care se îndreptau spre bufet, sau mai degrabă în- 
cercau să se apropie de acesta. Nu se făcea muzică, nu 
se jucau cărţi sau zaruri, nu se închegau conversații ; dar 
se suridea, se făcea schimb de saluturi, important era să 
afişezi aerul că multă lume îţi este cunoscută. Cu toții 
ieșeau: de acolo frînți, buimăciţi, deși nu rareori se duceau 
apoi:la. o altă petrecere, de același soi. Cea mai frumoasă 
descriere a rout-ului poate fi socotită o scrisoare, citată 

de Léonce Peillard, a contesei de Fat-Lals către lady 
Finwich : 

„Draga mea lady Finwich, ultima serată oferită de 
marchiza de Diamonds a întrecut tot ce s-a putut vedea 
pînă astăzi, de la potop:încoace. A spune că a fost lume 
multă ar fi stupid şi foarte departe de adevăr: Londra 
toată se strînsese acolo ; mulțimea cra atît de mare, încît 
prin saloane nu se mai putea circula deloc ; aproape toate 
doamnele s-au pomenit cu toaletele sfişiate. Nici vorbă 
să-ţi poţi face rost de un pahar cu apă. Panourile trăsurii 
mele s-au spart în timp ce traversam noianul aceia de 
echipaje pentru a ajunge la ușa marchizei. Dar nu aş fi 
voit să lipsesc de acolo pentru tot aurul din lume. O, a 
fost minunat !&. 

Vă daţi aşadar seama, fără îndoială, că singura deo- 
sebire dintre petrecerile din vremea aceea şi cockteilurile 
noastre de astăzi este că, la despărţire, oamenii nu-şi 
spuneau : „Atunci, ne-am înţeles, îţi dau telefon“. 

A supravietui încercărilor impuse de season nu era 
totul, căci imediat după aceea începeau recepțiile în coun- 
try house. Emma se şi apucase să întocmească invitaţiile, 
dar lordul Hamilton declară că nu voia să mai vadă pe 
nimeni la Merton. 

— Dar asta e cu neputinţă ! 

— Atunci să plecăm, un timp, de aici. 

Şi bătrinul lord avu o inspiraţie. 

— Să mergem să vedem proprietatea mea din Milford. 

O călătorie. De ce nu? O călătorie, își zicea Emma, 
poate avea şi un bun efect monden dacă este oarecum 
bine orchestrată. La 21 iulie, patronul de la hanul Steaua 
din Oxford — pe atunci hotelul cel mai bun — primi 
o scrisoare prin care i se cerea să rezerve camere, cu 
începere din ziua următoare, pentru trei familii şi un 
gentleman singur, plus un tînăr, toate persoane de rang 
mare. Era vorba de ilustrul trio, căruia i se adăuga pas- 
torul William cu soţia, plus soţii Matcham şi unul dintre, 
fiii lor. Soții Matcham nu aveau să facă parte din grup 
decît pină la Gloucester, apoi aveau să se întoarcă la 
Bath. De la Oxford, ceilalţi călători — dormiseră noaptea 
dinainte la Box Hill — nu mai aveau de parcurs pînă la 

Milford Haven decît patru sute de kilometri. Patru sute 
de kilometri pentru cinci persoane, într-o trăsură cu 
arcuri nemiloase, pe drumuri care aduceau cu drumurile 
de ţară, după cum o dovedesc şi gravurile din epocă... Şi 
tot atitea la întoarcere. Dus-întorsul avea să fie efectuat 
în mai mult de șase săptămîni, cu etape numeroase şi o 
şedere la Milford. Bătrinul Hamilton nu se plînse ni- 
ciodată. Călătoria aceasta, pe care el o voise, însemna 
pentru el o distracţie, nu un supliciu ca dineurile și 
routs-urile. Și-apoi cîte nu puteai vedea pe drum !... 

Oxiord era de multă vreme un oraş bogat în istorie, 
un centru cultural ilustru. Uzinele, instalate astăzi la pe- 
riferia lui, nu existau încă. La 22 iulie 1802, lordul Nel- 
son. și lordul Hamilton fură declaraţi doctori honoris 
causa ; cu acelaşi prilej, pastorul William, parazit neabă- 
tut, fu numit doctor în teologie ; era şi dinainte, dar al 
universităţii din Cambridge. Nimic de mirare în privința 
acestor distincţii. A doua zi însă, aduse o surpriză. 

— Se înţelege că vom merge la Woodstock, să ducem 
salutul nostru ducelui de Marlborough, spusese lordul 
Hamilton. 

Woodstock este un sat în vecinătatea căruia se ridica 
(se mai ridică şi astăzi), într-un parc vast, palatul Blen- 
heim, reședința ilustrei familii. El fusese dăruit de na- 
țiunea engleză lui John Churchill, primul duce de Marl- 
borough, după victoria sa de la Blenheim în Olanda 
(francezii o cunosc sub numele de bătălia de la Hoech- 
staedt) împotriva mareșalului Tallard, în 1707. Lordul 
Hamilton întrebase dacă descendentul marelui om şi fa- 
milia lui se găseau la Blenheim. Da, se găseau. 

Trăsătura intră în parc, ajunse pînă în apropierea 
castelului, unde călătorii coboriră. Lordul Hamilton rosti 
în faţa unui majordom numele său şi pe cel al lui Nelson. 
Omul intră în castel, din care ieși peste cîteva minute, 
rugîndu-i pe toţi să ia o clipă loc pe băncile din parc. 

— Ciudată primire, spuse Emma. 

Totuși au așteptat. Destulă vreme, mai mulţi slujitori 
aduseră o masă pe care așezară o gustare. Majordomul 
îl pofti să se servească. Urmară clipe de tăcere uluită. 

— Ai spus bine numele noastre senioriei sale ? în- 
trebă lordul Hamilton. 

— Desigur, senioria voastră. Dar ducele şi duc 
pot ieşi. 

Vizitatorii s-au retras într-o tăcere funebră, fără să 
se utingă de gustare. Din cite putem deduce, Emma a 
fost acea care, mai tirziu, nu s-a putut înfrîna să nu po- 
menească despre afrontul acesta, care îi umplu de bucurie 
pe dușmanii ei. Explicaţia ceu mai verosimilă ar fi ur- 
mătoarea : ducele de Murborough nu voise dinadins să 
primească scandalosul trio, întrucit cl nu stergea nimic 
cu buretele. În cazul acesta cu atît mai puţin, cu cît abia 
se scursese anul de cînd cîteva gazete publicară niste 
scrisori de dragoste — Dumnezeu știe cum fuseseră ob- 
ținute — ale fiului său, tînăr soţ şi tînăr tată, adresate 
soţiei unui membru din Parlament. Un scandal, socotea 
ducele, era de ajuns. 

Emmei i-a trebuit un timp să uite... Prea fusese 
mare umilinţa înghițită... 

— Dacă aş fi fost regină, îi spunea ea lui Nelson, ai 
fi primit după Abukir un principat, iar Blenheim ar fi 
fost numai bun să-i slujească drept grădină de zarzavat. 

Alte eşecuri nu au mai avut a suferi, dimpotrivă. 
Gioucester i-a primit pe călători în dangăte de clopot. 
De-a lungul meandrelor rîului Rye, care lega Ross de 
Brecon, ţăranii din Heredfordshire, oameni foarte de 
treabă, îi salutară cu focuri de pistoale, presărindu-le în 
cale frunze de laur, iar o fanfară aștepta la debarcader. 
Apoi, Tara Galilor, foarte frumoasă vara cu peisajele ei 
alcătuite din povîrnișuri păduroase, cu pescari purtînd 
cămăși de pînză roșie. Toţi fermierii lordului Hamilton le 
ieșiră înainte. Şi cine credeţi că-i aştepta, în sfirsit, la 
Milford ? Prea onorabilul Charles Greville, administra- 
torul domeniilor unchiului său, sosit acolo înainte şi care 
organizase din vreme ceremonii grandioase, sărbători. pu- 
blice, ca de pildă aşezarea pietrei fundamentale a unei 
biserici, regate! cu visle, tîrg țărănesc, iarmaroc și un 
banchet la care au fost de faţă lordul Kensington; lordui 
Cawdor și căpitanul Thomas Foley. Greville îi instalase 
pe oaspeți într-un hotel bun, cu o minunată privelişte 

spre mare ; toată lumea era încîntată. Întilnim, în această 
latură mărginașă a Ţării Galilor, uşor mingiiată de un 
braţ al Gulf Stream- -ului, o vegetaţie aproape subtropi- 
cală de-a dreptul surprinzătoare. Conștient că are de luat 
în piept un drum destul de greu pînă la moștenirea un- 
chiului, se întrecea în amabilităţi în timpul excursiilor şi 
pic-nic-urilor. 

Itinerarui de înapoicre trecea prin Swansea. Încă o 
cetățenie de onoare pentru Napoleon, iar de-a lungul tra- 
seului — necurmate onoruri, recepții, sărbători. În 
scurtele sale cuvinte de mulțumire, Nelson spunea că 
nu uvusese alt merit decit acela de a comanda mereu 
ofițeri și marinari plini de talent, de curaj. „Nu-mi ră- 
mînea decit să le arăt inamicul, că Victoria ne şi încu- 
nuna pavilionul“. Aplauze, aclamații. La Birmingham, 
călătorii sosiră cu două ore înainte faţă de orarul pre- 
văzut, anume pentru a evita o mulţime prea mare şi tot 
clocotul.ci, ajungind astfel mult mai ușor la hotel. Muni- 
cipalitatea îi invitase la teatru, unde ilustrul actor Blisset 
juca în „Nevestele vescle din Windsor“. O frază din 
textul lui Shakespeare îi oferi potrivitul prilej de a se 
întearce spre avunscenă, unde se aflau Nelson şi prie- 
tenii săi. 

În fata celui mai mare stăpin al pământului, jur ! 

În asistenţă, strigăte de bucurie, aclamații. Duminică, 
5 septembrie, după ce s-au întors în sfirsit la Merton, 
Emma îi scrise lui Davidson : „Călătoria noastră a' fost 
minunată, știu pe unii care or să crape de ciudă“. De 
gelozie.. 


Emma găsi scrisoarea soțului ei pusă bine la vedere 
pe birouașul la care se așeza cînd se apuca să întocmească 
numeroasele ei invitaţii. „Ultimii patruzeci de ani ai 
vieţii mi i-am trăit în clocotul caracteristic însărcinării 
pe care o am. Iată-mă ajuns la o vîrstă care îţi cere să 
te odihnești și îmi făgăduisem o căsuţă liniștită, calmă, 
deși îmi dădeam bine seama — am spus lucrul acesta cînd 
ne-am căsătorit — că voi fi devenit un bătrin cînd soţia 
mea va fi mai fi în toată strălucirea tinereţii şi la apogeul 
frumuseții sale. Timpul acesta a venit și trebuie să pri- 
vim Cît mai înţelept; întru marele bine al amîndurora. 

Din nefericire, gusturile noastre, în ce privește felul de 
a înţelege viaţa, sînt foarte diferite. Nu pretind, sub. nici 
un raport, să trăiesc retras, dar nu deseori să găsesc la 
masa noastră mai puţin de douăsprezece, patrusprezece 
persoane, iar acest du-te-vino neîntrerupt ne readuce la 
situaţia care îmi plăcea atit de puţin în Italia în timpul 
ultimei perioade a şederii mele în ţara aceea...“ 
Gazetele comentaseră călătoria din Tara Galilor, des- 
criseră recepţiile, astfel că, de îndată ce Emma lansase 
din nou invitații — mare afluenţă la Merton, oameni 
fericiți să-i vadă pe cei trei celebri, fericiţi să profite de 
o atit de plăcută ospitalitate şi mai fericiţi încă să se 
reverse după accea în clevetiri veninoase. Emma triumfase, 
domnise și, dintr-o dată, această scrisoare a soţului. Bă- 
trinul lord prefera să se explice pe o astfel de cule, deoa- 
rece în discuţii Emma avea totdeauna dreptate. Cu toate 
că suportase atit de bine călătoria, agitația de la Merton 
şi mai multe dialoguri cu Emma în privinţa cheltuielilor. 
excesive îl storceau de puteri ; voise să-şi ușureze sufietul. 
„Nu mă pling, dar simt că soția mea își îndreaptă 
întreg interesul spre lodul Nelson și spre Merton. Cu- 
nosc foarte bine puritatea prieteniei lordului Nelson faţă 
de Emma şi față de mine, ştiu cît de greu ar fi pentru 
amiral, prietenul nostru cel mai bun, o despărţire, dacă 
ca ar trebui să aibă loc. Sînt deci hotărît să fac tot ceea 
ce îmi stă în putere pentru a evita situaţia aceasta ex- 
tremă, care ar dăuna tuturor, dar mai cu seamă dragului 
nostru prieten. Dacă totuşi cheltuielile casei, precum şi 
celelalte cheltuieli, nu ne vor depăşi posibilitățile (aici 
văd eu un pericol), doresc să mergem mai departe cu 
telul nostru de viaţă, dar cum nu voi mai avea ani în- 
delungați de trăit, toate clipele îmi sînt preţioase şi aș 
vrea să mi se îngăduie, uncori, să fiu stăpîn pe mine 
însumi, spre a-mi petrece timpul după gustul meu, fie 
luînd parte la partidele de pescuit, de pe Tamisa, fie spre 
a mă duce la Londra ca să frecventez muzeele, Societatea 
Regală, Clubul de Joi, vînzările de tablouri etc... Acesta 
îmi este planul și ne-am putea înţelege foarte bine și mai 
departe, dar sînt ferm hotărît să nu mai iau parte la 
ridicolele ciorovăieli care prea des s-au ivit între noi 
aducînd cu ele o amărăciune greu de suportat în situaţia 

de față. Dacă, într-adevăr, nu putem trăi laolaltă într-un 
chip plăcut, o despărţire rezonabilă şi bine riînduită ar 
fi poate de preferat. Mi-am expus clar intenţiile. Nu-mi 
mai rămîne timp de pierdut pentru baliverne, pentru 
șovăieli. Îţi cunosc şi îți admir mult talentele, minunatele 
tale calități ; dar nu sînt atit de orbit încît să nu-ţi văd 
cusururile și sînt primul care şi le destăinuie pe ale sale“. 

Încă se mai vedea urma unei bune formaţii diploma- 
tice. Geamătul bătrinului lord inspiră milă, compătimire, 
dar nu ai nevoie să citeşti prea mult printre rînduri pen- 
tru a nu înțelege că ele cuprind și un avertisment, un 
ultimatum. Emma şi Nelson l-au înțeles foarte bine, dacă 
ar fi să judecăm chiar şi numai după schimbarea adusă 
regimului de viaţă de la Merton în săptămînile ce-au 
urmat. Lordul Hamilton fu dus în cele mai bune locuri 
de pescuit și însoţit de amiral la ședințele Societăţii Li- 
terare, la expoziţii. „lar anul acesta vom organiza minu- 
nate sărbători de Crăciun în familie“ i se mai spusese 
bătrînului lord. 

Într-adevăr. De faţă erau familia pastorului, surorile 
lui Nelson cu soţii lor, cu copiii lor; pe masă, curca 
îngrăşată la Merton, în şemineul cel mai mare buturuga 
de Crăciun tăiată în codrii Mertonului, nici un invitat 
din afară. Ce şi-ar fi putut dori mai mult lordul Hamil- 
ton? Emma nu-i mărturisise — o făcuse doar pentru 
alții — că în urmă cu cîteva săptămîni îşi ștersese o la- 
crimă citind anunţul care vestea moartea lui George 
Romney (şaizeci, şi opt de ani), „după o lungă şi grea 
suferință“. Romney, cel care, cu penel de îndrăgostit; 
imortalizase pe pînză nenumărate chipuri de-ale Emmei; 
Romney, care o cunoscuse atît de tînără, care îi şi fu- 
sese, poate, fugar iubit, pentru care ea nutrise, neîn- 
doielnic, un sentiment sincer... O, cît de departe rămăse- 
seră toate acestea ! Iar viața îşi urma drumul. 

Pentru a întreţine şi mai bine, la Merton, un climat 
de familie, Emma dădu la începutul lui ianuarie un bal 
al copiilor, care îi atrase toată simpatia mamelor din 
împrejurimi. Cînd începură să cadă zăpezile, cei trei 
nedespărţiţi (lordul Hamilton se liniștise deplin) prefe- 
rară să se întoarcă pentru o vreme la Londra, decît să 
stea în casa aceea mare, friguroasă. Emma îşi mai domo- 

lise întrucîtva prea multa-i aplecare spre viața mondenă. 
Nelson luă din nou cuvîntul în Camera Lorzilor, dè data 
aceasta într-un chip strălucit, privind necesitatea de a 
supune echipajele din Navy unei mai bune instruiri. 
Subiect cît se poate de oportun, deoarece la scurt timp 
după aceea, la 8 martie, regele adresă Parlamentului un 
mesaj prin care cerea să fie luate absolut toate măsurile 
legate de securitatea regatului ; se semnalau din nou 
mișcări în porturile de război franceze. 

La jumătatea lunii martie, imediat după reîntoarcerea 
celor trei la Merton, Nelson află că, în caz de reluăre a 
ostilităţilor, avea să comande flota din Mediterana, si încă 
de pe acum îi fusese încredinţată o nouă navă- amiral : 
Victory, cu o sută zece tunuri. Dar iată, din nou, ' ne- 
prevăzutul. 

Emma intră brusc în odaia în care Nelson scria : 

— Lordul Hamilton şi-a pierdut cunoştinţa. 

Nu se pierduse ċu totul, dar căzuse, iar gura i se 
strimbase puţin. Un atac. Bătrânul gentleman, șaptezeci 
şi trei de ani, fu cîteva zile inconştient, apoi păru să-și 
revină. Ba chiar îşi regăsi, deplin, luciditatea : 

— Doresc să fiu dus la Londra. Vreau să fiu sub aco- 
perișul propriu, cînd va bate inevitabilul ceas. Şi vreau 
să dictez, neîntîrziat, un codicil la testamentul meu." 

A suportat destul de bine reîntoarcerea la Londiă şi 
i-a primit cu demnitate pe membrii familiei care au venit 
să-l vadă. Dar după aceea puterile au început să-i slă- 
bească ceas de ceas, fără ca medicii să mai poată face 
pentru el cîtuși de puţin. Şi a încetat să mai respire la 
6 aprilie 1803, dimineaţa, fără dureri, în timp ce soţia îl 
sprijinea cu ambele-i braţe, iar Nelson îl ţinea de mînă. 

Amândoi şi-au manifestat apoi sincera lor durere. Nel- 
son îi scrise prinţului William Henry, viitorul rege Wil- 
liam al IV-lea : „Nicicînd nu a pierdut societatea un gen- 
tleman mai desăvirșit, mai integru... Eu pierd un prieten 
care de treizeci şi șapte de ani nu m-a vorbit decit de 
bine“. În jurnalul ei, Emma a notat: „6 aprilie, zi nefe- 
ricită pentru o Emma disperată. La ora zece și zece mi- 
nute, sir William, soţul meu binecuvântat, m-a părăsit“. 

Nelson se supuse corectitudinii, părăsind în aceeaşi 
zi chiar locuința din Piccadilly Street, deși cumnata lui 


360 


venise să stea cu Emma. Se mută la numărul 19, pe 
aceeași stradă, deasupra dughenei unui șelar. Sicriul lui 
sir William părăsi Londra, pentru a fi transportat 
— lungă călătorie — pînă în micul ţintirim din Milford, 
unde odihnea prima soţie a fostului ambasador. 

Peste cîteva zile Emma îi scrise bărbatului care îi 
vorbise atît de uman şi chiar atît de cald, într-o zi din 
vara anului 1781, într-un salon din Up Park; celui care 
0 smulsese din ignoranță dintr-o viață a neorînduielii 
şi îi civilizase frumuseţea, celui care o învățase totul, 
înainte de a o împinge în brațele bărbatului care acum 
plecase în moarte... „Lady Hamilton ar fi fericită să ştie 
cît timp îi va îngădui domnul Greville să şadă în apar- 
tamentul din Piccadilly. Ar dori să mai știe dacă își 
propune să-i plătească datoriile“. Lordul Hamilton 0:asi- 
gurase pe Emma că-l însărcinase pe Greville cu treaba 
aceasta şi, într-adevăr, o făcuse. Dar Emma nu-i -mărtu- 
„risise lordului decît o parte din datorii, iar Greville știa 
totul. Răspunsul lui fu imediat şi scurt: lady Hamilton 
trebuia să părăsească neîntirziat locuinţa din Piccadilly 
Street, numărul 23. Nici un cuvînt despre datorii, :Nel- 
son era indignat. 

— Îţi dăruiesc domeniul Merton, îi spuse el Emmei. 

Și cu cele trebuitoare traiului. Voi lua toate măsurile. 
`: Avea să facă lucrul acesta înainte de a pleca pe mare. 
Pină atunci Emma se mută într-o casă mică, pe Clarges 
Street. Testamentul lordului fu deschis în Piccadilly 
Street, numărul 23, în prezenţa a vreo douăsprezece: per- 
seane, printre care se aflau, fireşte, şi Emma, Greville, 
Nelson. Emma nu se arătă nicidecum surprinsă aflînd că 
Greville era declarat moștenitorul tuturor bunurilor. Ea 
primea un dar imediat, de 300 de lire — un ajutor — și 
-© pensie anuală de 800 de lire, dintre care 100 îi reveneau 
doamnei Cadogan pentru tot restul vieţii. În codicilul 
adăugat după atacul suferit, lordul Hamilton specifica 
plătirea datoriilor văduvei, de către Greville, pînă la 
suma de 450 lire. „Dacă totalul datoriilor depăşeşte cifra 
aceasta, ele vor putea fi stinse prin restanţa pe care mi-o 
datorează Tezaurul din cheltuielile de reprezentare ca 
ambasador la Neapole“. Greville își stinse cu greu pe 
buze un surîs. Testamentul se încheia cu o dispoziţie 

testamentară pentru Nelson : „li dăruiesc prea dragului 
meu prieten, lordului Nelson, duce de Bronte, minie- 
tura pe email a lui Bone, reprezentind portretul Emmei 
executat de doamna Le Brun. Este, într-adevăr, o ne- 
însemnată mărturie a marii mele stime față de senioria 
sa, bărbatul cel mai virtuos, mai loial, cel mai curajos 
pe care l-am întîlnit vreodată. Dumnezeu să-l binecu- 
vinteze şi ruşinea să-i acopere pe cei cure nu vor spune 
așa să fie!“ Nimeni nu a spus așa să fie, tăcerea a fost 
destul de lungă, fireşte străbătută de uimiri ; şi nimeni 
nu va şti vreodată cure a fost adevăratul fond al firii 
lordului Hamilton, personaj ciudat, amestec de orbire 
voită, de umor sumbru şi de răutute cu efect întîrziat. 


Miercuri 18 mai 1803, ora 4 dimineaţa, zori nu prea 
limpezi... O trăsură de poştă străbate grăbită drumul 
dintre Londra și Portsmouth ; înăuntru, doi bărbați, doi 
ofiţeri de marină, înfășuraţi în mantăile lor, Nelson și 
aghiotantul său. Nelson coboară cînd şi cînd geamul gro- 
solan al portierei, se apleacă în afară, câ să tragă în piept 
aer proaspăt de ţară, dar mai cu seamă pentru a des- 
luşi cîte ceva din peisajul ale cărui contururi se des- 
prind atit de greu din beznă. „Mă simt bine, aşa cum 
de multă vreme nu m-am mai simțit; atunci cum se 
face că vederea mi-a slăbit. Cea a singurului meu ochi 
sănătos. Cind Moseley mi-a spus că poate ar fi nece- 
sară o operaţie, i-am răspuns că, desigur, cu cît mai 
devreme, cu atît mai bine, i-am dat mînă liberă. Dar el 
a aşteptat, şi acum e prea tirziu“. Războiul cu Franta 
fusese declarat de două zile. Înţelegem prea bine șovă- 
sala, aşteptarea doctorului Moseley ; ce răspundere stri- 
vitoare pentru el în cazul în care operația nu ar fi reu- 
sit, lăsindu-l orb pe amiralul comandant al flotei din 
Mediterana ! Amiralitatea, care nu l-a prea răsfățat pe 
Nelson, spera acum că singura apariţie în Mediterana a 
învingătorului de la Abukir avea să fie de ajuns pentru 
a-l descumpăni pe Bonaparte, pentru a-l tulbura și, 
poate, descuraja. „De mi-ar mai fi ochiul sting destul de 
bun !* Este singura lui grijă, restul a fost dat uitării, 
lăsat în urmă — problemele băneşti, ideea de a locu; 
cu Emma, acum după ce lordul Hamilton a murit, dł- 

vorțul de Fanny : da sau nu, va cânsimţi ea oare ? Dar 
todte problemele, toate grijile acesteau au rămas de- 
parte. Nelson 's-a desprins de ele cu. atit mai mult cu 
cît acum aleargă spre mare, spre elementul acesta care, 
deşi aspru şi ostil din punct de vedere fizic, îl regene- 
vează, îi redă forțele morale și vigoarea inteligenţei. 
Nelson suride totuși, cu anume duioșie, atingînd mi- 
<ul medalion pe care Emma i l-a pus în buzunarul ves- 
tei. În săptămiînile acestea agitate avuseseră totuși vreme 
să o boteze pe micuța Horatia. Horatia Nelson Thomp- 
son în registrul parohiei, care în vremea aceea ţinea loc 
de registru al stării civile. lar Nelson a mai găsit timp 
să oficializeze deplin donația domeniului Merton, care 
avea să treacă în posesia Emmei, dimpreună cu o rentă 
anuală de 1.200 de lire; în ce privește datoriile, mai 
tirziu. Amiralul nu are decât o singură dorinţă : să ajungă 
cît mai repede cu putinţă la Portsmouth. Mai erau ati- 
tea de făcut! De îndată ce fu înștiințat că trebuia să-și 
pregătească de drum navele, Nelson, asistat de doi co- 
misari, îi convocase în locuința sa provizorie din Picca- 
dilly Street, numărul 19, deasupra dughenei şelarului, 
pe. comercianții în măsură să execute comenzi pentru 
tiota din Mediterana ; vreme de cîteva ore, oamenii 
aceștia au luat notițe, în timp ce amiralul dicta repede- 
tepede. Da, unui amiral i se cuvine să ştie ce cantitate 
de hrană şi băutură, ce haine de schimb, cîte vele, şi pa- 
rime, și școndril, cîte ghiulele şi butoaie cu praf de 
pușcă pentru tunuri or să trebuiască, săptămîni în şir, 
oricum pînă la Gibraltar, zecilor de nave şi zecilor de 
mii «de oameni ai flotei ; pe primul loc, deci, furnizorii : 
și: amicul Davidson, se înţelege. Așadar, au plecat cu 
toţii, s-au pus pe treabă, iar mărfurile şi materialul au 
tost scoase din magazii, au luat drumul Portsmouth-ului, 
parte dintre ele au și fost, aproape, încărcate la bordul 
navelor, tot traficul şi mișcarea aceasta au intrat de fapt 


în rutină într-o ţară maritimă atît de mare ca Regatul- 
nit. 


1 Pari lungi de lemn, cu diferite întrebuințări la bordul 
aavelor. 

În sfîrșit, ziua a pus pe fugă noaptea, se trece acum 
prin sate sărace, unde oamenii privesc cu gura căscată 
la trăsura aceasta atît de zorită, la altele... O haltă, pen; 
tru schimbarea celor doi cai din care ies aburi, hamurile 
lor sînt îmbibate de sudoare... Iată alţi doi cai, nu trẹ- 
buie pierdut timpul. Totuși, la Liphook, la optzeci de 
kilometri de Londra, vizitiul declară că trebuie luată o 
gustare de dimineaţă, iar dacă aveţi cunoștință de vreo 
putere în lumea asta, în stare să spună „nu“ unui vi- 
zitiu care vrea să mănince sau să bea, dezvăluiți-mi-o 
şi mie. Ciţiva oameni beau în sala din hanul acela mic, 
dar aghiotantul îl instruieşte pe hangiu să i se dea re- 
pede o cameră amiralului înainte de a fi recunoscut, să 
i se servească tea, herring and tomato, și totul va îi bine. 
Nelson se ospăteuză, desigur, cu poftă, apoi pleacă mai 
departe, în aclamaţiile unei mici mulțimi, cum să fi 
avut hangiul curajul să-şi ţină limba, cînd vorba ceea, 
îi călcase pragul un erou.naţional, cinstea era prea mare. 

Petersfield, Horndeam, mirosul mării s-a şi făcut 
simţit. Este ora unu după-amiază cînd trăsura se opreşte 
în Portsmouth, în faţă la Royal Naval Barracks i, unde 
căpitanii Hardy şi Sutton îl aşteaptă pe amiral. Portui 
este înţesat de nave comerciale, care aşteaptă să fie al- 
cătuite în convoaie, e doar război. 

— Unde-i Victory ? 

Hardy întinde braţul. 

— Acolo, în radă, sir. Departe. Abia poate fi des- 
luşită în soiul acesta de ceață. 

Nelson nu o zăreşte deloc. Ofițerii generáli coboară 
spre debarcader, pe o scară de piatră care a devenit veš- 
tită, o şalupă îl așteaptă acolo pe amiral. La ora 3, trei- 
sprezece lovituri de tun şi un pavilion albastru ridicat 
la arborele mare al navei Victory fac cunoscut că ami- 
ralul. comandant al flotei din Mediterana se află la bord: 
Este vorba de un fel de formalitate, căci Nelson nu va 
rămîne, pe Victory, el va urca la bordul navei Amphion, 
cu ea va porni la drum. Victory nu este încă deplin pre- 
gătită, lipseşte o parte din echipaj și apoi mai este flota 
din Mediterana, oarecum împrăștiată pe mare — unele 


1 Cazărmile marinei regale. 

nave se găsesc la Gibraltar, altele la Malta ori aiurea — 
va trebui adunată, se va sta de vorbă cu comandanții de 
escadre, vor trebui alese bazele, pe scurt, pregătit tea- 
trul bătăliei, iar pentru aceste preliminarii Nelson pre- 
ferà o fregată. 

__ La Portsmouth, în High Street şi South Parade, mare 
încilceală de trăsuri de poștă şi trăsuri particulare, iar 
zeci de căruțe cu livrări, trase de cai viînjoşi, se îndreaptă 
spre pontoanele de îmbarcare, unde descarcă munţi de 
lăzi şi baloturi, în timp ce hamalii însărcinaţi să ducă 
bagajele ofiţerilor urlă pentru a-şi croi drum. În gloata 
aceea, noul secretar al lui Nelson simte că înnebunește. 
O întreagă parte din mobilierul destinat apartamentelor 
amiralului pe Victory, mai exact o sofa şi un fotoliu, 
la care el ar fi spus că ţine mult, sînt de negăsit, ca și 
lenjeria de masă. Vinul din rezerva personală a fost în- 
direptat, din greșeală, spre clădirea Vămilor, cușeta lui 
a rămas într-o căruță trimisă Dumnezeu ştie unde. Să 
nu ne pierdem capul, toată dezordinea aceea avea să fie 
înlăturată a doua zi. lar peste alte două, străzile Ports- 
mouth-ului aveau să-și recîștige liniștea, să pară chiar 
pustii... Dar în seara şi în noaptea aceasta, cîteva ore 
încă de fericire brută pentru marinarii bătrinei și glo- 
rioasei Navy, beţie şi femei, ce vreţi, peste cîteva săptă- 
mini vom fi poate morţi, hăcuiţi pe punţile acestor fru- 
moase nave ori înecați, lunecînd spre abisuri. „Pe mor- 
mintul marinarului nu înfloresc trandafiri“... 

Fregata Amphion a ridicat ancora, dimpreună cu alte 
nave, sîmbătă 21 mai 1803, pe ploaie şi briză puternică 
dinspre nord-est. Scrisori scurte — amiralul avea atitea 
de făcut ! — își începură lungul şi anevoiosul drum, pe 
mare şi uscat, spre noua locuință a Emmei, Clarges 
Street, Londra. Prima purta chiar data zilei de pornire, 
ora prinzului : „Crede-mă, te rog, scumpa mea Emma, 
deși “sînt fericit că părăsesc acest groaznic Portsmouth, 
lepănarea navei mă face să simt, cu cruzime, că nu mai 
vieţuim pe acelaşi clement“. Peste cinci zile, glasul fiinţei 
iubite părea şi mai depărtat : „Iată-ne acum în mijlocul 
golfului Gascogne. Nimic altceva în afară de: cer şi 
mare...“ -> 

Doi ani fără a coborî pe uscat 


LA FINELE PRIMAVERII ANULUI 1603, 
Franţa era o ţară uriașă. Douăzeci şi opt de milioane de 
iocuitori (Marea Britanie avea cincisprezece), a cincea 
parte a populaţiei din Europa. Prin 'adăugarca cuceri- 
rilor : patruzeci şi cinci de milioane; în trei săptămîni, 
fără să se lovească de nici o rezistenţă, Mortier ocupàse 
Hanovra ! pînă la Elba. Nici o Putere nu cutezase a face 
vreo mișcare. Supremaţia militară a francezilor cra stri- 
vitoure, absolută. Cine i-ar mai fi putut ţine piept ius 
Bonaparte ? Anglia. Dar şi ea... Războiul împotriva An- 
gliei, un război popular. Angliei trebuia să i se dea o lo- 
vitură în inimă, asta trebuia, plus operațiile de detaliu, 
de diversiuni îndepărtate : Bonaparte avea să se ducă 
la Londra, să dicteze englezilor legea comună a popoare- 
lor şi a regilor. 

Dar pentru asta mai trebuia traversat şi Canalul 
Mînecii. 

Consulul ales pe viață ştia că flota de război fran- 
ceză nu era în stare să-i răpească Angliei stăpînirea 
mării ; totuşi, opinia publică — pe vremea aceea se spu- 
nea poporul francez — voia să asiste, neapărat, la o. ac- 
ţiune. Atunci? Atunci Bonaparte s-a reîntors la ideea 
aceea a flotilei. La navele cu fundul plat. 

Flotila de invazie din 1801 putrezise la Boulogne, nu 
mai era nimic de făcut. Avea să fie construită o alta, 
asta se şi făcea. Se construia cu rîvnă nu numai pe tàr- 
mul mării, dar și la Paris, la Saint-Germain, la Cem- 
piegne, pînă la Colmar şi Strasbourg. “Abia construite, 
navele coborau pe rîuri și canale pînă la fluvii, iar mai 
departe pînă la gurile lor, de unde luau direcţia Bou- 


1 În germană: Hannover; capitală a vechiului stat germamw 
cu același nume, din Saxonia de Jos, guvernat o lungă perioadă 
de 'regi englezi și menţinut sub stăpînirea Angliei (cu excepţia 
anilor 1803—1814, cînd Hanovra a fost ocupată, apoi dezmera- 
brată de francezi) pină în 1866, cînd a trecut la Prusia. (N,t.}- 

fogne, înaintind foarte aproape de ţărmuri, chiar de-a 
lungul lor. Croaziera engleză nu era niciodată departe, 
dar bateriile de coastă îi -ocroteau drumul. Acţiune de 
mai mare anvergură decit cea din 1801, iar concentra- 
rea de la Boulogne era şi ea mult mai importantă. În 
estuarul Liane şi într-un bazin mare, săpat în numai cî- 
teva luni, francezii îngrămădeau navele de debarcare pe 
cîte nouă, zece rînduri lățime; au mai umplut şi alte 
porturi ca Etaples, Wimereux, Wissant, Montreuil, Am- 
bleteuse și, mai la nord, Calais, Gravelines, Dunkerque, 
Nieuport, Ostende, Vlissingen ; coasta franceză urca foarte 
sus : pînă la gurile rîului Escaut pe care Anglia nu su- 
ferea deloc să le vadă franceze. 

„„.— Vreau, spusese Bonaparte, o flotilă de aproxima- 
iiv două mii de unități. 

Pretutindeni, zgomotul ciocanelor. Francezii constru- 
iau şalupe-canoniere, ca în 1801, şi canoniere, de fapt 
asemănătoare, nave mici de 20, 25 de metri, cu gree- 
ment de bricuri sau lughere, fiecare cu cîte patru tu- 
nuri de 12 sau 24 şi capabile să transporte o companie 
de infanterie. Mai erau lansate în număr mare penișele ! 
tără punte, mînuite mai ales cu ajutorul vislelor — toate 
vase cu pescaj mic și fund plat, robust, bun pentru eşuări 
pe. plajele engleze, de pe care soldaţii ar fi putut sări 
uşor pe uscat, sub acoperirea tunurilor din ambarca- 
tiuni. 

- Amiralul Bruix, fost ministru al Marinei, fusese nu- 
mit comandantul flotilei, dar Bonaparte ţinea să aibă 
el întiietate și îl bombarda cu mesaje : „Am nevoie de 
© armată cu dublu ţel, adică marinari-soldaţii, și crea 
„batalionul marinarilor Gărzii“. Pe țărm era construită 
o gigantică tabără din lemn ; grenadieri şi voltijori erau 
trecuți la visle cîteva ore, zilnic. „Cei care nu vor putea 
merge în radă vor visli în port“. Pe măsură ce soseau, 
navele erau constituite în secţii, divizioane, escadrile, 
afectate, fiecare, transportului unei unităţi determinate. 
L-am mai întîlnit pe Pierre Forfait, inginer, care încă 
din 1798 susţinuse adoptarea ambarcaţiunilor cu fund 


i Barcaze mari nepuntate. 

plat, inventate de Muskeyn. Acum, Forfait era mai en- 
tuziast ca oricînd : 


— Vom avea, în sfirşit, o flotă în stare totodată + să 
transporte o armată şi să-şi croiuscă un drum prin flota 
inamică. Micile noastre nave se vor concentra, la ne- 
voie, cîte douăzeci, cincizeci, o sută, pentru a ataca o 
navă engleză. Manevrind bine și cu repeziciune, dato- 
rită vislelor, şi trăgînd la rasul apei cu tunurile lor de 
calibru mare, vor veni de hac mastodonţilor. În rest, vor 
mai avea oare nevoie să lupte ? O zi de calm dosăvirșit 
și vor putea trece cu ajutorul vislelor, în timp ce navele 
engleze 's-ar pomeni de-a dreptul imobilizate. Sau, de 
ce nu, sub obrocul unei nopți fără lună? 

Ofițerii de marină francezi, cei mai mulţi, ridicau din 
umeri. Amiralul duce Decres, ministru al Marinei, spu- 
nea cui voia să-l asculte că ideile lui Forfait şi ale fana- 
ticilor săi erau „monstruoase, paradoxale, absurde : con- 
cepții pe cît de false pe atît de dezastruoase“. Însuşi 
Bruix nu părea entuziasmat. Dar Bonaparte hotărîse. 

Nişte fregate ale croazierei engleze angajaseră într-o 
hărțuială cîteva nave ale „flotei de invazie“, care se 
aventuraseră la cîteva mile de coasta franceză în cursul 
unor exerciții, iar zvonul se răspîndise în tot Regatul- 
Unit. Ca şi în 1801, populaţia se înfricoșa; la Torbay, 
Hull și în Scoţia s-a putut chiar asista la unele scene 
de panică ridicole. Interpelat în Camera Comunelor, gu- 
vernul Addington a luat măsuri spectaculoase ; de data 
aceasta nu mai era vorba, ca în 1801, de a pregăti opinia 
pentru tratative de pace. Așa cum urma să vedem în 
1940, cînd Hitler avea să-și pregătească operația „Leul 
de mare“, echipe construiău pe litoralul englez forturi 
mici, turnuri de pază, presărau pe plaje obstacole, erau 
pregătite trupe auxiliare, o armată de rezervă. Ca şi în 
1801 (și, ca mai tîrziu, în 1940), prin orășele și tirguri, 
uneori chiar mai departe de țărm, puteau fi văzuţi băr- 
baţi de toate virstele făcînd exerciţii cu ciomege. Gu- 
vernul strîngea o flotilă de canoniere, pentru a face faţă 
navelor de debarcare ale francezilor. 


Ca şi căpeteniile navale franceze, șefii de la Amira- 
litate ridicau din umeri. Nu că l-ar fi crezut, cumva, pe 

Bonaparte incapabil. să treacă Pasul Calais, dar nu aveau 
încredere în forturile acelea mici, în trupele auxiliare şi 
in canonierele mici. Ei socoteau că cea mai bună metodă 
de a ţine departe pericolul invaziei era menţinerea croa- 
zierei, engleze cît mai aproape de coastele franceze. Mai 
socoteau — iar ideea avea să-i vină curînd și lui Bona- 
parte. — că șansa (după părerea lor, minusculă) pentru 
flotilą franceză de a traversa Pasul Calais nu se putea 
ivi decît dacă francezii aveau să provoace un angaja- 
ment naval de anvergură în alt punct, operație care ar 
fi eliberat, pentru scurt timp, strîmtoarea. Învățătura ; ; 
să fie împiedicate forțele navale franceze să iasă din por 
turile lor pentru a se grupa. Keith primise ordinul să 
aștepțe în Marea. Nordului, -Cornwallis stătea în largul 
portului Brest, iar Nelson fusese trimis să țină sub su- 
praveghere 'Toulonul. 


Numele navei Victory a și străbătut două secole. Q 
puteți, vedea la Portsmouth, Royal Dockyard, de la orele 
10,30 (11,30 duminica) pînă în amurg. Impresionantă, 
designr, prin încremenirea-i mută şi prin liniştea păş- 
trată” de vizitatori. Dar cu velele desfășurate ar fi tre- 
buit ea să fie admirată, așa cum a văzut-o Nelson tiş- 
nind 'din “ceața subțire a unei dimineți de vară, în largul 
coastei provensale. Coca înaltă, vopsită în negru, cu 
benzi albe orizontale pe liniile bateriilor. Era moda lan- 
sată de doi sau trei ani de către Nelson, Nelson fashion. 
Trei mii de metri pătrați de velatură. Nu zburînd pe 
mare ca un cliperl, ci tăind valurile cu forţă. O sută 
zece tunuri, nouă sute de oameni la bord, totuşi navă 
cu bune calităţi nautice, manevrînd bine la toate vite- 
zele. Este ` drept că navele acestea de prim rang nu de- 
păşeau șaizeci, şaizeci şi cinci metri, lungimea unui mo- 
dest cargou, din zilele noastre. Dar ele erau stăpîne pe 
mare şi, pînă la urmă, chiar pe uscat. Şaizeci de metri : : 
în mînă 'lui Nelson un pumnal strașnic. 

Plecat din Portsmouth, la bordul fregatei Amphion, 
cu mai multe nave mari, Nelson o pierduse din vedere 


t Vclier foarte rapid, de cursă lungă, folosit în secolele 
trecute. 

pe Victory în timpul unei furtuni la sud de golful Gas- 
<ogne, dar asta nu avea importanţă, căci o întilnire fu- 
sese fixată în largul portului Toulon. Pătrunzind în Me- 
diterana, Nelson începuse printr-un tur de pistă (Malta, 
Sicilia, Napoli, apele Sardiniei și ale Corsicii), pentru a 
situa, aduna sau deplasa toate navele britanice prezente 
pe această mare și trecute, din momentul acela, sub or- 
dinele sale. Apoi, direcția nord, şi o regăsise pe Victory 
-— care între timp fusese la Malta. El își arboră marca 
la arborele mare al acestei nave, la 30 iulie 1803. Aici 
începe o operație navală fără precedent, prelungită în 
timp şi spaţiu, a cărei ultimă consecinţă aveu să fie, după 
üpisprezece ani, căderea lui Napoleon. 

Pe cînd Saint-Vincent se numea încă Jervis, el dă- 
duse” un consemn care, după părerea sa, trebuia să-i asi- 
gure marinei regale o izbîndă totală în războiul împo- 
triva Franței: echipajele să nu fie lăsate în neactivi- 
tate, să fie permancnt determinate să trăiască pe mare 
şi pentru război ; instrucția să-i ţină întruna cu sufletul 
la gură și chiar să-i istovească ; de asemenea, o disci- 
plină de fier, care să nu cunoască iertarea şi indulgenţa. 
Aceeași exigenţă şi faţă de ofiţeri, subordonare fără ṣo- 
văire, nici murmur, să nu trăiască decit pentru a-şi în- 
deplini serviciul. „În chipul acesta Royal Navy avea să 
devină o mașină de război la fel de bine pusă la punct 
ca şi armata lui Frederic cel Mare“. Chiar devenise, ori 
aproape, dar nu numai datorită acestei severităţi ex- 
treme ; se iviseră numeroşi ofiţeri de marină, inferiori, 
superiori şi cu grade înalte, care îşi arătascră valoarea ; 
așa sint timpurile, bune sau proaste. Nelson ştia că tre- 
buie să formeze echipaje adevărate pornind de la adu- 
nătura pe care o îmbarca la începutul campaniilor sale, 
dar dobîndise rezultate bune, umanizînd întrucitva prin- 
cipiile de fier ale lui Jervis. Am mai văzut lucrul acesta 
şi îl vom vedea mai bine, îmbarcaţi cu el la bordul navei 
Victory. Doi ani, fără să cobori pe uscat! Ciţi oameni 
ai mării din zilele noastre mai trăiesc asemenca aven- 
sură ? 

Nelson era furios cînd citea în vreo gazetă că el „ti- 
nea blocus-ul din Toulon“, l 

„— Eu nu blochez escadra franceză în portul acesta. 
Dorinţa mea cea mai fierbinte este să o văd ieşind. ȘI 
adesea mă îndepărtez destul de mult, pentru a.o ispiti 
să se urnească din loc. Căci atunci aş strivi-o. 

Croaziera : Toulon, Gibraltar, Italia pînă în Sicilia, 
Toulon. În faţa acestui port, mereu două fregate rapide 
fac de pază. 

Cîţiva intimi “ai amiralului — dacă asemenea cuvint 
poate fi folosit cînd este vorba de un zeu, căci astfel este 
socotit un amiral englez la bordul navei sale — ţineau 
un jurnal, simțind prea bine că viitorul avea să-l pre- 
ţuiască. 

Apartamentele lui Nelson erau, pentru o navă din 
epoca aceea, vaste şi confortabile. Patru încăperi la pupa, 
sub cele ale lui Hardy, căpitanul de pavilion : un birou, 
un careu (pentru recepții), o sufragerie, un dormitor. Bi- 
roul, în care Nelson lucra cu secretarii săi, avea cinci 
metri lungime şi patru lățime ; primea lumină de afară 
prin nouă ferestre-ghilotină care dădeau spre pupa. Două 
uşi se deschideau spre sufragerie (zece metri pe cinci), 
de unde o scară conducea direct la dunetă; alte două 
uși ale sufrageriei dădeau spre un culoar care, la rîn- 
du-i, ducea la bucătărie și oficiul-cămară. O pinză vop- 
sită în carouri albe și negre acoperea pereţii. Dormitorul 
iui Nelson avea șase metri pe patru. În afară de cuşeta 
amiralului, un divan şi un pat de fier pliant, o masă, 
mai multe gheridoane, scaune, o comodă, un lavabou, 
totul în acaju, în stil georgian, solid, funcţional, dar 
elegant. 

Ca mulţi oameni de acţiune (printre care şi Bona- 
parte), Nelson nu se odihnea regulat; dormea cu între- 
ruperi, cîte puţin, şi ziua, și noaptea. Dar, neabătut, în 
fiecare dimineaţă la ora șase, fidelul Tom Allen intra, 
cu o lampă în mînă, în dormitor: 

— Sir, este ora. șase. Cerul pe trei sferturi noros, 
briză bună dinspre nord-est. Victory se îndreaptă spre 
vest cart nord-vest. 

Mutatis mutandis, după împrejurări, bineînţeles. La 
ora 6,45, gustare în sufragerie, de obicei în compania lui 
Hardy, a medicului, a secretarului personal, a capela- 
nului şi a doi sau trei ofiţeri, cîteodată doar a unuia, 

potrivit zilei respective. Meniul: ceai, fripturi, limbă 
rece şi caldă sau altă carne. La bordul navei Victory 
existau mereu apă potabilă şi hrană pentru patru luni, 
pentru statul major și pentru echipajul de nouă sute de 
cameni. 

După gustare, plimbarea de o jumătate de oră pe 
punte, dacă vremea era frumoasă sau măcar icceptabilă. 
poi, la lucru. Lui Nelson îi plăcea să-l înceapă în to- 
vărăşia secretarului său şi a capelanului care era ṣi in- 
terpret. Amîndoi se numeuu John Scott. 

— Ca să-mi fie mai uşor, spusese Nelson capelanu- 
Tui, îţi voi zice Doctore. 

— Dar, sir, nu sînt doctor. 

— Vei fi, cu siguranţă. 

Într-adevăr, aşa s-a întimplat lu Cambridge. Celălalt 
Scott, secretarul, scotea atunci dintr-un sac mare de hir- 
tie tot ceea ce ultima poștă adusese ca texte redactate 
în limbi străine: scrisori, ziare frunceze, pamilete îm- 
potriva Angliei, rapoarte ale unor emigranţi francezi sau 
spioni italieni. I le dădea lui Nelson, care se uita peste 
le, trecîndu-le apoi capelanului + 

— Vezi-le şi dumneata, Doctore. 

Acest John Scott avea să devină doctor în teologie, 
hu în medicină ; din fericire, căci înfățișarea lui i-ar fi 
speriat pe bolnavi : era schelctic si de o paloare cada- 
verică. Dar ştia perfect aproape zece limbi. Din -pasiune. 
Ca un vultur se arunca asupra cîte unci hirtii întinse de 
amiral şi traducea ; între timp, celălalt John Scott scria. 
Și unul şi celălalt au notat că un lucru îi uimise: ami- 
ralul, atît de puţin înzestrat în privinţa învăţării limbi- 
lor — să ne amintim cît de repede fusese nevoit să aban- 
doneze studiul, francezei — desprindeu adesea, din nu- 
mai citeva cuvinte pescuite ici, colo, sensul general al 
textului. 

La ora 3,30 după amiază, o baterie de tobe, 'denumită 
„Rosbiful bătrînei Anglii“, vestea dejunul amiralului. 
Aceiaşi comeseni ca și la gustare, uneori chiar două-trei 
persoane în plus. În general, trei feluri; apoi deserturi 
variate. De asemenea, trei-patru sorturi de vin, printre 
care totdeauna vinuri de Bordeaux și şampanie. ‘Unul 

dintre,.comesenii permanenţi a notat că, în ce-l privea, 
amiralul se arăta sobru — ades nu minca decît o bucată 
de ficat sau o aripă de pasăre cu macaroane și totdeauna 
foarte puţin sărat. Un pahar de șampanie în timpul me- 
sei, apoi. trei sau patru pahare de vin — „niciodată mai 
mult“... Niciodată mai mult ? Știm acum ce trebuie re- 
ţinut în legătură cu Nelson şi băutura. Drept este însă 
că în croazieră sau în timpul operaţiilor a băut totdea- 
una cu măsură. 

După masă, cafea și lichioruri. Apoi, cînd timpul o 
îngăduia, o plimbare de un ceas pe punte — totdeauna 
ia pupa, se înțelege — în timp ce o orchestră cînta. Şi 
din nou la lucru. Ceaiul era servit cu puţin înainte de 
ora 19,00, după care Nelson întreținea o atmosferă de 
salon, „iar dacă cineva nu se simţea în largul său, 
aceasta nu se putea întîmpla decit din proprie vină, în- 
tr-atit se arăta amiralul de simplu, de politicos şi de 
uman, cu toată gloria și distincţiile care îl acopereau“. 
La ora 20,00, pahar mare de punci, cu tort sau biscuiţi, 
apoi fiecare îi făcea amiralului urarea de noapte bună. 
Doctorul a notat că, din douăzeci și patru de ore, sir Ho- 
ratio işi: petrecea pe punte aproximativ şase ore, „nicio- 
dată destul de bine îmbrăcat“. 

Altfel, picior bun, ochi bun (unul singur). În cea mai 
mare perte a verii lui 1803 Nelson nu s-a plins nici de 
vedere, nici de sănătate. De altfel întreaga flotă era să- 
nătoasă. „Astăzi, 24 august, pot raporta că în toată flota 
din Mediterana doar şase oameni sînt la pat“. Era, pen- 
tru vremea aceea, un record, fără îndoială. Obţinut, în 
bună parte, mulţumită antiscorbuturilor — lămîie, ceapă 
-- prescrise de Nelson în meniurile echipajelor. A ve- 
gheat la cumpărarea lor în Sicilia, de asemenea a ur- 
mărit ca lregatele-curier să aducă şi ele în timpul croa- 
zierei tot ce trebuia. Simţ umanitar, însă şi — sau poate 
mai ales-— convingerea lui Nelson că a nu avea decit 
echipaje sănătoase era la fel de util ca și a fi stăpin pe 
tunuri bune. 


În vara aceea din 1803, Nelson era fericit şi pentru 
că priimiea veşti bune de la Emma, care îi povestea cum 
se străduia. familia Nelson. să-i îndulcească singurătatea. 

Fusese primită cu multă afecțiune în familia fratelui pas- 
tor, apoi în cea a surorii căsătorită Mateham. 


Reîntors la Paris după inspectarea taberei de la Bou- 

logne, Bonaparte şi-a pus o serie de întrebări. Oare na- 
vele cu fund plat reprezentau cu adevărat soluţia ideală ? 
Erau ele în stare să traverseze Pasul Calais prin sur- 
prindere ori prin forţă, ducă vreo escudră engleză s-ar 
fi găsit pe-aproape ? În noiembrie 1803, consulul ales pe 
viaţă îşi deschidea inima în fața contraamiralului Gan- 
teaume, amiral comandant al regiunii Toulon : „La Bou- 
logne domnește o activitate intensă şi sper cu la mijlo- 
cul lui ianuarie să pot avea 360 de sulupe-canoniere, 
500 de canoniere şi 500 de penişe; fiecare penişă să 
poarte un obuzier de 36, fiecare cunonieră un tun de 24 
şi fiecare şalupă-canonieră trei piese de artilerie de 24. 
Spune-mi părerea dumitale despre această flotilă. Crezi 
că ne va aduce pe țărmurile Albionului ? ! Ea poate duce 
100 900 de oameni. Opt ore ale nopţii, care ne-ar fi priel- 
nice, ar putea decide soartu universului“. 
- Bonaparte, deja foarte autoritar și prea puţin dispus 
să accepte sfaturi, avea totuşi încredere în Ganteaume, 
pentru că el fusese cel care, cu patru ani în urmă, îl 
adusese din Egipt, trecînd prin croaziera engleză la bor- 
dul fregatei Muiron. Ca majoritatea murinarilor, Gan- 
teaume nu credea în șansele de izbindă ale ambarcațiu- 
nilor cu fund plat într-o luptă angajată cu o escadră 
engleză. „În ultima analiză, îi scria cl lui Bonaparte, 
consider expediţia flotilei — dacă nu imposibilă — cel 
puţin extrem de riscantă ; succesul ci nu poate avea loc 
fără vreun eveniment mai important, imposibil de pre- 
văzut“. 

Imposibil de prevăzut? Cuvîntul imposibil nu este 
franțuzesc ; Bonaparte gîndeşte că cl poate prevedea to- 
tul. Abia a primit răspunsul lui Ganteaume (care pro- 
pune, fără prea mare precizie, ca „O escadră ușoară“ să 
surprindă navele engleze care menţin blocus-ul de la 


__1 Denumirea celtică a Marii Britanii, din pricina albului fa- 
lezelor sale (Albion vine de la latinescul albus : alb). Uneori, ter- 
menul era folosit pentru a desemna în sens ironic Anglia. (N.t.). 


374 


Boulogne și să le îndepărteze din strimtoare timp de 
patruzeci şi opt de ore), că imaginaţia consulului a și fău- 
rit un adevărat plan. Să le fie răpită englezilor suvera- 
nitatea în Marea Nordului „pe un răstimp dat“. Da, iată 
singurul mijloc de a croi drum flotilei. Dar — Bonaparte 
se arată aici mai puţin visător decit Ganteaume — asta 
nu-i treabă pentru o escadră uşoară ; este nevoie de cel 
puţin două escadre reunite. Iată deci planul sau mai bine 
zis cele trei planuri: 1) escadra din Toulon ridică an- 
cora la 11 ianuarie (data a şi fost fixată), își alătură în 
trecere de la Rochefort (care va ridica ancora în timp 
util) în largul porturilor Cadix sau Lisabona și va porn? 
cu ea spre Boulogne ; 2) sau, aceeași operaţie, dar jonc- 
țiunea să aibă loc la insula Aix (în fața portului Roche- 
fort, în trecătoarea Antioche) ; 3) sau escadra de la Ro- 
chefort să fie cea care pornește prima (tot la 11 ianua- 
rie) și se duce la Toulon ; apoi cele două escadre ridică 
ancora de la Toulon, trec de Gibraltar şi ajung în fața 
portului Boulogne în aprilie. Între timp, escadra de la 
Brest trebuie să forţeze blocus-ul lui Cornwallis, astfel 
încit escadra să nu poată intercepta forța navală venită 
de la Toulon. Iar această forță va trebui să facă în aşa 
tel încît să-l înşele pe Nelson în privinta destinaţiei sale : 
să se prefacă, de pildă, că pleacă spre Egipt. Cum: arume ? T 
Vom vedea mai tîrziu. ; 

Din nou consultat Ganteaume scrie că soluția numă- 
rul doi (joncțiune în fața portului Rochefort) i se pare: 
cea mai nimerită. Dar se îndoiește de faptul că sosirea 
în Canalul Minecii a escadrelor din Toulon şi Rochefort 
reunite, douăzeci şi patru de bastimente în total, ar pu- 
tea trece neobservată de englezi. Trebuie așadar ca din 
aceste două escadre să fie alese navele cele mai rapide 
şi să se constituie o escadră ușoară (ţine la asta.!), care 
să apară inopinant la Boulogne. „Mă voi gîndi“, a spus 
Bonaparte. Oricum, rolul principal îl va uvea escadra 
de la Toulon. 


Într-o scrisoare a lui Nelson către Saint-Vincent gă- 
sim ; „Nu rideți, am rău de mare“. S-au dus frumoasele 
zile de vară. Mediterana își arată în fiecare dimineaţă 
înspumatele ei valuri. Conștiincios pînă în cele mai mici 

amănunte ale vieţii sale de marinar, Nelson îşi nota: in- 
tr-un carnețel negru presiunea barometrică, temperatura 
aerului, forţa şi direcția vintului, starea mării. „În ce 
privește vremea, am un barometru cure nu dă greş, 
ciotul“. l 

Dar mai există o temperatură pe care Nelson, in po- 
fida distanței morale imense ce desparte prova de pupa, 
pe orice navă de război, a apreciat-o totdeauna cu multă 
pricepere : cea a moralului echipajului. Contrar tezei lui 
Jervis, exercițiile istovitoare şi pisica cu nouă cozi nu 
ajung pentru a menține în formă nişte oameni, care luni 
de zile nu au în fața ochilor decit cerul şi marea. Pentru 
a le prilejui bucuria de a zări măcar nişte ţărmuri, ami- 
ralul schimba direcţiile croazicrei : Toulon— Villefranche 
(poate fi ceva mai frumos ?), apoi Rosas și Barcelona, 
după aceea Minorca, Majorca, Sardinia, Corsica. „Sau să 
mai arunci ancora ici, colo, două, trei zile — nota Nel- 
son — şi să trimiţi în port o șalupă să cumpere ceapă şi 
alte alimente. Să existe mereu la bord carne bună. de 
oaie pentru bolnavi, de vită cînd se poate, şi apă. proas- 
pătă în abundență. Iarna, doar jumătate din rația de.vin 
şi groguri“:; 

Nelson a trimis fregate.să aducă portocale din Malta ; ; 
a trimis la Malta — unde se fabrica şi se stoca pîinea 
pentru flotă — un contraamiral însărcinat să vadă pen- 
tru ce pîinea ajungea mîncată de gărgărițe ; a cerut au- 
iorităților din Gibraltar să trimită mai multă brînză, 
cacao şi zahăr şi mai puţin orez, căci oamenilor li se fă- 
cuseră lehamite de atîta orez. Lehamite li se făcuseră şi de 
unele delapidări săvîrşite de către superiori, care nu le 
scăpau, şi de aceea Nelson a combătut cu asprime co- 
rupția. Într-ò zi a chemat pe un căpitan care ceruse un 
bon de casă pentru cinci vite şi șase saci de fin. 

— De ce atîtea furaje, de vreme ce vitele sînt tăiate 
imediat ? 

A fost sancționat un căpitan de cargou care ajunsese 
în Malta cu numai a opta parte din încărcătura de căr- 
bune luată din Anglia. Cam întrecuse măsura! Nelson 
a comandat în Anglia — croaziera mai poate dura mult 
— pulovere pentru marinari, mai largi de trei degete și 
mai lungi de zece, ca să nu iasă din pantaloni cînd sînt 

trimişi pe vergi. „Furnizorul celor pe care le aveani ar 
trebui spînzurat“. Iată o imprudenţă : dar dacă era chiar 
Davidson ? i 
În ciuda răului de mare, ceasuri în şir de lucrii:'cu 
secretarii. Scrisorile soseau neregulat, uneori cu''întir- 
zieri uriașe. La 6 octombrie 1803 Nelson primea ordine 
datate din 24 august. Înainte de scrisorile Emmei' des- 
chidea plicurile oficiale. Ea îi spunea că i-a scris pri- 
muilui-ministru Addington, pentru a-i cere să i se acorde 
o parte din pensia soţului, fost ambasador. „Pot: mën- 
iona că m-am străduit să fac tot ce mi-a stat în putere 
pentru a-mi servi regele şi ţara. Chiar și flota, o spun în 
tumina adevărului, nu ar fi ajuns în Sicilia, dacă nu aș 
fi avut norocul să mă pot adresa reginei Neapolelui şi:să 
obțin instrucţiunile ei secrete ; de-aici a decurs refacerea 
flotei din Sicilia şi tot ce a urmat cu atîta glorie pe Nil“. 
Nici un răspuns. Și atunci, o scrisoare către sir Scott, 
prieten al lui Addington : „Rugaţi-l pe domnul Adding- 
ton să se gindească la mine, care fără ajutorul său mă 
voi găsi într-o mare încurcătură“. Nici un răspuns. Seri- 
soare vicepreşedintelui Ministerului Comerţului (Board 
of. Trade) : „Cei care se află la putere nu vor să-mi facă 
dreptate, deşi buzunarele miniștrilor sînt pline de fòn- 
duri secrete“. Era adevărat, dar... din partea ei, o stin- 
găcie. Nici un răspuns. Emma întreprinse lucrări la Mer- 
ton, iar Davidson însărcinat cu girarea bunurilor ei găsi 
că face cheltuieli prea mari. O scrisoare seacă de-a lui 
Nelson către Davidson punea lucrurile la punct: nici 
vorbă ca cineva să se opună intenţiilor Emmei Hamilton ; 
să facă așadar la Merton cele cuvenite. Amiralul unei 
flote măreţe şi costisitoare, de care avea să depindă pro- 
babil viitorul Regatului-Unit, nu putea fi decît sîcîit de 
asemenea constatări privind cîteva mii de lire. 


Din fericire. veștile cu privire la micuța Horatia erau 
bune. De dimineaţa pînă seara alerga și-i mergea gu- 
rița. „Ce mult mi-ar place să-i ascult sporovăiala !“ Nel- 
son află cu plăcere că părea să aibă un temperament vioi. 
„Ca și mama ei, scrie Emma. Dacă nu-i faci pe voie, se 
înfurie“. Vaccinul contra variolei i-a pricinuit dureri 
mari la braţ. „Am visat noaptea trecută, scria amiralul 
ilotei engleze din Mediterana, că Horatia mă striga : 

«Tată !» şi îmi arăta brațul ei micuţ“. Îl vedem așadar 
pe Nelson topindu-se tot mai mult după copila aceasta. 
Avu grijă să-i trimită avocatului său o scrisoare „foarte 
secretă, o deschideţi numai dumneavoastră“, care con- 
ținea un codicil la testamentul său. Horatia trebuia so- 
cotită fiica lui adoptivă si avea să-i poarte numele. La 
momentul potrivit trebuia să i se găsească un soţ bun. 
Avea să primească și dotă. Iar pentru prezent, o reco- 
mandare făcută Emmei, repetată în două scrisori : să fie 
pusă în jurul rîului o plasă trainică, pe toată porţiunea: 
în care traversează parcul casei din Merton, pentru c& 
nu cumva să se înece fetiţa. 

„Cind vei fi ducesă de Bronte — ducesa mea —, 
scria Nelson, de nimic altceva nu o să-mi mai pese!“ 
În toiul treburilor, al marilor răspunderi, acelaşi vis + 
retragerea la Bronto „sub un castan“. Dar iată că visui 
primi deodată o lovitură de măciucă. Nelson ştia — în 
fapt era singura veste primită de la Bronte după o atit: 
de îndelungată vreme — că intendentul său de acolo, 
pe nume Graeffer, murise:*cu tristeţea, notase omul acela 
deosebit, că nu voi mai fi pentru a primi într-o zi pe 
duce şi ducesă“. Nelson ceru şi alte informații i prin Gibs, 
bancherul său devotat ; acest Gibs străbătu — în parte 
călare — drumul pînă la Bronte, dincolo de vulcanul 
Etna, pentru a vedea cu ochii săi pămîntul şi locuința. 
„Castelul“, precizase Graeffer însărcinat cu. construcția. 
Ei da, și ce castel! O minune care costase ochii din cap: 
Gibs a înţeles atunci pe loc motivul, pentru care de cîțiva 
ani, ducatul nu aducea nici o leţcaie de venit. Fiindcă. 
îmbătat de gloria lui Nelson, Graeifer văzuse totul în: 
proporţii grandioase. Acum, văduva acestuia solicita o 
pensie de 200 de lire pe an, pentru ea și fiul ei orfan. 
Așadar, Nelson devenea din nou o glorioasă vacă de 
muls. Concluzia lui Gibs : „În doi, trei ani, după plătirea 
tuturor restanţelor, ducatul va putea aduce aproximativ 
2 000 de lire anual, dar nici asta nu era prea sigur. Mai 
cuminte ar fi fost vinzarea lui; pămintul este bun, aș 
putea găsi cumpărători“. Să vîndă Bronte! A înnebunit 
Gibs ? Poţi vinde un vis minunat? Nelson clasă scri- 
soarea în dosarul Bronte. Şi nu i-a fost dat să-l ma: 
deschidă vreodată... 

„Celelalte veşti din regatul Neapole nu erau deloc 
mai liniştitoare. Deprimat peste măsură, Ferdinand se 
gindea să abdice în favoarea fiului său și să se retragă 
in Sicilia. Informată despre moartea lordului Hamilton 
şi despre captarea întregii lui averi de către nepot, re- 
giua Maria Carolina îi trimise Emmei o scrisoare de con- 
doleanţe : „Ceea ce m-a durut mult a fost chipul nu prea 
avantajos în care te-a rostuit“. A durut-o mult... Dar 
mai apoi, nici un cuvînt, nici cea mai palidă intenţie de 
a veni în ajutorul fostei „sclave“ devotate și atît de mult 
îndrăgite ; toţi cei puternici sînt la fel; de îndată ce nu 
le mai eşti de folos, încetezi să mai exişti. Alt detaliu 
(comunicat de către Hugh Elliott), legat de Maria Caro- 
lina : se pare că avea în momentul acela trei amanți, 
toţi trei emigranţi francezi, dintre care un fost colonel 
şi un fost comandor. 

Ultima știre a anului 1803: amiralul de Latouche- 
Treville a fost numit comandant şef al escadrei franceze 
din Mediterana. Nelson poseda o fişă despre acest per- 
sonaj : 

_ „Louis René Madeleine Le Vassor, conte de Latouche- 
Treville, fiul unui comandant de escadră, a intrat în ma- 
vină la treisprezece ani, în 1758; toate gradele și le-a 
ciştigat în lupte; cîteva avataruri politice: deputat al 
nobilimii în 1789, întemnițat în timpul Teroarei. În 'xirstă 
acum de cincizeci şi opt de ani, sănătate șubiedă din 
cauza figurilor contractate în Indiile Occidentale“. Nel- 
son nu-l iubea pe Latouche-Trâville, „un aristo 1! devenit 
republican“, spunea el. Îi purta pică mai cu seamă din 
pricina articolelor din gazetele franceze privind 'hărţu- 
ielile din 1801 în portul Boulogne : „Celebrul Nelson ți- 
nut în șah de către Latouche-Treville“. Nelson dorea 
acum, mai mult decit oricînd, să vadă escadra franceză 
ieşind din Toulon. „Pare-se că domnul Latouche m-a 
bătut, nu-i aşa ? Să vină !“ 

Binecuvîntate ierni însorite de pe coastele proven- 
sale, ierni legendare, nu aţi fost la fel totdeauna. În ia- 
nuarie și februarie 1804, Victory, spintecînd valurile, în 
fruntea unui şir maiestuos de nave, trecea în largul Tou- 

lonului şi al Genovei prin rotitoare furtuni de zăpadă. 
Nelson, destul de subţire îmbrăcat, ca de obicei, măsura 
duneta în sus şi în jos, scrutind necontenit zarea prin 
lunetă.. De îndată ce o fregată ţișnea de după alba pet- 
dea ce acoperea marea, dădea ordine, punea întrebări : : 
cine. este ? De unde vine ? Latouche avea oare de gind: 
să iasă din Toulon ? Nu. Dar poşta din Anglia, ce veşti 
aducea ? Oricum, de pe la jumătatea lui februarie, poşta 
aceasta părea ciudată ; nu vom înțelege decit încetul cu 
încetul despre ce anume este vorba şi numai din răs- 
punsurile. lui Nelson, căci scrisorile pe care le primea 
„tunci le distrugea. Era vorba de Emma, fireşte. La 
10 februarie, Nelson spera că „orice primejdie a tre- 
cut“ ; la 14, era nerăbdător să afle ştiri privind sănăta- 
tea Emmei şi nădăjduia că era perfect restabilită. Citeva 
zile mai tirziu Royal Sovereign, ajungind la flota din 
Mediterana, aducea scrisori de la Emma, datate din 15 și 
28 ianuarie. „Am avut o febră teribil de mare toată 
noaptea, avea să-i răspundă Nelson... Sărută pentru 
mine pe scumpa mea Horatia și pe cealaltă. Încuviinţez 
numele pe care îl propui“. La cîteva zile după aceea, pe 
o foaie de hirtie nedatată, ideea se repeta : „Sărută pen- 
tru mine pe Horatia scumpa mea şi pe cealaltă. Numeş- 
te-o Emma, dacă este fată“. Da, o fată a născut Emma, 
încă una, la sfirșitul lui februarie 1804. 

Nelson nu și-a regăsit liniștea decît după ce a aflat 
că, într-adevăr, Emma s-a restabilit după naştere. A tre- 
buit apoi să aştepte pînă la 31 martie o altă scrisoare, 
adusă de fregata Phoebe. Emma se restabilise complet, 
dar micuța Emma nu mai exista. La vremea aceea noii- 
născuți mureau ca muștele, iar părinţii se resemnau.. 
Mult mai grav i s-a părut lui Nelson însă alt fapt: ace- 
eaşi scrisoare îl vestea că Horatia (patru ani) a fost grav 
bolnavă, că avusese variolă. Din fericire, fusese salvată. 
„Dacă vreuna din voi două ar fi murit (Emma sau Ho- 
ratia), eu mi-aş fi pierdut minţile“. 

Nici un rînd din jurnalele și corespondenţa persoa- 
nelor. din apropierea lui Nelson aflate la bordul navei 
Victory nu dau a înţelege că amiralul ar fi lăsat să se 
întrevadă, fie și o clipă doar, o vorbă sau atitudine, cum- 

plitele griji care îl frămîntau. Unul dintre tinerii ofi- 
teri, de curînd însurat, scria soţiei sale : „Regula pe care 
amiralul ne-a impus-o este aceea potrivită căreia, odată 
“trecuţi de stinca Gibraltarului, orice bărbat îmbarcat de- 
vine un celibatar“. 


Pentru a sărbători instaurarea imperiului, patruspre- 
zece generali francezi au fost avansați mareșali. Patruspre- 
zece. Sînt adesea enumeraţi în manualele şcolare franceze. 
Avansările din marină au făcut însă mai puţină vilvă: 
trei contraamirali au devenit viceamirali : Decres, minis- 
tru al Marinei (a și rămas în postul acesta) ; Ganteaume, 
amiral comandant la Toulon (avea să comande escadra 
de la Brest) ; Pierre de Villeneuve, comandantul escadrei 
din Rochefort (o va păstra). Glorioși învingători precum 
mareșalii ? Nu. Sint cei trei învinși de la Abukir. Din 
vina lor sau nu, iată un lucru fără importanţă ; dar sînt 

marcați. Are, totuşi, Napoleon alți oameni la îndernină ? 
Preteratul, speranța lui este Latouche-Treville, care a 
şi fost trimis la Toulon. 

Tabăra din Boulogne continua să fie un stup zumzăi- 
tor, iar Napoleon se ţinea la unul și același plan : esca- 
drele din Toulon şi Rochefort se vor uni și se vor avinta 
în direcţia Canalul Mînecii, în timp ce escadra din Brest 
va distrage escadra engleză a lui Cornwallis. La 2: iulie 
1804, împăratul îi repeta lui Latouche-Treville ceea ce îi 
mai spusese lui Ganteaume : „Să ajungem stăpinii 'strim- 
torii numai pentru șase ore și vom fi stăpinii lumii“. 
Peste două săptămîni, sosea la Boulogne — salutat de 
loviturile de tun — și trecea în revistă armata de invazie 
rînduită pe plajă pentru luptă. „Am aici mai mult de 
120 000 de oameni, îi scria el mareșalului Brune, și'3 000 
de șalupe și penișe care nu așteaptă decît un vînt favora- 
bil pentru a duce vulturul imperial în virful Turnului 
Londrei“. Din nefericire timpul a fost peste măsură: de 
neprielnic în ziua aceea — cer plumburiu, vînt, barometru 
în scădere, mare furtunoasă — astfel că Napoleon: s-a 
apus fățiș, cînd Bruix a hotărît defilarea unei părţi din 
flotilă, Cum ? Îndrăznea să-i spun „nu“ impăratului:? În 
citeva secunde s-a încins între ei o discuţie atît de: aprigă, 
încît Napoleon şi-a ridicat cravaşa asupra lui Bruix care, 

la rindul său, și-a dus mina la spadă. În final trecerea 
în revistă avu loc, în timp ce o ploaie mare se pornea, 
iar vintul se preschimba în furtună. Pe sub cer zăbrelit 
de fulgere, șalupe, penișcle, canonicrele deviuu în neștire 
spre coastă, ori se scufunduu, marinarii și soldaţii crau 
azvirliţi în mare. Două sute de victime... 

Napoleon îl puse pe Latouche-Treville să scrie la 
Toulon că întrucît „diferite părţi ale flotilei nu putuseră 
fuziona“ începutul operaţiei împotriva Angliei se amina 
-cu o lună. „intirzierea aceasta nu poate fi decît avanta- 
joasă, cu atît mai mult cu cît şi nopţile s-au mărit“. Pînă 
una, alta, pentru a menţine moralul trupelor şi al na- 
țiunii, Ja Boulogne a avut loc o ceremonie spectaculoasă : 
distribuirea unor cruci ale Legiunii de onoare. În anii 
copilăriei am găsit în podul unei case de ţară o poză de 
tip Epinal care imortaliza cvenimentul. Napoleon pe un 
cal alb, ţinînd în mînă o Legiune de onoare, și o sută de 
mii. de soldaţi cu gurile deschise pentru a striga: „Tră- 
iască Împăratul !“. 


. 23 aprilie, ziua Sfintului Gheorghe, este mare sărbă- 
toare în Anglia. Flamuri roşii flutură la biserici și pe 
monumente publice. În 1804, Amiralitatea alesese ziua 
aceea pentru a-l numi pe Nelson viceamiral al flotei albe, 
cel mai înalt grad la care avea să ajungă. A aflat lucrul 
acesta abia la 31 iulie. Calea veștilor rămăsese la fel de 
preoaie, de capricioasă. Cu puţin înainte, Nelson scrisese 
Emmei : „Ciudat război ! Nici o bătălie“. La trei săptă- 
mîni după aceea, un număr din Moniteur, primit din 
Italia, îi dădu de ştire că, dimpotrivă, avusese loc o bă- 
tălie, dar că el, Nelson, o pierduse. 

- Francezii nu văd cutare sau cutare eveniment la fel 
ca -un englez (ori ca germanul, rusul sau chinezul), mai cu 
seamă dacă au luat parte la el. În iunie 1804, Latouche- 
Treviile îi scrisese ministrului Decres, pentru a-i ra- 
porta că două dintre fregatele sale şi un bric, aflate la 
ancoră în portul Hyères, se pomeniseră amenințate de 
către două fregate şi o navă de linie engleze și că el 
pornise întreaga escadră pentru a le veni în ajutor. „Ami- 
ralul englez nu a zăbovit mult şi a renunţat la proiectul 
său ; și-a rechemat nava și cele două fregate angajate în 

insule și a fugit. L-am urmărit pină la căderea nopții ; se 
îndrepta spre sud-est. Dimineaţa, în zori, nu am mai văzut 
nimic“. 

În corespondenţa sa, Nelson amintise de fapt despre 
această ieşire a flotei franceze, dar într-un alt fel : „Prie- 
tenul meu, domnul Latouche, se distrează uneori de-a 
baba oarba ia ieșirea din Toulon : iese şi intră ca un 
şoarece la gaura lui. În ziua de 14 el a-ieşit cu opt nave 
mari și şase fregate, a făcut un salt pînă la capul Cepet, 
apoi s-a întors acasă. Mă aflam în larg cu cinci nave. Am 
manevrat velele, spre a mă opri locului și a-i aştepta 
atacul, deşi nu credeam deloc că este vorba de ceva se- 
rios, ci pur şi simplu de o gasconadă“. Nelson poreclise 
astfel micile ieşiri în larg, de antrenament, la care La- 
touche îşi supunea fregatele, pînă la marginea radei celei 
mari, unde staţionau fregatele engleze de supraveghere. 
Uneori, cîte un schimb de lovituri de tun... 

Arhivele navale franceze nu vorbesc cu precizie despre 
ieşirea de la 14 martie. Este sigur că Latouche-Trâville 
a ridicat foarte repede ancora escadrei sale (în patruspre- 
zece minute, a notat el), pentru a-și ocroti cele trei mici 
bastimente amenințate. Inferiori numericeşte, amenință- 
torii englezi — o navă şi două fregate — s-au retras. 
S-au retras spre grosul lui Nelson. Nelson pus pe fugă ? 
Æl care nu visa decit să se încaiere și care, după aceea, 
s-a străduit atît să încingă lupta ? Nici o precizare (dis- 
tanţa parcursă pe mare, drumurile urmate, durata exactă 
a ieșirii) nu a venit vreodată în sprijinul afirmatiei lui 
Latouche-Trâville. Era un marinar curajos, o dovedise, 
dar în ziua aceea își cam înflorise comunicatul — ce 
căpetenie războinică nu a făcut uneori la fel? Iar că 
gazeta Moniteur transformase apoi ieşirea aceasta am- 
biguă într-o victorie, nimic mai firesc : cea dintîi armă a 
beligeranților este „intoxicarea“. 

Ceea ce l-a înfuriat însă pe Nelson a fost faptul că 
numărul acela al gazetei franceze fusese anume răspîndit 
în toată Europa. „Ai citit, probabil, i-a scris -fratelui 
său amiralul, cum domnul Latouche m-a gonit şi cum eu 
am fugit din calea lui. Păstrez documentul acesta si jur 
că, de voi pune vreodată mîna pe autorul articolului, i-l 
findes pe gît“. 

Gu mult înainte ca scrisoarea aceasta să ajungă. la 
destinatarul ei, nimeni nu i-ar mai fi putut îndesa ceva 
pe git lui Lautoche-Treville, întrucît murise în spitalul 
din - Toulon Nelson află vestea abia la sfirșitul lui 
august — din pricina frigurilor contractate în Antile. 
„Mort de frică, a spus cu răutate Nelson. Aş vrea să știu 
cine: o să treacă în locul lui“. Cînd află că Villenueve era 
omul în cauză, ridică din umeri : 

m El a comandat, pe Nil, ariergarda. Nici nu s-a 
clintit în timpul bătăliei. Parcă aici se va clinti! 

„Dar dacă, totuşi avea să o facă? Nelson își amintea 
foarte bine că la Abukir Villeneuve reușise pînă în cele 
din: urmă să iasă în larg cu două nave mari și nouă fre- 
gate. Era el oare în stare să ridice ancora în mare grabă, 
noaptea — de ce nu — şi să o şteargă? Dar încotro? 
Spre:Egipt ? Spre Marea Minecii ? Nelson se plinse Ami- 
ralităţii : „Nu sînt destul de informat. asupra situaţiei 
generale“. Așa, de pildă, oare ce se petrecea în Nord, de 
erau--atit de înfricoşate. populaţiile britanice — Nelson 
afla;toate acestea din scrisorile trimise de familie — pen- 
iru.:ce continuau să fie speriate ? Şi de ce. tot mai mulţi 
oameni de pază, cu toţii bărbaţi valizi, între cincisprezece 
şi. şaizeci. de ani, înrolați în milițiile de Apărare a Omu- 
lui?! „Vecina mea, doamna Edwards, îi scria amiralului 
una din surorile sale, nu mai iese din casă şi nu mai 
îndrăzneşte să-şi trimită copiii la școală“. De necrezut. 
Sau,. atunci, ce se întîmplă la Boulogne ? Cine comandă 
acum -acolo ? Nici un răspuns. Să nu fi primit Amirali- 
tatea întrebările ? Căci iată și o tărăşenie : cuterul Swift, 
purtătorul scrisorilor escadrei, fu capturat de un corsar 
francez. „Toată corespondenţa capturată a şi fost trimisă 
la Paris“, anunţa, triumfătoare, gazeta Moniteur. Nelson 
închide ochii şi, cu durere, își închipuie că Bonaparte a 
citit ce scria el ' Amiralității. Dar, la urma urmei, n-avea 
decit. În toată corespondența aceea se găseau însă şi scri- 
<orile către Emma, al căror ton îl cunoșşteţi... De aseme- 
nea, o. scrisoare pentru Davidson, cel căruia Nelson -fi 
trimisese în mai multe rînduri instrucţiuni în legătură 
cu treburile Emmei. Iar el, nici un răspuns ! Oare de ce? 
O. scrisoare de-a Emmei va lămuri, în sfîrșit, pricina tă- 
cerii aceluia : domnul Davidson luase iarăși drumul puș= 

căriei. De data aceasta se găsea nu la Newport, ci la 
Marshalsea. Pentru douăsprezece luni, ca în urmă cu 
douăzeci de ani. Ce nu riscă marii afaceriști! „A fost 
imprudent, răspunse Nelson. Nu s-a sfătuit îndestul cu 
nimeni. Doar i-am spus să nu se vire în politică“. Cu un 
an in urmă, Davidson trăsese sforile pentru un scaun în 
Camera Comunelor. Acuzat de a fi corupt alegătorii dintre 
opozanți, își retrăsese candidatura, dar prilejul era prea 
bun pentru toți inamicii pe care şi-i făcuse tocmai datorită 
reuşitei sale, şi l-au doborit. Nelson i-a scris : „Curaj, nu 
te da bătut! Un an trece repede. Voi veni să te văd la 
Marshalsea“. Dar zeii războiului, apoi lividele miini ale 
Parcelelor nu i-au mai îngăduit să o facă. Nu a încetat 
însă niciodată să-i scrie nefericitului prieten. 

S-a scurs şi vara anului 1804. Nici o invazie asupra 
Angliei, iar escadrele franceze stăteau în continuare tu- 
pilate în porturile lor. Şi-atunci, mereu-mereu, croa- 
zieră. De patrusprezece luni nu mai coborise Nelson de 
pe navă. „Sînt mai obosit ca niciodată. Este adevărat că 
vreau să mor pentru ţara mea, dar cui o să-i mai slujească 
dacă o să devin un invalid orb? Lună de lună observ 
cum îmi scade vederea“. 

— Nu trebuie să ne mire că se întimplă astfel, spu- 
nea medicul navei Victory. Amiralul a acceptat, în sfîrșit, 
să folosească un abajur verde la citit şi la scris, dar îşi 
petrece mult prea mult timp pe punte privind prin 
lunetă. 

Brusc, Nelson luă o hotărire. îi scrise vicontelui de 
Melville, noul Prim Lord al Amiralității : „Cer o permisie 
de șase luni, pentru a-mi reface sănătatea“. Alt vis. Dar 
această şubredă sănătate de fier ţi-o vei păstra-o pînă la 
capăt, Nelson. Mai puţin de un an de-aci înainte... 


După ce fregata care îi ducea lui Melville scrisoarea 
s-a mistuit în zare, Nelson s-a simţit mai întîi cuprins 
de o disperată părere de rău. — Doamne, ce am făcut ? 
Cine va asigura interimatul în Mediterana ? Nelson îl 
propunea pe Bickerton, dar se va ţine oare seama de 
părerea lui ? Amiralitatea îl va prefera desigur pe Keith, 
atît de bine văzut, iar Keith nu e omul care să se în- 

toarcă de unde a venit după un asemenea interimat: 
comandamentul în Mediterana este cel mai pizmuit de 
toţi. Ce nebunie din partea lui să ceară permisia asta ! 

Nelson, singur între cer şi mare — comandantul este 
totdeauna singur — nu poate, în pofida imaginaţiei sale 
vii şi sensibile, să-şi reprezinte exact reacțiile mai-marilor 
din birourile Amiralității: „O permisie din motive de 
sănătate, ştim noi cîntecul. Nu-i nici o grabă“. Concu- 
renţii — Keith și alții — își au, firește, susţinătorii lor 
acolo, pe loc, activi şi stăruitori... Așa se întîmplă în 
virful oricărei ierarhii. Dar Nelson este Nelson, cu enor- 
mele și uneori insuportabilele sale cusururi, cu scandalul 
vieţii sale particulare, dar şi cu genialitatea ce nu-i poate 
ti tăgăduită. Amiralitatea nici nu ţine măcar seama de 
ceea ce dușmanii lui Nelson se încăpăţinează să numească 
„eșecul de la Boulogne“ ; ştiu ei mai multe despre esta. 
S-a arătat vreodată Nelson, în împrejurările cheie, altfel 
decît curajos şi, totodată, inteligent ? | 

— Nici o permisie -pentru moment, o să vedem ce 
facem, dacă o să insiste. Ca să-l mai distrăm puţin, de ce 
nu i-am trimite două fregate, să intercepteze convoiul 
spaniol ? 

— Dar atenţie să nu plece cumva chiar el într-acolo ! 
Să nu-și părăsească postul din Mediterana. 

— Ordinul va fi precis, spuse Melville. Eu îl voi 
semna. 

Convoiul acela spaniol prezenta şi el un anume in- 
teres. De provenienţă din Montevideo, avea destinaţia Le 
Ferrol. La bord, doisprezece mii de piaștri, potrivit ra- 
poartelor întocmite de agenţi ; ca pe vremea galioanelor. 
Grozav ar fi să poţi pune mîna pe asemenea „strînsură“, 
dar asta ar însemna un casus belli cu Spania, mai cu 
seamă dacă se încingea şi o bătălie. Ce-are a face! 
Și-apoi... cu atît mai bine ! De multă vreme Dowing Street 
găsea iritantă, iar din punct de vedere strategic chiar pri- 
mejdioasă, neutralitatea binevoitoare a Spaniei față de 
Franţa, astfel că mai devreme sau mai tirziu avea să se 
încheie o alianţă. Și atunci, pentru ce să nu fie bruscată 
puţin situaţia ? Amiralitatea avea mînă liberă. 

Duşmanii lui Nelson stăteau mai departe la pîndă. 

— De ce să nu lăsăm, cînd trecem prin faţa portului 
Brest, o copie a ordinului pentru Cornwallis ? El ar avea 
o poziţie mai bună pentru interceptare. 

Şi pentru partea de captură care, astfel, i-ar scăpa 
lui Nelson. Cuterul rapid care duce mesajul se numeşte 
John Bull. În largul portului Ouessant, copia este lăsată 
unei nave din escadra Cornwallis. Apoi, ordinul pro- 
priu-zis, lui Nelson, între Gibraltar și Toulon (în jurul 
datei de 13 octombrie, data este nesigură). După des- 
chiderea plicului, Nelson răsuflă ușurat. Bine că nu este 
aprobarea permisiei... O, de s-ar împotrivi cei de sus! 
De altel nu ar fi pentru prim: oară. Nelson nu pare 
iritat de faptul că nu se va duce, personal, să intercep- 
teze convoiul spaniol. Mediterana, înainte de toate! 
Acesta este acum — și din nou — obiectivul său. 

— În privința piaștrilor, însă, trebuie asigurată cap- 
urarea lor. De ce numai două fregate ? 

El trimite trei, plus nava Donegal cu 80 de tunuri. 
Prea tirziu. Cînd forţa aceasta „Nelson“ întilnește con- 
voiul, sau mai curînd ce a mai rămas din el, Cornwallis a 
şi operat. Zece minute de luptă. Uneia dintre navele spa- 
niole i-a luat foc magazia cu praf de pușcă; a explodat, 
împrăştiind prin văzduh rămășițele oamenilor din echipaj, 
plus ale celor treisprezece femei pasagere ; celelalte nave 
s-au predat. Totalul capturii nu a fost dat în vileag, se 
ştie doar că guvernul spaniol a ordonat represalii imediate 
împotriva bunurilor britanice, iar ambasadorul Angliei la 
M:drid şi-a cerut paşapoartele.. Războiul nu avea să fie 
declarat oficial decît la 12 decembrie. 

Pentru Nelson povestea însemna o lovitură în gol şi, 
înaintea ca zările să se deschidă în fața noii aventuri, 
un vînt uricios începu să bată. În ziua de 2 decembrie: 
H.M.S. Switfire, cu 74 de tunuri, venită din Anglia, trecu 
în largul Capului Saint-Vincent ; la bordul ei, contraami- 
ralul Orde. Nelson îi arătă lui Hardy, căpitanul său de 
pavilion, mesajul. 

— El vine să mă înlocuiască. Mai degrabă m-aş fi 
gîndit la alţii. Se pare că are gută, că nici nu coboară din 
cușetă. Ciudată alegere. Spune-i lui Keats că voi lua 
măsuri să-mi fie transportate la bordul lui Superb o 

parte din bagaje. Să fie pregătit, în orice moment, să mă 
ducă în Anglia. 

S-au scurs cincisprezece zile şi... nimic. Apoi un mesaj 
de la Orde. Nu el venea să-l înlocuiască pe Nelson : „Am 
fost desemnat să comdand o escadră de cinci nave, care 
vor schimba pe altele din flota Mediteranei. Forţa aceasta 
navală va menține blocus-ul din Cadix“. 

— Vezi, Hardy, nu sînt scutit de nimic. Mi se iau 
cinci nave, dar în profitul cui-? Al acelui gutos, care își 
va umple buzunarele în faţa Cadixului. Saint-Vincent 
a şi exploatat asemenea filon. Pe cînd aici, pentru noi, 
nimic. Dar acum nu-mi mai pasă, nu mai doresc altceva 
decît să mă întorc acasă. Voi pleca de îndată ce-mi va fi 
sosit succesorul. 

Orde, gustosul, se tirăște în continuare la bordul lui 
Switfire. În sfîrșit, la 25 decembrie 1804, la căderea nop- 
tii, se întîlneşte cu Nelson, îi predă personal — așa avea 
ordin — scrisorile Amiralității. şi cele din Downing Street. 
Nelson află că permisia de șase luni a fost acordată şi că 
succesorul său interimar — se spune clar : interimar — va 
îi, cum el însuși a cerut, Bickerton. 

Nimic în privinţa datei la care va fi predată comanda. 
Așadar, Nelson trebuia să hotărască. „Voi pleca, de îndată 
ce îmi va fi sosit succesorul“. Bickerton nu se afla de- 
parte, el comanda o escadră din flota lui Nelson. Nimic 
mai simplu decît să-l cheme şi să-i spună :. „Preia interi- 
matul“. Dar pesemne că Nelson s-a răzgindit iarăși. Nu 
suflă nimănui un cuvînt despre permisia acordată şi, toată 
lumea, la drum spre Toulon. Fregatele de pîndă au dat 
de știre că navele franceze îmbarcau trupe. Nelson nu 
era însă prea convins : 

— Spionii vor să-şi dea importanţă, să-și justifice 
rostul. Semnalează „mișcări“ şi pe urmă... nimic. 

Flota patrula în faţa Toulonului. Nici o mișcare. Nici 
măcar cîteva scurte ieşiri de exerciţiu ca pe timpul lui 
Latouche-Treâville. Noaptea, marinarii englezi observau, 
cu ironic interes, rachete albe și albastre care se înălţau 
pe deasupra radei mari. 

— Ce i-a apucat ? Se joacă de-a artificiile ? 

Patru, cinci zile de du-te-vino ; chiar o săptămînă. Şi 
tot nimic, în afară de rachetele acelea. 

— Flota să se îndrepte spre Maddalena. 

Insula Maddalena face parte dintr-un arhipelag mic 
situat la nord de Sardinia, în strîmtoarea Bonifacio. Nel- 
son instalase acolo o bază, bine situată strategic şi 
straşnic de adăpostită. „Este o foarte bună groapă de as- 
cuns o flotă“, spunea el. Pînă atunci, flota nu profitase 
de ea. Acum, Nelson voia să ajungă neapărat acolo. Cu- 
getă : să-și ia ori nu această îngăduinţă ? 

19 ianuarie 1805. Cer acoperit, vînt de nord-vest, 
mare rea. Zilele, scurte. Nelson a stat două ore pe punte, 
îmbrăcat subţire, ca totdeauna. La ora 3 după-amiază, a 
coborit să lucreze cu cei doi Scott, capelanul-interpret și 
secretarul. Peste zece minute intră ofiţerul de cart, vădit 
tulburat : 

— Sir... 

Cele două fregate Active şi Seahorse apăruseră în 
dunga zării. La verga lor, semnalul atît de îndelung aş- 
teptat : „Inamic pe mare“. 

Cea mai mare vinătoare cu gonaci 


LA 1 SEPTEMBRIE 1805, NELSON ÎL 


chemă pe Daru (Pierre Bruno, conte Daru, secretar ge- 
neral al Ministerului de Război) şi îi spuse : 

— Staţi jos. Scrieţi. 

Şi începu să-i dicteze planul campaniei din anul acela, 
campania de la Uim și a soarelui de la Austerlitz. Avea 
să dicteze cîteva ore în şir: denumirile regimentelor, 
efectivele, itinerarele de marş, toate mișcările Marii Ar- 
mate pe săptămîni întregi. Cifrele, datele, chiar şi orele 
se urmau neîntrerupt, cu o precizie uluitoare. „Nicicînd 
— a notat Madelin — nu s-a întîmplat ca vreun om să 
comande pînă într-atiît evenimentelor. Aproape că era 

pe punctul de a indica şi ora la care avea să fie tras pri- 
mul foc de armă şi ziua intrării în Viena“. 

Napoleon dicta ordinele acestea din tabăra de la 
Boulogne, pe care se pregătea să o părăsească şi unde 
zadarnic aşteptase flota franco-spaniolă însărcinată să 
neutralizeze flota engleză, unde aflase, în același timp, 
că imensa operațiune de strategie navală, de el imaginată, 
dăduse greș, în pofida preciziei plenului trasat, în pofida 
rigurozităţii ordinelor date. Dar operaţiunea eșuasc în 
parte, tocmai din pricina acestei rigurozităţi şi precizii. 
În mintea lui de pămiîntean genial, Napoleon reţinea şi 
îşi ordona toate elementele oricărei mari operațiuni mi- 
litare ; ştia că un grenadier poate parcurge atitea leghe 
pe zi în cutare ţară și în cutare anotimp, ştia cîte căruţe 
cu muniții, cu alimente și furaje trebuiau să ajungă în 
anume zi şi în anume loc etc... Dar, deşi născut pe o 
insulă, nu-şi închipuise că marea capricioasă, marea nicio- 
dată obosită avea să se ridice împotriva calculelor sale. 
Mai surprinzător însă era, poate, altceva : el nu-şi imagi- 
nase că, în marele duel cu Anglia, timpul și distanţele 
aveau să-i fie vrăjmașşi, că aproape toate ordinele pe 
care urma să le trimită amiralilor săi aveau să devină, 
în clipa primirii lor de către ei, inutile, derizorii sau chiar 
primejdioase, fiind de multă vreme depășite de evc- 
nimente. 

Unul dintre cei mai buni istorici maritimi francezi, 
Rene Maine, a descurcat cu admirabilă răbdare și lim- 
pede judecată caierul ordinelor şi contraordinelor lui Na- 
poleon, al acelui du-te-vino al escadrelor înainte de 
atacul brutal de la Trafalgar. 

lar Nelson, în timp ce plutea pe nesfirșita față a 
mării, nu știa nimic din toate acestea ; sau aproape ni- 
mic. Or el este cel pe cure voim a-l urmări, pe el îl vor 
lumina proiectoarele noastre pînă la capăt. Cînd şi cînd 
însă va trebui, pentru a măsura şi mai bine întinderea 
cutezanței, a intuiţiilor, dar și a erorilor sale, să ne 
aruncăm cîte o privire peste ceea ce — atunci — era încă 
neștiut. 

La 4 septembrie 1804 Napoleon îi scrisese lui Decres, 
ministrul Marinei : „Contramandaţi toate acţiunile noastre 
din nord“. O amiînare sine die. Totuși provizorie. Scri- 

soarea era datată din Aix-la-Chapelle, unde împăratul în- 
cerca să se lămurească în privinţa intenţiilor Austriei şi 
Rusiei. Din Mayence sosiră alte ordine, datate 27 sep- 
tembrie. Nu mai era vorba de o descindere directă pe 
pămîntul Angliei : două escadre, cea de la Toulon şi cea 
de la Rochefort, trebuiau să meargă să distrugă instala- 
ţiile engleze din Senegal şi pe cele din Antile, în timp 
ce escadra din Brest avea să debarce în Irlanda trupe 
destinate a răscula ţara. Apoi, împăratul se întoarse la 
ideea de a folosi și flotila din Boulogne. Iată situaţia stra- 
tegică existentă în clipa în care am văzut două fregate 
engleze venind să-l alerteze pe Nelson în Mediterana 
— „Inamic pe mare“ — la 19 ianuarie 1805. 

Villeneuve ieşise din Toulon în ajun cu 11 nave. La 
Brest, Ganteaume dispunea de 21 de nave ; amiralul Mis- 
siessy părăsise portul Rochefort (la 11 ianuarie) cu 5 nave, 
avînd drept destinaţie Antilele ; la Ferrol (în Spania, nu 
departe de capul Finisterre) se aflau cele cinci nave 
franceze ale amiralului Gourdon, plus 10 nave spaniole, 
căci convenţia. de la 8 ianuarie 1805 aducea Franţei spri- 
jinul naval al Spaniei, adică aproximativ 16 nave. Na- 
poleon a dat — cu mult mai multe amănunte decît cele 
relatate aici — ordinele următoare : să se scape de blo- 
cus-ul englez, fără bătălie ; să se plece, cu viteză maximă, 
spre Martinica şi să fie devastate posesiunile engleze din 
Antile ; apoi să se efectueze regruparea, pentru a re- 
traversa Atlanticul şi să se execute o apariţie inopinată 
în Canalul Miînecii. Acolo, să fie înfrîntă flota engleză, 
vreo treizeci de nave de război, gîndea împăratul. Anu- 
mite trupe aveau să debarce în Irlanda, iar altele — pînă 
atunci flotila din Boulogne va fi executat traversarea 
— în Anglia. 


În săptămîna care a precedat Crăciunului din 1804, 
preoţii bisericuţelor din arhipelagul Maddalena (Sardi- 
nia) arătau cu mîndrie enoriașilor potirele, acoperămîntul 
alterelor şi podoabele ce aveau să fie înnoite la slujba de 
la miezul nopţii. Mai frumoase decît tot ce putuse fi vă- 
zut, pînă atunci, prin partea locului : 

— Sînt daruri ale amiralului englez. Cîtă genero- 
zitate ! 

În timpul nesfirșitei sale croaziere din Mediterana, 
Nelson citise în gazetele spaniole că la Barcelona avea 
să aibă loc o mare vînzare de obiecte religioase. Îl trimi- 
sese pe „doctorul“ Scott, capelanul său interpret. 

— Cumpără cîteva, îi spusese. 

Iată pentru ce la.19 ianuarie, odată cu lăsarea serii, 
în ciuda unui vînt puternic care bătea dinspre vest, gru- 
puri de ţărani și de pescari din Sardinia, bărbați, femei 
și copii stăteau în picioare pe țărm, fluturînd băşti şi 
batiste, pentru a saluta escadra engleză care defila cu 
măiestrie printre insuliţele stîncoase, îndreptindu-sc apoi 
spre larg. 

Ajuns în Marea Tireniună, Nelson o luă spre sud: 

— Cele două fregate ale flotei noastre au zărit ina- 
micul punînd cap sud. Villenueve încearcă să ajungă în 
Egipt ; trebuie să-i barez drumul. Egiptul. Pentru Marea 
Britanie, Egiptul înseamnă drumul spre Indii, o arteră 
vitală, orice englez știe lucrul acesta. Bonaparte a şi 
vrut să-şi taie drum pe-aici, pentru ce Napoleon n-ar 
relua ideea ? În pofida taberei de la Boulogne, în pofida 
temerii engleze a unei invazii, de îndată ce a ştiut că es- 
cadra franceză se îndrepta spre sud, Nelson şi-a spus: 
Egiptul. Avea să se gîndească chiar prea mult la el, să-i 
devină obsesie. „Nelson s-a înșelat profund“. Îndelung, 
da ; profund însă, nu. Argumentele în măsură să sprijine 
asemenea destinaţie nu erau chiar neavenite; și-apoi, 
știm doar că motivările noastre sînt rareori pe deplin 
conștiente... Pentru Nelson, Egiptul însemna victoria de 
pe Nil, încă de neasemuit. Si doar știți ce trumf, ce fast 
i-a urmat. Deci, spre sud! 

De cîte ori am văzut pînă acum Mediterana înfoin- 
du-şi valurile în calea lui sir Horatio? Acum, barome- 
trul coborise din nou, iar vîntul dezlănţuia în greementele 
tuturor acestor nave frumoase o muzică furibundă. 

La ora 9,35, în dimineaţa duminicii de 20 ianuarie, 
nici vorbă să poată citi capelanul navei Victory slujba. 
Semnalul „Pregătiţi-vă de luptă“, ridicat la verga navei 
amiral, se destrăma în tăria furtunii dinspre sud-vest. 
Dar Nelson își ţinea escadra cu o mînă de fier şi iată 
încă un semnal : „Menţineţi-vă în formaţie strînsă“. For- 
maţie strinsă și sînt manevrate velele, şi se pune la 

capă 1. 'Țineţi-vă, bine oameni de la timonă sau cei care 
faceți de cart, ofiţeri şi comandanţi, căci dată daţi bir cu 
fugiţii, dacă vă sperie timpul, veţi fi dezonoraţi, pedep- 
siţi. Toată ziua, toată noaptea şi ziua următoare — fur- 
tună. 

În zorii zilei de 22, iată fregata Seahorse. S-ar zice 
că zboară peste valurile spumegînde. „Am de comunicat 
o informaţie“, vestește semnalul 'ei. Bravo, dar cum? 
Probabil că se vor ivi şi alte pavilioane... De necrezut ! 
O barcă este coborită de-a lungul bordajului fregatei, iar 
vislasii se opintesc, de nenumărate ori se naște impresia 
că ambarcaţiunea nu se va mai ridica din abisurile ce se 
cască între talazuri... Totuşi barca răzbește şi, puțin mai 
tîrziu, captain Boyle, ud leoarcă, se prezintă în faţa lui 
Nelson : . 

— Sir, ieri am văzut o fregată franceză în fața capului 
Pol::. Era mare rea, iar vizibilitatea nu depășea trei? ; 
nimic în plus n-am mai putut vedea. Asta-i tot, sir. 

— Multumesc, Boyle. Usucă-ți puțin hainele şi bea un 
grog. 

Capul Pola se găseşte la sudul Sardiniei, chiar în 
sudul golfului Cagliari. O fregată franceză în locul, acela 
putea foarte bine însemna că Villeneuve se îndrepta spre 
Egipt. Să continuăm spre sud. 


În aceleaşi locuri vîntul suflă pentru toată lumea la 
fel. Să se fi lăsat oare Villeneuve luat prin surprindere 
de scăderea barometrului ? Sau nu avusese curajul să-şi 
reducă velatura, fiindcă și-l închipuia pe Nelson pornit 
pe urmele sale ? Furtuna lovi escadra precum o palmă 
uriaşă. Velele smulse zburau prin văzduh, soldații îm- 
barcați urlau văzînd punțile măturate de valuri care se 
rostogoleau şi pe scări. Marinarii îi implorau pe ofițeri : 
„Să ne reîntoarcem în port !“ 

La ora 5 seara (ziua 20) escadra franceză izbuti, nu 
fără greutate, să vireze de bord. Ea sosi la Toulon a 
doua zi, mai aspru încercată decît dacă ar fi făcut ocolul 


! Se pun velele în cruce unele față de altele pentru a menţine 
nava pe loc. 

2 Se subînțelege „trei mile“ (cca 5,5 km). - 

3 Să întoarcă. 

lumii. Nava Indomptable se refugiase în Corsica, iar trei 
fregate lipseau de la apel. Iată un rezumat al scrisorii pe 
care Villeneuve i-o trimise ministrului său : 

„Triste sînt veştile mele despre escadră şi despre re- 
întoarcerea ei în această radă“. Urma descrierea furtunii 
și a avariilor suferite, după care: „Vă rog să vă rea- 
mintiţi că nu am dorit comanda acestei escadre ; că, mai 
mult decît atît, am rîvnit la o carieră mai degrabă aşc- 
zată decît glorioasă... În meseria asta nu culegi decit 
ruşine, căci inamicul ne va bate chiar cu forţe inferioare 
în valoare de o treime. Aş primi cu plăcere hotărîrea 
Împăratului de a-mi da un succesor. N-aș vrea să ajung 
de risul Europei, după cine ştie ce alte dezastre. Escadra 
din Toulon arăta neînchipuit de frumos în radă; echi- 
pajele, bine îmbrăcate, făceau instrucţie ; dar de cum s-a 
iscat furtuna, lucrurile s-au schimbat. Şi neîndemînare, 
şi lipsă de experienţă, şi proastă calitate a echipajelor 
— toate la un loc“. În aceeași zi, Villeneuve scria ami- 
ralului comandant al Toulonului, pentru a-i cere pro- 
vizii, material bun și marinari de meserie. 

Villeneuve nu era un laş, avea să o dovedească. Un 
timorat însă, da. „Nu inimă fricoasă, ci cuget prea te- 
mător“, a notat undeva Julien de la Gravière. 


La 27 ianuarie furtuna se domoli. Nelson îşi odihni 
flota, cîteva ceasuri, în rada Cagliari. „De cinci zile nu 
am dormit, iar de mîncat şi băut, doar Domnul știe cum 
am făcut-o. Am febră. De m-ar ajuta Cerul să le dau de 
urmă !%. De urma francezilor, fireşte. La Cagliari, o in- 
formaţie : un marinar-pescar văzuse la Ajaccio o navă 
de 80 de tunuri avariată, fără arbori. Era Indomptable. 

La 28 ianuarie, Palermo. La 31 ianuarie, strimtoarea 
Messina. Vulcanul Stromboli este în plină erupție. Fru- 
mos spectacol, dar marea-i mînioasă și străbătută de 
curenți furioşi. Navele trec totuşi, iar Nelson, vînător 
hăituind cîini, trimite şapte fregate în toate direcţiile, 
din Grecia spre Tunis și Toulon ; pe una o urmează pînă 
la Koroni, în Peloponez. Totuşi, nimic. La 8 februarie, 
Alexandria. Tot nimic. Rada Abukir e la fel de pustie 
ca în vremea în care Nelson o văzuse pentru prima oară, 
cînd îl urmărise pe Bonaparte. Malta, 14 februarie. Acolo 

află Nelson că escadra lui Villeneuve „scuturată“ de fur- 
tună, s-a reîntors la Toulon. 

Ce era de făcut? Oare vor ieși vreodată francezii 
ăștia din găurile în care s-au virit ? Gîndind bine, Nel- 
son ajunse la concluzia că da, în pofida slabei pretuiri 
navale pe care o acorda vrăjmaşilor săi. „Ordinele date 
de Bonaparte de pe malurile Senei nu vor lua în consi- 
derare nici timpul, nici briza. Trei sau patru nave ava- 
riate nu sînt destule pentru a-l face să renunţe la o ex- 
pediţie importantă“. Prin urmare Villeneuve va pru 
din nou ordin să plece. Şi o va face. Spre Egipt, crede 
Nelson. Croaziera trebuia reluată, ca. şi cum nimic nu 
s-ar fi întîmplat. Se pare că Nelson a uitat cu totul de 
permisia cerută, de aprobarea Amiralității. 

— Sir, a sosit poşta din Anglia. 

Ne găsim în ziua de 8 martie, la ancoră în golful 
Palmas (sudul Sardiniei). De data aceasta Nelson des- 
chide în primul rînd scrisoarea Emmei. Totul merge bine, 
Horatia a stat cîtva timp la Merton, unde îi place tare 
mult, se simte minunat. Nelson : „Ține-o acolo perma- 
nent, să trăiască în locul acela“. Ştie că, în fața acestei 
soluții, Emma şovăie, se teme de clevetiri, de presupu: 
neri, căci Horatia continuă să fie, oficial, domnişoara 
Thompson, fiica unor prieteni îndepărtați. Dar Nelson, 
‘în ciuda grijilor şi a oboselii pe care i-o pricinuiește pre- 
lungirea acestei croaziere în Mediterana, se gîndeşte cu 
tot sufletul la prezentul și viitorul Horatiei, şi atunci 
insistă : da, copila trebuie să stea cît mai mult la Mer- 
ton, iar acum s-a făcut destul de mare ca să nu mai aibă 
nevoie de o dădacă, ci de o gouverness, de o institutoare. 
Miss Conor, o verișoară de-a Emmei, ar fi cît se poate 
de nimerită pentru asemenea treabă. Cît priveşte dă- 
daca, doamna Gibson, căreia Horatia i-a fost încredin- 
tată încă de pe cînd era bebeluș, să i se plătească — Nel- 
son trimite în acest sens o scrisoare lui Haslewood, unul 
dintre oamenii săi de afaceri — o pensie anuală de două- 
zeci de lire, cu condiţia să nu încerce să mai revadă 
vreodată copila, nici să comunice cu ea. Aceeaşi poştă 
îl vesti pe amiral că Orde, gutosul, îşi umplea buzuna- 
rele, după cum bine prevăzuse, adunînd măruntele cap- 
turi din faţa Cadix-ului. 

Neizbutita ieșire pe mare a lui Villeneuve a început 
să dăuneze grandiosului plan al lui Napoleon ; chiar și 
autorul lui avea să-i mai dea o lovitură. 

La 24 martie 1805, amiralul Ganteaume (escadra din 
Brest, 21 de nave) telegrafiază (telegraful optic „Chappe“ 
era folosit din 1793) un mesaj codificat împăratului : 
„Armata navală este gata şi poate ieși în larg miine 
seară. Dar există în Iroise 15 nave engleze, astfel că o 
ieşire fără luptă ar fi cu neputinţă. Succesul nu este în- 
doielnic. Aştept ordinele majestăţii voastre“. 

Răspunsul lui Napoleon : „O victorie navală în ase- 
menea împrejurări nu ar duce la nimic. Să nu urmăriţi 
decit o singură țintă: aceea de. a vă îndeplini misiunea. 
Ieşiţi fără luptă. Ceea ce trebuie să vi se alăture a și 
plecat“. Împăratul se referă la escadra lui Missiessy. Și 
«peră, fără îndoială, că escadra lui Ganteaume va izbuti, 
ca şi cea a lui Missiessy, să scape. Prea se bizuie pe no- 
roc, lucru surprinzător pentru un om care în operațiu- 
nile terestre lasă atît de puţin loc hazardului. Totuși, 
Ganteaume încearcă să se supună. El ridică ancora la 27, 
pe vreme ceţoasă. Dar abia a ieşit în rada mare, căci ceața 
s-a şi destrămat. Optsprezece nave engleze se află acolo, 
pata să pornească la atac. Cum să ieşi fără să lupţi? 
Escadra, executind ordinele venite de atit de sus, se re- 
întoarce în port. 


Vom încerca, pentru cîteva clipe, o senzaţie ciudată, 
ca şi cum acul unui patefon, trecînd peste un disc tocit, 
ar zăbovi într-un singur loc. Ne găsim la 31 martie 1805, 
la bordul navei Victory, în largul Sardiniei. Dinspre nord 
soseşte, cu toate velele sus, fregata Phoebe, îluturînd 
semnalul : „Inamic pe mare“. Ce semnal vedem ridicîn- 
du-se peste o oră pe saula lui Victory? „Pregătiţi-vă 
de luptă“. Şi ce direcţie ia Nelson în fruntea flotei sale ? 
Cap sud. Dacă Villeneuve a ieșit din nou, gîndeşte pro- 
babil Nelson, a făcut-o numai pentru a se îndrepta di- 
rect spre Egipt. Prin urmare, trebuia să-i taie calea. 

Sîntem nevoiţi acum, prin mijlocirea puterii gîndului, 
să ne ridicăm foarte sus, mult deasupra navei Victory, 
pentru a îmbrăţișa întreaga întindere a Mediteranei și 
chiar dincolo de ea, spre vest şi nord. 

` Villeneuve a părăsit Toulonul în grabă, la 30 martie, 
fiindcă îl ştia pe Nelson mai departe, în sud. S-a îndrep- 
iat nu spre Egipt, ci spre Gibraltar. Nelson însă a zvic- 
nit spre sud, dar de data aceasta nu avea să se ducă 
pină la Abukir. S-a oprit la Palermo, la 9 aprilie, iar 
acolo, fără să coboare pe uscat, a virat de bord, pornind 
spre nord. Pentru ce? Mărturisesc că nu am găsit ni- 
căieri o explicaţie mulțumitoare. Buni istorici de marină 
englezi au spus — sau au lăsat să se înţeleagă — că 
amiralul ar fi luat asemenea hotăriîre în urma unui zvon. 
Mi-ar fi plăcut să citesc undeva că a fost vorba de o 
intuiţie sau de rodul unor adinci reflecţii. Cîmpul ră- 
mine liber cercetătorilor. Așadar, să continuăm. La 16 
aprilie, în timp ce Nelson urca foarte încet, împotrivin- 
du-se unui vînt cumplit, un căpitan din marina comer- 
cială anunţă că în ziua de 7 flota franceză a fost văzută 
în largul Cartaginei, cap vest ; în ziua de 18 sau 19, află 
de la o fregată engleză pornită din Gibraltar: „Flota 
franceză a trecut prin strimtoare în ziua de 9*. Reacţia 
imediată a lui Nelson : 

— Asta înseamnă că Villeneuve se îndreaptă spre 
Brest. Îl voi ajunge din urmă la Saint-Vincent. 

Și mereu-mereu amintiri glorioase. Dar la Gibraltar, 
unde Nelson ajunge la 6 mai (sau la 7, data este incertă ; 
s-a oprit mai întîi două zile în fața portului Tetuan pen- 
tru aprovizionare), nimeni nu cunoaște exact destinaţia 
lui Villeneuve. 

Se pare ċă secretul ordinelor lui Napoleon a fost bine 
păstrat. Căci la Londra, mai-marii de la Amiralitate, de 
cînd ştiu că Villeneuve a părăsit Toulonul, își tot pun 
întrebări ; ei țin sub strictă supraveghere portul Bou- 
logne, iar patrulele engleze brăzdează Marea Miînecii. La 
27 aprilie sosi de la Paris scrisoarea unui spion : „Nu se 
cunoaște precis destinația escadrei de la Toulon. Se crede 
că ar fi vorba de Antile“. Antilele nu plac deloc mai 
mult decît Marea Minecii. Jamaica este un giuvaer și 
toate întreprinderile West Indies aduc mari venituri co- 
roanei engleze. Neliniștea se strecoară în suflete, zvonu- 
rile circulă, Bursa scade, Primul lord (amiralul lord Bar- 
ham, optzeci și cinci de ani, dar plin de vigoare) lansează 

ordine : Collingwood și Orde să se întilnească la Madera 
şi să se ia după francezi. _ 

Dar Nelson ? Nelson a trecut prin Gibraltar. În por- 
tul Lagos (port fermecător pe coasta portugheză, în Al- 
garve), unde a ancorat pentru aprovizionare, Donald 
Campbell, contraamiral englez în serviciul Portugaliei 
(Portugalia a rămas un aliat credincios) l-a asigurat ca- 
tegoric că Villeneuve a pornit spre Martinica. 

La 11 mai 1805, ora 7 seara, este încă lumină ca ziua, 
escadra lui Nelson, cu velele întinse, a pornit spre West 
Indies. 


— „Voi cîştiga faţă de el, în timpul traversadei, 
cincisprezece zile“. Nelson avea să cîştige totuşi zece 
zile. Prin urmare : Villeneuve, treizeci şi patru de zile 
— Nelson, douăzeci şi patru. Amiralul este voios pe pun- 
tea lui Victory. Gîndul că se îndreaptă spre o acţiune de- 
cisivă — Nelson este sigur că așa se va întîmpla — îl 
face să uite, aproape, supărătorul joc de-a baba oarba 
din Mediterana. Și-apoi, Indiile Occidentale, America îi 
reamintesc tinereţea — roșcata Mary Simpson, pentru 
care fusese cît pe ce să lase totul baltă ; şi doamna Mou- 
tray, bruna învăluitoare, „very very good for me“... Ei, 
da... Ce timpuri ! Pe urmă a venit Fanny, drăguță şi ea, 
iubită mult, iar acum... Ah, să nu ne mai giîndim la 
Fanny, viaţa-i viaţă. Romanțez cumva ? Arătaţi-mi un 
bărbat sensibil şi senzual, aflat între cer şi mare la bor- 
dul unei nave, timp de douăzeci și patru de ore, care să 
nu-şi fi mînat gîndurile, nu o dată, spre femeile iubite 
cîndva. Refuz să fac din Nelson o abstracţie. 

“Atlanticul se aşterne în faţa lui Victory mai albastru 
și mai blînd decît Mediterana. Capelanul-interpret, John 
Scott, își ţine în continuare jurnalul la zi, regretind că 
-are atit de puţine evenimente de notat: „Nimic nou, zi- 
lele trebuie luate așa cum vin. Astăzi, duminică, cele- 
brarea slujbei. O navă ne-a urmărit de departe, două 
zile, apoi a dispărut. Nava noastră a comunicat cu un 
cargou portughez, nu i-a văzut pe francezi ; se îndreaptă 
spre China, avînd la bord un misionar care vraa să-i 
convertească pe chinezi. Astăzi, 22 mai, alizeele ne îm- 
ping ușşurel. Amiralul a asistat, bine dispus, la ceremo- 

nia trecerii liniei ecuatorului. 27 mai, amiralul zice că 
vom ajunge la Barbados în zilele de 3 sau 4 iunie. 3 iu- 
nie dimineaţa, am întîlnit două cargouri engleze care 
ne-au anunţat că flota franceză se afla, într-adevăr, în 
indiile Occidentale“. 

4 iunie. Nelson calculase exact. Flota ancorează în 
fața insulei. Barbados. De îndată se şi prezintă la bor- 
dul navei Victory amiralul Cochrane, generalul-locote- 
nent William Myers, comandantul militar și guvernato- 
rul Insulelor De-Sub-Vînt. 

— Am primit aseară, spune Myers, o scrisoare de la 
generalul Brereton, comandantul trupelor din Santa- 
Lucia. El raportează că o flotă franco-spaniolă de două- 
zeci şi opt de vele a fost văzută în seara zilei de 28 mai, 
cap sud. | 

Să reținem bine acest cap sud. „Destinația lor tre- 
buie să fie, conchide Brereton, Barbados sau Trinidad“. 

— Brereton este o cunoștință veche, afirmă Nelson. 
Am luptat cu el la Bastia și la Calvi, pe cînd era maior. 
Socot că informaţia lui poate fi luată în serios. 

Cochrane şi Myers încuviinţează într-un glas: „De- 
sigur, sir“. Nelson se grăbeşte să îmbarce cei 2.000 de 
oameni-trupă, ofiţeri de Myers, astfel că flota pleacă de 
la Barbados la ora 5,30, în ziua de 5 iunie. La ora 2,15 
după-amiaza, din nou vestitul semnal pe saula lui Vic- 
tory : „Pregătiţi-vă de luptă“. 


Dacă Nelson ar fi cunoscut situaţia lui Villeneuve și 
ordinele primite de acesta, oare ce ar fi gindit ? Armada 
franco-spaniolă (amiralul Gravina îi comandă pe spa- 
nioli), 18 nave mari, 7 fregate, 4 corvete și bricuri pur- 
tind peste 5.000 de soldaţi, a ajuns la Fort-de-France, în 
ziua de 14 mai. Ultimele ordine ale lui Napoleon pri- 
mite de Villeneuve datează din 2 martie, de aproape 
două luni şi jumătate ; iată-le : înainte de a întreprinde 
ceva, trebuie aşteptat Ganteaume (după ce o să scape de 
!a Brest), pînă la scurgerea unui răgaz de patruzeci de 
zile. Villeneuve organizează primirea cîtorva trupe de 
întărire din Guadelupa. Ganteaume nu sosește. La 30 
mai, pentru a pune capăt inactivităţii, Villeneuve tri- 
mite la capul sud-vest al insulei Martinica două nave 

și o fregată ducînd cu ele, în total, 200 de soldaţi. Obi- 
ectivul : cucerirea unui observator englez instalat în insu- 
lita Diamant. Insuliţa aceasta nu înseamnă nimic, o stîncă 
abruptă, mult deasupra mării; 130 de soldaţi britanici 
se înghesuie acolo ; se vor preda la 4 iunie. Dar iata că 
soseşte din Franţa fregata Didon, aducînd ordine de la 
Napoleon, datate din 17 și 29 aprilie (mai mult de o lună). 
Ordinul din 17 aprilie: dacă după o lună de la sosirea 
sa în Martinica, Villeneuve nu a primit nici o ştire, tre- 
buie să urce din nou spre Boulogne, via Le Ferrol şi 
Brest ; între timp, el va trebui, pentru a nu sta degeaba, 
să ocupe Santa-Lucia sau altă insulă engleză. În ordinul 
din 29 aprilie, împăratul enumeră încă o serie de cuce- 
riri mult dorite: Saint-Vincent, Antigua, Grenada, Bar- 
bados, Tobago, Trinidad ; apoi reîntoarcerea în Europa. 

Villeneuve închide ochii şi clatină din cap. După aş- 
ieptarea ordonată, oare de cît timp să fie nevoie pentru 
cucerirea insulelor ? lar dacă sosea Nelson, cît timp în 
plus ? Dar flota franceză a părăsit Toulonul la 30 mar- 
tie — s-au împlinit de atunci două luni și trei zile. Ville- 
neuve calculează că nu mai are alimente decit pentru 
trei luni, chiar pentru mai puţin, căci hrana putrezește 
în cale din priciha căldurii și a învechirii. La spanioli 
este şi mai proastă situaţia ; oamenii primesc bani pentru 
rațiile ce li se cuvin şi coboară pe uscat, să cumpere ce 
găsesc, mai nimic, doar zahăr. „Nu v-aş putea garanta, 
îi scrie Villeneuve lui Decres, că nu voi fi nevoit să pă- 
răsesc imediat Antilele, din cauza lipsei de alimente“. 
Imediat după ce anume ? Pentru a i se supune lui Na- 
poleon, Villeneuve vrea să facă un gest. Se va duca să 
atace Barbados. 


Dar nu, totuși nu se va duce. 


„Pregătiţi-vă de luptă“. În faţa flotei lui Nelson, 
marea cea frumoasă sub cer siniliu este pustie. Cînd şi 
cînd, nori plumburii, cîte o aversă puternică, apoi din 
nou senin. La 6 iunie, spre asfinţit, flota soseşte în faţa 
insulei Tobago — plaje scăldate în lumină și cocotieri. 
Nici urmă de flotă franceză, doar o goeletă americană 
al cărei căpitan afirmă că francezii se află la Trinidad. 

Cap pe Trinidad, unde flota ajunge în ziua de 7, după- 
amiaza. Şi de aici lipsesc francezii. 

Lipsesc pentru motivul că Villeneuve, în loc să se in- 
drepte spre Barbados (la sud de Martinica), așa cum 
părea să aibă de gînd, a urcat spre nord, „luînd-o pe 
urmele unui convoi englez încărcat cu zahăr“. Şi, pe 
drum, Villeneuve, care pînă atunci nu ştia nimic, a aflat 
că Nelson se găsea în Antile. 

De data aceasta, jocul de-a baba oarba avea să du- 
reze mai puţin decît în Mediterana. La 8 iunie, Nelson, 
întorcîndu-se din Trinidad spre Grenada (în nord), află 
că Villeneuve nu pare să fie prea departe, de vreme ce 
în urmă cu patru zile a ocupat capul Diamant; același 
informator (captain Maurice) îl asigură că flota lui Ville- 
neuve a fost întărită cu patrusprezece nave mari (șase 
franceze, opt spaniole) sosite de la Ferrol; informaţie 
falsă, dar Nelson nu se nelinișteşte la gindul că are de 
înfruntat, cu cele unsprezece nave ale sale, treizeci și 
două de nave franco-spaniole. „Flota mea este compactă, 
cea a inamicului greoaie în manevre. Straşnică vioară 
flota «sta a mea, dar mă îndoiesc că Gravina sau Ville- 
neuve s-ar pricepe să-i mîngiie strunele“. 

Nelson avea dreptate. La 9 iunie, după ce se sfătui 
cu Gravina, Villeneuve hotărî să se îndrepte din nou și 
neintirziat spre Europa. Peste trei zile Nelson avea să 
afle de la indigenii din Antigua că armada franco-spa- 
niolă u trecut, că o luase spre nord. A doua zi, 13 iunie, 
se avintă pe urmele ei. Pentru încă o dată. Și ultima. 

„Începutul traversadei de întoarcere nu este vesel, 
mai întii pentru că un gînd obsesiv dăunează totdeauna 
moralului : „Pentru ce nerodul acela de Brereton a scris 
că francezii au trecut spre sud în fața Santei-Lucia ? 
De unde a scos-o ? Villeneuve nu a coborit niciodată sub 
latitudinea insulei Martinica“. Era adevărat. Din fericire 
un alt gînd îi dă amiralului puteri: Villeneuve a luat 
drumul Europei, fără să fi făcut prea mult rău insulelor 
engleze, fără să fi încercat vreo acţiune împotriva insulei 
Jamaica. Şi Nelson ştie că lucrul acesta va conta la Lon- 
dra, unde oamenii de la Bursă vor spune că flota a lu- 
crat bine. 

Înainte chiar de a fi părăsit: Antigua, Nelson trimise, 
drept înaintemergător, bricul rapid Curieux, cu misiu- 
nea de a vesti Amiralitatea că armada franco-spaniolă se 
reîntoarce în Europa. Senioriile lor se vor gîndi și vor 

- hotărî măsurile ce urmează a fi luate. Zilele se scurg, mo- 
ralul amiralului se îmbunătățește. Şi pentru ce, la urma 
urmei, nu i-ar prinde din urmă pe molaticii aceia de 
francezi şi spanioli ? Pe o vreme frumoasă, calmă, Nel- 
son îşi convoacă toţi căpitanii la bordul lui Victory şi 
le expune planul bătăliei pentru cazul în care fericita 
ipoteză ar prinde viaţă. 

— Îmi voi alege atunci momentul. Să nu vă mire 
dacă nu le cad imediat în spinare. Dar fiţi siguri că nu 
ne vom despărţi fără luptă. 

Din păcate, lipsește briza. „8 iulie, pe tărim: 33 de 
mile în ultimele douăzeci și patru de ore. Singura mea 
speranţă este ca și inamicul să fi întîrziat, să nu se afle 
prea departe de noi“. Inamicul nu a mers repede, dar a 
luat-o mai spre nord, oprindu-se la capul Finister ; iată 
pentru ce Nelson nu avea să-l prindă. La 9 iulie 1805, 
omul de veghe de la gabia artimonului lansează strigătul 
milenar propriu marinarilor : „Pămînt !“ Ceea ce se vede 
este capul Spartel, în nordul coastei vestice a Marocu- 
lui, la intrarea în strimtoarea Gibraltar. A doua zi, 10 iu- 
lie, flota îşi aruncă ancorele la Rocher. Nelson scrie: 
„Voi cobori pe uscat. S-au împlinit doi ani, fără zece 
zile, de cînd n-am părăsit nava Victory“. 


În aceeași zi, dis-de-dimineaţă, lordul Barham — 
Primul lord al Amiralității, optzeci şi cinci de ani, am 
mai spus, privire albastră, vioaie — se bărbierea toc- 
mai cînd un valet îl anunţă că a sosit captain Bettsworth, 
comandantul bricului Curieux, venind din Indiile Occi- 
dentale, trimis înainte de către Nelson, după cum am 
văzut : 

— Să intre! 

Bettsworth, douăzeci şi cinci de ani, tipic ofiţer nel- 
sonian, deloc certat cu îndrăzneala şi iniţiativa. 

— My Lord, am prins din urmă flota franco-spaniolă, 
la nouă sute mile nord-est de Antigua, şi am urmărit-o 

destulă vreme, pentru a fi sigur de alcătuirea şi drumul 
ei. Iată... ' 

Dar abia şi-a încheiat ofiţerul raportul, că lordul 
Barham, cu săpunul uscîndu-i-se pe faţă, cheamă un se- 
cretar, dictează ordine. Escadrele care ţin blocus-ul în 
faţă la Rochefort și Le Ferrol (cap în nord-vestul Spa- 
niei) trebuie să se unească şi să ajungă împreună într-un 
punct aflat la o sută de mile vest de capul Finister. 

Armata navală combinată franco-spaniolă se tîra pe 
ocean, îndreptindu-se spre Le Ferrol, potrivit ordinelor. 
Plecase din Antile de patruzeci şi şapte de zile. Bate- 
riile şi interpunţile navelor erau tixite cu oameni sleiţi 
de puteri și bolnavi. Escadrele engleze ale lui Calder şi 
Stirling sosiră în văzul armadei la 22 iulie, ora prînzu- 
lui, la 150 mile vest de Ferrol. Deasupra oceanului, ceaţă 
groasă. Cînd și cînd îşi sfișie pînzele, tocmai cît să se 
poată vedea între ei adversarii. „Temîndu-se de o în- 
văluire“, Villeneuve virează de bord, ier Calder mane- 
vrează şi el. Briză slabă, toate mişcările acestea erau 
foarte lente, iar ceața cobora din nou. Către ora 3 după- 
amiaza, cele două flote se regăsiră pe drumuri aproape 
paralele, cap nord-est, la distanţă de tragere mică. Stră- 
luminările de la gura ţevilor abia străpungeau ceața, tră- 
gătorii îşi desluşeau anevoie țintele. Calder nu vădea o 
agresivitate deosebită. Tunurile amuţiră în jurul orei 18. 
Marinarii francezi aveau să denumească lupta aceasta lip- 
sită de orice prestigiu „Bătălia celor Cincisprezece-Două- 
zeci“, după numele spitalului înființat de Ludovic cel 
Sfînt pentru orbi. 

Franco-spaniolii se aleseseră cu 41 de morţi şi 158 
de răniţi, a căror soartă nu era deloc de invidiat, căci 
apa lipsea la bordul tuturor navelor. A doua zi dimi- 
nența, Calder se îndreptă spre nord, satisfăcut că, totuși, 
capturase două nave spaniole. Villeneuve îşi reluă dru- 
mul spre Le Ferrol; dar vremea se stricase, nu putu 
intra în port. Pînă la urmă, flota combinată ancoră în 
golful Vigo, la 27 iulie, ora 6 seara. 

„Părăsind Gibraltarul, Nelson se îndreptase spre 
nord. „Escadra inamică se află desigur undeva în golful 
Gasconiei“. La 3 august, o fregată îi aduse un ordin de 
la Amiralitate : „O invităm pe Senioria dumneavoastră 

să meargă neîntîrziat cu escadra la Quessant și să treacă 
sub ordinele amiralului Cornwallis“. La 12 august, ora 
6 dimineaţa, escadra ajunse în preajma celei a lui Corn- 
wallis. Conform uzanțelor, tunurile de pe Victory tra- 
seră cele dintii, spre a saluta pe Ville-de-Paris. Corn- 
wallis îi trimise lui Nelson un mesaj, pentru a-i spune 
că-l dispensa de tradiționala vizită ce trebuia făcută 
unui superior și că-l autoriza să se îndrepte spre Ports- 
mouth. Oare se hotăriîse Amiralitatea să dea curs ce- 
rerii privind permisia lui Nelson, care data de șapte 
luni ? Sau mai-marii doreau, probabil, după. ce i-ar îi 
acordat amiralului un scurt răgaz de odihnă, să stea de 
vorbă cu el? În afară de Victory, Nelson nu mai luă de- 
cît o singură navă, pe Superb. În zorii zilei de 18, în 
timp ce navele soseau în rada Portsmouth-ului, o ambar- 
-caţiune le ieşi înainte, aducînd un răvaş de la Direcţia 
Sănătăţii : „Febra galbenă- face ravagii în porturile Spa- 
niei şi Portugaliei, sînteţi supuși carantinei“. 

— Cum ? Sîntem pe mare de douăzeci şi opt de zile, 
si nici la bordul lui Victory, nici la cel al lui Superb nu 
se află nici un bolnav. 

Pînă la urmă, nici o carantină. Permisia oficială sosi 
în ziua de 18 la șapte seara. La 6 dimineaţa, 20 august 
1805, Nelson cobora din trăsură în faţa casei din Merton. 


Napoleon sosise la Boulogne în ziua de 3 august, 
fierbînd nu altceva: Şi îi spuse lui Decres : „N-au habar 
englezii ce-i așteaptă. Douăsprezece ore doar să fim stă- 
pîinii strîmtorii, și, Anglia îsi va fi trăit traiul“. 

Nu.se mai putea vorbi de o „tabără Boulogne“. Peste 
2.300 de nave, o sută de mii de soldaţi și nouă mii de 
cai se găseau răsfiraţi pe o sută de kilometri de coastă, 
intre Wimereux și Ostende. Armata de invazie, coman- 
dată de mareşalii Lannes, Davout, Soult, Ney şi de zece 
generali deveniți celebri, era socotită de către experţii 
militari europeni drept cea mai bună din lume. 

Napoleon trăia cu ideea că putea nimici Anglia îna- 
inte chiar de formarea coaliţiei continentale, înainte ca 
aceasta să fi declanșat ostilitățile. La 13 august, îi scrise 
lui Villeneuve că era mulțumit (avea totuşi cîteva re- 

zerve) de lupta navală purtată în ceţuri la 22 iulie : „Ve- 
niți în Marea Miînecii, unde vă vom aștepta cu nerăb- 
dare. Porniţi curajos împotriva inamicului... Englezii nu 
sînt chiar atît de numeroși cum vă închipuiţi. Sînt pre- 
tutindeni cu sufletul la gură. Dacă veţi reuşi să apăreţi 
aici pentru trei zile — fie și numai douăzeci și patru de 
ore — misiunea dumneavoastră va fi îndeplinită. În nu- 
mele acestui mare ţel — descinderea în inima unei pu- 
teri care de zece veacuri asuprește Franţa — putem 
muri, fără să regretăm viața“. 

“În aceeași zi, 13 august, Villeneuve părăsea Le Fer- 
rol. Flota combinată trebuia să fie prezentă, în largul 
capului Finister, la o întîlnire cu escadra, Allemand ve- 
nită de la Rochefort şi să urce dimpreună cu ea spre 
Marea Mînecii. (Comandorul navei Allemand îl înlocuia 
de la 9 iunie pe amiralul Missiessy, care era bolnav). La 
14 august, spre prînz, oamenii de veghe ai escadrei com- 
binate semnalară vreo douăsprezece vele la orizont, spre 
nord. Era, cumva, escadra Allemand ? Dar pentru ce, 
dintr-o dată, navele acelea se depărtau ? Poate că era 
vorba de nişte manevre de-ale englezilor ? Fără să-i dea 
prin gînd să trimită cît mai repede fregatele sale de cer- 
cetare, Villeneuve. îşi continuă drumul, cap nord-vest. 
În ziua de 15, întrucît vintul deveni mai tare, flota com- 
binată veni la vest-nord-vest. O navă spaniolă îşi pierdu 
arboretul gabier 1. După-amiază mai fură zărite încă 
trei bastimente : o navă mare și două fregate, una re- 
morcînd-o pe cealaltă. Nici de data aceasta Villeneuve 
nu trimise nimic spre cercetare. La o oră după aceea, 
căpitanul unei nave de comerţ întilnite veni la bordul 
lui Bucentaure : l 

— Da, domnule amiral, şi eu am văzut cele trei nave. 
Fac parte dintr-o escadră engleză de douăzeci şi cinci de 
nave. 

Flota combinată număra acum douăzeci şi nouă de 
nave. Dar moralul lui Villeneuve nu era bun, nici cel al 
iui Gravina. Înainte de căderea nopţii, un semnal urcă 
pe saula lui Bucentaure : „Viraţi de bord, manevrînd ca 


1 Partea superioară a unui arbore, 

nava amiralului“. Flota combinată puse cap sud. Direcţia 
Cadix. 

În zilele următoare avea să se afle că informația dată 
de căpitanul navei comerciale — douăzeci şi cinci de 
nave engleze — era falsă. Mai rău: navele zărite în 
ziun de 14 erau cele ale escadrei Allemand, cea cu care 
ar fi trebuit de fapt să se întîlnească. Această cscadră 
si flota combinată își rataseră planul, din cauză că nu 
îndrăzniseră să se apropie una de cealaltă, lucru care 
le-ar fi ajutat să se recunoască. Şi întrucît Allemand nu 
găsise pe nimeni la punctul de întîlnire, pusese cap pe 
Vigo. Villeneuve se îndrepta spre Cadix, observat acum 
de patru nave ale lui Collingwood. Escadra intră în gol- 
iul acesta la 20 august, seara. 

Încetineala comunicărilor dintre Spania și Boulogne 
avea să dea acum schimbului de mesaje un caracter ne- 
semnificativ. 

La 22 august, în timp ce Villeneuve se şi refugiase 
de două zile în portul Cadix, Napoleon dictează pentru 
el o scrisoare, trimisă cu mare grabă la Brest: „Sper 
că aţi ajuns la Brest. Plecaţi, nu pierdeţi nici o clipă și, 
cu escadrele mele reunite, intraţi în Marea Miînecii. An- 
glia este a noastră ! Dar abia a plecat curierul din Bou- 
logne, că Decres îi înmînează împăratului o scrisoare 
trimisă de Villeneuve, datată 10 august, deci înainte de 
plecarea sa de la Le Ferrol : „Plec. Mă voi îndrepta spre 
Brest sau Cadix, ‘după împrejurări“, 

Napoleon se lăsă pradă unei furii deloc înfrînate, 
tratîndu-l pe Villeneuve drept laş şi chiar trădător. Mai 
voia totuşi să spere că amiralul avea să facă totul spre 
a veni la el. Măsura cu pași mari, în sus și în jos, plaja 
Boulogne, scrutind marea. 

La 1 septembrie, el ştiu cu certitudine că Villeneuve 
se refugiase la Cadix, spre a nu se mai clinti de acolo. 
Dar încă din ajun, marea mașinărie terestră, pe care 
Napoleon nădăjduise să o neutralizeze trecînd marea, se 
pusese în mișcare. Împăratul dictă unul dintre ordinele 
acelea vestite și dramatice: „Bravi soldaţi din tabăra 
de la Boulogne! Nu veţi merge în Anglia. Aurul en- 
giezilor a ispitit pe împăratul Austriei, care chiar acum 
a declarat război Franţei. Armata lui a rupt linia care 

se cuvenea respectată, Bavaria este năpădită. Soldati, 
noi lauri vă aşteaptă dincolo de Rin. Să alergăm să bi- 
ruim dușmanii pe care i-am mai biruit !“ 


13 


Moarte şi victorie 


„DE-AFARĂ AM VĂZUT CITEVA, 


doamne conversînd pe un balcon. Am intrat mai întîi 
într-un vestibul împodobit cu numeroase picturi şi obi- 
ecte de artă, printre care un bust frumos din marmură 
al ilustrului amiral. Era de față preacuviosul dr. Nel- 
son, fratele amiralului, care m-a introdus într-un salon 
mare şi de o nespusă măreție. Lady Hamilton era aşe- 
zată lîngă o fereastră, amiralul mă aştepta chiar lingă 
ușă, în uniformă cu decoraţii. M-a întimpinat cu cea mai 
mare amabilitate. Un servitor ne-a oferit scaune, şi ast- 
fel m-am pomenit instalat între lady Hamilton şi ami- 
ral. Acesta şi-a pus pe genunchi istorisirea mea despre 
bătălia de la Copenhaga, și conversaţia s-a pornit“. 
Vizitatorul era un danez pe nume J. A. Andersen. 
Poate că nici nu-și dădea seama cît de mare îi era no- 
rocul de a fi primit de către amiral în chiar ziua sosirii 
sale la Merton, 20 august 1805. La doi ani după aceea 
avea să povestească pe larg această vizită în cartea sa 
Excursii în Anglia. Pe noi ne interesează să-l surprin- 
dem pe Nelson, o clipă, la patruzeci şi șapte de ani, cu 
puţin înainte de plecarea sa spre ultima bătălie. Foarte 
slab, privirea singurului ochi pătrunzătoare, dar — știm 
că nu danezul a spus-o cel dintii — de îndată ce se în- 
flăcăra, îi apărea pe chip „ca un fel de lumină“, era cu 
totul schimbat. Andersen se simţi nespus de intimidat 
și, totodată, cucerit. „Înfăţișarea amiralului inspira un 
nemăsurat respect, mai cu seamă cînd te privea de sus: 
în jos. Nelson adăuga acestui aer de mare demnitate, 
propriu oricărui om cu însușiri alese, expresia cea mai 
cuceritoare“, Avea ceea ce se numește farmec. 

În ziua aceea Nelson a luat cina la ora 3,30 după- 
amiază. Visul „Bronte“ nu se realizase și nici nu va mai 
avea cînd să prindă viaţă, dar acesta se întrupase. Mer- 
ton era o „colibă“ confortabilă, luxoasă cu măsură şi, 
pînă la urmă, de bun-gust : frumoasa faţă de masă, cris- 
talele, sclipitoarele porţelanuri de Worcester ornate cu 
frunze de stejar şi laur, monograma de pe platourile de 
argint... În faţa amiralului, Emma fericită, între ei un 
frate şi o soră, fiecare cu perechea sa, apoi doamna Ca- 
dogan cea de neînlocuit, institutoarea Sarah Connor, 
plus patru copii, capete blonde şi obraji trandafirii, prin- 
tre care şi adorata Horatia. Horatia cea deosebit de vi- 
oaie, în stare, la patru ani şi jumătate, să scrie o scri- 
soare şi să ia zilnic lecţii de franceză, italiană, pian. Lui 
Nelson îi spune Cod-papa, naş. 

Cît a lipsit stăpinul, Emma a mărit şi înfrumusețat 
domeniul. Intrarea era mai bine aleasă, cu fațada la 
nord. Grădinarul, Cribb, ajutat de douăzeci de oameni 
din subordinea sa, da, de douăzeci, făcuse din parc un 
rai cu iarbă înaltă și mătăsoasă, cu flori și copaci. O alee 
care pornea din dreptul casei conducea spre un pavi- 
lion-rotondă, urca pe un dîmb, de unde amiralul putea 
vedea ansamblul proprietăţii, ca pe mare, de pe dunetă, 
flota. Pavilionul se şi numea, de altfel, „pupa“. Emma a 
extins domeniul dincolo de şoseaua Londra—Portsmouth, 
spre partea aceea se vedeau alte grădini, grajduri pentru 
cai, bucătării în aer liber. Pentru a se ajunge la porţiu- 
nea extinsă, trebuia traversat un spaţios tunel din cără- 
midă, care trecea pe sub şosea. Dacă ocolul dat proprie- 
tătii acesteia v-a sicîit cumva, gîndiţi-vă cu puţină ome- 
nie la ciungul slab, cu un ochi lipsă care — în cal!ţine 
de navă, unde nu aţi răbda să staţi — a visat atît de 
îndelungă vreme la limanul acesta. Iată-l aici pentru ul- 
tima oară; pentru cît timp oare? Pentru douăzeci şi 
cinci de zile. 

Mai multe cărţi despre Nelson l-au înfățișat ajuns 
acolo, la capătul puterilor, nemaiaspirînd decît la pensie, 
ținut de braţ de către Emma-infirmieră. Ce legendă stu- 
pidă, şi de ce să nu privim realitatea mai de-aproape; 
este mult mai interesantă. Chiar a doua zi după sosire, 
Nelson s-a dus la Amiralitate. Iar în timpul celor două- 

zeci şi cinci de zile petrecute la Merton, s-a dus de cinci- 
sprezece ori la Londra, pentru cîte o jumătate de zi sau 
o zi întreagă, de mai multe ori rămiînînd chiar peste 
noapte. S-a întîlnit acolo cu Primul lord al Amirali- 
tăţii şi cu grade mari, cu miniştri, ca de pildă primul- 
minisiru Pitt ; uneori își rupea din timp, pentru a cum- 
păra cite un dar pentru Emma sau Horatia. Pentru Ho- 
ratia, de la bijutier, o lingură, o furculiţă şi un cuţit de 
copil cu numele ei gravat; iar pe paharul din metal: 
„Scumpei mele Horatia“. Dacă Nelson ar fi avut copii 
cu Funny, curba vieţii sale ar fi fost oare alta ? 

În vremea aceea, marile personalităţi nu treceau ne- 
văzute, în mașini rapide. La Londra, Nelson abia recu- 
noscut — şi cît de lesne putea fi recunoscut! — vestea 
se şi ducea ca fulgerul, oamenii dădeau fuga, aplaudau, 
aclamau. Cuvîntul popularitate se dovedește a fi aici prea 
slab, și vom vedea pînă unde au mers lucrurile; este 
vorba de fapte verificate, niciodută contestate. Lordul 
Minto (curînd avea să fie guvernator general al Indiei) 
a afirmat: „L-am întîlnit ieri pe Nelson în Piccadilly, 
înconjurat de mulţime. Este într-adevăr emoţionant să 
vezi de cit respect și afecţiune este înconjurat. Depășește 
iot ce s-a putut spune într-o piesă sau într-un poem 
despre celebritate“. 

— Totul mi s-a părut uşor. 

Astfel s-a exprimat Nelson cînd s-a înfățișat autori- 
tăţilor în prima zi. Miniștrii soseau cu pași repezi, suri- 
zători, cu brațele deschise : „My Lord, sper că o duceţi 
bine cu sănătatea ?* Climatul social englez, mai ales în 
cercurile înalte, era mai destins decît în zilele noastre. 
Dar asta nu are importanţă. Nelson 'a înţeles foarte re- 
pede temeiurile acelei amabilităţi. Fără să fi dobindit 
vreo victorie, fără să lupte, doar prin teama pe care nu- 
mele său o inspira, el salvase pentru Anglia West Indies. 
Ne vine poate greu a înţelege importanţa pe care o aveau 
pentru Anglia de atunci îndepărtatele colonii aducătoare 
de hrană. „Pierderea insulei Jamaica, scria un gazetar, 
ar fi şters pe dată amintirea tuturor serviciilor aduse 
de Nelson în trecut“. Bursa, am mai spus, tremurase. 
Posibilitatea unui faliment al Companiei Indiilor Occi- 
dentale ar fi apărut ca un spectru al sfirşitului lumii. 

Şi acum? La 21 august, a doua zi după sosirea lui 
Nelson la Merton, în aceeaşi zi în care se ducea pentru 
înțiia oară la Amiralitate, fregata Iris aduse în Anglia 
vestea că Villeneuve plecase din Le Ferrol în ziua de 13, 
cu douăzeci şi opt sau douăzeci şi nouă de nave. Dacă 
urca din nou spre Antile? Pericolul nu cra înlăturat. 
Dar, slavă Cerului, Anglia îl avea pe Nelson. 

Vara engleză a anului 1805 nu a fost frumoasă: ploi 
şi furtuni, doar cîteva zile de căldură adevărată, la un 
mijloc de săptămînă. Nimic nu ar fi putut-o împiedica 
insă pe Emma să lanseze invitaţii, toate primite cu mult 
interes, nazurile Establishment-ului fuseseră date uitării. 
Amintiţi-vă defăimătoarea epistolă trimisă de lordul 
Minto soţiei sale în urmă cu trei ani: prostul gust. al 
Emmei, Nelson ridicol de vanitos etc... Acum, tonul era 
cu totul altul, chiar şi familia apărea descrisă în culori 
favorabile : „Și l-am găsit pe Nelson uimitor de bine, 
plin de energie. În timpurile acestea .de descurajare, o 
conversație cu el este de-a dreptul reconfortantă. Lady 
Hamilton a mărit proprietatea şi i-a adus ameliorări, to- 
tul arată neînchipuit de bine. La urma urmei, este inte- 
ligentă. În ce privește pătimașa lor iubire, mai aprinsă 
ca niciodată“. 

În prima duminică, pastorul Thomas Lancaster mul- 
țumeşte Proniei, în predica sa, că l-a readus în umila 
biserică din Merton pe gloriosul ei enoriaș: „Fie-i dă- 
ruite, dimpreună cu gloria, sănătate și viaţă lungă !* La 
ieşire, cuvinte frumoase despre copii, iar Emmei Hamil- 
ton, flori. Pastorul avea un fiu care voia să intre în ma- 
rină, Nelson urma să-l ia la bordul navei sale. Bună- 
voinţa amiralului faţă de locuitorii din Merton a rămas 
legendară. La cincizeci de ani după aceea o fiică a pas- 
torului Lancaster îi scria editorului cărţii Lord Nelson's 
Dispatches : „Dorea ca nimeni în Merton să nu ducă 
lipsă de nimic, ca nimeni să nu treacă prin vreo sufe- 
rinţă pe care ar putea-o evita, şi eu ce mînă generoasă 
ne ajuta pe toţi, făcînd pe deasupra în așa fel încît ge- 
nerozitatea aceasta să rămînă anonimă. Clipele din viaţa 
sa petrecute la Merton au fost asemenea unui fiuviu de 
milostenie și bunătate, oferindu-ne un atît de puternice 
exemplu de corectitudine şi simț al dreptăţii, încît toţi 

voiau să-l imite“. Se poate spune mai mult? Știm că 
Nelson, ca și Emma, era foarte generos, iar delicateţea 
şi generozitatea aceasta au făcut desigur ca toţi locuitorii 
din Merton, pînă și familia pastorului, să găsească foarte 
normal faptul că locuiau împreună. Tot satul ştia, drept 
este, că existau în casa aceea frumoasă cincisprezece dor- 
mitoare, și că veneau mereu membri din familie sau in- 
vitați. Iar în cele cinci, şase rînduri în care a fost nevoit 
să doarmă la Londra, el nu şi-a petrecut nici o noapte 
“în apartamentul Emmei din Clarges Street. Trăgea la 
Gordon's Hotel, 44 Albermarle Street. 

Au venit la Merton, în timpul acelei permisii, nu nu- 
mai persoane din familie şi oameni de lume, ci şi ma- 
rinari. Cînd amiralul lua de braț pe unul dintre cama- 
razii săi şi îl ducea pe aleile parcului, restul celor de față 
respectau acel a parte, spunîndu-și că poate discutau 
chestiuni importante. Într-o zi, Nelson făcu astfel cu 
căpitanul Keats, care mai tîrziu a povestit: 

— Flotele au acum o însemnătate atît de mare, spu- 
unea amiralul, încît o zi întreagă nu ar ajunge ca să fie 
așezate, după vechiul sistem, pentru o bătălie decisivă. 
Îţi voi spune acum, Keats, cum o să-i birui pe francezi 
cînd ne vom întilni. O să împart flota în trei divizioane. 
Unul va fi alcătuit din douăsprezece sau patrusprezece 
nave cu două punți, dintre cele mai rapide, şi îl voi ţine 
neîntrerupt în vînt. Şi îl voi trece sub ordinele unui 'ofi- 
ter care le va folosi aşa cum eu voi hotărî. Vreau să pot 
arunca oricînd divizionul acesta în luptă, în locul ales de 
mine anume... 

Nici vorbă, nu-i aşa, de un Nelson istovit, cu gîn- 
duri de pensionare. Amiralul a continuat : 

— Cu restul flotei, format din două linii, mă voi nă- 
pusti asupra dușmanului, fără să mai aştept, în prima 
treime a liniei sale socotită de la nava de cap. Ce părere 
ai, Keats ? 

Keats nu răspundea, încercînd zadarnic să-și amin- 
tească vreo bătălie navală în care să fi fost folosită asc- 
menea tactică revoluţionară. În perioada în care îl ur- 
mam pe Nelson pentru a doua oară în Antile, am arătat 
cum, la 12 aprilie 1782, în insulele Saintes, profitînd de 

o schimbare a direcţiei vîntului care îi deschisese o breșă 
între două nave ale liniei franceze (amiral de Grasse), 
Rodney atacase fără să mai aştepte, fără să încerce să 
reia clasica luptă paralelă. De altfel, sfătuit de Douglas, 
căpitanul său de pavilion, Rodney profitase „atunci de o 
împrejurare întîmplătoare. Nelson hotăra însă dinainte 
să dirijeze atacul perpendicular pe linia inamicului. Tac- 
tică înspăimiîntătoare pentru apărătorii metodelor clasice 
de luptă, deoarece, în principiu, ea expunea focului unei 
salve întregi pe atacatorul care, în timpul acesta, nu 
putea trage decit cu tunurile din faţă. Dar Nelson îşi 
zicea că descumpănirea pricinuită astfel în rîndurile ina- 
micului avea să rezolve, şi încă prea bine, un asemenea 
dezavantaj. Şi fiindcă totuși Keats nu spunea, în conti- 
nuare, nimic, Nelson a urmat: 

— Ei bine, o să vă spun eu ce gindesc. Cred că lu- 
crul acesta o să-l surprindă şi o să-l dezorganizeze pe 
inamic. El nu va înţelege unde vreau să ajung. Tactica 
mea o să dezlănţuie o bătălie învălmăşită. Asta şi vreau. 

Astfel vorbea Nelson într-o după-amiază de august a 
anului 1805, pe una dintre aleile parcului de la Merton 
şi mă îndoiesc că, trăgînd cu urechea, am pierdut tim- 
pul. Vom şti astfel; la clipa cuvenită, cînd va porni la 
vestitul atac, ce anume avea în mintea sa. 

În cea de a doua duminică, Nelson nu se putu duce 
la biserică : era convocat de urgenţă la Pitt, primul-mi- 
nistru. Pitt îl informă că membrii cabinetului, reflectind 
împreună, de mai multe ori, asupra destinaţiei probabile 
a flotei combinate franco-spaniole ancorate la Le Fer- 
rol, se puseseră de acord în privinţa ideii că ea avea să 
se ducă din nou spre Antile. 

— Nu, spuse Nelson, ea se va duce la Toulon. 

George Matcham, unul dintre cumnaţii amiralului, 
este cel care a notat, cu aproximaţie, această discuţie, 
după ce Nelson, reîntors la Merton, i-a relatat-o. Se pare 
că Nelson şi-a expus astfel planul: Villeneuve ar vrea 
să ducă escadra combinată la Cadix, apoi la Toulon, de- 
oarece, în felul acesta (trecînd şi pe lîngă Cartagina) ar 
putea reuni cel mai mare număr de nave — şaizeci sau 
şaptezeci. Avea nevoie de superioritatea aceasta nume- 
rică sau în orice caz şi-o dorea. Nelson şi Pitt discuta- 

seră apoi despre numărul de nave engleze ce urmau să 
fiè trimise pentru a lupta împotriva lui Villeneuve ; 
primul-ministru l-a întrebat brusc : 

— Şi cine va comanda flota noastră ? 

— Nu aţi putea găsi persoană mai capabilă decît Col- 
lingwood, actualul comandant șef, a spus Nelson. 

— Nu. Dumneavoastră trebuie să preluaţi comanda 
aceasta. 


„Toate împotrivirile mele, i-a istorisit Nelson cumna- 
tului, au fost înlăturate“. Ne îndoim însă că s-ar fi opus 
prea tare. De altfel, jocurile erau făcute. Apoi Pitt a în- 
trebat : 

— Sinteți pregătit să ridicați ancora peste trei zile ? 

— Sînt pregătit din chiar clipa aceasta. 

1 septembrie. Lucrurile nu au mers totuși atît de re- 
pede. Dar aproape. În ziua de 2, la ora 5 dimineața, în 
iaţa casei din Merton opri o diligență. Auzind-o, un ser- 
vitor ieşise cu lanterna ; văzu un bărbat în manta: 

— Sint căpitanul Blackwood, comandantul lui Eu- 
ryalus. Crezi că l-aș putea vedea pe lordul Nelson cît 
mai degrabă ? . 

— Senioria sa nu mai doarme, s-a şi îmbrăcat. Se 
odihneşte foarte puțin. 

— Ah, Blackwood! îl recunoscu îndată Nelson pe 
ofițer. Sînt sigur că-mi aduceți veşti despre flotele fran- 
ceză şi spaniolă, nu-i aşa ? 

— Da, sir. Vin de la Portsmouth, cu scrisori de la 
amiralul Collingwood pentru Amiralitate. Şi cum treceam 
atît de aproape de casa senioriei voastre, m-am gîndit 
să opresc, să vă dau vestea. Flota combinată a intrat în 
Cadix. . 

Nu este deloc adevărat că în dimineața aceea, puțin 
mai tîrziu, Emma Hamilton l-a găsit pe amiral bătînd 
aleile parcului, că i-ar fi spus să-şi ofere Amiralității 
serviciile şi că atunci Nelson i-ar fi răspuns: „Bună 
Emma, curajoasă Emma ! Dacă pe lumea asta ar exista 
mai multe Emma, ar exista şi mai mulţi Nelson!“ Ne 
întrebăm la ce bun asemenea legendă, răspîndită de unii 
istorici englezi, care, cu alte prilejuri, au batjocorit-o pe 

Emma. Remuşcări, cumva ? Că în faţa perspectivei des- 
părţirii, Emma s-a arătat deopotrivă de tulburată și cu- 
rajoasă, nu încape, desigur, nici o îndoială. De altfel încă 
de la prima convocare a lui Nelson la Amirulitate, ea 
înţelesese că amiralul nu avea să stea acasă multă vreme. 
Iar întrucît cele ce au urmat îi confirmau presimţirea, 
Emma îi scrise nepoatei amiralului, lady Bolton : „Scum- 
pa mea prietenă, inima îmi este din nou sfişiată, 
dragul nostru Nelson va pleca foarte curînd. Am avut o 
mulțime de vise, şi de fiecare dată m-am deșteptat cu 
deznădejdea acestei despărţiri crude în suflet. Dar ce 
pot face ? Braţul său puternic este de un ajutor atît de 
mare pentru ţara sa!“. ` 

În ziua aceea de 2 septembrie, după trecerea pe la 
Merton a căpitanului Blackwood, Nelson plecă la Lon- 
dra. La Amiralitate, lordul Barham îi dădu lista cu ami- 
ralii şi căpitanii atunci disponibili. 

— Alegeţi-vă ofiţerii. 

— Alegeţi-i dumneavoastră, My Lord. Aceeaşi ener- 
gie, acelaşi curaj însufleţesc întreaga marină. Nu puteţi 
face decît o alegere bună. 

lată-l, în fine, pe Nelson diplomat. Dar bătrinul lord 
cu ochi de un albastru intens îl conduse într-o altă în- 


căpere : 
— Iată-l pe secretarul meu. Îi veţi dicta ordinele 


dumneavoastră. 

A doua zi, gazetele anunțau că lordul Nelson prelua 
comandamentul flotei, nu numai în Mediterana, ci pînă 
la Cadix, şi că Senioriile lor îi ceruseră — cinste fără 
precedent — să-și aleagă el însuşi ofiţerii. Seara, Emma 
încercă puţin să se ameţească, să uite apropiata despăr- 
ţire : la cină, treizeci de persoane. Se vorbea că bagajele 
lui sir Horatio, cele mari, fuseseră dinainte trimise la 
Portsmouth. La 6 septembrie, Nelson se reîntoarse la 
Londra şi se întilni cu toţi miniștrii. 

— Guvernul, îi spuse Pitt, a hotărît ca flota combi- 
nată să fie blocată la Cadix şi forţată să lupte, în cazul 
în care iese. ` 

— Chiar dacă Amiralitatea nu-mi poate da decît o 
flotă inferioară ca număr, cu o treime, faţă de cea a ina- 
micului, eu voi angaja lupta şi îl voi nimici. 

Nimic nou în cuvintele acestea, dar de acum înainte 
Nelson avea să vorbească şi să acţioneze ca şi cum o 
presimţire i-ar fi dat de ştire că se afla în drum spre un 
eveniment definitiv. Napoleon ratase lovitura împotriva 
Angliei — începuseră să circule zvonurile că trupele din 
Boulogne îşi luau tălpășiţa — era rîndul lui Nelson să 
joace. Fără ca miniştrii obișnuiți cu mult respect să se 
formalizeze, el le întrerupse discuţia care se cam lungea 
din pricina prea numeroaselor detalii. În fapt, el vorbea 
<a Napoleon : 

— Nu de o victorie dobîndită pe jumătate are ne- 
voie ţara. N-ar fi mulţumită. Ceea ce îşi doreşte este o 
victorie deplină. Şi distrugerea inamicului. 

Ca şi mai înainte, dintr-o curtenie fără precedent, 
primul-ministru îl conduse pe amiral, la ieşirea din Con- 
siliu, pînă la trăsură. 

A doua zi, Nelson trimise un brick rapid purtător al 
unei scrisori pentru Collingwood, care îl ţinea blocat pe 
Villeneuve la Cadix : „Stimate Coll. Voi fi lîngă dum- 
neavoastră, peste cîteva zile. Sper că veţi binevoi să ră- 
miîneţi în calitate de comandant secund. Veţi trece de pe 
Dreadnought pe Royal Sovereign care, cred eu, o să vă 
placă“. Tempo-ul din ultimele zile se accelera ; monde- 
nităţile se împleteau cu apăsătoarea grijă a unor ordine 
atât de importante. În ziua de 10, la un dineu oferit de 
soţii Crawford, Emma îl îndemnă pe Nelson : 

— Povestește, Horatio, cum ai fost aclamat şi aplau- 
dat și în după-amiaza aceasta în fața Whitehall-ului. 

— Lasă, scumpa mea. 

— Haide, pentru ce să te ferești ? Îţi place să fii ova- 
ționat. 

— Recunosc. Dar nici un om vrednic de a se numi 
astfel nu trebuie să se lase îmbătat de aclamații. Vintul 
se schimbă uneori foarte repede. 

Mai mulţi invitați de vază au fost poitiţi la Merton 
pentru data de 12 septembrie, dar, nenorocire, în după- 
amiaza zilei premergătoare acesteia, un curier aducea o 
invitaţie : „Alteța sa regală, prințul de Galles, venit 
anume de la Weymouth, ar fi tare mîhnit dacă sir Horatio 
nu s-ar întilni cu domnia sa la Carlton House etc...“ 

Prinţul, ştiind cît de ocupată este Senioria sa, îi oferă 
libertatea să-și aleagă ora, de preferinţă la inceputul 
zilei. Situaţie măgulitoare pînă la cel mai înalt grad; 
totodată însă şi un dezastru — nu numai din pricina 
oamenilor acelora invitați la Merton — căci cum :r ti 
putut da Nelson uitării faptul că în februarie 1801 prin- 
tul ar fi vrut să facă dragoste cu Emma? Sir Horatio 
fusese atunci înnebunit de gelozie. Ar fi fost totuşi cu 
neputinţă să ocolească invitaţia, astfel că Nelson se duse 
la întîlnire ; deloc bucuros, se înțelege. Iar prinţul i-a 
urat, în chip banal, drum bun. 

Cind veni la Londra cu Emma, Nelson o lăsă în 
Clarges Street. 

— Voi trece să te iau, după ce îl voi fi văzut pe 
prinţ. , 

Dar chiar în timp ce stăteau de vorbă la Carlton Ho- 
use, iată o altă convocare pentru amiral: trebuia să se 
prezinte la Colonial Office, pentru a se întîlni cu lordul 
Castlereagh, ministru de război și pentru colonii. Întilni- 
rea aceasta este pentru noi nespus de interesantă. 

Întrucît sosise puţin mai înainte, Nelson fu rugat, cu 
multă condescendenţă, să aştepte cîteva clipe într-un 
salon din dreapta holului. Acolo se şi găsea un general 
în mică ţinută, un îns cu nas mare, al cărui aer i se păru 
lui Nelson a fi trufaș și autoritar ; exact genul de militar 
pe care îl detesta. Întrucît cei doi bărbaţi nu au fost pre- 
zentați unul altuia, totul s-a rezolvat printr-o simplă 
inclinare a capului și prin tăcere. „L-am recunoscut ime- 
diat, a scris mai tîrziu generalul Wellesley, el pe mine 
însă nu“. Puțin mai tîrziu, un ofiţer de marină, un aghio- 
tant, veni lingă Nelson : 

— Ministrul vă roagă să-l mai scuzaţi puţin. Şedinţa 
de cabinet durează de o oră, se discută instrucţiunile pe 
care urmează să le primiti. 

„Atunci amiralul a intrat în vorbă cu mine, a povestit 
mai tîrziu Wellesley, legînd conversaţie ; dacă, mă rog, 
conversaţie poate fi numit monologul în care nu era 
vorba decit despre el, într-un stil atît de vanitos, încât mă 
simțeam, ca să zic așa, scîrbit“. Totuşi, cînd Nelson rosti 
numele lui Calder (autorul acţiunii prea puţin strălucite 

de la 22 iulie, bătălia celor Cincisprezece-Douăzeci) ge- 
neralul găsi cîteva cuvinte mai plăcute : 

— Genul acesta de succes nu ar mai conveni acum, 
căci de la Senioria voastră lumea s-a învăţat să aștepte 
num:i fapte aureolate de strălucire. 

Intrigat, Nelson ieși din salon și întrebă un aghiotant : 

— Cine este generalul acesta ? 

Ofiţerul îi informă. lar Nelson se întoarse și reluă 
discuţia. 

— Ar trebui să comandati o armată pentru a invada 
Sardinia. 

— Nu prea am poftă. M-am reîntors din Indiile Orien- 
tale abia de patruzeci și opt de ore. 

Conversaţia a continuat, iar generalul si-a schimbat 
pe deplin părerea despre Nelson : „Vorbea ca un -ofițer 
şi ca un bărbat de stat în acelaşi timp. Ministrul ne-a 
făcut să-l aşteptăm trei sferturi de oră şi pot spune că 
nicicînd nu am avut parte de o conversație care să mă fi 
interesat mai mult“. În cazul în care numele lui Wellesley 
nu v-ar reaminti nimic: Arthur Wellesley, primul duce 
de Wellington ; celebru în Anglia încă din 1805, pentru 
strălucitele sale fapte din Indii. Lumea este mică, iar 
timpul pare uneori să se contracte. Nu se scurseseră nici 
două săptămîni de cînd Napoleon părăsise tabăra de la 
Boulogne, la mai puţin de două sute de kilometri de Dow- 
ning Street, unde se întilneau pentru prima și ultima 
oară cei doi distrugători 2i imperiului francez. 

În timp ce în salonul din Downing Street avea loc 
această întrevedere a poster'ori istorică, Emma aștepta 
în apartamentul ci din Clarges Street, zicîndu-și : „Poate 
că invitaţii au şi ajuns acasă la noi!“ Așteptau, într-a- 
devăr, în salonul mare al casei de la Merton. Percchile 
Perry şi Minto se priveau cu amabilitate, dar fără să 
scoată un cuvint, deoarece nu fuseseră prezentaţi unii al- 
tora. Uruitul unor roţi de trăsură trecînd peste pietrișul 
aleii le aduse în suflet o undă de speranţă, dar chipurile 
li se întunecară în clipa în care, în loc de gazdele aştep- 
tate, îşi făcu apariția un schelet deşirat și livid, totuşi 
surizător : Scott, capelanul-interpret. 

— Înainte de a părăsi Londra, l-am văzut pe lordul 
Nelson un minut. Mi-a spus : „Mai am doar de trecut pe 
la Amiralitate şi gata“. 

Încă două ore de așteptare, dar corectitudinea engle- 
zilor strînşi în cercuri alese nu are limite. Mai neplăcut 
era însă faptul că nimeni nu îndrăznea să-i prezinte pe 
soţii Perry soţilor Minto ; stăpinii casei erau cei în drept 
să o facă. In fine, aceştia apărură. De data aceasta cina 
a fost mai puţin veselă decît sperase lordul Minto ; deși 
aşezat la loc de cinste și în dreapta Emmei, reaua lui 
voinţă de odinioară tot îl mai îmboldeu : „Nu putea mînca, 
nici bea, cînd și cînd nu-şi stăpinea nici lacrimile, şi 
chiar fu cît pe ce să se simtă rău la masă“, 

A urmat apoi și ultima zi. De o săptămînă şi mai 
bine, se simțea că vara engleză îşi dădea sfîrşitul : di- 
mineaţa, în zori, ceață, risipită puţin mai tîrziu de razele 
soarelui ; către sfîrşitul zilei, din nou peisaj împiclit. 
Clima era însă destul de blîndă ; în timp ce Nelson își 
făcea în ziua de 13 septembrie 1805 obișnuita plimbare 
dinainte de gustare, veni să-l salute grădinarul Cribb : 

— Să mă ierte senioria voastră dacă îndrăznesc să-i 
vorbesc despre o treabă de familie. Fiica mea aşteaptă 
un bebeluş. 

— O, Cribb, dragul meu, du-i din partea mea cele 
mai bune ginduri. Așteaptă puţin. Uite, dimpreună cu 
asta, pentru rochia de la botez. Dacă este băiat, pune-i 
numele Horatio. Dacă este fată, Emma. 

Nelson trebuia să treacă pe la Amiralitate, să dea or- 
dine. Se duse pînă la Londra şi se reîntoarse mai tirziu, 
să ia masa de seară cu Emma. Singur cu ea. Fără invitați, 
şi cînd copiii erau culcaţi, uriașa locuinţă părea dintr-o 
dată ciudat de tăcută. Membrii familiei se găseau în sa- 
lonul cel mare, ascultînd și așteptînd, în tăcere, să audă 
zgomotul trăsurii care urma să-i ia pe sir Horatio şi pe 
capelanul Scott. Îl auziră. Apoi, aproape imediat, pasul 
amiralului coborînd scara, singur. Nu schimbară decît 
cîteva cuvinte. 


Amiralul călătorea cu Scott, capelanul său interpret. 
Trăsura își croia, grăbită, drum prin noapte. La Guilford 
— treizeci şi cinci de kilometri de Merton — un popas 

pentru schimbarea cailor. Nelson mărturisi tovarăşului 
său de drum că, înainte de a cobori scera pentru a-și lua 
rămas bun de la familie, se dusese în camera Horatiei, 
contemplase copila : 

`. — Dormea respirînd atît de calm, încît nu am vrut 
să o trezesc nici măcar cu o sărutare. Am îngenuncheat 
și m-am rugat să fie viața fericită. Dă-mi jurnalul, Scott. 

Jurnalul era un carnet destul de mic. Capelanul îi 
întinse totodată şi trusa de scris. Nu se uită ce anume 
nota Nelson, dar mai tîrziu avea să recopieze totul, avînd 
chiar îndatorirea aceasta. „Vineri seara, la ora 10.30, am 
părăsit, urcîndu-mă în trăsură, dragul,'atît de dragul meu 
Merton, unde las tot 'ce am mai de preţ pe lume, spre a 
mă duce să-mi servesc regele și patria. Binevoiască Dum- 
nezeu, pe care îl preacinstesc, să-mi dea putere să împli- 
nesc speranţele patriei mele. Iar dacă voia lui va fi să mă 
întorc, mulţumirile mele vor urca neîncetat spre tronul 
milosteniei sale. Dar dacă tot voia sa va fi să mă găsesc 
la capătul zilelor mele pe acest pămînt, îmi plec capul 
cu cea mai adîncă supunere, încredințot că-i va ocroti 
pe cei care îmi sînt atit de dragi şi pe care îi las în urma 
mea. Facă-se voia sa. Amin, amin, amin“. 

Nelson pășea spre moarte. Ştim. Istoria, de asemenea. 
A urma un om care se îndreaptă spre sfîrşitul său apro- 
piat ne emoționează şi chiar ne tulbură adînc, mai ales 
cind o face fără să știe. Dar în cazul nostru ? Pînă la ce 
punct ajungeau presimțiiile sale ? Ruga aceea, în ge- 
nunchi, lingă Horatia. Apoi cealaltă rugă scrisă în grabă 
pe o masă de han... Pentru ce? Aveau să se mai ivească 
de-a lungul acestui drum cîteva clipe, dacă nu de nepă- 
sare — nu, asta în nici un câz — de viaţă încă hormală. 
Totuși, comportarea lui sir Horatio ne va face să în- 
țelegem că el simţea apropiindu-se, vicleană, umbra cea 
fără de întoarcere. 

Era încă noapte cînd s-au oprit la Liphook, pentru a 
schimba caii. Un ceai băut în mare grabă, la lumina pil- 
pîitoare a sfeşnicelor, la o masă a hanului, cu firma „La 
ancoră“. În sfîrşit, odată cu ţîşnirea din bezne a blindei 
cîmpii engleze, iată şi mirosul mării. La ora 6, la Ports- 
mouth, gustarea de dimineaţă în frumosul hen „George, 
mult îndrăgit de navigatori. La sosire, Nelson îl recu- 

noscu pe vicarul din Merton, care aştepta într-o trăsură 
şi care venise să-i mai mulțumească o dată că accepta 
să-l ia.pe fiul său, de patrusprezece ani, la bord. Îşi rea- 
mintea, oare, Nelson că propriul său tată, pastor şi el, 
nu-l însoţise atit ? Dar asta nu mai avea nici o impor- 
tanţă. Sala mare a hanului „George“ era tixită de prie- » 
teni şi cunoştinţe, multi veniţi anume de la Londra. Prin- 
tre ei se afla şi Rose. George Rose, celebru om de stat, 
colăborator al lui Pitt, foarte stimat, înzestrat cu un ad- 
mirabil simț al dreptăţii ; îl vom mai întilni. „Eram cu 
toții emoţionaţi, avea să scrie el, de parcă îl vedeam pe 
sir Horatio pentru ultima oară“. Dar toţi discutau cu 
glas tare, voind să pară vorbăreți, optimişti. Nelson ceru 
din nou carnețelul și hirtia de scris ; două rînduri pentru 
Emma: „Scumpa mea, cea mai adorată dintre femei, 
Emma lui Nelson...“ 

Așadar, în trăsură, spre arsenal, pentru a da cele 
din urmă ordine. Uriașul arsenal din Portsmouth, cu mi- 
rosurile sale tari de lemn, cînepă, smoală, vopsea, cu 
ciocanele şi scînteile sale, cu aburii forjelor... Un grup 
mic îl însoţeşte pe amiral; cu toții se opresc cînd se 
oprește el, secretarii iau notițe. Amiralul pare foarte 
calm. Ciîţiva căpitani mărturisesc că nava lor nu e tocmai 
pregătită. Nelson îşi ridică privirile spre cer : 

— Ah, cu briza asta frumoasă, mi-ar fi plăcut să ridic 
ancora chiar în seara asta. Ajungeţi-mă din urmă cît 
mai repede cu putință. Luaţi plicul acesta. 

Totul este prevăzut, în plic se găseşte indicat locul 
unei întîiniri secrete. O fregată patrulind în largul ca- 
pului Saint-Vincent urma să-i aștepte pe întîrziați, să-i 
călăuzească. Dacă nu vor da de ea, atunci să se îndrepte 
spre Cadix, dar cu extremă prudenţă. 

— Să aveţi hrană pentru şase luni. 

Pentru şase luni ? Avea să reînceupă, oare, cursa spre 
Antile ? La prînz toate ordinele au şi fost împărţite, lu- 
mea se reîntoarce la „George“. Vremea este frumoasă în 
sîimbăta aceea, străzile au prins viaţă încă din zori şi, 
ceas de ceas, se umplu și mai mult. Un zvon îşi croieşte 
drum : „A sosit lordul Nelson“. În fața hanului „George“ 
o mulțime pe care amiralul, ocrotit de escorta sa, o stră- 
bate anevoie. 

— Mă voi îmbarca pe plaja Southsea, unde mă va 
aștepta șalupa mea. Voi trece prin spatele cabinelor. Dar 
cum să ies de aici ? Mai este şi altă uşă ? 

Mai este, da, o ușă mică, în partea unde se află bu- 
cătăriile ; dă spre o străduţă. Dar şi străduţa este înecată 
de omenire, cum să ieşi din baia acelei mulţimi ? Trebuie 
străbătută întîi Penny Street, apoi Green Row ; pas cu 
pas, în urale ; oamenii îi iau mina, i-o string şi i-o sărută. 
În pofida oboselii, Nelson este bine dispus. 

— Nicicind nu am regretat mai mult că am o singură 
mină ! 

Şi încă ceva mai putea fi văzut : bărbaţi şi femei care, 
neizbutind să se apropie, îngenuncheau, își făceau semnul 
crucii. „God bless him !* Sau, pur şi simplu, plîngeau. 
Scriind această viață a lui Nelson, am evitat hagiografia, 
i-am ocolit pe linguşitori. Dar acest adio extraordinar pe 
care poporul englez şi l-a luat de la Nelson sînt sigur 
acum că aşa a fost, nu-l pot schimba. 

Cînd amiralul cobori scara de piatră care ducea la 
plajă, mulţimea adunată pe parapet împinse cu atita vi- 
goare barajul de soldaţi, încît un ofiţer ordonă scoaterea 
baionetelor. Dar reveni asupra hotăririi sale, dînd ime- 
diat un contraordin. În sfîrşit, Nelson putu să se îmbarce. 
Abia se depărtă puţin şalupa, că nemaiexistînd baraj, o 
masă de oameni se revărsă pînă la mal. Cu toţii îşi flu- 
turau pălăriile, batistele ; din nou bărbaţi şi femei în- 
genuncheau, cu ochii în lacrimi. Marea era parcă de ulei. 
Au fost chiar unii care au intrat în ea, cu braţele ridicate, 
înaintînd astfel pînă ce apa le-a ajuns la mijloc. Pe mă- 
sură ce șalupa se depărta în larg, Nelson auzea cum ma- 
rele strigăt se pierdea încet-încet, pînă ce nu se mii 
desluși decît ca un scîncet de prunc. Şi a spus atunci, 
intorcindu-se spre înaltul şi puternicul Hardy, căpitanul 
său de pavilion : ` 

> Înainte, am avut uralele lor. Acum, inimile; 


Nu era vînt, deci trebuiau să mai aştepte. Cîțiva prie- 
teni veniți din Londra fură invitați să cineze la bordul 
lui Victory. Pe George Rose îl impresionă luxul ser- 
viciului. 

— Îmi închipui, i se adresă el vecinului său, că sir 
Horatio trebuie să fie bogat ? 

— Bogat? Nu... Se spune char că nu a terminat 
încă de plătit umenajările ce s-au făcut la Merton. 

— Ar trebui să se ştie, totuşi, luciul acesta. 

Un idol naţional să aibă datorii! După ce s-a luat 
masa, Nelson l-a tras pe Rose puţin deoparte. Oare gu- 
vernul nu i-ar putea acorda doamnei Hamilton pensia 
aceea pe care ea o solicita, pe deplin meritată ? 
` — Mă voi ocupa de asta în zilele următoare, i-a răs- 
puns Rose.. 

Era sincer. A și făcut citeva demersuri. Dar au rămas 
fără nici un rezultat. . 

Victory ridică ancora a doua zi, 15 septembrie 1805, 
la ora 8, pe o briză slabă ce bătea dinspre nord-vest şi se 
îndreptă spre sud-sud-est, însoţită doar de fregata Eury- 
alus, comandată de căpitanul Blackwood. Un scurt răvaş 
luă îndată calea Mertonului : „Avem vînt prielnic și sper 
că voia Domnului ne va înlesni o bună.regrupare. Dum- 
nezeu să vă binecuvînteze, pe tine şi pe Horatia, dimpre- 
ună cu toți cei care ne sînt dragi. Pentru scurtă vreme, 
adio. Mereu al tău Nelson și Bronte*. O altă scrisoare, 
pentru Davidson, abia ieșit din temniță. Nelson ar fi vrut 
tare mult să-i stringă mîna; dar, chiar de-ar fi găsit 
un ceas, în zilele acelea de mare zor, Davidson plecase 
imediat, ca și după prima detenţie, la proprietatea sa din 
Northumberland. Nelson întocmi o scrisoare foarte afec- 
tuoasă. 

Zarea înghiţi pămintul englez. În ziua de 18, la trei- 
zeci de leghe sud-vest de insulele Scilly, sosi o fregată. 
La bordul ei, prietenu! Bickerton (cel pe care Nelson îl 
desemnase drept interimar, cînd ceruse șase luni per- 
misie, în toamna anului precedent). Bolnav, Bickerton se 
reintorcea în Anglia. Înainte chiar ca Nelson să-i fi pus 
vreo întrebare, el îl informă : 

— Nu, sir, încă nu s-a dat nici o bătălie. Veţi ajunge 
la timp. 
| Da, trebuia .să ajungă la timp, să ţișnească pe neves- 
tite, să-i ia prin surprindere. Fregata Euryalus o urma 
cu aceeași fidelitate pe Victory. Nelson o trimise înainte, 
cu scrisori pe care consulul britanic de la Lisabona urma 

să i le transmită lui Collingwood : „Fiecare om din flotă 
să se afle la postul său şi să nu fie nimeni la curent cu 
venirea mea apropiată, nimic să nu-mi senmaleze sosi- 
rea. Nu vreau să vă aud salutul, nici chiar dacă ne înţil- 
nim departe de orice uscat“. 

Ne apropiem ; 25 septembrie, seara: „Sper să trec 
miine de capul Saint-Vincent. Sînt nerăbdător să ajung, 
căci aș fi nemîngiîiat dacă un altul în afară de mine le-ar 
da Nelson touch-ul“. 

Pe 28, în zori, fu zărită o ambarcaţiune; apoi, în 
sfîrșit, spre seară, optsprezece nave engleze apărură la 
orizont. Collingwood avea să anunţe a doua zi dimineaţă 
că treizeci şi șase de nave franceze și spaniole se aflau 
blocate acolo, în portul Cadix. 

29 septembrie. Ziua lui Nelson ! De obicei, saluturi 
prin lovituri de tun, recepții, banchete. De data aceasta, 
liniște. Aşa a vrut Nelson. Dar sînt invitaţi la bordul 
lui Victory, în două seri, toţi căpitanii : cincisprezece pe 
29, cincisprezece în ziua următoare, nu atit ca să ben- 
chetuiască — deși la sfîrşitul cinei nu a rămas nimeni 
cu gîtlejul uscat — cît fiindcă Nelson vrea, înainte de 
toate, înainte chiar de a-i vedea pe amiralii cu funcţiile 
cele mai importante, să spună ofiţerilor săi ce anume so- 
coteşte să facă şi în ce va consta acel Nelson touch. 

L-aţi auzit pe sir Horatio îndoctrinîndu-l pe Keats, 
în parcul Merton, ştiţi deci despre ce este vorba: de a 
cădea perpendicular pe linia inamică. Înfricoşatul Ville- 
neuve, în schimb, nu sc va depărta, nici una la mie, de 
la formaţia clasică : înşirarea flotei în vederea unei lupte 
paralele. 

— Altfel vom lupta acum. Vom disloca linia inamică, 
apoi o vom zdrobi pe fracțiuni, după ce ne vom fi rîn- 
duit flota pe trei coloane: una sub ordinele mele, alta 
sub cele ale amiralului Collingwood și o a treia care să 
stea în vînt, gata să intervină la comanda mea. 

Schema aceasta nu avea să fie executată aidoma, iar 
Nelson ştia că aşa se vor și petrece lucrurile : 

— Nu impun o regulă fixă. Într-o bătălie navală, ni- 
mic nu este sigur. Am încredere în inteligenţa şi înflăcă- 
rarea amiralilor şi a căpitanilor mei. Astfel, amiralul 
Collingwood va avea, după ce îmi va fi primit instruc- 

țiunile, conducerea deplină a liniei sale, spre a-l ataca 
pe inamic, și a continua lovitura pînă la capturarea sau 
distrugerea lui totală. Am înscris toate acestea într-un 
memorandum care vă va fi înmînat. 

Iată ultima frază a acestor instrucţiuni : „În cazul în 
care semnalele nu vor fi văzute, sau nu vor fi bine în- 
telese, nici un căpitan nu va avea vină dacă își va aduce 
nava bord la bord cu o navă inamică“. În Downing Street 
numărul 10, Nelson îi cucerise pe miniştri, spunîndu-le : 
„Nu de o victorie dobindită pe jumătate are nevoie ţara. 
Ceea ce își dorește este o victorie deplină. Și distrugerea 
inamicului“. În careul ofiţerilor de pe Victory, sub pla- 
tonul de scîndură care ni s-ar părea tare jos, glasul lui 
Nelson nu convingea deloc mai puţin, era pătrunzător. 
Căpitanii, a notat Nelson, păreau electrizați. „Cu toţii 
s-au declarat de acord, Era ceva nou, original, simplu. 
Multora li se umeziseră ochii“. Poate că și din pricina 
vinului bun. Toţi însă avezu să lupte așa cum vroia 
Nelson. 

Collingwood şi Freemantle fură primiţi în seara a 
treia, numai ei doi, cu multă curtenie. Iar Nelson îşi 
desfăşură întreg farmecul. Au plecat mulțumiți, Colling- 
wood ştiind că va conduce bătălia aşa cum înţelegea el, 
Freemantle pentru că avea să se ocupe în linia de bătaie 
locul pe care îl îndrăgea cel mai mult, al doilea; un fel 
de superstiție personală. 

Înainte de venirea lui Nelson, amiralul Collingwood 
instituise un regim de fier „å la Saint-Vincent“. Nici o 
vizită de la o navă la alta și respingerea tuturor navelor, 
bărcilor sau barcazelor marocane venind să ofere fructe, 
legume, carne proaspătă. Supliciul acesta de adevărat 
Tantal îi înrăia pe oameni, isca pedepiiri. Începînd cu 
ziua de 30, un semnal al navei Victory anunţă că era în- 
găduită aprovizionarea. Urale puternice la bordul tuturor 
navelor. 

Trebuie să se ştie că o flotă de blocus, alcătuită din 
nave mari, nu se poate stăpîni să nu se atingă de țărm, 
cu deosebire de ţărmul sudic ai Spaniei, spre care bat 
vînturile cele puternice și hula Atlanticului. Nelson gă- 
sise grosul flotei patrulînd între cincisprezece şi douăzeci 
de mile în lərg, asta era destul de bine; dar lipsită de 

hrană proaspătă și de apă, asta era rău. El deplasă grosul 
pînă la cincizeci mile spre vest, „pentru a-l ademeni 
pe inamic să iasă“, apoi trimise şase nave sub ordinele 
contraamiralului Louis, să aducă alimente şi apă de la 
Gibraltar şi Tetuan. 

Cinci fregate patrulau neîntrerupt la ieșirea din Ca- 
dix, sub ordinele căpitanului Blackwood, cel sosit la 
Merton în ziua de 2 septembrie, ora 5 dimineaţa, pentru 
a-l vesti pe Nelson că Villeneuve intrase în portul Ca- 
dix ; la treizeci şi cinci sau patruzeci de mile în larg, trei 
nave rapide cu 74 de tunuri; grosul, am spus, la vreo 
cincizeci de mile de coastă, dar apropiindu-se de Cadix 
la fiecare pornire a vîntului, astfel încît să nu fie îm- 
pins prea mult în larg. Plasa era cît se poate de bine 
întinsă. 

De îndată ce Blackwood ar fi zărit în port: vreo miş- 
care neobișnuită, una dintre fregatele sale avea datoria să 
se avinte spre larg, cu semnalul în vînt, pînă la cea de a 
doua linie, cea cu 74 de tunuri ; una dintre navele acestea 
urma afunci să se unească repede cu grosul, toate navele 
repetînd, din aproape în aproape, semnalul care, în felul 
«cesta, avea să ajungă pînă la amiralul comandant şef. 


Ţinta prezentei cărţi este să istorisească viaţa lui Ho- 
ratio Nelson, de la naştere pînă la moarte. Cred că, pen- 
tru a înțelege şi mai bine ultimul episod al acestei vieţi, 
s-ar cuveni să aruncăm o privire în tabăra franceză. 

La 16 septembrie, în timp ce Nelson tocmai părăsise 
Porismouth-ul, Napoleon îi trim'tea lui Villeneuve or- 
dinul să iasă din Cadix, să intre în Mediterana, să de- 
barce la Neapole trupe care trebuiau să ia prin surprin- 
dere o armată austriacă. Apoi, Villeneuve trebuia să se 
reîntoarcă la Toulon. „Intenţia noastră, adăugă împăra- 
tul, este ca pretutindeni unde îl veţi întiîlni pe inamic 
avînd forţe inferioare să-l atacați fără şovăire și să an- 
gajaţi cu el o luptă decisivă“. În concepţia lui, superiori- 
tatea sau inferioritatea unei forţe navale era socotită, 
în chip absolut, după numărul navelor. El ridica din 
umeri sau se înfuria ori de cîte ori Villeneuve, sau De- 
crès, sau altul, afirmau ori dădeau a înţelege că fără 
îndoială calitatea echipajelor şi a materialului cîntăreau 

în bună măsură. Dar cele ce urmează depăşesc asemenea 
consideraţii. 

În ajunul zilei în care Napoleon îi dădea lui Villeneuve 
ordinul categoric de a părăsi Cadixul, el se şi hotărise 
să-l schimbe de la comanda flotei combinate. Succesorul 
lui, viceamiralul Rosily, fu desemnat în funcţia aceasta 
la 15 septembrie. Francois Etienne, conte de Rosily-Mes- 
los, cincizeci şi șapte de ani, servise sub comanca lui 
Suffren în Indii, înainte de a deveni, în 1795, directorul 
Depozitului de Hărţi și Planuri. În 1805, nu mai coman- 
dase pe mare de cincisprezece ani și nu mai pusese pi- 
ciorul pe puntea unei nave de zece. Acesta era omul pe 
care Napoleon voia să-l pună faţă în față cu Nelson. O 
voia cu adevărat ? Rămii uimit în privinţa realelor saie 
intenții cînd citeşti ordinul imperial adresat de Decr&s 
lui Rosily : „Împăratul acordă cea mai mare importanţă 
ideii că vă veţi îndeplini misiunea fără întirziere. Dar dacă 
împrejurările vă vor aduce în faţa obstacolelor de neîn- 
vins, majestatea sa voieşte ca cel puțin să scoateţi armata 
navală, pe mai multe diviziuni, ori de cîte ori timpul 
o va permite“. Lui Villeneuve îi ordona: „Angajează o 
luptă decisivă“, iar lui Rosily : „Faceţi ce puteţi“. 

Noul promovat în funcție părăsi Parisul la 21 sep- 
tembrie, avînd asupra sa o scrisoare a lui Decres ce tre- 
buia înminată lui Villeneuve; „Majestatea sa împărat 
şi rege a numit pe viceamiralul de Rosily la comanda 
armatei navale reunite la Cadix şi a ordonat să vă reîn- 
toarceţi la Paris, pentru a raporta cele cuvenite despre 
campania pe care aţi condus-o. Aşadar, de îndată ce 
viceamiralul de Rosily vă va fi înmînat ordinul acesta, 
îi veţi trece comanda armatei navale, fiindu-i astfel re- 
cunoscută calitatea de amiral“. 

Villeneuve rămăsese fără ştiri și fără ordine încă de 
la 2 septembrie. La 16, el îi scrisese lui Decres că două- 
zeci şi patru sau douăzeci şi cinci de nave inamice pa- 
trulau necontenit în largul portul Cadix, dar că avea „să 
profite de. cel dintii prilej favorabil, pentru a executa o 
ieșire cu întreaga armată navală“. În ziua de 28, după 
ce din nou îi scrisese ministrului, — „Deficitul echipa- 
jelor se ridică la 2.207 oameni. Avem 348 de oameni în 
spitale din Cadix“ — el primi ordinul scris de Napoleon 

pe ziua de 16: să debarce cu amiralul Gravina, coman- 
dantul șef spaniol, după care își convocă toţi căpitanii: 

— De îndată ce vintul va sufla cît de cît dinspre est, 
vom ieşi în larg. 

Briza prielnică de est se ridică în dimineaţa zilei de 
7 octombrie. La semnalul lui Bucentaure, soneria care 
chema la posturile de ridicare a ancorei răsună la bordui 
tuturor navelor. La mai puţin de o oră după aceea, alt 
semnal: „Anulaţi ordinul precedent“. Villeneuve avea 
să-i explice lui Decres, a doua zi, hotărîrea sa: „Nu am 
fost surd la informațiile care ajungeau la mine din toate 
părţile privind inferioritatea forţelor noastre prin com- 
-paraţie cu cele ale inamicului“. Şi adăuga : „Voi porni în 
larg la cel dintii prilej favorabili. 


La bordul navei Victory, Nelson îşi ascultă secretarul 
citind rar si cnumerînd navele flotei combinate potrivit 
ultimelor informatii. Villeneuve avea .sub ordinele sale 
patrusprezece nave spaniole dintre care patru cu trei 
punți purtind între 100 și 130 de tunuri, optsprezece nave 
franceze, dintre care patru cu 80 de tunuri și patruspre- 
zece cu 74. Nelson dispunea de 37 de nave, dintre care 
sapte cu trei punți de 98 şi 110 tunuri, o navă cu 80 de 
tunuri, șaisprezece cu 74 de tunuri și trei cu 64. Plus, 
de o perte şi de alta, fregate și ambarcaţiuni mici. 

Toate acestea reprezintă cifre. Dar o flotă nu este 
tăcută numai din cifre, Nelson o ştie mai bine ca oricine, 
iar acolo, în fața Cadix-ului, mai deplin ca oricînd. În 
timp ce se pregătește să conducă o acţiune atît de im- 
portantă pentru Regatul-Unit și pentru Europa, în timp 
ce în minte i se derulează din nou toate ipotezele tactice 
posibile, potrivit cu ora la care va ieşi inamicul, potrivit 
cu vremea de atunci, cu vintul și starea mării, alte griji, 
lăturalnice, uneori chiar mărunte, îl macină timpul. 


Ca de pildă afacerea Calder. Calder care nu strălucise 
defel in lupta celor Cincisprezece-Douăzeci, care ştia că 
opinia publică engleză îl condamnă, a cerut pe cale ierar- 
hică, adică supunîndu-i lui Nelson cererea, să se înfățişeze 
în faţa unui fel de consiliu de război. Răspunsul Amira- 
lităţii : „Fie, să se întoarcă ia bordul unei fregate rapide“, 
Nelson l-a chemat pe Calder și i-a arătat răspunsul. 

— O fregată ? Să fiu debarcat de pe nava mea, în 
văzul întregii flote ? 

Calder nu l-a iubit niciodată pe Nelson, iar Nelson 
ştia. Dar Calder se găsea acolo în faţa lui, copleşit de 
amărăciune, băţrin, vrednic de milă. 

— Veţi pleca la bordul navei dumneavoastră, Calder. 

După aceea Nelson a aflat că, pînă în cele din urmă, 
flota combinată era întrucîtva mai numeroasă decit se 
crezuse, iar unul dintre amiralii săi i-a atras atenţia că 
poate nu era momentul să se lipsească de Prince of 
Wales, 80 de tunuri: 

— Amiralul Calder poate foarte bine pleca cu o 
fregată. 

Nelson a oftat. L-am văzut uneori în împrejurări îr 
care prietenia ar fi trebuit: să se manifeste liberă, fără 
prea multă eleganţă. Dar se pare că luase hotărîrea cu 
pe. viitor să fie desăvirşit. 

— Nu. Amiralul Calder va pleca la bordul navei sale. 

Calder avea să se aleagă cu un biam. 

Iată-l acum pe Collingwood. Pe Collingwood, cel pe 
care Nelson îl determinase să părăsească nava Dread- 
nought şi să primească în schimb Royal Sovereign. 
Păruse mulţumit. Dar și-a plecat apoi urechea la bîrfeli : 

— Știţi cum a fost poreclită nava asta în Marea Mi- 
necii ? „Căruţa cu fin“. Ce bucurie să pleci la luptă cu 
asemenea tîriie-briu. 

— Dragul meu Coll, Royal Sovereign se tirăşte fiind- 
că, pentru moment, aici, în fața Cadix-ului, ne tîrîm cu 
toţii. Altceva nici nu vreau. Dar veţi vedea, cînd va veni 
momentul. Ştiţi că arămirea cocii acestei nave a fost 
reîmprospătată cu prilejul ultimei sale treceri prin ar- 
senal ? 

Collingwood nu știa ; este aproape de necrezut. Şi mai 
ce ? Agentul însărcinat cu procurarea de alimente de 
la maurii din Tetuan, pentru întreaga flotă, era bolnav, 
trebuia înlocuit. Iar înlocuitorului : 

— Nu fiţi econom la mărunțţiş și risipitor la lire 
sterline. 

I-a fost dat lui Nelson să-şi spună cuvîntul pînă și în 
unele chestiuni sentimentale... Un tînăr locotenent de pe 
corveta Hydra răpise — ori mai degrabă fusese răpit -— 

de o dansatoare de şantan, ia Malta, şi iată-l întemnițat 
pentru datorii în Italia ; ca să iasă de acolo, îi trebuiau 
cinci sute de lire ; tatăl, un vechi şi bun ofiţer, veni la 
Nelson, rușinat şi cu ochii în lacrimi : 

— Sir, nu pot strînge decit trei sute de lire. Fiul meu 
este pierdut ! 

— Facem noi să fie bine. Pentru două sute de lire... 

La 19 octombrie sosiră la punctul de întîlnire încă 
șase nave ; cinci veneau din Anglia, una de la Gibraltar. 
'Recunoscîndu-l pe Agamemnon, Nelson își frecţionă ve- 
sel ciotul : 

— Dragă Hardy, acum sînt sigur că va fi bătălie. 

Ziua de 18, seara. Nelson îşi notează în carnet : „Timp 
frumos, vint de est. Nici că s-ar putea bucura flota com- 
binată de o vreme mai bună pentru ieşire în largă“. În. di- 
mineața zilei de 19 îi trimite un răvaş lui Collingwood : 
„Ce zi minunată! Nu aveţi chef să părăsiţi puţintel 
nava ? Dacă da, ridicaţi pavilionul «afirmativ», cu indi- 
cativul lui Victory“. Răvaşul mai există şi astăzi. Pe spa- 
tele lui, Collingwood a scris: „Înainte de a putea răs- 
punde, a sosit vestea că inamicul ieșea din Cadix, şi 
atunci am pornit imediat“. 


Nelson covorî în cabină şi se apucă să scrie: „Prea 
scumpa și iubita mea Emma, prietena sufletului meu. 
Navele semnalizatosre ne-au vestit că inamicul iese din 
port. Vîntul este slab, astfel că abia miine îi vom putea 
vedea. Fie ca zeul războiului să ne încununeze cu lauri 
strădaniile. În orice caz, voi face în aşa fel încît numele 
meu să vă fie cel mai drag, ție şi Horatiei, căci pe voi 
vă iubesc ca pe propria-mi viaţă. Şi cum această uitimă 
scrisoare înainte de bătălie vă este vouă adresate, sper 
ca Domnul să îngăduie să trăiesc pentru a o încheia 
după aceea. Îndeplinească Cerul rugile voastre. Al vostru 
Nelson și Bronte“. 

În aceleași clipe, la bordul lui Euryalus, tînărul şi 
chipeșul căpitan Blackwood îi scria la rîndul său iubitei ; 
era însă vorba de soția sa legitimă: „La ce te gîndești, 
iubire scumpă ? În momentul acesta inamicul iese şi pare 
hotărît să vrea luptă adevărată. Toată noaptea au schim- 

bat între ei semnale, iar dimineață i-am văzut desfăşu- 
rîndu-și velele. În mai puţin de două ore, cu toate că flota 
noastră se află la cincizeci de mile în larg, l-am putut 
înștiința pe Nelson, prin semnale transmise din navă în 
navă, despre ieşirea din port a inamicului. Te asigur, 
scumpa mea Henriette, că îţi voi fi credincios — atît cît 
stă în puterile unui om — pînă la ultima mea suflare“. 

Duminică 20 octombrie dimineața, flota engleză se 
găsea la intrarea în strimtoarea Gibraltar, pe timp noros 
şi ploaie înverșunată. Nimic la orizont. Victory stopă, 
Collingwood veni la bordul ei pentru o oră, apoi întreaga 
flotă porni iarăşi, cap nord-vest. Nelson se temea ca nu 
cumva Villeneuve să facă stinga-mprejur şi să se reîn- 
toarcă la Cadix. În zori orizontul se lumină. Se stârni 
şi vint. Atunci Blackwood telegrafie prin semnale 
în releu. Treizeci şi patru de nave inamice ieşiseră din 
port. „Inamicul pare hotărît să se îndrepte spre vest“. 
Nelson : „Mă bizui pe dumneavoastră în ce privește men- 
ţinerea sub ochi a inamicului“, 

Nelson se afla încontinuu pe duneta lui Victory, mă- 
surînd-o cu pași mari, în sus şi în jos: paşii marinarului, 
care, uneori, nu sînt decît vreo doisprezece la număr sau 
chiar mai puţin. Să fim exacti. De două săptămîni, Nelson 
ordonase scoaterea spiraiului prin care se revărsa lumină 
în salonul său şi acoperirea locului menit lui, creînd ast- 
fel pe dunetă, între roata timonei şi scara ce ducea la 
cabina lui, un spațiu liber, lung de șapte metri şi mai 
bine. Acesta îi era drumul de plimbare. Cîţiva aspiranți 
trecură pe lîngă el salutindu-l : 

— Cred că astăzi sau mîine o să însemne pentru voi 
o zi bună, tinerii mei. 

Curînd deveni limpede că îndeosebi despre a doua 
zi putea fi vorba. După-amiaza, Nelson avertiză prin 
semnal două nave (dintre cele sosite din Anglia) să-și 
vopsească în galben cercurile catargelor. Cele ale fran- 
cezilor erau negre. Apoi îşi dictă ordinele privind sem- 
nalele din noaptea următoare : „Dacă inamicul se în- 
dreaptă spre sud sau spre strîmtoare, lansați odată două 
rachete albastre, din oră în oră. Dacă se îndreaptă spre 
vest, trei lovituri de tun apropiate, tot din oră în oră“. 

La 8 seara, flota schimbă drumul şi se îndreptă spre 
sud-vest. Nelson voia să-i bareze inamicului calea spre 
strîmtoare. 


La 15 octombrie, Villeneuve aflase din sursă particu- 
iară că viceamiralul Rosily trecuse pe la Bayonne, „în- 
sărcinăt cu o misiune pentru Cadix“. Îi scrisese îndată 
iui Decres, arătîndu-i că nimic nu i-ar fi putut pare mai 
plăcut decit vestea aceasta. „Experienţa şi inteligenţa 
viceamiralului Rosily îmi vor fi tocmai bine un ajutor 
preţios“. Nimeni nu-l avertizase încă pe nenorocit asu- 
pra conţinutului real al „misiunii“ lui Rosily. Îi fu dat să 
o cunoască, şi încă într-un chip îndatoritor, în ziua de 
17. Iată cum îi scria lui Decres. „Sînt informat că vicea- 
miralul Rosily a sosit la Madrid. Se zvoneşte că vine să 
preia comanda armatei navale. Voi fi desigur încîntat 
să-i cedez primul loc, dacă îmi va fi rezervat cel de al 
doilea...“ Dar Villeneuve conchidea : „Dacă vîntul o va 
permite, voi ieşi chiar mîine“. Şi ieşise. Pentru a dovedi 
că nu era un laş. 

Flota combinată se îndreptase mai întîi spre vest- 
nord-vest, mai mult sau mai puţin în dezordine; apoi, 
la începutul după-amiezii lui 20 octombrie, Villeneuve 
ordonase o întoarcere succesivă,l pentru a veni spre 
sud-vest. Cap pe Gibraltar. 


Se lăsase noaptea. Marinarii escadrei franceze auzeau 
lovituri de tun repetate din oră în oră, semnale, ordonate 
de Nelson. La ora 6.30, în ziua de 21, fregata de cercetare 
Hermione semnală că inamicul se apropie, îndreptîndu-se 
spre spatele liniei franceze. Încă o dată, Villeneuve se 
întrebă : să se îndrepte oare în continuare spre Gibral- 
tar ? Acum era hotărît să lupte. Dar dacă tot trebuia să 
fie bătălie, atunci mai bine în apropiere de Cadix. Pe 21, 
la ora 8, Villeneuve semnală să se vireze la bord, toţi 
odată. Și... cap nord. 


La 21 octombrie, chiar înainte de ivirea zorilor, flota 
engleză care pînă atunci se îridreptase — fără să-l vadă 


Ă ! Navele întorc pe rînd, fiecare cînd ajunge în punctul unde 
a întors nava din capul formaţiei. 


431 


pe inamic — aproape paralel cu el, schimbă din nou de 
drum. Nelson socoti că prada lui se depărtase destul de 
Cadix și că se putea năpusti asupra ei. Cap nord-est. 
Vint slab, hulă puternică dinspre vest. 

— Peste douăzeci şi patru de ore se va stirni fur- 
tună, îi spuse Nelson lui Hardy. Dar pînă atunci vom fi 
şi încheiat lupta. 

Coboriî pentru o oră în cabina sa, apoi urcă din nou 
pe dunetă. Nu îmbrăcase ţinuta mare, strălucitoare, „cu 
revere albe“, descrisă de anumiţi istorici (chiar englezi), 
amatori de pitoresc. Îmbrăcase acceaşi haină albastră, pe 
care o purtase zilnic încă de la Portsmouth, cu revere 
dublate cu țesătură din bumbac, nu cu mătase : pantalon 
de tip francez, ciorapi, pantoli ; pe partea stingă a hii- 
nei se puteau vedea, brodate, stelele celor patru ordine 
de cavaler, al căror membru era. Nu crau efigii meta- 
lice foarte strălucitoare, ci broderii ; totuși, destul de 
vizibile. 

Chirurgul, domnul Beatty, veni lingă cei doi Scott — 
capel: nul interpret şi secretarul oficial : 

— Ar trebui să sugeraţi senioriei sale să-și ascundă 
broderiile cu o batistă. Se știe că inamicul are trăgă- 
tori de elită, cu deosebire tirolezi, care vor fi postați în 
grecment. Decoratiile le-ar dezvălui prea lesne unde 
anume se află amiralul. 

„Cei doi Scott dădură din cap a neîncredere. Aseme- 
nea sugestie... lui Nelson ! Le-ar fi putut-o lua în nume 
de rău; nu, aşa ceva nu cutezau să facă. | 

— B'ne, a hotărît Beatty, o să încerc să-i vorbesc 
cu despre asta, cînd îi voi da ruportul zilnic privitor la 
bolnavi. 

Primul semnal din timpul zilei urcă pe saula navei 
Victory la ora 6.40: „Tuturor. Luaţi formaţia pe două 
coloane. Fiecare navă va angaja în luptă nava inamică 
întilnită în cale“. Peste zece minute : „Cap est“. Victory 
dădu exemplul ; conducea coloana cea mai de nord, cea 
d'n vint, alcătuită din douăsprezece nave. Collingwood 
comanda coloana de sub vint, spre sud, însumînd şai- 
sprezece nave, cu Royal Sovereign în frunte. i 

Cele două flote inamice se aflau la vreo zece mile 
distanţă, nu se vedeau. Flota combinată se îndrepta cap 

nord, desenînd o linie curbă neregulată, de aproximativ 
cinci mile lungime. 

Mai mulţi căpitani de fregate, printre care și Black- 
Wood, convocați de către Nelson, urcaseră tocmai la bor- 
dul lui Victory. Amiralul părea foarte bine dispus, de-- 
loc îngrijorat. 

— O să vă ţin aici cît mai mult cu putinţă, le-a: 
spus el. 

Rostul acestei măsuri era de a transmite, la nevoie, 
de-a lungul liniei sau de la o coloană la alta, ordine ce- 
ar fi fost mai greu de înţeles prin mijlocirea pavilioa-: 
relor. Apoi, tinerii ofițeri se îndepărtară, în afară de 
Blackwood pe care Nelson îl reţinu, făcîndu-i totodată 
semn şi lui Hardy să se apropie. 


— Am redactat un codicil la testamentul meu. Aș 
vrea să vă puneţi umîndoi semnătura pe el, în calitate: 
de martori, pentru a mi-o certifica pe a mea. 

Documentul, scris în întregime de mîna sa, început 
dimineaţa în zori şi încheiat în jurul orei opt, se găsea 
pregătit în cabina am'ralului. Cei doi martori coboriră, 
semnară — fără să citească, firește — apoi urcară cu 
toţii pe punte. 

Textul era următorul : „Douăzeci şi unu octombrie, 
o mie opt sute cinci, în prezenţa flotelor spaniolă şi 
franceză, la o depărtare de aproximativ zece mile una 
de alta în clipa de față. Dat fiind serviciile deosebite 
aduse de Emma Hamilton, văduva Prea Onorabilului sir: 
William Hamilton, regelui şi ţării noastre, fără ca ea să 
fi primit, după cîte ştiu, vreo recompensă de la ţară sau 
rege...“ Urma o înşiruire a serviciilor aduse, printre care: 
mai alecs obţinerea unei scrisori din partea reginei Neapo- 
lelui, mulţumită căreia flota engleză putuse să se apro- 
vizioneze la Siracuza și să plece în Egipt, unde ciştigase: 
victoria de pe Nil. În încheiere: „Dacă aş fi putut re-- 
compensa eu însumi serviciile sale, nu aș face astăzi apel 
la țara mea. Dar întrucît nu-mi este cu putinţă, o las. 
pe Emma, lady Hamilton, în grija regelui şi a țării mele, 
spre a-i acorda o pensie care să-i permită să-și menţină 
rangul. De asemenea, las în seama generozităţii patriei 
mele pe fiica-mi adoptivă Horatia Thompson Nelson. Sînt: 

singurele favoruri pe care le cer regelui meu și patriei, 
în clipa aceasta în care mă pregătesc să lupt pentru 
amindoi. Binecuvinteze Domnul regele şi patria mea, 
precum și pe toți cei care îmi sînt dragi. Este inutil 
să-mi menţionez aici familia, asigurată fiind cu toate 
cele necesare. Nelson and Bronte“. Rar au fost expri- 
mate cu atîta claritate ultimele dorinţe ale unui om. 

Blackwood era un ofiţer tînăr și înflăcărat, unul din- 
tre admiratorii sau — cum am zice astăzi — fanaticii 
lui Nelson. După ce Blackwood urcă pe dunetă, Nelson 
îl văzu discutind cu Hardy la oarecare distanță ; apoi, 
venind dintr-o dată spre el, îi propuse: 

— Sir, de ce să nu comandaţi bătălia de la bordul lui 
Euryalus ? Aţi putea să vă ridicaţi marca pe această 
navă. 

Toţi ofiţerii escadrei, chiar şi cei care plinseseră de 
admiraţie auzihdu-l pe Nelson explicînd lovitura Nelson 
touch, ştiau că o asemenea tactică expunea navele din 
frunte — în timpul ultimei apropieri de inamic — unui 
foc ucigător căruia, o vreme, nu ar fi fost chip să i se 
răspundă. S-ar ivi atunci un moment greu de învins. Iar 
a-l pierde pe amiralul comandant-şef, chiar de la înce- 
putul bătăliei, nu ar fi fost un atu. Nelson înţelese cît 
se poate de bine sensul intervenţiei tînărului căpitan. 
Scutură din cap şi zîmbi : 

— Nu, Blackwood. Trebuie să fiu exemplu. Mă duc 
să inspectez bateriile. 

Puțin mai tîrziu, către ora 9,30, îi veni lui Black- 
wood o altă idee: de ce să nu treacă nava Temeraire 
— a doua din coloană — în frunte, în locul lui Victory ? 
Nelson ridică atunci semnalul : „Să fie ridicate toate ve- 
lele atît cît permite securitatea arborilor“. Nici vorbă să 
treacă Temeraire în faţă. 

Chirurgul Beatty încercase în mai multe rînduri să 
stea singur de vorbă cu amiralul. Dar îi fusese cu ne- 
putinţă, mereu venea cîte cineva. Cu puţin înainte de 
ora 11, Nelson cobori din nou în cabină. Pentru ultima 
oară. 

Cînd toţi pereţii erau daţi la o parte!, apartamen- 
tele aveau un aspect ciudat. Mobila fusese, aproape toată, 
coboriîtă în cală. Cu cîteva clipe în urmă, întîlnindu-se 
cu oamenii care scoteau tablourile, amiralul le spusese : 
„Aveţi grijă de îngerul meu păzitori“. De Emma, fireşte. 
O măsuţă, care putea sluji drept birou, se mai afla acolo; 
pe ea, lîngă spadă, micul carnet-jurnal. Nelson îl des- 
chise, mai adăugă cîteva rînduri. Ultimele : „Fie ca Dum- 
nezeu cel mare, pe care îl ador, să-i acorde ţării mele 
şi Europei în -general o mare și glorioasă victorie ; să nu 
îngăduie ca vreo faptă uriîtă să-i umbrească măreţia ; şi 
fie ca, după victorie, omenia să devină prima grijă a 
flotei britanice. În ce mă privește, îmi încredințez viața 
celui care mi-a hărăzit-o. Strălucească binecuvintarea sa 
peste strădaniile mele menite a-mi servi loial patria. îi 
încredinţez făptura mea şi dreapta cauză ce se cuvine să 
o apăr. Amin. Amin. Amin“. Locotenentul de transmi- 
siuni, John Pare, care tocmai coborise pentru a da un 
raport, l-a găsit pe amiral îngenuncheat. A urcat îna- 
poi, fără să scoată un cuvînt. Nelson l-a urmat la puţn 
timp după aceea. 

Acum, cele două flote inamice se vedeau. Distanţa 
dintre ele, aproximativ, trei mile. Nelson îi adresă lui 
Collingwood un semnal : „Intenţionez să trec prin avan- 
garda inamică, astfel încît să o împiedice să ajungă la 
“Cadix“. 

Pentru moment, altceva nu putea face. Cerul era se- 
nin, briza foarte uşoară, fața mării neîncreţită de nici 
un val, cu toată hula lungă din vest. Către ora unspre- 
zece şi jumătate, orchestrele au început să cînte la bor- 
dul tuturor navelor engleze, care își croiau drum încet, 
maiestuos și solemn. Văzut de pe Victory, spectacolul, 
din ce în ce mai deslușit, al liniei inamice curbate ase- 
menea unui arc, era de o neînchipuită măreție: cocile 
negre-galbene ale navelor franceze şi spaniole; velele 
înalte și luminoase, uriașa Santissima Trinidad (veche 
cunoștință a lui Nelson, care scăpase din bătălia de la 


! Anumiți pereţi erau făcuţi special pentru a permite înde- 
părtarea lor în timpul luptei; se crea astfel mai mult spaţiu 
liber. 

Saint-Vincent), vopsită în stacojiu şi alb, cu un strălu- 
citor galion de provă alb, foarte vizibil. 

La pupa navei Victory, după imnul „Rule, Britannia“ 
urmase imnul naţional. Nelson i se adresă astfel lui 
Pasco : 

— Intenţionez să semnalez flotei : „England confides 
that every man will do his duty“ 1. 

- -Pasco sugeră să fie schimbat un cuvint, adică: ex- 
pects în loc de confides. 

— Expects există în cartea de semnale, sir ; confides, 
nu. Ar trebui să existe mai multe semnale. 

— Just, spuse Nelson. Daţi-i drumul! 

Peste treizeci de secunde fu ridicat semnalul devenit 
mai apoi celebru : England expects that every man will 
do his duty?2. Pavilioanele se desfăşurău anevoie sub 
briza slabă. După încă zece minute, un alt semnal, nu- 
mai pavilionul numărul 16, însemnînd „luptă de aproape“. 
Avea să fluture pînă la sfîrşit. 

Briza slăbi şi mai mult, navele înaintau cu trei no- 
duri 3, viteza unui om care păşeşte normal. Beatty găsi, 
pînă în cele din urmă, un prilej să-i vorbească amiralu- 
lui despre broderiile care ar fi trebuit mai bine ascunse. 

— Poate că aveţi dreptate, a spus simplu Nelson, dar 
nu mai am timp să-mi schimb haina. 

Collingwood putea să verifice acum că Royal Sove- 
reign nu mai era „Căruţa cu fin“. Datorită alămirii 
proaspete a cocii, luneca pe marea calmă, chiar mai re- 
pede decît toate celelalte. Nelson se lovi peste picior : 

— Ia te uită ce frumos îşi duce Collingwood nava 
la luptă! 

Acestea au fost ultimele cuvinte pe care nu a fost 
nevoit să le strige din pricina bubuitului tunurilor. Căci 
cu puţin după Royal Sovereign fu luat în focurile spa- 
niolului Santa Ana şi a francezului Fougueuz. Apoi alte 
patru nave ale flotei combinate începură să tragă asu- 
pra lui. Collingwood tăie linia inamică chiar în spatele 


! „Anglia are încredere că fiecare om își va face da- 
toria“. (N. a.). Ă 

2 „Anglia se bizuie pe faptul că fiecare om îşi va face da- 
toria“. (N. a.). 

2 Trei mile pe oră (cca. 5,5 km/oră). 

navei Santa Ana. Fumul negru al tunurilor, vristat de 
cenușiu închis și de străluminări portocalii ascunse pe 
Royal Sovereign şi pe Belle Isle care îl urma. Locote- 
nentul Pasco observa totul prin lunetă : 

— Ah, strigă el, o vergă zburători care cade prin 
văzduh ! 

— Cine a pierdut o vergă' zburător ? întrebă repede 
Nelson. Royal Sovereign cumva ? 

— Nu, sir, un inamic. _ 

Nelson surise : „Collingwood e straşnic“. În faţa lui 
Victory se ridică o jerbă şi se auzi lovitura pornind. Prea 
scurtă. Tot începutul cesia de luptă se desfășura cu o 
încetineală extremă, ca într-un fel de vis. Peste trei mi- 
nute, o a doua ghiulea, tot atît de scurt trimisă; apoi o 
a treia care trecu pe deasupra navei. 

— Mergeţi acum la navele voastre, spuse Nelson că- 
pitanilor de fregate. Spuneţi tuturor, de-a lungul liniei, 
să lupte fiecare cum vrea, dar să-l angajeze neapărat pe 
inamic, repede şi de-aproape. 

Apoi le strînse mîna. Blackwood rosti cîteva cuvinte 
despre certitudinea unei frumoase victorii. 

— Ne vom reîntîini cu Senioria voastră avînd două- 
zeci de capturi. 

Cum tocmai trecea dincolo de parapet, pentru a co- 
boriî într-o ambarcaţiune, el auzi clar răspunsul : 

— Cerul să te binecuvînteze, Blackwood! Nu-ţi voi 
mai spune nimic altceva. 

O ghiulea străpunse zburătorul. mare al navei Vic- 
tory, inamicul găsise distanța bună. Şapte, opt nave din 
fruntea flotei combinate își traseră odată salvele. O ghiu- 
lea trecu şuierînd la pupa lui Victory, tăind aproape în 
două ps unul dintre cei doi Scott: pe secretar, nu pe 
capelan. Un marinar îl aruncă peste bord, altceva nu 
mai era de făcut. 

Victory continua să înainteze spre linia inamică, fără 
a putea răspunde focului. Francezii trăgeau ca de obi- 
cei, cu scopul de a „distruge arborada“. Și nu trăgeau 
deloc prost ; o ghiulea rupse arborele trinchet al lui Vic- 
tory, la două treimi din înălţimea sa. Marinarii dega- 


! Una din vergile dinspre vîrful catargului. 

jară velele, bucăţile de lemn și parîmele. Acţionau cu 
o promptitudine şi o precizie extraordinare. În timp ce 
încă lucrau la treburile acestea, o altă ghiulea sfărîmă 
roata timonei. În cîteva minute, echea! de mînă, care 
se manevra din baterie, fu montată la locul ei. 

— Nicicînd n-am văzut un echipaj înzestrat cu mai 
mult sînge rece, strigă Nelson către Ilardy. 

Cei doi bărbaţi umblau în sus şi în jos pe dunetă, 
cînd alături, cînd în sens invers, întilnindu-se faţă în 
față. O ghiulca, trecînd prin grosimea hamacelor fixate 
de parapet, lovi o baba de la pupa. Nelson şi Hardy se 
priviră ; dar nici unul, nici celălalt nu fusese rănit. Nu- 
mai că Hardy nu mai avea cataramă la pantotul stîng. 

— Mult nu o să mai ţină, prea s-a încins, observă 
Nelson. 


Victory se afla cam la două sute cincizeci de metri 
de centrul inamic. 


Înceata şi teribila înaintare, fără de răspuns la focul 
inamicului, dura de aproape douăzeci de minute, cînd 
amiralul, socotind distanţa nimerită, ordonă să se vină 
la dreapta. Într-un zgomot de tunet, Victory își trimise 
salva din babord. Cu toții își ziceau că visul uriît se sfîr- 
șea şi că abia acum începea adevărata bătălie. 

În jurnalul de bord al navei Victory putem citi: „La 
douăsprezece şi un sfert, am deschis foc asupra avan- 
gărzii inamice“. În jurnalele de bord ale altor nave en- 
gleze vedem că nava-amirul a început să tragă la două- 
sprezece şi șaptesprezece (fregata Phoebe), la douăspre- 
zece şi douăzeci şi cinci (Temeraire), la douăspreze fix 
(Neptune), la douăsprezece patruzeci şi cinci (Conqueror). 
Diferențe cu totul explicabile, dacă ne gindim la condi- 
țiile în care erau redactate jurnalele de bord, adesea com- 
pletate a posteriori, ca şi cele mai multe dintre rapoartele 
privind acţiunile de mare violenţă. Oricare ar fi fost 
exact ora, marile nave ale adversarilor nu se mai gă- 
seau acum decît la o sută de metri unele de altele ; apoi 
la cincizeci de metri, laolaltă în acelaşi fum şi în acelaşi 
vuiet. În faţa lui Victory se înălța un fel de zid, alcătuit 


Y Bară cu care se poate manevra cîrma în caz de forță ma- 
joră la nave; la ambarcaţiuni nu exista timonă, ci numai eche. 

din trei nave ce se urmau îndeaproape : Santissima Tri- 
nidad, Bucentaure şi Redoutable. Hardy trebuia să strige 
din ce în ce mai tare ca să-l poată auzi Nelson. 

— Sir, sînt atît de strînse unele într-altele, că nu 
putem străbate linia aceasta. Va trebui să alegem. 

— N-am ce face, Hardy! Hotăriîţi. 

Hardy îl alese pe Redoutable. Pentru a-l lovi, puse 
cap pe pupa lui Bucentaure, nava-amiral a lui Ville 
neuve. Masa aceea uriașă mai avusese de suferit, pun- 
tea din spate se asemăna cu un șantier în destrămare. 
Victory își slobozi de foarte aproape salva : cincizeci de 
tunuri îndesate cu încărcătură dublă. Cadavre multe în- 
cepură a se rostogoli pe punte. Aproape în același timp, 
nava-amiral engleză se năpusti asupra lui Redoutable, 
vergile încurcîndu-i-se atît de tare în greementul aces- 
tei nave, încît amîndouă rămaseră ca îngemănate. Tu- 
nurile din babord ale lui Victory trăgeau acum asupra 
lui Santissima Trinidad, care se găsea exact în faţa lui 
Bucentaure. Marinarii de pe Redoutable, înnegriți de 
pulbere, aruncau cu duzinile grenade de mînă (inven- 
tarea lor nu datează aşadar de ieri) pe puntea lui Vic- 
tory ; alţii, cocoțaţi în gabii, trăgeau cu pușca și cu pis- 
tolul. Centrul liniei arcuite franco- spaniole, asupra căruia 
navele de cap ale celor două coloane engleze se arun- 
caseră ca niște berbeci — ca doi berbeci domoli — în- 
cepeau să semene cu niște vulcani. Echipajele franceze 
şi spaniole luptau cu un curaj vrednic de luat în seamă, 
curaj în care conștiința profesională își avea partea ei, 
de vreme ce mai mult de jumătate erau alcătuite din 
străini ; acelaşi lucru se întimpla și cu trupele îmbar- 
cate. 

Victory îşi pierduse arborele artimon şi arboretul 
zburătorului mare, puntea îi era plină cu frînturi din 
arboradă şi vele sfişiate, dar duneta rămăsese curată. Era 
aproximativ ora 13,30, cînd Hardy — aflat într-un ne- 
curmat du-te-vino, ca şi amiralul — privind mereu în 
faţă, unde focul era cel mai dens, observă dintr-o dată 
că parcursese cîţiva pași singur. Se întoarse brusc şi îl 
văzu pe Nelson în genunchi; vîrful degetelor de la sin- 
gura lui mînă, stînga, atingeau puntea. Braţul se îndoi, 
apoi amiralul căzu pe o parte, exact pe locul unde se 


439 


prăbușise şi secretarul său. Hardy se aplecă ; în același 
timp alergau spre ei un sergent din trupele de debar- 
„care şi doi marinari. În timp ce-l ridicau, amiralul spuse : 
„Hardy, cred că mi-au venit de hac“. Sau: „Hardy, au 
reuşit să-mi vină de hac“. 

— Sir, sper că nu, a spus Hardy, îndurerat. 

— Ba da. Mi-au străpuns coloana vertebrală. 


Patru oameni — printre ei se afla şi un ofiţer — îl 
.coboriră pe rănit, repede, dar în acelaşi timp cu deosebită 
grijă. O scară, o punte, încă o scară, şi încă una. Postul 
de prim-ajutor pentru răniți se afla sub linia de plu- 
tire. Luminii de zi îi urma licărul pilpiit al lanternelor 
și, cred că am mai spus, bateriile ca şi toate adîncuriie 
acestor nave mari erau vopsite în roşu ; oamenii trebu- 
iau să se înveţe cu această culoare. A sîngelui. Cineva — 
poate chiar el — îi acoperise faţa cu o batistă, de ase- 
menea decoraţiile, pentru ca vestea rănirii sale să nu se 
răspîndească. Moralul oamenilor ar fi avut de suferit. 

Un spectru îşi făcu apariţia la piciorul scării, în fața 
«celor care purtau rănitul : era Scott, cel care supravie- 
țuise, capelanul-interpret, mai livid ca niciodată, aproape 
să se piardă cu firea, încă nu ieşise din infirmerie, care 
era postul său de luptă, nu mai putea. „Un edevărat 
abator“, avea el să noteze mai tirziu. Îngrozit, înecîn- 
du-se de atita fum, voia să urce, să respire un aer puțin 
mai curat. Recunoscu însă haina amiralului : 

— Nu mai urc, merg cu voi! 

Două persoane au povestit cele întimplate după aceea 
în postul răniților : doctorul Scott şi chirurgul, doctorul 
“Beatty, care peste doi ani şi-a publicat amintirile. Re- 
latarea doctorului Beatty — doisprezece ani de servi- 
ciu, experiență, obișnuinţa unor locuri atît de sinistre — 
este cea mai exactă,-cu toate că are, totuși, goluri, de- 
oarece fusese adesea nevoit să se depărteze de amiral 
“spre a se ocupa și de alți răniți ; le putem însă completa 
cu mărturia lui Scott, care, deşi răvășit de emoție, nu 
l-a părăsit pe amiral nici o clipă. 

— Duceţi-vă la babord, i-a îndrumat Beatty, fără 
să-l recunoască pe amiral. 

Patruzeci de răniţi îi aşteptau ajutorul. Ca și odini- 
-oară, la Tenerife, cînd ajunsese la infirmerie cu braţul 

drept sfirtecat, Nelson îi rugase pe cei care îl transpor- 
tau : „Să nu spuneţi nimic, îmi aștept rîndul“. Dar ci- 
neva îl anunţă pe chirurg care se grăbi să vină. Nelson 
fu-culcat într-o cuşetă de aspirant. 

— Cine e lîngă mine? a întrebat el. 

Lumina era proastă, nu vedea bine. I se spuse că 
Beatty şi comisarul Burke, care ajuta la dezbrăcarea ami- 
ralului. Nelson purta pe p'ele o medalie mică, miniatura 
înfăţișînd-o pe Emma în costum de băcantă. După ce îi 
scoaseră hainele, îl acoperiră cu un cearceaf. 

— Doctore, spuse el, sînt-pierdut. Le las, pe lady 
Hamilton şi pe fiica mea Horatia, ca un testament ţării 
mele. | 

Un. aspirant rănit fu aşezat lingă Nelson. Pentru a-i 
ridica puţin capul, un infirmier, fără să se mai uite prea 
mult pe ce anume punea mîna, apucă haina amiralului, 
o împături şi i-o făcu pernă rănitului. Beatty, care îi 
luase lui Nelson puisul, dădu drumul miîinii acestuia, 
apoi ridică cearceaful, să cerceteze cu atenţie rana. O 
gaură lipsită de importanţă, cea provocată de un glonte 
de pușcă. „M-am încredințat că pătrunsese adînc în 
piept. Se cuibărise, pesemne, în şira spinării“. Nelson 
pusese un diagnostic exact. Beatty îl acoperi din nou. 

— Senioria voastră mi-ar putea spune exact cum s-a 
întîmplat și ce simte acum ? 

Nelson îi răspunse că nu-și mai simte partea de jos 
a trupului şi că, „din minut în minut, un gust de sînge 
îi urca în gură“, Respirația îi era mai grăbită, mai scurtă. 
Nelson repetă: „Îmi simt spinarea frîntă. Nu-mi mai 
puteți face nimic“. Rostea cuvintele calm. Beatty se pre- 
gătea să vadă alți răniți. 

— Ce-aş putea face? întrebă Scott frămîntîindu-se. 

— Dați-i să bea zeamă de lămîie şi faceți un. evan- 
tai din hîrtie. 

Trei chirurgi lucrau neîntrerupt, cu mînecile sufle- 
cate şi braţele înroşite de sînge pînă la cot. Răniţii ge- 
meau întruna : aerul era aproape de nerespirat. Ajutoa- 
rele duceau afară căldări cu bucăți de carne, cu oase, cu 
măruntaie. Era mai bine, pentru moralul tuturor, că to- 
tul se petrecea în lumina aceea slabă. Şi cînd Nelson 
ceru să fie ridicat puțin de mijloc, comisarul îi potrivi 

repede o pernă. Scott îl ţinea pe amiral de mină. Şi 
unul, și celălalt se străduiau, pe rînd, să-l îmbărbăteze 
cu vorbe. Dar, privind spre comsiar, Nelson spuse : 

— Este absurd, domnule Burke, să mai credem că aş 
putea trăi. Sufăr groaznic, însă nu pentru multă vreme. 

Scott murmură : „Scumpa dumneavoastră ţară, prie- 
tenii...% i 

— O, doctore, s-a terminat, totul s-a terminat... 

Vuietul bătăliei străbătea pînă în infirmerie, dar 
mult scăzut ; se auzea mai cu seamă bubuitul surd al 
tunurilor. lar cînd și cînd urale. Nelson întrebă ce se 
întîmplă. Locotenentul Pasco, culcat, nu departe de el, 
rănit în pulpă şi la braţul drept, îi răspunse ridicîndu-se 
în cotul stîng : 

— Sir, asta înseamnă încă o navă inamică scufundată. 

De mai multe ori, Nelson îl ceruse pe Hardy, şi de 
fiecare dată i se spusese că, într-adevăr, căpitanul de 
pavilion avea tare mult de furcă pe punte. După o 
vreme, amiralul păru descurajat : 

— Nu vreți să mi-l aduceţi pe Hardy, înseamnă că 
a murit. 

Trecuse de ora trei după-amiază, cînd, în sfîrșit, 
Hardy apăru, aducînd vești. Victory făcuse parte din- 
ir-un grup de patru nave încîlcite unele într-altele ; două 
dintre ele, Redoutable şi Furieux, fuseseră reduse la tă- 
cere. Temeraire (navă engleză), stăpină deja pe două cap- 
turi, o ataca pe Santissima Trinidad. 

După ce ascultă, părînd a înţelege, Nelson întrebă: 

— Spuneţi-mi, Hardy, cum merge bătălia? Nouă 
cum ne merge ? 

— Foarte bine, My Lord. Am capturat douăsprezece 
sau patrusprezece nave inamice, dar cinci din avangarda 
lor au virat de bord și par că vor să vină spre Victory. 
Trei nave de-ale noastre, încă neatinse, au primit sem- 
nalele mele, prin care le chem, așa că o să le dăm o bă- 
taie zdravănă. 

— Nădăjduiesc, Hardy, că nici o navă de-a noastră 
nu a coborit pavilionul ? | 

— Nu, My Lord. Nu există pericolul să se întimple 
așa ceva. 

— Sint un om mort, Hardy. Mă duc, mult nu mai 
am. Apropiaţi-vă. 

Burke și Scott înțelaseră că, probabil, amiralul! vroia 
să-i încredinţeze cine ştie ce taină de inimă. Scott putu 
să-i lase mina şi să se depărteze puţin, dar Burke, care 
îl ținea ridicat de mijloc, nu avea cum să se clintească. 
Fără voia lui, deci, auzi : „Să i se dea scumpei mele lady 
Hamilton puţin din părul meu și alte lucruri care m-au 
aparținut“. 

Beatty, care între timp amputase cu succes piciorul 
unui aspirant, se apropie din nou, Hardy îşi exprimă în- 
crederea, zicînd că poate nu era pierdută chiar orice 
„speranță. 

— Nici o speranță, murmură Nelson. O să vă spună 
Beatty. 

Hardy îi strînse mîna si ieşi. Beatty se depărtă şi el. 
Cîteva minute după aceea, Nelson ceru să vină iarăşi 
doctorul. 

— Ah, Beatty, am uitat să vă spun că nu-mi mai 
simt trupul mai jos de piept. 

— My Lord, îi răspunse şoptit chirurgul, mi-aţi spus. 
Şi ridică cearceaful, prefăcîndu-se că-l consultă. Dar Nel- 
son îl opri: 

— Ştiţi prea bine că sînt pierdut. 

Atunci, Beatty se hotări : 

— My Lord, din nenorocire pentru ţara noastră, nu. 
se mai poate face nimic pentru dumneavoastră. 

Nimeni nu scoase un cuvînt. Chirurgul îl întrebă 
pe Nelson dacă avea dureri mari. 

— Sufăr atît de cumplit, încît aş vrea să fiu mort. 

Scott îi făcea vint. Glasul amiralului se stingea. Cei 
de faţă desluşiră întrucîtva următoarele cuvinte : „Aș fi 
vrut să mai trăiesc puţin... Ce s-ar face biata lady Ha- 
milton, dacă m-ar. vedea în starea asta ?“. În clipa aceea, 
Victory lansă o ultimă şi formidabilă salvă spre avan- 
garda inamicului pus pe fugă; coca toată fu puternic 
zguduită. Nelson vorbi iarăși, adresîndu-se navei sale : 
„O, Victory! Victory! Ce tare îmi scuturi creierii !“ 
Apoi: „Cît de mult ţin oamenii la viață !...% 

În clipa aceea reapăru Hardy. Cinci, şase persoane îl 
înconjurau pe. amiralul muribund. Beatty a notat că ul- 

tima întrevedere cu Hardy a durat cam opt minute. 
Hardy luă mîna lui Nelson într-ale sale şi îi spuse că 
venea să-l felicite pentru o victorie care era strălucită. 
şi deplină. Apoi, întrucît Nelson se arătă îngrijorat în 
privinţa capturilor, Hardy îl informă că era vorba de 
„patrusprezece, cincisprezece“. 

— Este bine, dar eu sperasem că vor fi douăzeci. 

Apoi, cu un glas dintr-o dată foarte puternic : 

— Ancoraţi, Hardy, ancoraţi ! 

Să ne reamintim că Nelson prevăzuse un lucru : că 
îndelunga hulă din vest anunţa vreme proastă. Deşi aflat. 
în pragul morții, reflexele sale profesionale își făceau 
în continuare datoria ; gîndea, că, surprinse de furtună, 
navele sale, mai mult sau mai puţin vătămate în urma 
bătăliei, aveau să se strivească de țărm. 

Hardy îl vesti, cu grijă, că amiralul comandant se- 
cund urma să ia acum, fără îndoială, comanda opera- 
ţiunilor. Nelson se ridică, susținut de brațele celor care 
îl sprijineau : 

— Sper că nu, cîtă vreme mai sînt în viață! 

Apoi, prăbușindu-se pe spate : 

— Ancoraţi, Hardy ! 

— Să ridicăm semnalul, sir ? 

— Da, căci de voi mai trăi, voi ancora. 

Dar simţea prea bine că nu mai avea de trăit decit 
cîteva clipe. Privirea îi devenea fixă. Și spuse, trist: 

— Să nu mă aruncaţi peste bord, Hardy. 

— O, nu, sir. Fireşte că nu. 

Beatty nota totul. 

— Atunci, reluă Nelson, știți ce aveţi de făcut. Şi 
aveţi grijă de sărmana lady Hamilton. Îmbrăţisaţi-mă, 
Hardy. 

Căpitanul de pavilion se lăsă într-un genunchi, să- 
rută obrazul amiralului, apoi se ridică. 

— Acum, sînt împăcat. Mulţumesc Domnului, mi-am 
făcut datoria. 

Hardy rămase în picioare vreo două minute, nemiş- 
cat, cu ochii aţintiți asupra muribundului. Apoi înge- 
nunche din nou și îl sărută pe frunte. 

— Cine este ? întrebă Nelson. 

— Hardy. 

— Domnul să vă binecuvînteze, Hardy. 

Căpitanul se retrase. Scott îi făcea mai departe vint 
cu un evantai din hirtie, iar Chevalier (chelnerul său) 
îi ştergea de sudoare faţa, gitul. Nelson murmura: 
„Şterge, şterge“... Sau : „Evantai, evantai“. Bubuitul tu- 
nurilor contenise. Chevalier înţelese că amiralul cerea 
să fie întors pe dreapta și îi îndeplini dorinţa. Nelson i 
se adresă lui Scott, cu glas scăzut, dar ceilalți îl au- 
ziră : , 
— Nu am fost un mare păcătos, doctore. (Un scurt 
răgaz). Amintește-ţi că o las pe lady Hamilton -şi pe 
fiica mea ca un testament ţării mele. Să nu o uiţi nici- 
odată pe Horatia. 

Beatty, silit între timp să vadă și de alţi răniți, se 
întorcea la patul lui cît mai des cu putință. Odată el 
desluşi, abia soptite, cuvintele : „Mulţumesc. Domnului, 
mi-am făcut datoria“. Se depărtase iarăşi, cînd, la 4,30 
după-amiaza, Chevalier îi făcu semn să revină. Totul se 
siîrşise. Scott flutura totuşi în continuare evantaiul. 


Am auzit spunîndu-se : „Ştiu.cine l-a ucis pe Nelson. 
Un anume Guillemard“. Legendele au viaţă. Memoriile 
lui Robert Guillemard, sergent de rezervă, au apărut în 
Franța în 1825. Autorul se lăuda, între altele, că l-a 
ucis pe amiralul englez, trăgînd asupra lui din gabia ar- 
borelui artimon a lui Redoutable. Istorisirea lui stîrni 
vilvă şi controverse. Pînă în ziua de 9 octombrie 1830, 
cînd directorul Analelor Maritime şi Coloniale primi o 
scrisoare de la un ins pe nume Lardier, fost sergent con- 
tabil al Marinei, în cure scrisoare preciza: „Guillemard 
nu este decît un personaj rodit de închipuire, iar pre- 
tinsele sale Memorii, un roman istoric în care am ală- 
turat amintirilor mele personale cîteva evenimente mai 
puţin cunoscute și care, fiind obscure, puteau oferi ma- 
terial de interes dramatic“. S-au făcut cercetări şi s-a 
aflat că Lardier exista şi că spunea adevărul. Fiu de no- 
tar, născut la Ollioules, în departamentul Var, la 23 no- 
iembrie 1785, era pensionar şi locuia la Paris pe Chaus- 
sée Memilmontant nr. 20. Scrisese anume „din respect 
pentru adevăr“ directorului Analelor Maritime şi Colo- 

niale. Dar destul despre golul acesta; numele omului 
care l-a ucis pe Nelson va rămîne pe veci necunoscut. 

Hardy nu greșise cînd îl felicitase pe amiralul mu- 
ribund pentru „o victorie strălucită și deplină“. Din cele 
treizeci şi trei de nave franceze şi spaniole ale flotei 
combinate, șaptesprezece se predaseră pină în cele din 
urmă, printre care și Bucentaure, nava-amiral franceză ; 
o alta, Achille, explodase. Patru, comandate de amira- 
lul Dumanoir, fugeau în larg, prin furtună; la scurt 
timp după aceea căzură în mîinile inamicului ; unspre- 
zece, franceze și spaniole, s-au retras spre Cadix. Ami- 
ralul Villeneuve căzuse prizonier, ca şi amiralul spaniol 
Hidalgo Cisneros ; amiralul Magen pierise în luptă, iar 
amiralii spanioli Gravina şi Alava erau răniţi de moarte. 

Flota- britanică — 27 de nave — avusese şi ea de su- 
ferit ; Victory nu putea naviga fără ajutor. Dar nu pier- 
duse nici o navă. În ce priveşte pierderile de oameni, 
aproximativ 3 000 de 'morţi francezi (pierderile spanio- 
lilor neprecizate, dar de asemenea foarte importante) și 
numai 450 de englezi. Francezii (în afară de echipajele 
lui Dumanoir, neangajate în bătălie) luptaseră curajos, 
iar ici-colo chiar eroic. Dar o bătălie navală nu se asea- 
mănă niciodată cu Valmy. Disproporţia dintre pierderile 
omenești engleze şi franceze dovedea că superioritatea 
nautică şi profesională a celor dintii era de netăgăduit. 

Napoleon se găsea în Moravia cînd o scrisoare a lui 
Decres, din 12 noiembrie, îl încunoștiinţă despre de- 
zastrul acesta naval. Mai mult jignit decit cuprins de 
îngrijorare sau emoție, el afișă un soi de indiferenţă. 
Victorios la Ulm — chiar în ajunul bătăliei de la Tra- 
falgar — avea să intre în Viena, iar soarele de la Aus- 
terlitz urma să răsară pentru el trei zile. înainte ca trupul 
neînsuflețit al lui Nelson să fi ajuns în Anglia. Oricum, 
bătălia de la Waterloo, consecință totuşi a celei de la 
Trafalgar, nu putea fi încă imaginată. 

Primul raport al lui Collingwood ajunse la Amira- 
litate în ziua de 5 noiembrie 1805, la miezul nopţii. Lon- 
dra dormea în cea mai densă ceaţă văzută în ultimii ani. 
Negustorii nici nu-şi deschiseseră încă prăvăliile; pe 
stradă oameni puţini. O fereastră, apoi mai multe răspîn- 
diră o lumină palidă la catul unde se aflau apartamen- 

tele Primului lord. Mesageri porniră în noapte. Tipo- 
grafi, smulși din braţele somnului, pășeau greoi spre 
locurile lor de muncă: potrivit tradiţiei engleze, orice 
veste importantă era neîntirziat comunicată presei. Au- 
torii de editoriale trudiră pentru a elabora un savant 
amestec de strigăte victorioase şi de funebră tristeţe. 
Pînă în cele din urmă, tristeţea se dovedi mai puter- 
nică. În dimineaţa lui 6 noiembrie, ceața se risipi: În 
două ore, prăvăliaşii scoaseră din rezervele lor, spre a 
expune în vitrine, busturi și tot ce putea însemna obiect- 
amintire de la amiralul învingător plecat în neființă. 
Londonezii, foarte amatori, pe vremea aceea, să zăbo- 
vească în faţa vitrinelor, exclamau : „Alas, poor Nel- 
son !“ l. Tunurile din Turn își făcură auzit glasul, po- 
trivit tradiţiei. Seara, iluminaţii puţine. Pe faţada tea- 
trului Drury Lane, un ecuson mare cu inițialele „L.N.“, 
încununat cu lauri. Dar și aici, oamenii care se opreau 
în faţa lui rosteau rareori altceva decît „Alas, poor Nel- 
son !&, 

La 9 noiembrie, London Gazette anunța cele dintii 
distincţii acordate de guvern în urma răsunătoarei vic- 
torii. Collingwood fusese făcut baron, dar titlul său nu 
era transmisibil — Dumnezeu ştie de ce. Lumea citi cu 
uimire că pastorul William Nelson, fratele amiralului, 
era făcut conte — oarecum în locui lui sir Horatio. 


Între timp, Nelson, coborit pe țărmul în care titlurile 
şi-au pierdut mult din strălucire, se întorcea spre pa- 
trie. Dar în ce echipaj ciudat! a 

La bordul navei sale, fireşte, căci altfel ar fi fost 
scandalos. Dar marea părea să nu voiască a se despărţi 
de omul acesta care atît de multă vreme îi fusese stă- 
pîn, şi care — în pofida tuturor neajunsurilor şi a ră- 
nilor sale — nu fusese niciodată mare decît peste întin- 
derile marine. Victory, rănită, fu pansată la Gibraltar, 
greementul reparat, astfel încît arborii scurtaţi să fie în 
stare să poarte cîteva vele. La 3 noiembrie, ea se de- 
părtă de Rocher, remorcată de bătrîna Polyphemus, su- 
praviețuitoare a bătăliei de la Copenhaga, supraviețui- 


1 Vai, sărmanul Nelson (engl.). 

toare şi după cea de la Trafalgar. Atlanticul, somnoros 
în timpul bătăliei, se mînie abia după aceea, înspumîn- 
du-şi atit de groaznic talazurile în golful Gascogne, încît 
Polyphemus se văzu nevoită, pentru a evita ciocnirea, 
să taie remorca. Apoi cobori noaptea, şi adio Victory... 
Nimeni nu mai știu, patruzeci şi opt de ore, unde anume 
se afla. 

„— Să nu mă aruncaţi peste bord, Hardy. — Firește 
că nu, sir. — Atunci ştiţi ce aveţi de făcut“. Nimeni nu 
a ştiut vreodată cine a avut ideea privind mijlocul prin 
care trupul amiralului putea fi ferit de orice vătămare 
adusă de scurgerea timpului pînă la reîntoarcerea sa at 
home 1 ; trupul fu scufundat într-o vadră mare umplută 
cu vinars ; prevăzîndu-se totul, au fost făcute două des- 
chizături în vadră, una sus, una la bază, astfel că alcoolul, 
sau absorbit de lemn, sau evaporat, putea fi lesne în- 
locuit. Nimeni nu a spus nici unde a fost aşezată vadra. 
Probabil în apartamentul amiralului cu o gardă. 

Nu Polyphemus a găsit-o pe Victory în furtună, ci 
nava Neptun . a lui Freemantle. Vremea se menţinu uiîtă 
aproape în tot timpul acestei nesfîrşite traversări. Victory, 
cu pavilionul foarte mult coborit în bernă, la jumătatea 
arborelui, ancoră în golful Spithead, la 5 decembrie 1803. 

Autopsie. Cuviînt sinistru, formalitate macəbră, apli- 
cată defuncţilor de orice categorie, accidentaţi, suspecți 
de tot soiul, dar și oamenilor mari., În rada din faţa co- 
linelor Downs, spre care s-a îndreptat Victory, înainte 
de a intra pe Tamisa, bunul doctor Beatty a deschis 
trupul, atît de puţin vătămat, al amiralului pe care îl 
iubea nespus. A putut, nu fără greutate, să scoată glon- 
tele ucigaș, cuibărit în muşchii spinării, puţin mai jos de 
omoplatul drept ; plumbul trăsese după el fire de postav 
albastru, de dantelă aurie, fire din mătasea epoletului. 
„După ce a pătruns prin umărul sting şi a frînt două 
coaste, proiectilul a traversat lobul stîng al plăminilor, 
secţionînd artera pulmonară ; astfel că, deşi după aceea 
glontele a fracturat coloana vertebrală, prima cauză a 
morții a fost hemoragia din plămini“. . 


1 Acasă (engl.). 

Doctorul Beatty profită de ocazie, dacă putem spu:e 
astfel, pentru a examina „organele vitale“. Inima era 
mică, dar sănătoasă, ficatul de asemenea, „păreau a ii 
mai degrabă ale unui tînăr decît ale unui amiral de patru- 
zeci şi opt de ani“. Pronostic final: dacă nu ar fi fest 
ucis, Netson ar fi putut trăi pînă la adînci bătrineţe. El, 
supraviețuitorul unei malarii, bolnăviciosul perpetuu. Ar 
fi putut trăi pînă la adînci bătrînețe... dar atenţie : orb. 

Mai multe măşti mortuare, luate după autopsie, au 
dezvăluit o expresie de serenitate, de adîncă odihnă. In 
sfirsit ! - 

Nu se poate spune că toţi londonezii au dormit cu 
adevărat în noaptea dintre 8 şi 9 ianuarie 1806. De cîteva 
zile, domnea pretutindeni un frămînt greu de închipui: : 
trăsuri multe, unele venite de departe, orașul era supri- 
populat, nici un pat liber în hanuri, încă dinainte de ivirza 
zorilor, prin cămăruţe luminate doar de flăcăruile lu- 
mînărilor, amirali se chinuiau să îmbrace uniforme če 
mare ţinută — totuși veston negru — spre a defila în 
urma raclei lui sir Horatio. Aveau să fie treizeci și unu 
de amirali și peste o sută de căpitani. În navele ancorate 
pe Tamisa și prin cazărmi, mii de marinari și de soldaţi 
ai armatei de uscât își petrecuseră cel puţin a doua ju- 
mătate din noapte îmbrăcîndu-se, prinzîndu-și curelele, 
lustruindu-și armele. În ziua de 8 izbucni 6 furtu-ă 
neașteptată, cu grindină mare ; dar apoi cerul se limpezi, 
un vînt puternic începu a bate dinspre sud-vest — la 
urma urmei, un timp marin. 

După autopsia efectuată în rada ce se desfăşoară pe 
dinaintea colinelor Downs, trupul lui Nelson a fost culcat 
într-un sicriu de plumb, vîrîit la rîndu-i într-unul de 
lemn, întocmit din arborele mare al navei Orient care 
explodase la Abukir, dăruit de căpitanul (devenit între 
timp amiral) Hallowel, lui sir Horatio. La 21 decembrie 
ilustrele rămăşiţe pămînteşti au fost transportate la spi- 
talul militar din Greenwich. Pe Tamisa, toate navele 
aveau pavilionul în bernă, iar clopotele bisericilor băteau 
grav. Catafalcul, ridicat în spital şi străjuit de făclii, ofe- 
rea un decor ciudat amintind timpuri străvechi. Deasupra 
sarcofagului învelit în catifea neagră, tivită cu saten 

alb, o pernă tot neagră pe care fusese așezată coroana 
de viconte. Agăţate de un baldachin de saten negru 
— trofee, egreta de amiral, apoi o deviză scrisă în litere 
de aur: Tria juncta în uno. Aluzie, desigur, la marile 
victorii, nu la menajul în trei. La căpătiiul catafalcului, 
credinciosul Scott, capelanul interpret, „așezat într-un fo- 
toliu, îmbrăcat în sutană, cu părul nepudrat“. La picioare, 
obiecte aurii disparate, scuturi, mănuși de oţel... 

La 8 ianuarie 1806, trupul lui Nelson, aşezat la bordul 
unui ponton de ceremonie construit pe vremea lui Carol 
1 Il-lea — verde, alb, auriu, cu zece visle de culoarea 
purpurei — străbătu ultimul drum pe apă, urcînd fluviul 
pină la Londra. O sută de ambarcaţiuni transportind 
amirali, ofiţeri de toate gradele, toţi marinarii de pe Vic- 
i“7y, precum şi pe lordul primar al Londrei, escortau 
pontonul remorcat. Prinţul de Gailes se găsea la de- 
barcaderul din Whitehall. Amiralitatea — ultima haltă 
pentru sir Horatio. 

Spectaculosul cortegiu al funeraliilor porni a doua 
zi dimineaţa în direcţia catedralei Saint-Paul. „Westmins- 
ter Abbey sau o victorie glorioasă !* exclamase Nelson 
sărind la abordaj, în lupta de la capul Saint-Vincent. Ar 
ji preferat oare să odihnească în cea mai veche şi mai 
ilustră dintre biserici ? Nimeni nu ne-o poate spune. Dar 
dacă, trecînd prin Londra, aveţi curiozitatea, sau un fel 
de respectuoasă dorinţă să-i faceţi o vizită lui sir Horatio, 
veţi vedea că acolo, la Saint-Paul, nu se află deloc într-o 
companie mediocră, de vreme ce îi stau alături : Welling- 
ton, Reynolds, Lawrence şi genialul pictor al mării, Tur- 
ner. Sicriele se găsesc în criptă, monumentele funerare 
deasupra. 

Au făcut parte din cortegiu: un detașament de dra- 
goni din cavaleria uşoară, patru regimente de infanterie, 
sase escadroane de cavalerie, unsprezece piese de arti- 
Jerie. De asemenea, marinarii de pe Victory — „ciorapi 
negri, cravată neagră şi o fişie de pînză neagră în mină“, 
cîțiva purtind pavilionul sfîșiat şi pătat de sînge al navei 
Jor. Apoi, familia, personalităţile, delegaţiile. Cortegiul 
era atit de lung, încît cînd cei ce deschideau margul (Scots, 
Greys) ajunseră la catedrală, călăreţii care îl închideau 
se mai găseau în faţa Amiralității. 

Fluierarii şi toboşarii cîntau în surdină marșul fu- 
nebru Saul de Haendel. Carul, decorat, închipuie o ale- 
gorie nautică : la prova o Renommée 1 cu ramură de laur ; 
la pupa, inscripția H.M.S. Victory, elcătu'tă din litere 
mari, galbene. În curgerea aceea a coloanei, ori de cite 
ori muzica marca întreruperi, se putea auzi un fel de 
fîștit marin : se descoperea mulţimea. 

Enumerarea personalităţilor și a delegaţiilor avea să 
ocupe o coloană întreagă în gazetele de a doua zi. Prir.- 
tul de Galles şi alte personaje se găseau în trăsurile lor, 
dar o cohortă de duci, de conți şi viconţi, de batoni me:- 
geau pe jos; ca și gentilomii din Cameră, Cavalerii Or- 
dinului Băii. Chiar în spatele carului funebru, famili 
în frunte cu tînărul George Matcham, nepotul lui si: 
Horatio. Nu au fost invitate nici Emma, nici Fanny, 
cărei ultimă scrisoare imploratoare adresată. lui Nelscu 
îi fusese înapoiată : „deschisă din greșeală, dar necitită“, 
Dintre prieteni, credinciosul Alexander Davidson iesit 
din închisoare. 

Cei care primiseră invitaţii au fost admiși în catedrală 
cu începere de la ora 8,30. Sicriul lui Nelson fu introdus 
aici la 2 după-amiaza, purtat de doisprezece marinari ce 
pe Victory ; şase amirali, susținînd un baldachin, le ieşi:ă 
înainte. Torţe luminau puternic naosul; deasupra corii- 
lui, o sută treizeci de făclii. Episcopul de Chichester dirii» 
un corp de clerici alcătuit din douăzeci de preoți. Pest 
o sută de corişti psalmodiau : „Sînt Învierea si Viața“, 
„Știu că Mîntuitorul meu trăieşte“, „Nu am adus nimic 
în lumea asta“. O maşinărie specială era menită să cs 
boare încet sicriul în criptă. Un corist cîntă: „Trupul i i 
se odihnește în pace“; corul îi răspunse: „Dar numele 
său va dăinui veşnic“. Totul avea să se sfîrşească. Se luase 
hotărîrea ca marinarii care purtaseră marele pavilici: 
să-l ridice, apoi să-l culce pe raclă. Înainte de a o face 
— şi fără ca cineva să-i fi putut împiedica — ei rupseră 
din el o fișie mare, spre a și-o împărți. 

Afară coborise noaptea. O mică armată de umbre 
aştepta ca asistența oficială să se risipească, pentru z 


! Divinitate alegorică greacă (Phêmê), apoi în latină (Farr). 
mesageră a lui Zeus (n. tr.). 

veni să îngenuncheze în jurul dalei proaspăt așezate. 
Printre ele, o femeie în negru, cu capul acoperit de un 
sal şi ţinînd de mînă o fetiţă. 


14 


Sacrificiul Emmei 


„PREGĂATIȚI-O PE LADY HAMILTON 


pentru cea mai mare dintre nefericiri“. Pastorul Scott, 
biinda fantasmă, trimisese scrisoarea, a doua zi după bă- 
sălia de la Trafalgar, doamnei Cadogan. La Merton fură 
trase perdelele, iar tăcerea cobori grea. Pînă și micuța 
Horatia, argint-viu de obicei, stătea tăcută în camera ei, 
iar în alta plingea Emma. O săptămînă întreagă nu avu 
putere să se ridice din pat. Lui George Rose îi scrise 
astfel : „Existenţa este un bun la care nu mai ţin. Tră- 
iam doar pentru el. Gloria lui însemna și gloria mea. 
Eram mîndră cînd vedeam înflorindu-i faima, iar în 
fatala clipă în care-mi-a spus adio, l-am încurajat să 
piece ! Trebuie să mă opresc, nu pot scrie mai mult: mă 
lasă și mintea, și inima“. Uneori, durerea își înzestrează 
victimele cu un stil ales. 

Citorva prieteni care veniră imediat să o vadă 
— doamnele Matcham şi Bolton, cumnatele dinspre par- 
iea lui Nelson au fost cele dintii — Emma le spunea: 
„Nu mai sint nimic“. Nici nu, ştia, încă, ce mare adevăr 
rostea. 

„Nu o să mă aruncaţi peste bord, nu-i așa Hardy ?* 
Emma Hamilton, însă, a fost aruncată peste bord. De 
câtre guvernul britanic, de către Establishment, în afară 
ce cîţiva prieteni a căror fidelitate activă a contribuit 
ictuși la salvarea onoarei. Chiar şi poporul englez a dis- 
preţuit-o multă vreme. Despre Emma din timpul vieţii 
Jui Nelson există mărturii din belșug. După dispariţia 
jui, ele trebuie căutate mai mult, le găseşti ici, colo 
— doar cîteva scrisori, cîteva glasuri răzlețe. Prea puţini 
au chef să privească la agonia celui azvirlit peste bord. 

Ca totdeauna cînd este vorba de o nenorocire, va tre- 
Lui pusă în discuţie şi problema banilor; mai degrabă 
și-ar afla deci rostul acum un notar sau un portărel. Sau 
Balzac. Să încercăm totuşi să cunoaștem realitatea prin 
cit mai puţine cifre cu putinţă. 

În 1804 Emma îi scrisese primului ministru Adding- 
ton, spre a-i solicita o pensie de 500 de lire. Era, ce-i 
drept, văduvă de ambasador, dar — legal — nu avea 
dreptul la nimic. lar Emma ştia lucrul acesta. Invocase 
servicii aduse de ea însăşi, cele la care și Nelson făcuse 
aluzie în ultimul codicil al testamentului său : înlesniri 
obținute pentru flota engleză în drum spre Egipt etc... 
ăspunsul fusese evaziv. Apoi, întrucît Addington de- 
misionase, Nelson îi scrisese lui Pitt, reîntors la putere. 
Lui Pitt, care îi arătase totdeauna multă prietenie. Alt 
răspuns evaziv. „Nu cred, îi scrisese atunci Nelson 
Emmei, că Pitt îţi va acorda vreo pensie, cum nu a 
tăcut-o nici Addington. Oamenii de felul acestora nu 
¿u nici un sentiment de recunoștință“. 

Ziarele din 15 mai 1806 anunţară că, drept recunoş- 
lință pentru serviciile aduse de către sir Horatio, Par- 
!«mentul a votat o pensie de 2000 de lire, afectată và- 
«iuvei sale, doamnei Nelson. Toată lumea se declară de 
acord cu măsura luată. lar pentru fiecare dintre cele 
două surori ale amiralului, un dar de 10 000 de lire. Nici 
dărnicia aceasta nu supără pe nimeni. În schimb, stirni 
nemulțumire faptul că pastorul William Nelson, făcut 
deja conte în locul fratelui ucis în luptă, primea totuşi 
o recompensă excesivă : o pensie de 5000 de lire pe an, 
pius un dar de 10 000, „pentru a-i îngădui să-și aleagă 
e reşedinţă potrivită rangului său“. 

Nimic însă pentru Emma. Guvernul și Parlamentul 
britanic — cel puţin pentru moment — păreau să con- 
sidere neavenit ultimul codicil adăugat de Nelson tes- 
tamentului său, cel care fusese contra-semnat de către 
Hardy şi Blackwood în chiar dimineaţa luptei de la 
Trafalgar : „O las pe lady Hamilton ca un testament 
(legacy) regelui şi: ţării mele, astfel încît doresc să i se 
acorde o pensie îndestulătoare spre a-și putea menţine 
zugul. Încredinţez, de asemenea, generozității ţării mele 

pe fiica adoptivă Horatia Thompson Nelson. Acestea sînt 
„ favorurile pe care le cer regelui și ţării mele în clipa în 
care mă pregătesc să lupt pentru amîndouă“. 

Să fim puţin contabili. lată de ce venituri dispunea 
Emma după moartea lui Nelson. Prin intermediul lui 
Charles Greville, moştenitor și executor testamentar al 
lordului Hamilton, ea primea pensia anuală pe care i-o 
lăsase soţul ei : 800 de lire. Contele Nelson — nu i se mai 
spunea decit astfel pastorului William, moştenitor şi 
executor testamentar al lui sir Horatio, îi trimite renta 
anuală, lăsată ci de către amiral, de 1200 lire, plus 200 
lire pentru educaţia și întreţinerea Horatiei. „Are, spu- 
neau prietenii şi cunoștințele, din ce să trăiască decent. 
Mai poate, la nevoie, să vîndă Merton-ul“. Dar asta în- 
seamnă să dăm uitării faptul că ultimele lucrări de în- 
frumuseţare a Merton-ului nu au fost plătite, că Emma 
are încă multe datorii. Așadar, „din ce să trăiescă decent“. 
Nimeni nu ştie mai bine ca bogaţii, pare-se, cît de mult 
trebuie ca să trăieşti decent. Emma cunoscuse fastul de 
ia Curți; a o voi cu rigurozitate econoamă ar fi lipsit 
de realism. Și-apoi, Emma îsi închipuie cu atît mai puţin 
că ar avea motive să trăiască în mizerie, cu cît nu-şi 
poate imagina că guvernul britanic va persista în a nu 
ține seama de ultima voință, de ultima rugăminte a 
bărbatului căruia Anglia îi datora atît (ultimele onoruri, 
aduse o adevereu deplin). 

Ne amintim că Nelson scrisese ultimul codicil istorie 
pe micul carnet-jurnal lăsat în cabină. După bătălie, 
doctorul Scott îl luase, era de datoria lui să o facă: 
apoi i-l înminase lui George Rose, care îl încredinţă lui 
Pitt. Primul ministru avea putere să se conformeze ul- 
timei dorinţi a lui Nelson, fie punînd guvernul în fața 
unei responsabilităţi morale de nediscutat, fie acţionînd 
el însuşi, cu discreţie. A vrut el oare să o facă? A 
făcut-o ? Oricum, destinul îşi începuse jocul împotriva 
Emmei. Pitt muri la 23 ianuarie 1806. Carnetul 
lui Nelson porni într-o călătorie lungă, făcîndu-se cînd. 
şi cînd nevăzut, ca şi cum ar fi trecut pe sub un tunel. 
Uneori, apărea în diverse servicii ale unor ministere. 
Există, o clipă, şi în mîinile lui William Nelson, pasto- 
rul-conte, și probabil că el (propria-i avere fiind asigurată) 

i-l încredinţează lui Greville, succesorul lui Pitt. Greville 
a îndeplinit funcţia de ministru al Afacerilor Externe în 
imp ce lordul Hamilton era ambasador la Neapole ; el 
nu a negat că serviciile aduse la vremea aceea de către 
Emma ar merita răsplătite şi-i trecu mai departe carnetul 
lui George Canning, atotputernic pe-atunci la Foreign 
Office : 

— Vedeţi ce se poate face. 

— Dar, domnule prim-ministru, la ce capitol din 
bugetul departamentului meu să trec o asemenea chel- 
tuială ? 

— Ce să mai spun, ai dreptate. 

Ier Canning îi relată lui Rose discuţia aceasta, lui 
Pose care între timp intervenise din nou. 

— Unde se află acum carnetul ? 

— Mi se pare că a ajuns iarăși în serviciile primu- 
iai-ministru. 

Toate aceste discuţii și demersuri își află oglindire în 
diferite scrisori. În toate vremile, în toate ţările, în tai- 
niţele administraţiilor mai înalte sau mai de jos, au exis- 
tat documente, scrisori, memorii, dosare care au călătorit 
astfel, au dormit, rătăcit și din nou călătorit, uitate sub 
cine ştie ce teancuri de hirtii, în timp ce un nenorocit 
„runcat peste bord vedea cum se depărtează nava. Emma 
ii scrise Mariei Carolina, pentru a o ruga să-i pledeze 
cauza. Amintiţi-vă despărţirea de la Schönbrunn, ultimul 
răvaş al reginei: „Emma, draga Emma va fi totdeauna 
prietena mea, iar simțămîntul acesta nu se va schimba 
riciodată“. Nu se scurseseră decit opt ani de la revăr- 
ările acelea de simţăminte. Totuşi, opt, iar o regină tre- 
buie să-și spună : politica înainte de toate. Creditul de 
care se bucura Maria Carolina pe lîngă guvernul din 
Londra nu mai era același, scăzuse mult, iar a sprijini 
© persoană care nu mai este văzută cu ochi buni ar 
insemna stingerea totală a unui asemenea credit. Așadar, 
răspuns negativ. Emma îi scrise atunci lui Saint-Vincent, 
cerîndu-i şi lui să intervină „în numele înduioşătoarei 
amintiri“ pe care i-o păstra, desigur, gloriosului său to- 
varăş de luptă. Amintire înduioşătoare ? Emma greșea 

adesea. Nici un. răspuns. Între anii 1806 şi 1808 Emma a 
trimis peste o sută de scrisori-jalbă. Dar fără vreun re- 
zultat. Iar la 3 iulie 1808, mesajul lui George Rose 
— Rose, prietenul atit de credincios, care se zbătuse 
mult — cade ca o ghilotină : 

„M-am întreţinut, de curînd și pe îndelete, cu domnul 
Canning în privinţa hirtiei scrise de Nelson cu puţine 
clipe înainte de a intra în ultima sa luptă. Repet ceea ce 
mi se pare că v-am mai spus, şi anume că domru! 
Canning dovedește multă bună-voinţă în rezolvarea cu 
bune rezultate a acestei hîrtii. Dar dificultăţile sînt, mă 
tem, de neînvins. Vă pot asigura, foarte sincer, că și 
eu am căutat să împlinesc cu disperare și conştiinciozi- 
tate sarcina, așa. cum s-ar fi așteptat de la mine lordul 
Nelson dacă ar mai fi făcut parte din rîndul celor vii, şi 
sînt profund îndurerat că nu am reușit. Chestiunea nu 
este încă definitiv închisă, dar aș fi de neiertat dacă v-as 
lăsa să mai speraţi“. Către finele anului 1808, carnetul 
ajunge în sfîrșit în mîinile Emmei. S-a dus îndată să-l 
înregistreze în mod oficial, pentru ca în cazul în care 
avea din nou să dispară, ultima voinţă a lui Nelson să 
nu mai poată fi pusă la îndoială. Miniştrii vor socoti însă 
demersul acesta drept o provocare. 

La Merton, locuința cea frumoasă este închisă, per- 
sonalul concediat ; în afară de doi paznici. Grădinarul-ş:£ 
Cribb rătăcește trist prin parc, nu se poate resemna să-şi: 
vadă capodopera părăsită. Emma trăieşte la Londra, în 
Clarges Street; apoi, apartamentul devine, pentru ea, 
mult prea costisitor. „Am găsit o locuinţă mai modestă 
şi foarte plăcută la Richmond“, i-a scris ea lui Scott, 
Richmond, fermecător orăşel în amfiteatru, pe maluri! 
Tamisei. Horatia se simte bine acolo. 

Se spune că şobolanii părăsesc nava pe cale de scu- 
fundare. Uneori, dimpotrivă, abia atunci se arată. Şo- 
bolanii sînt creditorii. Discreţi, așteptind răbdători, citâ 
vreme au crezut că Emma va fi ajutată de guvern. Dar, 
întrucît de sus a dispărut orice nădejde, nu mai e timp de 
pierdut, iată facturile, somațiile, portăreii. Emma a şi 
vîndut mobilă, bijuterii, tablouri. 

— Doamnă, pentru ce nu vindeţi Mertonul ? 

Pentru Emma, Merton înseamnă o bucată din carnea 
trupului ei și nu orice bucată, ci una ruptă din inimă. 
În acei-şi timp, însă, Merton însemna o ghiulea legată de 
picioare, din cauza întreţinerii sale mult prea costisitoare. 
Şi greu de vindut, de vreme ce ultimele lucrări nu erau 
încă plătite. Dar datoriile acelea nu strigă prea tare, 
deoarece creditorii îşi spun : „Domeniul nu se topeşte“. 
Într-o zi, Emma, cu lacrimi în ochi — a spus chiar ea — 
a luat din nou pana în mină. Lordul Queensberry, al pa- 
irulea duce cu numele acesta, unul dintre foştii ei ad- 
miratori, este în vîrstă şi bogat. „Dragul meu lord și 
prieten. Pot nădăjdui oare că veţi citi rîndurile acestea, 
căci sînteţi singura nădejde pe care o mai am pe lumea 
plină de mizerii şi suferinţe în care mă zbat. Nu doresc 
nai mult decît am acum. Pot trăi astfel la Richmond. Dar 
să trăiesc descătușată de orice spaime şi să-mi fie dato- 
viile plătite. Cred și sper că 15 000 de lire sterline mi-ar 
fi de ajuns pentru toate. Din dragoste pentru mine, pen- 
tru Nelson, pentru binele pe care l-am făcut acestei ţări, 
cumpăraţi, vă rog, domeniul Merton. Luaţi-l, dindu-mi 
în schimb doar portretul lui Nelson, al lui sir William 
şi al reginei. Restul se poate duce şi astfel îmi voi fi 
veciștigat libertatea. Un asemenea act de bunătate din 
partea dumneavoastră m-ar putea salva“. Flăcăruia de 
simțire pentru Emma nu s-a stins încă. Dar Merton... 
Ce să mai facă la virsta lui cu Merton ? 


„Am ajuns în starea cea mai neplăcută și mai îngrijo- 
rătoare cu putinţă şi m-aş afla acum în temniţă dacă, din 
recunoștință pentru memoria lui Nelson, cîțiva prieteni 
nu ar fi intervenit, astfel că viaţa mea o datorez bine- 
“oitoarei lor protecţii“. Este adevărat, prietenii aceştia 
i-au aruncat colaci de salvare, mulțumită lor. avea să se 
înece mai încet. La 25 noiembrie 1808, unsprezece dintre 
ei, toţi oameni cu multă experienţă și cunoscînd respec- 
tivele afaceri — în grupul lor se numără și Abraham 
Goldsmith, bijutier în diamante, fabulos de bogat, precum 
si vechea noastră cunoștință Alexander Davidson (avea 
si el experienţa temniței) — s-au adunat şi s-au constituit 
într-un comitet căruia Emma i-a dat puteri depline spre 
întocmirea unui inventar al bunurilor și spre a dispune 

cît mai bine de ceea ce mai rămăsese. Activul, inclusiv 
domeniul Merton, fu evaluat la 17 500 lire sterline. D:- 
toriile se ridicau la 8000 de lire, plus 10 000 dobinzi acu- 
mulate. Membrii comitetului deschiseră între ei o listi 
de subscripţie, care îngăduia să i se acorde Emmei un 
împrumut de 3700 lire, reprezentind un ajutor imediat, 
menit totodată să acopere datoriile care nu mai sufereui 
amînare. S-a obţinut un fel de echilibru, pare-se, cu 
condiția să găsească un cumpărător pentru Merton 
— fără să mai credem că acesta ar putea fi cumva Abru- 
ham Goldsmith — și cu condiţia ca Emma să fie în 
sfîrșit „rezonabilă“. 

Dar aici, o pauză. În cupripsul acestui ultim act, ci- 
teva dintre personajele cu care ne-am întilnit au și på- 
răsit scena sau o vor părăsi. Iată-l pe primul : un francez. 

La 1 aprilie 1806, un bărbat de vreo cincizeci de ani; 
în haine întunecate şi cuschetă de ofiţer de marină, ur- 
mat de un valet care îi duce basajele, intră în hotelul 
Patrie, din Rennes, zicînd că dorește o cameră pentru «i 
si una pentru servitorul său. Prezentîndu-și actele, s-a 
văzut că era viceamiralul de Villeneuve, reîntors din 
Anglia unde stătuse în captivitate. Abia instalat, îi seris 
ministrului Decres, informîndu-l „de reîntoarcerea sa în 
Franța şi cerindu-i instrucţiuni înainte de a porni mai 
departe“. ` aa 

Pentru ce s-a oprit Villeneuve la Rennes, ce instrut- 
țiuni aştepta el oare? Nu s-a ştiut niciodată. Nu s-2 
stiut nici ce anume a făcut în hotelul acela cinci zile, 
«steptînd un.mesaj de la ministrul său. Să fi primit vreun 
emisar, care să-i fi adus răspuns cu viu grai ? Să fi primit 
mai mult decît numai un răspuns ? Oricum, la 22 aprilie, 
după ce servitorul său bătu de cîteva ori la uşa lui, fără 
să primească vreun răspuns, poliția alertată o forţă. Anti- 
ralul zăcea însingerat, pe jumătate gol, la picioarele pa- 
tului. Pe noptieră, o scrisoare adresată soției: „Scumpa 
mea prietenă, cum vei suporta lovitura ?! Vai, te pling- si 
mă pling. S-a isprăvit, am ajuns într-un moment în care 
viața a devenit o ruşine şi moartea o datorie. Sînt aici, 
lovit de anatamă de către împărat, respins de ministrul 
meu, care mi-a fost prieten, încărcat cu o răspundere 
uriaşă într-un dezastru care îmi este atribuit și în care 

m-a tîrît fatalitatea, trebuie să mor. Îţi cer de o mie de 
ori iertare“ etc... Autopsia a stabilit că amiralul își 
dăduse sfîrşitul în urma a şase lovituri de cuţit, lama 
atingînd plămînul și ventriculul stîng. Ancheta avea să 
ajungă la concluzia „sinucidere ,neîndoielnică“, fami.ia 
Villeneuve recunoscînd scrisoarea drept autentică. 

Există, fireşte, oameni care se omoară cu un cuţit; 
dar şase lovituri este cam mult. Încă de la 22 aprilie, 
Fouché, ministrul Poliţiei generale, îi ceru soției lui 
Villeneuve scrisoarea „pentru a putea, la nevoie, să iie 
îndepărtate zvonurile ce s-ar putea răspîndi, privitoare 
la moartea acestui fost general“. Sic. l 

.De observat că Villeneuve pomenea în scrisoarea sa 
de o anatemă imperială şi de părăsirea lui de către „mi- 
nistrul acela care i-a fost prieten“, într-un moment în 
care nu primise încă răspunsul lui Decrès. Este tot ce 
s-a ştiut în vremea aceea. Și nici astăzi nu se ştie mai 
mult despre ciudata întîmplare. Era să uit: Napoleon 
i-a acordat văduvei o pensie, patru mii de franci. În 
pofida oricăror ordine pe care le-ar. fi dat, în pofida crvi- 
căror păreri pe care le-ar fi avut despre amiralul de 
Villeneuve. 

Toamna lui 1811. Emma nu mai locuia la Richmo:ă. 
ci din nou la Londra, pe Bond Street, la numărul 150. De 
cînd a stat în Richmond s-a mutat de şase ori. A-i urma 
cărările ar fi anevoios, dar este tocmai ceea ce a şi do- 
rit: să-şi piardă pe drum creditorii. A preferat să facă 
astfel decît să le achite datoriile şi să trăiască în chip 
„rezonabil“. Prietenii ei spuneau că nu s-a restrius. 
„Peste un timp se auziră iarăşi, în apartamentele ilumi- 
nate, harfe și viori ; şi, mai mult ca oricînd, risipa“. Nu 
am încredere în cenzorii nenorocirii, iar aici expresia 
„apartamentele“ îmi pare a fi o exagerare tendenţioasă ; 
admitem însă că Emma a vrut din nou prea mult să stră- 
lucească. Totuşi, cît de puţin obișnuite sînt nepăsarea şi, 
dacă vreţi, vanitatea ei ! În noaptea de 4 septembrie 1811, 
după plecarea invitaţilor, ea redactează un testament 
ciudat : 

„Eu, Emma Hamilton, de pe Bond Street, Londra, 
văduvă a Onorabilului sir William Hamilton, fost minis- 

tru la Curtea din Neapole, sănătoasă la trup şi minte, 
las preascumpei mele Horatia, fiică a lui Nelson, tot ceeu 
ce voi poseda la moartea mea, bani, bijuterii, tablouri, 
vinuri, mobilă, argintărie, obiecte din aur şi tot ceea ce 
voi mai avea în casa ori casele mele“. Unde sint, totuşi, 
aurul, bijuteriile, cesele acelea ? Oare Emma Hamilton 
nu știe că nu mai are nimic? Da, ştie, nu este smintită, 
de aceea chiar scrisese: „Tot ceea ce voi poseda la 
vnoartea mea“. Căci încă mai speră. Vrea să creadă că 
guvernul britanic, el însuși istovit de atîta ingratitudine, 
va binevoi, pînă în cele din urmă, să respecte ultimele 
dorinţe ale lui Nelson. Iar nădejdăa ei este lipsită de 
egoism : dacă pentru ea nu se face nimic, cel puțin Ho- 
ratia să nu fie dată uitării: „Este rugămintea mea ca 
S.A.R. Prinţul Regent, sau regele — dacă, înainte de 
moartea mea, Prinţul Regent urcă pe tron — să nu o 
laşi pe Horatia să ducă lipsă de ceva, astfel încît să 
poată trăi aşa cum se cuvine să trăiască fiica unui bărbat 
ca gloriosul ei tată“. Nelson spusese că nu-i cere nimic 
regelui şi ţării pentru sine, dar că dorește să se aită, 
cu demnitate, grijă de Emma și Horatia. Acum, Emma nu 
mai cere nimic pentru ea, doar pentru fiica lui Nelson. 

Să luăm deci bine aminte : fiica lui Nelson. Pentru 
Nimic în lume, Emma nu avea să spună sau să scrie 
vreodată că Horatia este şi fiica ei. Pentru ce? Pentru 
a nu umbri nici memoria lordului Hamilton, nici pe cea 
a lui Nelson. Nu vrea să-şi ridiculizeze a posteriori soţul, 
iar Nelson — oricît de vădită şi de bătătoare la ochi s-ar 
fi dovedit legătura — nu i-a fost niciodată, oficial, amant ; 
croul național avea într-adevăr o fiică adulterină, dar 
nu de la ea. „Este a unei persoane atît de înalte, încît 
nu poate fi numită“, iată ce va spune şi scrie Emma, 
iar cei care vor auzi şi citi se vor întreba între ei, cu glus 
coborit : „Să fie cumva regina Neapolelui ?“ Privit de 
la distanţă, romanul acesta poate părea banal, dar să ne 
gindim la climatul moral al epocii. Emma își zicea, la 
rîndu-i, că, recunoscînd-o pe Horatia drept fiica ei, 
aceasta ar fi avut mai puțini sorţi de izbîndă să fie ajutată 
decit în cazul în care ar fi fost socotită fiica lui Nelson 
si a unei regine. Niciodată nu-i va spune Horatiei a cui 

fiică este. Iar Horatia avea să moară octogenară fără să 
afle nimic. . 

Alte personaje ale istorisirii noastre vor părăsi, în 
continuare, scena. Iată. că s-a scurs îndelungată vreme 
de cînd am văzut-o pe lady Nelson depărtiîndu-se. Creola 
Fonny, pe care captain Nelson o găsise atit de încîntă- 
toare şi pe care amiralul Nelson a repudiat-o mai tîrziu, 
-cu atîta cruzime. Fanny 's-a îndepărtat, dar nu s-a stins 
încă, avea să trăiască pînă la șaptezeci şi trei eni. Fără 
greutăți materiale, călătorind mult. În anul 1810 ea a fost 
invitată la o căsătorie strălucitoare, cea a Charlotei Nei- 
son, fiica pastorului-conte William Nelson, cu nepotul 
lordului Hood, ilustrul emiral. Avea să fie zărită mai 
tîrziu la bordul unui vas, pe lacul Geneva, în tovărăş:a 
norei sale (soţia lui Josiah Nisbet, ofiţer de marină), a 
nepoțelului cu dădaca și a unei alte persone, ghiciţi... a 
'ordului Byron. 

Dar mult mai aprospe de noi, iată că o altă femeie 
pleacă în călătoria cea fără de întoarcere. La capăiul 
unei vieți împletite din desăvirşită discreție şi tact, 
doamna Cadogan murea înconjurată de tăcere, în apar- 
1- mentui de pe Bond Street, după ce încercase iarăşi să 
reducă, să echilibreze bugetul fiicei sale, buget încă 
reorînduit. „Am pierdut pe cea mai bună dintre mare. 
Piata-mi inimă rătăcită şi puterea ce mai aveam, totul 
a intrat în pămînt odată cu ea. Altă bucurie nu mai pot 
¿fla pe lume decît să mă gîndesc şi să vorbesc despre 

ea“. Scrisoarea de condoleanţe trimisă de doamna Bolton 
se vrea consolatoare : „Draga noastră binecuvîntată, oare 
nu era ea mama noastră, a tuturor ? Cît de mult aş vrea 
să fiu lîngă dumneata! Încearcă să-ți păstrezi curajul. 
După furtună, poate veni liniştea, și doar Domnul știe 
cîte furtuni ai avut de înfruntat. Mai devreme ori mai 
tirziu, soarele va străluci şi pentru dumneata. Soarele... 
Vom vedea. 


La Londra, pe High Street, în partea dinspre răsărit, 
o placă indică locul fostei închisori Marshalsea. Aici a 
fost întemnițat Ben Johnson în 1597, pentru răzvrătire. 
lîngă Marshalsea se găsea vechea închisoare King’s Bench 
(Tribunalul regelui). Thomas Smolet i-a fost osspete în 
1739, fiindcă scrisese un pamflet. În 1758 închisoarea 

aceasta a fost înlocuită cu noul King's Bench, la colţul 
străzii Newington Causeway ; acolo şi-a petrecut doi ani 
din viaţă John Wilkes (l-am văzut înmînîndu-i lui Nelson 
brevetul de cetăţean al Londrei), între 1768 şi 1770, de 
asemenea pentru că scrisese un pamflet. Dar cei mai 
mulţi dintre oaspeţii King's Bench-ului nu au fost scrii- 
icri. Era, îndeosebi, o închisoare pentru datornici, sub 
titiul acesta a şi rămas imortalizată de Dickens. 

Acolo nu puteai întâlni criminali adevăraţi, ci jucători 
decavaţi, beţivi, semi-nebuni, escroci care dăduseră greș 
în afaceri, chiar și simple victime ale bolilor, mizeriei, 
nenorocului sau victime ale unor maşinaţii. Uşile celule- 
icr nu erau ferecate, întemniţaţii — bărbaţi, femei și 
epii puteau fi văzute chiar familii întregi — circulau 
pe culoare, printre pereții înalii și cenușii, într-o penum- 
bră ca de sfîrșit al lumii. Aştepiînd acolo moartea și 
groapa comună, ori smulşi din locul acela dacă, cineva 
dinafară, prieten sau rudă, le plătea datoriile; se mai 
îs“împla şi astfel. | 

Să nu vi le închipuiţi încă, între zidurile acestea, pe 
Emma şi pe Horatia. Dar cît de tare se apropiau de ele: 
Debitori urmăriţi legal, dar care mai puteau plăti admi- 
nistraţiei penitenciare un soi de taxă proporțională cu 
valoarea datoriei, erau autorizaţi, plătind şi. o chirie, să 
trăiască în afara închisorii, însă foarte aproape, într-un 
cartier supravegheat de poliţie, din care le era interzis 
să iasă. Creditorii se arătau îngăduitori cu acest fel de 
esedinţă supravegheată, cînd sperau că. debitorii lor — 
care aveau voie să primească vizite şi corespondenţă — 
vcr fi în stare să găsească o cale de stingere a datoriei. 
Un fel de rafinament al administraţiei voia ca un debitor 
care se găsea în Temple Place să poată ieşi dacă își achitn 
o singură datorie; uneori ieșea numai pentru o zi sau 
pentru o oră, în cazul în care un alt creditor — sau chiar 
acelaşi, dar pentru altă datorie — îl pîndea. Temple Place 
era o instituţie unică pe lume, un fruct putrezit al obi- 
ceiului pămîntului. 

Emma ajunse acolo cu fiica ei Horatia într-o după- 
amiază din ultima săptămînă a lui decembrie 1812. Cerul 
încărcat de zăpezi, sub al cărui polog, în Rusia, armata 

“ca mare a lui Napoleon avea să se destrame, acopere; 
intreaga Europă, pînă şi mizerele căscioare aliniate în 
Temple Place. În faţa fiecăreia, cîte o grădiniţă sărăcă- 
cioasă, totdeauna părăsită; era chiar mai bine să fie 
acoperită de zăpadă. Altfel, nimeni, linişte adincă. Emma 
deschise o poartă de fier, atîrnînd în balamalele-i frînte, 
«i se îndreptă spre uşă. Bătu. Portăreasa era înnebunită 
če mîndrie că-i era dat să aibă un oaspete de calitate. Pe 
culoar, un covor decolorat, la ferestre, perdele de muse- 
lină murdare. Emma nu scoase o vorbă, dar începu să se 
imstaleze cu fetiţa. 

Peste cîteva zile, îi scrise lui James Perry. James 
Perry, gazetarul pe care l-am întîlnit la Merton așteptind 
în salonul cel mare, înainte de ultima cină luată cu prie- 
tenii, în seara în care Nelson fusese reținut cîtva timp 
în Downing Street, apoi la Amiralitate. Dimpreună cu 
ate persoane, el dădu 400 de lire, pentru unele obiccte 
lăsate de Emma zălog la Richmond, printre care şi uni- 
torma pătută de singe a lui Nelson. Astfel, ea putu des- 
pagubi pe creditorul care contribuise la încarcerarea ci. 
Trima ședere în Temple Place a durat puţine săptămîni. 

Citeva scrisori ne-o dezvăluie pe Emma din nou la 
Londra, în Bond Street, numărul 150. Prieteni vin să 
o vadă. Bunul Scott notează reflecţiile auzite ; au mereu- 
rnereu aceeaşi temă : „Ar trebui să primească mai puţină 
tume. Se duce prea des la teatru. Pe Horatia ar trebui så 
o trimită la pensioane mai modeste...“ Să nu mai vaci 
prieteni după mormîntul acela din Temple Place? La 
teatru, Emma se duce pentru a lăcrima cînd Braham 
cintă „Moartea lui Nelson“. În ce priveşte cele 200 de 
lire sterline lăsate Horatiei, scrupulozitatea Emmei a fost 
absolută : nu a cheltuit nici măcar un penny pentru alt- 
ceva decît pentru cea mai bună instruire şi educaţie pe 
care o fată ar fi putut-o primi în vremea aceea. 

Oare Horatia îşi dă seama de toată grija aceasta, de 
«crupulul amintit ? Da și nu. Să parcurgem încă de pe 
acum rîndurile pe care ea avea să le scrie după moartea 
Fmmei : „Trebuie să-i fac dreptate afirmînd că, în pofida 
strîmtorării sale, a cheltuit întotdeauna pentru educaţia 
si întreținerea mea etc..., fără să scoată un shilling din 
venta pe care lordul Nelson mi-a lăsat-o şi care se afla în 

întregime la dispoziţia tutoarei mele“. Tutoarei mele. Ara 
spus pentru ce motive Emma nu a vrut niciodată să-i 
spună Horatiei cine-i era mamă. 

— Dar atunci, cine a fost mama ? 

Închipuiţi-vă o copilă — împlinise doisprezece ani, şi 
era de o inteligență precoce — punînd de o sută de ori 
acerstă întrebare și neprimind de fiecare decit un răspuns 
evaziv : „O persoană de-un rang atît de mare...“ Şi atunci 
cum să nu se fi strecurat o atmosferă de încordare între 
Horatia — care creştea, punînd mercu acceaşi întrebare — 
şi „tutoarea“ ei? S-au ivit destule certuri în cele şase 
luni locuite pe Bond Street, douăzeci şi cinci de săptă- 
mini care ar fi putut avea farmec, un scurt răgaz înainte 
de noua ofensivă a creditorilor. Din păcate, mama si 
copila, care nu știa că-i era fiică, ¿u ajuns, vreme de 
cîteva săptămîni, să nu-şi mai vorbească, se înțelegeau. 
doar prin bileţele. 


Iunie 1813. Un creditor depune o nouă plingere (Emina 
nu a respectat o scadenţă), astfel că la începutul lui 
iulie iat-o din nou la King's Bench, numărul 12 — Term- 
ple Place. Aici, vara este lu fel de tristă ca și iarna: 
grădinițele sînt năpădite de mărăcini şi urzici, străzile 
de colb, ferestrele au culoarea cenușei... De cum se des- 
chide o uşă, intră şi praful. Fără stirea creditorilor, care 
sînt totuşi cu ochii în patru, o faună clandestină de aface- 
riști bat la uşile nefericiţilor acelora : „Nu aveţi ceva de 
vînzare ? Nimeni nu o să ştie nimic“. Veneraţia faţă de 
Nelson a făcut cu putinţă regăsirea, mai tîrziu, a unor 
obiecte vindute atunci de Emma. Un păhărel de argint, 
un dar de la botezul Horatiei ; purta o etichetă scrisă de 
mîna Emmei : „Păhărelul acesta a aparţinut Horatiei, fiica 
lordului Nelson“. Ni-] și închipuim pe vizitatorul respectiv 
descoperind încă de la început paharul de metal pe care 
Emma, d'n imprudenţă, l-a lăsat cam la vedere. „li iau. 
Aș putea oferi un preţ bun, dacă-i certificaţi originea“. 

Alţi vizitatori, dimpotrivă, înduioşează. Bunul Scott, 
în continuare credincios; abatele Campbell vine şi cl 
adesea, siîrşind pînă în cele din urmă să o converteascii 
pe Emma la catolicism ; și alții, încă, pe care Emma îi 
numeşte în scrisori, necunoscuţi însă nouă. La 31 iulie, 

ea lansează invitații pentru aniversarea victoriei de la 
Abukir : „Vreţi să veniţi miine cu bunul nostru abate si 
cu domnul Tegard ? Este 1 august, veniţi, vă rog. Pentru 
mine înseamnă o zi glorioasă, căci am contribuit din plin 
Ja strălucirea ei ; în acelaşi timp sînt tristă gîndindu-mă 
la dragul și regretatul amiral, care cu atita bravură u 
cîştigat bătălia. Dacă veniţi, vom bea întru memoria sı 
nemuritoare...“ Din păcate, Emma nu mai are nevoie c:: 
pretexte prea mari, pentru a bea. Dar cîţi alcoolici prin- 
tre neiericiţii din Temple Place ! Ei, măcar, au o scuză. 

„Mai devreme sau mai tîrziu, soarele va răsări negreșşii. 
si pentru dumneata“, îi scrisese milostiva doamnă Bol- 
ton. Dar tocmai pentru ea se stinge. A doua zi după mas: 
de aniversare, Emma plînge aflînd de moartea cumsecadei 
sale prietene. „Curînd îmi va veni rîndul“, îşi spune 
vorbește de bilious complaint, bilious attack ; este limpede 
că ficatul a ajuns într-o stare de plins. Dar cum altfel ? 
Moartea doamnei Bolton o copleșește, căldura o pun: 
la grea încercare, apoi iată și iarna, ucigașa sărmanilor ; 
rufosul dric din Temple Place apare săptăminal, de ci- 
teva ori, pe străzile devenite rîuri de noroi. 

Mica Horatia pîndeşte venirea factorului prin feres- 
irele cenușii. Noiembrie, 23, anul 1813, o scrisoare de 1⁄3 
George Matcham : „Spuneţi-ne numele vizitiului diligen- 
tei care trece prin faţa casei voastre. O să vă trimite: 
cartofi, nu veţi duce lipsă de ei toată iarna, iar cu viito- 
rul prilej, un curcan. Soţia mea şi cu mine vom veni către 
sfîrşitul iernii, să petrecem o zi cu voi. Ne-a durut în- 
totdeauna ingratitudinea care v-a fost arătată. Și nu ar 
fi deloc bine să vă vedem cu totul lipsite de orice atenție 
din partea omului aceluia nesimţitor față de tot ce nu 
înseamnă interesul său. Scrieţi-ne repede“ etc... L-aţi re- 
cunoscut, desigur, pe nesimtitor. Cu donația sa de 10 090 
de lire și cu cele 5000 rentă, pastorul-conte îşi „menține 
rangul“. Nici un bănuț, nici o scrisoare pentru Emma. 

Cartofi, un curcan, iată adevărate comori pentru f»- 
meia aceasta care a cunoscut fastul de la curți. Veţi ve- 
dea la ce fast va sluji curcanul. Trebuie să venim acum 
cu uimitoarea mărturise a unui dintre ultimii vizitatori 

- — şi nu dintre cei mai puţin de vază — ai Emmei li. 
King's Bench : lordul William Dillon, viceamiral : 

„Am găsit o scrisoare trimisă de lady Hamilton, prin 
care mă invita la cină. Nu ne mai văzusem de trei ani. 
Cînd se apropie ora, întrucît ploua cu găleata, am închi- 
iat o diligenţă, pe care am reţinut-o pînă seara şi, deci, 
Ja drum spre adresa indicată. 

Senioria sa m-a primit cu căldură. «Cum aţi ştiut, 
am întrebat eu, că mă aflam la Londra ?» Ea mi-a răs- 
puns că aflase lucrul acesta de la un prieten care mă 
văzuse la Amiralitate şi că se simţea cu adevărat fericită 
tă- -mi poată strînge din nou mîna. Am observat pe masă 
— era aşezată pentru patru persoane — farfurii splen- 
dide. Dar nu am întrebat cine erau invitații. 


_ În timp ce stăteam astfel de vorbă, am văzut cu ui- 
mire că oaspeții erau Alteța sa Regală ducele de Sussex 
al şaselea fiu al lui George III), urmat la scurtă vreme 

de doamna Bugge, doamna provizorie (the lady- of-the- 
moment) a ducelui. Alteța sa Regală era foarte bine 
Jispusă. 

După ce masa fu servită, se încinseră discuţiile. Eu 
eram cel însărcinat cu anumite servicii de onoare : să tai 
carnea etc... Primul serviciu se desfăşură minunat şi nu 
m-am putut împiedica să-mi spun că luxul era cam 
mare. La rîndul ei, Alteța sa Regală se mira, desigur. 
Totuşi, la cel de-al doilea serviciu avu loc un neajuns 
“egretabil — atît din punctul de vedere al serviciului 
rzopriu-zis, cît şi în materie de cuțite și furculiţe. Aveam 
de tăiat în porţii o găină dolofană, dar nu mi se oferi- 
seră şi instrumentele necesare. Timpul trecea, fără să 
se ivească vreun servitor. Pînă la urmă lady Hamilton 


întrebă : «Dar pentru ce nu împarţi găina asta ? — Nu 
am, i-am răspuns, nici cuţit, nici furculiţă. — O, vă rog, 
zici puteţi lăsa deoparte orice etichetă. — Foarte bine, 


milady, nu voiam să fiu privit cum nu trebuie da către 
Alteța sa Regală, dar de vreme ce aceasta vă este dorinţa, 
“ci trece la împărțirea a ceea ce am în fața mea. De 
altfel, ştiţi probabil că, pe vremea cînd eram aspirant de 
marină, am învăţat să mă slujesc de toate degetele“. 
Atunci, aruncînd o privire în juru-mi; am găsit cele tre- 
“buitoare şi am tăiat găina în porţii. Răspunsul meu a 
stîrnit hazul tuturor, astfel că masa sfirşi în veselie“, 

Ciudat teatru, nu-i așa, în căsuţa aceea amărită din 
“Jemple Place?! Am asistat acum la ultimul dineu ofe- 
vit de cea care s-a aflat în inima atitor serbări. Iarna se 
prelungește, iar Tamisa cară gheţuri. Emma, ostenită, nu 
«e mai ridică din pat, iar cînd primăvara își aşterne lu- 
mina peste grădinițele în părăsire, altă rană are a su- 
ieri : editorul londonez Thomas. Lovewell publică Scri- 
sorile lordului Nelson către lady Hamilton. Cartea poate 
:i văzută la toţi librarii; un adevărat scandal. Pentru 
prima oară, publicul englez află, oficial, că Nelson și 
Emma au fost amant și metresă. 

Conform. spuselor lui Hugh Tours, neobositul adună- 
tor al corespondenţei Emmei a fost Horatia care, mult 
mai tîrziu, într-o scrisoare adresată publicaţiei Cornhill 
Magazine, a dezvăluit originea „canalului de scurgere“ : 
un librar, pe nume James Harrison, primit de Emma în 
perioada în care el pregătea o biografie a lui Nelson, 
“terpelise o parte din corespondenţa ce-i fusese arătată. 
Emma i-a spus, desigur, acest lucru fiicei sale. 

- Mai grav însă pentru Emma era faptul că, printre 
scrisorile publicate, se găseau şi cele în care Nelson, în 
1801, gelos pînă la nebunie pe prinţul de Galles, îl po- 
negrise în ielul său. Pe prinţul de Galles, devenit între 
timp Prinţ Regent. Emma îi scrie editorului că scriso- 
rile sînt false şi născocite, cerîndu-i ca volumul publicat 
să fic retras de pe piaţă. Dar cine îi mai citește scriso- 
vile ? Ea ar vrea ca James Perry să protesteze la rîndu: 
său, Dar Perry îşi dă limpede seama de situaţie — os- 
tracizată în Temple Place are a se teme, acum, de două 
uicruri : de asaltul creditorilor şi de miînia Prințului. 
Dimpreună cu alţi cîțiva prieteni, punînd mînă de la 
mină, se strînge o sumă ; creditorii momentului sînt po- 
1oliți obţinindu-se totodată ieșirea Emmei din Temple 
Tlace, în ultima zi a lui iunie 1814. 

— Nu veţi fi în siguranţă decit dincolo de hotarele 
Angliei. Plecaţi cu Horatia, fără să mai staţi pe gînduri. 

Așadar, fiica celui mai glorios amiral din istoria An- 
plici era silită, dimpreună cu mama ei, să fugă din tară. 
Temeia despre care amiralul Keith se exprimase a do- 
jină că „prea multă vreme a comandat escadra engleză 
din Mediterana“, căuta — furișîndu-se pe cheiurile Lon- 

drei — nava-diligenţă cu care s: putea traversa mai 
ieftin. Nelson îşi părăsise ţara, pentru ultima oară, lo: 
bordul navei Victory. Emma şi Horatia, la bordul lui 
Little Tom care putea lua drumul Franţei, întrucît de 
trej luni exilatul cel mai vestit din lume se afla în insults 
Elba. 


„Dragul meu prieten Rose. Am ajuns sănătoase la 
Calais. Mă simt mai bine după ce am schimbat clima, 
hrana, aerul. Avem camere spaţioase şi libertate, astfel 
că există speranța să pot trăi și crește pe Horatia. Sint 
în căutarea unei locuinţe. O franțuzoaică foarte de treabă 
se descurcă în treburile ce se cer rezolvate. Se află prin 
apropiere şi o doamnă engleză care trăieşte aici de doui- 
zeci şi cinci de ani. Ea conduce un institut, fără inter- 
nat, fără masă. La 8 dimineaţa, o duc acolo pe Horatia 
și mă duc să o iau la ora 1; la 3 mîncăm, iar dupi- 
amiaza ieşim la plimbare. Horatia învaţă de toate — 
pian, harfă, gramatică, limbi străine. Știe bine franceza 
și italiana, dar va mai face, desigur, progrese. La şcoala 
ei merg numai fete de familie bună“. 

Emma a sosit în Franţa cu mai puţin de 50 de live 
în buzunar. În nici o săptămînă ea a şi ajuns să schi- 
teze acest tablou de vis. Este harul Emmei de a se face 
plăcută şi poate că tocmai datorită lui — privirea îi este 
demnă şi fascinantă, în pofida trăsăturilor care s-au bv- 
hăit, în pofida mersului, a îngrășării peste măsură, a pi- 
cioarelor umflate — a putut obţine, la urma urmei, tot 
creditul dorit. Dar nu pentru multe zile. A fost din par- 
tea ei curată nebunie să tragă la hotelul Dessein, cel 
mai de vază din oraş; curînd fu nevoită să-l schimbe. 
Aşadar, hotel Quillac — modest, aproape han. Emma, 
care nu a vrut niciodată să socotească, face acum lucrul 
acesta în fiecare zi, ca să vadă ce-i mai rămîne din cele 
50 de lire. William, pastorul-conte, depune pe numele 
ei, lunar, 600 de lire, pensia lăsată de Nelson. Emma í: 
cere, cu umilință, să trimită cu două luni mai devreme 
următoarea pensie. „În felul acesta, şi eu, şi Horatia am 
îi salvate“. Răspunsul este: nu. Atunci, trebuie părăsit 
şi hotelul Quillac. 

Noul domiciliu — o cameră într-o fermă, în comuna 
Saint-Pierre, la trei kilometri de Calais. Imaginaţi-vă 
confortul unei ferme în 1814. Ultimul efort al Emmei de 
i. se menţine optimistă ne înduioşează : „Preţul hranei 
vste foarte scăzut. Curcanul costă 2 șilingi, perechea de 
potîrnichi 5 pence, jumătatea de kilogram de lapte 2 
pence, vinul între 5 şi 15 pence...“ Mai bine ar fi, săr- 
rană Emma, să nu ştii atit de bine prețul vinului; dar 
«rizontul îți este acum aşa de întunecat... 

Mai spera în trimiterea unei alte sume de bani — 
pensia lăsată de lordul Hamilton. Dar nimic nu poate 
Tiînge cercul de fier: onorzbilul Charles Greville, prin 
mijlocirea căruia ajungea pensia, a murit, iar fratele și 
moștenitorul său, Fulke, nu vrea să trimită nimic : „Banii 
trebuie să-i dau creditorilor dumitale“. Vine iarna, ca- 
mera este înghețată. Va fi oare nevoie să doarmă în 
grajd, cu rîndașşii ? 

— Să ne reîntoarcem la Calais. 

O cameră din strada Franceză, la numărul 27. Este 
umedă, întunecoasă, cu ferestre spre partea unde nu bate 
niciodată soarele. Dar Emma este acum atît de bolnavă, 
că nimic nu o mai interesează, Horatia va fi cea care 
va da ultimele ştiri despre mama ei: „Era cu adevăraț 
epuizată, şi din ce în ce mai puţin conştientă. Cred că 
boala o anemiase tare, iar pe deasupra căpătase funestul 
obicei să bea vin şi alcool în cantități înspăimintătoare“. 
Înspăimiîntătoare pentru un copil, fireşte ; fiindcă la urma- 
urmei, cît ar fi putut bea Emma, cea atit de săracă? 
Dar alcoolicii sînt vulnerabili. Horatia a adăugat : „Dacă 
nu aş fi cerut lordului Nelson (pastorul-conte), fără şti- 
vea ei, un avans (lorn) de 10 lire, nu ar fi avut, literal- 
inente, nici un șiling pînă la venirea pensiei“, La ru- 
„amintea nepoatei sale Horatia, treisprezece ani, pasto- 
vul-conte a trimis 10 lire; nu în dar, ci ca avans. S-a 
tiovedit, în felul lui, desăvîrşit pînă la capătul-capătului 
— mu al său, căci avea să trăiască pînă la șaptezeci şi 
vpt de ani, ci al Emmei; ați înţeles, firește, că aceste 
ultime ajutoare au ajuns prea tirziu. În camera slab în- 
valzită, Emma a răcit. Bronşită, „congestie pulmonară“ ; 
„adăugată restului, boala întrece tot ce bietul ei trup mai 
poate îndura. Ne găsim la 15 ianuarie 1815. Emma are 

¿cincizeci de ani. Un preot catolic citeşte rugile menite 
celor căzuţi în agonie, după obiceiul de atunci. Pe ua. 
perete, if camera atit de rece, un portret al lui Nelsen 
> un altul al doamnei Cadogan. Emma a încetat s: 
peamă ; doar glasul preotului se mai aude... şi hohotet: 
de plins ale Horatiei. Este ora 1 din zi. 

„Cheltuielile de înmormiîntare ale defunctei lady Hə- 
miron au fost achitate de mine, Henry Cadogan, la Ca- 
lais, în Franța, în ianuarie 1815: un sicriu din stejar, 
cheltuieli la biserică, preoţi, lumînări, aşezarea în racij, 
vegheri, înhumare etc..., cu totul 28 de lire sterline si 
10 șilingi“. Emma s-a stins în credinţa catolică, servi- 
ciul religios a fost celebrat într-o capelă din împreji:- 
rimi. Henry Cadogan era, probabil, un văr dinspre mamii. 
defunctei. Grefa Palatului de justiţie din Calais păstrează 
inventarul obiectelor care s-au găsit-în camera din strada. 
Franceză, a doua zi după deces. Mobilierul, garderoba și 
cîteva bibelouri au fost evaluate la 228 de franci. Con- 
tele-pastor William Nelson sosi la Calais la 15 februarie 
1815. Dorea — zicea el — să intre în posesia hîrtiilor : 
corespondenţă, testamente, documente diverse, „legate d= 
rnemoria amiralului“. Henry Cadogan a luat-o provizo- 
iu în grijă pe Horatia care, la puţină vreme aupâ aceen, 
řu încredințată, potrivit dorinţei defunctei, doamnei Ma- 
cham. 

Poţi fi mort și — totuşi — urmărit de o fatalitat= 
invincibilă. Lady Hamilton fusese îngropată în cimitirul 
parohiei Notre-Dame de Calais. Pe mormînt, un moni- 
ment din lemn cu inscripţia : „Emma Hamilton, prieteni 
a Angliei“. Inscripţie voită de nu se ştie cine. Cimitire: 
nu sînt veșnice : oraşele cresc, iar viii îi alungă pe morii. 
În 1816, cimitirul Notre-Dame de Calais a fost închis 
şi „transformat în şantier“, iar rămăşiţele Emmei trans- 
portate într-un alt loc de odihnă, în cîmpia Brochot, p: 
teritoriul comunei Saint-Pierre, unde Emma şi fiica ei 
trăiseră cîtva timp într-o fermă. În 1849, altă exilare a 
morţilor, transferarea lor în „cimitirul Sua“, pe şoseaua 
ce duce la Dunkerque. Sărmanii morți ! Sicriele lor, priv 
urmare şi cel al Emmei, nu mai erau prea arătoase, și 
doar şiiţi ce se întîmplă într-o asemenea împrejurarea : 
groapa comună. : 

Această ultimă imagine a coborit, probabil, grea peste 
sufletele multor englezi. În 1918 cîţiva muncitori au ve-. 
nit la casa cu numărul 27 din strada Franceză şi au în- 
ceput a frămînta ipsos. Într-o ladă cu paie din trăsura 
care aştepta, o placă de marmură gata pregătită : „Emma 
Ilamilton, prietenă a lordului Nelson, s-a stins în casi 
uceasta la 15 ianuarie 1815. Placa a fost pusă de ofițeri 
britanici care au servit la Calais în primul război msi- 
dial. În memoria ultimei dorinţe a lordului Nelson“. 

În sfîrşit. Dar nu! Ce demon continuă să se înver- 
șuneze împotriva acestei ultime dorinţe ? Un alt răzhui, 
iar la 26 mai 1940, în orașul Calais — şuierat de bomb=, 
explozii, dărîmături. Placa, pulbere şi ea prin molozu:i 

Cerbicia este una dintre virtuțile englezilor de sər- 
ginte aleasă. În 1958, tot un englez — să spunem : doim- 
nul Hodgson — oferi o nouă placă pe care viceconsuiiii 
britanic o dezveli marţi, în ziua de 2 septembrie. Eta 
fixată pe zidul unei case reconstruite, la unghiul înscris 
de străzile Philippa-de-Hainaut şi Jean-de-Vienne, nu 
departe de locul în care s-a aflat vechea casă din strada 
Franceză. 

Este ultima urmă de pe pămîntul acesta — la Ca- 
iais, în Franța! — a Emmei Hamilton, pe care Nelson 
a iubit-o ca pe propia sa glorie. 

